
P R A P P ATIO 


Hic tractatus logicae formalis intendit, .ex optimis exposi- 
tionibus liuius scientiae omnium temporum illa exquirere, quae 
maioris momenti sunt, ea clare exponere, eorum valorem cri- 
tice perpendere et omnia in unitatem theoriae logicae coniun- 
gere. Non quidem vult describere evolutionem historicam huius 
scientiae; sed illa solum opera affert, quae in hac materia ma- 
xime eminent tam in suo ortu quam in progressu ; hinc maxime 
ut patet opus fundamentale Aristotelis, qui omnibus consen- 
tientibus hanc scientiam creavit et per millennia in expositio- 
nibus eiusdem dominabatur. Solum in ultimo saeculo logici in- 
ceperunt, hanc scientiam propriis viribus augere et novas irn- 
mo partes magni momenti in ea excolere. Sic Bolzano in qua- 
tuor tomis doctrinae scientiae (Wissenschaftslehre) in omnibus 
explicationibus novas ubique vias ingressus est; Stuart Mill 
praeprimis theoriam inductionis egregie perfecit; Sigwart has 
theorias modo profundiore excoluit; similiter Lotze, Goblot, 
Jevons, alii. Etiam quidam psychologi moderni huic scientiae 
operam suam impendebant; sic Pfander logicae deductivae, 
Wundt logicae potissimum inductivae. 

Textus auctorum in praesenti tractatu non ad verbum 
citantur, sed quam brevissime, ita tamen ut sensus fideliter 
servetur. Quando res id postulat, immediate sequitur diiudi- 
catio aut copiosa, aut saepius breviter in parenthesi apposita. 
Opera illa, quorum titulum expressis verbis indico, tota per- 
legi, ita ut certus mihi esse videar me sensum eorum recte 
proferre. 

Quod materiam logicae spectat, hodie distingui solent duae 
partes principales, logica videlicet deductiva et inductiva. Ali- 
qua quidem compendia recentia (Lotze, Pfander) etiam nunc 
contenta sunt logica deductiva. Fundamentum eius aristote- 
licum iam commentatores antiqui multis additamentis locuple- 
tabant; tempore recentiori hoc novo modo maxime perfecit lo- 
gica mathematica (logistica). Ex logica deductiva praeter Ana- 
Ivticam classicam Aristotelis, etiam Topica Aristotelis quae 
neglegitur, et doctrina Topicae adiuncta disputationis hic tra- 
ctatur; maxime ulterior perfectio quam disputatio apud scho- 
lasticos assequebatur. Haec doctrina ex propria experientia 
multorum annorum mihi bene nota est. Secundum persuasio- 
nem multorum studium philosophiae in universitatibus ex in- 

troductione disputationis non parum iuvaretur, eo quod audi- 
tores ad proprium iudicium de doctrina audita educarentur. 

Quod logicam mathematicam attinet, diu haesitabam, utrum 
eius fundamenta hic doceri et in deductionibus doctrinae ut 
medium probationis apte adhiberi possent. Timeri enim pot- 
est, ne multi per novas illas formulas et operationes, quarum 
evidentiam sufficientem tam cito assequi non possunt, potius 
a logica deterreantur. Alia ex parte in compendiis logicae re- 
centioribus (J. N. Keynes, Stebbing, Wundt) hodie non raro 
illae formulae in auxilium vocantur (interdum, quamvis non 
sufficienter explicatae et probatae fuerint). Tandem viam quan- 
dam mediam ingredi placuit. In ordinaria expositione legum 
logicarum saltem fundamenta quaedam s im pliciss im a, sine pe- 
riculo adhiberi possunt, ut transformatio perspicua indicior um 
in aequationes et operatio evidens substitutionis (quod nempe 
loco unius expressionis alia ei aequivalens substituatur) ; sed 
hoc semper solum fit ut ulterior confirmatio aut illustratio alia- 
rum deductionum, quae iam sufficiunt. Similiter enim ex longo 
iam tempore demonstrationes formarum syllogismi iam per- 
fectae per circulos Euleri ulterius illustrari et confirmari so- 
lent. Propriam autem doctrinam (brevem quidem, sed vere 
probatam) logicae mathematicae in appendice (ad librum III, 
Cap. 3) collocavi,- qui sine damno pro contextu totius logicae 
a legente omitti pote/fi. Qui autem hunc appendicem diligen- 
ter elaboravit, iam perspicit formulas essentiales logisticae et 
addiscit novas methodos quasdam ad problemata logica mathe- 
matice solvenda. Simul tunc intelligit, id quod pro theoria lo- 
gicae est caput rei, quomodo per hanc viam problemata com- 
plicata solvi possint, quae vetus syllogistica vix et ne vix qui- 
dem solvere potuisset. 

Principale incrementum logicae aristotelicae autem ut pa- 
tet affert logica inductiva a recentioribus detecta, cum sua ap- 
plicatione ad scientias reales. Haec igitur doctrina fuse tra- 
ctanda est (hoc fit in ultimo capite libri III et toto fere li T 
bro IV) ; auctores in hac materia sunt Sigwart, Wundt, Becher 
multique alii. Haec tractatio sine dubio est pars essentialis lo- 
gicae, quatenus fundamenta omnium scientiarum continere de- 
bet. Pro mathematica quidem sufficeret veterior syllogistica. 
Pro scientiis autem realibus, quae primum in ultimis his saecu- 
lis evoluta sunt, novum fundamentum formandum erat, quod 
nunc est pars necessaria doctrinae scientiae totalis seu logi- 
cae. In hoc novo campo opiniones adhuc saepe inter se discre- 
pant. Tamen neque hic deficiunt multae regulae utiles, quae 
valerem logicae etiam pro scientia naturali demonstrant. 


Auctor. 

§ 1. Quid sit logica. 

Quid logica intendat, facilius ita invenitur, ut ex defini- 
tionibus variorum auctorum elementa communia colligantur. 
Obiectum enim huius scientiae diversis modis descri- 
bitur, qui tamen realiter coincidunt. Sic secundum Qeyser lo- 
gica est prima illa scientia, quae sensum et essentiam veritatis 
investigat, simulque leges et media, ut eam assequamur. Haec 
scientia comprehendit doctrinam de conceptu, de iudicio, de ar- 
gumentatione et de methodis scientiarum. Aliqui potius ut eius 
nucleum efferunt operationem complexam cogitandi seu ratio- 
cinationem. Ita J evons : Logica est scientia formarum cogita- 
tionis, quibus indigemus, ut recte, argumentemur. Ideo logica 
est universalissima omnium scientiarum, est doctrina scientiae: 
— - Stuart Mill : Logica agit de varia activitate intellectus hu- 
mani in perquirenda veritate ; ipsa examinat ratiocinium eius- 
que praesupposita. Non aliter rem describebant logici anti- 
quiores. Secundum Scotum obiectum proprium logicae est syl- 
logismus, reliqua omnia solum ut eiusdem elementa, Iam apud 
Alfarabi problema principale logicae in eo consistit, ut ex notis 
ignota inveniantur, eius rei instrumentum est argumentatio. 

Haec doctrina eo clarior redditur, quod a diversis opera- 
tionibus, quas logica tractat (ab eius obieeto materiali, ut di- 
cunt) ad finem omnibus communem (ad obiectum formale) trans- 
itur. In hac re logici non raro urgent characterem legis, qui 
logicam scientiae ethicae coordinet; ideo dicitur scientia 
normativa ; finis eius est tutam reddere veritatem. Hoc di- 
versi auctores diverso modo enuntiant. Ueberweg: Logica est 
scientia legum normativarum humanae cognitionis ad assequen- 
dam veritatem, quae cognitionis finis est. Erdniunn : Logica est 
scientia normativa, quae indagat elementa cogitationis secun- 
dum suam formam ; non quidem curat conditiones actualis sui 
ortus, vel decursus, vel conexionum, quae esset materia psycho- 
logiae ; sed inquirit, quales illae esse debeant, ut ad enuntiatio- 
nes veras de rebus ducant. Similiter Wundt. Fusius Sigwart . 
Logica est doctrina artis cogitandi; ipsa quaerit certas leges 

assequi; cogitatio logice vera perficitur in iudieiis seu enun- 
tiationibus. Cum iudicia humana saepe falsa sint, requiritur 
scientia, quae docet errores evitare. Psychologiae est, descri- 
bere actualem cogitationem, leges sui ortus, abstrahendo ab eo 
utrum vera sit an falsa ; logica vero intendit cogitationem ve- 
ram, criteria eius inquirit, nos instruit, quomodo finis veritatis 
acquiri possit ; ideo logica est quaedam critica et speciatim do- 
ctrina artis. 

Windelban-d in fine videt notam specificam logicae purae. Logica sensu latiore 
sumpta est doctrina scientiae ; ad eam pertinent critica eognitionis et doctrina de 
scientia. Fundamentum logicae est differentia veri et falsi. Primum examinandae 
sunt formae cogitandi, a quibus dependet quod veritatem assequamur, et haec est 
logica formalis seu pura, quae ab omni particulari obiecto cognitionis abstrahit 
seu doctrina de formis recte cogitandi. Ipsa non docere vult, quomodo realiter co- 
gitetur, sed quomodo cogitandum sit, ut recte cogitemus. Valor universalis (Allge- 
meingultigkeit i. e. firmitas, stabilitas), quem logica intendit non dicere vult, ve- 
ritatem realiter in omnibus iudieiis inveniri, sed solum illam inveniri debere, enun- 
tiat firmitatem absolutam. Logica formalis est normativa. 

Satis diversa initio apparet definitio logicae, quam Bolzano proponit. Logica 
seu doctrina scientiae (Wissensehaftslelire), ut eam vocat est scientia seu summa 
regularum, secundum quas quaeeunque scientia in aecomodato compendio proponi 
potest. Idem secundum hunc auctorem iam intendebat canonica Epicuri, dialectica 
Megaricorum, quae vult veritatem modo perspicuo proponere, sicuti idem intendit 
organon Aristotelis. Ex tempore KmtU saepe duae partes in hae scientia distin- 
guuntur, doctrina elementaris praebens fundamenta scientiae et vera doctrina me- 
thodi describens modum, secundum quem scientia in singulis proponenda sit. — Hinc 
logica sicuti 'a Bolzano intelligitur plurima affert, quae potius technicam libri seien- 
tif ici spectant, ut divisionem in capita, inscriptiones, stilum etc. Logica qualis 
communiter intelligitur haec omittit. . 


§ 2. Relatio accuratior inter logicam et psychologiam. 

Iam quaedam descriptiones in prioribus allatae lianc quaestionem tangunt; sae- 
pe enim dicitur, psychologiam examinare cogitationem qualis realiter inveniatur, lo- 
gicam vero, qualis esse debeat, ut veritatem adipiscatur. — Hic obieetio occurrit 
scientiam rectae eognitionis non esse nisi partem psychologiae cogitandi. Sic Bey- 
mans: Probatio qua cogitationem rectam esse concludas ad psychologiam pertinet; 
est enim eventus psychicus, qui explicari debet. Verum quidem est, pro hoc fine 
certas tantum conditiones attendi, sc. criteria, secundum quae realiter inter verum 
et falsum distinguimus. Similiter Goblot : Logica est pars psychologiae cogitandi ; 
sin minus ipsa in cogitationem nullum influxum exerceret. Cogitatio etiam relatio- 
nes comprehendit, quae simul causales sunt; ideo psychologia logicam includit. Ex 
eampo eogitandi solum omnes alias causas excludere debemus (e. g. affectus), ut 
habeamus campum logicae. Leges logicae solum sunt leges naturales activitatis in- 
tellectivae. 

Acl crisim breviter dici potest: Ex eo quod cogitare, 
iudicare, ratiocinari sunt eventus psychici, non sequitur leges 
logicas esse leges psychologicas seu regulas probabiles ex ex- 
perientia deductas. Nam etiam omnis operatio arithmetica et 
geometrica est cogitatio quaedam, eventus quidam psychicus; 


tamen non ideo mathematica dicitur pars psychologiae. Mathe- 
matica enim non fundatur in factis experientiae psychicae vel 
in legibus empiricis, sed secundum persuasionem universalem 
includit supremam certitudinem humanam. — Accuratius Lotze 
hanc oppositionem ita describit: Non possumus veritatem co- 
gitationis determinare ex modo quo oritur. Evidentia enim 
obiectiva veritatis universalis independens est a confirmatione 
per experientiam allata ; ipsa evidentia eam demonstrat. Porro 
mera repetitio experientiae non dat nisi probabilitatem semper 
crescentem, quae ceteroquin et ipsa in principiis universalibus 
innititur. Investigationes de conditionibus psychicis nostrae, co- 
gitationis nihil determinant neque pro veritate universali ne- 
que contra illam. — Pariter Erdmann : Psychologia solum 
adiuvat, ut iudicia eorumque structuram intelligamus ; ad de- 
monstrandum autem aliquam veritatem absolute valere psycho- 
logia nihil confert. Pro hoc effectu demonstrandum est, iudicia 
ex relationibus conceptuum necessario sequi. 

Fusius disputationem contra psychologismum 
perfecit Husserl in suis inquisitionibus logicis (Logische Unter- 
suchungen). Adversarii dicere solent : in logica agitur de ope- 
rationibus psychicis, quae tantum secundum fines practicos or- 
dinatae sunt. Cogitatio qualis esse deberet non est nisi specia- 
lis casus cogitationum, quales realiter sunt ; leges logicae solum 
hoc inquirunt, quomodo tunc agendum sit, quando recte cogi- 
tare volumus. — At responsum clarum est : leges psychologi- 
cae, ut in omnibus scientiis empiricis, plerumque solum proba- 
biles sunt ; leges autem syllogisticae absolute firmae sunt. Etiam 
in lege gravitationis, etsi optime fundata sit, loquuntur de ap- 
proximatione quadam, de probabilitate, quae posteriorem correc- 
tionem non excludat. In lege autem contradictionis viget evi- 
dentia, necessitas absoluta. Porro etsi ex experientia psychica 
conceptus abstrahantur et relationes purae conceptuum statuan- 
tur, ratio logica harum relationum non sequitur ex experientia 
aut ex nexu causali psychologico, sed ex relatione obiectiva inter 
rationem et consequentiam, quae in iis manifesta apparet. Ex- 
plicatio empiristica principii contradictionis apud St. Mill ducit 
ad scepticismum, ut critica ostendit. Ex formulis, quae apud 
Sigwart aut Erdmann inveniuntur, saepe sequitur relativismus ; 
nam ab his auctoribus leges fundamentales logicae dicuntur va- 
riare posse cum constitutione cogitandi. Hoc sane absurdum 
est; alioquin forte entia exsisterent, pro quibus verum esset 
(= qui ut verum cognoscerent), s e non exsistere. 

Psychologismus obiicit: praecepta pro acquirenda re psychica, sc. cognitioni- 
bus, in psychologia fundari debent. Responsio est : Solum hoc verum est, dominium 
nostrum supra cognitiones non constituere essentiam legum logicarum. Regulae 
technicae artis cogitandi in homine vere nituntur in factis psychicis. Tamen leges 
universales de ratione eiusque consequentia, in quibus omnis scientia nititur, non 

pertinent ad scientiam empiricam: illas autem logica spectat. — Idem iam Leibniz 
indicaverat; secundum eum enim logica scholastica est optima introductio verae lo- 
gicae, quae paullatim ad logicam universalem excoli debet ? eo quod scientia pro- 
babilitatis in eam introducitur ; fundamenta logicae sunt aprioristica. — Breviter 
Pfclnder refutationem ita comprehendit : Psycliologismus asserit, illam cogitationem 
absurdam esse, cum qua homo nullum sensum' coniungere potest ; lex contradictio- 
nis firma est, quia semper observatur homines propositiones inter se contradicentes 
non simul veras habere posse. At ex tali experientia nihil sequeretur pro veritate 
propositionis in se; iudicium verum esse potest, etsi multi homines illud ut falsum 
habeant. Leges autem logicae asserunt firmitatem absolutam, quae per nullam ex- 
perientiam everti potest, per nullam rationem psychologicam demonstrari potest, 
quarum veritatem intuemur sine cognitionibus psychologicis. 

Si igitur secundum dicta psychologismus sine dubio teneri nequit, tamen 
inde non excluditur, quod in expositione logicae etiam cognitiones psychologicae cum 
fructu adhibentur. .H 6 flevi Verum est, leges logicas non ex experientia oriri, sed 
esse conditiones obiectivas rectae cognitionis, quae in natura rerum fundatur. Sed 
exaggeratio esset. actus eorumque obiecta ex logica prorsus excludere velle; alio- 
quin ipsa obiecta affirmationis et negationis excluderentur. 

Accuratius cooperationem utriusque scientiae Honecker ita 
describit : Dicendum videtur certam partem logicae sine addi- 
tionibus ex psychologia tractandam esse, aliam partem iis ca- 
rere non posse. Fundamentum logicae est theoria obiecto- 
rum (Gegenstandstheorie), seu relationes obiectivae rerum in 
se sumptarum. Sed pars logicae antiquae pertinet ad psycho- 
logiam cognitionis; ita distinctio inter cogitationis contentum 
(obiectum prout in mente stat) et actum, quae sunt duo ele- 
menta independentia in eventu cogitationis; ad cogitationem 
pertinent variae formae, ut conceptus, iudicia. Etiam conten- 
tum Cogitationis ad psychologiam pertinet. Psychologia has res 
describit, logica autem tractat relationem contenti ad terminum 
(obiectum) cogitandi. Obiectum logicae alii nominant cogitatio- 
nem, alii contentum cogitationis aut proprietates obiecti. Distin- 
gui igitur potest : supremae leges 'cogitandi sunt leges obiecto- 
rum; alia in logica tractata spectant contentum cogitationis 
ipsius, ut claritas conceptuum. 

Heymans iure reiieit certas quasdam impugnationes psyehologismi; aliqui obii- 
■ciunt, veritatem habere exsistentiam propriam, independentem ab eo utrum cogi- 
tatio habeatur necne; eandem esse aeternam. At veritas qua conformitas cogita- 
tionum cum realitate necessario actum conscium supponit; aeternitas veritatis so- 
lum hoc dicit: etsi nemo hoc cogitet, id vere exsistit, quod propositio edicit (Melius 
haec cogitatio ita exprimeretur: etsi nemo nunc actu hoc cogitet, verum tamen 
semper manet, summam angulorum trianguli aequare duos angulos rectos; i. e. 
quandocunque haec cogitatio exsurgeret, necessario vera esset). 

Summatim complectendo: Dubitari nequit, etiam 
in logica (vel mathematica) semper inveniri conceptus, qui quo- 
ad alias relationes etiam obiectum psychologiae sunt; tamen 
leges logicae ideoque obiectum logicae a psychologia non pen- 
dent. Simili modo etiam per experientiam acquirimus intui- 
tionem figurarum in spatio; psychologia nos docet, quaenam 
partes in visione figurae ad facultatem innatam vel ad expe- 

rientiam revocandae sint; sed leges geometricae, quae compa- 
ratione figurarum gignuntur, manent obiectum geometriae ; ab- 
soluta earum certitudo nihil commune habet cum probabilitate 
legum psychologicarum de intuitione spatii apud homines. Ce- 
terum mathematica et logica non solum conveniunt in sua in- 
dependentia ab experientia, sed multo arctius cohaerent. Logica 
in certo sensu dici potest esse mathematica universalis. Partes 
quae in logica psychologice tractantur magis subordinatae sunt, 
ut adhuc videbimus ; psychologia praebet materiam sc. eventus 
cogitationis. Tunc praecipue, quando ex logica theoretica re- 
gulae pro argumentatione, pro expositione doctrinae derivan- 
tur, character specificus cognitionis humanae semper attendi 
debet. Compendia logica in has res non multum intrare solent. 
Sed qui ut Bolsano logicam definit ut doctrinam de optima ex- 
positione alicuius scientiae, has regulas multum considerare 
deberet. ' ’ 

§ 3. Utrum logica sit scientia an ars. 

Estne Logica dicenda scientia theoretica an scientia pra- 
ctica an ars! Talis quaestio ut patet ad definitionem ipsam per- 
tinet ideoque non prorsus libera est a conventione arbitraria. 
Verum est, omnes tres functiones in logica inveniri; et hoc so- 
lum quaeritur, quaenam significatio in usu scientiae praevaleat. 
Hoc decerni debet ex conspectu opinionum . 

Apud scholasticos definitio logicae in sensu et scientiae et 
facultatis artis simul invenitur. Sic apud Thomam Aquinatem 
uno loco legimus : logica est institutio rationis ad veritatem as- 
sequendam. Hoc supponit certe scientiam obiectivam, simul ta- 
men multum effert, quod regulae discantur. Etiam clarius alia 
eius definitio habitum acquisitum exprimit : Logica est ars et 
scientia, directiva ipsius actus rationis, per quam sc. homo in 
ipso actu rationis ordinate et faciliter et sine errore procedit. 
Hic capacitas facile indicandi sane est habitus acquisitus in- 
tellectus seu ars. Si tandem logica regulas dat, ut alibi dicitur, 
hoc indicat scientiam practicam. 

Similiter recentior logica ( N . Monaco, Dialectica 1928) : Logica est ars et 
scientia: nam ordinat actns intellectus ad assequendam veritatem, ad- quod dat 
regulas; sed has etiam demonstrat, in qua re scientia est. — Weinhandl: Leges 
in logica theoretica statutae fiunt normae in logica applicata; sic varia capita in 
regulas desinunt, ut bonae divisionis, bonae definitionis, inductionis. In hoc conti- 
netur scientia practica. Quod pondus relativum attinet, quod regulis relate ad pro- 
bationes conceditur, in hoc varii libri logicam exponentes differunt. Logica Port- 
Boyal, Cartesims, Spinoza multum urgent artem; doctrinae eorum suum fastigium 
in regulis assequuntur. — Bolzano distinguit artem sensu latiori, quae solum est 
species scientiae (sc. practicae) et artem sensu strictiori, descriptionem seientifi- 
cam methodi, quando regulae speciale exercitium postulant. Ipse in sua doctrina 
scientiae praxirn seu doctrinam artis primo loco collocat. Hoc iam ostendit defi- 

nitio doctrinae scientiae ut summae regularum, secundum quas quaelibet seientia 
in libro aceomodato exponi possit. 

Alia ex parte hodie certe praevalet opinio, logicam esse 
scientiam theoreticam, quae solum ut multae etiam aliae scien- 
tiae applicationes admittit. Ita Pfdnder : Logica examinat co- 
gitationes, earum, essentiam, elementa, species, complexus, re- 
lationes. Est scientia theoretica, non practica aut normativa. 
Ipsi sicuti etiam aliis scientiis extrinsecum est, si eius veritates 
ut mensurae adhibentur. Ziehen : Secundum aliquos logica est 
scientia normativa, non facta detegit, sed regulas dat pro pro- 
cessu cogitandi. Sed haec technica secundaria est. Principalis 
eius finis est statuere relationes inter processus intellectivos et 
veritatem conclusionum. Similiter Honecker : Omni disciplinae 
practicae subiicitur correspondens scientia theoretica. Logica 
est scientia theoretica. quae praebet materiam pro propositio- 
nibus normativis : quid fieri possit ad assequendas cognitiones, 
quae sint conditiones conclusionis, quod conceptus clari forman- 
di sint etc. Logica non est scientia practica aut valoris, etsi eius 
finis, sc. rectitudo cognitionum valor sit. Nam ipsa non inqui- 
rit, in quanam re hic valor consistat, sed solum eius conditiones 
et media quaerit. Nominari potest scientia normativa, quatenus 
praecepta cogitandi dat. Sed quaelibet scientia theoretica tali 
modo applicari potest; certe proxime est scientia theoretica. 

Goblot pro opinione scientiae theoreticae affert: Opera logica fere tota theo- 
retiea sunt; dant theoriam ratiocinii. Applicationes ex ea nondum faciunt scien- 
tiam praetieam; lias enim quaelibet scientia permittit. Omnes scientiae sunt spe- 
culativae; proxime intendunt veritates certas stabilire et demonstrare; simul ad- 
mittunt applicationes, ut physica. Ipse dein affert obiectionem: Logica est scien- 
tia normativa sicut ethica aut aesthetica. Scientia normativa tradit specimen seu 
perfectam rei formam. — Goblot respondet: Idem facit scientia theoretica, sicut 
pathologia, quae morbos et medicamenta describit. Conceptum artis Goblot ita in- 
terpretatur: Ars dat summam regularum practicarum, quae ex seientia derivantur. 
Solum fines veniunt ex aliis scientiis normativis quae continent iudicia valorum. 
Quod veritas sui ipsius gratia quaerenda sit, non determinatur a logica, sed ab 
ethica., quae examinat valores finium. Logica ipsa autem examinat media assequen- 
dae veritatis. In vera arte cognitiones alio modo ordinantur, e. g. in agrieultura. 
Porro ars inveniendae veritatis etiam multa alia ineludit, ut varias proprietates 
morales, conscientiam intellectualem, exclusionem influxus alieni, sanitatem, inte- 
gritatem etc. Logica solum considerat formam operationum intellectualium in sua 
relatione ad veritatem. 

Summatim dici potest, in hac re snbesse evolutionem 
loquelae. Secundum Meinong id quod primo attentionem ad se 
trahit, est praxis. Sed postea praeter necessitatem praetieam 
plura de re ipsa scire volumus. Apud Aristotelem in inquisitio- 
nibus maioribus sui Organi, in analytica certe praevalet theo- 
ria; haec similis est illi, quae in geometria invenitur. In Topica 
e contrario magis valor practicus dominatur, ars argumentatio- 
nis practicae, quod aliquis superior apparere vult in rhetorica 


vel arte disputandi. Haec disputatio etiam magnum momentum 
apud scholasticos habuit, maxime ut exercitatio ; similiter ut 
etiam in mathematica problemata solvuntur, ut scientia melius 
discatur. Sed universim recentiori tempore systema theoreticum 
praefertur. Scientia logicae semper magis conspicitur in expo- 
sitione ordinata omnium cognitionum maioris momenti intra 
ambitum sui obiecti. 

§ 4. Logica formalis. 

Logica saepe nominatur scientia formalis. Ueberweg hoc 
explicat. Cum leges logicales solas formas cognitionum deter- 
minent, non earum contentum, ipsa nominari potest scientia de 
legibus formarum cognitionis, seu scientia formalis. — Sigwart : 
Logica ostendit, quomodo a suppositis datis certo ad alia ve- 
niamus, non autem monstrat certitudinem suppositionum. In 
hoc sensu ipsa est scientia formalis; solum dat certitudinem 
formalem methodi, non veritatem materialem. — Sensus expli- 
cationis ab Ueberweg propositae hic esse videtur: Productum 
operationis logicae saepe formae alligatum est, quam proposi- 
tio habet. Ex propositionibus « Si A est, est B ; nunc A est », 
secundum formam harum propositionum sequitur : ergo B est ; 
abstrahendo ab eo, quid A vel B sint. Explicatio a Sigwart pro- 
lata elementum principale etiam clarius indicat; ducit ad par- 
titionem logicae sensu latiori intellectae in logicam for- 
malem et materialem. 

Logica sc. proprie dicta seu formalis etiam nominatur logica pura aut dia- 
lectica. Ei opponitur logica materialis aut critica cognitionis, breviter critica. Dif- 
ferentia saepe breviter exprimitur, logicam formalem spectare rectitudinem cogi- 
tationum; quod elementa processus cognoscitivi sine contradictione cohaereant; cri- 
tica vero examinat veritatem obiectivam propositionum. Hanc differentiam Ueberweg 
explicat per terminos veritatis formalis et materialis. Veritas materialis est con- 
formitas cognitionis cum realitate; veritas formalis (rectitudo logica) saepe no- 
minatur absentia contradictionis inter cogitationes. Logica determinat modo scien- 
tifico criteria veritatis; logica qua critica cognitionis quaerit, an et quo gradu 
conformitas (contenti) cognitionis cum realitate acquiri possit; logica sensu arctiori 
quaerit, per quem processum conformitas certa reddatur. De critica ipse addit: Pri- 
mum cognitio humana attendit .mundum externum et quasdam relationes psycho- 
logicas, postea seipsum. Initid confidimus nostrae facultati cognoscitivae. Sed haec 
confidentia caeca non semper caeca manere debet. Quando rationes postulant, ut 
perceptioni singulari vel universae veritas materialis denegetur, tales rationes non 
propter confidentiam arbitrarie negligi debent. Etiam cogitationi tamdiu fidendum 
est, quamdiu non determinatae rationes exigunt, ut ei confidentiam denegemus. — 
Ut tales deductiones clarius perspiciuntur, afferamus aliquas quaestiones funda- 
mentales criticae cognitionis : Quid valet de veritate cognitionum sensuum ? Suntne 
colores visi proprietates corporum externorum? Hoc generatim hodie negatur. Alia 
ex parte solus idealismus negat formas quae videntur obiectivas esse. Similis quae- 
stio ponitur de certitudine nostrae memoriae. Ulterius ibi examinatur veritas pro- 
positionum a priori, ut mathematicae; veritas testimonii historici, quod est funda- 
mentum historiae et testimonii coram iudiee. Haec critica cognitionis nos in prae- 
senti libro non occupabit. 

§ 5. Praenotiones quaedam historicae. 

1. Logica Aristotelica. Ut auctoritas illorum logicorum, quorum textus 
saepe afferuntur, recte aestimetur, quaedam indicationes ex historia logicae uti- 
les erunt. Pater logicae scientifieae agnoscitur esse Aristoteles. Certe iam Socrates 
et Plato quasdam cognitiones utiles afferebant, quae tamen totalem scientiam lo- , 
gicae nondum constituunt, Socrates eontra Sophistas defendit, nos non in meris 
opinionibus haerere debere, sed ad cognitiones firmas progrediendum esse, quae ab 
omnibus eodem modo et cum necessitate ut verae agnoscendae sint. Ipse ope indue- 
tionis quaerit conceptus universales, qui semper in eadem significatione adhibentur, 
et eorum definitionem; sed solas quaestiones ethicas inquirit. Plato addit methodum 
divisionis et etiam. deductionis; inductio decipit, si casus pauci sunt; supplenda est 
per methodum Zenonis, eo quod hypothesis eiusque oppositum in suis eonsequentiis 
examinetur (Postea videbimus, quam sapienter haec methodus modernam scientiam 
anticipaverit). Tendentia eius fuit metaphysica, qua relationes formarum cogitandi 
simpliciter ad ' obieeta cognitionis transtulit. 

Id quod Aristoteles in logica praestitit, omnem com- 
parationem superat. Per duo millennia fere unicus finis logicae 
erat, ut doctrinam eius accuratius explicaret; iimno Kant cen- 
sebat logicam post Aristotelem nullum omnino progressum fe- 
cisse; haec exaggeratio saltem ostendit, quantam auctoritatem 
logica Aristotelis habuerit. Opera eius logica (quae postea ut 
« Organon » comprehendebantur) secundum titulos ita recense- 
ri possunt; minora sunt Praedicamenta (seu Categoriae et opus 
De interpretatione) ; haec duo autem hodie non iam habentur 
genuina Aristotelis. Opera maiora sunt : duo libri Analyticorum 
Priorum ; et alia duo Analytica Posteriora ; haec secundum Ari- 
stotelem tractant doctrinam demonstrationis sensu stricto in- 
tellectae, seu apodeicticam. Octo autem libri Topicorum perti- 
nent ad argumentationem probabilem, quam ipse Dialecticam 
vocat, quae maioris momenti pro disputationibus est. Tandem 
duo ultimi libri tractant sophismata. 

Ut haec opera breviter explicemus : Praedicamenta dant 
conspectum supra decem categorias. De interpretatione pro- 
fert fundamenta quaedam ex doctrina iudicii, maxime etiam op- 
positiones inter iudicia et modales eorum differentias. Magna 
prior analytica est opus eximium logicae, syllogistica classica, 
seu derivatio ampla trium figurarum syllogismi; ulterius tra- 
ctat conclusiones ex proprietatibus modalibus ; dein regulas syl- 
logisticas; varias species demonstrationis indirectae descen- 
dens usque ad argumenta probabilia. Analytica posterior com- 
prehendit essentiam verae scientiae, quae solum ad immutabilia 
referri potest; deinde species argumentationis earumque va- 
lorem; doctrinam definitionis. Iri topica enumerantur fontes, 
secundum quos aliquod praedicatum de subiecto edici potest, 
prout ad subiectum stat in relatione vel accidentis vel generis, 
vel proprii vel definitionis. His doctrina de praedicabilibus et 


materia bonae definitionis locupletatur. Topica finitur in doc- 
trina disputationis dialecticae, indicando eius fines et media et 
praecepta pro utraque parte disputantium. Sophistica, quae in 
systematibus philosophorum graecorum amplissimam materiam 
inveniebat, ordinat argumenta sophistarum et dat media illa 
resolvendi. Etiam haec doctrina pro posteriore logica maximam 
auctoritatem retinebat. 

Constitutio huius logicae erat opus maxime personale Aristotelis, ut ipse in 
eius fine testatur: Fundamentum alicuius scientiae ponere difficile est et non sta- 
tim perfecte succedit, cum facilius sit, additiones et emendationes adiungere. Dicit, 
se in rhetorica solum perfecisse quae multi alii inceperant et prosecuti erant. Sed 
in logica nihil praeiaeebat, in quantum haec agit de syllogismis, de argumentatione, 
de disputatione. In arte conclusionis (pergit), demonstrationis, disputationis nihil 
ab antiquis accepimus, sed cum magno labore omnia aedificare debuimus. Si igitur 
ibi varia desunt, lector hoc excuset et gratus sit de acceptis: «Vestrae partes erunt, 
ea quae ad huius methodi consummationem sunt praetermissa, venia dignari, quae 
vero sunt inventa, multa prosequi gratia ». 

I-Iaee gratitudo sine dubio non defuit. Per inillenia plurimi, Graeci, Latini, 
Arabes, Scholastici, ipsa quoque philologia hodierna impigro conatu student, expo- 
sitionem saepe nimis brevem Aristotelis intelligere et totum aedificium doctrinae 
eius clare proponere. Hoc erat opus iam multorum commentatorum, Theophrasti, 
Themistii, Alexandri, Boethii, Avicennae, Averrhois, Scholasticorum maxime ex quo 
tempore completum textum logicae possidebant. — Pro intelligentia ipsius logicae 
studium operis aristotelici ipsius utique non est via optima et simplicissima; sal- 
tem si non fit sub directione egregii alicuius commentarii, ut e. g. Sylvestri Mauri 
(Aristotelis Opera Omnia, Tomus I, editus ab Ehrle, 1S85). Perfectionem ulteriorem 
ipsius scientiae logicae hi commentatores non principaliter intendebant. 

Conspectum historicum de Logica Occidentali dat Prantl in quattuor tomis 
historiae Logicae in Occidente, quae fere usque ad tempus Reformationis descendit. 
Pro studio historiae huius scientiae , certe hoc opus praetermitti non potest, ob in- 
gentem materiam, quam diligentissime collegit. Verum est, auctorem utpote merum 
historicum non semper sufficienter philosophica penetrare, ita ut systemata non 
semper accurate exponat; neque etiam sufficientem obiectivitatem possidet versus 
auctores medii aevi. 

Iam scholae Graecorum posteriores in quibusdam punctis logicam Aristotelis per- 
ficiebant; sic Epicuraei, Stoici, Platonici. Logica medii aevi fere incipit a Boethio; 
alia species evolutionis invenitur apud Byzantinos, quae cum Petro Hispano in lo- 
gicam medii aevi influxum habuit; postea Scholasticis tota logica Aristotelis nota 
facta est; sequitur controversia inter nominalismum et realismum. Haec sunt puncta 
cardinalia in evolutione logicae occidentalis medii aevi. Logici Scholastici in genere 
logicam Aristotelis sequuntur; sufficiat hic quaedam compendia recentiora nomi- 
nare: Tongiorgi (Logica, 1862); Hagemann (Elemente der Philosophie, 1868); Gut- 
oerlet (Ldgik und Erkenntnistheorie, 1,882); Frick (Logica, ed. 5,, 1919); 'Simer 
(Logik und Noetilr, 1907); N. Monaco (Dialectica, ed. 3, 1928). — Logicam aristo-. 
telieam in multis punctis impugnat logica sub auspiciis Cartesii edita, maxime ab 
Arnauld et Nicole (La logique ou l’art de penser; quae nominari solet Logique de 
Port-Royal). 

2. Logica inductiva. Cum in recentiore tempore exa- 
ctae scientiae naturales exorirentur, investigatores naturae stu- 
debant, praeter logicam scientiae deductivae construere corre- 
spondentem logicam scientiarum empiricarum. Phi- 
losophus Baco de Verulamio statuere conabatur theoriam in- 

ductionis, quomodo sc. ex factis scientiae singularibus ad con- 
ceptus et propositiones universalitatis semper crescentis ascendi 
possit. Ipse concipit rerum essentiam constare ex formis (in 
sensu metaphysicae veteris), quae apud eum semper sunt sim- 
plices qualitates, ut calidum vel siccum. Pro inductione colli- 
guntur casus alicuius momenti, e. g. pro cognitione essentiae 
caloris omnes species rerum calidarum. Pacta colliguntur in 
casus positivos et negativos et variorum graduum et quaerun- 
tur casus maioris momenti, ex quibus essentia immediate per- 
spici possit. Hoc includit occupationem cum rebus ipsis. Kepler 
docet, quomodo hypothesis per inductionem statuatur, cuius 
consequentiae cum realitate concordare debent, ut hypothesis 
comprobetur. Pinis eius est causas effectuum explicandorum 
invenire. 

Galilei agnoscit in omni inductione legem causalitatis supponi debere; hypo- 
thesis simplicior semper praeferenda est, etsi solum cum probabilitate. Newton, 
Herrschel afferunt additiones utiles ad logicam scientiarum empiricarum. Quam co- 
piosa fuerit activitas logica illius temporis in perficienda logica, speciatim etiam ut 
reactio ad novas doctrinas Kantii, bene dignoscitur ex magna logica a Bolzano scripta, 
quae in omnibus quaestionibus controversias logicorum illius temporis affert et crisi 
subiicit. Quattuor tomi a Bolzano conscripti iudicio Husserl omnia superant quae in 
litteratura mundi ut expositiones systematicae logicae inveniuntur. Ex eo disci potest 
severitas mathematica investigationum et subtilitas theoriarum. Primus eius tomus 
describit conceptum obiectivum (quem vocat repraesentationem in se); secundus 
iudicium seu propositionem (propositionem in se); deinde doctrinam universalem 
de conclusione, quae plurima addit Aristoteli ignota. Ternus tertius complet doctri- 
nam de conceptu subiectivo et iudicio, id quod hodie logicam cogitationis nominant, 
in oppositione ad logicam obiectorum prius tractatam; ostenditur, quomodo inve- 
niantur apta problemata cum suis solutionibus, quomodo veritas examinetur. Quar- 
tus tomus spectat finem eius principalem, sc. practicum illum, quomodo liber confi- 
ciendus sit, qui quamlibet scientiam modo accomodato exponat; hinc docet diversi- 
tatem propositionnum, descriptiones, argumenta, considerationem lectorum. Res ma- 
ximi valoris ceteroquin habentur in primis duobus tomis. 

Prorsus alium sensum habet logica in sensu Hegelii. Cogitationes, quae ei ad 
modum Platonis sunt entia per se stantia, in evolutione dialectica sui ipsius a con- 
ceptibus minimae evolutionis se evolvunt ad conceptus semper crescentis compre- 
hensionis. Thesis se convertit in suam contradictionem seu antithesim; deinde utra- 
que unitur in synthesi. Hic processus simul est coneeptualis et realis, realismus 
conceptuum. Logica tunc fit historia Absoluti. Sic secundum Fichte principium iden- 
titatis est thesis originaria, quae vi negationis ex se gignit principium contradi- 
ctionis, ut suam antithesim, et postea utrumque in principio rationis ut sua syn- 
thesi unitur. — KiUpe obiicit: Conceptus ut talis non se convertit; solum novae co- 
gitationes accedentes ad alia ducere possunt; conceptus Esse et Non-esse nihil con- 
tinet conceptus Fieri. Evolutio artis et scientiae non est logica quaedam absoluta, 
quae penetrat ipsum Esse, sed fundatur in specialibus legibus psychologicis. Patet 
hanc logicam metaphysicam nihil commune habere cum nostra scientia. 

3. Formae logicae - ree e ntioris temporis. In 
logica variae te n dentiae distingui possunt : evolutio lo- 
gicae deductivae, evolutio logicae inductivae, coniunctio utrius- 
que ut fundamentum omnium scientiarum, tandem logica mathe- 
matica. a) Logica deductiva. Inquisitio fundamentorum 


1 o g i c a e deductivae a variis auctoribus multum perficie- 
batur. Sic logica Herm. Lotze (1874) magnum valorem habet. 
Maioris valoris pariter habentur Fr. Ueberweg (System der 
Logik und Gfeschichte der logischen Lehre; ed. 4, 1874); J. Ne- 
ville Keynes (Studies and exercises in formal logic, ed. 4, 
1906) ; Tillm. Peseh (Institutiones Logicales, 3 voll., 1888) ; 
Jevons (Leitfaden der Logik) ; Geyser (Hrundlage der Logik 
und Erkenntnislehre, 1909). Edm. Goblot, (Traite de logique 
ed. 4, 1925); O. Kiilpe (Vorlesungen uber Logik, 1923); G. Stor- 
ring (Logik, 1916) ; B. Erdmann (Die logische Elementarlehre, 
1892); Th. Ziehen (Lehrbuch der Logik auf positivistischer 
G rundlage, 1920) ; v. Kries (Logik : Grundzuge einer kritischen 
und formalen Urteilslehre, 1916); L. Susan Stebbing (A mo- 
deim introduetion to logic, 1930); A. Ruge (Enzyklopadie der 
philosophischen Wissenschaften, I Logik ; cum capitibus a Win- 
delband, Royce, Couturat scriptis). Fundamenta logicae in va- 
riis punctis bene excoluit Husserl (Die logischen Untersuchun- 
gen, 1900) ; J. Geyser (Auf dem Kampffelde der Logik, 1926) ; 
A. Pfdnder (Logik, 1921), Honecker (Gfegenstandslogik und 
Denklogik 1921 ; Logik 1927) ; Hofler (Logik, 1927). 

b) Logica in ducti va. Pro logica inductiva opus 
classicum est J. Stuart Mill (Systema logicae deductivae et in- 
ductivae) ; in eo theoria inductionis pars principalis est et for- 
mam exemplarem habet, quae a posterioribus solum magis evol- 
vebatur. Huic fundamento innixa logica singularum scientia- 
rum perficitur, tam scientiarum naturalium quam spiritualium. 
Expositionem a Mill datam perfecit W .. St. Jevons (The prin- 
cipies of Science, ed. posterior 1907). Hoc opus in logicam de- 
ductivam introducit etiam notationes mathematicas, quas Boo- 
le excoluerat, quae permittit multas deductiones multo simpli- 
ciores reddere. Sed maximus valor in eo est, quod a Jevons 
inductio ulterius evolvitur et regulae a Mill datae partim 'emen- 
dantur. Huc quoque pertinet : Kromann (Unsre Naturerkennt- 
nis, 1883) ; Becher, (Vorav.ssetzungen der exakten Naturwis- 
senschaften, 1907) ; A. Lalande (Les theories de 1’induction et 
de 1’experimentation, 1929). J. Venn (The logic of chance, 1860) 
introducit theoriam mathematicam probabilitatis in doctrinam 
conclusionis) ; haec theoria adoptatur a Marbe (Die Gleichfor- 
migkeit in der Welt, 1906 et 1919). 

c) Logica deductiva et inductiva. Logicae recen- 
tiores saepe logicam deductivam et inductivam coniungunt et 
simul doctrinam methodi scientiarum perficiunt earumque ul- 
tima fundamenta clarius describunt. Hoc egregie exsequitur 
magna logica Sigwart (2 tomi). Logica Wundt (3 voll, ed. 3, 
1906) describit in tomo I. logicam generalem et theoriam cogni- 
tionis; in II. logicam scientiarum exactarum ; in III. logicam 

scientiarum spiritus. Joyce (Principies of Logic, 1909). — Ma- 
gis sensistica est logica Heymans (Die Gesetze unci Elemente 
des wissenscliaftliclien Denkens, ecl. 4, 1923). Doctrina metho- 
di . scientiarum in multis punctis modo opposito tractatur ab 
idealista Rickert (Naturwissenschaft unci Kulturwissensehaft, 
ed. 2, 1910) et a realista E. Becher (Geisteswissensehaften und 
Naturvvissenschaften, 1921). 

d) Logica mathematica (quae etiam Logistica voca- 
tur, ah Anglis communiter symbolica) traducit linguam ordi- 
nariam ad modum algehrae in terminos symbolicos. Sic propo- 
sitio : homo (h) est mortalis (m) scribitur in aequatione m = 
mh (homo idem est ac mortalis homo). Sic ideae et propositio- 
nes facilius perspiciuntur. Pro conclusionibus aequationes se- 
cundum regulas exactas transformantur et conclusiones dedu- 
cere permittunt, quae in communi lingua vix effici possent. Me- 
thodus logistica est deductiva, sicut in geometria; sc. deductio 
ex paucis principiis secundum regulas probatas. 

Iam Lttibn&e dederat programma deductionis mathematicae et aequationis pro 
quattuor formis fundamentalibus propositionum, sed ulteriorem modum computa- 
tionis cum eis nondum invenit. Hanc Boole fundavit, quem omnes posteriores se- 
quuntur, ut Jevons, Schroder multique alii. Principia mathematica a Whitehead 
et Bussell sunt coniunctio perfecta logicae symbolicae et methodi logisticae in ma- 
thematica. Conspectus amplus de omnibus inventis per hanc methodum proponitur 
a C. J. Leivis (A survey of symbolic logic, 1918). Brevissimus quidam conspectus 
huius scientiae est a J. Hontheim (Der logisclie Algorithmus, 1905). Ceterum libri 
logistici minime superfluam reddunt logicam communem. Generatim etiam non ple- 
ne intelliguntur nisi a mathematico. 

§ 6. Utilitas logicae. 

Iam Scholastici distinguunt inter logicam naturalem et ar- 
tificialem (scientificam). Capacitas cogitandi naturalis omni ho- 
mini innata est et in cogitatione vitae et studio scientiarum 
ulterius excolitur, saepe usque ad praestationes eximias. Do- 
ctrina autem scientifica recte cogitandi fundatur in inquisitio- 
ne systematica complexuum rectarum cogitationum. Ipsa con- 
firmat facultatem naturalem, saepe eam perficit et ampliorem 
reddit, eo quod in casibus difficilioribus dirigit, in quibus forte 
non inventa fuisset recta solutio. Ilofler : Est exaggeratio, non 
posse recte cogitari, si non praecurrat studium logicae, sed pa- 
riter exaggeratio est, logicam superfluam esse, quia sine ipsa 
recte cogitari possit. Logica non producit rectam cogitationem. 
Etiam in logica ipsa intellectio naturalis perpetuo adhibetur. 
Semper iam conceptus et ratiocinia pro hoc effectu inserviunt. 
Solum cognitio logicae cogitationem promovet et interdum per- 
mittit cognitiones complicatas, quas sine scientia non asseque- 
remur. 


Fusius Bolzano: Naturalis facultas cogitandi per cognitionem consciam regu- 
larum augetur. Solum hoc modo perspicimus sophismata illaque universim evidenter 
refutamus. Certe mera cognitio regularum nondum est liaec facultas. Quod per lo- 
gicam non primo cogitare discimus, semper notum erat; sed ita discimus perfectius 
cogitare. Baco non reiicit logicam simpliciter, sed solum logicam sui temporis non 
capacem iudicavit, ut per eam novae veritates inveniantur. Leiiniz arbitrabatur, 
logicam perfici posse; e contrario fuit magnus error KantU, logicam Aristotelis 
iam esse scientiam perfectam et conclusam. Iure logica nominari potest ars inven- 
tionis; nam dat regulas, quae pro hac re observari debent; pariter certo sensu 
est medicina intellectus, quatenus eius regulae errores arcent; aut est organum 
seu praeceptum, quomodo in tractatione omnis scientiae procedere debeamus. 

Ex rationibus allatis recte logica ponitur in principio (initio) philosophiae. Sic 
Tliomas Aquinas: Oportet in addiscendo a logica incipere, non quia ipsa sit faci- 
lior ceteris scientiis, sed quia aliae scientiae ab ipsa dependent. Accuratius Ueber- 
weg : Logica datur in initio philosophiae. Nam id quod ipsa supponit ex metaphy- 
sica et psychologia, etiam extra scientificam conexionem harum veritatum facile 
intelligitur. Logica conscias reddit methodos, quae ubique applicantur; logica pura 
docet leges normativas cognitionis immediatae aut cogitationis; logica, applicata 
dat methodos mathematicae, scientiarum naturalium, scientiarum spiritus (Geis- 
teswissenschaften), philosophiae seu scientiae de principiis omnium singularum 
scientiarum. 

§ 7. Divisio logicae. 

Ex consuetudine Logica dividitur in tres partes principales, quae tractant con- 
ceptus, iudicia et ratiocinia. Sed scientia de ratiociniis iam apud Aristotelem pro- 
greditur ad doctrinam de scientia et eius methodo generatim; id quod recentiores 
communiter in quartam partem aliis tribus coordinatam collocant. Erdmann logi- 
cam sensu latiori sumptam dividit: Logica partim est doctrina elementorum i. e. 
tractat supposita et elementa cogitationis, hinc iudicia et ratiocinia; partim est 
doctrina methodorum et describit methodos omnibus seientiis communes. Huic lo- 
gicae generali opponitur specialis, quae singulas scientias examinat et ad istas 
scientias pertinet; sed logica etiam generalis ex his multa discit. 

Doctrina traditionalis logicae incipit a conceptibus ; nam ut aliae scientiae 
progreditur a simplicibus, ab elementis, ex quibus postea eomplexus construuntur. 
Aliqui logici recentiores, maxime ii qui logicam Hegelianam sequuntur contra hunc 
ordinem communem obiiciunt, vera elementa nostrae cogitationis esse, iudicia. Con- 
ceptus logicus per analysim ex iudicio acquiritur. Conceptus seientificus immo est 
id quod ex serie iudiciorum sequitur. Conceptus igitur non est aliquid, quod initio 
solum exsistit, sed ex decursu realis cogitationis abstractione invenitur. Ita Wundt. 
Ideo Sigwart semel partes logicae ita ordinat: 1. iudicium, quod est caput rei.;, 
nam ex eo constant scientiae; 2. conceptus et ratiocinium ut partes et media iudi- 
eii; 3. doctrina methodi. 

At Wundt ipse solvit obiectionem ab eo allatam, pergendo : 
Nihilominus logica melius incipit a conceptu; pariter ut etiam 
grammatica doctrinam vocabulorum ante doctrinam proposi- 
tionum collocat, vel ut chemicus ab elementis incipit ; secun- 
dum communem regulam methodicam, quod semper a simpli- 
cioribus incipiendum sit. Porro conceptus, quos initio inquiri- 
mus et illi qui in certo sensu sunt finis scientiae, sunt res valde 
diversae, ut in decursu logicae videbimus. Similiter Ueberweg: 
formatio conceptus in sensu perfecto etiam iudicia comprehen- 
dit; haec ostendunt, quaenam notae essentiales sint aut ratio 

communis plurimarum et principalium aliarum notarum. Hoc 
cognoscitur in repraesentationibus subiecti, in cpiibus fundan- 
tur iudicia universalissima et pro scientia gravissima. Sed liaec 
relatio conditionis mutua est. Etiam iudicium scientificum sup- 
ponit conceptum scientificum. Similis relatio conditionis mu- 
tuae viget inter conceptum, ratiocinium et systema. Conceptus, 
ut entelechia, monas, gradus evolutionis, gravitatio supponunt 
integra systemata scientifica. 

Windelband obiieit: Conceptus est effectus iudicii, quod eum fundat; in con- 
ceptibus consistit scientia nostra certa. Conceptus, qui in iudieio affirmatur, retinet 
in se elementum quod valeat (i. e. manet iudicium). — Patet, liie vocabulum con- 
ceptus insueto sensu sumi, sc. ut aequivalens iudieio (similia in multis deductio- 
nibus apud Bickert inveniuntur); haec mutatio conceptus non inservit claritati. 
Veritas ut universim agnoscitur, soli iudieio convenit. 


Liber I. 

De conceptu.' 


Caput I. 

De conceptu et termino. 

§ 1. Species psychologicae conceptuum. 

a) Processus cogitandi inferiores et superio- 
re s. Quid proprie ille conceptus sit, quem logica describit, cla- 
rius apparet ex conspectu diversorum actuum, qui ut reprae- 
sentationes seu conceptus designantur. Hic aliqui distinguunt 
conceptum sensu strictiori et sensu latiore. Conceptus semper 
intellegitur ut actus cognitionis, qui ab intellectu fit; conceptus 
sensu strictiori hoc praeterea addit, obieetum tale esse debere, 
quale nunquam in facultate sensitiva accidere potest, e. g. 
obiecti abstracti, universalis, quod ut tale cognoscitur. Conce- 
ptus autem sensu latiori est cognitio, quae quidem ab intelle- 
ctu fit, sed etiam obieetum habere potest, quod a sensu attingi 
potest (colores, figurae concretae). Exemplum sit ortus iudicii 
comparationis inter duos colores visos. Hic primo in sensu ha- 
bentur cognitiones colorum A, B. In homine facile postea se- 
quitur iudicium, A a B diversum esse ; in iudieio haec elemen- 
ta A et B sunt ipsae res modo visae, quae tamen nunc factae 
sunt obiecta partialia iudicii, seu cognitionis intellectivae ; hinc 
ab aliquibus vocantur conceptus (sensu latiore), etsi in contento 
subiectivo (pro conscientia) nulla differentia inter perceptionem 
praecedentem sensitivam et elementa quaedam iudicii intelle- 
ctivi appareat. — Conceptus sensu latiori sumptus incipit a per- 
ceptione singulorum obiectorum et tandem ascendit usque ad 
comprehensionem relationum complexarum, quae est limen 
iudicii (transitus ad illud), quod iam ad sequentem partem lo- 
gicae pertinet. In logica, maxime traditionali, vox conceptus 
regulariter sumitur sensu strictiori. Hoc immo sequitur ex do- 
ctrina Aristotelis, quod obieetum scientiae certae (in opposi- 
tione ad opinionem probabilem) sint sola universalia; pars 
principalis logicae aristotelicae, syllogistica classica, spectat 

I. De eonceptu 

scientiam apodicticam. Scholastici haec quidem supposita, ut 
videbimus, temperarunt, sed conceptum vix aliter adhibent, quam 
in sensu stricto. Reoentiores certitudinem etiam quoad obiecta 
materialia et eventus individuales admittunt, ideoque non ha- 
berent difficultatem admittendi conceptum etiam sensu latio- 
ri. Ceterum haec est quaestio terminologica et libera. Genera- 
tim etiam ipsi ex consuetudine scientiae cum voce conceptus 
proxime significationem illam coniungent, quae sine dubio pro 
hac voce maxime characteristiea semper erat, sc. conceptus 
universalis. Nomen commune pro his cognitionibus est appre- 
hensio obiecti. In eo distinguitur actus attentionis, dein actus 
abstractionis, reflexionis, synthesis, tandem comparationis. 

Actus attentionis dicit aliquod obiectum prae aliis 
praecedere, illis anteponi, quae simul in conscientia sunt ; vel per 
metaphoram, animum se ad illud vertere, dirigere. Sic in re- 
gione aliqua visa forte me interne verto solum ad certam per- 
sonam in ea praesentem; haec tunc fit centrum praesentis oc- 
cupationis mentis meae, ita ut alia obiecta simul conscia obscu- 
ra aut minus clara appareant, quasi recessum seu peripheriam 
conscientiae constituant. Omne problema quod solvere volu- 
mus, in hunc statum attentionis .ascendere debet, ut bona so- 
lutio eius fieri possit. 

Actus abstractionis non solum se vertit ad certum 
obiectum prae aliis praesentibus, sed intra ipsum obiectum par-j 
tem prae aliis attendit; et quidem hoc non ita intelligitur, ut 
forte dimidia pars rei extensae consideretur; sed agitur de ele- 
mentis rei, quae non physice separari possunt. Cum attentio 
etiam quoad perceptionem sensibilem occurrat, abstractio est 
operatio solius intellectus. Sic color et figura obiecti in mente 
separari possunt, ita ut alterutrum solum fiat obiectum cogi- 
tationis. Obiectum abstractionis dicitur obiectum abstractum. 
Actus abstractus est conceptus intellectus in sensu arctiori, ma- 
gis proprio, quam perceptio concreta intrans iudicium. Id quod 
ex complexu abstrahitur et attenditur, est obiectum abstractio- 
nis positivae ; id a quo abstrahitur seu quod negligitur, est 
obiectum abstractionis negativae. Quando demonstrare volo 
theorema de summa angulorum trianguli, exclusive attendo 
proprietates illas, quae triangulum definiunt (sc. superficies li- 
mitata per tres lineas rectas), non autem magnitudinem abso- 
lutam linearum aut angulorum (quam in imagine forte simul 
video), eorum colores aut positionem concretam. Hoc triangu- 
lum universale, quod solum in geometria attendo, numquam est 
perceptio sensibilis, sed conceptus abstractus ; et hoc sensu ge- 
neratim vocabulum conceptus in logica sumitur. . 

Non formaliter, sed tantum secundum materiam diversus 
est actus reflexionis. Eius obiectum est subiectum cogitans 


1. De conceptu et termino 

et status eius conscii. Reflexio ontologica spectat obie- 
cta (contenta) horum statuum; interdum in perceptione modo 
perfecta adhuc semel eius partes attendimus, forte ut illas in- 
ter se comparemus. Reflexio psychologica habet ut 
obiectum proprietates statuum subiectivorum, e. g. quod sunt 
actus nostri, eorum intensitatem, affectivitatem etc. Etiam ani- 
mal cognoscit suos dolores ut proprios, quamvis in iis non ip- 
sum Ego a dolore abstrahere possit. 

Praeter separationes obiecti (in abstractione) dantur etiam 
combinationes in aliis actibus cognoscitivis. Actus quidam sim- 
plex combinationis est synthesis, quae diversa elementa obie- 
etiva in novam unitatem coniungit. Sic quodlibet attributum ad 
substantivum positum efficit synthesim : benignus homo, cru- 
delis inimicus, mons aureus. Haec synthesis aut est unio re- 
praesentationum seu phantasmatum, qualem pictor perpetuo 
efficit; aut unio conceptualis duarum notarum in novam unita- 
tem. Per illam definitur novum obiectum, quod proprietates no- 
minatas in se comprehendit. Arnauld (Logique de Port-Royal) 
affert exemplum polygoni 1000 linearum, cuius repraesentatio- 
nem sensibilem in phantasia efficere nequeo, et multo minus a 
polygono 1001 linearum distinguere; et tamen clarum eius con- 
spectum habeo, quando summam angulorum in eo computo. 
Falsum enim est, nihil esse in intellectu, quod non ut tale in 
sensu exstiterit. Ideae exsistentiae, cogitationis non habent qua- 
litates sensibiles ; anima eas active ex se formare potest, quam- 
vis etiam a rebus sensibilibus excitari possint. 

Alius actus est comparatio, attentio successiva ad duo 
obiecta cum illa intentione, ut apprehendam relationem inter 
ipsa vigentem. Finis eius igitur est apprehensio comparativa, 
apprehensio relationis inter res, exsistentiae alicuius facti. Hoc 
est ultimum stadium ante iudicium, in quo (iudicio) deinde rela- 
tio rerum non iam solum videtur (quod conceptus esset), sed 
affirmatur, asseritur, id quod hic nondum consideramus. Exem- 
pla talium relationum perceptarum sunt similitudo, aequalitas, 
diversitas, maius esse, relationes spatii et temporis, dependen- 
tia obiectorum, inhaerentia (quod aliquid sit proprietas certi 
substrati). Haec omnia non sunt repraesentationes sensibiles, 
sed eonceptuales. 

Ex dictis facilius intelliguntur variae denominationes apud receptiores logicos 
occurrentes. Sic Lotze distinguit actum ponendi aliquid coram se; hoc describere 
videtur apprehensionem attentam. Similiter loquitur de positione contenti (obiecti), 
quae illud ut unitatem apprehendit, quae aliquid significet; positio affirmativa sae- 
pe per distinctionem clarior redditur. Sic rubrum tunc melius ut rubrum reprae- 
sentatur, quando caeruleo opponitur; apprehensio logica distinctior fit, si aliud 
negatur. In his casibus habetur synthesis coniuncta cum apprehensione relationis 
diversitatis, forte immo iudicium. — ITt obiecta iudicii occurrunt: omnia obiecta 
cognitionis sensitivae aut intellectivae, quae designantur vocabulo conceptus (in 


2 



18 


I. Do conceptu 


1. De conceptu et termino 


19 


sensu latiori sumpti): obiecta concreta vel abstracta., obieeta perceptionis, memo- 
riae, phantasiae, abstractionis, conceptus constructione orti, relationes rerum etc. 
( Honecker ). 

b) Explieatio sensis tic a omnium conceptuum. Cognitio abstra- 
cta a sensismo anglico et a primis cultoribus psychologiae experimentalis ex reprae- 
sentatione sensibili derivatur. Sic expresse Erdm-ann: Id quod in repraesentatione 
saepe repetitur, intensius fit, elementa autem semper diversa pallida fiunt. Abstra- 
ctio in eo consistit, quod attentio 1 dirigitur in elementa aequalia. — At si proprie- 
tas trianguli ut talis videtur, hoc triangulum universale conscium esse debet. — Go- 
blot: Universalitas conceptus intelligitur ex numero infinito subieetorum, de qui- 
bus enuntiari potest. Conceptus non exsistit in intellectu; nam omne factum deter- 
minatum est. — At determinatio haec valet pro sola repraesentatione sensibili; con- 
ceptum exsistere in conscientia, clare enuntiatur per iudieiuin de eius obieeto. — 
Hofler: Separatio proprietatum est effectus attentionis; sic oritur repraesentatio 
abstracta. Ex repraesentatione totali aliquid voluntarie omittitur. Hoc remanet ut 
substratum concretum repraesentationis abstractae. Sermo de triangulis sine co- 
lore et quantitate est exaggeratio. Recte hoc BerTceley explicat: possumus figuram 
concretam « contemplari solum ut triangulum », ita ut proprietates non attendamus. 
Sed hoc non probat dari repraesentationem abstractam trianguli. — Responsio : 
Repraesentatio (accuratius loquendo conceptus) trianguli in eo consistit, quod (for- 
te in praesentia concreti trianguli) sola elementa definitionis considerantur, unde 
conclusiones deducuntur. 

Fusius Wundt theoriam sensisticam exponit: Conceptus est complexus reprae- 
sentationum, in quo una repraesentatio dominatur, quae loco totius stat, eius vica- 
ria est. Valor conceptualis est in relationibus, in quibus stat. Quod repraesentatio 
A in locum multarum, succedit, in eo ostenditur, quod attentio pro libitu ad aliam 
repraesentationem seriei vagari potest, cogitatione non mutata. (Sed relationes in 
quibus repraesentatio stat, consciae esse debent; pariter relatio vicarii, permanentia 
eiusdem cogitationis, quando repraesentatio variat). In triangulo, sic pergit, geo- 
metria exsistentiam trium angulorum ut rem maioris momenti effert. Ideo con- 
ceptus de se repraesentari nequit. Postea elementum dominans obscurius fit prae 
vocabulo, quod tandem ut vicarius conceptus sufficit. Sed significatio non absolvitur 
in hoc signo, sed in relationibus, in quas per cogitationem collocatur (Ergo tamen 
conscientia abstracta relationum exsistit; haec enim significatio a nobis scitur). 

In oppositione ad hos veteriores errores Husserl iterum re- 
lationem intuitionis et cogitationis claram reddit. Imagines 
phantasiae concomitantes non sunt significationes; saepe va- 
riant, dum significatio vocabuli immutata manet; saepe in le- 
ctione vel auditione propositionis nulla imago adest. Dici ne- 
quit, eas fugaces esse ideoque non attendi; nam intellectio 
constans est, hinc cum repraesentationibus non eoincidit. lam 
Ccirtesius affert kilogonum (1000 linearum), cuius phantasma 
certo deest ; immo idem dicendum est de quolibet conceptu geo- 
metrico; nam linea recta accurata ut talis videri nequit. Dici 
nequit, vocabula esse vicarios significationum; nam non sunt 
obiecta cogitationis. Figurae ludi non tractantur pro forma ac- 
cidentali, sed pro viribus suis, pro significatione in ludo. Simi- 
liter mathematica non laborat cum signis sine significatione, 
sed cum sua significatione. Intuitio pro cogitatione necessaria 
non est. Sermo ordinarius, intelligentia propositionum, sermo- 
num, librorum saepe sine imaginibus procedit. — Similiter 
Kiilpe, qui psychologiam cogitationis iterum restauravit : Coor- 


dinatio signi (vocabuli) ad obiectum universale conscia esse 
debet, signum significationem habere debet, nos aliquod obie- 
ctum cogitare facit. 

In psychologia fuse demonstratur explicationes sensisticas 
cogitationis esse meras explicationes apparentes. Intellectus ve- 
re facultatem habet (in oppositione ad sensus), ut possit singu- 
las notas obiectorum non solum cum attentione clariores red- 
dere, sed easdem in cogitatione ab aliis separare, eas in con- 
scientia retinere, eas vocabulis opponere ut eorum significatio- 
nem, eas inter se coniungere, de iis iudicia pronuntiare. Brevi- 
ter: 'elementa abstracta sunt vera obiecta cogitationis, et qui- 
dem obiecta summi momenti pro conceptibus logicis. (Cfr. 
auctoris Lehrbuch der experim. Psychologie, Abschn. III. 
Ivap. 6). 

§ 2. Elementa cogitationis. 

a) Actus et obiectum. Ut sensum legum logicarum in- 
telligamus, distinguendum est, utrum agatur de actibus subie- 
ctivis cogitandi, quando e. g. loquimur de claritate, distinctio- 
ne repraesentationum aut conceptuum; an de proprietatibus 
obiectorum cogitationis, ut de eorum relationibus, quibus qua- 
litates prorsus aliae conveniunt, quam actibus subiectivis. Haec 
ambiguitas fundamentum suum habet in essentia cognitionis, 
et quia vocabula eadem diversum sensum habere possunt ideo- 
que facile confunduntur. Ideo accurate in cognitione tres pha- 
ses distinguere debemus: 1. actum subiectivum, operatio- 
nem animae producentis actum cognitionis; per cognitionem 
enim anima accidentaliter mutatur; nunc conscia facta est 
obiecti, quod antea non erat. Et haec est realis mutatio animae, 
quae fit in certo momento temporis, in loco, in quo anima est, 
hinc intra corpus ; 2. imaginem cognoscitivam secundum 
aspectum suum obiectiv u m seu rem repraesentatam ; 
in hac re abstrahitur, utrum ei correspondeat etiam obiectum 
reale extra animam. Omnis enim cognitio necessario est cogni- 
tio alicuius obiecti ; hoc contentum exsistit, ut dicunt, i n t e n- 
t i o n a 1 i t e r, i d e a 1 i t e r in cognitione. Hoc obiectum in per- 
ceptione sensitiva normali est (ut critica cognitionis demon- 
strat) imago obiecti transcendentis quoad varias proprietates 
(non quoad omnes). Sed haec imago cognitionis non est imago 
in sensu physicae, qualis est photographia, quae ipsa est cor- 
poralis, figurata, extensa. Anima evidenter non ipsa fit rubra, 
vel 20 metra longa, quando tale corpus videt. 3. Tandem mul- 
tis cognitionibus (sic perceptioni sensitivae normali) correspon- 
det obiectum cognitum externum, ut domus visa ; generatim 
obiectum in se. 

Diagramma haec illustrans sit : A B C 

Primum membrum seriei (A) i . 

nominatur subiectiva perceptio (re- > i. ; | j 

praesentatio conceptus), idea subie- 
ctiva, conceptus subiectivus. Secundum membrum (B) 
nominatur repraesentatio, cognitio, obiectum internum, con- 
ceptus obiectivus; tertium (C) obiectum externum 
seu simpliciter obiectum. Definitio primi apud Scholasticos est : 
actus mentis seu operatio, qua mens alicuius rei similitudinem 
seu expressionem in se gignit ; secundum dicebatur : expressio 
rei in mente, seu species expressa,' in actibus intellectivis ver- 
bum mentis. Obiectum ut est in se interdum vocatur obiectum 
materiale conceptus; ut repraesentatur in conceptu, vocatur 
obiectum formale mentis ( Pfander ). Differentia trium stadio- 
rum clarior fit, si evolutio terminorum in moderna logica at- 
tenditur, ad quod transimus. 

b) Opposition em conceptus subiectivi et obiectivi Bolzano 
fuse describit. Repraesentatio subiectiva est omne id, quod in propositione occurrit, 
dummodo ipsum non totam aliquam propositionem constituat ; hinc omnia quae per- 
cipimus, imaginamur, cogitamus, ita ut nondum de iis iudieemus (Nota: vox re- 
praesentationis hic ut apud modernos communiter sensu latiori sumitur, non ad 
sensationes restringitur). Repraesentatio obieetiva seu «repraesentatio in 
se» est materia subiectivae ; non est multiplex, si a multis cogitatur (Accuratius : 
Omnis cognitio individualis suam materiam liabet; in diversis individuis haec or- 
dinarie solum specifice eadem est ; si non in cogitatione eiusdem materiae a diver- 
sis individuis omnes differentiae individuales per abstractionem removentur). Re- 
praesentatio in se non exsistit realiter, non habet exsistentiam in oppositione ad 
subiectivam. In lingua ordinaria loquimur de repraesentatione, quando obiectum 
deest, in oppositione ad perceptionem (rei exsistentis). (Hic igitur vocabulum re- 
praesentationis sensu latiori sumitur, omnia significat quae possunt esse pars iudi- 
cii; inelusis etiam conceptibus universalibus). Quaelibet repraesentatio subiectiva in- 
cludit obiectivam; subiectiva est aliquid, reale, non autem substantia, sed accidens, 
qualitas interna transiens ipsius Ego. Repraesentationes subiectivae plures sunt, si 
obieetivae sunt plures, aut si personae illas habentes plures sunt, aut si duratio 
actus interrumpitur. Subiectiva repraesentatio eadem est, quando obieetiva identiea 
est. Si dicitur non haberi aequales repraesentationes, sed solum eandem, quae plu- 
ries cogitetur, intelliguntur repraesentationes obieetivae. Possumus eodem tempore 
plures repraesentationes habere, e. g. pro membris unius propositionis; etiam eadem 
repraesentatio obieetiva in una propositione pluries occurrere potest. Repraesen- 
tatio subiectiva habet variam claritatem, distinctionem. Quod olirn Oclcam vocabat 
fictum aut dolum (simulacrum, imago), in sua sententia illud erat, quod solum 
obiective (intentionaliter), non subiective (realiter) exsistit; significat res ipsas, 
etiam quando non iam praesentes sunt. 

Ewsserl in essentialibus Brenta/no sequitur. Logica non considerat actus sub- 
iectivos cogitationis, sed conceptus obiectivos, significationes ideales. Essentia si- 
gnificationis ponitur in contento, quod est unitas identiea intentionalis, in opposi- 
tione ad multiplices eventus reales. Sensus obiectivus propositionis est identiee 
idem; significatio propositionis non mutatur cum numero actuum aut personarum. 
Haec est identitas speciei.. (Hic abstrahitur ab omni differentia individuali obiecto- 
rum diversorum actuum; intelligit domum, circulum ut talem, breviter id quod 
communiter nominatur obiectum cogitationis). Significationes sunt obiecta univer- 
salia, etsi obiectum ipsum sit individuale. Sicuti numeri non oriuntur et pereunt. 


cum actu numerandi, idem dicendum de significationibus, conceptibus, propositio- 
nibus, veritatibus; efformant summam obiectorum universalium, quibus indifferens 
est, utrum cogitentur. (Ceterum obiecta universalia in solis cogitationibus haben- 
tur; quod iis indifferens sit, utrum cogitentur ita intelligendum est, quod rela- 
tiones necessariae sint, e. g. quod sex est duplum trium, ita ut vera cognitio illa 
negare nequeat). 

In suo libro « Ideen » Husserl praeterea addit. Distinguimus eventum realem 
(noesis) a suo eorrelato intentionali (noema). Ad realem noesim pertinent directio- 
nes visionis ipsius Ego in obiectum, apprehendere, referre, coniungere, credere, actus 
valoris. Noema, ad quod pertinent qualitates sensibiles, est in perceptione obieetum 
perceptum ut tale,, in recordatione res quam recordamur ut talis. Arbor in natura 
ab eo diversa est, solum apparet in conscientia. Etiam quilibet alius eventus habet 
obiectum suum intentionale, sensum suum obiectivum. Perceptio, recordatio, fictio 
phantasiae idem obiectum habent, e. g. arborem, forte in diversis characteribus 
(noema tunc habet strata essentialiter diversa circa eundem nucleum).. 

e) Tertium elementum repraesentationis, obiectum facile intelligitur, si 
agitur de rebus exsistentibus; -ita domus quam video et de qua aliquid enuntio, 
eventus historiae. In quantum cognitio mea huic obiecto correspondet, eius con- 
tentum (repraesentatio obieetiva) et obiectum coincidunt; i. e. pro cognitione mea 
subiectiva (quia non video differentiam), non pro realitate. Nam obiectum realiter 
exsistit cum plurimis qualitatibus, quas non novi; res in mea repraesentatione est 
idealis, intentionalis, imago imperfecta realitatis. Quod utrumque distinguamus, tota 
nostra inquisitio praesens demonstrat. Obiectum realiter exsistens determinat cogt 
tationem (in perceptione), ab eadem independens est. 

Deductiones de obiecto obscuriores evadunt, et non raro 
sibi contradicunt, quando pura obiecta cogitationis consideran- 
tur, quae non realiter exsistunt, ut entia rationis, sive 
sunt possibilia, quae saltem exsistere possunt, sive abstractio- 
nes ex rebus, quae ut tales exsistere non possunt (homo uni- 
versalis), aut etiam obiecta composita, quorum exsistentia im- 
possibilis est. Interdum eis ascribuntur proprietates reales : 
aliquod Esse proprii generis, etsi non exsistentia, quod sine fine 
durant, independentes a cogitatione, quam potius haec obiecta 
determinent ; breviter statuitur mundus quidem proprius, quem 
aliqui metaphysicum nominant. In realitate tale regnum entium 
est fictio, quae in certo gradu forte utilis esse potest, sicut in 
ideis platonicis, quae coniungunt notas entium realium et idea- 
lium. Pro logica non inutile est, ingredi in quasdam expositio- 
nes huius generis quas ad modum obiectionum ordinamus et 
determinare, quid veritatis in eis lateat. 

1. Sic quidam logici, recentiores dicunt : Puris entibus ra- 
tionis convenit Esse sensu latissimo, quod non includit exsi- 
stentiam; tale obiectum determinat cogitationem, ab ea inde- 
pendens est. — Ad hoc dicendum : res non exsistens non potest 
exercere determinationem realem. Si aliquis finis nondum ex- 
sistens me ad actionem determinare dicitur, hoc secundum doc- 
trinam traditionalem non est efficientia realis ex parte finis; 
sed ille qui finem eiusque valorem novit, seipsum realiter de- 
terminat ad accomodatum actum voluntatis. Pariter ille qui rec- 
te cogitare vult, etiam entia rationis secundum suam signifi- 

cationem, secundum suas notas tractare debet ; in hoc solum 
sensu entia rationis videntur a cogitatione non pendere, sed 
in eam influere; in realitate tunc cogitatio pendet a voluntate 
secundum veritatem cogitandi, ideoque secundum relationes in- 
ter ipsa entia rationis. 

2. P orro dicitur : Obiectum abstractum non habet Esse in 
tempore, sed Esse ideale. Speciale genus relationum realium 
sunt relationes, quae inhaerent pluribus fundamentis, ut rela- 
tiones temporales et spatiales variorum obieetorum, relatio de- 
pendentiae causalitatis, vel inter rationem et consequentiam. 
Haec relatio. rerum non exsistit, sed est. Quia obiectum 
est, cognosci potest, non viceversa ; etiam obiecta mere phan- 
tastica obiective opponuntur apprehensioni. — Iterum dicen- 
dum est : Pura entia rationis suum Esse (ideale, intentionale) 
habent a subiecto ea cognoscente ; solum hoc verum est, has de- 
terminationes non pendere ab arbitrio voluntatis, saltem si rec- 
te cogitare volumus (id quod e. g. in somno locum non habet). 

3. Dicunt, obiectum universale est obiectum ideale, est con- 
ceptus obiectivus, qui quasi impendet, libratur (in aere pen- 
det) supra res concretas. Relationes eorum inveniuntur, dete- 
guntur in iis, non formantur relationes subiectivae. — Iterum 
haec obiectivitas solum dicit, inter circulum et quadratum cum 
veritate solam differentiam statui posse, non aequalitatem. 

4. Fuse Geyser explicat similes doctrinas logicorum. Obiectum, sic dicunt, est 
unitas, quae conscientiae obiieitur, sive realis sit sive idealis. Obiectum ab actu 
oognoscitivo invenitur, non creatur, ab eo independens est. (Hoc concedi debet pro 
obieetis realibus; in aliis solum hoc sensu, quod pro cognitione recta certa relatio 
non quidem praeexsistit, sed sola eorrespondenter ad sua fundamenta creari debet). 

5. Dantur obiecta abstracta (universalia) cognitionis, quae non omnia com- 
prehendunt, quae in obieeto reali insunt. Etiam exsistunt relationes inter partes 
alicuius totius. Eelatio realis sernper ad aliquid se habet determinato modo, qui 
esse potest proprietas, status, similitudo etc. Etiam exsistentia est relatio realis. Si 
per cogitationem creantur, sunt entia rationis; conceptus, cuius elementa sibi con- 
tradicunt, impossibilis est. (Solum non potest tunc esse ens exsistens; in cogita- 
tione seu intentionaliter omnino exsistunt, si de eo loquimur, intelligentes quid di- 
camus ; quod adversarii sine dubio faciunt). 

6. Secundum Bmch conceptus universales nequeunt abstraetione oriri, sed po- 
tius ipsi sunt conditiones pro singularibus. Triangulum universale, quod neque li- 
neas aequales neque inaequales habet, non esset triangulum. — Geyser respondet: 
Abstractio non negat singulare, sed tantum illud omittit, negligit. Secus ipsum 
universale non de singulari dici posset, quod tamen fit. Non cognoscimus veritates 
aeternas per immediatam int.uitionem mundi idearum platoniearum, sed per forma- 
tionem conceptuum. Dependentia obiectiva venit ex eontenvo conceptuum iam for- 
matorum et experientia. Conceptus habet significationem, quae essentiam universa- 
lem exprimit. Diei potest, essentiam exstitisse ante eogitationem ut essentiam 
possibilem; non autem habebat exsistentiam temporalem, sed extra tempus erat. — 
Objiciunt: Conceptus comprehendit essentiam; nam non ponit Esse ipsum tale, 
sed eius cogitationem; tale Esse potentialiter antea erat. (Ideo potius actu non 
praeexsistebat, sed solum potuit antea exsistere). Essentia etiam ab aliis cogitari 
potest, independenter a mea cogitatione. (Tunc habebit suum Esse ideale in aliis, 


dependenter ab eorum cogitatione; in me hoc solum habet dependenter a niea co- 
gitatione). 

7. Nic. Sartmann dixerat.: Etiam Esse ideale opponitur cogitationi ut aliquid 
transseendens independens; non est Esse immanens, quod essentialiter pro subiecto 
et per subiectum est. Non est idem ac obiectum intentionale, quod totaliter ab actu 
dependet, ideoque transseendens non est. — Geyser respondet: Si contenta signifi- 
cationum sequi debeo, hoc non dicit, ea pro se esse seu extra conscientiam exsistere. 
Essentiae per suum sensum fundant diversas relationes. Esse ideale sunt essentiae 
abstractae a mea cogitatione actuali aut ab aliis exsistentiis; etiam illae a cogi- 
tatione inveniuntur. 

Post has explicationes psychologicas iam transimus ad proprietates logicas, quae 
contentum conceptus spectant. 

§ 3. Proprietates conceptus logici. 

a) Difficultas in accurata, determinatione eoneep.tus. 
Conceptus quem logica postulat videtur simpliciter determinari posse per defini- 
tionem. Hufler breviter indicat difficultates huius determinationis. Secundum de- 
finitionem circulus est linea clausa (i. e. in se revertens), cuius oinnia puncta a 
puncto centrali eandem distantiam servant. Hic conceptus semper idem conten- 
tum (obiectum) habet; accedit quoque intuitio circuli. E contrario conceptus com- 
munes linguae huic relationi accuratae solum se appropinquant, non tam stricte 
determinari possunt. Conceptus sunt repraesentationes 'abstractae ; conceptus ac- 
curate descripti sunt e. g. numeri, figurae bene defimtae, conceptus ideales, qui 
simul intuitivi non sunt. Conceptus plerumque obiectum seu id quod intenditur 
solum incomplete repraesentat; contentum est definitio. — Ex dictis apparet, exem- 
pla ex duabus classibus diversis sumpta esse; ex una parte habentur conceptus 
empirici, e. g. corporum notorum, in quibus solum descriptio approximativa 
possibilis est; ex alia parte conceptus aprioristici, qui a nobis con- 
struuntur, ut geometrici, quorum definitio accurata dari potest. 

Copiosius Sigwart proprietates conceptuum logicorum de- 
terminat; reproducimus breviter eius descriptionem, quae et 
difficultates et viam solutionis claram ostendit. Iudicium uni- 
versaliter validum postulat, ut eius elementa sint perfecte con- 
stantia et determinata, ab omnibus eodem modo for- 
mata, seu ut sint conceptus logice perfecti. Si non quodlibet ele- 
mentum semper eandem significationem habet, non possumus 
certi esse in repetitione eiusdem iudicii. Non postulandum est, 
conceptum absolute accuratum esse, seu exhaurire essentiam 
rei, ita ut singulas notas ut consequens necessarium huius es- 
sentiae comprehendamus. Conceptus naturalis psychologicus est 
diversus pro individuis. Finis conceptus logici est, ut omnia 
exprimere possimus, quae fiunt obiecta nostrorum iudiciorum. 
Universalitas conceptuum iam exsistit in conceptibus linguae 
ordinariae. Logica traditionalis solebat supponere, proprieta- 
tes ex se notas esse ; revera autem difficultas est definire, quid 
ut nota inservire debeat. Non exsistit numerus limitatus elemen- 
torum simplicium clare distinctorum; iam repraesentatio com- 
plexa resolvi debet in pluralitatem elementorum quae discerni 
possunt; porro ubique habentur continui transitus. 

Notae seu conceptus partiales constituunt contentum con- 
ceptus.. hic homicidium definitur : occisio alicuius hominis vo- 
luntarie et deliberate facta, iniusta. Formatio igitur conceptus 
supponit divisionem in elementa simplicia, eorum unionem, 
cuius forma est ulterius elementum conceptus. Formatio re- 
praesentationis fit per iudicia. Obieetum repraesentamus ut 
lem cum proprietatibus et operationibus et relationibus ad alias 
les. Etiam hae categoriae per conceptus determinari debent. 
Piaeter eas habentur elementa intuitiva sensationis et per- 
ceptionis internae ; sed multitudo horum elementorum infinita 
est. Ideo incipiendum est a conspectu totius seriei et ponendi 
sunt apti limites, intra quos certus conceptus valere dicitur, e. 
g. certum nomen coloris, quod non dicit elementum identicum 
m omnibus membris ; haec est universalitas vocabuli. Etiam in 
formis et motibus invenitur multiplicitas infinita; sed hi sunt 
veii conceptus universales in sensu ordinario; quid motus sit. 
in exemplo monstrari potest, id quod pro colore non valet. Hinc 
formatio conceptuum supponit systema perfectum omnium ele- 
mentorum, categorias logicas (ut unitatem, distinctionem), for- 
mas intuitionis spatii et temporis, categorias reales (res, pro- 
prietas, activitas, relatio), contentum intuitivum perceptionis 
sensitivae. 

Si interim supponimus conspectum elementorum perfec- 
tum esse (de quo doctrina methodi aget), repraesentatio divi- 
ditur in singula sua elementa, quae rem ab aliis distinguunt. Sic 
crustulum signatorium (oblata) describi potest: discus circu- 
laris, diametri duorum centimetrorum, crassitudinis unius mil- 
limetri, ruber, levis, politus. — - Descriptio postulat, ut synthe- 
sim faciamus, sed libertatem individualem admittit pro quibus- 
dam praedicatis : multa elementa admittunt differentias gra- 
duales, varia praedicata omittuntur. Descriptio maxime accu- 
rata cellulae embryonalis variarum specierum animalium has 
non distinguere posset, quamvis diversae sint. 

b) Conceptus logicus, essentia rerum secundum Aristotelem 
Doctrina a Sigwart proposita de conceptibus aprioristicis, qui accuratam defini- 
tionem admittunt et de conceptibus empiricis, qui solum cum appropinquatione et 
lente semper melius definiuntur, in logica aristoteliea nondum habebatur. Solum 
paulatmp exculta est, ita ut oppositio inter utramque logicam non appareret. Se- 
cundum investigationes a Bimmker, Hertling, aliis factas, qui doctrinam Aristo- 
telis examinaverant, Geyser doctrinam ita exponit: Conceptus saepe dicitur summa 
notarum essentialium alicuius rei; sed vocabulum essentiae ambiguum est. Pro 
Aristotele est id, quod speciem infimam determinat (haec est locutio metaphy- 
sica, quae evidens non est). Debemus essentiam generaliter sumere: omne quod est, 
habet essentiam, sive est res sive proprietas, sive conceptus. Essentia tunc sim- 
pliciter est summa notarum cognoscibilium rei, continens omnia, quibus ab aliis 
distinguitur. Conceptio Aristotelis mtelligenda est ex evolutione historica. Antiquis 
philosophis graecis obieetum cognitionis intellectivae apparebat ut ens, universale, 
ab omnibus admissum. Cum obiecta sensibilia mutabilia sint, et eorum perceptio 

et*am a sublecto percipiente dependeat, et cum scientia antiqua nondum sciret mu- 
tationes subieetiv^ per modum investigandi removere, excludebant obiecta sensi- 
riva ex vera cognitione certa. Mundus realis scientiae eis erat id quod cogitatur 
01 S " a / n nnmutab ‘litatem. Pro Platone hoc erat mundus idealis, essentiae rerum 
sensibilium quae mm ante nativitatem ab intellectu videri dicebantur et in hac 
vita esse obieetum recordationis. Aristoteles essentias arctius coniungebat cum ap- 
parentiis (phaenomenis). Ideae reales exsistunt m rebus, quarum formae sunt (forma 
apud Aristotele m est id quod facit rem id quod est; e. g. in homine anima eius). 
Eo quod obiecta sensibilia mter se comparantur, proprietates individuales sensiti- 
vae abstrahuntur ab universali eonceptuali, quod est essentia realis. De individuo 
sensibib scientia non habetur. Non inquisivit, quomodo unum reale immutabile cum 
multis individuis mutabilibus coniungatur. Nondum ei nota erat nostra inductio 
quae accurata investigatione notas communes paulatim colligit; accedit quod hoc 
tamen semper maneret intra obiecta sensibilia. Experientia pro eo solum’ est instru- 
mentum i vis superioris, energiae spiritualis (forte intellectus agentis, quem postea 
s.atuunt). Essentia enim m omni individuo iam tota continetur, iam in eo suffi- 
cere potest ad cognitionem conceptus speciei. (Hic igitur transitus a praesentia 
indubia, essentiae ad suam cognitionem non ulterius explicatur). 

Haec suppositio theoretica, quae adhuc satis platoniea est, explicat confiden- 
tiani indubiam quam Aristoteles habet in propositionem maiorem syllogismi scien- 
tifici, pariter m definitiones essentiae rerum. Cum hoc cohaeret arcta coniunctio 
mter suam logicam et metaphysicam. Pro ipso in mundo empirico habetur strictus 
ordo secundum species. In omnibus individuis latet essentia realis, quae in omnibus 
eadem est et mutationibus non subiaeet. Conceptus depingunt liane essentiam spe- 
cificam, secundum suam naturam sunt universales et immutabiles. Praeterea solum 
universale est obieetum scientiae; ideo historia scientia non est. ludieium igitur 
non est determinatio obiecti individualis per conceptum, quia obieetum cogitationis 
sola essentia esse potest. Scholastici postea quaerebant statuere cognitionem indi- 
rectam obiectorum individualium per cogitationem. — Differentia obiecti mathe- 
matici et empirici ab Aristotele non clare ponitur. In mathematica enim spiritus 
conceptus ipsos creat,, cum in empiricis essentias praesentes cogitando imitari de- 
beat; hoc ab Aristotele nondum separatur. 

Applicatio quaedam huius, doctrinae in sua syllogistica hic breviter attingi 
potest. In syllogismo praemissae sunt ratio realis obiecti, continent suam essen- 
tiam. Ita in conclusione : « Omnes homines sunt mortales ; Socrates est homo ; ergo ». 
Hic praemissa maior est apodictica; est in essentia hominis, quod mortalis sit. Pa- 
riter propositiones quae essentiam realem obiectorum realium enuntiant, sunt abso- 
lute certae. Hoc solum possibile erat in suo supposito de essentia, reali et de pro- 
cessu, quo conceptus speciei oritur. Ideo solum verum manet in syllogismis ma- 
thematicis et similibus. — E contrario logica hodierna omnino distinguit conceptus 
empiricos et metaphysicos. Quamvis iudicium universaliter verum esse debeat, non 
idem necessario de obiecto valet. Etiam iudicium verum de facto historico contin- 
genti est verum ab aeterno. Alia ex parte contra nominalismum retinendus est 
conceptus veritatis ut conformitatis contenti cogitationis cum obiecto, et quod lio- 
mines veritatem in multis casibus certo cognoscere possunt. 

c) Comprehensio et extensio conceptuum lo- 
gicorum. Logica scholasticorum (cfr. Frich, Logica) distin- 
guit obieetum materiale et formale conceptus. Obieetum mate- 
riale est obieetum cum omnibus suis notis, cum proprietatibus, 
relationibus, abstrahendo ab eo quod in conceptu subiectivo co- 
gnoscantur necne. Obieetum formale conceptus est summa no- 
tarum, quae in conceptu nunc actu cognoscuntur. Hoc est obiee- 
tum proprium ideae et dicitur comprehens i.o ideae. Pari- 
ter Pfdnder : Comprehensio conceptus i. e. quod conceptus de 

obiecto intelligit non simpliciter est summa notarum obieeti. 
Accuratius Sigwart : Notae non omnes ab invicem independen- 
tes sunt ; ubi rubrum habetur, extensio deesse nequit ; in trian- 
gulo longitudo linearum non prorsus independenter ab invicem 
minui potest. 

Obiecta quibus idem conceptus convenit et quae sub hanc 
ideam cadunt, constituunt extensionem ideae. Hinc exten- 
sio est capacitas ideae ad comprehendenda plura vel minora 
obiecta. Pfdnder hoc cum quibusdam recentioribus restringit; 
secundum opinionem communem obiecta individualia non au- 
gent extensionem ideae ; similiter neque realiter exsistentia, 
quorum numerus perpetuo mutatur; nam extensio habetur ut 
magnitudo quaedam firma. Similiter Kulpe, Sigwart. Tunc igi- 
tur extensio determinatur per infimas species, quae ipsae ex- 
tensionem minimam habent. Conceptus individualis tunc habet 
comprehensionem, non extensionem; indicat enim unicitatem 
sui obieeti (similiter ut centrum mundi). Pfdnder : Extensio mu- 
tatur abstractione (omittendo notas) aut determinatione (ad- 
dendo notas). Omissio minuit comprehensionem, auget exten- 
sionem; additio viceversa. Ideo propositio universalis statui- 
tur : comprehensio et extensio ceteris paribus et pro eisdem 
conceptibus habent proportionalitatem inversam; quo maior 
una, tanto minor altera. Jevons in suo manuali quaedam exem- 
pla annotat exercitii gratia, quae hoc illustrant. Quomodo se ha- 
bent secundum comprehensionem et extensionem seriei : ferrum, 
metallum, elementum, materia, substantia? Aut in alia serie: 
liber, liber impressus, vocabularium, vocabularium latinum? 

Sigwart: Relatio specierum superiorum cum minori suo 
numero notarum ad inferiores cum pluribus notis est subor- 
dinatio. Saepe non a priori diiudicari potest, quae notae ad 
conceptum addi possint, sed hoc empirice cognoscitur. Sic ex 
conceptu metalli non derivatur, quot dentur. Tunc solum de ex- 
tensione empirica loqui possumus. — Ab eodem conceptu ad 
diversos superiores ascendi potest, si in eo continentur diver- 
sae notae independentes ; ita in conceptibus geometricis. Quili- 
bet conceptus huiusmodi igitur in diversis seriebus conceptuum 
subordinatorum inveniri potest. 

Secundum Lotze abstractio, qua genus superius efformatur, non simpliciter 
est omissio diversi et retentio elementi communis. Si ex auro, cupro etc. metallum 
abstrahitur, non debet omitti color, splendor, pondus sine ulla compensatione, sed 
id quod iis commune est, retineri debet. Omne animal habet certam speciem respi- 
rationis et motus spontanei. Pro nota particulari tunc generalior addi debet. (Ce- 
terum color generalis loco particularium non est vera additio notae, sed omissio 
determinationis). — GoUot inanio ultro progreditur et putat, supremum genus ma- 
ximam comprehensionem habere, cum omnes species inferiores potentialiter eonti- 
neat. Dicit: Genus relate ad proprietates, quas species addit, indeterminatum est; 
continet earum possibilitatem, quod non est pura negatio; ut accurate cognoscatur, 


hae possibilitates cognosci debent; genus virtualiter continet determinationes spe- 
cificas. Ideo additio proprietatis specificae est diminutio conceptus generici, non 
solum pro extensione, sed etiam pro comprehensione. — Patet haec teneri non posse. 
Conceptus generis in se perfecte cognoscitur, etsi omnes determinationes possibiles 
non videantur; pro genere absentia certae notae specificae est pura negatio. Quod 
non quaelibet nota addi possit, sed solum certae, non est positiva facultas generis, 
acsi per additionem speciei ideoque exclusionem aliarum minueretur; sed solum 
est possibilitas passiva, quod sc. aliae addi possunt. Conceptum subordinatum po- 
tentialiter continere dicit eum nondum continere, sed recipere posse, cum eo coniungi 
posse. Animal qua genus commune pro homine et bruto non continet virtualiter fa- 
cultatem intellectivam. 

Keynes notat ambiguitatem in determinatione compre- 
hensionis et extensionis. Determinatio enim fieri potest 1. con- 
vention aliter secundum notas definitionis usitatae ; 2. sub- 
iective per notas, quae normaliter in certo individuo con- 
sciae fiunt ; aut etiam per proprietates, quae certo tempore vere 
consciae sunt ; 3. obiective ut summa omnium proprietatum, 
quae obiecto conveniunt. Mill attendit primam significationem, 
Jevons ultimam. Keynes commemorat, divisionem antea a Sig- 
wart allatam pro conceptibus possibilibus aliquid simile esse : 
conceptus logicus scientiae; conceptus empiricus diversus se- 
cundum personam et tempus; conceptus idealis, expositio per- 
fecta essentiae rerum. 

Regulam inversae proportionalitatis Keynes ita proponit: Si comprehensio mu- 
tatur, extensio aut immutata manet (si ad triangulum aequilaterale additur ae- 
quiangulare) aut mutatur in directione inversa; similiter si ab extensione incipitur. 
Ceterum haec relatio inversa non intelligenda est ut proportionalitas inversa in 
sensu stricte mathematico, acsi additione secundae notae extensio dimidia fieri de- 
beret. Drobisch quaesivit invenire expressionem mathematicam accuratam; sod de- 
pendentiae reales hic inferunt exceptiones. Lotze censebat, repraesentationem supe- 
riorem aequalem numerum notarum continere ac inferiorem, solum notas indetermi- 
natas; sed tunc in genere notae specificae solum potentialiter adsunt, seu non ad- 
sunt. Color (figura) determinatus una nota superat colorem (figuram) indetermi- 
natum. Ueberweg: Comprehensio simplex, cui omnes omnino repraesentationes su- 
bordinantur est « aliquid » ; sub eo stant categoriae, infimo loco individua infinite 
multa. — Jevons affert obiectionem: Si genus semper cum certa proprietate inve- 
nimus, tamen ulterior experientia ostendere potest, eas separari posse, ut quoad 
colorem album cygni. Sed hoc solum valet de repraesentationibus idealibus. Ceterum 
ipse Jevons concedit: dicere debemus, quoties proprietates abstrahimus, augemus 
extensionem. 

Exeeptiones quas Bolsano contra legem proportionalitatis inversae affert, in 
hoc fundantur, quod ut summam notarum omnia verba definitionis numerat, non 
attendens qualem positionem ad alia verba occupent. Sic sphaera rotunda non est 
comprehensio aucta relate ad sphaeram solam, sed prorsus identica, quia rotunditas 
in sphaera iam continetur ; ideo mirum non est, extensionem eandem manere. Homo 
qui omnes linguas scit non habet minorem numerum proprietatum, quam ille qui 
omnes linguas viventes scit; nam secundum solum est pars prioris. Similiter si 
Eofler affert: quod ad notas sufficientes saepe postea adhuc aliae ut coexsisten- 
tes demonstrantur. Hoc igitur non tangit repraesentationes obiectivas in sensu ideali, 
sed solum nostram cognitionem earum. De hae autem legem universalem statuere 
non possumus, quia cognitionem singulorum individuorum in universali determi- 
nare non possumus. 

§ 4. Vocabulum ut signum conceptus. 

Conceptus habet certam coniunctionem cum vocabulo, quod eum exprimit, pro 
eo stat, ita ut saepe quasi elementum conceptus logici habeatur. Omnes regulas con- 
ceptuum logicorum semper in vocabulis explicamus, ita ut logici nominalistae ut 
Mill de conceptibus vix loquantur, sed de solis terminis seu nominibus. Haec exag- 
geratio iam inveniebatur apud nominalistas seu terministas medii aevi (cfr. Prantl ). 

a) Utilitas linguae ingens est tam pro scientia acquirenda quam etiam 
pro cogitatione individuali. Ut patet lingua est elementum indispensabile pro com- 
municatione orali et scripta. Cum maxima pars nostrae scientiae in communicatione 
nitatur, lingua pro extensione nostrae scientiae plurimum confert; surdomuti vero, 
qui instructionem non acceperunt, ad miseram solum evolutionem intellectus pertin- 
gunt. Lingua est instrumentum necessarium pro notationibus. Tali solum modo 
possibile est, scientiam ab hominibus acquisitam colligere, ita ut homo lectione li- 
brorum hereditatem saeculorum acquirere possit; non semper omnia de novo ipsi 
invenire possumus. Praeterea vocabula sunt etiam medium necessarium pro cogi- 
tatione personali. Nomina enim ab omnibus impressionibus rerum facile excitantur 
et faeile et complete reproducuntur. Repraesentationes vero visuales obiectorum a 
plerisque solum imperfecte reproducuntur, ita ut ex illis solis obieetum vix digno- 
scatur; pro plurimis etiam obiectis tales repraesentationes impossibiles essent (pro 
sensu praepositionis, coniunctionis). Quando infans initio vocabula discit, imme- 
diate experitur, quod obiecta quae diversa in multis apparent ob identitatem no- 
minis in notis capitalibus convenire debent et has paulatim invenit. Sic lingua nos 
docet universalem philosophiam vitae nostri temporis et nos instruit de quibusdam 
elassificationibus rerum ( Bain ). Certe nomina non absolute necessaria sunt ad 
quamlibet cogitationem (id quod traditionalistae exaggerando putaverant); potest 
etiam directe relatio quaedam videri ut nota rei ope perceptionis et memoriae. Haec 
est inductio hominum incultorum et quodam sensu ipsorum animalium, quae expe- 
rientiam factam ad obiecta similia transferunt et ibi eandem exspectant. Sed sine 
lingua nunquam perveniremus ad praesentem cogitationem. Ope vocabulorum reti- 
nemus multa iudicia universalia, acquirimus praeterea experientias aliorum et re- 
tinemus facilius proprias. Solum mediis vocabulis in nostra memoria tantam co- 
piam regularitatum servamus. Quod nomina universalia habemus pro generibus, spe- 
ciebus, inde necessarium est, quia de infinito numero obiectorum nomina propria 
retinere non possumus; immo etsi liaec nomina propria haberemus, adhuc nomina 
universalia requirerentur ad exprimendas comparationes, proprietates ete. 

Sigwart : Vocabulum tunc primum capax est pro usu, quan- 
do soni certum obieetum in conscientiam vocant ; et alia ex par- 
te repraesentationem tunc primum permanenter possidemus, 
quando vocem significantem pro ea habemus. 'Ideo omnem ope- 
ram conferimus, ut -nomina discamus, in iis videmus augmen- 
tum nostrae scientiae, e. g. in nominibus botanicis, etsi nobis 
non directe novam cognitionem realem dent; sed dant nobis 
possibilitatem facilius redeundi ad res et augendi cognitiones 
reales, quia discimus, quid alii nobiseum de iis communicant. 
— Ex tali cognitione facilius intelligitur error primitivus illo- 
rum antiquorum, qui in vocabulo videbant essentiam intimam 
rei significatae, qui putabant, illum qui nomina rerum sciat, 
illas dominari (cfr. auctoris Psyehologiam Speculativam, tomus 
II, thesis 6). 


1. De conceptu et termino 

b) Relatio inter vocabulum et obieetum. Iam 
Aristoteles (De Interpretatione) illam breviter exprimit : Scri- 
ptio est signum vocabuli ; vocabulum est signum impressionum 
in animam; impressiones animae sunt signa rerum. Scriptio et 
vocabula pro diversis hominibus saepe differunt; impressiones 
animae et res pro omnibus aequales sunt. In singulis vocabu- 
lis nondum habetur verum et falsum, sed in eorum coniunctione 
et separatione, sc. in iudicio affirmativo et negativo. Bolzano : 
Lingua in sensu latissimo dicit, signa adhibere ex intentione, ut 
certas repraesentationes et cogitationes in alio producamus. Le- 
gere sensu latissimo sumptum dicit signa contemplari, ut cogi- 
tationes scribentis cognoscamus. 

Signa in genere: Signum dicitur id, quod in cognitionem alterius ducit, 
quod est ratio cognoscendi pro illo. Scholastici distinguunt signum quod et 
signum quo. Prius est signum in ordinario sensu, sc. id quod prius in se co- 
gnosci debet, ut nos faciat alia cognoscere. Sic fumus, quem supra domum video, 
mihi indicat praesentiam ignis; scutum domui affixum indicat certas merces, quae 
ibi venduntur. Talia signa sunt etiam verba. — Signum quo dicit illud, quod ipsum 
non prius cognosci debet, ut aliud cognoscam. Tale signum est cognitio ipsa, conten- 
tum actus cogitandi, si illud comparo eum obiecto in se. Quando video domum, 
non habeo impressionem me videre imaginem cognoscitivam et me ab ea distin- 
guere rem quasi inde derivatam. Cogitantes de figuris geometricis in iis ipsis absor- 
bemur, et non cogitamus de actibus cogitationis nostrae cum suis contentis, etsi 
haec adsint. et consciae nobis sint. Quomodo hae duae res inter se referantur, est 
quaestio psychologiae. Ideo de signo quo hic non ulterius loquemur. 

Discrimen maioris momenti est inter signum naturale 
et artificiale (arbitrarium, ex instituto hominum). 
Clamor est signum naturale doloris. Vexillum est signum arbi- 
trarie ab hominibus constitutum ; laurus, arcus triumphalis est 
tale signum victoriae. Nunc applicatio ad vocabula. Id quod per 
vocabulum manifestari intenditur sunt status interni psychici 
hominis, cognitiones, affectiones, appetitiones. Varii tales status 
iam per naturales motus expressionis indicantur; iam animal 
bene cognoscit iram vel amorem alterius ex eius motibus et cor- 
respondenter agit. Similiter infans status psychicos alioruni 
cognoscit, priusquam linguam didicit. Haec signa sunt natura- 
lia : rubor faciei, fletus, risus et diversi soni. Ad ultimos perti- 
nent etiam variae interiectiones linguae humanae, saltem in suo 
fundamento, etsi in diversis linguis variationes accipiant. Vera 
autem vocabula linguae, ex quibus nostrae communicationes ad 
alios constant, sunt alterius naturae. Sunt pauci soni vocis, fere 
30 litterae, quae coniunguntur ad immensam multitudinem com- 
plexuum, sc. ad vocabula, quae hic legimus. Principale discrimen 
est, quod sunt signa arbitraria; nam idem obieetum in diversis 
linguis excitat vocabula, quae nullam inter se similitudinem ha- 
bent. Natura arbitraria (ex instituto hominum) utique non ita 
intelligitur, aesi consultatio hominum linguam creaverit. Muta- 
tio linguae in sua evolutione in certo sensu est processus natu- 

ralis, quatenus independenter a voluntate singulorum sonos et 
significationes paulatim mutat secundum certos impulsus inter- 
nos, quos nemo agentium perspicit. Ceterum non negamus, quas- 
dam expressiones voluntarie statui et ab aliis accipi, ut nomina 
diversorum productorum chemicorum. 

c) Essentia vocabuli est expressio cogitationis. Inter 
nomen et obieetum non exsistit causalitas, qualis inter fumum 
et ignem, non similitudo, ut inter hominem ei usque imaginem. 
Qui loquitur, exprimit suas cogitationes in vocabulis inter se 
coniunctis ea intentione, ut audiens eas intelligat. Vocabula sunt 
substrata cogitationis. Inter ea exsistit relatio symboli, scientia 
significationis vocabuli. Loquens vult, ut audiens per liaec verba 
hunc sensum percipiat, cum persuasione, quod loquens hunc 
sensum exprimere voluerit ( Geyser ). 

§ 5. Logicae proprietates vocabuli 

a) Partes sermonis. Logica scholasticorum in sermone distinguebat in- 
eomplexa (elementa), quae singulos conceptus significant, et complexa (complexus, 
e. g. equus currit). Hoc igitur est discrimen inter conceptum et iudicium. Ut voca- 
bula, quae pro se aliquid- significant neque solum significationem aliorum modificant 
iam Aristoteles nominat (ut etiam hodie fit): nomen et verbum. Nomen 
(substantivum et adieetivum) ipse describit ut sonum vocis cum significatione, quae 
conventione determinata est, sine indicatione temporis. Partes singulae vocabuli (lit- 
terae et syllabae) nihil significant. Complexus non-homo non est proprie nomen, sed 
substantivum indeterminatum, nomen infinitum, quod cuilibet enti et non-enti con- 
venit. Casus substantivi (intelliguntur hic casus obliqui, excludendo nominativum) 
eundem conceptum habent, non autem inter se coniuncta addito vocabulo « est » pro- 
positiones constituunt. Summulae medii aevi totam hanc doctrinam magistri com- 
prehendunt in definitione: Nomen est vox significativa ex instituto, sine tempore, 
cuius nulla pars significat separata; finita '(i- c. positiva) et recta (i. e. in nomina- 
tivo), quae eum verbo veram et falsam efficit orationem. 

V e r b u m secundum Aristotelem ad conceptum nominis addit determinationem 
temporis (ut in: valet); etiam hic singulae partes vocis non habent significationem. 
Verbum praedicatur de subiecto et dicit quid illud sit vel quam proprietatem ha- 
beat. Alia verba (valebat, valebit) sunt casus speciales eiusdem verbi et significant 
tempora a praesenti diversa. Verbum proprie dictum pro Aristotele est praesens, 
quod intelligitur sine respectu ad praeteritum et futurum, cum expressio aliorum 
temporum etiam praesentiam includat. 

Secundum hodiernam scientiam, quae innititur compara- 
tioni magis extensae diversarum linguarum conceptus prima- 
rius verbi est status, seu id quod quietem aut motum, actionem 
aut passionem significare potest. Ordinarie comprehendit con- 
ceptum temporis. In plurimis linguis per formam verbum non- 
dum a nomine distinguitur. Communiter ita oritur, ut ad no- 
men formae pronominales addantur (ego iacere, meum iacere) 
aut verba auxiliaria (prius, posterius) ; quod numerus subieeto- 
rum exprimitur; tandem conceptus accuratior verbi secundum 
durationem, tempus et multa alia. 


1. De conceptu et termino 

Lotze : Tres partes sermonis, substantivum, adieetivum, 
verbum significant contenta in se, eorum proprietates et rela- 
tiones transitorias. Verum est, usum non plene coincidere cum 
hac definitione. Res est reale quid, extra nos, cum substanti- 
vum etiam proprietas esse possit (claritas), vel mutatio (mo- 
tus), de quibus alia praedicata enuntiare volumus. Verba desi- 
gnant etiam relationes intra mundum cogitabilem. Hinc sensus 
logicus partium sermonis solum est umbra quaedam conceptus 
metaphysici. Tria vocabula sunt cogitationes independentiae, 
inhaerentiae et relationis. Aliae partes sermonis interdum so- 
las affectiones exprimunt. Pronomina personalia logice sunt sub- 
stantiva, possessiva autem adiectiva. De particulis Cauer dicit : 
in particulis id exprimitur, quod in anima recessum format pro 
propositionibus, quae inter se sequuntur, et quod solum in pau- 
cis syllabis interiectis se manifestat. In eo relatio cogitationum 
se excipientium se manifestat. — Arnauld : Adieetivum ut at- 
tributum ad substantivum accedit : aut explicans, si substan- 
tivo semper convenit (ut homo mortalis), id quod conceptum 
non restringit; aut determinans, si format classem subordina- 
tam (ut corpus transparens) ; interdum conceptum universalem 
reddit individualem (praesens papa). 

b) Regulae logicae pro terminis : Proprietas gra- 
vissima vocabuli est significatio determinata; expressio accu- 
rata esse debet. Omne nomen universale habere debet determi- 
natam et notam significationem, indicare debet attributum quod- 
dam. In novis vocabulis, quae in scientia et arte creantur, hoc 
facile efficitur, difficilius in lingua communi. Sic calidum in 
lingua ordinaria significat gradus caloris altiores, in opposi- 
tione ad frigidum, cum scientia physica ab hac differentia (psy- 
chologica) abstrahat et omnia sub calido subordinet. Plerum- 
que homines novum obieetum nominant secundum vagam im- 
pressionem similitudinis cum re iam nota per eius nomen. Prae- 
terea in memoria possidentur multa praedicata, quae de hoc no- 
mine enuntiantur. Ideo vocabulum in diversis hominibus raro 
eandem accuratam ideam excitat. Si igitur significatio scienti- 
fica stabilienda est, curare debemus, ut iudicia universim ad- 
missa, in quibus lioc vocabulum occurrit, vera faciamus. Hunc 
finem definitio implere debet; ideo controversia de bona defi- 
nitione non est quaestio otiosa ( MiU ). 

Fusius de hac re Mill : Iu vita ordinaria significatio voca- 
buli saepe indeterminata est. Saepe ob similitudinem ab uno 
obiecto ad aliud transit, postea ab hoc propter aliam similitu- 
dinem ad tertium, ita ut tertium cum primo nihil iam commune 
ostendat; tunc frustra commune genus variarum significatio- 
num quaeritur. Saepe proprietates accidentales in significatio- 
nem intrant. Paganus, olim incola pagi, postea dicit illum, qui 

non est christianus.. Variatio significationis illam reddere po- 
test vel magis universalem vel magis particularem. — Accura- 
tius secundum praesentem psychologiam linguae dicendum est : 
Factum fundamentale pro mutatione significationis alicuius vo- 
cabuli hoc est, quod denominatio obiecti initio aliquam singu- 
larem notam attingit. Haec nota dominans postea retrocedere 
potest, et nomen abhinc ad aliam notam referri, quae nunc do- 
minatur. Sic penna postea ideo, quia qualitas instrumenti pro 
scribendo magis attenditur, fit tandem penna ex metallo con- 
stans. Si proprietas rei attenditur et cum vocabulo coniungitur, 
oritur adiectivum ; si eventus attenditur, verbum oritur. Infans, 
qui simul eum audito vocabulo rem nominatam videt, refert vo- 
cabulum ad notam, quae tunc eius attentionem percellit; saepe 
per errorem. Per repetitiones in alio contextu haec significati^ 
paulatim in sensu ordinario emendatur. Multa vocabula per an- 
nos manent sine clara significatione. Sed etiamsi significatio vo- 
cabuli percipitur, mutatio significationis vocabuli oriri potes + 
et simul vetus significatio retineri; utraque dein simul exsistit 
(Cfr. auctoris Lehrbuch der exp. Psych. Abschn. 7, Kap. 6). 

Sigwart describit formationem vocis universalis ex individuali. Id quod primo 
rubrum nominatur, erat probabiliter rubrum determinatum; sed repraesentatio inde- 
terminata etiam pro aliis sufficit; rubrum dein significat id quod in omnibus his 
sensationibus simile, est. Vocabulum sic factum est universale, quia significationem 
determinatam perdidit et iam varios gradus rubri reproducere potest. Varia voca- 
bula significant res individuales, ut sol, luna, coelum, terra, nomina propria. Ut in- 
telligantur, intuitio reproduci debet, eum cognitione hoc esse individuum (Pro hac 
re non necessaria est intuitio sensitiva, sufficit cogitatio singularitatis). Similia prae- 
stant varia vocabula relationis, ut superlativus verus, numerus ordinalis, « datum » 
(seu dies eventui ascriptus). 

c) Lingua scientifiea. Scientia postulat terminos, qui 
accurate describunt obiecta aut eventus. Terminologia pro 
proprietatibus, figuris, magnitudine, qualibet circumstantia aut 
gradu accommodatum nomen aut formam expressionis habere 
debet; ita nomen pro omni sensatione elementari vel affectione 
exigit, pariter brevitatis gratia pro frequentioribus combina- 
tionibus talium proprietatum. Nomen partiale, ut viride mali 
(melinum) cum colore viso simul percipere et memoriae impri- 
mere debemus. Sic lapis describitur secundum formam crystal- 
lisationis, duritiem, densitatem, olfactum et gustum multasque 
alias proprietates. Simile quid cum magna perfectione botanica 
praestat. Omnis pars plantae possidet suum nomen, similiter 
eius figura. Colores determinantur secundum certam scalam; 
similiter in mineralibus splendor et durities. Geometria ex lon- 
gissimo tempore habet suam terminologiam prorsus determi- 
natam. Si instrumentum construitur ad mensurandam novam 
aliquam proprietatem, hoc significat verum progressum in co- 
gnitione scientifiea. Species distinguuntur per immensam mul- 

titudinem proprietatum, ex quibus paucas solum novimus. No- 
mina specierum constituunt nomenclaturam, qualis ma- 
xime in chimia exculta est, in qua quaelibet nova species statim 
suum nomen recipit. 

Aliqui commendarunt ut exemplar linguae scientificae linguam mathematicam: 
Symbola mathematica usui optime accommodata sunt. Obiecta ibi sunt soli numeri, 
quibus operatio indicata applicanda est. Multi in hac lingua viderunt typum idealem 
omnis linguae philosophicae. Sed haec carentia significationis in symbolis non aeco- 
modata est inductioni, in qua specificam naturam obieetorum cogitare debemus. In 
aliis obiectis praeter mathematica praeferendum est, ut formatio vocabuli quam plu- 
rimum ex contento conscium faciat. — • Lotze: Leibmz optabat linguam universalem 
philosophicam; sicut systema decadieum numerorum nobis summationem magnarum 
serierum numerorum facilem reddit, sic etiam lingua philosophica repraesentationes 
partiales per simplicia signa stabilire deberet et pro quolibet conceptu symbolum 
adaequatum invenire. Tunc quaestiones per computationem decerni possent. — Sed 
alia ex parte ipsa quoque mathematica structuras complicatas semper comprehendit 
nominibus artificialibus, ut « functionis Gamma » (in calculo infinitesimali), quae non 
iam structuram indicant. Etiam in formula chimica non iam videtur proprietas ele- 
mentorum. Difficultas in conceptibus etiam maior esset. Porro in proposito Leib- 
nizii non dantur regulae operationum. Id quod veri subest. eius cogitationi, ut postea 
videbimus, suam solutionem in logica mathematica invenit. 


Caput II. 

Divisiones conceptuum 

§ 1. Conceptus originarii et derivati. 

Pro omni specie divisionis semper simul considerabimus et conceptus (reprae- 
sentationes -sensu latiori) et vocabula (terminos). Procedunt enim modo parallelo. 
Prima divisio est secundum diversitatem psychologicam ortus. Idea potest esse in- 
nata aut acquisita. Idea innata non ita intelligitur aesi cogitatio actualis a 
nativitate praesens sit (quod quidem aliqui textus Cartesii dicere videntur), sed agi- 
tur de possessione -habituali animae, quae non in vita individuali acquisita est, sed 
a nativitate praeiaeet et solum postea post aptam excitationem huius memoriae he- 
reditariae pro brevi tempore in ideam actualem convertitur. In psychologia osten- 
ditur, non probatum esse tales ideas in homine dari (cfr. auctoris Psychol. Specui., 
tom. II, thesis 3). Apertum solum manet, utrum forte exsistant ideae innatae hoc 
sensu, ut acquisitionem certarum idearum in quibusdam hominibus plus quam in aliis 
iuvent. Certe autem homo capax est,, ut ideas etiam summas et abstraetissimas ex 
perceptionibus sponte formet. Ideo supponitur ideas humanas in vita individuali 
acquiri. 

Ideae acquisitae aut sunt effectus immediatus obiecti sensum excitantis : 
ideae intuitivae, originariae, primitivae; aut derivantur ex aliis ideis, vel im- 
mediatis vel mediatis : ideae factitiae. Sic idea prati viridis quod modo con- 
templor, ab obiectis externis in me causatur; etsi ex cooperatione animae) quae ex 
stimulis imaginem cognoscitivam efformat et certa elementa ex propriis adiungit; 
ita colores, qui secundum hodiernam scientiam in mundo externo non ita exsistunt. 
Idem valet de perceptionibus aliorum sensuum, de melodia audita, de odore, gustu, 
calore, frigore, pressione, quam sentio cum suis proprietatibus spatii et temporis. 
Pariter de perceptione interna eventuum (statuum) psychicorum, qui mihi conscii 

sunt iam per se ipsos et postea obiectum specialis perceptionis internae iieri possunt. 
Est perceptio interna primitiva, si in me volitionem detego vel affectum vel iudicium 
certum aut dubium. Hinc idea primitiva potest esse directa obieetorum externorum, 
aut reflexa propriorum statuum internorum. Idea primitiva saepe etiam dicitur in- 
tuitiva, quia agitur de perceptione seu intuitione immediata; hoc eeteroquin non in- 
cludit, obiectum ita depingi perfecte, ut in realitate est; sic etiam photographia ob- 
ieetum repraesentat, etsi in alia magnitudine et colore. Loquuntur de intuitione, quae 
subiective ut mere passiva apparet, quamvis psychologia ostendat, inter obiectum 
et cognitionem operationem animae intercedere debere. Pro impressione subiectiva 
oppositum esset operatio voluntaria, saepe operosa aliarum cogitationum. 

Idea autem derivata (factitia) oritur eoniungendo intuitiones ad 
novum quid, quod non immediate videri potest. Sic pictor unit partes ex variis ob- 
iectis visis ad novam figuram, quam sic nunquam viderat. Omnis artifex vult novas 
unitates creare nova collocatione partium olim visarum. Profundios etiam transfor- 
matio habetur, quando o.biectum perceptum in sua elementa disiungitur, quae rea- 
liter separari non possunt, ut colorem qua talem, magnitudinem, figuram ut talem. 
Sic oriuntur ideae abstractae elementorum, quae iterum in novas unitates 
eomponi pcssunt. Exempla sunt lineae et corpora, geometrica, quae secundum regu- 
las scientiae aedificantur ad ideas constructivas scientiarum aprioristiearum. Ex com- 
paratione talium idearum gignuntur iudicia et ratiocinia, quae in determinata idea 
novas proprietates demonstrant, sc. ideae discursivae quae dicuntur. Sic 
idea Dei coniungit magnum numerum proprietatum, quarum exsistentia in hac unione 
ratiocinio stabiliri potest; multi conceptus scientiarum empiricarum, ut elementa 
chemiea per observationem et conclusionem in suis notis cognoscuntur et in defini- 
tionibus horum conceptuum combinantur. Diversae species idearum saepe inter se 
miscentur. Pictura in suis elementis intuitiva est, in ordinatione totali constructiva. 

Jevons cognitionem conceptualem in exemplis claris cognitioni intuitivae oppo- 
nit. De omnibus numeris maioribus ut de millione (1000 000) immo de 1000 non 
habemus nisi cognitionem conceptualem; nobis definitae sunt per determinatas ope- 
rationes; sic 1000 000 per 10«, i. e. 10, quod sexies secum ipso multiplicatur. Non 
habemus claram intuitionem iam 1000 punctorum, ita ut illa a numero paulum dif- 
ferente ut 1002 sola intuitione (non numerando) distinguere possemus. In mathe- 
matica perpetuo occupamur cognitionibus coneeptualibus ; in computatione signifi- 
catio numerorum et signorum operationis non necessario repraesentatur; in geome- 
tria autem probamus veritatem certi gressus in demonstratione per intuitionem (Hoc 
aliquantulum restringendum est;lineae enim rectae ut intuitive videntur non sunt 
'verae lineae sine omni latitudine, quas tamen demonstratio supponit). Possumus uti 
verbis, ita ut sensus illorum conscii non simus, utendo illis ut symbolis. Sed mala 
est consuetudo tantum vocabula loco rerum in spiritu habere; deberemus semper 
operam impendere, ut de rebus, si possibile sit, nobis intuitionem procuremus. — 
Haec explicatio non potest dicere velle, nos sine repraesentatione sensitiva rei nullam 
significationem verborum scire, quibus utimur; tunc enim nori essent verba et pro- 
positiones a nobis intellectae, neque etiam symbola. Quod verum subest, potius est 
lioc, quod saepe eum scientia conceptuali nimis indirecta contenti sumus, quae ansam 
dare potest ad intelligentiam obscuram et errores. 

Scholastici pro divisione ideae primitivae et derivatae saepe habent nomina 
conceptus proprii et analogi. Conceptus proprius omnia indicat in notis 
positivis, quae ex perceptione oriuntur, immediate obiectum intuetur, non illud ex 
materia aliena construit, ex meris relationibus ad intuitiva. Conceptus vero analogus 
notas continet, quae sunt negationes aut aliae relationes ad notas positivas intuiti- 
vas, ut similitudinis, causae, substrati. Sic Deum cognoscimus ut ens, quod etiam 
habet exsistentiam, intellectum et voluntatem et tali modo similitudinem nobiseum; 
sed nostra cogitatio ex his notis imperfectiones humanas negatione removet et per- 
fectiones infinite auget. Si substantia dicitur substratum accidentium, haec est me- 
taphora, quae pro inhaerentia aliquid simile nominat. — Recte obiieitur divisionem 
sicuti explicatur non esse completam; imago nova quam pictor construit ut talis non 

ab eo prius percipiebatur in mundo externo, sed ex aliena materia constructa est, 
tamen prorsus constat ex notis positivis; simile quid valet de monte aureo. Con- 
ceptus igitur proprius melius dicitur etiam esse posse idea factitia, dummodo ex 
solis notis positivis constet, quae ex perceptione haustae sint. 

§ 2. Simplicitas et compositio. 

1. Haec oppositio primum dat conceptus simplices 
et compositos, prout solum continent unum elementum sim- 
plex, indivisibile aut plura. Sic ens, est idea simplex, quae non 
diversas notas comprehendit. Aliae ideae simplices necessario 
supponuntur, ubicunque idea ex numero linito elementorum sim- 
plicium constat, quae ipsa tunc simplicia sunt. Simplex idea non 
dicit simplex obiectum. Ens simplex, ut Deus a nobis non intui- 
tive concipi potest, sed per ideam compositam ex multis pro- 
prietatibus, quarum summa obiectum exhibet. Si conceptus non 
conventionaliter exprimitur (i. e. expressus per definitionem 
normalem a scientia, agnitam), sed subiective (ut hoc quod in 
vocabulo modo ut contentum cogito), etiam in obiecto valde com- 
plexo idea simplex praeiaoere potest, ut in perceptione domus 
vel silvae. Etiam Bolzano : Obiecta simplicia et ideae simplices 
non necessario sibi correspondent. Repraesentatio potest habere 
nullum obiectum, sc. nihilum. Repraesentatio non solum conti- 
net notas ipsas, sed etiam modum suae unionis. Repraesenta- 
tiones convertibiles (ut triangulum aequilaterale et aequiangu- 
lare) sunt diversae repraesentationes identici obiecti. In con- 
ceptu mundi obiectum quasi infinitum est; idea autem solum 
moderatum numerum partium continet. 

Idea composita consistit ex diversis partibus, quae 
certam unitatem constituunt. Ens simplex ut modo vidimus 
potest postulare, ut per summam elementorum intelligatur. Ob- 
iecta extensa habent unitatem debiliorem infinite multarum par- 
tium ; sic linea recta, superficies. Homo secundum definitionem 
constat ex corpore extenso et anima simplici. Domus, machina 
est unitas artificialis. Etiam collectio, cumulatio rerum indepen- 
dentium potest conceptui communi subordinari. Ita unitas phy- 
sica aut moralis, armentum, familia, civitas, acervus lapidum. 
Bolzano : Collectio est unio rerum, aliquid quod compositum est. 
In multitudine modus unionis ut indifferens consideratur; in 
serie e.<g. numerorum parium quodlibet membrum ex aliis se- 
cundum certam legem derivari potest. Pro Husserl distinctio 
idearum simplicium et compositarum simpliciter coineidit cum 
correspondenti divisione vocabulorum; id quod claritati certe 
non inservit. 

2. Significatio simplex aut composita conceptus : haec sunt 
vocabulum et compositio vocabulorum. Divisio in 

terminos simplices et complexos essentialiter clarior est, quam 
divisio conceptuum. Primum dicit vocabulum, quod ideam sim- 
plicem aut compositam exprimit. Terminus autem eomplexus 
pluribus verbis unam ideam exprimit, forte proprietates unius 
rei: philosophus Plato, prudens homo. In termino complexo vo- 
cabulum quod rem significat, vocatur terminus principa- 
lis; quod proprietatem, terminus incidens, seu attribu- 
tum. Bolsano : In repraesentatione complexa (ut homo probus) 
ordinarie substantivum est terminus principalis, non autem sem- 
per, in « piscis pictus » non est piscis, sed pictus. In « hoc A » 
« hoc » iam clare significat obiectum, est terminus principalis 
(accuratius: tunc A indicat contentum, «hoc» dat locum, indi- 
viduum). In «hae assertiones» «hae» magis accessorium est 
(assertiones tunc sunt contentum, hae indicat locum in sermone). 

Terminus incidens dicitur explicans, si convenit con- 
ceptui principali secundum totam suam extensionem, ut homo 
mortalis, bonus Deus. Dicitur restringens, quando concep- 
tum principalem ad partem extensionis restringit, ut homo ius- 
tus, liber Platonis. 

Doctrina suppositionum (de qua postea fusius) hic plurimas recenset subdivisio- 
nes ; ■ praeter restrictionem sensu arctiori diminutionem seu restrictionem in partem 
obiecti : nigrita albus est quoad dentes ; « appellatio formalis », si novum qua tale 
determinationem recipit : magnus philosophus hoc sensu quod qua philosophus ma 
gnus sit; e contrario in «appellatione materiali» determinatio non respicit attri- 
butum, sed modo coordinato subiectum: magnus philosophus in sensu: magnus et 
simul philosophus. 

3. Conceptus principales et incidentes apud 
reeentiores logicos. Pfander dat conspectum secundum 
classes rerum et terminorum. Obiecta conceptuum possunt esse 
res pro se stantes, quae solae pro se esse possunt ; aut non pro 
se stantes ut proprietates, mutationes, relationes. Sed etiam res 
non pro se stantes vel in forma independenti exprimi possunt, 
ut conceptus principalis (substantivum) vel in forma depen- 
denti, ut conceptus incidentes. Exempla formae independentis : 
rubor, casus, similitudo; sed haec independentia vocabuli non 
est nisi forma conceptualis, categoria logica, non realis. Ad con- 
ceptus incidentes pertinent primum adiectiva, quae referunt 
suum contentum ad alias res, quae in conceptu ut independentes 
tractantur. Hoc non solum fit cum veris proprietatibus (viride), 
eventibus (motum), operationibus (impellens), relationibus (de- 
pendens), sed immo cum rebus in se stantibus : lapideum signi- 
ficat lapides, tamen ad terram quasi eius proprietas refertur. 
Conceptus adverbiales sunt incidentes secundo gradu, quatenus 
de proprietatibus praedicantur ; ita velociter, in : « machina ve- 
lociter currens ». Conceptus relationis enuntiant relationes re- 
rum: piscis in aqua (localiter), extensio per calorem (causali- 
ter), cantharus cum operculo (relatio proprii), comparatio. 


Wundt in vocabulo complexo describit formas relationis conceptuum, determi- 
nationem conceptus per alios (ut bonus homo, arbor in silva, mala actio). Distinguit 
determinationem internam, pro qua sola iuxtapositio conceptuum sufficit; est aut 
attributiva aut obiectiva; attributiva in adiectivo cum substantivo (domus patris), 
ubi signifieatio incidens valde diversa esse potest. Determinatio obiectiva habetur 
in unione status eum re, significat obiectum operationis (lignum caedere). Determi- 
natio externa adest, quando relatio per praepositiones, suffixa exprimitur. Formae 
relationum sunt spatii, temporis, conditionis. (Differentia determinationis internae 
et externae videtur propria formae vocabuli, quae pro variis linguis varia est). 

Fusius in logica recentiori relationes tractantur. Sunt 
quasi vincula coneeptualia, quae omnia cum omnibus coniungere 
possunt ; similitudinem et differentiam quaelibet res in mundo 
versus omnes alias habet. Hofler : Relationes sunt obieetivae, 
non per cogitationem formantur, sed deteguntur, id quod ipse 
tunc recte explicat : sunt entia rationis, quae fundamentum reale 
habent ; ideo sine dubio a cogitatione formantur, sed modo prae- 
scripto (non arbitrarie), ut hoc fit in omni cogitatione recta. Re- 
latio (sic pergit) fundatur per sua membra; res comparantur; 
tunc res determinant, quae relatio videatur. Magnae classes re- 
lationum sunt relationes ideales (similitudinis, differentiae etc.), 
et aliae magis reales, dependentiae, consecutionis, causalitatis. 
Priores sunt symmetricae : si A simile est cum B, B simile est 
cum A ; hoc autem non iam valet in relatione « maius esse ». 

Boyce relationem quae ab M ad N dirigitur, exprimit symbolo MrN. Vocat 
relationem transitivam, si ex duabus relationibus ArB et BrC sequitur nova relatio 
ArC, pro omnibus obiectis; tale quid habetur in relatione aequalitatis. Secundum 
multos modernos logica generatim est seientia ordinis generalis, formarum omnis 
multitudinis ordinatae obieetorum idealium aut realium (Hofler). — Etiam singu- 
laria vocabula interdum vocantur relativa, si solum ex contextu in sua significa- 
tione determinantur. Sic vox « vetus » diversum sensum habet, prout sermo est de 
ecclesia aut de homine etc. Si sulfur dicitur substantia solida, hydrargyrum fluida, 
suppositio tacita subest «in temperatura ordinaria». Similiter voeabulum magnus 
relativum est; indieatio vero numerica pro longitudine est absoluta. Certe etiam di- 
stantia quae in longitudine continetur relativa est, se. differentia duorum locorum; 
sed continet nucleum absolutum, loca sc. terminorum. Relatio inter A et B non mu- 
tatur, si non alterutrum fundamentum absolute mutatur. Relationes dependentiae 
habentur in conceptibus causae et effectus, in verbis facere, pati, potentia, influxus, 
operatio, dispositio. Saepe multae res ad causationem necessariae sunt, ex quibus 
solum ultimum indicare possumus. Loquimur de causa, si quid exsistere incipit in 
supposito, quasdam conditiones - impletas esse, etiam tunc quando causam ipsam 
non novimus. Vid, capacitas, dispositio sunt aliquid permanens, causae partiales ef- 
fectus. Non percipiuntur, sed ex effectu adesse probantur. Relationes causales saepe 
in definitionibus occurrunt. Ita eertae sensationes definiuntur per logitudinem un- 
dulationum. Definitiones geneticae saepe causales sunt. Variae particulae, ut prae- 
positiones indicant dependentiam. 

§ 3. Divisio secundum extensionem conceptuum. 

1. Individuale et universale. Secundum extensio- 
nem ideae habetur fundamentalis divisio ideae individua- 
1 i s et universalis. Eadem divisio ad terminos transfer- 
tur : termi n u s proprius (nomen proprium) et c o m m u -. 
nis (specificus). Idea singularis exhibet individuum singulare, 
quod ita determinatum est, ut eius notae simul sumptae non plu- 
ribus individuis convenire possint (Socrates, Londinum). Hof- 
ler : Repraesentationes individuales respiciunt hominem singu- 
larem, affectum individuum, singulare triangulum. Tales sunt 
omnes repraesentationes concretae. Erdmann : Repraesentatio 
singularis spectat res (personam, montem), aut proprietates 
(severitas Catonis), eventus (bellum septem annorum). Indican- 
tur vel per nomina propria vel saepe per pronomen demonstra- 
tivum : haec arbor (quae simul digito indicatur). Minus bene 
sola aggregatione proprietatum universalium indicantur, quae 
semper varia individua admittunt; sed melius per relationes 
spatii et temporis, innitendo supposito, diversa obiecta non si- 
mul in eodem loco esse posse. Veteres comprehendebant notas 
individuantes in versu memoriali : 

Forma, figura, locus, tempus, stirps, patria, nomen; 

Haec illa sunt septem, quae non habet unus et alter. 

Patet, has notas collectas non interne constituere indivi- 
dualitatem sed solum eius signa esse, seu practice cum suffi- 
ciente certitudine illam manifestare. 

Idea autem universalis et terminus communis 
qui dicitur exprimunt universale seu commune, quod in pluri- 
bus individuis inveniri et de iis enuntiari potest. Id in quo hoc 
commune invenitur est substratum essentiae universalis et di- 
citur inferius ideae universalis. Sic substantia de omnibus cor- 
poribus praedicari potest, iustum de multis hominibus. Ut de- 
finitio accuratior affertur : Conceptus universalis de individuis 
praedicatur, ita ut cuilibet attribui possit (singillatim), et qui- 
dem edern sensu (univoce). In eo quod conceptus universalis de 
individuo praedicari potest, opponitur termino collectivo. In fa- 
milia praedicatum homo cuilibet membro singillatim (distribu- 
tive) convenit (pater est homo, filius est homo etc.) ; non vero 
cuilibet membro singulari nomen familiae ascribi potest ; pater 
non est familia, sed sola collectio omnium membrorum hoc est. 
Gleneratim propositio cum subiecto universali (omnes homines) 
in propositiones partiales resolvi potest, ita ut de singulis mem- 
bris praedicatum enuntietur; in subiecto collectivo solum sub- 
ieetum resolvitur, ita ut praedicatum semel tantum occurrat 
(pater et mater etc. simul sumpti sunt familia). Vocabulum «uni- 


voce» in definitione universalis excludit ambiguitatem vocis. Non 
possunt eadem praedicata de conceptu, quem vox latina taurus 
dicit, enuntiari, si cogito vel de animali vel de monte (Tauri). 
Conceptus universalis (terminus communis) directe (formaliter) 
aliquid dicit de comprehensione conceptus. Solum secundarie 
(mediate, materialiter) cogitatur cie individuis, quae ei subor- 
dinantur. In demonstratione geometrica per se solum conside- 
ramus triangulum qua' tale ; varias formas, in quibus exsistere 
potest, generatim non attendimus. 

2. Di s t i n c t i o idearum secundum extensionem 
clarior apparet, si pro eodem nomine communi species possibi- 
les per adiectivum etc. exprimimus. Ita distinguimus terminum 
singularem, particularem, universalem, et collectivum. 

a) Terminus singularis interdum definitur per no- 
men proprium; generalius per unionem universalis et determi- 
nationis, quae eius sensum ad individuum restringit : e. g. haec 
mensa (quam simul aspicio) ; Philippus, pater Alexandri Ma- 
gni; poeta Odysseae; status Europae; semper agitur de. indivi- 
duis concretis. 

b) Terminus particularis restringit extensionem 
conceptus universalis ad partem indeterminatam extensionis 
conceptus. Signum eius consuetum est numerale indetermina- 
tum: aliquis homo, aliqui homines, unus homo (si non deter- 
minatur). Etiam multi milites, pauci homines habent quidem 
ulteriores determinationes, quae tamen indeterminationem in- 
dividuorum non excludunt. Vocabulum in logica consuetum « ali- 
qui homines » ita intelligitur ut casus limitum non excludat ; si 
e. g. solum unus esset, aut si omnes; sensus igitur accuratus 
est, quia ordinaria lingua in voce « aliqui » saepe limites exclu- 
dere intelligitur, ita ut concludatur : aliqui, ergo non omnes. 
Sed vocabulum aliqui qua tale hoc non dicit; per se sol um ha- 
bet sensum positivum, non exclusivum ; de aliis nihil dicit ; solum 
est tacita quaedam suppositio in lingua ordinaria, nos non de 
aliquibus loqui solere, si scimus, indicium de omnibus valere. 
Sed necessarium non est, ut loquens hoc sciat. Ratio principalis 
pro communi usu logicae haec est : in Logica semper agnosce- 
batur (etsi pauci quidam recentiores logici hoc mutare tentave- 
rint), vocabulum aliqui non adhiberi in sensu «tantum aliqui, 
non omnes » ; sed potius in sensu « saltem aliqui ». Proinde agi- 
tur de conventione scientiae ex bona ratione simplicioris ex- 
pressionis legum; similes restrictiones certorum vocabulorum 
etiam in aliis scientiis non raro habentur (vis, labor in phy- 
sica). 

c) Terminus universalis in propositionibus expri- 
mitur ponendo ante vocabulum subiecti « omnes, quilibet, nullus 
etc. ». Interdum iam simplex pluralis (homines sunt mortales) 

idem dicit, si ex contextu hoc apparet. Propositio cum subieeto 
universali resolvitur, ut iam vidimus, in propositiones partia- 
les, eo quod de quolibet membro huius classis assertio repe- 
titur et singulae propositiones per « et » eoniunguntur. Haec 
distributio dicitur «resolutio copulativa». Sic propo- 
sitio « omnes homines, sunt mortales » aequivalet summae pro- 
positionum: A est mortalis et B est mortalis etc. pro omnibus 
hominibus. Sic oritur coniunctio propositionum. 

d) Te r minus collectivus, designatio multitudinis 
ut unitatis adhibetur, quando praedicatum de collectione ut tali 
enuntiatur. Etiam hic saepe vox omnes ante subiectum univer- 
sale collocatur : omnes partes sunt totum ; sed sensus alius est 
ac antea. Propositio, non resolvi potest in : prima pars est to- 
tum etc. ; sed solum in : prima et secunda etc. pars, si simul su- 
muntur, sunt totum. Hinc pro resolutione sola snbiecta addenda 
sunt a,d unitatem; simul habent proprietatem, quae collectioni 
ascribitur. Veteres hic loquebantur de descensu copu- 
lato. Oppositionem termini universalis et collectivi illustrant 
propositiones : « omnes anguli trianguli aequant duos rectos », 
quod solum collective rectum est, et clarius exprimeretur : sum- 
ma omnium angulorum, aut omnes anguli simul sumpti sunt 
duo recti ; et alia propositio : « omnes anguli trianguli minores 
sunt duobis rectis » ; id quod solum distributive sumptum verum 
est ; clarius hic diceretur : quilibet angulus minor est. Collectio 
saepe proprium nomen possidet (collegium apostolorum), aut 
ipsum iterum est universale, et tunc iterum subdividi potest 
in terminum singularem, particularem, universalem : cohors, 
familia (haec familia, aliquae familiae, omnes familiae). 

3. Ortus et essentia conceptus universalis, 
a) Sensus ab st r actionis. Secundum communem 
doctrinam conceptus universalis oritur per abstractionem ut spe- 
cies cogitationis. Sic etiam Ueberweg : Repraesentatio possidet 
numerum notarum, quo eius obiectum ab aliis distinguitur, quae 
notae singillatim sunt repraesentationes partiales. Totum obiec- 
tum non est simplex summa notarum, sed notae stant in certis 
relationibus ad totum et inter se. Comprehensio repraesenta- 
tionis est totalitas repraesentationum partialium in modo con- 
iunctionis, qui determinatur per relationes reales. Circulum 
etiam ex suo ortu definire possum, sc. : quando circa punctum 
fixum lineam rectam in eadem semper directione intra super- 
ficiem circumago, usquedum positionem initialem lineae iterum 
acquisivit : tunc aliud punctum finale huius lineae descripsit li- 
neam circularem. In hac definitione plura continentur : linea, 
rotatio, punctum finale, directio rotationis, superficies, omnia 
in coniunctionibus, quas definitio edicit. Processus abstractio- 
nis aliquid sumit ex concreta re exsistente omissis reliquis. Ante 

Kant plerumque abstractum intelligebant in sensu positivo : 
abstraho ex pluribus obiectis notas omnibus co mm unes, et 
has retineo pro cogitatione. Post Kant' saepius sumitur in sen- 
su negativo : abstraho a notis inaequalibus. Sed haec locu- 
tio attentionem deflectit a re principali. Abstractio perfecta 
firmatur vocabulo pro elemento remanente, non autem consistit 
in hoc vocabulo. Processui abstractionis opposita est determi- 
natio, formatio repraesentationum minus universalium ex uni- 
versalioribus. Hoc non arbitrarie fit, sed eo quod relationes 
reales notarum ad invicem et ad totum attenduntur et apto 
modo novae notae adduntur. 

Similiter Mill rem explicat, qui effert comparationem in hoc processu: Spiri- 
tus multas res ut classem concipere potest et eam per nomen commune designare. 
Per hoc nomen postea quaedam idea excitatur, si illa utimur cum coscientia suae 
significationis. Dantur igitur repraesentationes universales. Multum controvertitur 
de modo quo lioc fiat. Secundum Loclce hae repraesentationes ab elementis commu- 
nibus componuntur. Secundum Berlceley est unum ex individuis, sed cum scientia, 
proprietates eius particulares non esse proprietates totius classis. (Sed explicari 
non posset, quomodo haec cogitatio abstracta, haec scientia de proprietatibus clas- 
sis exsistere possit). Secundum alios classis est simpliciter summa individuorum. 
Secundum ipsum Mill autem repraesentatio universalis abstractione ex singulis rebus 
accipitur, si videtur, illas in aliquo concordare. Est repraesentatio eius, quod vere 
in concretis inest. Ita acquirimus repraesentationem animalis comparatione plurium 
animalium. Nomen animal iterum cum hac repraesentatione comparamus illudque 
tunc in repraesentationem includimus. Interdum tunc videtur, pro hoc fine aliquid 
ex priori repraesentatione omitti debere et sic pervenimus ad repraesentationem ma- 
gis universalem. 

In oppositione ad has descriptiones bonas explicationem sensisticam defendit 
Storring, qui haeret in sententia Wimdtn et eius «novam doctrinam » ita exponit. 
Berlceley ut notum est negat repraesentationem universalem ut fictionem. Secun- 
dum Wundt plerumque solum vocabulum clare in mente habemus, repraesentatio- 
nes reales aut omnino deficiunt aut valde obscurae sunt ; solum vocabulo defi- 
ciente imago clariores lineas praebet. Possibilitatem iudiciorum universalium Ber- 
lceley ita explicaverat: Certae repraesentationes individuales tunc se coniungunt 
cum cogitatione illas tantum vicarias esse (Sed hoc iam plus esset, quam reprae- 
sentatio intuitiva, quam solam admittit). Secundum Wmidt in recessu (seu peri- 
pheria) conscientiae adsunt repraesentationes similes eiusdem classis. « Affectio 
conceptualis » relate ad claram repraesentationem individualem in eo consistit, quod 
variae repraesentationes obscure consciae simul clariores fiunt et ut similes 
cognoscuntur, quo repraesentatio clara valorem vicarium accipit (Iterum dicendum, 
quod hoc certe plus est, quam repraesentatio sensibilis). Propter experientias prio- 
res singulae proprietates distinctius appa.re.nt et simul relationes ponuntur, quae 
in contento complexo collocantur. Tunc postea in clara repraesentatione individuali 
illae partes intensiores sunt, quae cum aliis repraesentationibus conveniunt et ita 
agunt aesi separatae consciae essent. Si Susserl in aliquot casibus singularibus 
essentiam ideae percipere vult, in hoc solum habetur productio elementorum com- 
munium ex aliquot exemplis, ita ut non certi simus, illa completa esse; quod pro 
scientia non magnum valorem habet. — Iure contra hanc explicationem pugnat 
Ziehen, qui ipse olim sensista fuerat: Berlceley asserit, repraesentationes universa- 
les non dari. Falso ex eo quod repraesentatio universalis intuitiva trianguli, 
non exsistit, concludit nullam repraesentationem universalem haberi. « Videtur hanc 
gravem confusionem ipse postea advertisse; nam in posteriori editione has para- 
graphos omittit » ( ! ) 

b) Accuratior descriptio graduum formationis uni- 
versalium. Processus formationis universalium, ut iam logica traditionalis 
exponit, est unio abstractionis et comparationis. P viclc hoc describit secundum ex- 
plicationem usu receptam: Spiritus omittit notas individuales per abstraetionem 
et solum illas considerat, quae pluribus individuis convenire possunt. Sie acquiri- 
tur idea universalis directa (universale directum, prima intentio), 
quae id continet, quod diversis individuis convenire potest; ut proprietates uni- 
versales trianguli, hominis. Secundus gradus dein est reflexio in hunc conceptum 
eiusque comparatio cum singulis repraesentationibus, et sic oritur idea univer- 
salis reflexa (universale reflexum, secunda intentio) ; i. e. cognitio con- 
ceptus prius acquisitos (hominis, trianguli) vere de singulis individuis praedicari 
posse. Haec descriptio maxime apta est in conceptibus, quos scientiae apriori- 
sticae adhibent, e. g. geometria. Ex triangulo viso aut repraesentato pro demon- 
stratione geometrica omnia individualia omittuntur et sic oritur triangulum uni- 
versale, quale in definitione geometrica videtur. In conceptibus empiricis res minus 
simplex est. Sic in definitione consueta philosophica hominis (animal rationale) 
inulto plus omittitur, quam soli characteres individuales; e. g. omnes proprietates 
figurae, quae pro conceptibus zoologicis variarum classium omnino essentiales sunt. 
Per se enim multae species cogitari possunt, quae a nota figura hominis aeque di- 
stent ac species animalium inter se, et quae tamen essent animalia rationalia, i. e. 
animam rationalem possiderent. Est solum factum in regno animalium rationalium 
tantum unam formam nobis notam exsistere, ita ut definitio arctior practiee su- 
perflua sit. 

Ziehen dat descriptionem magis accuratam variorum processuum, qui in for- 
manda repraesentatione universali sibi succedunt. Si in perceptione coloris regio 
circumiacens in spatio et tempore negligitur et obiectum in repraesentationes par- 
tiales separatur, acquiruntur repraesentationes isolationis (seiunctionis). Si a mu- 
tationibus obiecti seiuncti intra longius tempus abstrahitur et quod remanet in 
unitatem coniungitur, habetur repraesentatio contractionis. Sic apud plantam ab- 
strahimus a mutationibus in decursu vitae (a repraesentationibus fluxionis). In 
abstractione tandem multae notae additivae omittuntur, aliae notae similes vario- 
rum individuorum per universaliorem supplentur, ut varii colores per colorem in 
genere; aliquid apertum relinquitur (abstractio indeterminans). — Hoc ultimum 
punctum simile est explicationi a Lotze et Sigwart datae. Certe in repraesentatione 
universali color stare potest sine determinatione suae speciei. Quomodo hic color 
ad colorem specialem se liabet, utrum sit verum genus, quale est animal, inde 
deciditur, cuiusnam naturae differentia specifica esse debeat, ad quod revertemur. 
Repraesentatio universalis acquiritur in conceptu speciei ex individuis similibus aut 
aequalibus; semper cooperatio comparationis, separationis et coniunctionis necessa- 
ria est, ut notae communes inveniantur. Breviter abstractio supponit separationem 
et retentionem aliquarum partium. 

In oppositione ad dicta aliqui idealistae in sensu Platonis aut Hegelii in ideis 
universalibus vident verum mundum, qui sit fundamentum omnium rerum parti- 
cularium et exsistentium, quas praecedat. Sic Bauch, v. Pauler. Priori Geyser 'iure 
respondet: Secundum Bauch, universale et singulare semper simul sunt, se invicem 
postulant. Sed vere in cognitione singulare praecedit; ab universali singulare de- 
rivari nequit, nondum in eo inest; singulare possibile solum ab experientia datur. 
Secundum Bauch res exsistentes ad essentias puras referuntur et per eas validae 
sunt. Sed in ordine cognitionis essentiae non prius sunt, a quibus conceptus deter- 
minentur, sed formatio conceptus progreditur a conceptu experientiae. Ideo vali- 
ditas purarum essentiarum pro iis superflua est. Etiam in ordine essendi reale non 
determinatur per universale. Particulare in se portat universale; particulare est 
fons essendi et cognoscendi pro universali. 

§ 4. Praedicabilia. 

Praedicabile (universale reflexum) secundum varium 
modum quo de membris classis praedicatur a veteri logica in 
quinque conceptus dividitur, quae sunt species, genus, diffe- 
rentia, proprium et accidens. Sic triangulum (species) est fi- 
gura ex lineis rectis constans et clausa (genus), in qua nume- 
rus linearum sunt tres (differentia), cum proprietatibus essen- 
tialibus, quae ex definitione derivari possunt (proprium, e. g. 
quod possidet summam angulorum aequalem duobus rectis); 
praeter proprietates accidentales (accidens, quod forte angu- 
lum rectum possideat. Homo (species) est animal (genus), quod 
simul rationale est (differentia), ex cuius essentia necessario 
fluunt quaedam proprietates, ut capacitas ad linguam eoncep- 
tualem (proprium), cui multae proprietates variabiles conve- 
nire possunt, ut coloris, magnitudinis (accidens). Doctrina re- 
ducitur ad Aristotelem, cpii in topica puncta essentialia affert; 
ulterius excolebatur in Isagoge Porphyrii et in hac forma re- 
gnabat in logica scholastica. Quoad singula : 

a) Species, secundum hanc doctrina est conceptus, qui 
de diversis rebus ut earum essentia praedicari potest. Est id 
quod communem plurium individuorum essentiam exprimit, so- 
lam et totam. Ut exemplum datur conceptus hominis. Cur ibi ut 
speciem eligo id, quod omnibus hominibus commune est et non, 
quod solis hominibus albis? Evidenter ob experientiam, quae 
ostendit distantiam essentialem inter omnes homines et omnia 
bruta, intra homines autem solum transitum continuum. Theo- 
retice hic clariores sunt conceptus aprioristici ; sic circulus ut 
figura specifice diversa ab omnibus aliis sectionibus conicis; 
triangulum diversum a polygonis. Porphyrius describit spe- 
ciem : id quod immediate subiicitur generi ; homo ad animal quod 
indeterminatum est addit formam (seu perfectionem) rationali- 
tatis. Species in sensu angustiori praedicatur cie individuis, quae 
solum numerice distinguuntur; dicitur «in quid», i. e. ut re- 
sponsum ad quaestionem : quid est haec res ? Est praedicatio 
naturalis, quod genus de specie praedicatur (homo est animal), 
non vero viceversa (animal est homo). Aristoteles hic loquitur 
de definitione, quae essentiam rei includit ; indicat, quid res sit, 
quod consistat ex genere et differentia. 

b) Genus dicitur de specie ut pars essentiae, quae per 
aliam partem (differentiam) ulterius determinatur; est id quod 
pluribus speciebus commune est. In homine hoc est animal; in 
triangulo similiter figura clausa rectilinearis. Cum species re- 
feratur ad plura individua, quae solum numerice distinguuntur, 

genus refertur ad diversas species. Etiam genus dicitur in quid, 
de quo statim. Secundum Porphyrium genus secundum naturam 
(non secundum tempus) prius est quam species. Sylvester Mau- 
rus in hac re videt Platonismum : « videtur hoc dicere in sensu 
Platonis ponentis ideas priores singularibus ». 

c) Differentia specifica praedicatur de pluribus 
ut pars determinans essentiae. Distinguit hominem (rationale) 
a bruto (irrationali). Tales differentiae in conceptu magnitudi- 
nis e. g. sunt discretum et continuum. Porphyrinis : Differentia 
ordinaria sive per proprietatem transitoriam (ut cognitio actua- 
lis in homine) sive permanenter (memoria in homine) dat suo 
subiecto solum alium modum essendi (illud facit alio modo se 
habens). Sed differentia specifica illud facit aliud ens, aliud 
specie ; est inseparabilis ab essentia (pars eius metaphysiea) ; 
de ea dicitur; non admittit plus et minus; est divisiva generis, 
constitutiva speciei; non praedicatur in quid, sed in tale quid. 

Monaco lioo ultimum exprimit: est essentialiter determinans genus, sed modo 
adiectivo (Patet lianc formam grammaticalem accidentalem esse). Scholastici sae- 
pe addunt: Differentia specifica consistit in aliquo positivo, quia genus perficere 
debet; differentiae utique interdum nobis ignotae sunt et tunc per negationem 
exprimuntur. Aliter multi reeentiores. Sic iam Arnauld: duae differentiae, quae 
genus dividunt, non necessario ambae positivae sunt; ita quidem quilibet homo est 
animal mente praeditum (in quo rationalitas certe positiva est); sed brutum est 
merum animal. Non habet positivum quid, quod homo non etiam haberet. Et certe 
dantur divisiones diehotomicae, quae formantur per additionem vel omissionem 
eiusdem qualitatis. 

d) Proprium est nota, quae essentiam non constituit, 
sed ex illa cum necessitate sequitur. Ut eius proprietas essen- 
tialis haec nominatur, quod omni speciei convenit eique soli; 
« convenit omni, soli et semper ». Dicitur convertibile cum spe- 
cie ; i. e. speciem et proprium de se invicem praedicari possunt. 
Pro circulo ut proprium nominari potest, eius perimetrum esse 
illam lineam clausam, quae pro eadem longitudine maximum 
spatium includit. Arnauld ut proprium pro triangulo reetan- 
gulari nominat theorema pythagoraeicum quod nulli alii trian- 
gulo convenit. Pro homine Aristoteles ut proprium nominat, 
quod sit susceptivus grammaticae. 

Secus pro homine maxime ut proprium nominari solet risibilitas; sed hoc 
restrictionem postulat. Non videtur deesse in certis brutis capacitas ut per delecta- 
tionem excitentur ad mimicam ridendi. Tamen sensus pro obieeto comico, pro ioeo, 
qui per risum manifestatur homini proprius est. — Aliqui logici vellent naturam 
proprii ita extendere, ut conveniat omni, non autem soli speciei; dicunt divisibili- 
tatem proprium extensionis, quamvis etiam numero conveniat. 

e) Accidens logicum est proprietas, quae speciei 
convenire potest, sed etiam deesse, ita ut essentiam non intret. 
Ita pro homine actus ambulandi. Similiter color faciei et pro- 
prietates populorum, si pro individuis permanentes sunt. 


Aristoteles in topica dat classes praedicatorum propositionis, et nominat genus, 
proprium et accidens. Ad genus autem trahit etiam generaliores pro- 
prietates essentiales (praedicata quidditativa universaliora re), hinc etiam diffe- 
rentiam. Propria ei sunt praedicata, quae cum subiecto convertuntur; hic includit 
definitionem aut essentiam et praeter essentiam proprium. Accidentia sunt omnia 
reliqua praedicata. Demonstrat hanc divisionem completam esse, ita: praedicatum 
propositionis aut est eiusdem extensionis ac sublectum (convertibile cum subiecto), 
et tunc aut est essentia aut proprium; aut non eiusdem extensionis; tunc aut est 
pars attributorum definitionis; tunc est genus aut differentia; aut non est, tunc 
est accidens. Differentiam dicit interdum converti cum extensione speciei, inter- 
dum non converti(!) 

Logica Scholasticorum dat probationem divisionis completae praedicabilium 
hoc modo: Praedicatum quod de pluribus enuntiatur, aut ei non necessario con-. 
venit, tunc est accidens. Aut necessario. Si in ultimo casu est extra essentiam, sed 
ita ut ex eadem cum necessitate sequatur, habetur proprium (utique proprium tunc 
non probaretur ut soli conveniens); si autem est intra essentiam, tunc aut est to- 
tum (species), aut eius pars (genus aut differentia). — Expressio scholastica iam 
saepius indicata diverso modo praedicationis haec est: genus et species praedican- 
tur de subiecto ut responsum ad quaestionem: quid est res?, hinc «in quid»; et 
quidem genus «in quid incomplete», quia non dat totam essentiam; species «in 
quid complete». Omne aliud praedicatum in quale praedicatur (cuiusnam qualita- 
tis est res?), hinc ut proprietas essentiae: differentia «in quale constitutivum»; 
proprium « in quale necessario consequens », accidens « in quale contingenter con- 
sequens ». — Hic impugnari potest oppositio inter « in quid » pro genere et « in 
quale» pro differentia; hoc enim magis spectare videtur formam grammaticam vel 
substantivi (animal) vel adiectivi (rationale). Verum est, si differentia hic ut ge- 
nus sumeretur, perveniretur ad aliam genealogiam (alia genera superiora) et de 
valore relativo utriusque divisionis disputari potest. Porro controverti potest de 
accurata distinctione inter speciem et proprium, breviter de sensu essentiae. De 
hac re reeentiores . multas inquisitiones addiderunt, ut statim videbimus. 

Alia universalia particularis naturae, de quibus ontologia disserit, sunt certi 
conceptus, qui de omnibus rebus pariter valent, ideoque inter se eandem extensio- 
nem habent et convertibiles sunt. Hae sunt ideae transcendentales in 
sensu scholasticorum (non Kantii). Sunt praeeipue quattuor: ens, res, aliquid, unum. 
A summis scholasticis (saec. 13) praeterea adduntur verum et bonum. Modus quo 
rebus conveniunt, inquiritur in ontologia, similiter accurata eorum significatio. 
Non sunt praedicabilia sensu ordinario, sed in sensu latiori dici possunt esse ge- 
nus supremum omnium rerum. 


§ 5. Doctrinae recentiorum de praedicabilibus. 

Hi logici omnino retinent lineas divisionis datae, sed ac- 
curatius determinare student valorem ' quorundam conceptuum, 
ut essentiae, cum veteres contenti essent cum conceptu, qui ex 
paucis exemplis deducebatur. Divisio veterum enim valde cla- 
ra et evidens est pro conceptibus aprioristicis, ut geometricis, 
qui a nobis ex paucis elementis claris construuntur.' Quo ambitu 
idem de conceptibus empiricis physicae, biologiae, psychologiae 
applicari possit, primum reeentiores accuratius investigabant. 
Aristoteles ut iam dictum est in sua doctrina essentiae trans- 
ferebat diversitatem idearum in obiecta realia, sine expressa 
probatione. Reeentiores hic secundum experientiam et observa- 

tionem scientificam magis caute progrediuntur, incipientes « ab 
infra » ut dicunt (i. e. ab experientia). 

a) Jevons illustrat doctrinam traditionalem per apta exempla. Genus et spe- 
cies facile agnoscuntur. Genus est classis, quae in plures classes inferiores dividi- 
tur; determinatur per numerum proprietatum, quae solis suis' obieetis conveniunt. 
Si nova proprietas additur, quae aliquibus horum obieetorum convenit, in aliis 
deest, species oritur per hanc differentiam. Magis controvertitur conceptus pro- 
prii; est proprietas quae ad omnia in hac classe pertinet, sed in definitionem non 
intrat. Sic aequalitas angulorum oppositorum quadragulum faeit parallelogramma ; 
sed haec proprietas invenitur etiam in aliis figuris, ut in hexagono regulari. Aristo- 
teles et Porphyrms restringebant proprium ad proprietates, quae toti speciei et 
illi soli conveniant; aliud nominant proprium sensu latiori; hinc tantum habetur 
divergentia opinionum terminologiea. Sic circulus proprietatem habet, ut data lon- 
gitudine perimetri maximam superficiem includat; triangulum aequilaterale simul 
est aequiangulare. Accidens certis obieetis convenire, sed etiam deesse potest. Non 
habet conexionem, cum elassificatione, e. g. pro crystallo, quamnam magnitudinem 
habeat. Non. habet correlationem (seu parallelismum quendam) eum proprietatibus, 
quae speciem definiunt. 

Symbolice Jevons has relationes ita designat. Si magnae litterae designant 
notas conceptus, seu qualitates obiecti, parvae autem litterae defectum harum no- 
tarum, et A est quaedam classis qualitatum, B alia: tunc A est genus, AB et Ab 
eius species, B est differentia. Si praeterea adhuc qualitates C, D, B occurrunt, 
in eombinationibus sequentibus : ABCDE, ABCDe, AbCde, AbCdE : comparatio osten- 
dit, A semper cum C comniunctum esse, hinc est qualitas generica; B semper cum 
D coniungitur, ita ut sit proprietas specifica, E est accidens. 

Bolzano adiungit aliquot utiles additiones. Erat exaggeratio, res intra speciem 
solum numerice differre. Sufficit pro conceptu, quod in certo respectu aequales 
sunt, qui per conceptum specificum determinatur. Praeterea conceptus qui consti- 
tuit essentiam obiecti, non necessario est conceptus specificus; potest etiam esse 
repraesentatio singularis (ut Dei); potest etiam proprium habere,; sicuti omnipo- 
tentia non est conceptus universalis, sed pro solo Deo valet. Etiam in obieetis sin- 
gularibus habentur qualitates constantes et mutabiles. Conceptus non solum appli- 
cari possunt ad obiecta realia, sed ad alia quoque, ut officium, magnitudo, nume- 
rus. Si Aristoteles dicit, genus nominari ad quaestionem quid aliquid sit, differen- 
tia ad quaestionem quale sit, haec distinctio inter quid et quale necessaria non est: 
« A, quod B est » aequivalet cum « B, quod A est ». 

b) In determinatione essentiae opiniones multum discrepant. Con- 
sideratio rationum ex utraque parte inservire potest, ut liie conceptus clarior red- 
datur. Uebenveg distinguit varias significationes essentiae, quas conceptus expri- 
mere potest. In conceptu repraesentatur totalitas notarum essentialium, hinc essentia 
horum obieetorum. « Nota » hic intelligitur, quidquid ad obieetum pertinet, partes, 
proprietates, relationes. Sensu strictiori essentiales sunt illae notae, quae fundamen- 
tum commune et permanens aliarum notarum continent. Essentiales sensu latiori 
etiam illae notae, quae cum fundamentalibus necessario coniunetae sunt. Alia (acci- 
dentia, modi) non sunt essentialia; sola possibilitas horum modorum ipsa est attri- 
butum. Inter determinationes essentiales illae, quas conceptus cum aliis participat, 
communes sunt; illae, per quas ab aliis distinguitur, propriae. Relationes generatim 
non sunt essentiales, solum conceptibus verbalibus essentiales sunt. Quamdiu deter- 
minationes essentiales fundamentales nondum notae sunt, formatio conceptus varia- 
bilis est, diversa secundum ordinationem obieetorum. Si formatio conceptus deter- 
minatur per finem externum, non pure seientifice, forte ad faciliorem conspectum 
habendum, illud essentiale est, quod pro fine maximum momentum habet. Conceptio 
huius essentiae diversa est: apud Aristotelem conceptui eorrespondet essentia, quae 
singulis obieetis immanens est; ho.e unum in multis, hoc intelligibile in sensibilibus 
nominat formam seu quid; includit genus et differentiam specificam, non autem de- 


terminationes non-essentiales aut accidentia, ut quantitatem aut qualitatem. Essen- 
tiale in sensu originario rebus convenit, in sensu derivato etiam accidentibus. Cri- 
teria pro essentia Aristoteles non dat, determinatio secundum praedicabilia am- 
bigua est. Alii logici explicabant notas essentiales ut constantes; sed tunc quaestio 
manet, quamdiu obieetum sub certo conceptu contineatur. Secundum Mill obiecta se- 
cundum qualitates gravissimas ordinari debent. I-Iaec oppositio fundamentalis apud 
Mill in multis punctis est vindicatio antiquae doctrinae. 

Mill : Secundum communem quendam modum loquendi om- 
nis classis magis extensa est genus ; arctior, quae in ea includi- 
tur, est species. Ens bipedale sub se habet hominem et avem. In 
logica hoc non admittitur. Ens bipedale ibi non est genus, sed 
proprium aut accidens. Genus et species hic pertinent ad essen- 
tiam subiecti. Homo est infima species, quae nullas ulteriores 
species sub se habet. Attributa, quae ad essentiam classis per- 
tinent, in oppositione ad alia, in signifieatiotte nominis classis 
includuntur. Hic subest discrimen: Ees in multis classibus in- 
clusae ab aliis rebus solum in quibusdam relationibus distin- 
guuntur, quas numerare possumus. Sic res albae per nullam 
aliam relationem distinguuntur ab aliis (nisi quae cum albedine 
cohaerent). E contrario proprietates communes plantarum non 
exhauriri possunt; semper plures deteguntur. Nunc hae ultimae 
classes sunt illae, quas Aristotelici ut genus et species desi- 
gnant. Hic loquimur de discrimine essentiali, differentias au- 
tem, quae solum paucas proprietates tangunt, accidentales no- 
minamus. Haec distinctio Scholasticorum recta erat ( !). Secun- 
dum illam homo est species infima ; diversi populi aut status so- 
ciales non efficiunt speciem inferiorem; neque etiam populi di- 
versi coloris, si ostendi potest, differentias ex exiguo numero 
discriminum determinari posse. In scientia naturali hic alia cri- 
teria statuuntur; eadem species statuitur, si communis origo 
supponi potest. Sed pro logica habentur diversae 
species, si differentiae exhauriri nequeunt neque ad commu- 
nem causam reduci. 

Pro differentia in definitione hominis Mill affert quandam 
emendationem. Differentia in genere est attributum, quod duas 
species eiusdem generis separat, sed quale ex indefinite multis f 
In homine logici nominant rationalitatem, quae sola ad essen- 
tiam pertineat. In speciebus cum suis infinite multis proprieta- 
tibus quae partim ignotae sunt, logici tantum attendebant par- 
vam illam partem, quae per nomen designata erat, vel quia hae 
proprietates maxime attentionem in se traherent vel quia gra- 
viores esse putabantur. Hanc nominabant essentiam speciei. In 
realitate essentia illud est, quod species ultra genus habet. Hoc 
praeter rationalitatem etiam externam formam et speciem in- 
cludit. Num rationalia animalia cum forma totaliter diversa 
etiam homines nominandi sint, nunquam quaerebatur. Rationa- 

litas eis sufficiebat, ut homines ab omnibus aliis entibus exsisten- 
tibus distingueret. Divisiones zoologicae magis secundum com- 
moditatem factae sunt ; in iis forte homines etiam secundum 
formam dentium a brutis dividi possent. 

Apud Aristotelem proprium ex essentia sequebatur, sicut conclusio ex praemis- 
sis aut effectus ex causa; e. g. capacitas loquelae ex rationalitate. Accidentia sunt 
partim inseparabilia, quando secundum experientiam nunquam desunt, etsi conexio 
deduci nequeat; partim separabilia, si interdum deficiunt. 


§ 6. Subordinatio generum quoad singula. 

1. Arbor Porphyriana. Si ad genus species inveni- 
tur, ad hoc iterum superius genus et ita porro, tandem construi- 
tur totum quoddam stemma conceptuum, quod relationes gene- 
rum inferiorum et superiorum cum suis differentiis ostendit. 
Exemplum classicum est arbo Porphyriana : 

Substantia 

corporea incorporea 

Corpus 

organicum anorganicum 

Vivens 

sensitivum non-sensitivum 

Animal 

rationale irrationale 

Homo 

Porphyrius primo sub rationali ponit differentias immor- 
tale (angelus) et mortale (homo) in sensu sui Platonismi. Homo 
non habet species sub se et substantia nullum genus supra se. 
Nam ens, quod supra omnes 10 categorias stat, de iis non in 
prorsus eadem significatione praedicatur, sed aequivoce. 

Discussio : Scala secundum tenorem verborum est divisio dichotomiea, quae 
alicui differentiae coordinat eius absentiam quasi alteram possibilitatem. Jevons: 
arbor Porphyriana est sequela bipartitionum et pr^ magna classificatione (ut om- 
nium plantarum) impossibilis est. In praesenti forma ‘haec divisio multas habet dif- 
ficultates et non in omnibus satisfacit. Sic non diei potest: homo est corpus, immo 
nec animal hoc est; homo est aliquid essentialiter altius, solum habet corpus ut 
partem essentiae suae. — Porro multae differentiae non distinguuntur a speeiebus; 
sio corporeum est corpus, solum expressum ut adiectivum; forte aliquis corporeum 
intelligeret ut universalius quid, ut in complexibus « actus corporei, accidentia cor- 
porea » ; sed etiam haee ulterius definienda essent ut actus vel accidens a corpore 
dependens. — Corpus ex eo fieri vivens, quia organicum sit, i. e. illam organisatio- 
nem partium habeat, verum non est. Nam organisatio in cadavere proxime post mor- 
tem eadem est, ac in organismo vivo ; organisatio solum est consequentia veri discri- 
minis, SC. coniunetionis cum anima, seu quod vivens factum sit; tunc autem diffe- 


rentia organici ita intellecti cum specie, viventis co incidit. — Vivens non potest 
intelligi ut conceptus universalis- pro omni vivente, ita ut etiam spiritui conveniret; 
nam dicitur esse species corporis; significare igitur debet vitam vegetativami — 
Etiam quoad animal differentia (sensitivum) et species (animal) coincidere viden- 
tur. — Rationale potest forte extendi ad spiritum . purum, ita ut universalius ho- 
mine sit. 

Tota compositio hunc finem habere videtur, in quibusdam exemplis monstrare 
subordinationem generum; non autem continet, ut scholasticis videbatur, subordi- 
nationem idealem secundum genus proximum et differentiam specificam positivam a 
specie diversam. Fundamentum eius videtur simplieiter magna divisio omnium re- 
gnorum mundi visibilis, quorum differentia evidentissima est: differentia inter ho- 
minem, brutum, plantam, corpus anorganicum sub genere summo substantiae. Si ad 
corpus coniungitur. (modo illo unionis substantialis) anima vegetativa realiter ab 
eo distincta , oritur planta; si anima vegetativo-sensitiva, -oritur animal; si anima, 
quae praeter facultates vegetativas et sensitivas etiam rationales possidet, habetur 
homo. — Quod de differentiis earumque difficultatibus dicebatur, in memoriam re- 
vocat alios casus subordinationis sub aliquo genere, ubi secundum reeentiores pro- 
pria differentia specifica inveniri nequit. Sic singuli colores, (flavum, caeruleum . . .) 
stant sub genere coloris; sed differentia specifica cum speeiebus coineideret. Hic non 
habemus differentias specierum compositas, sed simplices ( Hofler ). 

2. Relationes quaedam generales conexionis generum et 
specierum. 

a) R e 1 a t io comprehensionis et extensionis. Extensio diver- 
sis modis sumitur: aut ut numerus specierum, quae ad genus pertinent aut ut nu- 
merus individuorum in specie. Ad primum affertur, numerum individuorum esse acci- 
dentaliter variabilem ideoque nullius valoris. Ziehen utrumque conceptum coniungit 
eumque nominat extensionem pro speeiebus subordinatis, pro individuis subordina- 
tis autem numerum ( Belegung ). Pro hoc ultimo aut omnia individua numerari pos- 
sunt aut solum talia, quae etiam, qualitativam differentiam habent. Extensio sensu 
strictiori secundum eum soli generi convenit, non speciei; non solum spectat reprae- 
sentationes universales cognitas, sed omnes possibiles; estensio est numerus specie- 
rum subordinatarum. 

Si sumimus extensionem pro singulis individuis intra species, 'extensio empirica 
{Hofler) spectat obiecta aut nunc exsistentia aut quae unquam exstiterunt ; extensio 
logica omnia, estque infinita. Extensio nulla (0) valet pro repraesentationibus sine 
obiecto reali, sicut pro vocabulo nihil, aut pro conceptibus cum notis sibi contradi- 
centibus- (circulus quadratus). Extensio repraesentationis individualis est 1; nomi- 
nibus propriis correspondent repraesentationes individuales, aut si abstracte per sin- 
gulas proprietates designantur, conceptus individuales. Sic Caesar unum designat 
abstrahendo ab eius mutationibus in decursu vitae. Etiam theorema pythagoreicum 
aut summa omnium veritatum habet extensionem 1. Repraesentatio etiam communis 
potest multitudinem finitam sub se habere, ut in : « una rerum A et B » ; « numerus 
integer inter 3 et 10 ». Extensionem maximam habet ens aut obiectum in genere. 

b) Danturne repraesentationes, qua' e in extensione imme- 
diate inter se sequuntur: ita ut nulla media inter illas habeatur. Hoc 
possibile est, si repraesentatio solum numerum finitum sub se comprehendit; tunc 
n et (n+1) immediate inter se sequuntur. Conceptus substantiae solum unam notam 
minus habet, quam substantia creata {Hofler}. Keynes : In classe naturali historiae 
naturalis non incipitur a definitione contenti, sed ab extensione secundum multitu- 
dinem et inde acquiritur conceptus comprehensionis, qui typos definit. Pro ultimis 
elementis secundum Sigioart non datur definitio. Statui potest ut conceptus superior 
color pro singulis coloribus, non autem differentia specifica, quae a specie diversa 
sit; ideo definitio proprie dicta deficit. Sed in singulis casibus poni potest definitio 
extensionis. Ubi autem possibile est, incipitur a definitione comprehensionis. 

3. Differentiae generum. Distinguuntur genus proximum ad speciem 

modo examinatam, genera superiora, genus supremum quod nullum supra se habet. 
Pro liomine haec sunt animal, vivens etc., tandem substantia. 

a) De genere supremo omni tempore controversia vigebat. Sic Victo- 
rinus negabat « ens » (similiter aliquid, res) esse genus pro substantia et accidente ; 
Alfarabi huius negationis rationem dat, in ente non agi de genere inter species, sed 
de exsistentia actuali. In logica recentiori opiniones diversas sunt. Secundum Rofler 
apex pyramidis conceptuum est ens seu cogitabile seu obieetum. Similiter Goblot: 
conceptus supremus est esse, si etiam entia rationis includuntur. Aliter W-undt : Ut 
conceptus supremus nominabatur exsistens; sed etiam nihilum conceptus est. Fusius 
Lotze: Si ab omnibus conceptibus ad semper altiores transitui', secundum commu- 
nem opinionem pervenitur ad apicem, ad conceptum « cogitabile.». Sed huic subii- 
ciuntur omnia immediate; hoe non postulat ascensum per gradus; membrum finale 
abstrahit ab omni contento. (Obiici potest, ens saltem comprehensionem obiectivam 
habere, sc. exsistentiam; cogitabile autem, quod immo universalius est, solum est 
aliud vocabulum pro « cogitari posse », quod etiam nihilo convenit quod non sub 
categorias cadit). Si multiplicitas solum illi subordinatur, quod adhuc servat regu- 
lam generalem pro specifica natura formarum, pervenitur ad plures apices: substan- 
tivum ducit ad aliquid (ad rem), adieetivum ad proprietatem, verbum ad fieri, alia 
ad relationes. Omnibus conceptibus supremis commune est cogitari posse. Sed non 
datur genus commune, sub qua contenta essentialia diversas species forment. 

Jevons: Veteres logici statuebant genus supremum, ut substantiam, obieetum 
aut rem. Hoc pro fine practico sufficere potest. Sed accurate non potest cogitari ob- 
ieetum, si non ab illo separetur, quod hoc obieetum non est. Hoc excluderet genus 
supremum. Tamen talia genera habentur pro determinata regione; talia pro che- 
micis sunt substantiae et vires materiales. — Rationes allatae non plene satisfa- 
ciunt ; non praebent insuperabilem difficultatem contra supremum genus « ens » pro 
omnibus rebus et proprietatibus exsistentibus. Maioris ponderis sunt certae rationes 
metapliysicae, quae ostendunt ens pro substantiis et aceidentibus non prorsus eodem 
modo intelligi, non plene eundem sensum habere (analogia entis). Ens igitur solum 
genus supremum manet, si ab hae differentia abstrahitur. Obiectio, proximas species 
sub hoc genere supremo non veram differentiam ostendere, quae non ipsae iterum 
ens includerent, contra se habet, quod etiam in aliis quibusdam speciebus nulla dif- 
ferentia statui potest, a qua non etiam genus praedicetur. Hic modus transitus ad 
species inferiores nondum sufficienter explicatur. 

b) Pariter controversa est quaestio, utrum detur species infima. Aristo- 
teles lioe tenet secundum suam doctrinam et in eo videt essentiam individui, suam 
formam communem, cum singula individua solum aecidentaliter inter se differant. 
Reeentiores generatim censent, speciem infimam accuratam statui non posse, sed sub 
ea, semper arctiores subspecies constitui, ut apud hominem typi populorum etc. Ideo 
etiam species eis videtur arbitraria. Sic zoologus negligit nimis parvas differentias 
in brutis illasque claritatis causa ad eandem speciem trahit. Jevons: Mere logice 
divisio continuari potest, quamdiu differentia adest, quae non est pure numerica. 
Tunc infima species esset individuum aut non exsisteret. Erdmann: Clarum non est, 
utrum dentur species infimae, quae non iterum ut genera considerari possint. Species 
apparenter infiniae discrepant pro quolibet exemplari et haec mutatio continuo modo 
decurrit. Solum in obieetis immutabilibus ut numeris res aliter se habet. Etiam ulti- 
mae atomi probabiliter solum distinguuntur per aliquid, quod contentum non tangit, 
ut locum aut motum. Practice exemplaria sumuntur ut ultimum. Etiam non omnes 
possibiles determinationes putantur speciem formare; solum quaedam ita conside- 
rantur. Similiter Goblot negationem infimae speciei praefert. 

Opposita opinio positiva pro vera ultima specie, cuiusmodi e. g. homo sit, a Mill 
defenditur. Generaliter duo conceptus aut genere diversae esse possunt aut specie 
aut numerice. Primum valet inter plantam et animal, secundum inter varias species 
brutorum, tertium inter varios' homines. Obiecta sunt aut generice aut specifice aut 
gradu diversa secundum quantitatem aut qualitatem aut numerice diversa i. e. m 


omni aequalitate essentiae tamen diversa obiecta habentur. Res ad eandem speciem 
pertinent, si (quando idem gradus evolutionis comparatur) in omnibus notis essen- 
tialibus concordant, non solum in iis, pro quibus compositio initio statuebatur, sed 
etiam in multis initio ignotis. Ita conceptus speciei ostenditur in realitate obiectiva 
fundatus esse. Etiam in doctrina Darwini de evolutione specierum obiectivit.as spe- 
ciei pro mundo, qualis nunc exsistit supponi potest. 

Omnia complectendo dici potest : Pro conceptibus a priori species ac- 
curate determinata minorem difficultatem facit. Ibi habentur elementa cognita clare 
definita, etsi perceptio sensitiva ea distinguere non posset, e. g. angulum rectum et 
alium solum paulum ab eo diversum. Pro obieetis empiricis species stricta tunc solum 
statui potest, quando eriterium pro notis essentialibus inventum est, in oppositione 
ad mere graduales. Tentamen a Mill factum, qui ponit eriterium in multitudine 
indefinita mutationum parallelarum certe considerari meretur. Communis origo di- 
versarum specierum tunc forte probaret possibilitatem transitus inter species, sed 
simul refutaret differentiam essentialem et speciem strictam. Quod individua infimae 
speciei non solum differentias numerieas ostendant, tunc Utique negari nequit; es- 
sent praeterea gradualiter, aecidentaliter diversa. Ueberweg: Etiam conceptus indi- 
viduales adhuc habent certam universalitatem, quatenus varios gradus evolutionis 
individui in se comprehendunt, a quibus abstrahunt. Repraesentatio individui tunc 
solum pure individualis est, si in singulari momento suae exsistentiae repraesentatur. 


§ 7. Categoriae seu praedicamenta 

l.Eorum conceptus apudAristotelem. Catego- 
riae (vox latina praedicamentum est a Boethio) a veteri logica 
concipiebantur ut genera suprema rerum, inclusis simul omni- 
bus, quae quodlibet genus supremum sub se comprehendit. Co- 
lor e. g. est in categoria qualitatis, numerus in categoria quan- 
titatis etc. Sylv. Maurus illam delinit : Ordinatio praedicatorum 
essentialium secundum subiectionem et praedicationem. Cate- 
goria non est solum genus supremum, sed tota series generum 
et specierum sub illo. 

Prant.l describit evolutionem historicam huius conceptus. Categoria pro Aristotele 
illud est, quo ens determinatur, id quod de eo enuntiatur. Omnes aliae categoriae 
sunt praedicata substantiae individualis; res hanc aut illam determinationem in se 
portant. Categoriae sunt determinationes genericae, quae de rebus praedicantur et 
quidem genera suprema. Occasione quidem data etiam incessum animalium catego- 
riam vocat, quae in varias species dividitur; similiter longitudinem, latitudinem, nu- 
merum, colorem. Duplum dicitur categoria relativi. In topica dicitur: praedicata 
essentialia etiam de aliis categoriis enuntiatur. Si praedicatum ex una categoria de 
aliquo subiecto ex alia categoria praedicatur, non designatur, quid subiectum sit, 
sed quale sit, quantum sit etc. - — • Apud Commentatores dicitur: vocabula philoso- 
phica cadunt sub praedicabilia, res autem sub 10 categorias. Categoriae sunt index 
omnium rerum mundi, secundum Boethium tabula exhausta omnium rerum ( Prantl ). 

Numerus definitivus, quem ex variis textibus Aristotelis 
collegerunt est decem: substantia, quantitas, relatio, qualitas, 
actio, passio, ubi, quando, situs, habitus. A veteribus coniun- 
guntur in versu memoriali : 

Arbor sex servos ardore refrigerat ustos, 

(substantia; quantitas; relatio; qualitas; actio; passio) 
Ruri cras stabo ; sed tunicatus ero. 

(ubi ; quando ; situs ; habitus) 

Numeratio categoriarum apud Aristotele m valde diversa est. Interdum solas 
tres dat: Usia (substantia individualis), pathos (effectus eventus), prosti (relatio). 
Etiam negationes (non-album) nominantur ut exempla qualitatum. Alibi iterum di- 
citur, diversum, inaequale, non exsistens ob contentum suum privativum esse inde- 
terminatum, non determinationem categoriae. Alio loco nominantur substantia, qua- 
litativum, quantitativum, determinatio localis, temporalis, relativum, facere et pati, 
hinc 7 - 8. In alio iterum loco iaeere et habere adduntur. Schola veterior haec retmuit, 
cum ex comparatione omnium textuum potius 7 - 8 aut pauciores nominari deberent. 
Praeterea interdum dicitur, ex categoriis allatis solum 4 primas simplices esse, ex 
quibus aliae aliquomodo derivari possint. Haec tendentia restringendi numeium ad 
quattuor circiter in posterioribus temporibus semper redit. 

2. Singulae categoriae secundum Veteres. 
Substantia secundum doctrinam Veterum est ens per 
se exsistens ; non est mutatio accidentalis, quae alii subiecto in- 
haeret (ut motus globo). Talis substantia est omnis spiritus, 
omne corpus. Aristoteles eam accuratius describit. Substantia 
proprie dicta (prima) non praedicatur de subiecto, non in eo 
est. Talis substantia est homo individuus (Pro forma substan- 
tiali hominis, sc. anima humana haec definitio non valeret. Vo- 
cabulum substantiae proxime significat substantiam completam 
exsistentem, non partem essentiae eius. Partes essentiae non 
pertinent directe ad categorias, sed solum ad eas. reducuntui , 
ut dicunt). Substantia autem secunda (homo ut species) de prima 
(de individuo) enuntiatur: Socrates est homo. Vocabulum sub- 
stantiae explicatur per descriptionem: est snbiectum substans 
omnibus, quae dicuntur de subiecto. 

Quantitas definitur positio partium extra partes; m eo 
consistit, quod partes varia loca occupant, est extensio, magni- 
tudo. Uistinguitur ut discreta (multitudinis, numeri) aut conti- 
nua (lineae), et haec iterum ut permanens extensio in spatio aut 
duratio (temporalis, successiva) motus aut temporis. Secun- 
dum Aristotelem diversae intensitatis capax non est. Bolzano 
eam describit : obiectum magnitudinem habet, si duo obieeta m 
ea aequalia sunt, aut una magnitudo partem habet, cui alia ae- 
qualis est. Etiam unitas aut pluralitas est magnitudo. Nume- 
rus eo oritur, quod ad quodlibet membrum aliud membrum 
unitate illud superans adiungitur. Omnis pluralitas finita per 
numerum exprimi potest. 

Relatio definitur respectus unius ad aliud; aut secun- 
dum Aristotelem-, relativa sunt quae sunt «ad aliquid». Sic ae- 
qualitas obiecti A necessario exigit aliud (ad aliud respicit), cui 
aequale sit, obiectum B. Exempla relationum sunt : maius quam, 
duplo maius quam. Sed etiam habitus animae, ut cognitio ven- 


tatis includit relationem ad obiectum. Alia exempla sunt : po- 
sitio in spatio (inter A et B), similitudo. De relativis dicitur : 
simul sunt ; non cognoscuntur sine termino ; ut aliquid qua me- 
lius cognoscamus, simul aliud ut deterius cognoscere debemus. 
Aliter res se habet in absolutis; potest haberi clara cognitio 
alicuius manus non cognito subiecto ad quod manus peitine.t. 
Relatio in hac categoria descripta est relatio praedicamentalis 
quae dicitur, quae totaliter constat in respectu ad aliud, quae 
eo absolvitur, ut similitudo aut diversitas. Metaphysica tunc 
inquirit utrum talis relatio omnino aliquid reale sit an merum 
ens rationis. 

Relationes reales sensu strictiori, ut dependentia causalis, actio sunt reale quid 
et pertinent ad alias categorias. Hic loquuntur de relatione transcendentali. j Op- 
positionem inter duo genera relationum Monaco sic reddit: Relatio praedicamen- 
talis, cuius totum esse est, ad aliquid se habere; relatio transcendentalis est res 
absoluta, quae tamen ordinem essentialem ad aliud importat; sic quodlibet acci- 
dens (e. g. motus) postulat fundamentum cui inhaeret (rem quae movetur). 

Qualitas difficulter per aliud describitur ; generatim con- 
tenti sunt cum descriptione grammaticali : est id propter quod 
res dicitur talis; breviter est tale esse (taleitas alicuius iei). 
Facilius intelliguntur exempla : habitus in sensu capacitatis spi- 
ritualis, ut scientia quaedam acquisita ; sanitas entis viventis ; 
facultas innata ad certas operationes; qualitates sensibiles, foi- 
ma in sensu linguae ordinariae seu figura. Cum quantitas, ma- 
gnitudo faciat, ut substantia sit plus, sit extensa, qualitas facit, 
ut sit aliter, et quidem absolute, non relative. Hodierna expres- 
sio qualitatis interdum est status. Talis est mutatio permanens 
animae per habitus acquisitos, vel status transitorii affectuum, 
cognitionum, quibus anima in sensu absoluto mutatur, perficitui. 

Actio et passio. Actio a Scholasticis definitur : muta- 
tio rei, prout ab aliqua causa procedit ; e. g. motus, quem cor- 
pus nunc recipit, quatenus corpus impellens eum causafi Passio 
est correlatum actionis : mutatio, prout in aliquo recipitui. Si 
corpus A movet corpus B, quod antea quiescebat, B patitur no- 
vum statum, eum recipit. . 

Arcte inter se cohaerent Plbi, Quando et Situs. Ubi 
est determinatio ad locum, positio localis ;. ut Londim esse, m 
certa via habitare. Accuratius in scientia mensuratur per coor- 
dinatas spatii. Quando idem in tempus traducit, est positio m 
tempore : in tempore Caesaris ; vel accuratius indicando tem- 
pus secundum annum, mensem, diem. Monaco : Tibi est detei- 
minatio localis a loco circumscribente proveniens. Patet tunc 
corpus circumpositum non locum corporis inclusi constituere, 
sed ad summum indicare. Positio localis est accidens corpoii 
internum, quo ponitur in hoc loco. Situs tandem definitur : oidi- 

natio partium corporis inter se; liinc positio quae distinguit 
utrum homo stet aut sedeat aut iaceat. 

Habitus est categoria aliquantulum perplexa. Non significat vestem ut sub- 
stantiam, sed accidens corporis vestiti. Ut exemplum nominatur: vestitum esse. Doc- 
trina categoriarum praeterea dat exempla: armatum esse, ealceatum esse. Monaco 
dat definitionem: accidens substantiae ex indumenti adiaeentia. Haec categoria mul- 
tam contradictionem excitavit. Quaeritur, quo iure casus tam singularis «habendi 
aliquid» reliquis divisionibus magnis et gravibus accidentium eoordinetur. Certe 
tunc plurima alia, ut in domo esse, domum habere, pecuniam habere accidentia no- 
minari possent, quae hominibus aequalis vel maioris momenti sunt. Mirum videtur, 
quod cum aliae categoriae omnes maxime diversas substantias respiciunt, quibus ac- 
cidentia convenire possunt, hic pro solo homine relatio exigui momenti statuatur. 
Ex paucis exemplis Aristotelis hoc non perspicitur. Sed postpraedieamenta in doe- 
trina categoriarum dant explicationem magis copiosam modorum « aliquid habendi ». 
Ibi dicitur : « habere » varias significationes admittit. Tales sunt habitus aut alia 
qualitas, ut scientia (habet virtutem, capacitatem); aut subiectum habet quantita- 
tem, extensionem; homo habet vestimentum, annulum; habet digitum ut partem sul 
corporis; vas habet contentum; homo in possessione habet domum. Possunt, sic con- 
cludit, et alii modi esse aliquid habendi, sed illi quos nominavimus sunt maxime 
usitati. — Quomodo habere ita explicatum ad praesentem categoriam habitus appli- 
candum sit, non dicitur. Non plene eoincident: quia habere saepe solum est modus 
locutionis alterius categoriae (extensionem habere, virtutem habere). Sed probabiliter 
habitus in sensu talium relationum realium intelligebatur. Certe autem categoria de- 
cima in sensu usitato logicae veteris aliis dignitate par non est. 

3. Iudicium logicae posterioris de divisione aristote- 
lica categoriarum. Mill eam satis aspere impugnat. Relatio male apprehen- 
ditur, si actionem, passionem, situm excludit. (I-Ioc negligit, Aristotelem ibi tractare 
solas relationes praedicamentales, quae actionem etc. non comprehendunt). Distinctio 
inter ubi et situm in solis vocabulis consistit. (Hoc secundum exempla non valet; 
simul cum eadem ubicatione partes corporis inter se locum mutare possunt, id quod 
maxime in corpore vivo differentiam constituit). Absurditas habitum ut categoriam 
ponendi evidens est.' (Hoc dirigitur contra interpretationem traditionalem ; quomodo 
haec ad opinionem Aristotelis se habet, non constat. Ceterum haec obiectio est for- 
tissima). In divisione desunt status psychici (Hi subsumuntur sub actione, passione 
et qualitate. Verum est etiam aliter dividi potuisse, ita ut status psychici ut classis 
propria aliis opponeretur). In actione et passione relationes ad causas collocari pos- 
sunt; in relationibus relationes ad extra; sed res ipsae, quae realitates sunt, non ad 
substantias aut attributa ordinari possunt (Praeter responsa iam data dicendum est, 
status psychicos non quidem esse substantias, sed omnino esse proprietates transi- 
torias ad modum qualitatis). — Hinc obiectiones allatae potissimum in eo fundan- 
tur quod doctrinam aristotelieam non sufficienter novit. 

’ Bolsano : Categoriae videntur solum spectare res exsistentes ; deficit ordo accu- 
ratus; postpraedieamenta et varii modi habendi non sunt opposita ad categorias, 
quae determinatum limitem non habent. — Hoc non impugnat doctrinam in essen- 
tialibus, sed solum ostendit necessariam esse ordinationem accuratiorem et melius 
fundatam; ideo etiam categoriae a reeentioribus ad minorem numerum restringun- 
tur. Lotse et Sigwart e. g. afferunt ut categorias: res, proprietates, activitatem et 
relationem. Similiter Wimdt. Qualitas et quantitas apud Aristotelem a reeentioribus 
saepe uniuntur ut proprietates; quattuor formis, quas Aristoteles habet pro con- 
ceptu activitatis reeentiores opponunt activitatem aut statum; reliqua eoniungunt 

sub relatione. . 

W-undt potius defendit divisionem Aristotelis: Kant vituperat categorias aristo- 
telicas ut casu corrasas (collectas). Tamen casuales minime sunt; sed se acclinant 
ad formas linguisticas cogitationis, quod non dicit, eas esse categorias grammaticas, 
cum Aristoteles differentias cogitaverit solum analogas. Sic substantia eorrespondet 

substantivo, qualitas et quantitas adiectivo et nomini numerali et adverbiis inde de- 
rivatis; iacere, habere, facere, pati pertinent ad verbum; relatio, ubi, quando ad ad- 
verbia loci et temporis, praepositiones, coniunctiones, suffixa casuum. Haec exprimi 
possunt ut obieeta, proprietates sensu latiori, status, id quod in oppositione ad pro- 
prietates permanentes mutationem indicat; est relatio, si coniungit relationes tem- 
poris, loci et logicas. Haec igitur divisio divisioni grammaticae in multis parallela 
non est. Saepe praepositio id praestat, quod alias suffixum casus; sicut praepositio 
conceptus coniungit, ita coniunctio propositiones. In diversis linguis verbum deter- 
minatam formam nondum habet; in aliis repraesentatio indicat categoriam logicam. 
Categoriae logicae manent, grammaticae mutantur. Relationes sunt specialis classis 
praeter reliquum complexum conceptuum simplicium; tres formae conceptuum sim- 
pliciter inter se transmutantur, nunquam vero in relationem. Secundum dicta di- 
visio aristotelica omnino continet fundamenta optimarum divisionum hodiernarum, 
quae solum elementa in angustiorem unionem constringunt. 

4. Reeentiores quaedam divisiones categoriarum. Iam 
Graeci saepe tentabant, numerum membrorum restringere. Prontl: Apud Stoicos sii- 
pra omnia genera ponitur ens aut res, cui cogitatio ut non-ens opponitur. Conceptus 
supremorum generum sunt substratum, qualitativum, modificatio determinata, modi- 
ficatio relativa, ita ut membrum sequens semper praecedentia includat. Substratum 
est mere materiale, qualitative indeterminatum, genus remotissimum. In qualitate ha- 
betur id, quod speciem format; determinatio magis accurata dependet a multis notis 
singularibus, quae in ea coniunguntur. Tertium continet praedicata possibilia, ut 
etiam locum et tempus, quae etiam incorporea sunt. Quartum caret exsistentia sub- 
stantiali. — Hic iam invenitur appropinquatio ad posteriorem divisionem m quattuor 

par tes. Apud Oclcam praeter numerum denarium etiam notatur, in sensu obieetivo 

solum tres categorias haberi, substantiam, qualitatem, relationem; nullam reliquarum 
categoriarum esse rem independentem a substantia diversam, sed quamlibet solum 
continere expressionem verbalem alicuius inhaerentiae. 

Loclce categorias simpliciter dividit in substantias, modos et relationes. Her- 
lart distinguit categorias rerum externarum et statutuum internorum. De divisione 
Kantii (ad quam in doctrina iudicii revertemur) Bolzano mdieat: Tabula Kantn 
propter suam symmetriam multis placebat; sed falsum est, ex ea omnes conceptus 
intellectus derivari posse. Non satisfacit, quod semper tertia classis ex quadam 
unione duarum primarum oriatur; quod «omne» sit coniunctio ex «uno et .multi- 
plici», non explicatur. — Etiam Mill reliquis membris status conscientiae opponit. 
Divisio eius est in status conscios, substantias, proprietates et relationes. 1. Sta- 
tus conscii, ut sensatio, emotio, cogitatio, quae a suis obieetis distinguuntur. Vo- 
cabulum quidem album etiam de obieeto dicitur. Id quod status conscios habet, 
nominatur spiritus. 2. Substantia: Dicitur attributum semper esse attributum ali- 
cuius rei, non posse solum exsistere, substantiam autem ipsam exsistere. -Sed inhae- 
rentia non explicatur; etiam substantia sine attributis cogitari nequit. 3. Proprie- 
tates: Attributa non possunt esse nisi sensationes. Nm alba est, dicit: in me lian 
sensationem producit. Alii saltem rei ascribunt vim efficiendi sensationem. Sed. haec 
videtur suppositio superflua, quia solum scimus, in praesentia rerum et or g anol "“ 
sensationem fieri; obiectum sensationis aeque bene ipsam producere potest, qua 
per facultatem. 4. Relationes supponunt plura obieeta; quales sunt dominus et se - 
vus relationes temporales, similitudo, dissimilitudo. — Hic solum divisio pimci- 
palis utilis est; ceterae explicationes metaphysicae certe eximio logico dignae non 

sunt. 

Inquisitionem maxime accuratam dat Sigwart. Suprema 
nenera obiectorum repraesentationis ei sunt duo : res et rela- 
tiones ; res sumuntur in proprietatibus et activitatibus cum suis 
modificationibus ; relationes vero rerum, proprietatum et acti- 

vitatum; aut spatii, temporis; aut logicae, causales aut ideales. 
Accuratius igitur 1) In mundo essendi et exsistendi fundamen- 
tum sunt res, in lingua per substantivum expressae ; possident 
proprietates (quae exprimuntur per adiectiva), evolvunt opera- 
tiones, transeunt in status. Substantiv um maxime unitates desi- 
gnat, adiectiva et verba manifestant elementa. Eo quod rem 
modo cum proprietate videmus, modo sine ea, occasionem ha- 
bemus, illa separandi. Per separationem proprietatem abstra- 
cte cogitare possumus. Comparatione rerum, quae eandem pro- 
prietatem aut operationem habent, percipimus gradus, modos 
seu modificationes; lingua hoc exprimit per adverbia. Reprae- 
sentationes rerum, proprietatum, operationum retinent elemen- 
tum intuitivum, etsi a cogitatione formatum, quod ut reprae- 
sentationem proprietatis aut operationis retinent et ad rem re- 
ferunt. 

2) Repraesentationes relationum supponunt repraesenta- 
tiones rerum, oriuntur per activitatem referendi. Relationes 
simplicissimae sunt a) loci et temporis, ut supra, ad dexteram, 
totum et partes ; hae eo oriuntur, quod minores unitates appa- 
rent per differentiam activitatis, separabilitatis et tamen co- 
niunctionis ad totum; repraesentatio magnitudinis huc perti- 
net. Similia valent pro tempore, b) Repraesentationes distin- 
guendi, comparandi. Identitas non oritur ex sola permanentia 
per longius tempus, sed ex negatione differentiae. Discrimen, 
identitas non sunt simplices abstractiones ex materia intuiti- 
va, sed conscii processus cogitandi; similiter numeri, c) Rela- 
tiones causales, in oppositione ad facere, quod est proprietas 
absoluta. Facere est intuitivum, non ita efficere. Transitus eau- 
salitatis ab una re ad aliam semper cogitatione additur; con- 
ceptus causae, d) Relationes inter obiecta externa nostrae acti- 
vitatis spiritualis et subiectum : aliquid videre, audire, reprae- 
sentare; solum impressiones subiectivae producuntur; ipsi rei 
a nobis cogitatae propterea nihil realiter fit. Hae sunt relationes 
modales, in quas obiecta ad nos ordinamus, eo quod spiritua- 
les actus de iis habemus. 

Erdmawn, eoordinat categorias reales et grammaticas: 1) res cum proprietati- 
bus, successus, qui in iis fiunt, relationes. Hae sunt reales (simul, iuxtapositio, re- 
latio mutua) aut ideales (logicae, mathematicae). 2) Categoriae grammaticae; par- 
tes sermonis. — Expositionem idealisticum AatWindelhand. Distinguit categorias 
constitutivas et reflexivas. Constitutivae sunt illae, quae cogitantur ut . relationes 
reales inter res ; reflexivae quae determinantur per naturam obiectorum, sed ut re- 
lationes non exsistunt nisi pro conscientia. — Haec tentamina divisionis generatim 
etiam continent id quod in divisione Aristotelis permanentem valorem habet, sc. 
categorias fundamentales rei, proprietatis (qualitas et quantitas), eventus tempo- 
rales, relationes sensu latissimo reliquarum categoriarum. 

5. In diversis categoriis semper fundamentalis erat oppo- 
sitio substantiae et omnium reliquorum, seu acciden- 

tium metaphy sic orum. Substantia sola pro se exsistere 
potest, omnia alia sunt modus essendi substantiae, si loq uimu r 
de rebus realiter exsistentibus; omnia accidentia solum sub- 
stantiae inhaerere possunt ut eius determinationes. Ideo reli- 
quae categoriae constituunt classem accidentis metaphysici. 
Oppositum eius est accidens logicum in praedicabilibus. Hoc ul- 
timum designat praedicatum, quod subiecto non necessario con- 
venit, sed adesse vel abesse potest. Indifferens est, utrum sit 
substantia vel accidens in sensu metaphvsico ; in re exsistente 
est pars non essentialis. Sic homo manet perfectus homo, si eius 
crines secantur; hi sunt pars corporis, non autem essentialis. 
Homo etiam homo manet, si quiescit aut movetur ; motus igitur 
ei essentialis non est. In priori casu habebamus metaphysice 
loquendo substantiam, in posteriori (motus) metaphysice acci- 
dens, sc. realitatem, quae non sola in se stare potest, sed alii 
inhaeret. 

Oppositionem primae categoriae ad reliquas iam Veteres semper enuntiabant. 
Porphyri/us: Categoria substantiae aliis ut accidentibus prorsus opponitur. Proprie 
dicta substantia est individuum sensibus perceptibile, de cuius praedicatis gramma- 
ticis (ut conceptu speeiei aut inhaerentiis) iudicia tractant. Similiter Boethius : 
Substantia novem accidentibus opponitur. Substantia prima pertinet ad perceptio- 
nem sensitivam; omnia quae in ea occurrunt, ad intelligibile. Differentia duorum 
individuorum more Neoplatonicorum in meris accidentibus ponitur. 

§ 8. Diversa perfectio conceptus (repraesentationis). 

Ex longo tempore ordo graduum conceptuum logicorum 
nominatur, prout maior vel minor numerus notarum distingui 
potest, id quo pro usu conceptus magni momenti est. Haec con- 
secutio graduum ad perfectionem semper crescentem habet 
membra : idea clara, distincta, completa, comprehensiva. 

1. Idea clara illa dicitur, quae tot notas continet, ut 
obiectum recognoscatur, ab aliis distinguatur. Si hoc fieri ne- 
quit, dicimus ideam obscuram. Sic kilogonum (polygonum mil- 
le angulorum) est idea clara, etsi clara imago sensitiva pro no- 
bis esse nequeat, i. e. a polygono 1002 angulorum intuitive di- 
stingui non possit. 

Iam Cartesms eandem definitionem dabat : Idea clara est, cum habeo, unde 
rem agnoscere possim; ei apparebat praeterea ut essentiale criterium veritatis. At- 
tentio tunc in obiectum dirigitur; haec claritas non admittit gradus. Similiter Ar- 
ntmld: Idea clara dicitur, quando nos intensius occupat, ita tamen ut nondum ne- 
cessario distincta sit. In hoc sensu dolor clarus est, sed per errorem refertur ad 
manum, non ad animam. Habemus ideas claras de activitatibus spiritualibus, de. 
corporibus eorumque proprietatibus. Idea nostra Dei clara est, quia novimus mul- 
tas proprietates, quae ei soli conveniunt. Nostra idea de qualitatibus sensitivis autem 
obscura est, quia eas ad res referimus. — Eationes additae ostendunt ab his aucto- 
ribus claritatem ex alio mensurari quam ex idea ipsa; nempe ex veritate aut fal- 
sitate iudiciorum, ad quae nos alliciunt; sed hoc ex definitione ideae clarae nullo 

modo sequitur. Praeterea etiam directio attentionis non sufficit pro idea clara. Pos- 
sumus obiectum eum magna attentione contemplari, in eo absorberi, sed forte ob 
nimiam distantiam non scire, quid sit. Elementum igitur principale hoe est, quod 
rem ab aliis distinguere possimus. Apud Leibniz haec definitio invenitur in forma 
hodie usitata: Idea est clara, si ad obiectum reeognoseendum sufficit. Similiter 
Jevons: repraesentatio clara est, quae ad recognoscendum sufficit, e. g. nostrorum 
amicorum, multarum arborum. — Evidenter dicere vult,, me tunc amicum ab aliis 
hominibus ordinariis distinguere posse, non neeessario . a quolibet homine ei valde 
simili; id quod in communi vita non consideratur. Alia exempla, sunt noti conceptus 
theoretici communis vitae, cum quibus species obieetorum describuntur, figurae, co- 
lores; omnes distinguunt triangulum et circulum, etsi de definitionibus eorum scien- 
tificis nihil audierint. 

2. Idea dicitur distincta, si non solum obiectum ab 
aliis distinguitur, ad quod impressio totalis sufficere potesQ sed 
si etiam in eo quaedam notae ab invicem separantur. Si idea 
clara quidem est, non autem distincta, aliqui logici eam nomi- 
nant confusam ; sed hoe minus bonum est, quia in communi lin- 
gua « clarum, sed confusum » ut contradictio apparet. Hinc ta- 
lis idea melius dicitur « indistincta », Si conceptus plures notas 
omnino non habet, sed simplex est (ut ens), distinctio ideae non 
necessario negatur, praesertim si hoc factum simplicitatis no- 
tum est. 

Aliquae descriptiones auctorum: Bolsano: Repraesentatio clara non debet sin- 
gulas partes claras habere ut singulares intuitiones; si autem hoc valet, repraesen- 
tatio est distincta. Tunc scimus, ex quibusnam partibus constet et quomodo ex iis 
componatur. Etiam repraesentatio simplex, potest distincta dici, si scimus eam sim- 
plicem esse (Hic idea distincta restringi videtur ad cognitionem omnium partium). 
— Jevons: Distincta est cognitio si partes distinguuntur et ita diversitas totorum 
fundatur. Qui delineare nequit, solum cognitionem indistinctam de figura vaccae 
habet. Chemicus habet distinctam ideam auri. — Fusius Mill: Claritas ideae (intel- 
ligit hic distinctam) postulat aceurate sciri, in quanam re convenientia consistat, 
etsi non omnes proprietates duorum obieetorum notae sint. Ad hunc finem haec 
idea retineri debet vel si progressus scientiae id postulat modo conscio mutari. Ho- 
mo cum claris ideis semper scit, ope quarum qualitatum suae classes statuantur. 
Suppositum huius rei sunt bona observatio, multa experientia, bona memoria. 
Utrum ideae sic formatae etiam scientifice bonae, graves, utiles sint, primum co- 
gnoscitur , ex earum utilitate pro scientia. Sic color animalis non ducit ad cognitio- 
nem aliarum proprietatum, bene autem structura ossium. Ita divisio aristotelica 
motuum naturalium et violentorum ut inutilis agnita est. Si formatio ideae non ae- 
comodata est, mutari debet. Ad hoc iuvat multas ideas universales possidere et 
donum combinationis scientifieae. 

3. Altior gradus cognitionis accuratae est idea comple- 
ta, quae omnes notas distinguit, quae obiectum constituunt. 
Tunc separatio tamdin continuata est, usquedum ad notas sim- 
plices perventum sit. Sic si arborem Porphyrianam supponi- 
mus, conceptus homo continet notas : substantia, corporea, or- 
ganica, sensitiva, rationalis. Definitio animal rationale daret 
ideam incompletam. Variae descriptiones. Bolsano : Idea est 
distincta in altiori gradu, si elementa non solum clara, sed et 
ipsa distincta sunt. Perfecta est distinctio, si nulla pars habe- 

tur, cuius non repraesentationem distinctam habeamus. Reprae- 
sentatio est completa, si omnes proprietates obiecti derivare 
possumus, sicuti in conceptu entis omnipotentis. 

Erdmann loquitur de plena distinctione, si notae in omnibus suis partibus et 
relationibus versus se invicem clarae sint. Hoc in repraesentationibus intuitionis 
practieae mundi plerumque non contingit. Sed etiam obiecta secundum scientiam 
ordinata non clara sunt, quia composita sunt. Scientia tandem ad elementa reducit, 
quae ut rem evidentem tractat. In nostra repraesentatione non incipimus a primis 
elementis, ut inde cum cognitione semper magis distineta progrediamur, ut Carte- 
sms supponit. Obiectum cogitationis exhaustum est, quando totalitas notarum con- 
scia est, saltem notae originariae, ex quibus aliae derivantur. I-Ioc habetur in obie- 
etis quibusdam simplicibus mathematicis: sic pro linea recta, cuius contentum per 
definitionem gignitur. — - Similiter Goblot: TJt hominem a bruto distinguamus, suf- 
ficiunt paucae notae, ut lingua. Sed ut probemus, aliquid hominem esse, debemus 
omnes eius proprietates examinare. Hinc ideae rerum realium nunquam complete 
distinctae sunt; hoc vero sunt conceptus a spiritu constructi per definitionem es- 
sentialem. — Pariter Ziehen: Idea est adaequata, si separatio usque ad finem per- 
duci potest et omnia elementa, quae in cognitionem intrant distincta sunt. Huic sta- 
tui cognitio numerorum prope accedit. 

Snmmatim complectendo dici potest: Si pro idea 
completa cognitio omnium notarum elementarium exigitur, in 
conceptibus geometricis bona exempla inveniuntur, e. g. in de- 
finitione circuli, quadrati, in quibus omnia elementa in sua re- 
cta coniunctione nota sunt. Si etiam cognitio omnium relatio- 
num postulatur, i. e. planimetria completa harum figurarum, 
patet hunc finem homini impossibilem esse. In conceptibus em- 
piricis autem completa cognitio etiam solorum elementorum ul- 
timorum non exspectari potest; ita in animalibus, plantis, cor- 
poribus anorganicis. Etiam in definitione classica hominis im- 
pressio ideae completae evanescit, si pro singulis elementis va- 
rietas opinionum de eorum essentia attenditur. Quid est es- 
sentia corporis ; quid dicit materia organisata entis viventis in 
oppositione ad naturam crystalli? Hoc postulat perfectam co- 
gnitionem virium biologicarum. Vita sensitiva non resolvitur 
in sua elementa sine cognitione completa omnium facultatum 
sensitivarum. 

4. Pro idea comprehensiva logica scholastica exigit cognitionem om- 
nium, quae in obiecto sunt et quae ex illo cognosci possunt. FricTc addit, hoc non 
ita extendi debere, ut etiam cognitio omnium includatur quae de obiecto enuntiari 
possint. Hoc enim includeret omnes relationes aequalitatis vel diversitatis cum 
omnibus aliis obieotis, ideoque horum cognitionem, ideoque omniscientiam.' Cete- 
rum etiam cognitio omnium, quae ex essentia derivari possunt, infinita esse videtur, 
iam in ipsis figuris geometricis. Haec species ideae igitur solum ut limes quidam 
considerari potest. 

§ 9. Divisiones quaedam subtiliores. 

1. Ideae concretae et abstractae e orumque 
ter m i n i. a) Secundum Scholasticos idea concreta illa est, quae 
continet rem simul cum sua proprietate, rem sua proprietate 
modificatam ; sic homo aequivalet expressioni : ens quod habet 
humanitatem ; sapiens dicit : ens habens sapientiam. Abstracta 
autem est repraesentatio seu vocabulum, quod solum formam, 
proprietatem, attributum exprimit in substantivo abstracto; 
hinc proprietatem abstractam a suo sublecto : sapientia, hu- 
manitas, rotunditas. Haec divisio scholastica etiam a reeentio- 
ribus ut utilissima agnoscitur. Wundl: Scholastici substanti- 
vum, quod singulare obieetum (aut classem talium) designat, 
concretum nominabant (homo, albus) ; vocabulum inde forma- 
tum ad designandam proprietatem universalem (humanitas, al- 
bedo) nominabant abstractum. Sic iam Mill : Secundum Scho- 
lasticos, cum quibus in aedificanda bona lingua technica nemo 
comparari potest, concretum est res, abstractum est attributum. 
Pariter Bolsano : Si aliquid habet proprietatem A, totum est 
concretum, proprietas sola abstractum; aliquid, vel Socrates 
neutrum est, quia nulla proprietas nominatur. Concretum et 
abstractum dividuntur diversis modis, (homo) virtuosus in per- 
sonas, virtus in proprietates. Mill addit : Nomen abstractum 
saepe est terminus communis, qui diversas species sub se habet 
(color, magnitudo). Adiectivum (album) non vocamus abstra- 
ctum, quia in sua applicatione ut obieetum intelligitur, quod 
hoc attributum continet. — Jevons affert lectori seriem voca- 
bulorum, in quibus decidere debet, utrum sit abstractum an 
concretum: actio, ingratitudo, fidelitas, flavum, infantia, liber, 
facies, ratio, rationalitas. 

Posteriori autem tempore vox abstractum ad omnia vocabula extendebatur, quae 
sunt effectus abstraetionis, hinc ad omnes repraesentationes (conceptus) universa- 
les, in oppositione ad individuales. Mill hunc usum loquendi minus bonum iudicat, 
quia iam habemus alia vocabula pro hae re (repraesentatm universalis et singula- 
ris). Eandem divisionem Wundt commemorat ut divisionem hodiernam, quae tamen 
minus bona sit ; pariter Husserl, Ff Under. Iam Bolzano notat significationem secun- 
dariam oppositionis: alii nominant conceptum universalem «homo» abstractum, 
qui apud nos concretus appellatur. Etiam Keynes primo affert divisionem schola- 
sticam: vocabulum concretum respicit rem; abstractum autem attributum. Pro ab- 
stracto non sufficit idea universalis, ut in « homo », quae per abstraetionem orta 
est; sed ipse tunc proponit alias distinctiones ex parte usus. — Loquela recentio- 
rum. hoc pro se habet, quod vere conceptus liomo est effectus abstraetionis. Tamen 
humanitas sine dubio in essentialiter altiori gradu abstracta est, id quod divisio- 
nem Veterum commendat; nam homo (abstractus) de concreto individuo praedica- 
tur, in quo casu solum contentum eius consideratur, non universalitas; humanitas 
autem non ita praedicari potest, cum nomen exprimat universalitatem in forma vo- 
cabuli. Dici nequit: Socrates est humanitas, omnino autem: est homo. In hac re 


habemus distinctionem primae et secundae intentionis Scholasticorum. — Quia in 
definitione sermo est de substantivo, patet divisionem proxime terminos respicere ; 
quamvis hi termini intelligantur ideoque ideam correspondentem supponant. 

b) Divisio affinis in terminos connotativos et ab- 
solutos (non-connotativos) maxime a Mill proposita est. Il- 
lam explicat : nomen absolutum significat obieetum aut attri- 
butum, sed tunc obieetum sine designatione suae proprietatis, 
attributum autem pro se. Sic nomina propria (Napoleon, Lon- 
dinum) significat obieetum solum; vocabulum virtus proprie- 
tatem solam. Alia ex parte vocabulum connotativum designat 
obieetum simul cum attributo ; tales sunt omnes termini com- 
munes concreti ; sic vocabulum homo, quod de individuis enun- 
tiatur, quia attributa huius classis habent. Album, longum, vir- 
tuosum designant obieetum cum proprietate. Generatim n o m i- 
na propria non sunt connotativa, quia designant indi- 
vidua sine ulla proprietate; si non attributum additum indivi- 
duum determinat, e. g. primus imperator romanus. Si rem stri- 
cte consideramus, nomen proprium non habet significationem. 
Solum quando nomen de re aliquam informationem dat, signi- 
nificatio tunc in eo primum est, quod simul designat. Nomen 
solum coniungit cum informatione, quam prius cum eo coniun- 
xinius. 

Haee doctrina multam contradictionem excitavit. Sic Jevons: Nomen proprium 
non est sine significatione, si hominem novimus. Joyoe (Principies of Logic) ad hoc 
in sensu Mill respondet: hoc non est ex nomine proprio, ideoque illud non consti- 
tuit. — Sed dici potest: Omnibus vocabulis commune est, quod ex se sunt soni 
sine sensu, et eorum significatio addisci debet, et tunc per solam associationem 
cum illis sonis coniungitur. Quod vox intelligatur, tam pro nomine proprio quam 
pro communi solum significat, obieetum aliquod (sive intuitive sive conceptu alit er) 
excitari, simul cum conscientia, quod obieetum nomini audito correspondeat, seu 
quod nomen hoc obieetum significet. 

Mill ad nomina connotativa ulterius affert : nomen directe 
tendit in obieetum, indirecte in attributum, quod includit seu 
consignificat. Frick in terminis scholasticis hoc explicat : ter- 
minus connotativus dicit explicite et expresse formam inhae- 
rentem (sapiens dicit sapientiam), implicite et obscure dicit su- 
btectum, de quo forma praedicatur. Si terminus connotativus 
resolvitur in propositionem relativam (is qui habet sapien- 
tiam) subiectum in recto (casu, i. e. in nominativo) nominatur, 
forma abstracta (sapientiam) in obliquo (casu, sc. in accusati- 
vo). Alius modus designationis vocat subiectum significatum 
materiale, formam significatum formale. 

Divisio a Mill proposita non eoincidit cum illa in nomina concreta et abstracta; 
nam nomina propria certe ad concreta pertinent; non dant proprietatem abstra- 
ctam. Nomen proprium, ut dici solet, solum individuum indicat, similiter ut de- 
monstrativum « hoc » designat illud, quod digito signo. Mill dicit, nomen proprium 
esse signum sine sensu, quod nos de determinato vocabulo cogitare facit. Eecte 

Keynes (similiter Jevons ) respondet, omne vocabulum a nobis intellectum sensum 
habere debere, certa attributa indicare debere. Et vere nomen a me intellectum 
(Parisium, Michelangelo) in me excitat varias cognitiones de his obiectis. Omne 
vocabilium, > etiam homo, utpote signum conventionale de se est sonus sine sensu; 
solum per memoriam cum eo coningitur contentum conceptuale, ex quo quando no- 
men intelligo aliquid in conscientia exsurgit, eum certitudine, nomen esse signum 
pro contento. Etiam demonstrativum « hoc » suum contentum habet in perceptione 
obieeti in loco indicato. Quid ex hae mea cognitione habituali in momento vocabuli 
auditi exsurgit, subiective valde diversum est : apud Parisium certe scientia de 
magna urbe, de civitate principe Galliae eum quibusdam aliis omni intelligenli 
commune erit. Si apud vocem homo eontentum minus differre videtur, hoc forte mde 
est, quod .logicus statim definitionem essentialem praesentem inveniet. — Pecte 
Keynes : pro nomine proprio id quod excitatur, mere externum esse potest; non 
est quaedam definitio strictior, sed dat solum aliquas proprietates; quae sublectum 
nominis determinant. Sed relatio realis non essentialiter diversa est in intellectio- 
ne nominis communis. Ei qui logicus non est etiam in vocabulo « homo » nulla de- 
finitio essentialis veniet. In nomine auri plerique auditores se habebunt, sieut re- 
late ad nomen proprium; non conscias habent notas charaeteristieas quae chemicis 
notae sunt. Sed . sicuti ordinarius auditor verum aurum intelligit, ita etiam intel- 
lecto nomine proprio veruin subieetum. 

Res maximi momenti in liac investigatione certe est, quod 
clariorem reddit oppositionem inter nomen proprium et com- 
mune. Divisio autem a Mill data non videtur tanti momenti, ut 
multi putaverant. — Ut ulteriores distinctiones vocabulorum 
adhuc duas divisiones indicabimus. 

2. Divisio termini categorematici et synca- 
tegorematici. ' Prior per se solum aliquod determinatum 
significat ; posterior solum alium conceptum ulterius determinat. 
Vel aliter terminus categorematicus pro se sumptus «plenam 
significationem habet », ut dicunt, ita ut possit esse subieetum 
aut praedicatum propositionis {Mill). Practice illi termini sunt 
substantiva, adiectiva (quae facilius ut praedicatum, rarius ut 
subieetum occurrunt), verba. Sed plena intelligentia non dice- 
re vult, eos solos iam propositionem formare. Oppositum sunt 
termini syneategorematici, qui non possunt esse subieetum aut 
praedicatum propositionis, sed solum sua significatione mutant 
significationem categorematici : tales sunt praepositiones, co- 
niunctiones. 

Bolzano iure etiam cuilibet coniunetioni propriam significationem ascribit. Pf Un- 
der: «et» inter duo obiecta non indicat obieetum aut coniunctionem realem. Potius 
est eoniunctio conceptualis obiectorum, functio logica ; similiter « nempe », quod con- 
iungit cum sequenti explieatione, « quidem », quod aliquid concedit, sed oppositionem 
introducit. Husserl : syncategoremata intelliguntur etiam separata; e. g. «et» eo 
quod cogitatio particulae se ei adiungit aut quod per arbitrariam additionem sup- 
pletur (A et B). In propositione « s i est particula», vox «si» aliam significationem 
habet, ac quando ut eoniunctio inservit; non iam est syneategorematicum ; circum- 
scribi potest per formam : « vocabulum si » est particula. Syncategorematiea ma- 
xime sunt praepositiones et eoniunctiones, numeralia indeterminata 1 (aliqui, omnes), 
relativa, adverbia, etiam partes vocabuli, ut suffixa flexionis. Lingua diversis formis 
significationis etiam diversam expressionem dare potest. Pfander hic loquitur de 
conceptibus mere functionalibus. Ut species nominat: demonstrativum: hic, ille 


(indicant); qui (reflectit), is (anticipat); eoniunctivum : et, adhuc; separans: prae- 
ter, solum; supplens: loco, potius, ulterius. Conceptus spirituales functionales sunt: 
quaestio, assertio, velleitas, quae saepe per melodiam linguae exprimuntur; minuunt, 
augent, conditiones sunt: forte, necessario, si; explicant: nempe,- i. e.; complecti- 
tur: breviter; amplificant aut restringunt: generatim, solum; concedunt, opponunt: 
utique, sed, quidem; consecutio: ergo. 

3. Grave discrimen, quod nititur in divergentia inter voca- 
bulum et significationem est oppositio vocabuli univoci et 
aequivoci (inter quae analogum medium locum occu- 
pat). Aristoteles illa distinguit ut synonyma, si cum eodem no- 
mine eadem significatio coniuncta est, et homonyma, si eidem 
vocabulo diversi conceptus respondent, sicuti quando homo pic- 
tus homo nominatur. Saepe afferuntur ut exempla verba lati- 
na : malus (aut fructus, aut oppositum boni), Gallus (natio aut 
animal), liberi (filii aut non servi). Quaelibet lingua multa exem- 
pla praebet. In conceptibus analogis significatio est partim ea- 
dem partim diversa ; inter ea exsistit cohaerentia naturalis, for- 
te causae. Sic sanum dicitur de ente vivente (homine), sed etiam 
de colore faciei, qui sanitatem indicat, aut de medicina, quae 
sanitatem restituit. Alia exempla : doctus sensu proprio dici- 
tur de homine, sed etiam de libro, ut effectu eruditionis aucto- 
ris; pes de animali, sed etiam de monte, ob similem relationem 
spatialem. 

Bolzano transitus indicat: Significatio vocis potest esse originaria aut deri- 
vata, ob notam communem: sic motio in mutatione loci aut animi. Signum fluctuat, 
si plures significationes aeque probabiles sunt. Signum adhiberi potest in significa- 
tione impropria, mutuata. Generatim intelligitur significationem intentam propriae 
maxime similem esse, in quantum hoc possibile est ; ita in tropo « vulpes » pro ho- 
mine callido; tunc solemus loqui de metaphora, de imagine. 

§ 10. Usus vocabulorum diversus, seu suppositio. 

1. Historia doctrinae suppositionum. Diversa 
suppositio vocabuli non dicere vult diversam significationem 
(gallus), sed differentiam magis restrictam, quae vocabulo 
suam significationem conservat, sed illud in alio modo sumit : 
forte solum vocabulum in suis sonis consideratur, aut conce- 
ptus prout in mente est, aut obieetum repraesentatum. Dicere 
possum: Plato est substantivum (grammatice); est vocabulum 
duarum syllabarum (phonetice) ; est terminus singularis (logi- 
ce); est philosophus (realiter). In «omnes homines» vox omnes 
diversum sensum habet, prout subieetum aut distributive (qui- 
libet homo) sumitur, aut collective (summa hominum). Si dico : 
caeci vident, cogito de iis qui caeci fuerant, sed sanabantur, 
hinc diverso tempore. Hae investigationes non reducuntur ad 
Aristotelem , sed circa annum 1000 apud logicos byzantinos pri- 
mo inveniuntur. 

I. De conceptu 

Ex historia huius doctrinae ( Prantl ) lineae quaedam principales indicantur. In 
logicam medii aevi, quae ad Boethium reducitur irrumpit compendium byzantinum 
a Psellos conscriptum (Isagoge in Aristotelis logicam); maxime per traductionem 
latinam Petri Hispani se opposuit viae antiquae ut moderna. In ea quaedam uti- 
lissima inveniuntur, ut versus memoriales syllogistici, qui hodie quoque usitati sunt. 
Maximas consequentias habuit nova doctrina suppositionum. Haec significationem 
e. g. dividit in substantivicam' et adiectivieam. Substantiviea exeitat suppositionem 
conceptus substantivici loco alterius ; est universalis aut individualis ; universalis 
est naturalis aut accidentalis; accidentalis est simplex aut personalis; personalis 
est clara aut occulta, cum multis ulterioribus. Similes divisiones patiuntur conceptus 
suppositionis relativorum, quales sunt copulatio, ampliatio, appellatio, restrictio, 
distributio, exponibilia (quae partim in sequentibus adhuc considerabimus). 

Quod singula attinet: Guil. a Shyrewood (t 1249) habet veterrimam expositio- 
nem Pselli. Tractat copiose proprietates terminorum, significationem, suppositionem, 
copulationem; deinde syneategorematica : omnis, totus, infinitus, nullus... ; praeter, 
solus, est, non; exponibilia quae dicuntur: necessario et contingenter, ineipit et 
desinit, eoniunctiones. — Petrus Hisparms permultum, examinat mixtiones materiae 
logicae et grammatieae; per quae, ut Prantl dicit sequentibus saeculis magna copia 
ineptiarum byzantinarum transmissa est. — Veritas huius criticae haec est: Certe 
divisiones et subtilitates sine mensura afferuntur, ubi nulla possibilitas applica- 
tionis apparet, ob solam perfectionem systematis. Sed haec est sors cuiuslibet 
scientiae aprioristicae ; etiam in geometria proprietates figurarum sine fine accu- 
mulantur; similiter hodie in logistica, in nuperrimo calculo relationum (ut adhuc 
videbimus). Exaggeratio sine dubio erat nociva, quod propter has subtilitates studium 
generale philosophiae semper plus temporis perdidit pro quaestionibus suis reali- 
bus. Speciatim Petrus tractat relativa (talis — qualis...), suppositiones, distributio- 
nem (omnis, nullus, uterque) ; exponibilia (ut significationis vocis « tandem »). 
Tantum A est B secundum eum significat: A est B; et: non- A non est B; ex 
quo ulterius sequitur: B est A. 

Etiam Scotus multum adhibet logicam byzantinam; tractat syncategoremata, 
quae non significant rem correspondentem, sed solum eius sensum mutant. Imme- 
diate post Oclcam et occasione suae doctrinae incipit periodus cuius formalismus 
et tendentia abstracta fere omnem cogitationem superat. Oritur oppositio duarum 
scholarum: nominales seu terministae se nominant modernos in oppositione ad rea- 
les seu antiquos. Pro terministis maximi momenti sunt proprietates terminorum, in- 
cludendo insolubilia et consequentias. Antiqui potius occupantur scientiis realibus, 
metaphysica, physica, ethica, et illas partes logicae magis aestimant, quae pro hac 
re inserviunt, ut universalia, categorias. Moderni autem praeferunt formas verba- 
les conceptuum et proprietates constructionis propositionum. Intendunt excellentiam 
formalem in artificiis logicis. Loco scientiae de rebus obiectivis cum excessu ag- 
grediuntur problemata linguae et conceptuum. — Singularia huius evolutionis di- 
tissimae in logica terministica apud Prantl videri possunt; simul autem attendi 
debet inclinatio nimis subieetiva huius auetoris, speeiatim etiam in interpretatione 
Aristotelis; praeterea quod contra auetores seholasticos infensum animum habet, 
ideoque de praestationibus temporis medii aevi non obiective iudicat. 

2. Aliquae divisiones doctrinae suppositionis (efr. 
Frick, Logica). Suppositio definitur: usus termini pro re aliqua, quam significat. 
Clarius loquendo agitur de modis singularibus significationis, quos idem vocabu- 
lum in diversis propositionibus sumere potest. Doctrina suppositionis has diversi- 
tates ordinat, ut confusiones et falsa ratiocinia evitentur. Aliquae ex primis divi- 
sionibus suppositionis sensum doctrinae clariorem reddent nobisque manifestant, 
quaenam designationes utiles sint aut vero melius per terminos iam receptos sup- 
plentur. 

Prima divisio sibi opponit supponitionem mate- 
rialem et formalem. In materiali vocabulum intenditur, 


2. Divisiones conceptuum 

ita ut clarius loco A dici possit : vocabulum A. Hoc valet in 
exemplis : Cicero est vocabulum trium syllabarum, mensa est 
vocabulum latinum; loqui est verbum. Hoc ex contextu facile 
intelligitur. In terminologia suppositionum hoc circumscribe- 
batur : Cicero in supopsitione materiali habet tres syllabas. 
Probabiliter hoc minus clarum est, quam dicere : vocabulum 
Cicero est trium syllabarum. Ceterum haec apprehensio mate- 
rialis est solum casus exceptionalis, quem adesse solum in scien- 
tia linguae exspectamus. Usus ordinarius certe est posterior, 
suppositio formalis, in qua vocabulum ipsum obieetum expri- 
mit. De hoc usu naturali in sequentibus semper agemus. 

Secunda divisio : suppositio formalis ulterius dividitur in 
realem et logicam. Eefalis iterum est ipsa illa, quae ordinarie in- 
tenditur (seu formalis), et dicit, vocabulum pro obiecto stare, 
ut in se est. Ita vocabulum in plerisque propositionibus intelli- 
gitur : Plato est philosophus ; homo est animal rationale ; virtus 
est qualitas. V ocabula ita intellecta Scholastici nominant termi- 
nos primae intentionis; quia in vocabulis primo semper rem 
cogitamus. E contrario obiecta suppositionis logicae pertinent 
ad terminos secundae intentionis, reflexionis de nostris conce- 
ptibus rerum; tunc vocabulum (homo, virtus) non iam dicit 
obieetum in se, sed eius conceptum, seu modum essendi, quem 
in nostra cogitatione habet. Hic usus clarius circumscribitur, 
si vocem « conceptus » vocabulo anteponimus : conceptus homo 
est species ; conceptus Plato est singularis ; conceptus sapien- 
tiae est accidens logicum hominis. Nam species, accidens logi- 
cum non sunt praedicata entis exsistentis in se sumpti. 

Tertia divisio : Suppositio realis iterum dividitur in sin- 
gularem et communem. Non est exemplum pro priori 
nomen proprium, pro posteriori nomen commune. Nam tunc de- 
ficit vocabulum identicum, quod in utraque significatione intel- 
ligi possit. Sed dantur casus, in quibus etiam nomen proprium 
in contextu ut terminus communis intelligitur : hic orator est 
alter Cicero ; et viceversa ex contextu patere potest, me voca- 
bulum homo pro determinato homine adhibere ; si e. g. iam diu- 
tius de certo homine locutus sum et tunc pergo : dic homini haec 
et haec. 

Quarta divisio : suppositio comunis (ut homo, seu simpli- 
citer terminus comunis) aut comprehensionem aut 
extensionem ideae exprimere potest. Primum ut in: homo 
est animal rationale (suppositio absoluta vocatur), non dat no- 
vum quid; est suppositio logica antea explicata. Si autem at- 
tenditur extensio ideae, seu membra classis, ulteriores divisio- 
nes oriuntur, quas iam prius consideravimus : « omnes homi- 
nes » in sensu distributivo aut collectivo ; similiter « aliquis 
homo » duos sensus admittit : aut spectat unum, etsi ignotum, 

tamen obiective determinatum (aliquis ex hae serie primus est); 
aut prorsus indeterminatus est, ut in : aliquis homo pro hoc 
labore intellectuali requiritur, quem quilibet illorum efficere 
potest, ita ut nullus ' obiective determinatus sit. Pro his diversi- 
tatibus certum genus suppositionis statuere cum proprio ter- 
mino, non videtur multum ad claritatem contribuere. Practice 
divisiones modo allatae hodie vix unquam in terminis suppo- 
sitionum propriis proferuntur. 

Alias quasdam divisiones postea recensebimus in doctrina 
indicii, quando de iis loquendum erit. 


Caput III. 

Relationes inter conceptus. 


§ 1. Identitas et diversitas conceptuum. 

1. Identitas saepe dicitur aequalitas. In sermone 
accuratiori aequalitas supponit plura obiecta, numero diversa ; 
identitas autem unicum (numero idem), quod pluries conside- 
ratur. Bolzano : Si obiecta prorsus aequalia essent, illa non ut 
plura cognosceremus (Si illa cognosco ut numeriee diversa, in 
mea cognitione non iam identica sunt; aliquid est quod illa .di- 
scernit). Aequalitas practice est aequalitas partialis. Identitas 
aut exsistit pro extensione conceptus ; tunc conceptus dicuntur 
obiective identici; e. g. haec nix, et haec res alba. Aut etiam 
pro comprehensione conceptus, in suis notis ; tunc habetur iden- 
titas interna. Hoc ultimum valet inter definitionem et defini- 
tum, ubi alter conceptus distinctus est, alter indistinctus (homo 
— animal rationale) ; aut : duo conceptus eoincidunt : A = B. 
Si comprehensio identica est, ut patet etiam extensio hoc est ; 
solum enim est summa omnium obieetorum, quibus haec com- 
prehensio convenit. Si vero extensio eadem est, non necessario 
comprehensiones hoc sunt. Conceptus tunc forte diversis no- 
minibus indicatur : radius et diameter dimidius circuli. Con- 
ceptus eiusdem extensionis et diversae comprehensionis dicun- 
tur aequipollentes, aequivalentes, reciproci ; sic triangulum ae- 
quilaterale et aequiangulare ; homo ut ens capax loquendi et ca- 
pax cogitandi. Talia verba synonyma dicuntur. 

2. Diversitas est oppositum aequalitatis ; iterum re- 
ferri potest ad comprehensionem aut extensionem. Secundum 
comprehensionem diversa sunt album et nix, quae secundum ex- 


tensionem coincidere possunt. Secundum extensionem prorsus 
diversa sunt lapis et planta. Species diversitatis sunt diversa 
genera oppositionis, de quibus postea. Identitas et diversitas 
non solum possunt esse totales, sed etiam partiales et hinc con- 
ceptus intermedius magni momenti est et multas species pos- 
sidet. Identitas (aequalitas) partialis etiam nominatur simi- 
litudo ; sed datur etiam similitudo, quae non est aequalitas 
partialis elementorum, sed immediate adest. Sic res se habet 
in sensationibus colorum simplicium, qui secundum psycholo- 
g-iam omnes simplices sunt (ut flavum et aurantium). Practice 
id sensu strictiori simile nominatur, quod multa elementa ae- 
qualia habet, ita ut facile confundatur. Dissimile est practice 
id, in quo inaequalitas aequalitatem superat. Diversitas inten- 
sitatis capax est; aequalitas proprie loquendo hoc non est; sed 
dissimilitudo gradus admitit. Etiam relationes, inter se com- 
parari possunt. 

Applicatio : Aequalitas partialis maxime etiam viget in subordina- 
tione conceptuum (ut inter speciem et genus). Rubrum est color, i. e. subor- 
di natur conceptui universaliori coloris. Naturale quidem non esset, quamlibet pro- 
positionem ita resolvere, acsi directe diceret subiectum subordinari extensioni prae- 
dicati. Propositio : Carolus profectus est, non naturali modo circumscribitur : Ca- 
rdus est unus hominum, qui profecti sunt. Aequalitas partialis 'etiam habetur in 
conceptibus coordinatis. Inter conceptum ab (i. e. qui simul proprietates 
a et b habet) et ac; similiter inter ab et (a non-b); sicut in divisione brutorum in 
vertebrata et non-vertebrata. Conceptus medius inter coordinationem et subordina- 
tionem est partialis subordinatio conceptuum, qui partem communem extensionis 
habent; sic abc et abg in abcg; e. .g. quadrangulum et polygonum regulare in qua- 
drato, quod utrique subordinatur ; tales conceptus praeter notas diversas etiam 
communem possident. Generatim coordinatio includit communem categoriam supe- 
riorem. Conceptus d i s i u n c t i intra conceptum universaliorem inter se separati 
sunt; cadunt in extensionem conceptus universalioris, sed nullam partem suae exten- 
sionis communem habent. 

Accuratius Bolzano: Si A, B, C, se invicem excludunt secundum extensionem, 
dicuntur coordinati sub X seu disiuncti. Si simul sumpti totam extensionem classis 
X constituunt, sunt partes integrantes classis X. E contrario dicuntur disparati, 
si non in extensionem universalioris intrant (si non pertinent ad hanc categoriam), 
aut saltem si non in ambitum generis proximi congrediuntur. Conceptus disparati 
dicuntur incomparabiles, omni ex parte diversi, sicut .virtus et quadratum. Ple- 
rumque tamen hic conceptus sumitur in sensu latiori, ita ut nota communis non 
totaliter deficiat, sed solum magis distet. Series disparationis sempef crescentis 
sunt paria: felis et planta; felis et dolor; felis et quadratum. Obiecta absolute 
disparata, exsistere nequeunt, quia saltem in conceptu rei convenire debent. — Hae 
variae relationes valent pro omni genere conceptuum, substantivorum, adiectivorum, 
relationum. 

§ 2. Conceptus negativi. 

Conceptus fundamentalis oppositionis est negatio; ideo 
ab ea incipimus. Terminus positivus dicit rem, classem (plan- 
tam, circulum), generatim « quod est A » ; terminus vero nega- 
tivus dicit absentiam rei, omne extra hanc classem (e. g. plan- 
tae), «aliquid quod non est A». Mill : Nomen negativum inser- 
vit, si generaliter de omnibus aliis rebus loquimur, quae ab 
obiecto determinato diversa sunt. Si nomen positivum connotat 
aliquam proprietatem (homo), nomen negativum eius absentiam 
dicit. Non quidem forma linguae hoc decidit. Etiam forma ne- 
gativa positivum sensum habere potest, et viceversa. Ita ingra- 
tum et molestum idem dicunt, pariter piger et non labori dedi- 
tus. Sigwart : Negativae notae semper oriuntur per divisionem 
dichotomicam. Absentia notae fundat differentiam specificam : 
viventia sunt aut sensitiva aut non-sensitiva. Interdum expres- 
sio negativa solum circumscribit discrimen positivum. In «co- 
lores albi et non-albi », posterius dicit reliquos colores positi- 
vos, non meram negationem; negatio solum removet determi- 
natum colorem positivum (album). Forma negativa pro vario fine 
adhibetur in « albi et colorati » (sc. homines) forte, ut superiori- 
tas culturae indicetur ; aut si in serie aliqua infinita solum certa 
species maius momentum possidet, non aliae ; sic : formae regu- 
lares et irregulares. Hic forma negativa clarum sensum habet. 
Keynes : Formae negativae saepe inveniuntur in logica in pro- 
cessibus formalibus ; sic a propositione : X non est P, transitui' 
ad propositionem aequivalentem : X est non-P. 

Singularia quaedam: Bolzcmo : Purum negativum « non-A » nihil 
positivi dieit, etiam non aliquid. Partialiter autem negativa est forma: A, quod 
non est B; hoe positive dieit A, item: aliquid, quod non est B. Sie linea curva 
tamen positive est linea. Nihilum non est, ut Locke putaverat, mera absentia re- 
praesentationum; intelligimus vocabulum nihil; aliquid per illud cogitamus. Ex- 
pressio hoc non decernit. Sie etiam angulus obliquus vere est negativum quid, sc. 
angulus non-reetus. In obiecto: A quod non est B, B deest; non autem deest in 
mea repraesentatione ( Helvus diceretur : non deest in verbis, sed simul negatur ; 
affertur obieetum, cui B non convenit; et liane relationem disconvenientiae nunc 
dico). — - Ziehen: Conceptus negativus continet unam aut plures notas negativas. 
Ad non-viride, si viride stricte ut haec qualitas sumitur, non solum alii colores 
pertinent, sed etiam omnes reliquae proprietates, omnia substantiva etc. Negatio 
totalis alicuius complexus omnia comprehendit, quae non sunt hic complexus totalis; 
e. g. non-ab solum negat simultaneam praesentiam notarum a et b; sed posset 
adesse solum a aut solum b, non autem ab. (non-a, non-b) autem excludit omnes 
conceptus, qui solum unam notarum a aut b, vel etiam utramque haberent. Lingua 
liie saepe ambigua est. Quando dicimus: hoc corpus album est, hoc ad partem re- 
stringi potest, ita ut quoad partem album sit, aut etiam sine restrictione sumi : 
est totaliter album. Si non expresse alterutrum determinatur, plerumque prius in- 
telligitur. Partialiter album potest excludere totaliter album, vel etiam illud ad- 
mittere. 


(ii) 

Terminus negativus etiam dicitur infinitus, melius indefinitus; est in- 
determinatus. Non-amor non dicit odium, sed quodlibet, quod amor non est; tales 
res indefinite multae sunt. Keynes: In lingua ordinaria negatio restringitur ad 
classem determinatam, se. ad genus proximum. Negatur" natura quadrata solum 
de rebus, quae figuram habere possunt. Tamen hoc necessarium non est. In non- 
album non multitudo eliaotica rerum per elementum positivum coniungitur, sed so- 
lum eo quod illis omnibus determinatio positiva deest. — Sigwart obiecerat: non- A 
non habet significationem; debet intelligi ut iudicium, sc. ut: quod non est A (ut 
videbimus, hoc non est iudicium, non assertio relationis realis, sed solum reprae- 
sentatio, seu melius conceptus). Porro putat, in non-A deberemus omnes res simul 
videre et de iis negare A, quod impossibile sit. Iure Keynes respondet: iam A ex 
se distinguit realitatem in duas extensiones, illam, de qua A praedicatur, et omnia 
reliqua (non- A), de quo nihil aliud scire necesse est, quam ad summum per exem- 
plum, quod tale quid detur. 

2. Ideae diversae possunt inter se esse sociabiles ant 
insociabiles. — Sociabiles in repraesentationem composi- 
tam uniri possunt; non autem insociabiles. Ueberiveg hoc ex- 
primit : Ideae sunt inter se convenientes, si in contento eiusdem 
repraesentationis coniungi possunt, ita ut extensiones totaliter 
aut partialiter coincidant; si hoc non valet, sunt oppositae. Si 
Hofler dicit: sociabiles sunt proprietates, quae in eodem loco 
esse possunt, ut calidum et rubrum, non autem rubrum et cae- 
ruleum, hoc nimis arctum est ; non applicari potest ad conceptus 
abstractos. Melius Bolzano : Repraesentationes sociabiles sunt, 
quae aliquot contenta communia habent; sic rubrum et. bene 
olens in rosa simul sunt; insociabiles,. si nullum obieetum com- 
mune habent. Si proprietates a et b sociabiles sunt, etiam eor- 
respondentia concreta A et B sociabilia sunt : e. g. si pruden- 
tia et circumspectio sociabiles sunt, etiam prudens et circum- 
spectus. 

Notae insociabiles in repraesentatione composita unitae 
constituunt absurdum. Husserl : Tunc duae repraesenta- 
tiones partiales non sociabiles sunt, per illas non tangitur unum 
obieetum. Bolzano hoe nominat repraesentationem imagina- 
riam. Loquuntur etiam de repraesentationibus vacuis, impossi- 
bilibus ; i. e. non potest designari eorum obieetum aliquod; re- 
praesentatio autem eius (in sensu ut patet conceptus abstracti) 
non est impossibilis, sed vere invenitur. Ut rationem addit : 
Dantur etiam falsae propositiones, quae immo non raro occur- 
runt; tunc nobis praesens est repraesentatio imaginaria; immo 
asserimus eius obieetum. Dici nequit, nos illud non cogitare, 
quod tunc asserimus. Etiam de talibus repraesentationibus pro- 
positiones statui possunt, quae verae sunt, e. g. illa, repraesen- 
tationes esse imaginarias. Porro non semper statim notum est, 
quod coniunctio imaginaria sit. 

§ 3. Oppositio inter conceptus. 


Illi conceptus inter se oppositi sunt, quorum contenta 
non simul in aliqua re inveniri possunt. Logica secundum Ari- 
stotelem distinguit quattuor species oppositorum : contradicto- 
ria, privativa, contraria, relativa. 

a) Oppositio contradictoria habetur inter obiec- 
tum et eius negationem (homo et non-homo; album et non-al- 
bum). Non datur inter ea terminus medius (i. e. qui neque unum 
neque aliud sit). Bolsano : duae repraesentationes sunt contra- 
dictoriae, si extensio unius omnia comprehendit, quae alii non 
subiiciuntur. Goblot : Unus conceptus est negatio alterius ; hinc 
est casus purissimus negationis. Conceptus in se ipso contra- 
dictorius est, si eius elementa sunt opposita ut in circulo qua- 
drato. Ziehen loquitur de negatione totali inter duos conceptus 
(a et non-a; abe et non-abe). Conceptus contradictorii compre- 
hendunt omnes conceptus cogitabiles ; quodlibet aut est quadra- 
tum aut non est quadratum. Signum oppositionis contradicto- 
riae est diversitas perfecta extensionis. Illustratio geometrica 


per circulos esset : 



A 


ubi non-A totam reliquam superficiem comprehendit. lam 
Aristoteles de contradictoriis dicit : semper de quolibet su- 
biecto valet unum ex duobus contradictoriis; etiam de homine 
non-exsistente valet, quod non aegrotus sit; non autem, quod 
aegrotus sit (Utique de iisdem hominibus non exsistentibus 
etiam valet, quod non sanus sit. Utraque enim assertio hic so- 
ciabilis est; nam quod non est, nullam proprietatem habet; de 
eo igitur omnes proprietates negari possunt). 

b) Oppositio privativa consistit ex proprietate et 
eius negatione in s u b i e c t o , quod illam habere de- 
beret ; ergo inter videns et caecum pro homine. In hac re 
terminus medius possibilis est, sc. in aliis subiectis, ut in la- 
pide, qui nec videns nec caecus est. Hic negatio non iam tam 
totalis est. Subieetum supponitur idem, in quo positio et nega- 
tio accidere potest. Porro non est negatio qualiscunque, ut am- 
bulatio et non-ambulatio eiusdem hominis, esse hic et non esse 
hic ; sed est negatio particularis speciei, significans defectum: 
includit, ex natura entis qualitatem positivam adesse debere, 
eius absentiam esse negationem perfectionis debitae. Ideo haec 
oppositio in praxi speciale momentum habet, propter quod ab 
Aristotele aliis oppositionibus coordinatur; id quod a logicis 
recentioribus vix unquam fit. 


c) Oppositio contraria. V etus definitio est : con- 
traria sunt ea, quae sub eodem genere posita maxime inter se 
differunt ; aut saltem : quae ut duo positiva inter se differunt, 
etsi non maxime. Exempla : Gigas et nanus, album et nigrum, 
mons et vallis, pauper et dives; hinc coordinatio. Conceptus 
contrarii non possunt simul de, aliquo subiecto affirmari ; si ali- 
quid est P, non est Q, et viceversa. Contraria sunt e. g. AB et 
(A non-B), ubi A est classis communis, genus. Dantur contra- 
ria quae medium admittunt, et alia quae hoc non admittunt: 
porro aliqua, quae solum unicum medium admittunt (minor, ae- 
qualis, maior); si ibi duo membra excepto medio comprehen- 
duntur, inde oritur aequale et non-aequale, quae sunt contra- 
dictoria. Wundt: Conceptus contrarii sunt differentiae maxi- 
mae, ut album et nigrum. Differentiae minimae possibiles sunt 
conceptus contigui. Saepe datur regio transitus, cuius limites 
arbitrarii sunt (album, canum, nigrum). Multi termini, qui for- 
mantur cum praefixo negativo «in» (infortunium), sunt coii- 
traria non pure negativa; infortunium non est sola absentia 
fortunae, sed status positivus alteri oppositus. Numeri negativi 
aeque determinati sunt ac positivi. 

Accuratius Ziehen: Negatio partialis format par conceptuum, quocl compre- 
hendit omnes conceptus generi superiori subordinatos : abe et (ab non-e) sunt sub 
genere ab; inter se excluderent, sicuti contradictoria facerent. Ordinarii conceptus 
partiales sunt negationes partiales. Immortalis intelligitur de vivente et est ali- 
quid positivi. Expressio linguae saepe obscura est. Numerus impar cogitatur positi- 
vus, sed insociabilis eum numero pari, est ei contrarius. Illustratio geometrica si- 
milis est, sicuti in conceptibus eoordinatis: 



Causa generalior conceptuum contrariorum est. formatio seriei; tunc 
quodlibet membrum oritur ex praecedenti secundum eandem legem, e. g. in serio 
ascendente conceptuum universalium, eo quod semper nota communis tollitur. In 
seriebus continuis habetur similitudo membrorum, sicut in coloribus. Locus in 
serie determinatur per gradum similitudinis pro quolibet membro. Cuilibet mem- 
bro tunc convenit determinatus numerus ordinalis (tertius, decimus. . .). Membra 
in tine totius seriei dicuntur contraria sensu strictiori. 

Illustratio geometrica relationum horum conceptuum fundatur in 
subsumptione conceptuum, id quod per circulos bene exprimitur. Conceptus compa- 
randi ibi ad eandem categoriam pertinere debent ; ideo conceptus diversarum cate- 
goriarum primo in eandem categnriam transformari debent, maxime in categoriam 
obiectorum (rerum), quae liane proprietatem habent; sic: homo rationabilis est, in: 
homo est unum ex entibus rationalibus. Wamdt praefert repraesentationem per 
lineam rectam ag, quae per puncta b, c, d, e, f divisa est: 

— I — I — I — i — I — i — 1— 

a b c d e f g 

Tunc ag et ag sunt conceptus identici. Subordinatio habetur inter ab et ag; 
ab et ef sunt disiuncti; ab et fg contrarii sensu strictiori; bd et ce sunt conceptus 
cum parte communi. 

d) Conceptus relativi sunt illi, qui relationem inter 
se habent; ut pater et filius. Se invicem postulant; unum sine 
altero neque esse neque cogitari potest. Alii loquuntur de con- 
ceptibus correlatis, quae mutuam relationem servant. Keynes : 
In oppositione ad nomina absoluta nomina relativa praeter 
suum obiectum semper etiam corr elatum designant. Omnes res 
mundi alias postulant ut exsistant. Sed relativae ne explicari 
quidem possunt, quin aliud nominetur; exigunt aliud in suo 
conceptu. — De relativis iam prius copiose egimus eorumque 
divisiones attulimus. Ipsa sunt genus quoddam superius relate 
ad omnia opposita, quae in hac paragrapho descripsimus. Cum 
etiam aequalitas sit relatio, sicuti differentia vel oppositio, evi- 
denter relativa non necessario sunt inferius oppositorum, de 
quibus hic agimus. 


C a u t IV. 

De divisione. 

Doctrina logica de conceptu finiri solet per explicationem divisionis et defini- 
tionis. Utrum hae operationes melius cum conceptu aut cum iudicio coniungantur, 
est quaestio minoris momenti. Sine dubio utraque ordinarie in iudicio enuntiatur, 
si non divisio in tabula, stemmate illustratur. Ita propositio: A aut est B aut C, 
breviter divisionem indicat ; similiter definitio : A habet proprietatem B et C, est 
iudicium. Alia ex parte dici potest, definitione et divisione conceptus essentialiter 
distinctiores fieri, ambiguitates sic evitari. Conceptus animalis distinctior fit, si 
homo et brutum ei subordinantur, et si multiplicitas specierum brutorum perspici- 
tur. Ideo pro formatione conceptus utile est, ut operationes elementares divisionis 
comprehendamus. Profundiorem doctrinam, qualis pro excolendis scientiis empi- 
ricis requiritur, differimus ad tractatum posteriorem methodologiae. 


§ 1. Totum eiusque partes. 

a) Logica antiqua incipit a divisione in sensu latissimo, sc. 
illa, quae divisioni et physicae et coneeptuali communis est. Ve- 
tus definitio dicit : Divisio est totius in suas partes distributio. 
Per divisionem totius oriuntur partes seu membra divisionis. 
Ut introductio explicatur oppositio inter divisionem vo- 
cis et divisionem rei, sc. divisio vel termini vel obiecti. 
Divisio expressionis vocabuli dicit enumerationem variarum si- 
gnificationum, quas vocabulum habet. Hanc divisionem seu me- 
lius distinctionem sensuum vocabuli in omnibus scientiis inve- 
nimus. Sic in tractatu philosophico principium potest signifi- 
care initium seriei, aut causam, quae aliquid realiter producit, 
aut suppositum ex quo aliquid logice deducitur. Si hae di- 


stinctiones non attenduntur, saepe ambiguitas non perspicitur. 
Has distinctiones vocabulorum iam multis tractavimus. Hic nos 
solum ocupabit divisio obiectorum. In hac autem totum et par- 
tes diversum sensum habent, prout obiectum in se in quaestio- 
ne est, aut obiectum meae cogitationis, conceptus obiecti. Inci- 
pimus a re magis intuitiva, sc. obiecto. 

b) Totum communiter intelligitur res exsistens, si opponi- 
tur partibus suis possibilibus, quae eam componunt. Hoc dici- 
tur totum reale, individuum, quod ex suis partibus rea- 
libus constat. Alius sensus, quem postea accuratius describere 
debemus, totum sumit ut repraesentationem obiectivam, quae 
in nostra cogitatione exsistit, et in eius partibus videt notas, 
in quas resolvi potest. Veteres tunc loquuntur de toto logico 
aut de toto universali. Haec quidem materia pro logica imrno 
maioris momenti est; sed claritatis gratia primum totum phy- 
sicum cum suis partibus expediemus. 

c) Partes totius realis possunt esse partes physicae aut 
metaphysicae. Partes physicae sunt realitates realiter 
inter se diversae; diversitas igitur realis est i. e. independens 
a distinctionibus conceptualibus ; saepe etiam altera pars sine 
altera separata exsistere potest. Tales partes reales sunt ani- 
ma et corpus, in homine, quae post mortem separatae exsistere 
pergunt et per hoc suam diversitatem manifestant. Secundum 
Scholasticos etiam quaedam accidentia sunt tales partes indi- 
vidui, etsi separata exsistere non possint. Aliud sunt partes 
metaphysicae, quae sunt realiter eadem res, ita tamen 
ut altera sine altera cogitari possit; tales partes in homine 
sunt animal et rationale, quae unione sua coneeptuali totum ho- 
minem constituere concipiuntur. Hoc igitur coincidit cum ge- 
nere et differentia, quae logice speciem componunt. Utraque 
pars metaphysica realiter homini exsistenti convenit ; homo est 
realiter animal, realiter ratione praeditus. Non igitur partes 
dicuntur metaphysicae aesi notae non essent reales ; sed quia 
oppositio earum ut partium solum cogitatione efficitur; cum 
vere non sint realitates distinctae, sed eadem identica realitas. 
Quod in scientia de iis loquamur ut de diversis rebus, est ope- 
ratio conceptualis. 

Similiter in psyehologia ostenditur animam humanam possidere partem rationa- 
lem, parteni sensitivam et partem vegetativain, ita ut non propterea anima realiter 
composita dicatur, cum simplex sit. Controversia est, utrum facultates animae ratio- 
nalis sint, partes physicae (utique accidentales) totius essentiae animae, an solum 
partes metaphysicae, hinc ipsa anima, quatenus ad actus diversae, speciei capax sit. 

Husserl: Pars in sensu latissimo est id quod in obiecto distingui potest; ut quod- 
libet praedicatum reale, rubrum, rotundum aut- omnis realis forma coniunctionis 
(unio harum proprietatum ad unitatem). Partes possunt esse independentes aut de- 
pendentes. Pars, quae cum toto comparata independens est, dicitur pars sensu stric- 
tiori, pars autem dependens elementum (nota). In extenso omnes partes sunt imme- 

diate partes totius. Alia est res, si melodia in sonos separatur, soni iterum in pro- 
prietates; hae ultimae tune sunt partes mediatae totius. Color et extensio mutuo 
inter se pendent. E contrario autem iudieium quidem in repraesentationibus fun- 
datur, non autem vieeversa. Si A est pars relate ad B, B relate ad C, etiam A me- 
diate est pars relate ad C. 

Aliqui logici transferunt vocabula physicum et metapliysicum a partibus ad eor- 
respondens totum ideoque loquuntur de toto physico aut de toto metaphysico. Sed 
hic modus loquendi commendari nequit. Anima manet totum reale et physicum, etsi 
in divisione sua in partes metaphysieas consideretur. 

cl) Partes physicae ulterius distinguuntur partes essen- 
tiales aut integr ales, et ultimae aut homogeneae 
aut heterogeneae. Partes essentiales eo sensu toti neces- 
sariae sunt, ut deficiente una parte totum pereat. Homo est con- 
iunctio corporis et animae. Si alterutrum destruitur, homo ut ta- 
lis non iam adest. Partes integrantes seu quantitativae non po- 
stulant, ut absente una parte necessario totum pereat. Sic singu- 
la membra hominis, quae naturaliter ad totum pertinent, tamen 
partialiter deficere possunt, ita ut homo non cesset hic homo 
esse. Partes homogeneae sunt eiusdem naturae inter se; sic 
saepe in corpore anorganico'; heterogeneae autem structuram 
diversam habent. Membra corporis humani sat diversam struc- 
turam et activitatem ostendunt.. Simile quid ceteroquin iam in 
toto anorganico artificiali invenitur, ut in machina, in horologio. 

Totum reale aut physicum etiam applicari potest ad unitatem artificialem ma- 
chinae. Haec non quidem est individuum naturale (unum per se, quod dicitur), sed 
unitas accidentalis plurimarum unitatum substantialium (unum per accidens). Sed 
etiam plurima obiecta mundi anorganiei, quae prius ut unitates naturales conside- 
rabantur (lapis), hodie habentur ut unum per accidens. Quid hic sit ultimum verum 
individuum, de hae re eum progressu scientiae opinio continuo mutatur. Lapis aut 
rupes non in altiori sensu unitas esse videtur quam horologium; partes semper con- 
iunguntur per vires agentes. E contrario unitas moralis (totum morale), societas 
hominum, quae solum per vincula moralia, per iura et officia eoniuncta est, nobis 
solum in sensu secundario ut unitas apparet, quia primarie hic habentur multa in- 
dividua ab invicem separata per conscientiam et voluntatem liberam, quamvis m 
certo sensu iterum unitates (morales) forment, ut foedera, familiam, populum. 

e) Divisio totius realis aut est divisio per se aut per acci d ens, 
prout aut partes ipsae nominantur ut membra (in homine .corpus ct anima), 
aut earum loco proprietates quae partes inter se opponunt (homo constat ex parte 
corporali et parte spirituali; aut ex parte extensa et parte simplici ete.). Ut exempla 
monstrant, tune non agitur de diversis partibus, sed de diversa appellatione earum- 
dem partium, quando aliquae notae earum attenduntur. Divisio per accidens similiter 
ad alias partes applicatur, ad metaphysieas aut integrantes; ultimum e. g. m divi- 
sione hominum secundum colorem. 


§ 2. Divisio logica. 

1. Eius essentia. Haec divisio est proprium thema lo- 
gicae, quando de divisione loquitur ; ideoque omni tempore mul- 
tum tractata est. Divisio autem physica a recentiori logica fere 


nunquam tractatur, potius consideratur ut quaestio metaphy- 
sicae aut aliarum partium philosophiae. Oppositio totius et eius 
partium etiam transfertur ad divisionem logicam, quod solum 
iu sensu improprio fieri potest; sc. ad conceptum generis et 
suorum inferiorum, aut ad diversas partes suae extensionis, ad 
animal et partes huius classis, sc. hominem et brutum. Genus 
tunc dicitur t o t u m logicum, partes autem partes s u b - 
iectivae. Non enim sunt partes reales (obiectivae) corporis 
extensi, sed est divisio conceptualis ; non comprehensionis con- 
ceptus (quod ducit ad partes metaphysieas iam explicatas), sed 
extensionis generis, i. e. eius species. Cum divisio physica etiam 
individua considerare possit, divisio logica semper solas species 
considerat ( Keynes ). Cum in divisione physica fundamentum 
divisionis sit homo realis et eius partes reales considerentur in- 
ternae (e. g. metaphysicae, animal et rationale) : in divisione 
logica fundamentum est genus (animal) et non dividitur in par- 
tes suas internas; sed ens rationis sc. classis animalium in su 1 ' 
class-es specifice diversas dividitur (animal rationale 
et animal irrationale). 

Ita Uebemiegt Divisio («t indicatio completa et ordinata partium extensionis 
huius conceptus. Si nomen generis plura elementa coniungit, differentiae eorum dant 
singulas divisiones- diversas; ita divisio librorum bibliothecae secundum linguam, 
magnitudinem, scientiam diversa est. Nota generica, in cuius' differentiis ordinatio 
conceptuum specificorum fundatur, dicitur ratio et principium divisio- 
nis; species sic inventae dicuntur membra divisionis. — Hiifler: Divisio aut clas- 
sificatio est indicatio completa et ordinata specierum alicuius generis. Spectat exten- 
sionem, sicut definitio comprehensionem conceptus ; ratio divisionis est nota, quae 
in seriem suarum differentiarum specificarum resoluta etiam genus in suas species 
resolvit; e. g. polygona secundum numerum angulorum, homines secundum colorem. 
Dantur tot rationes divisionis, quot notae in conceptu, quae differentiarum specia- 
lium capaces sunt. Non semper omnibus membris divisionis quae secundum formam 
construuntur correspondent etiam obiecta, quae realia aut etiam possibilia sunt. Sic 
in polygonis figurae cum uno aut duobus angulis impossibiles sunt. 

Sigwart : Si A determinatur per duas notas insociabiles b 
et c, oriuntur insociabiles Ab et Ac; extensio eorum est absolute 
separata, quaelibet autem est pars extensionis eiusdem concep- 
tus superioris. Si A solum admittit restrictum numerum deter- 
minationum inter se excludentium b, c, d, oritur series, cuius 
extensio extensionem conceptus A exhaurit. A dicitur divisum 
in membra divisionis Ab, Ac, Ad. Divisio enuntiatur in i u d i - 
e io divisivo : A est partim b, partim c, partim d. De quo- 
libet membro valet iudieium d i s i u n c t i vum : hoc mem- 
brum aut est Ab, aut Ac, aut Ad. Suppositum divisionis ut patet 
est, conceptum adhuc in una nota indeterminatum esse. Ratio 
divisionis est partim conceptui interna (in lineis rectum aut cur- 
vum), partim extrinsecus adiuncta (gustus liquidorum). 

Patet divisionem etiam hic aut sumi posse per se aut per accidens : expressio par- 
tium aut illas directe indicat; aut nominat proprietatem specificam, si inter pro- 

prietates bonam oppositionem manifestant. Primum est divisio animalis in hominem 
et brutum ; accidentalis autem est divisio corporum in lucentia et obscura. Etiam 
■proprietas ordinari potest secundum subiecta in quibus oceurrit; passiones distingui 
possunt, prout accidunt aut homini aut bruto. Aut iterum dividitur secundum alias 
notas, quas habere potest: amarum est partim sanum partim nocivum. Bolsano cla- 
rius describit differentiam harum divisionum: Differentia divisionis potest esse pro- 
prietas interna aut relatio (plantas quas manducare bonum aut nocivum est) aut 
magnitudo (ut apud stellas). Plerumque bonum est, divisionem electam probare; 
maxime si inservire debet pro demonstratione, ubi ostendendum est divisionem com- 
pletam esse. 

2. Comparatio duarum speci erum divisionis. In toto reali 
ipsum totum compositum est, partes simpliciores sunt (homo plus est quam corpus 
solum) ; in toto logico in extensione conceptus divisibili res inversa est : genus quoad 
partes internas simplieius est, quam partes eius subiectivae seu species quae ita 
oriuntur, ut ulterior determinatio ad genus adiungatur. Ideo divisio totius logici (de-, 
scensus a genere ad speciem) simul est compositio totius realis, speciei, cuius partes 
metaphysicae augentur (ex animali fit homo, i. e. animal + rationale). 

Conspectus utriusque generis divisionum manifestat, vocabula totum et partes 
suam propriam significationem servare, quando obiectum reale in partes realiter di- 
versas dividitur. In philosophia reali Scholasticorum semper redit quaestio, utrum 
ens de quo agitur sit simplex an compositum et cuiusnam generis partes sint, utrum 
“saliter inter se distinctae necne; haec non est quaestio logica, sed philosophiae 
realis. Porro vox divisio pro individuo reali non habet sensum divisionis logicae; in 
individuo extenso cogitamus de reali separatione partium aut de reali compositione 
totius ex suis partibus. Aliter in divisione logica generis in suas species, sua infe- 
riora. Hic vocabula totum et partes solum sensum improprium possident. Non potest 
homo et brutum physice componi ad genus animal. Alia ex parte vox divisionis in 
divisione logica proprie intelligitur. Sigwart: Optima divisio completa comprehen- 
sionis et distinctionis nostrorum conceptuum est conspectus ordinatus omnium con- 
ceptuum., qui pro nostra cogitatione possibiles sunt; in quibus relationes subordina- 
tionis et differentiae omni ex parte determinatae sunt. 


§ 3. Species divisionis in usu scientiarum. 

Mill: C 1 a s s i f i c a t i o est operatio auxiliaris seientiae. Per eam ideae rerum 
in nostra mente optime ordinantur, sicuti etiam pro memoria et pro determinandis 
legibus' maxime utilis est ; comprehendit omnia obiecta realia. Bolsano : Principium 
divisionis est proprietas, quae omnes differentias inter bina membra exsistentes com- 
prehendit et tamen satis arcta est, ut non etiam membris alterius divisionis eoordi- 
natae conveniat. In systemate Linne hoc principium est proprietas organorum repro- 
ductionis. Utrum ad quamlibet divisionem ratio divisionis inveniri possit, certum 
non est. Sed bonum est, si talis indicari potest, maxime si varias divisiones discernit. 
Saepe utile est, plures divisiones simul afferre, quia quaelibet pro determinato fine 
utilior esse potest. Membra divisionis inter se differre debent, etiam quando non inter 
se excludunt. — Hofler: Duae divisiones diversae eiusdem conceptus secundum di- 
versa principia divisionis dant forte m et n. partes. Si utraque divisio eoniungitur, 
oriuntur m - n partes, in quibus examinatio ostendit, aliquas nullam extensionem 
habere (i. e. non dari). Subdivisiones acquiruntur, si membra divisionis ipsa iterum 
dividuntur. Sic res se habet" in determinationibus plantarum aut in dactyloseopia. 

a) Species celeberrima divisionis fit secundum principium 
contradictionis, sc. dichotomia. Hanc utilitatem habet, quod 
semper dat divisionem completam ; e. g. Q et non-Q ; Q iterum 
in S et non-S; non-Q in R et non-R etc. Qualis nota pro divisio- 


nibus sumatur, arbitrarium est. Hoc diiudicari potest secundum 
aestimationem valoris notarum ab eo qui res perspicit, aut se- 
cundum praedilectionem ( Lolse ). — Ilofler : Ut haec species di- 
visionis utilis sit, non debet unus conceptus extensionem nullam 
habere, et membra, quae sub alternativa negativa comprehen- 
duntur, convenire debent in notis positivis, quae reale momen- 
tum habent. — Bolsano : Divisio membra continere potest, quae 
etiam ut membra subdivisionis considerari possunt. Si ad M 
pertinent membra A, B, C, D : etiam dividere possumus in A et 
non- A, ultimum iterum in B, C, D; e. g. anguli recti et non- 
recti ; ultimi in acutos et obtusos ; aut statim dividitur in has 
tres species. Sed nimis complexum esset, semper applicare di- 
chotomiam. Alias 24 classes Linnaei postularent 23 divisiones. 
Porro saepe deest ratio, praeferendi aliquam divisionem prae 
aliis, e. g. si species dulce, acidum, amarum, salsum dividi de- 
bent. 

A e s t i m a t i o dic lioto miae apud varios logicos valde diversa erat. Joyce : 
Dichotomiam praefert Plato. Aristoteles eam impugnat: Sic non invenitur definitio 
subiecti; iam scire debemus, ad quodnam membrum obiectum pertineat; aliter di- 
visio nos non iuvat. Si dividimus A in AB et (A non-B), aut scimus classem non-B 
realia obiecta habere; tunc haec obiecta habent propriam differentiam; probabiliter 
constituunt plures species, quae subdivisio tunc non enuntiatur. Aut nihil scimus de 
exsistentia aliorum obiectorum; tunc continuo introducimus classes, quae forte su- 
perfluae sunt. — " Jevoiw. Dichotomia interdum utilis est, quia aliter classis postea 
detegenda facile negligitur; hinc maxime in regionibus parum certis nostrae scien- 
tiae. — Stebbing: Dichotomia in scientiis naturalibus inutilis est; hic classificatio 
praeferenda est et classes ordinandae secundum proprietates positivas. Qualitates 
speciei debent notae esse, priusquam sciamus, cui haec coordinari possit. 

b) Divisio naturalis et artificialis. Pro divisionibus in mem- 
bra positiva adhiberi possunt rationes divisionis maxime diversae, sic libri biblio- 
thecae secundum magnitudinem, linguam, scientiam. Divisio quae concipitur secun- 
dum unum aspectum, secundum singularem notam, artificialis nominari pot- 
est. Naturalis autem est, si omnes proprietates attenduntur, hinc characteres 
gravissimi, qui multos alios post se trahunt. Sic divisio plantarum secundum sta- 
mina ( LinnS ) artificialis est; divisio secundum (0, 1, 2) cotyledones ( Jusssien ) na- 
turalis. Ut momentum notarum clarius perspiciatur, res bene iam notae esse debent. 
Ideo divisiones saepe corrigendae sunt. Character essentialis ille est, ex quo alii de- 
rivari possunt ( Goblot ). — Ueberweg: Divisio secundum singularem notam utilior 
est, si differentiae huius notae conectuntur cum correspondentibus differentiis om- 
nium notarum essentialium; divisio naturalis fundatur in differentiis essentialibus 
notarum constitutivarum essentialium. In serie eoiorum nulla nota conceptus ut prin- 
cipium divisionis indicari potest, sed solum iste conceptus ipse. — - Bolsano explicat 
divisionem naturalem. Habetur systema naturale, si dici potest, nos intelligere, cur 
Deus hoc decreverit; sicuti hoc est, quod bonum mereedem recipit et malum punitur. 
Tale quid est descriptio ordinis in mundo. Tamen praeter systema naturale etiam 
artificialia ad certum finem utilia esse possunt, e. g. ordo secundum criteria exte- 
riora, quae facile dignoscuntur. 

Lotse: Pro naturali conceptu generis notae essentiales magni momenti sunt; 
cognoscuntur quando obiecta in variis statibus observantur, quia manent, quando 
aliae mutantur. Medium utile est classificatio. Ille ambitus notarum apparet ut prin- 
cipium dirigens suae constitutionis, qui diutius immutatus in generali sua forma 
perseverat, quando ad semper generaliora ascenditur. Praeparatio ad hoc sunt clas- 

sificationes artificiales, combinatoriae. Ibi comprehensio classis M dividitur in suas 
notas universales, quaelibet illarum in suas modificationes. Haec methodus respicit 
determinationem mutuam notarum, ob quam multae classes excidunt. Sic in trian- 
gulo anguli et latera inter se dependent; triangulum rectangulare et simul aequi- 
laterale impossibile est. Si M non notum est per constructionem, sed per experien- 
tiam et structura interna imperfecte scitur, species non observatae manent dubiae. 
Porro in methodo combinatoria non omnes eombinationes possibiles praedici possunt. 

Copiose Mill hanc divisionem magni momenti describit. Ini- 
tio ordinatur secundum proprietates, quae simplices sunt et 
tacile observantur. Sed meliores sunt illae classes, de quibus 
maior numerus indiciorum generalium statui potest. Haec vo- 
catur classi f i e a t i o na t u r a 1 i s . Solum ampla cognitio 
proprietatum permittit statuere hanc divisionem naturalem. Sic 
geologus fossilia’ aliter dividit quam zoologus. Pro scientia re- 
rum in se illa divisio melior est, quae attributa spectat, quae 
certas res inter se similes et aliis rebus dissimiles efficiunt. 
C 1 a s s i f i c a t i o per seriem naturalem: Si classifiea- 
tio studium phaenomeni adiuvare debet, omnes species, quae 
idem phaenomenon repraesentant, iu classem comprehendi de- 
bent, et species secundum gradum in quo illud offerunt, in se- 
riem. Ita animalia ordinari possunt descendendo ab homine us- 
que ad imperfectissimum. Divisiones primariae tunc factae sunt 
secundum deviationes in gradibus phaenomeni principalis ; sub- 
divisiones, si possibile est, eodem modo, aut alias secundum 
alios characteres. Omnes divisiones scientificae maxime inten- 
dunt hanc seriem naturalem ; de subdivisionibus plus eontrover- 
titur. In botanica ordo naturalis non progressus est ultra for- 
mationem classium naturalium. 

e) Secundum Whewell classes naturales non dantur per definitionem, sed per 
typum. 'Secundum eum fere in qualibet familia membra anomala dantur. Clas- 
ses non determinatae sunt limite externo, sed per punctum centrale, per exemplar 
perfectius, quod characterem classis in speciali gradu possidet, per typum. Aliquae 
species ei propiores sunt, aliae magis distant aut dubiae sunt. Ad haec Mill respon- 
det: Species plantarum sunt verae species in sensu prius definito et probabiliter in- 
fimae species. Subdivisio autem fundaretur in certis differentiis, quae differentiam 
speciei non iam probant. Species omnino determinantur per characteres. Problema 
est, invenire determinatos characteres, qui magnum numerum characterum indeter- 
minatorum indicant. Obieeta secundum hos characteres dividuntur, non autem se- 
cundum sufficientem gradum similitudinis. Enumeratio horum characterum est d e - 
finitio speciei. Certe non omnes classes ordinationis naturalis species sunt; 
solum de paucis familiis plantarum hoc diei potest. Plerumque diversae species 
unius generis aut genera eiusdem familiae solum exiguum numerum characterum 
communem habent. Tamen etiam hi limites naturales esse possunt, si istae notae 
solum graves sunt, et obieeta in iis eontenta, inter se similiora, quam aliquid extra 
illas. Verum non est, characteres per nomina exprimi non posse. Genus praecipue 
illas species continet, quae omnes eius proprietates habent; ad haee probabiliter 
adliue numerantur aliquae aliae, quae illas proprietates paene possident et his simi- 
liores sunt, quam aliis generibus. Typus idealis est bona illustratio, non autem com- 
pensatio definitionis. 


Mill : Nomenclatura est systema nominum specierum. 
Optimum est, si nomen proprietates continet, quas connotare 
debet, non quidem omnes, sed quot sufficiunt ad speciem distin- 
guendam. Hoc solum in chimia perfectum est, ubi nomen com- 
positionem chimicam exprimit. In aliis scientiis contenti sunt 
includere nomina classium naturalium proximarum, quarum 
species sunt. Secundum vocabulum nomenclaturae (e. g. canis 
vulpes) indicat speciem. Sic se habet nomenclatura binaria bo- 
tanicae et zoologiae. Linne invenit, fere 700 nomina generica et 
moderatum numerum specierum sufficere pro speciebus plan- 
tarum tunc determinatis, i. e. 10 000. Hodie species sunt sexies 
plures ; sed numerus nominum prorsus non in eadem propor- 
tione crevit. 


§ 4. Regulae bonae divisionis. 

Vavia hic postulari solent, quae non omnia absolute necessaria sunt. 

1. Divisio debet esse completa, ita ut membra simul sumpta totam speciem 
constituant. Divisio viventium in homines et bruta falsa esset, si completa esse in- 
tenditur. In regula continetur, quod nulla pars totum excedere debet. Accuratio 
divisionis autem exceptiones admittit. Bolzano: In historia homines docti utiliter 
dividuntur secundum scientias, in theologos, philosophos, mathematicos ete.; etiamsi 
divisio non totum ambitum scientiae comprehendit, quia forte in quibusdam scien- 
tiis in hoc tempore nullus doctus alicuius momenti nominandus sit, aut si aliquis 
doctus ad plures scientias pertinet. Sed certe accuratio divisionis melior est. Ueber- 
weg hoc postulatum accurationis exprimit: Extensio membrorum cum extensione con- 
ceptus dividendi coinciclere debet, eam sine lacuna explere, neque eum transgredi. 
Divisionem completam esse probatur per seriem dichotomiarum. 

2. Membra divisionis debent inter se excludere. Hinc vetatur aliquod 
membrum totum aequare. Sed Secundum Bolzano hoc postulatum non absolute ne- 
cessarium est. 

3. Numerus membrorum debet esse finitus ; aut si membra continuo modo 
eoniunguntur, per limites classes artificiales determinandae sunt. Hoc necessarium 
est pro coloribus. Anguli possunt dividi in acutos et obtusos cum limite recti. Prac- 
tice etiam hi tres casus coordinantur et divisio enumerat angulos acutos, rectos, ob- 
tusos. In aliis casibus series infinita evolvitur, eo quod series incipitur, et Sequentia 
indicantur; ita polygona dividuntur in triangulum, quadrangulum, pentagonum etc. 
in infinitum. 

4. Exclusio membrorum negativorum, exaggerata est. Divisio an- 
gulorum in rectos et non-rectos non compensari potest per conceptum positivum. 
Etiam dichotomiae non' raro adhibentur; ipsa arbor Porphyriana non videtur aliud 
quid esse. Sigwart: in dichotomia absentia notae fundat differentiam speciei. Deter- 
minatio negativa tunc in conceptu universali simul presente suam comprehensionem 
habet. Interdum terminus negativus utique solum circumscribit differentias positivas. 
Sic in: colores albi et non-albi, secundum membrum dicit aliquem reliquorum co- 
lorum. Negatio hic per genus (color) ad determinatam extensionem restringitur. 
Forma negativa interdum adhibetur ad exprimendam oppositionem; in « albi et co- 
lorati (non-albi) » oppositionem culturae. Aut si in serie infinita solum una forma 
cum accentu effertur, ut in: figurae regulares et irregulares. 

5. Divisio eo perfectior fit, quod idem principium divisionis reti- 
netur et membra subdivisionis non membris divisionis coordinantur; tunc potius ad- 

denda est subdivisio secundum aliud principium. Sed haec regula ut minus gravis 
consideratur, ita ut ex respectibus practicis negligatur. Sic divisio in mineralia, plan- 
tas, animalia, homines non valde perfecta est, et tamen valde usitata, quia dat fa- 
cilem conspectum generalem rerum exsistentium mundi aspectabilis. 

6. Divisio eo melior fit, quod inter duas res eiusdem classis differentia 
minor est quam inter duas ex diversis classibus. Sed hoc saepe difficulter obser- 
vatur. Similiter utile est, si membra secundum gradum aflinitatis ordinantur. Ut fa- 
cilius retineatur, divisio secundum regulam notam formanda est. Sic compendia his- 
toriae dividunt materiam secundum tempus, secundum locum, secundum proprietates 
internas. Divisio melior fit per symmetriam, si quodlibet membrum eundem nume- 
rum subdivisionum admittit, et membra eiusdem fere extensionis sunt. Sed tales 
pulchiae divisiones facile aequo plus aestimantur. Facile creditur in hac re demon- 
stratio veritatis haberi, obieetum in intima sua essentia percipi, et non sentitur 
violentia, quae singulis partibus infertur (Hnlstmo). 

7. Veterior logica commendabat, subdivisiones non nimium augeri * ut 
Seneca hoc exprimit: simile cum confuso est, quidquid usque ad pulverem sectum 
eiat. Ut patet haec postulatio aptior est in divisionibus, quae in sermone dantur, 
quae audiuntur et retinendae sunt. Divisiones in libro propositae, quae ad libitum 
per partes attendi et repeti possunt, sine dubio multo magis extensae esse possunt, 
ita ut tamen claritate non inferiores sint. Divisio totius alicuius scientiae ut zoolo- 
giae aut botanicae necessario valde longa est et esse debet, ut realitatem bene de- 
scribat. 

8. De utilitate divisionis in genere Bolzcmo iudi- 
cat : Divisio magis accurata docet multas veritates. Sic cognos- 
cuntur oblecta gravissima, quae ad genus rerum pertinent. Di- 
visiones faciliorem reddunt retentionem, reproductionem. In 
multis casibus probatio veritatis facilior fit, eo quod pro casi- 
bus diversis argumenta partialia dantur. Sic theorema binomi- 
cum in algebra variis speciebus exponentium probari solet. Usus 
divisionis ita iieri potest, ut subieetum dividatur nullo membro 
omisso, si demonstrationes partiales faciliores sunt quam de- 
monstratio pro theoremate generali. 

Keynes mentionem facit obiectionis contra doctrinam logicam divisionis: haec 
doctrina minus utilis est, quia nimis formalis est; non dat nisi certas conditiones 
bonae divisionis, non autem docet, quomodo bona divisio fiat. Haec obiectio cer- 
tum momentum habet contra illam doctrinam divisionis, quae naturam scientiarum 
naturalium in sua oppositione ad scientias aprioristieas non considerat. Quia hic 
autem ulteriorem evolutionem doctrinae apud Mill, Sigivart et multos alios dedimus, 
obiectio partim iam soluta est. Hoc utique verum manet, quod in hactenus dietis 
solum essentiam divisionis et postulata bonae divisionis exposuimus. Accuratior de- 
scriptio pro divisione praetice utili supponit cognitionem metodorum inductionis. Ad 
haec revertemur in doctrina methodi, ibique afferemus, quae hodierna logica in his 
quaestionibus asseeuta est. 


Caput V . 

De definitione. 

§ 1. Definitio nominalis et realis. 

1. Definitio in genere. Definitio est evolutio con- 
ceptus obiecti secundum notas suas gravissimas, per quas ab 
omnibus reliquis distinguendus est. Est igitur idea distincta. 
Hic perfectior conceptus primum in mente esse debet, ut dein- 
de in aptos terminos traducatur. Haec traductio pro scientia 
necessaria est, ut de obiecto loqui possimus; est id, quod om- 
nibus obiective praeiacet. Ideo definitio semper intelligitur esse 
expressio huius conceptus perfectioris per verba. In logica tra- 
ditionali definitio describitur : oratio naturam rei breviter ex- 
plicans ; aut in sensu strictiori sumpta : oratio naturam com- 
pletam breviter explicans ; id quod statim explicabitur. 

Differentia magni momenti definitionum in eo consistit, 
quod aut secundum usum loquendi communem statui- 
tur et hunc usum exprimit; aut quod conceptui definito ar- 
bitrarie vocabulum denuo attribuitur. In primo casu dici 
solet : e. g. Circulus generaliter intelligitur ut figura, 
quae sequentes proprietates habet; in secundo casu autem di- 
citur : vocabulum circuli intelligo cum his proprietatibus. 
Hoc ultimum potest esse determinatio privata, si quis pro con- 
ceptu, quem saepius adhibet, nomen eligit, quod ei pro hac re 
specialiter aptum apparet et quod conceptum prius descriptum 
ei in memoriam revocat. Si haec determinatio postea universa- 
liter in scientia recipitur, intra scientiam oritur novus usus lo- 
quendi, qui cum usu ordinariae linguae non necessario coinci- 
dit. Ita physica hodierna nomina vis, laboris, energiae non in- 
telligit in sensu latiori communis loquelae. 

2. Definitio nominalis et realis. Frick : Defini- 
tio nominalis explicat significationem vocabuli per alia (no- 
mina) melius nota. Definitio realis explicat obieetum ipsum 
enumerando eius notas, quae conceptum distinctum aut com- 
pletum reddunt. Evidenter etiam in definitione nominali voca- 
bulum respicit aliquam rem, eum intelligatur. Discrimen est in 
contento definitionis. Definitio nominalis significationem no- 
minis ignoti aut minus perspecti clariorem reddit, ponendo ut 
ei aequivalens aliud vocabulum, cuius significatio melius nota 
est; definitio vero realis obieetum, quod ex nomine iam recte 
cognitum erat magis explicat, eo quod singulas notas enumerat, 

ita ut idea nunc distinctior fiat. Definitio nominalis « framea 
est quoddam telum» mihi dat conceptum huius novi vocabuli, ita 
ut saltem classem discam, ad quam pertinet. Legendo libros in 
permultis verbis tali intelligentia vaga contenti sumus. In de- 
finitione autem reali sensus iam notus vocabuli et obiecti accu- 
ratius dividitur et differentia a rebus similibus clarior fit. 

Aristoteles differentiam dat lns verbis: definitio nominalis est «quid nominis»; 
definitio autem realis explicat « quid rei ». Definitio nominalis etiam unitatem 
accidentalem spectare potest, ut iliadem. Si hic dicitur, per definitionem nominalem 
nondum essentiam (quid rei) cognosci, hoc evidenter dicit, eam non esse defini- 
tionem essentialem, quae solum in definitione reali possibilis est; ilias in brevi 
definitione describi potest. — P funder : Definitio nominalis explicat nomen igno- 
tum per notum: democratia est regnum populi; definitio conceptus evolvit eius 
comprehensionem, definitio realis respicit obiectum, etiam elementa connotata in- 
cludit. — Eo fler: Definitio realis est indicatio completa et ordinata comprehensio- 
nis conceptus; divisio in suas notas; definitio nominalis est explicatio nominis, 
quod conceptum designat, eo quod suppletur per aliud, plerumque per nomina 
composita eiusdem sensus et melius intelleeta. — Etiam Mill dat doctrinam com- 
munem: definitio explicat significationem vocabuli aut in applicatione consueta 
aut pro speciali fine loquentis. Accurata definitio forte est: homo est res, quae 
corpus, organisationem, vitam et rationem et certam figuram possidet. Solum tam 
accurata definitio pro ordinaria lingua nimis complicata est. Tunc potius aliud 
nomen notum aequivalens datur. Definitio designatur ut summa omnium notai um 
essentialium, hinc per analysim oritur. — Sigmati : explicationes verborum deter- 
minant usum, eum probant, eius universalitatem in omnibus suis significationibus 
monstrant. 

3. S p e c i e s definitionis nominalis: Ut tales no- 
minantur : vocabulum notae linguae, quod vocabulum alienae lin- 
guae traducit (anthropos dicit homo); nomen notum eiusdem 
linguae (explicatio prius data frameae); descriptio obiecti de- 
signati supponendo illam non transgredi simplicem indicatio- 
nem aut simile quid; alias transit in definitionem realem;. ex- 
plicatio etymologica (rex est qui regit; discipulus est qui di- 
scit; philosophia est amor sapientiae). Ultimus modus utique 
non perfecte dat usum praesentem linguae, sed potius, quid vo- 
cabulum prius significaverit ; facit vocabulum non intellectum 
magis familiare, non autem sufficit pro definitione nominali. 

De determinatione nova vocabuli pro aliquo conceptu, seu de arbitraria elec- 
tione vocabuli Eofler dicit: Si circulus definitur in forma: «circulum intolli go 
ita et ita», haec propositio nec vera nec falsa esse potest, si enuntiat praesentem 
intentionem loquentis; sed falsa esse potest definitio dicens: «circulus (generali- 
ter) intelligitur ita et ita», id quod usum loquelae affirmat et iudieium est. 
Arnauld definitionem nominalem ad priorem sensum restringit: definitio nomina is 
arbitrarie vocabulum pro conceptu determinat; non est definitio realis, ut deti- 
nitio 'hominis; etiam non enuntiatio usus loquelae, qui primum creandus est. Defi- 
nitio nominalis nequit falsa esse, est aliquod principium. Definitiones autem rerum 
probari debent. Ex definitione etiam nominali non sequitur,. tale obiectum exsisteie. 
Utilitas talium definitionum est, ut disputationes inutiles evitentur. Non sme gravi 
ratione definitiones acceptae mutari debent; hoc enim confusionem creat. Etiam m 
definiendo, in quantum possibile est, usus loquendi servandus est; potest forte vo- 
cabulum, quod duos sensus habet, ad unum illorum restringi, ut nomen «calidum » 


ad sensationem, et tunc pro qualitate corporis aliud nomen sumi, ut calor virtua- 
lis. — Fred Ffeiffer immo ultro progreditur et in definitione uni ver sim videt 
determinationem arbitrariam vocabuli. Definitiones non sunt propositiones, quae 
verae aut falsae esse possunt, sed repraesentationes arbitrariae. Habetur in hae 
re nominatio. Definitiones sunt propositiones analyticae aut tautologicae, quae no- 
men eum collectione proprietatum eoniungunt (Clarum est impossibilitatem proba- 
tionis non valere pro definitione reali ; neque etiam pro definitione nominali or- 
dinaria, quae omnino usum regnantem loquendi reddere vult). — Etiam Goblot 
in lioe videt definitionem nominalem, quod sensus vocabuli novi determinatur. In 
scientiis sensus terminorum accurate determinatur, cum in communi lingua facile 
mutatio significationis occurrat. Vox multiplicationis in sua definitione mutari 
debebat,, ex quo etiam fractiones ibi includuntur; solum nova definitio tunc talis 
esse debet, ut pro numeris integris adhuc recta maneat. — Ziehen hanc determi- 
nationem termini vocat definitionem • nominalem ; interdum conceptus, qui cum 
nullo nomine aut cum ambiguis nominibus coniunctus erat, abhinc cum determi- 
nato coniungitur, non addita definitione reali. Aut definitio realis eoniungitur cum 
introductione determinati nominis. Clarius hoc exprimi posset: res quae has pro- 
prietates habet, quadratum dici debet. — Sigwart: Propter usum loquendi varia- 
bilem saepe postea indicatur, in quo sensu certa vocabula adhiberi debeant; sic 
iurisprudentia determinat, quid intelligamus ut delictum, transgressionem, scelus. 

Aliqui logici magni nominis immo affirmant, non dari definitiones 
r e ales, sed solas nominales. Mill: Omnes definitiones solum sunt definitiones 
nominum; aliquae solum declarare volunt significationem nominis, ut centauri; aliae 
includunt exsistere rem verbo correspon dentem, ut trianguli. Propositiones geome- 
tricae non derivantur ex definitionibus, sed ex proprietatibus figurae suppositae. 
(Sed haec duo inter se eorrespondent, cum definitio notas figurae solum enuntiet). 
Ex solis definitionibus falsae conclusiones sequuntur; e. g. draco est ignem spi- 
rans; draco autem est serpens; ergo aliquis serpens est ens ignem spirans; quod 
tamen falsum est (Sed in hoc syllogismo propositio maior nihil dicit de exsistentia 
reali; ideo haec neque in conclusione sequitur). Aliqui ei obiecerunt, circulum cum 
radiis absolute aequalibus non exsistere; sufficit igitur, talem circulum cogitare; 
obiecta mathematica sunt obiecta nostri spiritus. Ad hoc Mill respondet: tunc sal- 
tem exsistentia talis ideae supponeretur, cum alia ex parte spiritus repraesentatio- 
nem longitudinis sine latitudine formare non possit. Spiritus in talibus obiectis so- 
lam longitudinem attendere potest et ab aliis proprietatibus sensibilibus abstra- 
here, et ita determinare, quae proprietates a sola longitudine praedicari possint. 
(At si spiritus de sola longitudine aliquid edicit, necessario eam cogitat, hinc ideam 
eius abstractam habet ; ergo ex probatione minime sequitur exsistentia realis obiec- 
torum mathematicae), lleete Joyce: Propositiones mathematicae non tractant res 
exsistentes, sed naturam rerum. 

Sigwart: Definitio indieat significationem vocabuli, quod certum conceptum 
designat, forte indicando eius notas; est explicatio vocabuli, non conceptus. De- 
finitio est ipse conceptus, non aliquid ab eo divisum (Accuratius definitio est con- 
ceptus evolutus; certe etiam nomen explicat, quod pro conceptu stat; sed prae- 
cise per evolutionem conceptus, ut definitio realis). Nomen est signum arbitrarium, 
quod explicationem postulat (accuratius : nomen includit cognitionem, illud stai c 
pro determinato conceptu noto). Hinc definitio semper est definitio nominalis, so- 
lum in sensu definitionis realis, quae cognitionem rei simul cogitatae dividit et 
ab ea alios conceptus excludit (Hoc accurate respondet distinctioni usitatae inter 
definitionem nominalem et realem). Definitio non edicit exsistentiam , est ludicium 
explicans, aequatio inter duo signa eiusdem conceptus (et hoc ipso etiam intei 
duas formas conceptus, obscuram et evolutam). 

4. Definitio estne conceptus an iudieium? Opiniones de 
hae quaestione discrepant. Frude : Definitio plerumque ut iudieium exprimitur; 
sed pertinet ad conceptum. Monaco: Definitio est proprie praedicatum illius iudicii, 
in quo de subiecto definito enuntiatur; subieetum iudicii est definitum, praedi- 

I. De conceptu 

catum definitio. — Haec ratio formalis primo aspectu demonstrare videtur, defi 
nitionem esse merum eoneeptum (ut animal rationale), cum solum praedicatum 
iudieii sit, cuius sublectum est definiendum. Secundum lioc definitio esset conceptus 
aut simplex aut compositus. Sed haec consideratio negligit, conceptum definitionis 
esse conceptum relativum qui necessario subiectum respicit; tunc solum definitio per 
fecta est, cum suo praedicato eoniungitur, quando est definitio alterius, se. rei defi- 
niendae. Animal rationale solum nondum est definitio, sieuti neque alia summa no- 
tarum; sed definitio solum fit, si ut praedicatum ad subiectum (hic ad hominem) 
refertur i. e. in iudicio. 

Hinc cli eendum est : Character indicii maxime patet 
in definitione reali. Si e. g. brntum definitur secundum notas 
eharacteristicas, aut combinatio chimica : hoc ita intelligitur, 
ut res per terminum nota qualitates hic nominatas vere habeat. 
Veritas huius propositionis probatur ex observatione aut in- 
quisitione. Sed etiam in definitione nominali semper habetur 
verum iudicium, si agitur de determinatione agniti usus lo- 
quendi. Sensus enim indicii est : per nomen A lingua univer- 
saliter intelligit sequens contentum; haec propositio vera aut 
falsa esse potest et aliquoties fuse demonstratur. Solum unus 
casus habetur, in quo definitio verum iudicium non est, nempe 
quando vocabulo ex bonis rationibus nova significatio attribui- 
tur, quando forte vetus significatio magis restringitur (labor 
in physica), aut vocabulum simpliciter construitur pro deter- 
minato conceptu noviter statuto. Tales sunt mensurae unitatum 
electricarum, ut Ampere, Volt, quae arbitrarie statutae sunt; 
sic ' psychologia experimentalis germanica vocabula Empfin- 
dung et Gefuhl novo modo statuit, qui ab usu loquendi extra 
hanc scientiam non leviter differt. Hinc sensus harum definitio- 
num hic est: pro tempore futuro volumus cum hoc nomine 
sequentem conceptum coniungere ; hoc non est iudicium, quod 
verum aut falsum esse potest, sed expressio voluntatis. Sed haec 
exceptio satis rara non ad exaggerationem seducere deberet, 
quae apud logicos recentiores frequenter invenitur, quod de- 
finitio ex sua natura iudicium non sit. 

Hae determinatione nondum soluta est quaestio praetiea, in qua parte logieae 
quaestio definitionis melius tractetur. Pro eius collocatione intra doctrinam con- 
ceptus hoc alicuius momenti est, quod definitio non obstante sua forma iudieiali 
est classica forma eonceptuum distinctorum. Ipsa est conceptus perfectus, evolutus 
rei, saltem in definitione reali. Ideo aptae quaestiones formales de definitione in 
doctrina conceptus elucidantur; in quantum necessarium est, linee tractatio postea 
in doctrina methodi ulterius perfiei potest. 


§ 2. Definitio essentialis. 

Definitio gravissima secundum dicta sine dubio est defini- 
tio realis. In ea varia genera distingui debent : maxime defini- 
tio essentialis et accidentalis; prior conceptum per notas es- 

sentiales determinat ; posterior partim etiam per non-essentia- 
les, supponendo earum summam obiectum ab aliis distinguere. 
His accedit dein ut stadium praeparatorium definitio imper- 
fecta, quae modo continuo in meram descriptionem transit. 

1. Definitio essentialis ipsa definitur : oratio enu- 
merans notas, quae rei essentiam constituunt, et quidem ex par- 
tibus metaphysicis, ex genere proximo et ex differentia speci- 
fica ( Frick ). Haec est definitio prima et perfectissima. Exem- 
plum semper allatum est «homo est animal rationale». Simi- 
liter passim logici. Ueberweg : In indicatione completa et or- 
dinata comprehensionis omnes essentiales notae comprehensio- 
nis dari debent. Sed in singulis tunc ipse liberiori est. Postu- 
lantur genus et differentia specifica. Ceterum genus proximum 
necessarium non est. Ita pro circulo non nominatur necessario 
sectio conica, sed sufficit genus universalius, sc. figura plana 
clausa, quia differentia totalis facilius indicatur, quam diffe- 
rentiae partiales. Secundum Leibnis genus et differentia 
saepe converti possunt; sed pro conceptibus realibus hoc 
restringi debet ad casum, quod plures determinationes aeque 
essentiales sunt ; sic adulari est mentiri laudando aut laudare 
mentiendo. — Iiofler deducit formam usitatam definitionis es- 
sentialis ex universaliori enumerationis omnium elementorum 
essentialium. Definitio essentialis enim fieri potest aut enume- 
rando omnes notas, quae in quantum hoc possibile est dissolu- 
tae sint; aut est definitio principalis ex genere et differentia. 
Ultima etiam, si opus est per catenam definitionum pro gene- 
ribus superioribus explicari potest, id quod ad primam formam 
definitionis reducit. Secunda forma brevior est, prima magis 
accurata. Optime ipsa genera et species ex bona classificatione 
naturali desumuntur (de qua postea). 

Similiter ut U ebenueg, etiam Kiilpe varias definitiones essentiales possibiles 
habet. Conceptus etiam ad species diversas pertinere potest, sicut adamas ad gene 
mas aut ad crystallos regulares (utrumque non ita substantiam attendere videtur 
quam relationes externas aut formam). Pro definitione determinante illarum suf- 
ficit, si solum alias res excludit, cum obiectum ipsum per summam proprietatum 
determinatum sit. Hinc unitas obiecti multiplicitati conceptuum correspondere po- 
test. — Ziehev: Per definitionem conceptus (totalis) dividi potest in suos con- 
ceptus partiales constantes et non reduetibiles. Saepe non omnes partes indicari 
possunt, sed solum tot, quot ad distinctionem ab aliis conceptibus necessarii sunt. 
Pro breviori forma saepe plures conceptus partiales in complexus coniunguntur ; ut 
talis complexus praefertur genus. Ex formatione conceptus sequitur definitio, quae 
notas selectas determinat et ordinate quam brevissime enumerat. Saepe adhuc po- 
stulatur reductio conceptuum ad magis notos. Definitio finitur (abrumpitur), simul- 
atque creditur perventum esse ad conceptus sufficienter notos. 

Estne divisio obiecti in suas partes essentiales physicas etiam definitio essen- 
tialis? Homo, qui est unio substantialis, etiam describi potest enumerando has sub- 
stantias : est ens compositum ex anima rationali et corpore organico. Haec certe 
est bona descriptio. Tamen enumeratio notarum essentialium totius sic non datur, 
sed solae duae species partium essentialium. Ita sensibilitas non datur in defini- 

tione, neque ex datis derivatur; neque eontinetur in anima rationali qua tali, ne- 
que in corpore organico, quod probabiliter ut vegetans cogitatur. Coniunetionem 
partium animal constituere, non indicatur. Alia ex parte definitio ex partibus phv 
sicis in multis magis intuitiva est; indicat aliquo modo separabilitatem partium 
essentialium et naturam essentialiter diversam corporis et spiritus. Porro etiam 
contra celeberrimam definitionem metaphysicam hominis obieetiones non desunt, 
ut prius exponebatur; si animal in superiora genera resolvitur, sequitur hominem 
corpus esse, cum solum hoc verum sit, eum possidere corpus ut partem sui. 

2. Exempla definitionum essentialium maxime clara 
inveniuntur in scientiis deductivis, in quibus elementa 
per arbitrariam selectionem et abstractionem plenam clarita- 
tem acquisierunt. Sic res se habet in conceptibus ' geometricis 
circuli, trianguli, quadrati, cubi, corporum regularium, quae 
omnia clare reducuntur ad pauca sua ultima elementa intuitiva. 
Similiter conceptus morales et logici clare definiuntur. Aliter 
res se habet in obiectis e m p i r i ci s , in quibus quidem 
observatione semper plures proprietates inveniuntur, sed con- 
ceptus nunquam complete definitur. Secundum Monaco igitur 
plena definitio obiecti est limes, cui inquisitio scientifica sem- 
per magis se appropinquare studet. Secundum Mill plerumque 
imperfecta definitione contenti sumus, quae pro usu nominis 
sufficit et partem significationis exprimit ; hinc cum definitio- 
ne essentiali quidem, sed imperfecta. Joyce censet, in rebus phy- 
sicis saltem unum exemplum dari, pro quo plenam definitionem 
essentialem habemus, nempe in homine ut animali rationali. 
In aliis rebus tales definitiones solum habentur pro figuris ma- 
thematicis. In omnibus reliquis casibus typorum naturalium ex- 
cepto homine definitio essentialis statui nequit : sic non novi- 
mus differentiam essentialem leonis et equi. Sed Mill etiam 
exemplum illud unicum non ut perfectam definitionem essen- 
tialem speciei agnoscit. Homo est animal rationale, est definitio 
imperfecta; nam non distingueret hominem ab aliis speciebus 
animalium rationalium, quae figuram essentialiter diversam 
haberent. Solum quia tales aliae species in realitate non exsi- 
stunt, definitio hodie sufficit. — Et vere probabile non est, 
Deum non etiam animalia rationalia creare potuisse, aut forte 
immo aliis temporibus aut in aliis partibus mundi creasse, quae 
in natura sua corporea aeque inter se different, ac species bru- 
torum valde diversae. Tunc eodem iure sicuti bruta etiam entia 
rationalia secundum speciem, forte etiam secundum genera et 
familias divideremus, si nobis notae essent. Ideo impossibilitas 
statuendi veram definitionem essentialem in speciebus empiri- 
cis etiam ad hominem extendenda est. Definitio hominis clare 
et certe eum distinguit ab omnibus speciebus exsistentibus no- 
bis notis, non autem ab omnibus speciebus possibilibus. 


5. De definitione 


§ 3. Definitiones accidentales. 

1. Conceptus universalis earum. Definitiones ac- 
cidentales speciem determinant, non per solas notas essentiales, 
sed etiam per seriem notarum non-essentialium, ut proprieta- 
tes, causas, effectus, alias relationes, et quidem in tali coniunc- 
tione, ut solum huic obiecto definito conveniant. Maxime re- 
centiores hanc speciem definitionis efferunt, quae in rebus na- 
turalibus saepe unica possibilis est ad distinguendas species. 
— Sigwart : Ut res ab aliis distinguatur, etiam sufficiunt pro- 
prietates characteristicae, quae dant definitionem dia- 
gnosticam. Sic materiae ehimieae definiuntur per suas 
reactiones; quod e. g. iodum amylum caeruleum reddit, vel li- 
neas spectrales elementorum. In rebus naturalibus omnino de- 
finitio completa essentiae impossibilis est. Tunc solum nume- 
rus notarum conquiritur, quae certam distinctionem permit- 
tunt. Sed manet distinctio inter formas definitionis, quae solum 
diagnosim maxime facilem praestant et illas, quae simul com- 
prehensionem conceptus statuere volunt. — Accuratius Mill: 
Definitio imperfecta est descriptio per attributa, quae in con- 
ceptu non includuntur, dummodo per ea res ab aliis distingua- 
tur. Tales definitiones pro homine essent : mammale, quod duas 
manus habet; vel animal, quod cibum suum coquit; vel animal 
bipedale sine pennis. Prima est definitio scientifica. in . divisio- 
ne regni animalium apud Cuvier ; finis eius non fuit, indicare 
significationem nominis, sed dare classificationem. Idem valet 
de plurimis definitionibus scientiae. Quia classificatio cum pro- 
gressu scientiae mutatur, idem fit cum hoc genere definitionum; 
sunt definitiones ad tempus. 

Ziehen copiosius distinguit definitiones conceptuum individualium et univer- 
salium. Definitiones indivi duales sunt enumeratio omnium conceptuum 
partialium irreduetibilium, etiam repraesentationum partialium positionis in tem- 
pore et spatio, quae constituunt «coeffici entes individuales». ; prae- 
terea relationes eonceptuum partialium indicandae sunt. Si conceptus partiales non 
iam certo dividi possunt, retinentur in definitione complexus. Quando accuratior 
descriptio per linguam possibilis non est (in figura irregulari), adhibentur con- 
ceptus universales (ut figura triangularis). Hoc in plantis et animalibus fieri so- 
let; tunc quidem characteres individuales negligi debent, sed rectitudo logica ma- 
ioris momenti est. Brevior forma restringitur ad conceptus partiales maxime essen- 
tiales, qui sc. pro comparatione cum aliis conceptibus graviores sunt. Sed tales 
conceptus tunc solum inserviunt relate ad alios conceptus. Eo quod universales 
conceptus introducuntur, definitio fit numerus subsumptionum, qui similiter ut 
«loci geometrici» conceptus individuales determinant, eo quod simul verificantur. 
Casus speciales sunt conceptus individuales compara, t i v i . Dista i- 
men inter flavum et aurantium non definiri potest, sed solum obiecta in his. co- 
loribus monstrari. In obiectis compositis omnes aequalitates, similitudines, diffe- 
rentiae enumerari debent ; hoc simplicius fit per iudieia universalia. Individua- 
les conceptus contractionis coniungunt varias phases evolutionis m 

unitatem. Sed commendari nequit, simpliciter omittere diversitates, e. g. pro mon- 
te eruptionem, quam semel habuerat. Quod ibi ut essentiale habetur, dependet a 
fine. Saepe contenti sumus notis essentialibus. 

Definitio conceptuum universalium, ad quos transimus, di- 
stinguere potest diversos gradus universalitatis. In infimo universalitatis gradu, 
ut in rubro, abstrahitur a differentiis gradus rubri. Rubrum, quod sie remanet’ 
non simpliciter definiri potest; ad explieationem tunc aliqui conceptus individuales 
enumerari possunt et ita conspectus dari illius quod intenditur. Etiam altior con- 
ceptus universalis coloris definiri nequit, sed solum exempla afferri possunt. Color 
describi potest ex numero suarum dimensionum (ex corpore eoiorum, quod dicitur), 
limitibus (colores puri), amplitudine- variationis. Si series ascendens conceptuum 
universalium determinata est (rubrum — color — qualitas optica — qualitas sen- 
sibilis qualitas) partialis definitio fit, subordinando generi proximo. Sed de- 
finiendum ob absentiam divisionis in conceptus partiales indeterminatum manet. 

. conceptus universales compositi sunt (circulus ruber, sonus fa), proxime ha- 
bentur conceptus partiales omnium individuorum. Hi conceptus non omnes eius- 
dem momenti sunt. Ita in .sono qualitas maioris momenti est, quam intensitas et 
duratio. Conceptus partiales inter se convenientes debent esse coneeptus universa- 
les. Aliae notae similes aut dissimiles definitioni adiungi possunt, ut frequentia 
i elati va, amplitudo variationis intra determinatos limites. Hoc non pertinet ad de- 
finitionem essentialem. Idem etiam valet de conceptibus altioris universalitatis. 
Infimus conceptus universalis est fietio; semper adhue inferior formari potest. 

2. Variae species definitionis accidentalis. 
Diversa elementa (characteres constantes aut variabiles, pro- 
prietates, relationes, in quantum non ut essentiales considerari 
debent), quae in definitione accidentali intrant, logice ordinari 
possunt. 

a) Descriptio accidentalis proprie est totum ge- 
nus descriptionum accidentalium, in oppositione ad definitio- 
nem essentialem. Hic principaliter et primarie cogitamus de 
proprietatibus (de accidentibus metaphysicis), de omni- 
bus, quae diversitatem substantiae invisibilis manifestant ideo- 
que ad naturam propriam substantiae concludere permittunt; 
solum hoc nunc excludimus, quod ipsam essentiam intrat. .Haec 
accidentia singula sunt aliquid universale; sed simul col- 
lectae distinguunt rem definiendam ab omnibus aliis, 
aut absolute, aut saltem praetice sufficienter. Dantur in illis 
accidentia, quae specificas differentias constituunt, ut possessio 
operationis vitalis, sensitivae, rationalis, motus; et alia, quae 
in sua diversitate quantitativa pro distinctione etiam rerum 
eiusdem speciei maximi momenti sunt. Ita individua (diversi 
homines) distinguuntur per differentias individuales saltem 
temporis et spatii ; distinguimus illa cum sufficiente certitudine 
per summam characterum, per signa characteristica. Veterior 
logica hic dabat subdivisionem in descriptionem ex propriis 
(homo est ens loquelae capax), et descriptionem ex accidentibus 
logicis. Quia demonstratio, quod aliqua proprietas omni et soli 
essentiae conveniat, rara exceptio sit, haec divisio vix utilis 
est. Si igitur tales characteres inveniuntur, simpliciter aliis 


adniunerantur. Alii distinguunt, ut prius pro conceptibus vi- 
dimus, proprietates durantes, proprietates mutabiles aut sta- 
tus, ad quas etiam operationes pertinent, et principaliter rela- 
tiones secundum omnes suas species. 

b) Descriptio causalis explicat obiectum indican- 
do causas eius externas, causam efficientem et finalem. Causae 
internae (causa materialis et formalis) 'ut partes essentiam 
physicam rei' constituunt. Maximae utilitatis est definitio per 
determinationem finis, indicando id propter quod exsistit. 
Sic iam machina describi solet, e. g. horologium ut instrumen- 
tum ad indicandum tempus. Sed etiam in rebus naturalibus ma- 
nifestatio finis fundamentalis est pro intelligenda re, cum om- 
nes eius partes huic fini subordinentur. Si scientia ad certitu- 
dinem pervenit de fine hominis, bruti, plantae, mundi anorga- 
nici, multa in eorum institutione intelliguntur. Si scimus, ali- 
quod ens videre, audire debere, ut suas operationes naturales 
recte exerceat, hoc perspicere permittit organa, quae ad hoc ido- 
nea et destinata sunt et suggerit quaestiones, quarum respon- 
sio profundius essentiam intelligere permittit. 

Ut causa efficiens praecise attendendae sunt pro- 
ximae causae naturales, ex quibus hoc ens in hac forma oritur ; 
inde ad naturam huius entis concludi potest. Hae investigatio- 
nes etiam introducunt in interiorem cognitionem essentiae re- 
rum; ideo propius accedunt ad definitionem essentialem. Joyce 
affert accomodatum exemplum, quod morbus melius intelligi- 
tur ex natura bacillorum, qui eius causae sunt. Magis etiam 
quam contemplatio causarum rei adhibetur consideratio’ ef- 
fectuum eiusdem, maxime naturalium, quae continuo exercen- 
tur. Secundum illos praeprimis describuntur corpora anorga- 
nica ut elementa chemica. Summa harum activitatum natura- 
lium intuitioni essentiae semper plus appropinquat. G-enus su- 
perius, ad quod hae causas saepe reducuntur est relatio sensu 
latissimo sumpta ; relationes vero magis subiectivae, ut simili- 
tudinis, differentiae etc., potius pertinent ad descriptionem ac- 
cidentalem proprie dictam. 

c) Omni tempore etiam definitio genetica a reliquis separata est 
et digna inventa proprio nomine. Notatur, sub quibusnam conditionibus eventus 
physici oriuntur; in hac re non ita causae efferuntur, sed ipse processus 
ortus. Sie datur, ut metaphorice loquamur, historia suae vitae, seu sectio lon- 
gitudinalis per suam evolutionem, id quod cognitionem suae essentiae profundiorem 
reddit. Ita pro eventu physico in sensu Aristotelis species perfectissima cognitionis 
acquiritur, derivatio nempe eventus ex sua causa. Dicit ipse: si definitio explicat, 
propter quid res sit, continet simul demonstrationem rei. Ita definitio defectionis - 
lunae (absentia lucis lunae ob interpositionem terrae inter lunam et solem) con- 
tinet conceptum maiorem (absentiam lucis), conceptum minorem (lunam) et me- 
dium seu causam (interpositionem terrae). Haee est responsio ad quaestionem: 
quid est defectio lunae et cur est. (De sensu talis demonstrationis postea agendum 

erit). Joyce ut exemplum affert, quod in materia chemica elementa indicantur, 
ex quibus eombinatio oritur. 

Interdum etiam in conceptibus aprioristicis definitio genetica commemoratur. 
Sic indicatur, quomodo figura geometrica cogitari possit per motum oriri. Circulus 
oritur eo quod recta linea circa positionem fixam sui puncti initialis circumagitur 
in superficie, si simul punctum finale huius lineae vestigium sui motus relinquit. Si- 
militer possunus cogitare ortum superficierum rotationis, globi, coni, cylindri per 
talem motum. Hoc quidem non describit realem eventum, sed solam fictam illu- 
strationem dat. — Si ens successionem diversorum statuum peragit, ut ens vivens, 
cognitio liorum stadiorum essentialiter perficit conceptum huius rei. Sic de vita 
animae humanae multo plus discimus, si ad cognitionem vitae psychicae adulti psy- 
chologiam evolutionis adiungimus. 

d) Apud ^eeentiores saepe invenitur distinctio definitionis analy- 
t i c a e et s y n t h e t i c a e , interdum in expositione satis obscura. Aliqua exem- 
pla damus. Sigwart : Formatio conceptuum compositorum- potest esse progressiva, eo 
quod semper novi coneeptus formari et nova nomina statui debent; hae sunt defi- 
nitiones syntheticae ; ipsae sunt « aequationes determinationis », per quas nomina no- 
vorum conceptuum formantur; signum enim suam significationem acquirit, eo 
quod aequiparatur cum complexu ex elementis iam notis. Priores conceptus erant 
conceptus analytici. — Similiter Ziehen: definitio est iudieium analyticum; con- 
ceptui subiecti per eius definitionem nihil additur. Sed dantur etiam definitiones 
syntheticae, eq quod proprietates novae usque tunc ignotae in conceptum assumun- 
tur, sicuti hoc fit in plerisque conceptibus scientifieis. Definitio est constructiva, si 
per compositionem notarum novus conceptus creatur. — Joyce: Definitio est ann- 
lytica, si dat contentum iam agnitum coneeptus; syntlietiea autem, si expressio de 
novo adhibetur, e. g. conceptus physicalis undulationis in restrictione scientifica. — 
Htifler comprehendit expositionem definitionis realis et nominalis: loquimur hic de 
conceptibus datis, de definitionibus analyticis; postea in doctrina methodi loquemur 
de teclmica formationis conceptus et definitionis, de. conceptibus syntheticis. — Se- 
cundum haec dicta perfecta claritas de hae distinctione solum in doctrina methodi 
exspectanda est. 

Loise perlustrat omnia genera definitionum. Geometria describit superficiem ut 
limitem corporis, quod magis intuitivum est. Mathematica utitur constructionibus, 
quia in illis repraesentationes partiales plenius perspici possunt et indicatio men- 
surae accedit. In obieetis realibus hoc difficilius est; ibi oniones inter omnia ele- 
menta non perspici possunt. Ideo descriptio studet extrema lineamenta determinare, 
forte per metaphoras, et alterationes accedentes vel singulas notas. Descriptio scien- 
tifica est definitio per proximum genus et differentiam; non omnes notae accurate 
indicantur, sed charaeteristicae sufficiunt. 


§ 4. Descriptiones aut definitiones imperfectae. 

Iam expositio hucusque data in serie definitionum paulatim 
ad formas imperfectas transit. Apparet enim, definitionem es- 
sentialem perfectam solum in conceptibus, quos ipsi construxi- 
mus locum habere, hinc generaliter applicari non posse, sed so- 
lum in forma approximativa. Tamen semper quaerebatur for- 
ma, quae rem a reliquis sufficienter distingueret, id quod pro 
ipsis individuis ope accidentium perfici potest. Nunc conspectum 
dabimus de tota serie definitionum incipiendo a perfectis et de- 
scendendo ad semper magis imperfectas. 


1. Definitio perfecta illa vocatur, quae dat comple- 
tam notionem rei; ut talis agnoscitur definitio essentialis. Ut 
vidimus hoc solum valet pro conceptibus aprioristicis in scien- 
tiis deductivis, pro mathematica, mechanica etc. ; non autem pro 
rebus naturalibus empirice inquirendis, quas sola observatione 
in suis proprietatibus cognoscimus. 

Aliqui dicunt, definitionem perfectam solum unam esse posse; eam constituere 
rem ex omnibus suis causis. Sed haec assertio non probatur. Certe in definitione 
essentiali hominis de causis sermo non est. Joyce opponit: vera definitio nobis sem- 
per dat causam rei, definitio essentialis causam formalem, i. e. non illam ordinis 
realis (quae in homine esset sola anima), sed causam formalem metaphysicam. — 
At causa formalis metaphysiea solum est aliud vocabulum pro re ipsa, pro rei 
essentia; non autem una ex notis quattuor 'causis. Porro praecise ubicunque defi- 
nitio essentialis dari, potest, in geometria de his quattuor causis loqui non possu- 
mus; nam hae supponunt rem exsistentem, quod figurae mathematicae non sunt. In 
re naturali autem perfecta definitio possibilis non est; solum observatione lenta et 
semper incompleta proprietates deteguntur. Sed neque in conceptibus aprioristicis 
geometricis unicitas definitionis habetur. Triangulum regulare potest , ad arbitrium 
definiri ut aequilateralae aut aequiangulare, et semper ex proprietate supposita alia 
tunc derivari. Pro rhombo possumus procedere a parallelismo laterum oppositorum 
qundranguli aut ab eorum aequalitate, ut per ulteriorem determinationem rhombus 
(eum aequalibus aut parallelis lateribus oppositis) inveniatur. Goblot: Circulus de- 
finiri potest ut sectio conica per superficiem perpendicularem ad axim effecta; aut 
ut ellipsis cum excentricitate nulla; aut per varios locos geometricos. Ex diversis de- 
finitionibus possibilibus scientia tunc utiliorem praefert. 

Definitio perfecta ut omnes concedunt est finis inquisitionis seientificae ; initio 
habetur definitio imperfecta. Mill: determinatio definitionis potest esse difficilis, ut 
dialogi Platonis demonstrant. Semper postulat, ut in naturam rei ingrediamur. In 
lingua quidem ordinaria contenti sumus certa similitudine; deinde conceptus pau- 
latim mutatur. Classifieationes rudes linguae corriguntur. 

2. Definitio imperfecta necessario in principio evo- 
lutionis dominatur. Essentia eius est, quod quaedam elementa, 
quae in definitionibus accidentalibus descripsimus, primo dete- 
gantur et adhibeantur ; postea interdum ostenduntur insufficien- 
tes esse, ut rem definiendam ab aliis distinguant. Tunc definitio 
initialis per additionem ulteriorum notarum huic fini magis ap- 
propinquatur, sc. distinctioni rei ab omnibus aliis. Goblot : 
Avis in lingua ordinaria adhuc est conceptus obscurus; defi- 
nitio scientifica autem excludit vespertilionem. Immediata data 
experientiae definiri nequeunt. Nulla definitio caeco-nato dat 
conceptum specificum coloris. Infans initio nondum habet ideam 
amoris. Sed possibilis est descriptio conceptus per relationes 
externas, ut coloris per undulationes. In abstractione perveni- 
tur ad aliquod ultimum ; sic in geometria ex relationibus spatii 
ad spatium ipsum. Apud veteres conceptus spatii nondum pu- 
rus erat ; supponebant absolutum Supra et Infra ut terminos 
motus corporum levium et gravium. 

Joyce : Definitio distinetiva fit per enumerationem notarum cliaracteristiearum, 
ut in historia naturali, ubi hoc solum assequi possumus. Kiilpe enumerat varios fon- 
tes descriptionum: compensatio definitionum sunt: enumerare species, quae eo 

pertinent; indicare exempla; nomen intelligibilc ; nota cliaracteristica. — Optime 
autem Hiifler ordinat varias species definitionum imperfectarum: definitio appro- 
ximativa datur, si completa divisio conceptus possibilis non est, aut ad finem prae- 
sentem necessaria non est. Huic fini inserviunt: 1) monstrare rem aut eius ima- 
gines; sed pura intuitio non complete sufficit; sed cum rebus laborari debet. De- 
scriptio fit indicando proprietates rei, partes, relationes; e. g. scarabaeus descri- 
bitur; sed non intenditur descriptio scientifiea, sed ad interim, per aliquas no- 
tas, quae manifestae sunt et ad rem distinguendam sufficiunt; 2) definitio, quae 
multa comprehendit (haec iam est scientifiea); 3) eliaracteristiea per proprietates 
maxime significantes; 4) indicare notas, per quas res eum aliis concordat; 5) in- 
dicare notas, per quas ab aliis differt; 6) indicare causas aut rationes rei; 7) in- 
dieare consequentias aut effectus; (e. g. reactiones elementorum ehemieorum); 
S) enumerare species aut individua; 9) exempla, cliaracteristica saepe efficaciora 
sunt, quam definitio perfectissima; tunc habetur conspectus generalis eum multis 
elementis singularibus; acquiritur sic sine analysi impressio realitatis, rei notae; 
10) inquisitio seu coniunctio diversorum mediorum inter se. Praecipui momenti est 
collocatio recta intra conceptus (i. e. rectus locus logicus; hic in evolutione intel- 
ligentiae vocabuli auditi saepe ut unum ex primis stadiis intelligentiae nominatur). 


§ 5. Regulae rectae bonaeque definitionis. 

l.Ut prima regula saepe nominatur : definitio debet esse 
clara, nota ; aut relative : saltem notior definiendo. Hoe va- 
ria includit : 

a) Aristoteles regulam pro bona intelligentia dat (Topica 
liber 6) : definitio non debet continere aliquid ambiguum ; si 
piures possibilitates habentur, accurate dicendum est, de qua- 
nam re hic agatur. Non sufficiunt metaphorae, ut in definitio- 
ne : temperantia est quaedam consonantia. Non debet continere 
modos loquendi insuetos, qui difficulter intelliguntur. Praepri- 
mis dicatur oportet, quid definiatur. 

Arncmld discipulus Cartesii ex hae regula impugnat piures definitiones clas- 
sicas ipsius Aristotelis; sic eius definitionem motus: motus est actus entis in po- 
tentia, quatenus est in potentia. Hoc, putat, certe non clarius est, quam motus de- 
finiendus. Pariter definitionem celebrem animae: anima est actus primus corporis 
naturalis potentia vitam habentis. — In hac impugnatione lioc rectum est, ei qui 
metaphysieam Aristotelis non penetrat, verba motus aut animae multo clariora ap- 
parere quam definitiones allatas. Si autem conceptus actus et potentiae explicati 
iam sunt, definitiones dant ideam magis distinctam, quam quae in intuitione ha- 
bebatur. Similiter etiam qui chemicus non est clariorem intuitionem salis coquinarii 
habebit, quam acciperet per formulam ehemieam natrii chlorici aut indicatione mul- 
tarum reactionum chemicarum; quae nihilominus eognitionem eius, qui hanc lin- 
guam didicit, essentialiter profundiorem reddunt, r — Exempla formidolosa autem 
sunt permultae definitiones in stylo romanticorum ; secundum testimonium Bolzano 
etiam variae definitiones Eegelii, in quibus ipse ad summum suspicari possit, quid 
proprie dicant. 

b) Defectus contra praeceptum est circulus vitiosus, 
qui vocabulum per se ipsum explicare vult. Directe committitur, 
si verbum definiendum in definitione recurrit ; aut in : Logica 
est ars, quae regulas logicas exponit ; aut in : hora est vicesima 


quarta pars diei; dies constat ex 24 horis. Tales defectus raro 
invenientur. Indirecte defectus committitur, si positivum quid 
per negationem definitur, quae ipsa primum ex positivo intelli- 
gibilis esset, ut : virtus dicit, vitium fugere. — Ceteroquin esset 
alia res, si talis formula non esset definitio, sed supposita co- 
gnitione utriusque conceptus solum dicere vellet, pri m u m gra- 
dum vitae virtutis esse, non incidere in vitium oppositum. Etiam 
apud Aristotelem habentur propositiones, quae aspectum talium 
definitionum ineptarum praebent ; sic dicitur : quantitas est id, 
per quod res est quanta. Tamen non intelligitur ut definitio ; 
sed solum vocabulum abstractum, quod ut tale difficulter divi- 
ditur, convertit in correspondens concretum, quod dein in clas- 
ses dividitur. — Sigwart notat, non semper regulam non repe- 
tendi idem vocabulum in definitione necessario sequendam esse. 
Sic bene libertas definiri potest ut facultas libere agendi, quia 
libera activitas est restrictio conceptus abstracti libertatis. Ergo 
casus similis, ut in quantitate. 

e) Aristoteles ceteroquin postulatum, quod vocabulum per rem notiorem defi- 
niendum sit, etiam arctius intelligit: definitio debet fieri per priora et notiora. Pro 
cognitione perfecta immo postulat definitionem per notiora simpliciter, non solum 
per notiora nobis. Ita id quod a motu abstrahitur (quod non movetur) non definien- 
dum est per motum, id quod tamen in definitione genetica fit: linea est motus puncti. 
Sed haec regula,- ut ipse adiungit, non valet nisi pro definitione essentiali ex genere 
et differentia. Pro definitionibus ordinariis, ideoque rebus naturalibus hoc non po- 
stulatur. 

2. Altera regula : Definitio debet esse reciproca seu con- 
vertibilis eu m d e f i n i e n d o ; debet convenire omni et 
soli definiendo. Sic iam expresse A ristoteles : definitio valere de- 
bet de omnibus inferioribus, debet esse convertibilis cum re.. 
Storring : Defectus facile deteguntur, eo quod propositio con- 
vertitur ; seu si ex : « S est P » fit « P est S » ; aut si examinatur 
consequentia negativa : « quod non est P, non est S »; tunc de- 
fectus saepe clarius apparet. — Arnauld ex hac ratione reiicit 
definitionem temporis ut mensurae motus, cum etiam pro quiete 
tempus perseveret. Sed controversia de hac re iterum reduceret 
in quaestiones metaphysicas. 

3. Definitio non debet esse negativa ; melius diceretur: 
non pure negativa. Ratio est: negatio non dicit, quid res sit, 
sed quid non sit; hoc autem sunt infinite multa; hinc definitio 
esset indeterminata. Qui de aliquo minerali solum dicere scit : 
«non est quarzum», de eius natura fere nihil dixit. Si de nu- 
mero unius loci solum scitur, eum non esse 5, adhuc 8 alii pos- 
sibiles manent. 

a) Exceptio apparens regulae est, si simplex definitur esse id quod nullas partes 
habet; lioe non pure negative intelligitur, ita ut forte esse posset nihilum (quod 
quia non est, neque partes habet); sed supponitur esse ens exsistens, quod opponitur 
classi (ex intuitione notae) omnium corporum, omnium rerum extensarum. Accedit 

quod substantiae, quae nullas partes habent, eo ipso magna perfectio positiva ascri- 
bitur, nempe quod suas proprietates et suam facultatem operandi ubicumque est, 
totam possidet et non dispersam sicut corpus, quod in extensione dimidia solam di- 
midiam vim possidet. 

b) Jam Aristoteles commemorat exceptionem apparentem, quod linea mathema- 
tica definitur ut longitudo sine latitudine, quod evitari nequit. Sed haec non est pura 
negatio: linea per positivam proprietatem longitudinis inm ut figura determinatae 
speciei designata est; hoc per negationem latitudinis dein coarctatur ad conceptum 
limitem superficiei, cuius latitudo semper decrescit. Solum hoc modo oritur* conceptus 
accuratus lineae geometricae. 

c) Exceptio prorsus necessaria sunt negationes ipsae, quae solum ut tales defi- 
niri possunt. Ita caecitas est absentia facultatis visivae in ente, quod secundum na- 
turam videre deberet; obscuritas est absentia lucis. Ueberweg : Pro conceptibus ne- 
gativis definitio negativa iure adhibetur. Aristoteles : Privatio definienda est per ne- 
gationem ex habitu; non autem viceversa habitus ex privatione. In aliis oppositio- 
nibus (contradictoria, contraria) non unum ex alio definiri debet; «nam opposita 
sunt simul ». Tamen in relativis non alius terminus omitti debet, quia solum per 
eum conceptus relativus suum plenum sensum assequitur. 

Ratio huius regulae facile patet : id quod positive explicari 
potest, non sufficienter definitur, si dicitur, quid non sit. Classis 
non-A de se infinite magna est ideoque particularem rem non 
clarius determinat. Quando haec ratio non locum habet, etiam 
regula non valet. Sic conceptus Dei per positivas proprietates 
sufficiens fundamentum habet, quod eum ab omnibus aliis di- 
stinguit; tunc autem conceptus essentialiter magis completus 
fit, si imperfectiones creaturarum de eo negantur; e. g. dicen- 
do,. quod non creatus sit, nullum initium suae exsistentiae ha- 
beat etc. 

4. Definitio debet esse b revis. Secundum Aristotelem definitio (utique es- 
sentialis) nihil superfluum continere debet, e. g. proprium, quod ad essentiam per- 
tinet, quamvis non falsum sit. Reeentiores, qui magis spectant definitiones ordina- 
rias conceptuum empiricorum, ideo plura permittunt. Agnoscunt valorem etiam ad- 
ditionum non — necessarium, quae definitionem tamen clariorem et magis utilem red- 
dunt. Ueberweg: Enumeratio membrorum extensionis praeter comprehensionem op- 
tima est. Sigwart : membra non — necessaria non sunt defectus; possunt esse bona in 
casibus, in quibus conexio notarum non absolute certa est. — Ut patet utrumque eon- 
iungi potest dicendo haec membra superflua melius a definitione strictiori separari, 
si hoc possibile est; melius postea adduntur, ita ut clarius appareat, eas solum esse 
ulteriorem descriptionem, non necessariam pro definitione, ex qua consequentiae de- 
ducuntur. 


§ 6. Methodus inveniendae definitionis. 

1. Estne definitio semper possibilis? Certe nulla difficultas 
est, si descriptionibus contenti sumus. Sed eventus interni solum indirecte 
communicari possunt describendo occasionem externam et indicando experientiam, 
quam audiens de hae re haberet ( Lotze ). Simplices status psychici animae ipsi defi- 
niri nequeunt, quin provoeetur ad talem experientiam ( Mill ). Si vocabulum, quod 
talem statum designat alii ignotum est, eum sibi repraesentare facimus causam ex- 
ternam ordinariam; tunc secundum leges psychologicas repraesentatio eorresponden- 
tem statum ’ internum reproducit. 


Aliter res se habet, si postulatur definitio essentialis. Tunc imme- 
diate patet impossibile esse, omnia in sensu proprio definire. Nam hoc daret seriem 
infinitam, cum omnis definitio novos terminos afferat, qui ipsi iterum novam defini- 
tionem postulare deberent. Quia in definitione essentiali genus superius et differentia 
Indicanda sunt, casus dantur, ubi hoc fieri nequit. Sic pro^ supremis generibus evi- 
denter non datur aliquid superius; e. g. in supremo genere entis, obiecti. Porro in- 
terdum differentia specifica a specie non diversa est, aut immo, elementum simplex, 
Evidenter tunc nulla difficultas est transire ad diversas species descriptionis, ut ex- 
plicationem per exempla etc. 

Interdum impossibilitas definitionis fundatur in nostra ignorantia. 
Sic individua qua talia, si abstrahimus a differentiis accidentalibus, necessario inter 
se diversa sunt. Sed per quamnam rem hoc sit, nobis ignotum est ; non novimus nisi 
differentias accidentales. Porro dantur species, in quibus differentia specifica nobis 
ignota est. Sic rubrum et caeruleum distinguuntur per se ipsa; quid ibi ad genus 
eoioris accedere debeat, ut caeruleum constituat, solum per caeruleum ipsum indicari 
potest, non per differentiam ab eo distinctam. — Sigwart: Pro ultimis elementis 
non datur definitio; supponuntur communiter intelligi; illi qui ea non novit mon- 
strari possunt, indicando eorum conditiones. — Hiifler ut talia elementa indefinibilin 
adducit affirmationem, tristitiam, aequalitatem, dependentiam. — Similiter Mill: 
Attributum singulare in definitione non ulterius dividi potest. Sed refertur semper 
ad factum aut apparentiam, ex qua suam significationem habet et haec saepe in 
partes dividi potest. Ita eloquentia definitur ut facultas per orationem aut librum 
affectus excitandi. Albedo definiri potest ut qualitas quae sensationem albi excitat. 
— Goblot: Tentamina facta sunt reducendi tempus et spatium ad aliquid univer- 
salius, ad continuum, quod aut convertibile ■ sit aut non sit. Sed lioc definiendum 
iterum in se continet. Nam haec duo non possunt distingui nisi per spatialitatem aut 
temporalitatem. 

2. De dependentia definitionis a specie obiectorum scho- 
lastici afferunt: Vocabulum aequivocum nunquam ut tale definiri potest; non datur 
definitio communis pro significationibus vocabuli latini gallus, voeabuli germa- 
nici Tor. 

Substantia definitur per se; accidens certo modo per substantiam, cui in- 
haeret; motus e, g. ut motus corporis. Sed solum hoc verum esse videtur accidens 
non exsistere nisi nt modum essendi substantiae; sed haec dependentia metaphysi.cn 
non necessario in definitionem proprietatis assumi debet. Etiam mathematica in de- 
finitione magnitudinis, figurae, numeri prorsus abstrahit a corpore, cui conveniunt. 
Occasione data eis attribuitur substratum quoddam fietivum, sieuti hoc mechanica 
facit cum « punctis massae », quibus omnes relationes attribuuntur. 

Habitus et potentiae definiuntur ex suis actibus, .actus ex suis 
o b i e c t i s formalibus. Hic dicendum est : facultates (sensus visus, facultas 
affectiva, intellectus, voluntas) non sunt, res, quae immediate percipiuntur, sed. con- 
cluduntur ex internis statibus observatis. Supponimus facultatem aliquam affectivam, 
quia actus delectationis, irae in nobis percipimus Ideoque facultatem ad illos postu- 
lamus. Idem valet de facultatibus acquisitis (de scientia, de habilitate manus), quas 
habitus aut consuetudines appellamus. Etiam illi ex actibus adesse concluduntur. 
Magis controversa est secunda pars propositionis. Apud actus maxime cogitamus de 
actibus psychicis; hi ex natura sua conscii sunt, in se ipsis cognoscuntui , intuitive 
percipiuntur. Definitio, ut quoad omnes res naturales perceptibiles ita piocedit, ut 
hi eventus secundum similitudinem ordinentur in classes, et ita geneiibus et spccie- 
bus ascribantur. Hanc differentiam non acquirunt ex obiectis externis, quae solum 
pro sensationibus certum influxum habent, non autem ideo stimulis extei nis neces- 
sario similes sunt. Differentiae cognitionis, affectionis et voluntatis nullo modo per 
causas externas constituuntur, sed per actus ipsos. De hac re fusius psychologia agit 
(efr. auctoris Psychol. Specui. II, 227 sqq.). 

Relativa in sua definitione postulant terminum indicari, quem relatio rospi- 

cit: maius esse, simile esse, dependere ete. postulant nominari subieetum et obiectum, 
ut intelligantur. 

Negatio (privatio) pariter in definitione indicare debet positivum illud, quod 
negatur. Caecitas est absentia facultatis visivae in subieeto, quod secundum suam 
naturam ad videndum destinatur; facultas visiva tunc ulterius definienda est, ut 
quaelibet alia potentia, indicando actus ei proprios. 

Aristoteles (in Analytica Posteriori) proxime demonstrat, definitionem essen- 
tialem non demonstratione aut divisione derivari posse. Non demonstratione: 
nam definitio dicit, subieetum secundum suam essentiam determinatum quid esse 
et cum eo converti (« quidditative et convertibiliter », ut dicit), e. g. liominem et 
animal rationale. In demonstratione nune propositio maior esset: Omne animal 
rationale est quidditative et convertibiliter capax ad sensationem et intellectionem. 
Propositio minor esset : homo est quidditative et convertibiliter capax ad sensa- 
tionem et intellectionem ; ex quibus definitio sequeretur. Sed tunc minor iam esset 
ipsa definitio, i. e. in demonstratione supponeretur, quod probandum est. Porro 
definitio non probatur per divisionem, descendendo a supremo genere ad infimam 
speeiem. Hoc fieret forte sic: Homo aut est substantia aut accidens; non secun- 
dum; ergo primum. Haec substantia est corporea aut incorporea; non secundum; 
ergo primum etc. Sed in lioe processu divisionis tandem perveniretur ad membrum: 
Homo est animal rationale aut irrationale; sed non est animal irrationale; ergo 
sequeretur definitio. Sed hic iterum ultima minor esset definitio ; quia « non irra- 
tionale » idem est ac rationale. Si divisio non esset contradictoria, non possemus 
scire, utrum omnes possibilitates contineat. Etiam haec demonstratio non ostendit, 
quod homo quidditative animal rationale sit, et quod omnia et sola praedicata es- 
sentialia posseideat. — Doctrina ulterior positiva, quae tunc apud Aristotelem 
sequitur, tot alia supponit, ut hic examinari non possit. Praeterea varia eius sup- 
posita quoad naturam demonstrationis hodie non iam universim agnoscuntur (id 
quod postea videbimus). 

3. Quaestio principalis veteris doctrinae definitionis erat : quomodo recta 
membra definitionis essentialis inveniuntur (methodus per- 
veniendi ad definitionem). Aristoteles pro hoc fine duas vias distinguit, viam 
descensus et viam ascensus. In praenotamento dicit: singula praedicata definitio- 
nis debent esse universaliora quam definita: et animal et rationale singula sunt 
universaliora quam homo ; simul sumpta autem definitum aequare debent. 

a. Via descensus: Genus dividitur incipiendo a supremo usque ad in- 
fimam speciem; tunc haec definitur per species subalternas. Ita in geometria 
quantitas continua dividitur in lineas, superficies, corpora et descenditur usque 
ad circulum, cuius definitio quaeritur. I-Iaee divisio utilis est, ut ordinate proce- 
datur et nullum praedicatum essentiale omittatur. Non neeesse est, omnes alias 
res ulterius examinare, ut ab iis distinctio fiat; agitur enim de differentiis essen- 
tialibus in homine, e. g. non de colore. Etiam neeesse non est, alias res in sua na- 
tura cognoscere, sed solum secundum quod pertinent ad duas classes oppositas; 
hinc pro homine ad animal rationale aut irrationale, cum subdivisiones irrationalis 
superfluae sint. Pro divisione valet: non debent sumi nisi praedicata essentialia; 
pro hoc fine secundum regulas de accidente inquiritur, utrum talia praedicata 
subieeto conveniant; et secundum regulas de genere, utrum ei secundum quid con- 
veniant. Porro praedieata in recto ordine afferri debent; primo loco praedicatum, 
quod ex omnibus reliquis sequitur, et ex quo nullum aliud sequitur; similiter se- 
cundum etc., tandem nullum .praedicatum omitti debet; pro hae re usque ad ul- 
timas speciem dividendum est. 

Regulae hic allatae non carent obscuritatibus. Scholastici regulam simplicius ita 
exponunt: incipitur a genere supremo conceptus respectivi (pro homine a substan- 
tia); lioe dividitur in omnes suas species addendo differentiam aeeomodatam (cor- 
porea - — incorporea); et inquiritur, quaenanr cum conceptu definiendo conveniat; 
illa cui non convenit, tunc definitum non sub se continebit. Haec species deinde 
secundum idem principium dividitur, et hoc continuatur, usquedum ad definitum 


5. De definitione 97 

pervenitur. Tali modo e. g. pro conceptu virtutis moralis invenitur : Habitus — bonus 
— secundum appetitum — rationalem. — Haec descriptio summaria non cognoscere 
permittit, qua via ad cognitionem singulorum praedicatorum perveniatur. Videtur 
stemma omnium conceptuum iam praeiaeere, ita ut solum eligendum sit. Hoc forte 
pro conceptibus geometricis et- similibus valet, non autem pro rebus' naturalibus. 
Ibi proxime observantur indefinite multae notae, quarum valor pro definitione es- 
sentiali solum per diutissimum laborem scientiae paulatim aperiri potest. 

b. Via ascensus. Hic Aristoteles statim realitates ingreditur. Quaeritur 
generatim definitio eius, quod de diversis similibus et dissimilibus enuntiatur, ita 
ut similitudines et differentiae statuantur et ex illis commune derivetur. Sic qua- 
litas characteris « magnanimitas s> indicatur pro Alcibiade, Achille, Aiace. Commune 
habent, quod iniuriam non tolerarunt; porro etiam invenitur apud Socratem et 
Lysandrum, apud quos non invenitur, quod iniurias non tolerarent; sed apud eos 
invenitur aequanimitas in felicitate et infortunio. Si inter has duas classes nihil 
commune inveniri posset, haberemus duas species. Sed in nostro casu tale com- 
mune vere observatur, sc. omnes se habebant dignos magnis rebus. • — Via incipiens 
ab individuis hanc utilitatem habet, quod alias a nobis in universalibus ambigui- 
tates non deteguntur. — Monaco: Etiam prima via secundam supponit, eum 
omnis nostra cognitio ab experientia incipiat; prior via aptior est pro docenda 
scientia. — Exemplum ab Aristotele propositum ostendit, quomodo suam me- 
thodum intellexerit. Si in prima classe hominum aliquid commune detegit, in 
secunda aliud, et tandem in examinatione repetita apud utramque classem tertium 
elementum commune, tamen non videtur ulterius examinasse, si hi fuerint soli cha- 
racteres communes. Sine dubio ita iudicat secundum quandam intuitionem, quae 
totos characteres perspicit. Hic modus subiectivus potius ut ars magistri aesti- 
manda est; non autem videtur esse processus scientificus, quem quilibet cum successu 
adhibere possit. 

Apud Scholasticos haec via magis systematica effecta est: incipitur ab indi- 
viduis aut speeiebus infimis, quae conceptui definiendo correspondent, et in iis 
quaerunt id quod omnibus commune est. Si solum unus conceptus communis inve- 
nitur, iiic quaestionem solvit. Si autem individua in plures classes dividuntur cum 
characteribus diversis, videri debet, utrum forte omnibus communis quaedam pro- 
prietas conveniat, quae tunc ut definitio consideranda est. Si hoc non valet, et 
nulla ambiguitas vocis subest, habebuntur conceptus analogi, qui suas proprias de- 
finitiones habent. 

Friclc affert exemplum viventis. Variae species, quibus "vita ascribitur, osten- 
dunt proprietates valde diversas: hae sunt: intellectio, volitio, sensibilitas, vegetatio, 
mobilitas. Nulli enti viventi ornnes simul conveniunt; puris spiritibus non sensa- 
tio et vegetatio, plantis non sensibilitas et intellectio. Si hae diversae operationes 
vitales accuratius examinantur, in quo labore scientia longo tempore occupata fuit, 
tandem ut character omnibus communis inveniebatur actio immanens. — Haec ex- 
positio facilius intelligitur et magis satisfacit. Utique etiam ipsa dat solum indi- 
cationem scliematicam aspectuum, qui in scientia adhibentur, ut paulatim ad bonam 
definitionem graviorum conceptuum penetretur. Evidenter non est ut simplex re- 
gula arithmetica, secundum quam intra breve tempus pro omnibus conceptibus 
possibilibus recta definitio inveniatur. Hae expositiones sunt potius prima tenta- 
mina doctrinae definitionum, quae pro quibusdam conceptibus simplicibus ad fi- 
nem ducunt. Exsecutio generalior in diversis scientiis naturalibus postulat, ut pri- 
mum methodos cognoscamus, quae recenti ori tempore pro cognitione rerum natu- 
ralium excolebantur. Ad illas methodos et suam applicationem pro inveniendis de- 
finitionibus, quae scientiae satis faciant, in methodologia postea revertemur. 

Liber II. 

De Iudicio. 


C a p ti t I . 

Essentia iudicii et propositionis. 

§ 1. Natura iudicii. 

1. Definitio. 

Exempla sint indicia diversarum classium : Hic flos ruber 
est.. Equus trahit hunc currum. Feles sunt bruta, non sunt ho- 
mines. In triangulo summa duorum laterum maior est tertio. 
Velocitas est relatio spatii decursi ad tempus, per quod hic 
motus durat. Domus maior est, quam tugurium iuxtapositum. — 
His omnibus propositionibus commune est, ut in iis relatio quae- 
dam rerum cognoscatur et enuntietur; interdum subiecto pro- 
positionis proprietas quaedam ascribitur (rubrum) ; vel activi- 
tas (trahere), vel nota suae essentiae nominatur, vel relatio ad 
aliud obiectum. lure Keynes addit : Hic semper iudicium et pro- 
positionem simul attendimus ; nam pro fine logico iudicium ex- 
pressum esse debet, seu esse propositio. Propositionem hic non 
consideramus grammatice, sed ut expressionem iudicii. Neque 
attendimus processum psychologicum, qui ad iudicium ducit, 
sed id quod per eum efficitur. 

Veteres iudicium affirmans saepe nominarunt « composi- 
tionem idearum», iudicium negans «divisionem idearum»; sed 
his nominibus non significabant meram unionem attributorum 
(ut rosam rubram) ; sed affirmatio vel negatio talis coniunctio- 
nis ut essentialis considerabatur; postulant pro iudicio agni- 
tionem, assertionem relationis. Aristoteles ut proprium iu- 
dicii hoc nominabat, quod ei soli proprietas veritatis aut 
falsitatis conveniat ; hoc autem ei est solum signum discriminis, 
non definitio eius ; hanc iam pro propositione eodem modo dat, 
sicuti hodie fit. — Definitio quaedam scholastica est : iu- 
dicium est actus mentis, quo binas ideas obiectivas (seu secun- 
dum comprehensionem consideratas) aut affirmando componit 
aut negando separat. Haec forma iam includit proprias defi- 


nitiones iudicii affirmativi et negativi. Id quod utrique com- 
mune est, alia definitio ita effert : iudicium est assensus men- 
tis in cognitam idearum obiectivarum identitatem vel diver- 
sitatem. Ceterum in hac definitione obiectum assertionis ge- 
neralius etiam sumi debet; non est solum aequalitas aut di- 
versitas in sensu ordinario, sed ut videbimus multae etiam aliae 
relationes. Verum quidem est, quamlibet propositionem trans- 
formari posse in assertionem aequalitatis aut non-aequalitatis. 
Frick diversa nomina iudicii affert; vox iudicium nobis sug- 
gerit cogitationem sententiae iudicis, in qua intellectus decernit 
(diiudieat) de aequalitate aut diversitate, et non in dubio sistit; 
aut loquuntur auctores de assertione, adhaesione, assensu, in 
quo consistit activitas iudicii in oppositione ad receptionem 
passivam idearum vel etiam ad receptionem alieni iudicii, quod 
audimus et intelligimus, cui tamen nondum assentimur. 

Multi logici posteriores dant definitiones insufficientes. Partim iudicium vo- 
cant unionem repraesentationum, id quod sine addito non sufficit; nam repraesen- 
tatio « mons aureus » non est iudicium. Secundum Mill et Bain ad illam unionem 
accedere debet fides; huic recta cogitatio subest, quae autem non explicatur. Si- 
militer nondum prorsus clarum est, si Herbart iudicium in decisione ponit, utrum 
complexus eoniungi possit. Clarius Bolzano: Iudicium comprehendit propositionem, 
quae vera aut falsa est; suam exsistentiam habet in spiritu cogitante; plus est, 
quam so 10 cogitatio propositionis; est operatio nostri spiritus post contemplationem 
repraesentationum; plus minusve certitudinis possidet. — Sofler : iudicium est 
propositio, quae de subieeto praedicatum enuntiat. Iudicium est classis fundamen- 
talis eventuum psychicorum. Supponit repraesentationes, sed hae solae eius obiectum 
non sunt, sed earum esse, aut sic esse, exsistentia eombinationis chemicae, coloratum 
esse alicuius obiecti, non — esse circuli quadrati etc. Iudicium est quaedam persua- 
sio, quaedam fides. 

Aliae definitiones: Vebenveg: Iudicium est conscientia de valore obieetivo 
coniunctionis subieetivae repraesentationum. Singulares conceptus, aut conceptus 
relationum aut conjunctiones conceptuum nondum sunt iudicia, sed persuasio rem 
cogitatam locum habere iudicium est. Iudicium relationem habet ad realitatem, etiam 
iudicium mathematicum ad suas applicationes. Kiilpe distinguit relationes reales, quas 
iudicium spectare potest: accuratius ipsum esse obiectorum, habere proprietates, stare 
in relationibus. Iudicium est assertio relationis realis, aut relatio praedicativa 
obiectorum. Rectitudo eius diiudicatur ex comparatione cum obiecto, mensuratur 
ex relationibus subiecti et praedicati; iudicium rectum valet, ratum est. — Similiter 
Sonecher: iudicium est decisio mentis ad relationem realem; asserit relationem 
realem exsistere; et vera est, si hoc valet. Haec relatio valde diversas res tan- 
gere potest: exsistentiam obiecti, eius naturam, relationem inter plura obiecta, 
ut earum similitudinem aut diversitatem; aliqua relatio in eo est, quod proprietas 
obiecto conveniat. 

2. Proprietates fundamentales iudicii. Uni- 
versim effertur id quod iam Aristoteles dixerat : solum iudicium 
verum aut f a 1 s u m esse posse. Iudicium habet relationem 
ad realitatem ( Ueberweg ). Zichen: Repraesentationibus respon- 
dent relationes in rebus ; non solum sunt in cogitatione. — Fuse 
Keynes describit significationem obiectivam iudicii. Iudicium 
postulat verum esse; est verum aut falsum, id quod de nullo 

alio statu subieetivo (emotione, volitione) dici potest. Postulat 
eonformitatem cum quodam genere realitatis seu validitatem 
obiectivam, ut dicunt. Hoc systema obieetivum interdum etiam 
potest esse status subiectivus, ideoque pro ipso idealista exsi- 
stit (se. in iudicio de statibus subieetivis) ; potest etiam esse 
fictio, quam recte reddit (indicium de fictione). Iudicium postu- 
lat valorem universalem, etiam pro aliis hominibus ; etiam quan- 
do subieetum iudicii in tempore limitatum est (e. g. : in Gallia 
anno 1700 rex regnabat); tamen etiam hoc omni tempore cum 
veritate praedicari potest. Tempus non terminat veritatem, sed 
solum contentum propositionis, quod non obstante sua limita- 
tione temporali omni tempore eum veritate praedicari potest. 
Indicium debet esse necessarium i. e. non ab arbitrio dependere. 

Varii logici moderni reiieiunt scholasticam theoria m adaequationis 
seu imaginis. Ita Wcinhcindl: Iudieiis veritas aut falsitas convenit. Exsistit 
nempe relatio coordinationis eo quod praedicatum (P) in contextu totali subiecti (S) 
continetur, similiter classis subiecti in classe praedicati. Non autem habetur imago 
(depictio). Nam iudicium psychicum non cum obieeto in rebus concordare potest. 
(Veritas haec est: Conformitas est intentionalis, cognoscitiva ; id quod iudicium «le- 
pus currit » enuntiat, de obieeto reali valet). Secus utrumque comparari deberet seu 
imago depicta contentum conscientiae iieri deberet (Haec comparatio necessaria non 
est. Secundum Criticam cognitionis haec conformitas suppositis certis conditionibus 
cum certitudine admittenda est). Iudicium potius consistit in exsistentia coordina- 
tionis inter S et P. P in iudicio attribuitur relationi reali, et si hoc locum habet, 
iudicium verum est. — Hoc ultimum vix a theoria adaequationis distare videtur: si 
lepus vere currit, et si hoc idem in iudicio enuntiatur, tunc certe contentum iudicii 
. lacta recte repraesentat, seu eorum imago est. Non quidem haec est imago sensitiva, 
sicut perceptio; sed hoc theoria imaginis Scholasticorum etiam non affirmat. — Si- 
militer iam Sigwart: Valor obiectivus iudicii non dicit eonformitatem coniunctionis 
in iudicio cum unione obiectiva; nam P universale est, quod res exsistens non est; 
separatio inter S et P (quae in iudicio habetur) non convenit rebus. (Iterum di- 
cendum: Iudicium non affirmat, P universale esse, neque P a S separatum, sed solum 
hoc, leporem currere; hoc autem vere valere debet, ut veritas iudicii habeatur). 

Contra lias impugnationes Geyxer theoriam imaginis defendit: Veritas iudicii 
est conformitas contenti iudicii cum relatione reali exsistente. Recentiores saepe reii- 
eiunt hanc theoriam imaginis. Secandum Kant veritas est convenientia positionis 
alicuius objecti cum legibus aprioristieis intellectus. Sed pro theoria imaginis loqui- 
tur cognitio naturae; ipsa quoque propositio arithmetica vera est, si convenit cum 
relatione reali obiectiva. Realitas naturae a scientia supponitur; semper postulantur 
argumenta, experientiae. Etsi cognitio mundi externi impossibilis esset, solum seque- 
retur, nos ad veritatem pervenire non posse. Ratio igitur nulla est mutandi defini- 
tionem. — Pariter Pf Under: Postulatio veritatis iudicio essentialis est. S est P, simul 
dicit: Verum est, quod S sit P. Veritas non est claritas aut idea distincta, quae ad 
summum sunt motivum assertionis; item non est absentia contradictionis internae, 
quae solum eius conditio est, non autem sufficit. Etiam demonstratio pro iudicio 
non semper necessaria est; persuasio subieetiva decipere potest, pariter agnitio uni- 
versalis. Id quod a pragmatistis nominatur, se. utilitas pro vita, etiam in errore fun- 
dari potest. E contrario veritas est adaequati o intellectus et rei, convenientia iudicii 
cum realitate (quoad ea quae affirmat). Haec realitas non est semper aliqua exsisten- 
tia; iudicia enim mathematica non necessario cum aliqua realitate exsistente con- 
cordant; sed dicit habitudinem realem obiectorum, quae in iudicio nominantur. Non 
est aequalitas aut similitudo inter utrumque, eum iudicium et obiectum essentialiter 


differant (Solum asserimus, ut ipse antea dicit, similitudinem realem relate ad id, 
quod iudicium expresse affirmat, non in aliis). Iudicium non est imago obiecti, sed 
solum convenit cum habitudine obiecti ipsius. Obiectum vere ita se habet, sicut indi- 
cium hoc enuntiat. Habitudo obiecti est mensura formationis iudicii. 

Oomplect e n d o distinguimus claritatis gratia casum iu- 
dicii realis et idealis. Si dico : equus currit, veritas propositio- 
nis includit, quod realiter animal a me visum sit equus et quod 
currit; non quidem cursus equi est duplicitas vel oppositio quae- 
dam, sicuti in expressione iudicii; sed talem duplicitatem aut 
oppositionem iudicium etiam non asserit, sed solum factum, 
quod equus currit ; si hoc factum exsistit, iudicium verum est. — 
Iudicium ideale dicit e. g. iudicium 2 X 2 = 4 semper et absolute 
necessarium esse. Haec necessitas non est aliqua res in mundo 
exsistens, et separatio obiectorum in paria non necessario ex- 
sistit. Iudicium solum dicit : si duae res eiusdem generis inve- 
niuntur et praeterea duae aliae eiusdem generis, et si tunc 
omnes illas res percurro numerando : necessario in recto iudi- 
cio ad numerum 4 pervenitur. Hoc est contentum propositionis 
universalis; non igitur supponit, haec obiecta alicubi exsistere, 
aut obscuro quodam modo esse, forte ut regnum platonieum 
idearum universalium, aut valorum. 

Windelband essentiam iudicii ut alicuius assertionis omnino concedit, sed in hac 
essentia videt aestimationem valoris (valorisationem ; Bewertung) : essentia iudicii 
est affirmatio aut negatio, agnitio aut reiectio alicuius contenti. In logica magis at- 
tenditur obiectiva validitas (Geltung), quam realis assertio ex parte iudicantis. Sed 
propter differentiam veri et falsi affirmatio ab essentia iudicii separari nequit. Sub- 
jective iudicium est affectio validitatis (melius diceretur conscientia validitatis). 
Agnitio est actio voluntatis, supponit veritatem esse valorem pro conscientia. Iudi- 
cium praeter coniunctionem repraesentationum etiam includit approbationem (vel 
improbationem); est operatio practiea animae. Affirmatio est iudicium valoris, quod 
determinat, utrum relatio repraesentationum fini cognitionis correspondeat. — Sig- 
wart iure ad hoc respondet: Improbamus falsum, quia falsum est; non autem fal- 
sum est, quia illud improbamus. Conscientia validitatis non ideo est volitio, quia est 
impletio volitionis (i. e. quia illud volumus). — Quod in assequenda veritate aliquem 
valorem videmus, causa esse potest, ut plus laboris impendamus, e. g. pro demonstra- 
tione veritatis et eatenus ad formationem iudicii cooperemur. Sed assensus ipse, as- 
sertio, est actus intellectus, innixus in perspectione factorum eorumque evidentia 
(Accuratiora de hac quaestione psychologica cfr. in auctoris Psycholog. Specui. IT, 
Thes. 5). 

§ 2. Propositio. 

1. Definitio. V eterior logica propositionem ( enuntiati- 
vam) definiebat : oratio perfecta, quae aliquid de aliquo affirmat 
aut negat. (Perihermenias :) Propositio enuntiativa habet pro- 
prietatem, quod sit vera aut falsa ; in simplici propositione ali- 
quid de aliquo affirmatur aut negatur. — In hac re, ut patet, 
iudicium et propositio coincidunt. 

Comparatio propositionis enuntiativae cum aliis propositioni- 
bus. Genus commune omnium est oratio, seu complexus vocabulorum, quae aliquid 

significant; dicitur incompleta, si non plenum sensum communicat, sed solum partes, 
ut: liomo crudelis, Platonem legere, domus potest. Etiam partes propositionis aliquid 
significant, sed sine affirmatione aut negatione ( Aristoteles ). Propositio vero enun- 
tiativa est oratio perfecta, quae significat completam propositionem, constantem ex 
nomine et verbo; ipsa ponit assertionem, est tlieoreticum quid; in oppositione ad 
expressiones internorum statuum, affectionis, velleitatis, quae etiam in 
forma propositionis exprimi possunt. Sic expressio admirationis: quam magnificum 
hoc palatium est! Kogatio, praeceptum: veni mecum! Utinam tempus haberem! In 
talibus propositionibus tacito etiam aliquid enuntiatur, sc. proprius status internus, 
affectio etc. Sed propositio iubens (exi foras!) non dicit: exit foras, id quod verum 
aut falsum esse posset. Vera intentio harum propositionum est, exprimere statum 
internum, non autem dare observationem psychologicam (protoeollum) de propria 
conscientia; sed in iussione e. g. producere certum effectum in alio homine. 

Magis etiam prope propositioni enuntiativae accedit liypothesis et quaestio. II y - 
pothesis interdum ut talis enuntiatur ; e. g. : supponamus, hanc thesim rectam 
esse, ut videamus, quid inde sequatur. Tunc prorsus deest assertio, persuasio verita- 
tis, quam propositio enuntiativa continet. Saepe etiam hypothesis est propositio, quam 
audio (vel lego) et intelligo, sed nondum (per assertionem) meam faeio, quia adhuc 
nescio, utrum vera sit. Zichen etiam hypotlieses iudicia nominat; hinc in eius ternii- 
nologia assertio pro iudieio non essentialis esset. Eas vocat iudicia neutralia, in ox> 
positione ad iudicia thet.ica aut affirmationes. Hoc certo non correspondet recepto 
usui loquelae ideoque commendari nequit. — Quaestio interdum continet totam 
propositionem enuntiativam in vocabulis, quam tamen sono vocis ut quaestionem de- 
signat: Proficisceris in Americani? Tamen non intelligitur ut assertio, sed rogat 
alium, ut veritatem de quodam facto mecum communicet. Similiter propositio appa- 
renter enuntiativa potest intendi ut praeceptum: portabis mensam in meum cubi- 
culum! Tunc sonus vocis et circumstantiae clarum faciunt, quid intendatur. 

Relatio propositionis enuntiativae ad indicium. Pfdnder : 
Non propositiones sunt proprium thema logicae, sed iudicia, 
quae eis subsunt. Propositiones solum ut signum sunt verae aut 
falsae. Indicium est internum illud, quod in propositione expri- 
mitur. Discrimen in hoc manifestatur : propositio constat ex vo- 
cabulis, iudicium ex conceptibus (ceterum vera propositio ex vo- 
cabulis cum conceptibus, quia vocabula intellecta esse debent). 
Idem iudicium in diversis linguis diversis vocabulis exprimitur. 
Iudicium ante propositionem formari potest ; propositio audiri 
potest et nondum intelligi. Goblot : Iudicium et propositio non 
convertuntur; exprimimus cogitationem, optimo modo quo hoc 
facere scimus ; ex vocabulis quae in mentem veniunt optima eli- 
gimus. Iudicium per diversas propositiones in crescente per- 
fectione reddi potest. 

2. Propositio in se. Multi logici recentiores loquun- 
tur de contento obiectivo propositionis, quod abstrahit ab eo, 
quod in obiecto subiectivo continetur. Leibniz hoc nominat pro- 
positionem possibilem, Bolzano propositionem in se. Post Bol- 
zcmo multum de hac re controvertebatur. Bolzano ipse suam doc- 
trinam ita proponit : Propositio in se est enuntiatio in propo- 
sitione, independenter ab eo, utrum vera an falsa sit, cogitata 
aut non cogitata; veram exsistentiam non habet (Hoc dicere vi- 
detur : agitur de contento propositionis, ita ut a proprietatibus 


subieetivis abstrahatur ; solum cogitatur, quid propositio dicat, 
quis sit eius sensus). In propositionibus de iudiciis generatim 
abstrahimus ab Ego subiectivo. Logica ordinarie loquitur de 
propositione in se, quando de iudiciis regulas deducit. Talis pro- 
positio in se vera est, etiamsi nemo eam cogitet ; haec est veri- 
tas in se. Veritas in diverso sensu intelligi potest: 1) ut ab- 
stracta veritas : proprietas propositionis, quod aliquid ita edi- 
cit, ut est ; 2) concreta veritas : ut tota propositio ipsa ; sic lo- 
quimur de cognitione veritatum ; 3) ut subiectiva veritas seu iu- 
dicium. Obiectiva veritas seu veritas in se abstrahit ab actu 
subiectivo ; est igitur propositio in 'se, quae non habet exsisten- 
tiam iu mente. (Melius diceretur : a cuius exsistentia in mente 
abstrahitur, quia solum contentum consideramus). Veritas in se 
dicit : propositio in se aliquid enuntiat, sicuti realiter se habet. 

Pfeiffer : (Bolzanos Logik und das Transzendentalproblem, 
1922) de hae doctrina iudicat: Secundum Bolzano id quod pro- 
positio scripta : « Triangulum aequilaterale est aequiangulare » 
repraesentat est propositio in se, etsi a nullo legatur ; si legitur, 
per eam propositio subiectiva producitur. — Ad hoc Pfeiffer : 
Si litterae scriptae non leguntur, nihil repraesentant; quando 
leguntur, non novum regnum entium supponendum est, quia iam 
in mundo cogitationum sunt. Solum dantur obiecta, de quibus 
non cogitatur; non autem propositiones. — Bolzano ipse con- 
cedit se propositiones in se explicare non posse ; hanc quaestio- 
nem decidere non vult; propositionem in se non esse quid exsi- 
stens, sed certum ens obiectivum sine exsistentia; se hoc de- 
monstrare non posse. — Pfeiffer : Veritates subiective possibi- 
les compensant veritates obiectivas ideales i. e. illas superfluas 
reddunt. 

Wilmsen (Zur Kritik des logisclien Transzendentalismus, 1935) fusius tractat 
doctrinam aliquorum reeentiorum ( Frege , Miolcert etc.): secundum Bolzano proposi- 
tio cogitata est noster actus iudicii, propositio in se nostra cogitatio iudicii (i. e. 
eius contentum). Propositio in se non est realis propositio affirmata, sed assertio 
independens ab eo, utrum vera an falsa sit, cogitata necne. Est idealis sensus lo- 
gicus enuntiationis. Non ponitur per operationem, non factus est; est aliquid, quod 
a cogitatione apprehenditur, in quod ipsa tendit; Est, etsi nemo eum cogitet; non 
autem est aliquid exsistens. Similiter Biclcert. 

Wilmsen : Falsum est, propositionem in se non indigere 
subieeto cogitante, veritatem in se adesse, etsi nemo eam cogi- 
tet. Nam dantur etiam falsae cogitationes iudicii, negativae, hy- 
potheticae (quas Bolzano ad propositionem in se numerat). Ex 
duabus propositionibus contradictoriis necessario altera falsa 
est ; sed hae propositiones necessario ex cogitatione ortae sunt ; 
subiectum est substratum cogitationum, et cogitatio substratum 
contenti cogitationum. Si etiam veritatem cogitationum non crea- 
mus, tamen creamus cogitationem iudiciorum; nam veritas est 

relatio, quae cogitationi convenit ob conformitatem cum rela- 
tionibus obiectivis rerum ; non est quid qualitativum, absolutum 
in cogitatione indicii. (Veritas ut relatio non est obiectum ali- 
cuius productionis, quae in ipsam dirigitur, sed praeter funda- 
mentum est solum ens rationis.) 

Positiva explicatio apud Wilmsen est : cogitatio iudicandi 
realis est, temporalis, activitas spiritualis, a subiecto producta, 
quae necessario contentum habet. Cogitatio tendit in obiectum, 
est relatio intentionalis ; nequit esse sine actu et subiecto ; sub- 
iectum cogitationem producit; sed a subiecto abstrahere pos- 
sumus. Materia essentialis cogitationis (contenti) est novae spe- 
ciei, non realis, sed idealis, esse logicum. Veritas non per in- 
spectionem cogitationis iudicii detegitur, sed ex comparatione 
cum obiecto. Doctrina regni cogitationum exsistentis in se, ab 
actu cogitantis prorsus independentis, teneri nequit. Contentum 
logicum cogitationis iudicii non prorsus a cogitatione indepen- 
dens est, etsi non subiecto indivi duali alligatum sit, sed ut talis 
in diversis subiectis inveniatur. 

3. Elementa propositionis. Veterior logica in obiecto iudicii distin- 
guit obiectum materiale et formale. Obiectum materiale sunt conceptus obiectiyi, 
quorum identitas asseritur, ut semper sumpti quoad suum contentum; sic in propo- 
sitione: homo iustus est, conceptus hominis et iustitiae. Intelliguntur nomina et 
verba, aut contenta specialia iudicii, quae diversa iudieia inter se distinguunt. Ob- 
iectum formale autem est relatio inter conceptus, secundum doctrinam Scholastico- 
rum identitas aut diversitas, quam propositio edicit (homo est iustus). Species 
quidem huius identitatis assertae secundum materiam diversa est; interdum con- 
ceptualis (interna) ut in definitione, in qua duo conceptus aequales sunt; interdum 
solum obiectiva i. e. aequalitas rei, cui designatio per duos conceptus convenit: ob- 
iectum nempe designatum per primum conceptum et per secundum conceptum sunt 
realiter una eademque res. 

Haec oppositio generalis clarior fit, si singula elementa se- 
parantur et cuiuslibet essentia et forma expressionis in propo- 
sitione quae illa reddere debet, examinantur. Logica traditio- 
nalis tria elementa propositionis distinguit, subiectum, praedi- 
catum, copulam; subiectum et praedicatum constituunt mate- 
riam iudicii; copula designat relationem, quae inter ea exsistit, 
quae ea coniungit, ideoque metaphorice forma iudicii dici pot- 
est. Subiectum est id, de quo aliquid edicitur; praedicatum id, 
quod de subiecto edicitur ; copula assertio determinatae relatio- 
nis inter utrumque conceptum. 

a) Subiectum. Bolsano : Subiectum debet esse reprae- 
sentatio alicuius obieeti; si forte ipsum est tota aliqua propo- 
sitio, tunc est repraesentatio eiusdem. Accidunt etiam snbieeta 
imaginaria (in propositione : circulus quadratus impossibilis 
est) ; sensus eius est, repraesentationi circuli quadrati non cor- 
respondere obiectum reale. Aut sublecta ficta : mons aureus nu- 
dus foliis est. Geyser : subiectum, de quo aliquid enuntiatur, est 


substratum relationum realium, quae cogitationem antecedunt, 
non primum per cogitationem producuntur. 

b) Praedicatum. Geyser: ludicarc dicit: de aliquo ob- 
iecto relationem realem enuntiare, hanc obiecto attribuere aut 
denegare, e. g. quod praedicatum (P) ut elementum in subiecto 
(S) continetur. IJeberweg : Relatio S ad P potest esse alicuius 
rei ad suam activitatem, ad suam proprietatem etc. Praedica- 
tum saepe est verbum, aut vocabulum «est» cum substantivo 
aut adiectivo (bonum est). 

Terministae sub titulo diversae suppositionis hie distinguebant: si verbum solum 
pro certo tempore valet, loquuntur de « statu nJ (in: caecus non videt); sed interdum 
verbum pro ampliori tempore intelligitur, quam indicat («ampliatio» ut in: caecus 
non viderat); quod etiam nunc non .videt, per vocabulum caecus indicatur. Tandem 
interdum etiam verbum pro alio tempore quam indicato adhibetur, ut in: caeci vi- 
dent (« distractio »), quod dicere vult : qui antea caeci erant, nunc vident. 

c) Pro copula logici duplicem significationem nominant. 
Pfdnder: Copula (1) est elementum conceptuale, quod concep- 
tum praedicati ad conceptum subiecti refert, forte per «est». 
Sed potest quoque esse proprietas, aut status aut alia quaedam 
relatio, aceomodata ad obiectum. (2) Plerumque autem in co- 
pula simul intelligitur elementum assertionis ; hoc deest in quae- 
stione : sulfur est flavum?. — Apud alios modo unum modo aliud 
elementum ut sensus copulae indicatur, Storrinc/ copulam no- 
minat relationem positam inter S et P; Kulpe: Copula est re- 
latio P ad S ; sic coincideret cum iudicio ipso. Bolsano : Copula 
est coniunctio proprietatis cum subiecto. Contra Honecker : Co- 
pula designat, quod determinatio conveniat. Etiam Friclt solum 
hoc nominat : Copula qua copula nihil significat nisi affirmatio- 
nem (negationem) identitatis terminorum. 

Determinatio relationis praedicati et copulae 
diverso modo fit. Traditionalis distinctio in tria elementa intel- 
ligit praedicatum ut secundum terminum propositionis non con- 
siderata eius relatione accurata ad subiectum ; hoc ultimum dein 
attribuitur copulae in oppositione ad puros terminos. S est P, 
dicit : S est possessor P ; et copula est illud membrum : « est 
possessor ». — Alia sententia definit P ut omne id quod de S 
asseritur ; tunc P cum S simul sumptum iam constituunt totam 
materiam propositionis. Tunc pro copula non relinquitur nisi 
elementum assertionis, agnitionis propositionis. Forte vocabu- 
lum « est » sumi posset ut eius expressio. At non omnis propo- 
sitio formatur per « est ». Porro est, ubi occurrit, etiam pro con- 
tento requiritur, ut elementum praedicati sensu latiori intel- 
lecti. Immo « est » neque in quaestione aut hypothesi deficit. 
Tunc elementum agnitionis per alia media indicatur : e. g. quod 
sonus versus finem propositionis ascendit, si non distinctio a 
propositione enuntiativa iam aliter expressa est (per pronomen 

interrogativum) ; in propositione autem enuntiativa sonus de- 
scendit. Alia media discriminis sunt circumstantiae, contextus, 
ex quo legens vel audiens percipit, in quo sensu propositio in- 
telligenda sit. 

Bolzano commemorat quaestionem antiquam de propositione s e i p s n m 
destruente ; sicut quando quis dicit: Praesens propositio (quam nunc enuntio) 
falsa est. Solutio quaedam esset haec: nec vera nec falsa est, quia subieetum pro- 
positionis non determinatum est; nam subieetum in se simul dicitur esse tota pro- 
positio; cum tamen pars non constituere possit totum. — Bolzano obiicit: non pro- 
positio ipsa est repraesentatio subieeti, sed sola repraesentatio propositionis (At 
propositio non dicit: repraesentatio praesentis propositionis falsa est; sed: pro- 
positio falsa est). Secundum Bolzano esset realis propositio, sed utique falsa: Quod 
modo affirmo, declaro falsum esse; hinc non affirmo, sed nego; hoc autem falsum 
est. — Tamen prior solutio hoc clarius solvere -videtur : Non videtur vere esse pro- 
positio; si enim membra, quae inter se aequalia dicuntur substituuntur, propositio 
in contradictoriam transit. In propositione nempe : « haec propositio falsa est » 
licere debet, loco subieeti, quod dicit « haec propositio » totam propositionem substi- 
tuere. Tunc autem transformatur in hanc : « lmec propositio est falsa » est falsum ; 
seu: falsum est, quod haec propositio falsa sit; hinc oritur oppositum prioris pro- 
positionis, ex qua tamen per licitam substitutionem aequalis elementi orta erat. 
Ergo prorsus non praeiacet propositio determinata, quia eius subieetum ad libitum 
per substitutionem clementi quod identicum dicitur in contradictoriam transfor- 
mari potest. 

f. Diversae expressiones singulorum elementorum. 

a) Non semper tria elementa propositionis separata inveniuntur. Quod 
elementa aut expressa adsint aut saltem secundum contextum suppleri possint, ex 
definitione propositionis sequitur. Nam P dicitur enuntiari de S; tunc elementa 
S et P et relatio quae enuntiatur certe nominari debent. Apud Scholasticos classica 
forma propositionis erat: S est P; Bolzano praefert formam: S habet P. — Nunc 
autem non semper tria vocabula separata adsunt: Saepe aliquod verbum in se con- 
iungit praedicatum cum copula, ut : Petrus dormit. Immo interdum omnia elementa 
in unico vocabulo eoniuncta inveniuntur; sic in: audio; sto; curro; id quod sub- 
jectum eiusque statum enuntiat. 

Interdum singulare elementum omittitur, quia ex contextu aut circumstantiis 
evidens est, quid supplendum sit. Si in theatro auditur clamor : « ignis », hoc intcl- 
ligitur ut propositio: ignis modo exortus est; hic igitur solum subieetum remansit. 
In responsione ad quaestionem saepissime subieetum et praedicatum simul excidunt. 
Ad quaestionem: quando concentus musicus erit, responsum forte est: hora decima. 
Tunc enim alia elementa facile supplentur. Similiter, quando propositiones breves 
inter se sequuntur; Fur aufugit; ego post eum. 

b) «Imperspnalia» seu propositiones sine subiecto magnas dispu- 
tationes provocarunt; talia sunt: pluit, tonat. Continet in forma verbali, ut videtur 
solum praedicatum, non autem verum subieetum; quid illud subieetum sit, acerrime 
eontrovertebatur. Ortum talium propositionum Sigwart ita describit: Agitur tunc 
de iudiciis perceptionis. Primo proprietas aliqua extraordinaria aut eventus perci- 
pitur et nominatur; deinde ad suum subieetum refertur, quod sequitur; haec suc- 
cessio bene redditur per positionem vocabulorum: currit — lepus, ubi cognitio acti- 
vitatis ut primum apparet. Si nunc designatio rei deficit, aut immo cogitatio eius, 
oritur propositio impersonalis ; non potest suppleri pro subiecto aliquid determina- 
tum. Non est haec difficultas, si subieetum clare conscium est, sed ut evidens omit- 
titur ; ut si auditur : « incipit » (sc. spectaculum, quod omnes iam exspectant) ; vel si 
auditur: foris lubricum est (sc. via); sonat (sc. eampana). Sed in impersonalibus 
proprie dictis (pluit) difficillimum videtur dicere, quid ibi vere subieetum et prae- 
dicatum dici possit. 


Milclosich putabat, subieetum et praedicatum omnino non ad essentiam iudieii 
pertinere, sed solam affirmationem aut negationem; ideo vere darentur propositio- 
nes sine subiecto. Sed secundum dicta iudicio (propositioni) essentiale est, quod ali- 
quid (P) de aliquo (S) enuntietur, etsi forte non omnia in vocabulis exprimantur, 
quando facile ex contextu supplentur. Quid autem hic supplendum est? Secundum 
aliquos in « pluit » hoc est mundus circumdans perceptionis, cui « pluit » ut aliquid 
in eo exsistens subordinetur; aliqui ideo loquebantur de totalitate indeterminata ut 
subiecto. Ad lioc Sigwart iure respondet, de tali re audientes minime cogitare. — 
Probabilius forte est, proprie dictum subieetum esse causam eventus, quod in con- 
ceptu simul cogitetur. Sic Wimdt vocem pluit evolvit in: nubes pluit, aut simile 
quid. Erdmann ' loquitur de iudicio causali indeterminato, subieetum alicubi ut cau- 
sam haberi; saltem lioc secundum eum repraesentari deberet, etsi forte non actua- 
liter conscium sit. Sed si iudicium habetur, elementa eius essentialia vere conscia esse 
debent. — Sigwart indicat aliam explicationem, quae certe in quibusdam casibus 
sufficit. In casu iudieii « tonat » habetur proxime perceptio certi strepitus, cuius 
subieetum datum non est ; tunc perceptio ipsa nominatur et strepitus notus conceptui 
tonandi subordinantur. Non exsistentia illius strepitus enuntiatur; sed ad per- 
ceptionem rectum nomen indicatur; impressio nomen accipit et huie 
classi eventuum subordinatur. Certe tales casus dantur, ut eventum perceptum alicui 
interpretemur, ei nomen suum dando; strepitus indeterminatus clarus fit per nomen 
tonitrus. 

Tamen hic non videtur esse casus normalis pro intelligentia impersonalium. Or- 
dinarie potius habetur hic iudicium exsistentiale, non in sensu abstracto, 
quod talis eventus ut pluere omnino exsistat, sed relate ad praesentes circumstan- 
tias temporis et loci, quod e. g. hic et nunc pluat. Impersonale hoc solum 
incompleto exprimit, sc. eventum pluendi in sua specie et denominatione; audiens 
supplet: hic et nunc. Propositio igitur affirmat eventum (hic: pluendi) hic nunc vere 
fieri. Etiam Sigwart concedit, quod impersonale etiam assertionem realitatis conti- 
neat, quia rem praesentem nominat; maxime pro audiente eundem processum esse, 
sicuti in iudicio exsistentiali; continet repraesentationem universalem e. g. fulgu- 
randi. et postulat, ut hoc repraesentetur. 

Designatio verbalis etiam fieri potest per substantivum ut «tonitru» in sensu: 
tonitru nunc habetur. Sed eventus aliquis temporalis commendat designationem per 
verbum, quod status, eventus designare solet. Copula suppletur per illud medium, 
quod etiam in aliis casibus adhibetur, per tertiam personam singularis praesentis: 
pluit. 

Praeter propositiones abbreviatas, quae ex experientia supplentur, ut patet etiam 
dantur amplificationes, eo quod elementa determinantur per attributa ad subieetum 
aut praedicatum, per obiecta verborum. Eelatio obiecti potest explere id quod im- 
mediate habetur, aut determinare activitatem secundum tempus aut spatium aut cau- 
sam. Eelatio attributiva est repetitio praedicativae, ut adhuc videbimus. 

c) Expressio copulae. Secundum dicta scimus, copulam pro proposi- 
tione essentialem esse, sive consideretur ut indicatio accuratior relationis inter S et 
P, sive ut consensus ad materiam iudieii, ut agnitio relationis realis. Sed non abso- 
lute necessarium est, ut semper per particulare vocabulum reddatur. Potest aeque 
bene ut alia elementa suppleri per circumstantias aut per aliud signum, ut per accen- 
tum, aut modulationem vocis. Sic saepe vox in fine propositionis enuntiativae descen- 
dit, in fine quaestionis ascendit. Si infans, qui linguam paulatim discit contentus 
est, solum subieetum et praedicatum nominare (« cibus — calidus »), saepe ex cir- 
cumstantiis patet, hoc ut iudicium intendi. Etiam certae linguae immediate post 
subieetum adiectivum ponunt et ita propositionem exprimunt, quia copula eis deficit; 
tunc interdum per terminationem vocabuli relatio attributiva a praedicativa distin- 
guitur. 

Copula per diversa media exprimitur. Si praedicatum verbum includit, iam in 
hoc copula inest. Propositio: puer in terram cadit, non continet propriam copulam; 
sed in vocabulis S, P et relatio cadentis subieeti exprimitur. Assertio tunc in con- 

textu conversationis inclusa est. Nam propositio, quae ut propria opinio pronun- 
tiatur, generatim non aliam expressionem per vocabula lmbet, quam illa, quae ab 
aliis auditur et ad quam propria assertio audientis nondum accessit. Hinc solum pro 
copula in primo sensu (quatenus relationem inter P et S exprimit) expressio ver- 
balis habetur, non autem pro assertione ut tali. — Quando propositio simplicem for- 
mam « S est P » servat, vox « est » (indicativus praesentis verbi esse) ut copula con- 
sideratur. Esse ibi non habet sensum exsistendi; lioc in multis casibus iinmo ab- 
surdum esset, ut in fictione (pegasus est alatus); et. etiam si non exclusum sit, ex- 
sistentia alio modo exprimitur, quam per copulam, est. Est accuratius significat re- 
lationem nominalem inter S et P, secundum multos Scholasticos identitatem utrius- 
que (quae ut identitas obioctiva iam declarata est), hinc copula in prima sua si- 
gnificatione. 

Secundum Sigwarl (similiter Ueberweg) expressio identitatis in nostris linguis 
potius est forma flexionis verbi; etiam in vocabulo est solum terminatio exprimit 
actum iudicii, esse autem est elementum praedicati. I-Iinc terminatio personalis si- 
gnificat copulam, in quo indicativus valorem obiectivum designat, tempus verbale 
tempus pro quo res valet. Verbum esse dat conceptui praedicativo formam verbalem 
(aegrotum esse). — Ad hoc dicendum: Valor obiectivus non univoce eo redditui-, 
quod formam verae propositionis enuntiativae distinguit a hypothesi iisdem voca- 
bulis expressa. Loquenti ex sua conscientia notum est, utrum propositionem cum per- 
suasione proferat necne; pro audiente hoc clarum fit ex usu linguae. Sic apud lo- 
quentem urbanum etiam expressio « forsan posset » satis clare ut « est » intelligitur. 
Porro si esse praedicatum intrat, pro copula in sensu relationis inter P et S- intel- 
lecta niliil reliquum est, nisi terminatio personalis, quae valorem obiectivum indi- 
care debet, quod tamen non sufficienter facit (ut antea vidimus). I-line melius di- 
cendum videtur : tota vox est reddit relationem identitatis (obiec- 
tivae) inter S et P. 

Quinam sit accuratior sensus convenientiae inter S et P, hoc pendet ab eorum 
natura; secundum circumstantias haec potest esse realis aut logica, aut inhaerentia 
proprietatis in re ant quaedam relatio. Logica negligeve non debet contentum concep- 
tuum. Quid in propositione S aut P vocatur, lioc fluctuat; ex elementis ipsis derivari 
debet, non ex modo coniunctionis duorum conceptuum. Magna differentia non expri- 
mitur in copula. Aequalitas secundum conceptus est res valde diversa. 

Si copula non tempus praesens indicat, secundum multos tempus (praeteritum 
aut futurum) ad praedicatum pertinet. Propositio: iusti erunt felices, tunc resolve- 
dum est in: iusti sunt felices futuri; melius traduceretur: iusti in tempore futuro 
felices sunt. Sed haec resolutio, in propositionem eum verbo in praesenti et addito 
vocabulo alio, quod tempus exprimit, non videtur rem simpliciorem aut clariorem 
reddere, sed potius obscuriorem. Pariter si ab aliquibus propositio: senes erant pueri, 
resolvitur in aliam: 3enes sunt homines, qui erant pueri, tunc praeteritum non ex 
verbo removetur, sed in propositione incidente recurrit. — Bolzano censet determi- 
nationem temporalem copulae ad subieetum pertinere: S inquantum cogitatur pro 
tempore t, est P; hinc in nostro exemplo: iusti qui in futuro cogitantur sunt fe- 
feiiees; senes qui in infantia cogitantur sunt pueri. Sed iterum dici nequit, has tra- 
ductiones esse expressionem clariorem propositionum, vel ita propositiones ad for- 
mam simplicissimam reduci. Necessitas temporis praesentis in propositione videtur 
esse praeiudieium, quod non probatur. 

§ 3. Theoriae iudicii. 

Quaestio hic est : quisnam est sensus proprius relationis 
inter S et P, quam propositio enuntiat! Aut aliter loquendo: 
possuntne variae formae, quas propositio in lingua ostendit re- 
duci ad formam fundamentalem omnibus communem, quae (1) 


in omnibus intendatur ; aut saltem (2) in quam omnes 
sine mutatione sensus logici pro fine conclusionum trans f o r - 
mari possint! 

1. Introductionis gratia quaedam explicationes iudicii commemorandae sunt, quae 
eius essentiam non vecte concipiunt, quia solas repraesentationes sensitivas (rerum 
aut verborum) agnoscunt: theoriae sensisticae iudicii. Secundum Kobbe. s‘ 
iudicium in eo eonsitit, quod praedicatum sit nomen eiusdem obiecti, cuius etiam 
subieetum nomen est. Contra Uoe M4U: Hoc ad summum valeret, si S et P essent 
nomina propria (Cicero est Tullius; Colonia Agrippina est Ivoln). Pro terminis 
autem communibus veritas non in eo fundatur, quod nomina nota sint, sed in pos- 
sessione attributorum per subiecta. — Erdmann explicationem sensistieam sequitur 
in sensu psycliologiae experimentalis tunc regnantis (eodem modo etiam invenitur 
in prioribus editionibus psycliologiae a Ziehen scriptae, qui eam postea tamen reiicit) : 
si ex perceptione chartae quadratae iudicium oritur: haec eliarta est quadrata, se- 
paratio vocabulorum est res solius linguae; consistit in repraesentationibus verbo- 
rum, non significationum. Novum quid est divisio praedicativa vocabulorum et suarum 
significationum; separatio significationum ad linguam pertinet. Pro propositionibus 
repraesentationes verborum requiruntur, cum repraesentationes rerum saepe desint. 
Vocabula autem non sunt soli vicarii significationum; accedit intelligentia sub li- 
mine conscientiae. — Certe lioc ultimum admitti nequit; hic ex praeiudicio sensi- 
stico, quod nempe solae repraesentationes sensitivae in conscientia dari possint, ex 
intelligentia vocabuli aliquid inconscium efficitur. Hoc negligit, quod loquens sibi 
clare conscius est, se vocabula et propositiones intelligere, quod sine tali intelligentia 
propositio in lingua nota quae intelligitur non distingueretur a propositione audita 
in ignota lingua. Hi errores psychologici qui ante ortum recentioris psycliologiae co- 
gitationum apud empiricos dominabantur, alia ex parte pro logica non habuerunt 
malas consequentias. Nam quamvis natura iudicii falso explicaretur, tamen postea 
consequentiae logicae non ex hac explicatione erronea derivantur, sed ex ipso com- 
plexo iudicio (propositione), quod quilibet ex propria experientia cognoscit. Sic 
Erdmann, Wundt et alii sequentem questionem theoriae iudici non aliter tractant 
atque alii logici. 

Similia valent de explicatione subiectivistica, aut p s y e h o lo- 
gistica iudicii. Subiectivistica est theoria iudicii apud Kant : iudicium ei est re- 
praesentatio unitatis conscientiae diversarum repraesentationum; aut repraesentatio 
relationis repraesentationum, quatenus conceptum constituunt (Hoc iudicium non 
distingueret a complexu repraesentationum); aut est modus, quo cognitiones datae 
ad obiectivam unitatem apperceptionis adducuntur. Unitas obiectiva ei est conve- 
nientia secundum categorias, quas Ego sponte ex se producit (Hic «convenientia» 
cogitare facit de iudicio; sed materia prorsus subieetive sumitur, a spiritu ex pro- 
priis adiungitur). — Secundum W-undt (apud Reidegger ) iudicium est divisio re- 
praesentationis totalis in sua elementa, aut etiam cogitationis in suas partes. In ma- 
teria cogitationis contentum permanens (obiectum) se separat a statibus et proprie- 
tatibus variabilibus; lioc dat: S est P. Cogitatio ei est operatio activa, actus volun- 
tatis, apperceptio. 'Leges cogitandi ei sunt regularitates processus cogitandi (psycho- 
logismus). Evidentiam collocat in organisatione spiritus nostri. Valorem universalem 
reducit ad id, quod aequales leges pro omnibus cogitationibus valent, hinc ad leges 
psychologicas (seientifice solum probabiles). Etiam in hoc supposito nostra quaestio 
manet, utrum in iudicio habeatur identitas aut subsumptio, attributio etc., quam 
quaestionem etiam Wundt omnino inquirit. 

2. Theoria iudicii spectat propositionem enuntiati- 
vam. Inquirimus nempe genus relationis realis, quam iudiciuni 
asserit; utrum ibi dentur diversae relationes, aut omnes ad de- 
terminatam speciem (simplicissimam formam propositionis) re- 

duci possint. Haec reductio duplici modo intelligi potest, aut ita 
ut forma simplicissima vere in formis propositionis externe di- 
versis conscia sit, ut propositio naturaliter in ea apprehenda- 
tur (quae est quaestio psychologica) ; aut ita ut diversae for- 
mae in reali cogitatione diverso quidem modo intendantur, sed 
tamen quaelibet propositio in propositionem alterius formae 
transformari possit; quod igitur diversae propositiones inter 
se aequivalentes sint pro usu logicae, sicuti hoc interdum sunt 
conversiones iudiciorum. Theoriae celebriores sunt hae : 

a) Theoria sub sumptionis logicae veteris. Haec di- 
cit : logice subiectum continetur in extensione 
praedicati. Homo albus est, dicit : homo est unum entium 
alborum. Hoc sequitur ex examinatione prioris propositionis : 
nam homini (S) tunc proprietas (P) convenit ut pars suarum 
notarum, ut elementum aliquod ; tunc autem entia, quae subiec- 
tum designat, etiam sunt membra classis, quam praedicatum 
designat. Ideo omne judicium, quod in formam normalem 
(S est P) reductum est, ut iudicium subsumptionis considerari 
potest ; et ita haec assertio logicae traditionalis constat. — Si- 
militer Joyce, qui eam nominat theoriam inclusae extensionis: 
totalitas membrorum 'S cadit in classem totalitatis P. Mill ad- 
iungit : PTniversalitatem theoriae probat etiam « dictum de om- 
ni» (de quo in doctrina ratiocinii agemus). Eadem theoria in- 
venitur etiam apud Kant et H egel.-Wundt : Copula « est » in sua 
abstracta forma permittit statuere relationem iudicii inter quos- 
eunque conceptus. Iudicium tunc ad subsumptionem reductum 
est. Hoc pro relatione duorum conceptuum practicum est, sed 
minus bene convenit, quando praedicatum est eventus (e. g. ar- 
bor cadit, tunc transformaretur in : arbor est unum entium ca- 
dentium). 

Sed si ita possibilitas transformationis propositionum in 
propositionem subsumptionis universaliter agnoscitur, tamen 
multi iure obiiciunt, hanc non esse apprehensionem naturalem 
pro quolibet iudicio et de hac sub sumptione non in 
omni propositione cogitari. Windelband: Aurum fla- 
vum est, in ordinaria cogitatione non dicit, illud subordinari 
corporibus flavis, sed solum, quod ipsum habeat proprietatem 
flavi. — Erdmami : S et P non semper pertinent ad eandem se- 
riem ordinationis ; e. g. in : regio est arenosa ; aut : S est minus 
quam P. Res non mensuratur per proprietates et relationes. 
Respondent quidem : hic praedicatum compleri debet; e. g. ad: 
regio est arenosa regio. Sed certe hoc artificiale est. — Accu- 
ratius Mill: In realitate possibilitas unionis in unam classem 
est potius consequentia ex iudicio; classificationes non praece- 
dunt. Ascribimus obiectum ad classem, quia iudicium verum 
est; non iudicium verum est, quia obiectum ad classem adnu- 


meramus. Pariter Joyce. Geyser : Subsumptio non est sensus 
primarius. Relationes extensionis fundantur in alia relatione, 
quod notae P in S ut cogitatio partialis continentur. 

b) Theoria comprehensionis iudicii plures for- 
mas habet. Secundum eam in genere in iudicio non consideratur 
extensio conceptuum, sed eorum comprehensio, et contentum 
P in contento S invenitur. Hoc maxime exspectatur in 
enuntiatione proprietatum; similiter in multis enuntiationibus 
conceptuum. Sensus iudicii est : alterum alteri convenit, id quod 
in diversis expressionibus edici potest. — Storring hic loquitur 
de unitate temporis et spatii (pro S et P) et de impressione 
entis uniti. (Contra hanc formulam stat obiectio, hoc non distin- 
guere relationem in iudicio a compenetratione obiectorum di- 
versorum; si spiritus eundem locum occuparet, quem corpus, 
exinde nondum habetur identitas illa, quam iudicium statuit). 
Honecker dat ut optimum exemplum inhaerenti am proprietatis 
in obiecto. — Joyce describit theoriam attributorum, quae re- 
solvit iudicium in : attributa P concomitantur attributa S ; mor- 
talitas comitatur humilitatem. Sed ipse obiicit : in propositione 
concretus homo subiectum est; porro significatio copulae non 
est concomitari, sed identitas. — Sed haec critica tangit solum 
formam imperfectam, in qua hic theoria comprehensionis pro- 
ponitur; concomitari non ita intelligitur, ut ubi notae S inve- 
niantur, in eodem loco notae P adsint ; sed dicere omnino vult 
inhaerentiam, quam proprietas relate ad substratum habet. Ad 
hanc explicationem multi logici revertuntur. Ita Geyser; Mill 
illam exprimit : Pro singulari iudicio significatio certe haec est, 
ut subiectum habeat proprietates connotatas per praedicatum ; 
attributum mortalis continuo comitatur attributum homo. — 
Hofler : S est P, est relatio comprehensionis coexsistentiae inter 
P et alias notas S. 

Ex dictis patet, inhaerentiam in multis exemplis esse ap- 
prehensionem naturalem iudicii; sic maxime in praedicatione 
proprietatis. In quibusnam speciebus haec apprehensio magis 
vel minus naturalis sit, inde nondum determinatur'. 

c) Cum explicatione praecedenti saepe coniungitur theo- 
ria identitatis partialis. Geyser loquitur de theoria 
identitatis Scholasticorum. Sic propositio : homo albus est, re- 
solvitur : nota homo et nota album spectant, idem subiectum. 
Etiam Sigwart loquitur de identificatione inter S et P. • — Se- 
cundum Storring in qualibet subsumptione habetur partialis 
identias, similiter in iudicio, quod S maius (minus) sit quam 
P. — Honecker obiicit: Identitas conceptuum non valet in iu- 
dicio particulari (aliqui A sunt B), et identitas partialis non 
in iudicio universali negativo (nullum A est B). Sed hoc negli- 
git, in priori casu solum asseri identitatem pro parte ex classe 

S, in secundo vero identitatem expresse negari. — Frick theo- 
r i am scholasticam identitatis sic exponit : S con- 
siderato ut obiecto convenit P ut nota aut forma determinans, 
fune identitas enuntiatur inter rem quae habet naturam S et 
rem quae habet naturam P. Homo albus est, hinc dicit : Ens cui 
convenit esse homo et unum entium cui convenit album sunt ea- 
dem res. Explicatio ostendit, per hanc constructionem non 
reddi naturalem apprehensionem propositionis, sed solum diei, 
propositionem in hanc formam transformari posse; haec vero 
apprehensio vix in mentem veniret ei, qui modo innocenti dicit : 
hic homo albus est. Quando illam propositionem dicimus, enun- 
tiare volumus pro certo homine colorem in eo visum, seu pr 
prietatem quam possidet. 

Pariter complicata est theoria praedicativa apud Joyce : S significat rem, P 
proprietatem, quam de re enuntiamus; tunc iudicium dicit, obieetmn quod S et P 
exprimunt, identicum est. Ad hoc adiungit; tunc S intelligitur secundum suam ex- 
tensionem, P secundum comprehensionem. At S naturali modo pereipi videtur ut 
obieetum, non ut classis quaedam. 

d) Magis artificiales sunt explicationes, secundum quas in quolibet iudieio plena 
■identitas asseratur. Ita Condillac in quolibet iudieio videt aequalitatem. — • Secun- 
dum theoriam celebrem Lotze iudicium spectat contenta repraesentationum; de auro 
ipso dicere volumus, illud flavum esse; non quidem quodlibet flavum, sed flavum 
auii (iudicium hoc non dicit). In: aliqui homines sunt nigri, hoe non ita intelligitur, 
aesi electio inter homines arbitraria sit; sed cogitamus de hominibus nigris, qui sunt 
verum subieetum propositionis; etiam nigrum ipsum limitatur per realitatem. Hinc 
propositio intelligitur: aliqui homines, se. soli homines nigri sunt nigri homines, 
liinc secundum contentum habetur perfecta identitas, solum in forma diverso modo 
designata. — At talis propositio esset mera tautologia; valeret, etsi nulli homines 
nigri exsisterent. Vere propositio dicit, dari homines nigros, hunc colorem esse illo- 
rum proprietatem. Similiter Geyser: Aurum flavum est, dicit flavum esse notam 
auri. — Iirdmann : in his exemplis solum subordinatio habetur, aequalitas partialis 
inter S et P. Storring vera iudieia identitatis solum in certa classe iudiciorum videt. 
Formalia sunt: A est A; realia habentur in extensione aequali, ut in definitione. 
Aequalitas duarum supcrficierum solum earum magnitudinem spectat. In aequatio- 
nibus nlgebraicis absoluta aequalitas asseritur. 

In alio sensu identitas totalis iudicii habetur, quando i udi - 
c i u m in logica mathematica exprimitur. Ut iudicium in 
aequationem convertibilem transformari possit, ita mutari de- 
bet, ut ad P iterum S quasi eius attributum adiungatur. ludi- 
cium « S est P », tunc traducitur in aequationem : S = SP (ubi 
8 P dicit ens quod s i m u 1 est S et P ; sicuti homo mortalis si- 
mul est et homo et mortalis). In hoc sensu Jevons etiam in ordi- 
naria lingua traducit : Homines sunt mortales in : homines sunt 
mortales homines (hic vocabulum iteratum « homines » ad sum- 
mum superfluum apparet, minime iudicium faulsum reddit). 
Haec trasformatio in aequationem sine dubio licita est; et 
adhibetur in hunc finem ut secundum regulas huius calculi com- 
putationes perficiantur, nova indicia deducantur. Tamen non 
asseritur, sic exprimi sensum naturalem immediatum proposi- 


tionis, qualem loquens immediate cogitet. — Ad hunc modum 
transmutationis mathematicae pertinent etiam illae, quas Venn 
et Keynes indicant : Ex propositione : omnes x sunt y : sequitur 
aequatio : x (non-y)=0 : i. e. res, quae esset x et simul non-y non 
exsistit, non est possibilis. Joyce in hac re impugnat, quod pro- 
positio universalis solum significationem hypotheticam habeat 
(quo sensu utraque forma aequivalens sit, vel quid pro hac re 
addendum sit, postea videbimus). Addit : assertio negativa non 
est assertio primaria propositionis (Hoc verum est; sed hic 
solum de transformationibus loquimur, quae pro certis finibus 
aptae esse possunt). Tandem : Propositio : x (non-y)— 0 non es- 
set universalis, sed solum pro tempore praesenti valet (utrique 
formulae eadem significatio dari potest). 

e) Ulterior quaedam explicatio iudicii a Brentano data iudieia in certo sensu 
concipit ut iudieia exsistentialia. Brentano iudicium convertit in for- 
mam: «A est» (A non est), ubi est significat «agnitionem pro A». Haec arbor 
est viridis, tunc dicit: haec arbor viridis est; omnes homines sunt mortales, dicit: 
homines immortales non sunt. Killebrand'. apud Brentano conceptus exsisten- 
tiae primum ex iudieio oritur, non est quid extra iudicium. Plenus sensus propo- 
sitionis : « A est », est simpliciter agnitio ipsius A. Ideo iudicium consistit in 
speciali relatione intentionali ad obieetum immanens, est phaenomenon primitivum. 
Nominamus aliquid exsistens, si iudicium, quod illud agnoscit, verum est. 

Heidegger opponit: agnitio et exsistentia ipsae non explicantur. Propositiones: 
haec arbor est;- et: tria maius est quam duo, certe habent diversum sensum voca- 
buli est. Iudicium agnitionis debet esse, quod obieetum valet. — Joyce contra theo- 
riam exsistentialem, quae ponit « est = exsistit », iure obiieit : Hoc certe non valet 
pro casu, quod obiecta sunt (mera) obieeta cogitationis ; iudicium dicit, quid res 
sit, non autem quod sit. Si propositio exsistentiam asserit, hoc est propter con- 
tentum, non propter naturam propositionis ut talis. — Accuratius dicta comprehendi 
possunt: Est sententia bene fundata, ut psyehologia ostendit (cfr. auctoris Psychol. 
Specui. II, tlies. 5), quod agnitio propositionis aliquid speciale est (phaenomenon 
primitivum), quod ipsa non coincidit eum mera cognitione relationis realis, sed est 
operatio activa intellectus. Sed talis cognitio secundum omnes spectat solum rela- 
tionem, nunquam obieetum singulare; non domus agnosci potest, -sed quod magna 
sit, hanc formam habet, aut quod exsistit etc. E contrario affirmatio, ili proposi- 
tione : « A est », solum A agnosci, contra Brentano et paucos eius sectatores, sensum 
nullum habere videtur. Si enim « A est » intelligitur ut « A exsistit », vere asseritur 
relatio quaedam realis, nempe fundamentum cuiuslibet efficientiae ipsius A in mun- 
dum. Hinc phaenomenon primitivum est agnitio relationis cuiusdam realis, non au- 
tem simplicis obiecti. — Porro transformatio in propositionem exsistentialem non 
pro omnibus iudiciis possibilis est, non e. g. pro geometricis. Propositio : omne trian- 
gulum aequilaterale est aequiangulare, non dicit tale triangulum exsistere. — Totum 
tentamen, transformandi omnia iudieia in iudieia exsistentialia videtur depromptum 
esse ex logica mathematica, in qua simile quid fit. Iam Leibniz pro quattuor specie- 
bus propositionis (sunt universales, particulares, positivae et negativae, ut postea 
explicabitur) proposuit aequationes illis aequivalentes, quae hodie agnitae adhuc sunt. 
Sed tunc exsistentia sumitur in sensu latiori, ita ut. possibilitas exsistendi sufficiat, 
ut. adhuc videbimus. 

f) Omnia complectendo dici igitur potest: Theoria 
extensionis, identitatis partialis etc. eatenus rectae sunt, quate- 
nus aliae formae iudiciorum in has transformari possunt cum 

sensu aequivalenti, id quod pro finibus logicae sufficit. Variae 
deductiones in doctrina ratiocinii supponunt, iudicia habere 
formam extensionis, subsumptionis ; simile quid habetur in con- 
versione indiciorum ; magis etiam hoc valet pro logistica, quae 
solas aequationes tractat. Utilitas harum transformationum ma- 
gis consistit pro theoria scientifica, quam pro applicatione prac- 
tica. Qui conclusiones deducit, regulas syllogisticae non neces- 
sario scire debet ; plerumque nescit de quanam forma syllogismi 
agatur, sed modo naturali ex relationibus agnitis novam deducit 
inter duos terminos nondum coniunctos. Hoc iam infantes prae- 
stant. Methodica tractatio est res scientiae, quae conexiones per- 
fecte perspicere vult. Logistica e. g. inservit pro solutione ca- 
suum maxime complexorum, qui in lingua verborum difficulter 
perspiciuntur. Ceterum Jevons, qui logisticam optime novit, af- 
firmat se etiam cum verbis omnia deducere posse, quae logisti- 
ca suis aequationibus solvit. 

Si formae propositionis quaeruntur, quae in sensu naturali 
immediate intelliguntur, dici nequit simplicissimam formam in 
omni casu esse iudicium subsumptionis. Saepe talis transfor- 
matio immo innaturalis apparet, ne dicam comica. Quis credi- 
derit, iudicium : equus currum trahit, modo magis naturali reddi 
in forma : equus est unum entium, quae currum trahunt. Cete- 
rum haec inquisitio sensus maxime naturalis est potius psycho- 
logica, quam logica. Ideo nos solum hic breviter occupat, 

3. Logici scholastici distinguunt formam naturalem et inversa in 
propositionis. Friclc: In forma naturali P est nota ipsius S, seu in compre- 
hensione ei subordinatur ; alia ex parte in extensione P universalius est, quam S. 
In propositione conversa autem hoc noniam valet. Sic. propositiones naturales sunt: 
homo est animal, Caesar est homo, fortitudo est virtus. Propositiones conversae (ut 
probabimus) sunt tunc: aliqua animalia sunt homines; aliquis homo est Caesar; ali- 
qua virtus est fortitudo. — At regula allata propositionis naturalis etiam in con- 
versa valet: subiectum totale (includendo voces aliqui, aliquis) etiam tunc non 
habent extensionem maiorem quam P; et subiectum in sua comprehensione continet 
comprehensionem ipsius P. Discrimen principale potius constare videtur in eo, quod 
propositio naturalis est simplicior et magis determinata, quam inversa, si ultima 
est propositio particularis, ideoque indeterminata. Hoc autem non pro omni con- 
versione valet (ut videbimus). 

In quaestione de ordine propositionis iam Aristoteles distinguit va- 
ria genera, quomodo aliquid de aliquo enuntietur, se. 1) ut accidens de accidente, ut 
in propositione: hoc album movetur; tune datur subiectum commune, cui utraque 
proprietas convenit; aut 2) ut subiectum de accidente, ut in: hoc album est lignum; 
album utique non potest esse vel fieri lignum; tunc habetur subieetum, cui accidit 
esse lignum, sc. hoc album (talis propositio, ut vidimus, sic oriri videtur, ut primo 
color percipiatur et nominetur, dein materia) ; 3) ut accidens de subiecto, ut in : hoc 
lignum album est: ligno convenire potest, esse vel fieri album. In ultimo easu habe- 
tur praedicatio simpliciter; nam hic praedieatum vere in eo est, cui 
ascribitur; in aliis casibus praedicatum solum improprie (secundum quid, per ac- 
cidens) praedicatur, non inhaeret ei, de quo enuntiatur. In seientiis propriis so- 
lum illa praedicata consideramus, quae vere inhaerent (subiecto). Praedicatio sim- 
pliciter non (simpliciter) convertibilis est. Propositio: risibile est homo, est quidem 


vera; non vero est praedicatio simpliciter. Idem valet de praedicato essentiali, ut: 
homo est animal. — Haec expositio utique non est pure logica, sed introducit 
relationem metaphysicam substantiae et accidentis, quod necessario substantiae in- 
haereat. Qui perceptionem per iudicium exprimit (ut: hoc album se movet), non ne- 
cessario de hae relatione metapliysica cogitare debet. 

Similis etiam est divisio generum propositionis apud Keynes. Propositio: S 
est P, diverso modo apprehendi potest, eo quod quilibet terminus aut ut obiectum aut 
ut attributum consideratur. Sic oriuntur quattuor casus: S obiectum, P attributum: 
quod possessionem praedicat; S et P obiecta: dicit inclusionem; S et P attributa: 
dicit, illa inter se comitari; S attributum, P obiectum: monstrat aliquid. 1) S ob- 
ieetum, P attributum: omnes homines sunt mortales; omnes adamantes eombustibi- 
les sunt. Haec est apprehensio naturalis, praedicativa, quae S sumit ut obiectum, 
P ut eius proprietates. Alia entia mortalia tunc vix in mentem veniunt. In substan- 
tivo potius de re cogitamus, in adieetivo de proprietate. 2) Si S et P obiecta sunt, 
habetur relatio inter duas classes; tunc non agitur de possessione proprietatum, 
sed de inclusione aut exclusione, ut inter populunx et complexum populorum. 3) Si S 
et P attributa sunt, comparantur proprietates, quae S et quae P definiunt: aliqua 
S sunt P (aliquid amarum est sanum) ; aliquoties proprietates, quae constituunt P, 
comitantur illas,' quae constituunt S. Nullum S est P: nunquam inter se comitantur; 
hic proprietates definitionis semper collective sumuntur. 4) S proprietas, P obiectum. 
Attributa in S monstrant individuum classis P. Non omne quod splendet aurum est ; 
i. e. proprietas splendoris non semper demonstrat praesentiam obiecti aurei. — Haec 
divisio simul dat bona exempla pro aliquibus theoriis iudiciorum, quas antea enu- 
meravimus. Sic 2 pertinet ad theoriam subsumptionis, 1 et 3 ad theoriam compre- 
hensionis. 


Caput II. 

Divisiones propositionum. 

§ 1. Divisiones generales secundum materiam propositionis. 

1. Introductio. Diversae divisiones iudicii inde oriuntur, quod iudicium 
est structura complicata cum elementis lieterogeneis, quae diversis modis occupari 
possunt. Hanc cogitationem sequens Wiindt statuit amplam divisionem secundum 
formas subiecti iudicii, praedicati, relationum iuter utrumque, validitatem, cum haec 
omnia sint elementa essentialia propositionis. Sic e. g. S singulare esse potest aut 
multitudo (ut videbimus); P potest esse status, proprietas aut obiectum; in qua re 
Wundt differentiam conspicit inter narrationem cum elementis temporalibus, descrip- 
tionem, in qua adiectivum dominatur, explicationem, quae subiectum ad conceptus 
partiales reducat etc. Ad formas relationis iudicii numerat identitatem inter S et P, 
subordinationem, dependentiam inter illa; ad formas validitatis pertinent modali- 
tates iudicii. — Has ideas Kittye prosequitur in propria divisione: 1) secundum 
structuram propositionis, simplicem aut compositam, quae ultima iterum multas sub- 
divisiones admittit; 2) secundum validitatem: in veritate, necessitate, motivatione 
etc.; 3) secundum relationem realem, ut iudicium exsistentiae, proprietatis, relatio- 
nis; 4) secundum subiectum: utrum sit obiectum, conceptus, iterum forte iudicium, 
cuiusnam qualitatis; 5) secundum praedicatum aut iudieia analytica aut synthetica. 

In hoc capitulo progrediemur a simplici ad compositum, et diffe- 
rentias prominentes iudiciorum linguae in classes ordinabimus, et illa examinabimus, 
quae pro cognitione logica maioris momenti sunt. Secundum hunc ordinem succes- 
sivo tractabuntur: 1) quaedam divisiones generales iudiciorum secundum materiam 

earum; huc pertinet oppositio fundamentalis iudieii idealis (theoretiei) et iudicii 
empirici experientiae; cum sus subdivisionibus; 2) oppositio qualitatis iudieii secun- 
dum affirmationem et negationem; 3) divisio secundum extensionem iudieii; 4) di- 
versa modalitas propositionis in possibilitate et necessitate, secundum diversam signi- 
ficationem modalitatis in logica antiqua et recentiori; 5) propositiones hypotheticae; 
(i) coniunctiones propositionum; 7) formae complexae intra propositionem. 

Aliqui logici per modum introductionis loquuntur de iudicii veritate’ et 
certitudine : Divisio fundamentalis est obieetiva in propositiones veras et fal- 
sas, et subieetiva in certas et incertas. Natura enim iudicii postulat adaequati onem 
intellectus cum re, et certitudinem de hac adaequatione in spiritu. Veritas iam trac- 
tabatur ut proprietas fundamentalis in determinanda essentia iudicii ; et in omnibus 
sequentibus inquisitionibus logicis quaestio rectitudinis logicae et veritatis realis sem- 
per revertetur, quia haec proprie finis logicae est. Secundum eertitudinem logici graeci 
distinguunt varias regiones applicationis; ita Galenus propositiones apodeictieas, 
quae solae seientificae sint, quae ipsam rem inquirunt et id quod ei soli convenit; 
propositiones dialecticas, quae solum ad exercitium pertinent; rhetoricas, quae inni- 
tuntur testimonio externo et similibus; sophisticas cum voluntaria detorsione veri- 
tatis. Ad certitudinem revertemur, quando propositiones modales tractantur; ceterum 
scientia, quae certitudinem proprie considerat, est critica rationis. — Ad veritatem 
et certitudinem pertinent evidentia propositionis. 1 Toflev. Propositiones evidentes 
semper verae sunt, quamvis detur quoque certitudo mere subieetiva sine vera evi- 
dentia. Aliquid immediate aut mediate evidens esse potest. Sic ex judiciis exsisten- 
tiae iudicia perceptionis internae immediate evidentia sunt. Versantur circa appa- 
rentiam psychicam praesentem, sunt affirmativa et individualia; denominatio qui- 
dem eventuum falsa aut inaecurata esse potest. Etiam multa iudicia comparationis 
immediate evidentia sunt; si e. g. magnam differentiam enuntiant (album non est 
nigrum) ; non autem si ob meram intuitionem aequalitas asseritur. Aliter res se habet 
in obiectis idealibus, ubi de aequalitate certissimi esse possumus. Evidentia sunt iu- 
dicia de non-eonvenientia notarum insociabilium, in variis assertis de possibilitate, 
de necessitate. 

2. Iudicia a priori et a posteriori distinguuntur 
secundum obiectum. Priora spectant ideas universales, ex qua- 
rum comparatione propositio universalis necessario derivatur. 
Iudicia a posteriori spectant perceptionem singularem, asserunt 
relationem realem exsistentem. Priora sunt obiecta necessaria, 
posteriora vero contingentia, quae etiam aliter cogitari possent, 
sed ob sufficientem experientiam subieetive necessaria sunt. Ari- 
stoteles in sua Analytica dicit : in propositione normali enun- 
tiatio aut est de essentia subiecti aut de determinatione acciden- 
tali. Praedicatum essentiale dicit, subiectum id esse, quod ei at- 
tribuitur aut eius partem. Homo est animal e. g. includit : esse 
hominem et esse animal ; propositio vero : homo albus est, non 
includit : esse hominem ' est esse album ; nam hoc homini acci- 
dentale est. Vocabula : a priori et a posteriori primum inve- 
niuntur apud Albertum de Saxonia, qui illa affert agendo de 
demonstratione propter quid et quia ( Prantl ). Iiofler : Iudicia 
a posteriori sunt ex experientia. Ad priora annumerantur pro- 
positiones mathematicae; evidentia illarum sequitur ex sola 
comprehensione repraesentationum. 

Apud logicos recentiores eadem differentia saepe exprimi- 
tur ut oppositio inter iudicia i d e a 1 i a (conceptu alia) 


et iudicia r e a 1 i a , e m p i r i c a . Iudicium reale describit 
realitatem, in qua etiam alius eventus cogitari potest; spectat 
res exsistentes, individua. Hoc iudicium indicat proprietates 
subiecti; eius veritas dependet ab exsistentia relationis realis 
obiectivae. Exempla sunt enuntiatio alicuius attributi percepti, 
alicuius activitatis, conexionis causalis etc. v. Kries dat exem- 
plum : Corpus Iv in tempore t est in loco L. — Iudicium autem 
ideale non enuntiat exsistentiam realitatis ; sic iudicia mathe- 
matica, logica; ex iis solis iudicium reale deduci nequit; iudi- 
cium ideale spectat obiecta cogitata, obiectum universale. Va- 
liditas eius a tempore non dependet; ei convenit necessitas 
logica. 

3. Celeberrima facta est divisio in iudicia analytica 
et synthetica 

a) Apud N e o s c h o 1 a s t i c o s differentia habetur ut ae- 
quivalens cum illa in iudicia a priori et a posteriori. Analyti- 
cum eis est iudicium, quod ex analysi idearum ut verum cogno- 
scitur, non ex analysi . perceptionis, neque ex analysi subiecti 
solius. Coniunctio praedicativa fundatur in conceptu termino- 
rum. Interdum etiam ab eo abstrahitur,, utrum identitas imme- 
diate cognoscatur an ulteriorem laborem cogitandi supponat. 
Hoc iudicium necessarium est. Iudicia immediata huius generis 
dicebantur propositiones per se notae. Iudicium au- 
tem syntheticum ex experientia sumitur, non est necessarium, 
sed solum factum. Etiam apud logicos modernos similia inve- 
niri possunt. Ita Heymans : In iudieio analytico analysis sub- 
iecti S sive directe sive per logicas operationes invenit P ; hinc 
ex definitionibus derivatur. Ita est in formula: s = V 2 • gt 2 pro 
motu uniformiter acclerato. Propositiones arithmeticae (ut 
7 + 5 = 12) sunt analyticae. Iudicium vero syntheticum dat id 
quod in experientia invenitur. Propositiones geometricae prius 
considerabantur ut analyticae ; post Riemann autem ut synthe- 
ticae. — Hoc ultimum rectum non est; nam non innituntur in 
experientia ; sed derivantur ex certis definitionibus et hypothe- 
sibus ; solum hvpotheses fundamentales pro geometria euclidea 
et non-euclidea diversae sunt et utrumque cogitari potest. 

b) Nova acceptio horum terminorum incipit ex tempore 
Iv a n t i i et postea multos asseclas invenit. Hoc mirum non est, 
significatio enim conceptuum scientificorum non est immutabi- 
lis, sed in decursu scientiae ex bonis rationibus mutari potest. 
Kant nunc definiebat iudicium analytieum ut illud in quo P iam 
(modo tacito) in conceptu S continetur (non in contento empi- 
rico alicuius rei observatae). Hoc iudicium analytieum cogita- 
tionem nostram solum clariorem reddit, non scientiam nostram 
auget, est iudicium explanans, explicans (Erlauterungs- 
urteil). In S cogitamus iam vere P, etsi minus clare. Patet talia 

iudicia esse a priori ; non indigent experientia ; sed solum sunt 
parva pars iudiciorum a priori, non tota haec classis ; solum S 
in partem suae definitionis resolvitur. — Indicium syntheticum 
secund u m hanc doctrinam est indicium amplificans 
meam scientiam, illam extendens (Erweiterungsurteil), per quod 
in P aliquid enuntiamus, quod in conceptu S non continebatur ; 
P iacet extra conceptum S. Ad hanc classem pertinent iudicia 
empirica; sed secundum Kant etiam iudicia arithmetica, ut 
7 + 5 = 12; hoc quidem a priori valet, sed (ut putat) aliquid 
dicit, quod ultra conceptum subiecti transgreditur. Hinc dantur 
iudicia synthetica a priori et a posteriori. 

Ad iudicia analytica pertinent etiam iudicia identica ; ut A 
est A ; A, quod B est, est B ; quae ut patet solum ex particulari 
fine enuntiantur; secus essent tautologiae. Bolsano : Dantur 
etiam propositiones quae solum apparenter identicae sunt. Pro- 
positio : quod malum est, malum est, habet duas diversas signi- 
ficationes vocabuli malum ; dicere vult : quod malum est,, non 
debemus excusare velle. Etiam homo doctus est homo : dicere 
vult : etiam talis homo deficere potest, id quod utique a homine 
non aliter exspectari debuit. Keynes addit : In propositione : 
Infantes sunt infantes, S dicit aetatem, P autem proprietates 
(forte morales) adhuc imperfectas. 

Doctrina Kantii multam contradictionem invenit. Schleiermacher ei 
opponit, id quod dein a multis repetebatur: Differentia analytici et syntlietici tunc 
non obiective valida esset, sed subieetive mutabilis. Nam de S paulatim conceptum 
pleniorem acquirimus; tune semper plures proprietates analytieae fiunt, quae antea 
syntheticae fuerant. Iudieium «omnia corpora gravia sunt», ut dicunt, pro mathe- 
matico syntheticum est, pro physico analytieum. Cum evolutione eonceptuuin tunc 
semper plura iudicia analytica fiunt. Etiam Sigioart. dicit: Kant supponit concep- 
tum, qui non exprimit totam essentiam; tunc accidentale est, quas notas in con- 
ceptu contineat. Certa iudicia analytica solum dari possunt, si significationes voca- 
bulorum absolutae sunt. 

Sed contra has refutationes responderi potest: in definitione non cogitandum 
est de conceptu accidentali subiectivo, sed de obiectivo, qualis in scientia praeiaeet 
(etsi neque hic prorsus invariabilis sit) ; tunc obiectio ex mutabilitate cadit, 
saltem pro praesenti periodo scientiae. Sic corpus cogitari nequit sine extensione, 
quae eius proprietas fundamentalis est, et quam omnes scientiae supponunt, sed om- 
nino sine gravitate. Etiam pro physico gravitas non est elementum absolute neces- 
sarium pro corpore. Saepe loquitur de aethere, quod grave non sit, sed phaenomena 
gravitatis primum producat. Hinc gravitas in conceptu universali corporis non m- 
esse potest. — Pariter Geyser iudicat : Analytieum est, quod obiective ad conceptum 
essentiae rei pertinet; hinc obiectio ScMeiermacher eorruit. — Tamen contra Kant 
urgeri potest, quod de hoc conceptu obiective valido non directe loquitur; seeundum 
eius verba omnino agitur de conceptu momentaneo subiectivo. Dicit hunc conceptum 
mutari, si id distinctius fit, quod minus clare iam simul cogitabatur, sicut conceptus 
corporis. — Hinc definitio Kantii ita explicanda aut mutanda esset, ut cogitetur de 
conceptu obiectivo in sensu scientiae. Porro Joyce contra Kant obiicit: si iudieium 
geometricum analytieum non est, aut enuntiatur ob impulsum subieetivum (a priori 
in sensu Kantii), aut ob experientiam secundum MiU; sed utrumque non sufficit, 
sicut critica cognitionis demonstrat. — At in hac obiectione vox analytieum non 


sumitur in sensu Kantii, sed in sensu logicae anterioris, et in hoc sensu etiam hodie 
iudieium analytieum a priori dici potest. Tunc erit iudieium a priori amplificans, 
praeter iudicia explanati a, quae sola a Kant analytica vocantur. 

Cum definitiones in certo gradu arbitrariae sint et novae 
definitiones Kantii apud modernos multos asseclas invenerint, 
ut patet intelligi debent et contra illorum usum nihil dici potest. 
Solum maius tunc periculum erit, quod (ut non raro fiebat) etiam 
ulterior doctrina Kantii de natura subiectiva iudicii analytici 
a priori accipiatur, quae in critica cognitonis reficitur. Certe 
claritatis gratia etiam commendandum est, ut novae definitio- 
nes terminorum non adhibeantur, sed aliae minus controversae, 
ut iudieium explanationis et amplifiactionis, iudieium experien- 
tiae et iudieium conceptuale, a priori et a posteriori in sensu 
necessitatis pro cogitatione aut in sensu puri facti empirici. 

e) Ceterum non omnes logici moderni expositiones Kantii recipiunt. 
Variae proponebantur explicationes, prout vox analysis aut synthesis ad varia refe- 
rebatur. Non omnes referunt haec verba ad unicum S, sed multi ad relationem to- 
talem inter S et P, ex quo tunc valde diversae significationes oriuntur. Kulpe iudi- 
cia analytica vocat, si P non solum ad conceptum S pertinet, sed ad eius contentum, 
etiam reale, quale in experientia percipitur; tunc etiam in iudiciis realibus habentur 
iudicia analytica, ut: caelum caeruleum est; iudicia vero synthetica spectant rela- 
tiones inter A et B, quare ad A externae sunt, ut relationes subiectivae similitudinis. 
Secundum hoc etiam iudieium 7 + 5 = 12 vocat syntheticum, inuno etiam iudieium 
identicum, ut A est A. — Uebenueg potius Kant sequitur: differentia iudiciorum 
in eo nititur, quod diversitas formationis iudicii ad ipsum iudieium transfertur. 
Si repraesentatio totalis, in qua membra iudicii non evoluta continentur, decompo- 
nitur, ipsa elementa conscia fiunt, quae antea nondum simul cogitabantur; haec sunt 
iudicia analytica. Syntheticum autem iudieium est, si repraesentationes primum com- 
binantur, sicut in perceptione aut testimonio aut in deductione. — • Sigwart diffe- 
rentiam aequat illi inter iudicia immediata et mediata. Iudicia immediata diiudican- 
tur ex coniunctis repraesentationibus ipsis; mediata postulant alia supposita. Sic in 
iudicio denominationis aut activitatis etc. experientiae purae immediate conscii sumus 
adaequationis, quam iudieium enuntiat. Etiam in iudicio relationis iudieium sequi- 
tur analysim repraesentationis totalis. Omnia iudicia immediata sunt analytica, eo 
quod solum elementa iterum cpniungunt, quae per analysim acquisita erant. Syn- 
thetica sunt iudicia derivata. — Certe etiam in hac expositione clarius esset, tunc 
simpliciter loqui de iudiciis immediatis et mediatis, non autem de analyticis et syn- 
tlieticis. 

Bolsano dat novam explicationem, . quae cogitationes logisticas (postea ortas) 
anticipat, sc. eo quod< aliquod vocabulum propositionis per alia arbitrarie suppleri 
possit. Iudieium analyticuni est, si certi conceptus in eo manente veritate proposi- 
tionis pro arbitrio per alios suppleri possunt, supposito, tunc propositionem adhuc 
suam obiectivitatem servare; secus iudieium syntheticum est. Sic propositio: «homo 
moribus bonis carens non meretur coli et observari », vera manet, si loco hominis 
alii conceptus substituantur et propositio obiectivitatem servat. Propositio autem: 
« Deus omnipotens est », in nullo vocabulo ita mutabilis est. — Haec expositio nimis 
obscura apparet; nam quem aspectum illa iudicia praebeant, quae ex substitutione 
aliorum conceptuum oriuntur, et quis sit sensus obiectivitatis, haec omnia non expli- 
cata sunt. Ideo haec regula pro logica interim inutilis est. 

In certo sensu ad oppositionem iudicii synthetici et analytici etiam pertinet di- 
visio a Mill proposita in iudicia essentialia et contingentia. Iudieium essentiale dicit 
proprietatem, sine qua res esse nequit, qualis in homine est ratio. Essentia hominis 

est totalitas attributorum per nomina expressorum. Secundum Aristotelem liomo est 
substantia universalis, quae individuis convenit; aliquae proprietates accidentales 
sunt. Primus Loche clare enuntiat, essentias classium solum consistere in significa- 
tione vocabulorum. Scholastici ut essentiam intelligebant, quidquid ■ ad essentiam 
speciei pertinet, hinc entitatem ab individuis diversam, quae iis inhaeret (Accura- 
tius loquendo, species quae in omnibus hominibus specie identica est, ab individua- 
tione ratione distincta est). Ideo iudicium essentiae solum conceptuale est seu no- 
minale, edicit de obiecto, quod iam suo nomine indicabatur. Solum iudicia acciden- 
talia sunt iudicia realia, quae nostram scientiam augent. (Secundum veritatem etiam 
definitio essentiae plerisque nova dicit aut saltem melius explicat. Praeterea alia 
dantur iudicia a priori de proprietatibus essentialibus, quae conceptum semper me- 
lius excolunt et practice utiliorem reddunt). — Keynes propositionem analytieam 
(= in sensu iudieii explanantis) verbalem nominat; syntlietieam, quae plus edieit 
quam significationem subiecti, dicit realem. Ad analyticas numerat definitiones, syno- 
nyma (Tullius est Cicero); ad syntheticus proportiones, e. g. omnia corpora gravia 
sunt, G-oethe est magnus poeta. 

4. Divisiones i u dici orum re alium. Conspectum 
huius multiplicitatis accipimus ex ordinatione simplicium iudi- 
ciorum experientiae. Divisio simul dat amplam materiam exem- 
plorum ex doctrina iudieii, quae ut illustrationes adhibere pos- 
sumus. 

a) I u d i c u m denominationis ; e. g. hoc est nix ; ibi 
S ut totalitas non divisa nominatur. Non hic habetur mera re- 
productio vocabuli, sed verum iudicium edicens, hanc rem in 
lingua hanc designationem verbalem possidere. Si rem aspi- 
ciens sponte nomen dico, demonstro me obiectum recognoscere. 
— Iudicium : hic flos est rosa, iam varia iudicia denominationis 
includit. Iudicium denominationis respondet ad quaestionem : 
quid hoc est? Pfdnder illud vocat iudicium determinationis, ad 
quaestionem : quid hoc est? Huc pertinent conceptus generis et 
speciei: hoc est animal; est species felium. Nomen enim, si non 
est nomen proprium, simul continet subordinationem in classem, 
in genus, v. Kries , ut speciale exemplum commemorat iudicia 
psychica cum indicatione temporis, cum subordinatione in clas- 
sem, cum agnitione status in subieeto ut suo substrato, cui etiam 
priores status ascribuntur, cum conexione cum determinato cor- 
pore; haec omnia inclusa sunt in iudiciis eventuum vitae psy- 
chicae. 

b) Iudicium attributionis ad quaestionem : quale 
est obiectum, quid operatur? Pfdnder: P est in S. Storring lo- 
quitur de iudieio inhaerentiae. Si\cjwart distinguit : iudicia 
proprietatis in quibus P est adieetivum et iudicia acti- 
vitatis, in quibus P verbum est. Unio inter S et hoc P cogno- 
scitur et nominatur. Obiectum indivisum (nubes rubra) in rem 
et proprietatem decomponitur, et proprietas de re enuntiatur. 

c) Propositio exsistentialis. Hic explicatio accu- 
ratior conceptus exsistentiae difficultates praebet. Exsistentia 
secundum Erdmann est praedicatum logicum, non est nota prae- 


ter alias. Pfdnder : exsistentia est determinatio praedicati pro- 
priae speciei ; non est relatio ad locum aut tempus quam etiam 
obiectum mere cogitatum habere potest. Non asseritur, obiec- 
tum aliquid efficere, quod non enuntiatur (forte saltem, quod 
operari possit) ; non est factum, quod nunc percipiatur, quod 
deesse potest; non dicit, quod percipi possit. Ipsa etiam inde- 
pendentia a cogitatione ad exsistentiam aliquid aliud addit, ne- 
gativum quid. Difficultas conceptus clarius apparet in contro- 
versiis. Geyser : Hume putabat, exsistentiam non significare 
conceptum aut contentum repraesentationis, quia a determina- 
tione conceptus separari non possit. Revera autem exsistere 
dicit, independens esse a perceptione (non solum in mundo co- 
gitationis esse, sed etiam independenter ab eodem). Exsistentia 
non est nota praeter alias notas rei, tamen praedicatum earum ; 
dicit realitatem obiecti. Speciales difficultates contra eam Kant 
affert, putans exsistentiam non esse praedicatum, sed subiec- 
tum in propositione : datur ens exsistens cum his proprietati- 
bus. — Iam Bolsano respondet : Considero exsistentiam ut prae- 
dicatum et substantiae et cuiuslibet proprietatis in ea ; ideo eis 
exsistentia attribui potest. Conceditur propositio negativa : Ve- 
ritas in se non habet exsistentiam ; tunc etiam propositio affir- 
mativa admitti debet. Accuratius Storring : Secundum Kant 
exsistentia non est praedicatum reale, ad conceptus nihil addit. 
Realiter exsistens non continet plus quam mere possibile; Kant 
ut rationem dat : si per exsistentiam novum praedicatum ad 
conceptum accederet, non possem dicere quod obiectum mei 
conceptus exsistat. Storring respondet: Sed manet identifica- 
tio (obiecti et exsistentiae) ut contentum mei conceptus, hinc ut 
obiectum mei conceptus. 

Sigwart : Exsistentia non est mera agnitio repraesentatio- 
nis (id quod Brentano censebat), sed dicit, rem vere extra esse, 
partem esse mundi realis, eam in me et alios agere posse. Esse 
est oppositio ad mere cogitatum, est independens a mea re- 
praesentatione. In conscientia propria mei semper simul con- 
tinetur; pro rebus externis adesse supponitur et ex eo compro- 
batur, quod continuo percipi possunt. Exsistens absolutum est, 
sine relatione ad me. Exsistentia ab infante tunc primo enun- 
tiatur, postquam deceptionibus expertus est, non omnia re- 
praesentata extra ipsum vere exsistere. 

d) Propositiones sine subieeto, « impersona- 
lia » iam explicata sunt. Sunt ordinarie iudicia exsistentialia 
de eventu percepto (pluit = pluvia modo habetur), coniuneta 
cum denominatione et subordinatione in classe; haec denomi- 
natio in quibusdam (rarioribus) casibus inuuo principalis finis 
propositionis est. 

e) In omnibus praecedentibus casibus P non est extra ob- 
jectum S, est eius essentia, determinatio, modus essendi etc. 
In alia classe relationes reales extenduntur ultra obiectum S : 
tunc aliqua asseruntur de habitudine obiecti ad alia ; haec sunt 
judicia relationis (sensu arctiori illa intelligendo ; re- 
latio enim quaedam realis in quolibet iudicio de coniunctione 
subiecti et praedicati asseritur). Geyser : ludieium relationis 
duo membra includit, inter quae relatio constare dicitur. Pri- 
mum forte posset nominari S, alterum P, copula tandem rela- 
tio; sed hoc superficiale esset. Verum S complectitur duo mem- 
bra ; P est cogitatio relationis (aequalitas, dependentia etc) ; 
copula relationem determinatam ad duo membra applicat. In 
certo sensu (ut iam dixi) in quolibet iudicio habetur relatio in- 
ter P et S, forte inhaerentia proprietatis. ludicia relativa spec- 
tant relationes exteriores. — Sigwart : Habetur hic multiplex 
synthesis : si duo independentia obiecta habentur, relatio ex iis 
orta denominari et edici debet. In oppositione ad iudicium pro- 
prietatis, hic denominatio singulis obiectis externa est, solum 
possibilis fit, si aliud obiectum datur. 

Variae classes horum iudiciorum: 1) maxime intuitivsi est relatio spatii 
et temporis : domus sita est in tali via, dicit relationem spatialem; Petrus hic 
ost, dicit : ego et ille in eodem spatio sumus. Canis sedet, simul indicat terram. Sequi, 
cadere, habere signilieant etiam quandam relationem . ad aliquid aliud. Goblol: 
ludicia spatii et temporis designant, certa puncta eoincidere aut. inter so distare, 
vel eorum ordinem. ludicia quantitatis: Ut multitudinem numeremus, debemus mem- 
bra distinguere, et aliquid commune in iis cognoscere; dein membra successive per- 
curruntur et simul eis in mente affiguntur numeri naturales secundum suam seriem 
(unum, duo, tria etc.). Attenditur, cum quo numero series obieetorum linitur; hic 
est numerus obieetorum multitudinis. Mensuratio est numeratio unitatum mensurae 
(e. g. centimetrorum), quae in quantitate mensuranda iuxtaposita sunt. Si aliae quan- 
titates mensurantur, ut temporis, vis etc., debemus magnitudines spat.iales substi- 
tuere posse, quae inter se adiunetae sint, ita ut summatio fiat. Horologium e. g. pro 
temporibus spatia substituit, nempe longitudinem viae ab indice percursae. 

2) Magis subiectivae sunt classes aequalitatis, similitudinis etc. 
Hae non dantur per intuit.ionem, sed postulant comparationem ( Sigwart ). Simplicis- 
simum tale iudicium est diversitas in perceptione: A non est B, quia ille distinguo. 
Iudicium identitatis: A idem est ac B, includit differentiam numerieam, eum neces- 
sario duae res esse debeant. Revera in perceptione sensitiva iudicium aequalitatis 
solum negative intelligitur ; sc. proprie dicti, me ea non inter se distinguere po- 
tuisse, diversitatem non cognosco. Identitas intelligi potest realis aut formalis. Rea- 
liter identicae sunt expressiones synonymae, definitiones, aequationes mathematicae. 
Identitas formalis habetur in: A est A; realis in eadem extensione duorum con- 
ceptuum, in quantitate forte superficierum. — Simile dieitur, quod difficulter distin- 
guitur. Plena identitas solum exsistit in obieetis idealibus. Iudicium aequalitatis iu 
quantitatibus identicis examinatur eo quod una supra aliam ponitur et coincidentia 
terminorum percipitur. Aequalitas durationum temporis ex rhythmo intuitive iudi- 
eatur. Subsumptio partialis habetur in indicio, aliquid esse maius vel minus alio, 
unum aliud includere. Wundt hic commemorat subordinationem et coordinationem. 
Iudicium subsumptionis indicat genus commune, inservit ad eonceptus ordinandos. 
Subieetum resolvi potest in conceptus, qui eius extensionem exhauriunt; sic oritur 


iudicium disiunctivum, divisio completa conceptus, id quod subordinationem in spe- 
ciem praeparat. 

3) Relationes dependentiae indicant efficientiam realem. In iudi- 
cio : brutum pellit arborem, praeter motum maxime effectus indicatur. Dependentia 
. potest esse realis aut logica ; posterior saepe exprimitur per iudicium hypotheticum 
(propositionem condicionalem). Wundt-. species dependentiae indicatur per varias 
coniunctiones, ut locales (eo currebat, unde clamor veniebat), temporalis (simulat- 
que... tunc); causalis (quia); proportionis (sicut dominus, ita servus); finalis 
(propter quod); media (per quod). 

f ) Tandem Sigwart nominat i u d i c i a de abstractis : 
hoc rubrum intensum est ; incessus huius animalis languidus est. 
Iudicium hoc loquitur de modificatione proprietatis aut opera- 
tionis. Si dicitur ; gravitas corporis est opprimens, distingui- 
mus in corpore gravi id quod hunc effectum exercet ; hoc expri- 
mimus per abstractum. 

5) Divisio iudiciorum idealium. Secundum Mill 
divisiones iudicii abstracti ad divisionem concreti reduci pos- 
sunt. Revera in utriusque fere eaedem divisiones inveniuntur. 
Conceptus inter se enuntiantur in diversis specibus relationis 
realis, quae possibiles sunt. Sic iudicia analytica : si notae ad 
unicum conceptum coniunguntur, .omnis nota conceptui analy- 
tice ascribi potest (homo est animal). Universale iudicium pro- 
prietatis est :. sanguis ruber est. Subordinatio : abies est coni- 
fera. Singulare universali subordinatur, e. g. determinata sen- 
satio rubro. Tunc conceptus praedicati indeterminatus est, quia 
limes accurate indicari nequit. Tempus praesens verbi hic di- 
cit, a tempore abstrahi : caelum caeruleum est. — „ Pariter hic 
redeunt omnes species iudiciorum relationis inter obiecta con- 
ceptum universalium. Dependentia in eo est, quod aliqua iudi- 
cia alia excludunt aut postulant; ita praemissae postulant con- 
clusionem. ludicia mathematica aequalitatis non empirice de- 
rivari possunt, quia talis propositio ex natura conceptus evi- 
dens est. Apparet, data intuitiva ad quaslibet condiciones ap- 
plicari posse, prorsus universalia esse. ludicia comparationis 
habentur e. g. de inaequalitate duorum colorum. Similitudo 
gradus admittit, quia conceptus plus minusve determinatus est. 


§ 2. Propositio negativa. 

Logica scholastica recentior loquitur de qualitate es- 
sentiali propositionis; forma propositionis copula est ; 
haec duos modos habet, quibus propositiones dividuntur in affir- 
mativas et negativas. In propositione affirmativa, ut dicunt, co- 
pula aut expresse aut tacite est vox « est » ; in negativa autem 
«non est». Haec expositio supponit, hic inter tria verba pro- 
positionis : S est P, vocabulum « est » intelligi ut copulam to- 

talem. Difficultates sequentium quaestionum partim ex hac am- 
bigua copula fluunt. De propositione affirmativa satis diximus. 
Ites nova est essentia propositionis negativae. 

1. Propositio negativa in se. 

a) Sensus huius propositionis facile intelligitur ex 
exemplis propositionum simplicium. Ut vidimus : S est P, va- 
rias significationes habere potest : ut : obiecto S convenit pro- 
prietas vel activitas P, aut forte exsistentia; aut inter S et P 
materialiter sumpta certa relatio intercedit. Nunc iudicium « S 
non est P » semper contradictorium dicit, negat id quod modo 
dicebatur : obiecto S proprietas, activitas P non convenit, pa- 
riter exsistentia, aut inter ea non habetur relatio nominata. Ari- 
stoteles universaliter dicit : Affirmatio opponitur negationi, et 
viceversa. Contradictoriae propositiones illae sunt, in quibus 
P de S in una affirmatur, in alia negatur, et quidem univoce. 

Certe affirmatio negatione prior est, ut iam Aristoteles ad- 
vertit. Iudicium positivum pro cognitione multum superat iudi- 
cium negativum. Secundum Geyser solum iudicium positivum 
nobis veram cognitionem dat. Eo quod e. g. scio, aliquod corpus 
non esse aurum, a cognitione eius positiva adhuc plurimum 
disto. Sed hoc iudicio tamen iam servatus eum ab uno errore, 
qui forte obvius erat. Porro dantur casus, qui solum paucas pos- 
sibilitates admittunt ; tunc exclusio unius iam gressus magnus 
est ad plenam veritatis cognitionem. Keynes : etiam refutatio 
unius theoriae falsae habet momentum pro scientia. Sic iam 
aliquid est, si inquisitio cancri veteres theorias reiecerat, aut 
si variae formulae pro numeris integris noniam divisibilibus 
(Primzahlen) refutatae sunt. Pfdnder : etiam iudicium negati- 
vum postulat verum esse, cum relationibus rerum concordare. 

Ideo falsum est, si Bcmoh dicit: iudicium negativum non est rectum iudicium; 
non est relatio, sed absentia relationis. Esset tunc vinculum, quod separat, quod ab- 
surdum est. — Hic copula confunditur cum inhaerentia aut aequalitate; sed etiam 
differentia est vera relatio. Quando assertio differentiae relationi reali convenit, 
habetur iudicium verum. — • Bavxh pergit: Non datur exsistentia falsitatis a eogita- 
tione independens, sieuti datur exsistentia veritatis independens. Assertio falsa non 
manet, non habet exsistentiam validitatis, sed solum exsistentiam faeti- in con- 
scientia. — Hic primum negligitur iudicium negativum non necessario esse iudicium 
falsum, id quod probationem datam iam destruit. Cogitationes prolatae autem sunt 
platonismus quidam cum suis veritatibus, quae independenter a cogitatione exsis- 
terent. Aeternitas veritatis solum lioe dicit, iudicium verum omni tempore enuntiari 
posse; id quod pariter valet de iudicio negativo. 

b) Species negationis diversimode afferuntur, id quod conceptum ip- 
sum clariorem reddit. Sigwart distinguit, quod P in S simpliciter deest (ut exsisten- 
tia vel in anima determinatus actus), aut quod in S aliquid ipsi P contrarium ha- 
betur. — • v. Kries eoordinat: 1) negationem totalem, quae totam propositionem at- 
tingit; 2) quod in propositione alicui conceptui certa nota negatur, e. g. determi- 
natio temporis; 3) quod agitur de oppositione, ut inter aequalitatem et inaequali- 
tatem. Discrimen hoc esse videtur: Habemus in propositione complexa (de qua sola 
auctor agit) aut primani negationem, quae nihil singulare nominat, quod falsum sit; 


aut negatio restringitur ad singulare punctum, quod forte solum falsum est, cum 
veritas reliquorum concedatur; tertius casus forte asserit relationem oppositam, ut 
differentiam; sic propositio ad speciem positiva est, cum secundum sensum negative 
apprehendi possit. • — W-undt distinguit negativum iudicium praedicans et s e - 
p a r a n s : I) iudicium negativum praedicans est ordinaria forma ; subordinat in- 
determinato modo S sub aliud membrum disiunctionis ; e. g. non est flavum, dicit, 
habet alium colorem quam flavum, sine ulteriori determinatione; si semel non dan- 
tur nisi duae possibilitates, noniam habetur indeterminatio. Hinc « S non est P » 
secundum extensionem elicit ; S non pertinet in classem rerum P, sed in aliam non — P, 
et non determinatur subclassis, ad quam pertinet. Si e. g. classes sunt creator et 
creatura, tunc negativa propositio, quod aliquid non est creatura, univoca et deter- 
minata est; quod aliquid non est creator, autem infinitas possibilitates relinquit. In 
hoc genere iudicii semper P negatur; non — exsistentia interdum potest esse criteriuni 
distinctionis (ut: hic fungus non est venenatus). 2) Iudicium negativum separans 
saepe occurrit in conceptibus disparatis, si non inveniuntur relationes (plumbum 
non est argentum) ; tunc etiam positive differentia edici potest : plumbum et argen- 
tum sunt res diversae, id quod est iudicium positivum. Haec forma etiam in con- 
ceptibus non-disparatis invenitur, si a relationibus abstrahitur et diversum affertur, 
ut confusio evitetur: libertas non est licentia effrenata (hinc est diversum; non sub- 
est huic classi); ecclesia non est theatrum. 

c) Controversia principalis de essentia indicii negativi haec 
est, quid praecise in iudicio negativo negetur, 
utrum totum iudicium (= verum non est, quod S sit P); 4 aut P 
(de quo postea in iudicio infinito), aut copula in diversis suis 
significationibus. Tentabimus ex variis opinionibus id quod ve- 
rum est colligere. Sententia veterior, quae ad Aristotelem redu- 
citur, eoordinat iudicium affirmativum et negativum; in af- 
firmatione aut negatione consistit essentia iudicii. Copula aut 
habetur « est » aut « non est ». Ita etiam hodie Pfdnder genus 
iudicii positivi et negativi ut logice coordinata declarat. Ha- 
betur adiunctio aut remotio, etsi iudicium negativum . per spe- 
ciale vocabulum «non» exprimatur. Ziehen: affirmatio et ne- 
gatio attingunt copulam. Sigwart utique putaverat, negatio- 
nem solum spectare suppositum iudicium (ut statim videbimus). 
Sed non apparet, quomodo iudicium aequalitatis iudicium dif- 
ferentiae superat. Probabiliter affirmatio et negatio logice coor- 
dinantur. - — Manifesto haec expositio melius refertur ad indi- 
cium separans, ad affirmationes differentiae. — Ueberweg : Ne- 
gatio pertinet ad copulam. Aristoteles ut correlatum negationis 
statuit separationem in rebus ; sed haec potius in iudicio posi- 
tivo exprimeretur. Etiam Keynes censet : iudicium negativum 
non necessario est negatio iudicii positivi ; potest etiam directe 
attingere S et P. 

In recentiore logica plures oppositum tenent seu conside- 
rant iudicium negativum ut negationem iudicii posi- 
tivi ; ergo ut iudicium modale (ut postea videbimus). Hoc non 
solum ita intelligitur, iudicium negativum tali iudicio modali 
aequivalens esse, quod evidens est, sed hunc esse sensum natu-, 
ralem immediatum iudicii negativi. Ita W undt : Iudicium nega- 

tivum supponit affirmativum, illudque tollit, id quod positiva 
motiva postulat (Certe secundum verba iudicium positivmn con- 
tinet, et solum aliquid aliud addit, sc. negationem « non »). 
Kiilpe : In iudicio « 5 non aequat 4 », non negatur praedicatum 
4, sed relatio aequalitatis realis; in quo negatio copulae, aut 
aequivalentis iudicii positivi videri potest. — Accuratius Sig- 
wart : Iudicium negativum non est aeque primigenium ac posi- 
tivum. Copula non est substratum, sed obiectum negationis; ne- 
gatio tangit totum iudicium (Evidenter copulam et positivum 
iudicium aequalia habet). Ratio illa, copulam negantem esse 
vinculum separans, non quidem multum valet. — - Pariter Gey- 
$ er : In negativo iudicio non P negatur, sed quod P repraesen- 
tat obiectum; hinc illud elementum, per quod iudicium positi- 
vum iam finitum erat ; hinc negativum iudicium est negatio ten- 
tati iudicii positivi (Negatio relationis potest nominari negatio 
copulae, aut positivi iudicii, prout copula definitur). • — Goblot 
rationem ita explicat: Negativum iudicium supponit motivum, 
cur praecise hoc improbetur, et non infinite multa alia, quae 
etiam negari possent. Est protestatio contra iudicium datum 
aut suppositum. Hinc est iudicium modale, iudicium de iudicio. 
Solum etiam positivum iudicium responsum esse potest ad quae- 
stionem ; deliberationem concludere potest. — Ad hoc iure Pfan- 
der : Quod iudicium negativum positivum reiieiat, est quaestio 
psychologica ; ceterum (id quod conceditur) interdum etfam iu- 
dicium positivum est defensio contra iudicium negativum enun- 
tiatum; et tamen — sic pergere possumus — non propterea iu- 
dicium positivum declaratur -esse iudicium modale ; hoc solum 
est in certis circumstantiis, ubi sensum habet : tamen verum 
est, quod S est P. Hinc motiva indicandi nihil faciunt ad quae- 
stionem, quid iudicium ob illa enuntiatum in se ist. Semper ad- 
huc remanent plures possibilitates, quae ex sensu naturali in 
enuntiatione huius iudicii diiudicari debent. — Etiam Erdmann 
acriter defendit theoriam modalem : negatio non determinat co- 
pulam; alias relatio negaretur et eum ea iudicium totum; re- 
motio relationis non est relatio; quae independenter a iudicio 
rei convenit. Negatio est iudicium de iudicio (Ut saepius dixi- 
mus, negatio aequalitatis, seu differentia pariter obiectum est, 
ut aequalitas; utraque non est relatio interna obiectorum). 

IT t complectamur : videntur praeiacere plures pos- 
sibilitates iudicii negativi. Ut patet, negatio copulae 
non intelligi debet (quod etiam nunquam fit) quod vox « est » 
simpliciter excidat, quod iudicium destrueret ; sed solum relatio 
negatur; haec relatio, forte exsistentia subiecti S, aut inhae- 
rentia proprietatis P in eo uticrae etiam designari potest ut 
contentum totius iudicii positivi. Tunc negatio tangit totam pro- 
positionem, esset iudicium modale. Negatio relationis realis vi- 


detur secundum sensum naturalem esse affirmatio, relationem 
realem falsam esse. Eatenus expressio per « non est » videtur 
expressio modalis. At praeterea adhuc datur alia expressio eius- 
dem habitudinis, quae non est iudicium de iudicio, sc. affirma- 
tio differentiae ab eo quod S P sit, seu affirmatio alterius rela- 
tionis oppositae. Hoc subest primitivae designationi logicae per 
separationem, quae coniunctioni coordinetur; et certe haec es- 
set forma simplicissima iudicii negativi. Haec simplicissima 
forma utique secundum verba noniam est negativa, sed posi- 
tiva; simpliciter etiam relationem enuntiat. Sed si attenditur, 
hanc novam relationem logice non esse aequivalentem praesta- 
tioni cognitionis positivae, quae aequalitatem asserit, sed in sua 
natura esse eius oppositionem indeterminatam : tamen hoc iu- 
dicium secundum intimam suam naturam apparet negativum. 
Hinc concludere licet, iudicium negativum in typica forma cum 
« non est » non esse iudicium modale, sed formam eius simpli- 
cissimam positivam iudicio positivo prorsus logice coordinatam 
esse. 

2. Iudicium in det er mna tum, quod etiam limita- 
ti v u m , in finitu m nominatur, est iudicium affirmativum, 
in quo praedicatum negatione afficitur. 

a) Sensus huius iudicii. Iudicium: «S est non-P» 
in lingua sine ulla dubitatione in ordinariam formam negativam 
« S non est P » transformatur. Hinc pro forma est affirmativum, 
pro sensu negativum. Sed hoc semper dependet a natura prae- 
dicati P negative expressi. Vocabula, ut infinitum, immortale 
possunt (continere) formam negativam pro obiecto omnino po- 
sitivo, ut pro praesentia illimitata, pro vita sine termino, quod 
ut summa perfectio positiva intelligitur. Ideo propositio : ani- 
ma est immortalis secundum sensum affirmativa est. E contra- 
rio tales propositiones negativae sunt, si relationem realem ne- 
gant. Ordinarium iudicium negativum ita explicari solet, quod 
S transferatur in sphaeram indeterminatam rerum, quae non 
sunt P ( Storring ), quod non habet alium sensum, quam iudicium 
negativum: «S non est P». — Hofler : Conceptus negativi in 
lingua frequentes sunt, ut absentia, quies, alienus; sed etiam in 
nominibus, quae cum negatione componuntur (non-fumator). Ad 
eius extensionem pertinet logice loquendo omnis res cogitabilis, 
dummodo non sit P. Non- viride non solum est flavum, nigrum, 
sed etiam triangulare, homo, virtus. In ordinaria quidem lingua 
in cogitatione semper statim ulteriores determinationes posi- 
tivae adiunguntur. Illustratur non-P per infinitam superficiem 
extra illum circulum, qui extensionem P repraesentat (ut alibi 
iam vidimus). 

Aristoteles . in iudicio indeterminato videbat positivum, eius aequivalentiam cum 
negativo non agnoscit. Sic dicitur in Perihermenias : In propositionibus negativis 

non aeque bene negatio ad nomen, ut ad verbum adiungi pote3t. A non est B, non 
aequivalet cum: A est non-B. Nam secus deberemus dicere posse: lignum non est al- 
bus liomo, aequivalens est eum: lignum est non-albus homo. Pariter in Analytieis 
Prioribus habetur : « non est album » et « est non album » non idem sunt ; nam se 
habent ut « potens est ambulare ) et « potens est non ambulare » ; liaee autem non 
inter se excludunt; eadem res utrumque simul habere potest; cum propositio positiva 
et negativa inter se excludant. Porro « non est lignum alourn » nihil enuntiat, ne hoe 
quidem, quod sit lignum; sed hoc omnino facit expressio: «est lignum non-album », 
quae lignum esse expresse dicit. — Responsum ad hunc errorem (qui etiam hodie nun- 
quam repetitur) difficile non est : ad iudieium negativum « lignum non est albus ho- 
mo » non pertinet ut aequivalens : lignum est non-albus homo (— homo qui non albus 
est), in quo negatio solum afficit aliquod attributum in P, non ipsum P ; sed dicendum 
est: lignum est aliquid, quod non est albus homo; seu: pertinet ad classem, cuius con- 
ceptus dicit, esse « non — (albus homo) ». Ad hane autem classem praeter certos ho- 
mines pertinent infinite multae res, quae hoc commune habent, quod non sint albus 
homo, ut metalla, bruta. Porro formulae: non est album, et: est non album, non ae- 
quiparari possunt cum alio pare: potens est ambulare, et: potens est non ambulare; 
hic iterum negatio erronee intrat in solani partem ipsius P, non afficit totum P, sc. 
(potens ambulare). 

Lotze iudieium indeterminatum (i. e. infinitum) immo absurdum esse putat: 
« S est non-P » non habet bonum sensum. Non-liomo non potest comprehendi in re- 
praesentationem, quae de S enuntiari possit. Iudieium statim se convertit in nega- 
tivum (ergo tamen sensum habere videtur). Etiam Aristoteles negat non — P ut con- 
ceptum (secundum Prantl e contrario apud Aristotelem negatio non solum ad ver- 
bum accedit, sed etiam ad nomina, ut non-bonum, immo ad subiectum, ut non-liomo). 
Tales ineptiae in scientia non deberent per diligentem inquisitionem propagari. — 
In hae re solum lioc verum est, expressionem interdum artificialem apparere; sed 
idem valet de variis expressionibus logicis; e. g. ut prius diximus, transformatio 
variorum iudiciorum in formam ut putabant normalem subsumptionis ; e. g. canis 
currit, in : eanis est unum entium correntium. Cum in processibus logicis, ut in 
conversione propositionum tales complexus saepe oriantur, logica eas explicare debet. 

b) Kcmt studet iudieium indeterminatum statuere ut aequivalentem formam ter- 
tiam, eoordinatam iudieio affirmativo et negativo, ut numerus categoriarum ubique 
tres formas contineat. IIoc studium ad symmetriam architectonicam eum ut notum 
est etiam alias ad assertiones miras seduxit, quae teneri nequeunt. Rationem suae 
divisionis liane affert: In negativo iudieio P est extra sphaeram S; in infinito iudi- 
eio est in sphaera conceptus, qui extra sphaeram alterius iacet; est alicubi in sphaera 
infinita, id quod solum est vicinia sphaerae ad infinitum, aut linies ipse. — Contra 
hoe iure Boleano : Quod S non iacet in sphaera P, de utroque iudieio valet (nega- 
tivo et infinito). Sphaera, in qua S iacet, est aliquid quod non est P; in hoc non 
est diversitas a iudieio negativo. Ulterior assertio Kantii, hanc sphaeram esse limi- 
tem sphaerae cum infinito aut immo limitem sphaerae ipsius intelligi nequit (!). 
Equidem differentiam in hoc video, quod negatio aut totam propositionem afficit 
aut P. Utrumque est propositio negativa diversae materiae. — Similiter Wundt : Kant 
separat iudieium infinitum a negativo, quod negativum solum negat P, infinitum 
autem illud eolloeat in sphaeram infinitam extra S; sed secundum includit primum. 
— Goblot concludit: Iudieium infinitum Kantii non est tertia classis prater posi- 
tivum et negativum, quae, tertium non admittunt. Hoe etiam pro logica agnoscit et 
tripartitionem solum statuit pro logica transeendent.ali. Secundum verba tales pro- 
positiones infinitae etiam in lingua ordinaria occurrunt, immo etiam magis compli- 
catae; sic interdum dicitur: haec quaestio non est sine momento; aut immo: liaee 
lingua non caret insolentia. Significatio eonnotata est aliquantulum diversa. 

e) Aliqui iudieium negativum eo ulterius explicare volebant, ut illud ad infi- 
nitum reducerent. Sed hoe tentamen sat universaliter reprobatur. Ita Mill : Aliqui 
ut Holbes in iudieio negativo negationem transferunt in P. Sed hoe rem non cla- 
riorem reddit. Pariter Pfander: reductio ad iudieium positivum cum praedicato ne- 


gativo non est reductio; nam solum transfert negationem in praedicatum artificiale; 
obieetum enim non- caeruleum est obiectum, quod non est caeruleum. Hofler: haec 
reductio est circulus, quia repraesentationem negativam ad propositionem negativam 
reducit (nempe ad propositionem incidentem negativam, quae ad praedicatum ad- 
iungitur). 

3. Praedicatum in propositione affirmativa et negativa 
diversam quantitatem habet, seu diversam ex- 
tensionem. 

a) In propositione affirmativa (S est P) de S 
enuntiatur P secundum totam suam comprehensionem, hinc se- 
cundum summam suarum proprietatum ; n o n autem de se se- 
cundum totam suam extensionem. Bolsano : in «om- 
nes homines sunt viventia », vivens non sumitur in tota sua ex- 
tensione; nam dantur multa viventia, quae homines non sunt. 
Extensio P de se maior est, quam extensio S. Hoc circumscribi 
potest: omnes homines sunt aliqua viventia; hoc transformat 
propositionem primitivam, quae aliquid de comprehensione con- 
ceptus' dicit, in propositionem aequivalentem de relatione ex- 
tensionum. Jevons contra regulam obiicit : non omnia iudicia 
affirmativa includunt praedicatum particulare. In : omnia trian- 
gula aequilateralia sunt aequiangularia, extensio pro S et P ae- 
qualis est ; item in : Londinum est civitas princeps Angliae ; aut 
ferrum est metallum minimi pretii. At regula solum dicit, « de 
se», i. e. ex natura iudicii affirmativi non plus exspectandum 
esse; sed natura obiecti secum ferre potest, quod S eandem ex- 
tensionem habet ac P. Sic res se habet in omni definitione, quae 
simpliciter convertibilis est, cum extensione aequali pro S et 
P (sic 2 prima exempla) ; in tertio exemplo P est terminus sin- 
gularis, qui evidenter subiectum extensione superare nequit 
(nam extensionem positivam minimam habet). Ceterum termi- 
nus particularis secundum suam definitionem non excludit ca- 
sum limitem, ita ut cum universali coincida/t (de quo postea fu- 
sius). Scholastici hanc regulam dabant in formulis : in pr op o - 
sitione affirmativa P est terminus particula- 
ris ; S est P, circumscribi potest : S est aliquod P ; S est mem- 
brum (saltem) partiale extensionis P, unum ex inferioribus P; 
S continetur in P, nempe secundum extensionem. 

b) In propositione negativa P secundum to- 
tam suam extensionem deS negatur: S est nullum 
P ; S non continetur in P. Quod comprehensionem attinet, P de 
S negatur, quatenus non proprietates P simul sumptae in S in- 
veniri possunt; sed aliquae harum proprietatum in S inveniri 
possunt ; id quod non est homo, tamen forte esthdvens. 

§ 3. Quantitas propositionis. 

Apuleius loquitur de divisione iudicii secundum quantita- 
tem. Secundum logicam extensio aut quantitas propositionis de- 
terminatur secundum extensionem subiecti, i. e. secundum nu- 
merum obieetorum, de quibus propositio edicitur. Si eadem pro- 
prietas de decem subiectis enuntiatur, haec propositio aequiva- 
let decem propositionibus singularibus, quae de singulis indi- 
duis idem praedicant, ideoque maiorem extensionem habet. 

1. Generalia de divisionibus. Iam apud Aristo- 
telem inveniuntur membra divisionis, quae sequentes logici enu- 
merant. Subiectum potest esse individuum forte expressum per 
nomen proprius ; aut conceptus universalis (homo) ; tunc iterum 
praedicatio aut omnia individua considerat, aut certa solum, 
aut extensionem indeterminatam relinquit. 

Logici reeentiores ( Ziehen , Pfdnder ) praemittunt huic divisioni aliquas opposi- 
tiones generaliores. Distingui potest iudicium singulare aut plura 1«; 
prout S designat unum obiectum (ltaee aquila, aquila), aut plura (duae mensae, 
omnes fenestrae huius cubiculi), quorum numerus determinatus aut indeterminatus 
esse potest. Alia divisio opponit iudicia individualia, quae unum aut 
plura individua spectant, et iudicia generalia, speciei, quae speciem desi- 
gnant. In utroque casu redit divisio in iudicia singularia et pluralia. Si individua 
aut species primum in classem determinatam eoniunguntur, habetur usitata triparti- 
tio, de qua nunc: 

(Pf Under) Divisio principalis in iudicium universale, particulare, singulare sup- 
ponit terminum communem, limitatam multitudinem. Haec classis designare potest 
essentiam (animal) aut aequalem proprietatem omnium individuorum (omnia obiecta 
alba) aut aequalem relationem (quae eidem obiecto similia sunt, ab eo dependent etc.). 
Hinc iudicium inaividuale est singulare, non autem viceversa, quia iudicium sin- 
gulare etiam speciem designare potest; similiter iudicia particularia et universalia 
sunt iudicia pluralia. His tribus classibus saepe annumeratur iudicium indetermi- 
natum, quod apud subiectum universaliter expressum nullam designationem exten- 
sionis habet (rubrum est color). Porro subiectum speeiem dessignare potest in di- 
verso sensu: aut sine exceptione (sulfur habet determinatum pondus specificum), 
aut pro casu normali, valorem medium, aut casum perfectissimum idealem). 

2. Propositio universalis, cuius S est conceptus 
universalis ordinarie exprimitur per terminum communem cum 
adiectivo, quod universalitatem indicat; ut «omnes, quilibet». 
Simul haec propositio intenditur de quolibet membro singula- 
ri classis ; resolutio propositionis in singula membra fit d i - 
stributive ut dicunt, non collective. Resolutio distributiva 
habetur, si resolutio valet pro omnibus individuis singulis sub 
extensione S. Ita propositio universalis : omnes homines sunt 
mortales resolvi potest in summam propositionum : primus 
homo est mortalis, et secundus homo est mortalis etc.. Hoc ge- 
nus distributionis refertur ad diversa, interdum omnia indivi- 
dua (ut in exemplo dato) ; interdum solum ad aliquot individua 


subordinata speciiei. Sic propositio : omnia bruta terrestria 
.creata sunt sexto die creationis, non refertur ad omnia indivi- 
dua, sed ad aliquot membra omnis speciei, a quibus cetera orta 
sunt. — Huic resolutioni distributivae opponitur collectiva, 
secundum quam omnia individua S solum simul sumpta, in sua 
summa certum praedicatum habent. Propositio : omnes partes 
constituunt totum, traducenda est : Pars prima et secunda etc. 
simul sumpta constituunt totum, aut alium certum effectum 
habent. Hic non ut antea tota propositio in diversas proposi- 
tiones singulares resolvitur, sed solum S in diversa subiecta, 
de quorum summa certa praedicatio enuntiatur. 

Aliqui distinguunt iudicium universale secundum gradum necessitatis, quae pro- 
positioni ascribitur; haec enim potest esse coneeptualis, metaphysica, ita ut ex- 
ceptio impossibilis sit; aut necessitas legis naturalis, quae exceptionem per creatorem 
admittit; aut tandem moralis, quae per libertatem hominis exceptionem patitur; 
sic dicitur : iuvenes inconstantes sunt, senes laudant tempus praeteritum. Haec di- 
stinctio, quae gradus certitudinis respicit, pro critica cognitionis maius momentum 
habet, quam pro logica stricte dicta. 

Ex par.te logicae grave discrimen est, utrum propositio uni- 
versalis solum universalitatem empiricam dicat, quae 
in enumeratione omnium singulorum casuum fun- 
datur (omnia membra magistratus civitatis rogationem admi- 
serunt; omnes hospites invitati vere aderant; omnes discipuli 
pensum datum finierunt) ; aut necessitatem conceptua- 
lem, quae naturam subiecti pro fundamento habent (omnia 
rectangula habent aequales diagonales; omnia corpora extensa 
sunt). Universalitas enumerationis empiricae constat in indu- 
ctione completa, ut Aristoteles illam describit; universalitas in- 
condicionata habetur de • proprietate, quae conceptui subiecti 
essentialis est; in alio sensu etiam pro legibus naturae, quas 
inductio incompleta in sensu hodiernae scientiae natnralis sta- 
tuit. Accuratius Lotae : Iudicium universale conceptuale proprie 
est propositio hypothetica ; dicit e. g. : si aliquid homo est, est 
mortale. « Dictum de omni » quod dicitur, sc. principium : quod 
de omni valet, etiam de singulari valet, esset mera tautologia, 
si universalitas mere empirica intelligeretur (tunc propositio 
primum ex singulis casibus cognoscitur ideoque non potest 
derivari ex propositione universali). E contrario principium 
legitime adhibetur, si universalitas in natura obiecti funda- 
tur. Sigwart : Iudicium universale incondicionatum enuntia- 
tur de multitudine illimitata, in oppositione ad universalita- 
tem empiricam. In priori ab exsistentia reali rerum abstrahi- 
tur. Expressio adaequata pro ea non est iudicium plurale cum 
« omnes », sed singularis simplex : homo est mortalis. Distinctio 
usitati iudicii universalis a particulari ex extensione (omnes — 
aliqui) occultat differentiam universalitatis empiricae et incoh- 

dicionatae. Lex quae adhibet vocem « omnes », loquitur de sin- 
gulis obiectis, id quod formationem per enumerationem indicat. 
Propositio omnes planetae moventur ab occidente ad orientem 
primum empirice recta erat; solum ex hypothesi postea neces- 
sitatem assecuta est. Pariter iudicium negativum universale 
« nullum A est B » primum ex iudiciis singularibus invenitur ; 
si extensio prorsus universalis intenditur, expressio adaequata 
esset : A non est B (Notum est, logicam hanc distinctionem 
subtiliorem usus loquendi non sequi). — Keynes dat ut diversas 
significationes propositionis universalis : omnia A sunt B : 
1) enumerationem numeri finiti : omnes libri in hoclocu lamento 
librario sunt fabulae; 2) regularitatem empiricam secundum 
experientiam hucusque a nobis factam, quam tamen non nimis 
in spatio et loco extenderemus ; 3) legem strictam, quam incon- 
dicionatam esse censemus ; tunc diceremus : S qua tale est P ; 
aut : si aliquid est S, est etiam P. . 

3. Propositio particularis enuntiat P de ali- 
quibus S. Aliae voces hoc exprimentes sunt : aliquis, plures, 
hic, nunc, saepe, praeteritum aut futurum, variae cogitationes 
secundariae non expressae propositionis ( Lotse ). In sermone 
philosophico iudicium particulare non excludit universale. Si 
in ordinaria lingua facile «aliqui» ut oppositio ad omnes su- 
mitur, hoc verba qua talia non dicunt, quae sensum habent : sal- 
tem aliqui. Hoc etiam inde comprobatur, quod iudicium parti- 
culare saepe gressus est ad universale. Sic primum in aliquibus 
stellis probatur motus proprius exsistere, tunc idem suspica- 
mur de ceteris. Etiam «unum S» pertinet ad iudicia particu- 
laria, si intenditur ut pars indeterminata speciei. De Morgan 
recte dicit : aliqui (in iudicio particulari) dicit : unus aut plures, 
aut forte omnes. — Etiam hic habetur oppositio motivationis 
empiricae aut conceptualis. Sigwarl : Aliqua A sunt B, empi- 
rice intelligi potest: praedicat P de uno aut pluribus subiectis, 
quae non nominantur, sed indeterminate designantur. Finis ta - 
lium iudiciorum forte est, probare exceptionem; in quo ab or- 
dinario iudicio plurali distinguitur. Pro hoc fine etiam iudicium 
singulare sufficeret; e. g. datur cometes, qui in duos divisus 
est. Iudicium particulare non empirice intelligibile est, si tota 
extensio cognita est, id quod Aristoteles in sua consideratione 
naturae supponit. Expressio : aliqua parallelogrammata sunt 
rectangula, minus accomodata est, quia in propositione non co- 
gitatur de individuis, sed de speeiebus. — Geyser : Si omnes 
experientiae confirmant, certas notas in subiecto contineri^ 
propterea hic conceptus semper plus stabilitur. Si tunc aliqui 
casus oppositum ostendunt, loquimur de exceptione; hoc ex- 
primitur per iudicia particularia negativa. 


Secundum Bolsano sensus iudicii particularis est : repraesentatio, quod A si- 
mul B sit, « habet obieetivitatem » (hinc AB dicitur obiectivitatem liabere). Hoc 
non necessario exsistentiam includit, sufficit possibilitas talis rei. Bolscmo cetero- 
quin reprobat, quod iudicium universale affirmativum ut hypotheticum considera- 
tur; nam in hypothetico obiectivitas non inclusa est; hinc conclusio ad iudicium 
particulare non iam possibile esset (ad hanc controversiam redibimus). 

Logica scholastica hic adiungebat. Iudicium particulare, 
quod unitatem indeterminatam ut subiectum habet, secundum 
sensum propositionis variis modis in plures propositiones re- 
solvitur. Si enuntiatio facti solum de uno recta esse potest 
(unus horum decem aetate supremus est), tunc tota propositio 
de quolibet individuo repeti potest et propositiones partiales 
per « aut » iunguntur : aut I est natu maior, aut II hoc est etc. 
In aliis casibus sensus potius est : unum membrum pro aliquo 
effectu necessarium est, sed electio arbitraria est; ita ad vi- 
dendum unus duorum oculorum requiritur ; hoc autem non re- 
solvitur : aut dexter oculus necessarius est, aut sinister neces- 
sarius est ; sed tantum : dexter aut sinister oculus necessarius 
est, non autem determinatus. 

4. Propositio singularis. Iam vetus logica notat, 
iudicium singulare universali aequandum esse, quia P tunc de 
tota extensione S praedicatur, quae quidem hic unicum indi- 
viduum est (Socrates, haec mensa). Similiter Leibnis. S tunc 
potest esse individuum (quod ordinarie cogitamus), aut col- 
lectio, classis clausa (hic grex, hic exercitus), aut immo spe- 
cies, classis cum indeterminato numero inferiorum (Goblot). 
Wundtin ultimo casu loquitur de iudicio abstracto, in opposi- 
tione ad concreta priorum casuum. Etiam Sigwarl : Si iudicium 
singulare secundum suam extensionem consideratur, habet cha- 
racterem universalem. Ueberweg claritatis gratia iudicium sin- 
gulare determinatum et indeterminatum inter se opponit. Per- 
tinet ad iudicium universale, si S ut individuum determinatum 
est; ad particularia (ut iam diximus), si est indeterminatum, 
tunc solum per conceptum universalem designatum est. 

Sigwart putat : Iudicium singulare non pertinet ad eandem seriem, ac univer- 
sale et particulare; nam in posterioribus iudiciis potius numerus praedicatum est, 
non in priori casu. (Hic evidenter praedicatum intelligitur in sensu arctiori, nempe 
ut hoc quod cum- accentu effertur, quod proprie ut novum enuntiatur). Propositio 
universalis posset secundum sensum strictius exprimi per: homines, qui mortales 
sunt, sunt omnes homines. (Tamen pro propositione ut praeiacet, praedicatum 
aliud est). — Hofler: Iudicium narrans (haec nix alba est) affirmat simul exsisten- 
tiam subiect-i; affirmatio essentialis (nix alba est) hoc non asserit: Collectiva no- 
mina (Bomani) non faciunt propositionem universalem aut particularem, sed sin- 
gularem; sic in: Bomani vicerunt Carthaginienses. — Keynes notat transitus inter 
classes nominatas. Particulare iudicium partialiter determinatur in: plerique S, i. e. 
plus quam dimidia pars; aut in: pauci S i. e. plerique non. Ex talibus formis ali- 
quoties plus concluditur, quam ex praemissis mere particularibus. Plerique S sunt 
M; plerique M sunt P; hoc permittit conclusionem: aliqui S sunt P. Magis etiam 

determinati sunt casus cum numeris: duae tertiae in S sunt P; vel indicationes 
quantitatis: omnes homines sunt interdum infelices. 

5. Propositio indefinita, qnae interdum affertur, 
reliquis coordinata non est. Agitur de propositione, quae in sua 
extensione non designatur ; ut : simia est mammale, homo fura- 
tus est. Talis propositio pro certis casibus simpliciter ut singu- 
laris consideranda est, ut patet, quando sensus suppositionis 
attenditur. Sic propositio : homo est duarum syllabarum respi- 
cit vocabulum (suppositionem materialem), ideoque singularis 
est ; idem valet, si agitur de conceptu homo ; aut de natura uni- 
versali obiecti, quod per vocem homo exprimitur. Aliter autem, 
si individua spectantur, quae verbo indicantur, et non alia indi- 
catio singulare designat. Secundum aliquos logicos indicatio sin- 
gulare designat. Secundum aliquos logicos indicatio indefinita 
conceptus universalis in subiecto est optima expressio pro iu- 
dicio universali incondicionato. Homo est mortalis, melius red- 
dit, agi de consequentia ex natura hominis, quam propositio : 
omnes homines sunt mortales, quae potius universalitatem em- 
piricam indicat. In logica utique haec subtilior differentia lo- 
quelae parum attenditur. Illa universalitatem conceptualem sim- 
pliciter exprimit per vocabulum : omnes. — Ziehen : Si S est 
conceptus universalis sine designatione extensionis, tota exten- 
sio supponitur (rubrum est color) ; tunc cogitamus de compara- 
tione notarum, non de extensione. Generalius Mill : Propositio 
indefinita ex materia in sua significatione cognoscitur ; eviden- 
ter S universale est in propositione : homo est mortalis ; parti- 
culare in : vinum bonum est. 


§ 4. Propositiones modales. 

Modalitas propositionis in antiqua logica in sensu Aristo- 
telis' sumebatur de necessitate aut possibilitate obiectiva. Post 
Kant alia acceptio praevaluit, quae gradum certitudinis iudicii 
ut mensuram divisionis sumit. Cum duae acceptiones in quibus- 
dam similes sint, sed essentialiter tamen omnino diversa dicant, 
tractationem utriusque separamus. 

A. Divisio aristotelica. 

1. Essentia et species horum i udi ciorum. a) 
Doctrina Veterum. Loquuntur logici de propositione mo- 
dali, si non simpliciter asseritur, P convenire cum S, sed si mo- 
dus quidam huius convenientiae asseritur ; e. g. eius necessitas 
aut possibilitas, si relatio realis ut necessaria etc. praedicatur. 
Aristoteles distinguit quattuor tales modos : necessarium, con- 
tingens seu non-necessarium, possibile, impossibile. Accuratius 
describuntur : 


Necessarium id est, quod esse debet, seu quod non pot- 
est non esse. Talis propositio est : Deus necessario exsistit, in 
qua simul asseritur necessitas. Deus necessario iustus est; in 
qua simul asseritur necessitas, quod ex eius essentia iustitia 
sequatur, et exsistentia huius entis. Homo est necessario animal 
(necessitas conceptualis). Iudex iustus non patitur se corrumpi. 
Tria plus est quam duo. 

Contingens est, quod potest esse et potest non esse. In 
hoc maxime apparet oppositio ad necessarium, quod immuta- 
bile est; hinc elementum quod possit non. esse, ita ut dein facile 
in communi lingua negligatur aliud eius elementum, quod esse 
possit. Exempla: Homo contingenter exsistit. Cicero magnus 
orator erat, factum, quod impediri potuit. Caesar Galliam ex- 
pugnavit. Turris coram me altior est, quam domus iuxta illam ; 
hoc tamen aliter aedificari potuisset. Triangulum est aequila- 
terale. 

Possibile est quod esse potest, sine addito. Potest etiam 
necessarium esse, ut iam Aristoteles advertit; nam quod neces- 
sarium est, a fortiori possibile est. Sed potest etiam contingens 
esse. Abstrahit ab utroque ; est genus, quod in has species con- 
trahi potest. In communi loquela, quae unice id attendit, quod 
plerumque est, facile cum contingenti confunditur, est non-ne- 
eessarium. Logica autem sumit definitionem strictam. Caesar 
bellum in Germania per annos pergere potuit. Homo praesens 
potest loqui, ambulare, quiescere, habet possibilitatem ad haec 
omnia. 

Tandem impossibile est, quod non potest esse. Deus 
non potest cessare exsistere. Homo in praesenti constitutione 
secundum leges naturae non potest perpetuo vivere. Homo ir- 
rationalis impossibilis est. 3 non potest aequale esse cum 2. 

Sensus definitionum clarior fit, si quaedam ex doctrina Aristotelis 
adiunguntur (non attendendo ad rationes allatas). Impossibile debet necessario non 
esse; sed possibile et non-necessarium non coincidunt; nam necessarium etiam pos- 
sibile est. Aristoteles dat ulteriores applicationes coniungens doctrinam cum sua me- 
taphysica. Non omnis potentia (possibilitas) est ad opposita; sic ignis habet facul- 
tatem urendi, non autem ad oppositum. Possibile non est illud possibile, quod non 
est in aetu (i. e. non actualiter exsistit), sed in actu esse potest. Sed est illud pos- 
sibile, quod dicit posse, quia actus est (seu actualiter exsistit), sicut in entibus im- 
mobilibus. Contingens non habet necessitatem ad esse aut non esse. Actus est piioi 
potentia (i. e. ut aliquid fieri possit, prius aliud iam exsistere debet). Nam neces- 
sarium est actus et aeternum, hinc antea erat. Alii actus (ut homo) eum potentia 
coniunguntur. Exsistentia hominis est perfectior (prius natura et perfectione), quam 
potentia ad illam; sed tempore postea est; nam homo prius possibilis, dein actualis 
est. In potentia fundatur actio et passio. Potentia operatur, simulatque non impe- 
ditur; potentia rationalis, simulatque determinatus appetitus adest. Impossibile est 
illud, quod non potest actu fieri, cuius oppositum necessarium est. Necessarium in 
sensu strictissimo est immutabile. Sed etiam dantur activitates naturae in certo or- 
dine statutae. — Ad necessarium numeramus etiam id quod plerumque fit, (hinc 

necessarium in sensu latiori) ; nani scientia humana ad mutabilia dirigitur. Ideo ne- 
cessitas tunc illa est, ut conexio inter suppositum potentiale et reale iieri necessaria 
sit. Exsistens partim est pure actuale coniunctum eum potentiali (res naturales mu- 
tabiles), partim mere potentiale, accidentale. Actualitas aeterna omne potentiale 
praecedit. 

Hae determinationes strictae conceptuales et conexio cum propositionibus meta- 
physieis mutatur apud successores. Tam Theophrastus habet definitiones: possibile 
in eo est, ut assertio suae exsistentiae ad nullam absurditatem dueat. Non-neeessa- 
rium solum voce ab eo distinguitur (Sic definitio accurata contingentis in sensu lo- 
quelae rudioris deseritur). Uniones internae metaphysieae non nominantur. Similiter 
apud Stoicos. Definiunt : possibile est, quod facultatem habet esse verum, si circum- 
stantiae externae hoc non impediunt. Impossibile hanc facultatem non habet. Ne- 
cessarium est quod verum est et non habet facultatem esse falsum. — Venn: Aristo- 
telica divisio necessarii, contingentis, possibilis et impossibilis spectant obiectum. 
Distinetio cum eius physica cohaeret. Substantia caelestis ei necessaria est in sub- 
stantia, motu et influxu. Sed inter lunam et terram etiam influunt vires irregulares 
et independentes spontaneitatis et casus, quae essentialiter cognosci nequeunt. Haec 
divisio adhuc invenitur in logica Port-Eoyal. — Ceterum attendendum est, supposi- 
tiones metaphysieas allatas non ingredi definitiones quattuor modorum et conexio- 
nem illorum, de quibus solis logica tractat, sed afferre exempla, quae pro nobis ne- 
cessaria non sunt. 

b) Eecentiores descriptiones 4 modorum. Bolsano : Propositio- 
nes, quae necessitatem, possibilitatem, contingentiam exprimunt, in sensu strictis- 
simo sumptae respiciunt esse, eius debere et posse. Possibilitas alium sensum habet, 
si ita intelligitur, ut solum aliqua impossibilitas nobis ignota sit. Quod hoc sensu 
possibile est, solum videtur possibile, est .problematicum (probabile). In hoc sensu 
dici potest: possibile est, ut hodie pluat. — Geyser dat exempla iudiciorum possi- 
bilitatis : aliqua triangula sunt aequilateralia = triangula aequilateralia esse pos- 
sunt. Aequilateralitas enim non pertinet ad essentiam trianguli, sed neque ei contra- 
dicit; est contingens. De proprietatibus, quae interdum adsunt, interdum desunt, 
dicimus: possunt adesse. Propositio: cras tempestas bona esse potest, in sensu: igno- 
tum est, num omnes conditiones pro ea adsint ideoque eventus ut possibilis sumitur: 
non pertinet ad possibilitatem obiectorum, quam hic describimus. Omnino autem 
possibilitas ad alia, quae liberae voluntati convenit. Iudieia necessaria sunt par- 
tim analytica, quae enuntiant necessitatem conceptualem; partim synthetica, si lex 
habetur: homo mori debet. 

Accurate Higwart describit possibilitatem et necessitatem realem, quod conce- 
ptus clariores reddit. 1) It e alis necessitas pro unione inter 8 et P in pro- 
positione. Obiectiva necessitas aut est, ut res sit aut ut certas proprietates habeat. 
Haec necessitas est interna essentiae aut externa causalitatis. Sic interna necessitas 
est, ut spiritus sui conscius sit. Rei interne necessarium est id, quod ex eius essen- 
tia promanat. Externa necessitas dicit, determinari per circumstantias, per influxus 
causales rerum. Hic habetur lex universalis naturae (motus elliptici planetarum) et 
certi valores constantes quantitativi (reales relationes massae). In singulari casu 
necessitas semper hypothetica est. Non eius causa, sed eius ortus ex causa necessa- 
rius declaratur. Iudieia universalia sola enuntiant necessitatem obiectivam, quae cum 
obiecto certas proprietates, activitates coniungit ; e. g. omnis materia gravis est. 2) 
Possibilitas realis. Possibilis in sensu reali est expressio subiectorum libe- 
rorum; solum liberum non est necessarium. Si pro rebus non liberis possibilitatem 
asserimus, res abstrahuntur ex condicionibus realibus. Si de subiectis generaliter 
loquimur (aqua congelare potest), exprimimus proprietates mutabiles rerum, ita ut 
condiciones non ingrediantur. Triangulum potest esse aequilaterale, equus albus esse 
potest: haec exprimunt possibilitatem, quae eum re sociabilis est; assertio universa- 
lis est iudieium positivum. Iudicium: A potest esse D, est expressio adaequata iu- 
dicii particularis. Si autem assertio pronuntiatur pro casu concreto (hac nocte pluere 
potest), iudicium solum possibile est ob meam ignorantiam. Ita transitui’ ad meram 

possibilitatem subiectivam. Hoc speciatim clarum est in assertionibus de tempore 
praeterito : accusatus potest crimen perpetrasse i. e. illud nescio. Cum possibilitate, 
quod A sit B, ordinarie simul asseritur possibilitas quod A non sit B. Iudieium hy- 
potheticum est pura expressio necessitatis; iudicium disiunetivum expressio possi- 
bilitatum, quae inter se excludunt, v. Kries: In diverso sensu de possibilitate loqui 
possumus ob leges realitatis: 1) possibile est, quod cras pluit i. e. hoc nescimus (huc 
igitur non pertinet), aut putamus illud sociabile cum summa illorum, quae scimus. 
2) Possumus distinguere, quod B ab A postulatur secundum leges naturae, aut lo- 
bice aut mathematice. Si omnes condiciones adsunt, consequentia unica determinata 
est, nempe aut necessaria aut impossibilis. Si autem condiciones solum partialiter 
determinatae sunt, manet possibilitas. Etiam logice possibilitas accidit. Possibile 
est, quod propositio : aliqua A sunt B, recta sit, et propositio : omnia A sunt B, 
falsa sit. Hoc est iudicium necessarium de possibilitate. Corpus quod sequitur le- 
gem gravitatis, potest moveri in eursu aperto aut clauso. 

2. Proprietates logicae iudiciorum modalium. 

a) Propositiones duobus modis exprimi possunt: aut modus 
ut adverbium cum copula iungitur (Deus necessario iustus est); 
aut per nomen, quod est praedicatum totius reliquae propositio- 
nis (quae dicitur «dictum»). Deum iustum esse, necessarium 
est. Apud Aristotelem forma propositionis est : A habet possi- 
bilitatem, necessitatem etc. 

b) Negatio i u d i c i i m o d a 1 i s in eo consistit, quod mo- 
dus de dicto negatur, hinc negatio ad modum accedit. Aristote- 
les : Negatio propositionis : « possibile est esse », non dicit : pos- 
sibile est non esse ; nam hae duae possibilitates non mutuo se 
excludunt; hinc non se habent ut affirmatio et negatio. Hinc ne- 
gatio exprimi debet : non possibile est esse ; dictum est S propo- 
sitionis, modus est P propositionis. 

c) Extensio propositionis modalis est singularis 
Nam dicitur : Hoc dictum (Deum iustum esse) necessarium est 
etc. Alia ex parte ascribunt propositioni modali aliam exten- 
sionem, nempe relate ad tempus. In modis : necessarium et im- 
possibile, dictum semper verum est ; in modo : contingens et pos- 
sibile, dictum modo verum modo falsum ; ideo duae priores etiam 
dicuntur propositiones modales universales, duae posteriores au 
tem particulares. 

d) Estne propositio modalis combinatio plurium 
propositionum? In plerisque casibus ita esse videtur ; nam 
ordinarie resolvi potest in duas propositiones coniunctas per 
«et», quarum interdum altera vera, altera falsa est. Sic pro- 
positio : Deus mundum necessario creavit, resolvitur in veram 
propositionem : Deus mundum creavit ; et falsam : eum necessa- 
rio creavit. Pariter in « impossibile est », includuntur duae pro- 
positiones, quod S aliquid non esse potest, et quod S aliquid non 
est, quarum altera vera, altera falsa esse potest. In modo contin- 
gentis includitur, quod S aliquid esse possit, et etiam illud non 
esse potest; sed in possibili resolutio in duas propositiones fieri 
non potest. Ideo haec propositio modalis non vere ex duabus 

propositionibus composita est, sed solum est propositio com- 
plexa (de quo postea). 

B) Divisio propositionum modalium secun- 
dum gradum certitudinis. 

1. Sensus theoriae. Haec theoria ad Kant reducitur 
et apud multos reeentiores dominatur. Venn: Divisio Kantii 
spectat status conscientiae: iudicium apodicticum non 
aliter cogitare possumus; iudicium assertorium simpli- 
citer accipitur; iudicium problematicum dubium inclu- 
dit. Secundum firmitatem persuasionis apodicticum et asserto- 
rium aequalia sunt, sc. plena persuasio ; non autem problemati- 
cum. Pariter Geyser : In iudieio problematico affirmatio solum 
possibilis est, in assertorio realis, in apodictico necessaria. Apud 
Kant huic divisioni proxime oppositio certi et incerti suberat. 
Hoc daret solum bipartitionem, ut iure saepe dictum est; sed 
propter symmetriam ad alias suas divisiones iudicii indigebat 
tripartitione ; ideo iudicium certum subdividit in apodicticum 
de veritatibus conceptualibus et assertorium de veritatibus fac- 
torum. Sed pro gradu certitudinis subiectivae hoc differentiam 
facere non videtur, sed solum' pro necessitate obiectiva, et ideo 
elementum aliquod alienum ex divisione aristotelica hic intrat. 
Uebenaeg divisionem recte ita describit : modalitas in sensu 
Kantii fundatur in gradu certitudinis et in eius specie; iudicium 
problematicum dicit assertionem incertam; assertorium imme- 
diate fundatum in perceptione ; apodicticum fundatur in demon- 
stratione. 

2. Controversia de hae divisione. Iudieia certitudinis 
a logicis accuratius describuntur. Erdmann: iudicium apodicticum est, si opposi- 
tum cogitari nequit; assertorium, si est factum, si oppositio per circumstantias ex- 
cluditur. Secundum suum empirismum addit: per necessitatem apodicticam pro nobis 
necessitas cogitandi intelligitur, quamdiu nostra cogitatio eadem manet. Similiter 
Kiilpe dubitans loquitur : Quod 2 X 2 sit 4, necessarium est, sed in suppositione de- 
terminati systemitis numerorum, (i. e. in alio systemate, quam decadieo ad summum 
aliter scriberetur, sed omnino eundem sensum retineret); et in suppositione univer- 
salium legum logiearum (quae tamen obiective necessaria est). Secundum Erdmann 
enim, aliae leges quam logicae cogitari possunt, id quod Hussert recte reiicit. Hae 
additiones sceptieae in critica cognitionis accuratius aestimandae sunt. In logiea, 
sicut in qualibet alia scientia supponimus obiectivismum, qui pro scientiae usu ne- 
cessarius est. 

Lotze ad distinctionem duarum classium iudieii certi dicit: Ostendi debet, in 
quanam re fundetur, quod propositio apodictica sit, e. g. si P in S iam simul cogi- 
tatur, aut in propositione hypothetica. Ut exempla affert: propositio: omnes homi- 
nes mori debent, non apodictica est, sed assertoria; nam non enuntio mortalitatem 
ex natura humana sequi. Alii in hae re vident legem naturalem. — Kiilpe distin- 
ctionem modalitatum novo modo ponit, ut assertiones possibiles, reales, necessarias; 
potest asseri, asseritur, asseri debet. Simul in oppositione ad omnes alios censet, 
de sensu dicti nihil enuntiari. 

Pleraeque tamen explicationes melius inter se concordant. ZieJien : Iudicium apo- 
dicticum est, si fundatur ih lege universali, si necessarium est. Est assertorium, si 
solum factum datum est. Accuratius Wimdt : Sunt determinationes secundariae, quae 


iudicium apodicticum et assertorium distinguunt. Apodicticum dicit, nullum du- 
bium possibile esse, praesertim in conclusionibus; sed certitudo gradum non admit- 
tit, assertorium non minus certum est. Goblot ut aliqui alii discrimen in eo videt, 
quod aut de facto agatur aut de producto conclusionis. Accuratius Sigwart: iudi- 
cium assertorium (A est B), et apodicticum (necessario asseritur, A esse B) non 
essentialiter differunt. Secundum Kant assertorium solum subiective certum esset, 
apodicticum universaliter. Sed tunc prius non haberet obiectivum valorem. Alii ite- 
rum distinguunt iudicium immediatum perceptionis (A est B) et iudicium media- 
tum, quod in testimonio aut conclusione fundatur, ubi tunc dicitur: hoc ita esse 
debet. Sed in hac explicatione apodicticum non superius esset. Similiter Keynes. 
Leibniz distinguit veritates necessarias et veritates faetorum, quarum oppositum 
nulla contradictio sit. Sed etiam ultimae pro me necessario asseruntur. 

Indicium de oppositione opinionum ita com- 
poni potest. Factum aliquod per conclusionem inveniri nondum 
dat necessitatem cogitationis pro contento conclusionis. Et ta- 
men aliquid recti in illa opinione inest; nempe pro rectitudine 
consequentiae conclusionis ex praemissis vere habetur necessi- 
tas conceptualis. Et haec necessitas etiam in aliis iudiciis apodi- 
cticis adest, quae non semper in conclusione nititur. Propositio : 
homo est animal, necessario sic cogitatur; non autem, quod ex- 
sistit. Apodicticum igitur vere fundatur in necessitate cogitandi, 
quae in assertorio non habetur. Alia ex parte WmuM et Sigwart 
iure afferunt : haec non est distinctio in illo, quod divisio Kantii 
intendebat, sc. in gradu certitudinis. Tentamen Kantii, sibi op- 
ponendi certitudinem subiectivam et obiectivam teneri nequit. 
Eius explicatio ideo deficit, quod a divisione certi et incerti, 
quae aliquod subieetivum spectat ad divisionem prorsus diver- 
sam secundum differentiam obiectivam (inter necessarium 
contingens in sensu Aristotelis transire debet. 

3. Iudicium problematicum. Lotze affert exemplum : Iudicium par- 
ticulare problematicum est, si pro omnibus subiectis enuntiatur; assertorium, si 
pro aliquibus. Ipse autem dicere vult, iudicium problematicum ambiguum esse; sae- 
pe simpliciter est assertio de aliqua possibilitate (Haec utique non iam esset prae- 
sens divisio, sed ad primam divisionem redit, ad possibilitatem obiectivam). — 
Erdmann: iudicium est problematicum; potest esse validum, si oppositum non ex- 
clusum est. In: S potest esse P, possibilitas relationis asseritur (hoc esset iudicium 
assertorium de possibilitate obiectiva). Kiilpe: probabilitas aut possibilitas iudicium 
facit opinionem. Omnis assertio universalis ex factis hausta potest concipi ut asser- 
tio problematica. Ziehen: Si condiciones solum incomplete datae sunt, habetur pos- 
sibilitas ut eventus fiat. Sed de his eventibus pa-rtim cum certitudine partim sine 
certitudine iudicari potest. Wwndt: Est iudicium problematicum, si. in iudieio distin- 
ctivo una pars omittitur, alia eum probabilitate asseritur. Sigwart exaggerando di- 
cit; Iudicium problematicum (A potest esse B, A forte est B) non est proprie 
iudieium, quia conscientia validitatis obiectivae deest. - Solum enuntiat statum inde- 
eisionis loquentis. Potest nominari hypothesis aut quaestio. Affirmatio solum ut pos- 
sibilis accipitur; nam liberum relinquitur, oppositum verum esse. Ideo proprie non 
adest enuntiatio iudieii (per vocem « proprie » concedit, se de hac opinione non 
prorsus certum esse). — Contra Storring iudicat: Iudieia problematica, quae rela- 
tionem solum ut possibilem enuntiant, sunt vera iudieia « secundum id quod scio ». 
Geyser: possumus etiam iudicare cum certitudine de veritate. 

Complectamur : Iudicium problematicum est vere iu- 
dicium de re (de dicto), etsi cum dubio de veritate; sed certe est 
assertio, secundum quam deinde agimus. Non solum est iudicium 
de possibilitate facti; hoc enim est iudicium certum de possi- 
bilitate obiectiva; sed est incertitudo subiectiva. In hac re pleri- 
que consentiunt. — Hoc iudicium probabile et ambitum scientiae 
probabilitatum V enn fuse describit in variis suis formis in scien- 
tia et vita. Propositio : omnia veneficia per arsenicum probabili- 
ter mortem afferunt, hunc sensum habet, mortem solum pro par- 
te hominum secuturam esse. Forma propositionis probabilis es- 
se potest: Ex viris 55 annorum 2/5 moriuntur intra 20 annos; 
minus determinata forma est : omnia X probabiliter sunt Y 
(forte saepius quam oppositum). Ordinaria lingua distinguit : 
probabile, valde probabile, fere certum. Doctrina probabilitatis 
deducit numeros magis accuratos. Sed logica propositionum mo- 
dalium respicit gradus subiectivos. Id quod hodie probabile 
vocatur, Aristoteles nominabat dialecticam, cuius syllogismi ei 
non certi sunt ; praemissae dicuntur topoi, syllogismi enthyme- 
mata. Potius a similitudinibus procedunt, quam ab axiomati- 
bus; gradus probabilitatis tunc nondum inquirebatur '. 

Tentamen aliquot logicorum reducendi modos certitudinis 
et probabilitatis ad 4 modos Aristotelis non videtur teneri pos- 
se. Certitudo in omnibus 4 modis habetur et omnino supponeba- 
tur. Idem transferri potest ad decrescentem certitudinem seu 
probabilitatem. Possibilitas obiectiva omnino in iudicio certo 
enuntiari potest et viceversa obiectiva necessitas ab aliquo, qui 
rem non sufficienter rem perspicit, in iudicio incerto, problema- 
tico. 

§ 5. Propositiones hypotheticae. 

Propositiones hypotheticae seu condiciona- 
les in sensu latiori illae dici possunt, quae non de su- 
biecto aliquid absolute asserunt, sed solam dependentiam inter 
plures relationes reales ; et quidem hic intelligitur dependentia 
inter condicionem et condicionatum, quod in certo sensu una as- 
sertio ex alia derivatur. Hinc affinitatem quandam habent cum 
conclusione, ad quam viam parant. Logica scholastica ut species 
propositionum hypotheticarum in sensu latiori enumerat : pro- 
positionem hypotheticam sensu stricto, distinctivam et coniun- 
ctivam. 

Kant dat divisionem principalem indiciorum secundum relationem cum tribus 
membris : propositio categorica, hypothetica et disiunctiva. Contra dependentiam 
huius divisionis a relatione obiici potest: cum relatione propositio categorica mi- 
nus apte coniungitur, eum in ipsa assertio absolute enuntietur. Etiam multae aliae 
relationes nominari possent, in quibus distinctiones iudiciorum fundarentur, Bol- 


sano nominat relationem sociabilitatis et insoeiabilitatis iudiciorum, relationem 
contradictionis, aequivalentiam, secundum quas iudicia dividit. Typi gravissimi ob 
momentum practicum et specialem naturam videntur esse duae classes: propositio- 
nes hypotheticae et disiunctivae. 

1. Essentia propositionis hypotheticae, a) Se- 
cundum externam formam consistit ex duabus propositionibus, 
saepe eum particulis introducentibus : si — tunc (si A, tunc B). 
Una propositio est conditio alterius, consequentis. Ordinaria 
eius forma in propositionibus completis est haec: Si A est B, 
etiam C est D ; ut : si pluit, terra madescit. Interdum subiectum 
utriusque propositionis identicum est : si A est B, etiam est C. 
Brevius etiam Goblot propositionem comprehendit, ita ut litte- 
rae loco propositionum stent : si p valet, etiam valet q ; hinc ex 
relatione reali p derivatur relatio realis q. Propositiones huius 
complexus habent nomina : prima propositio condicio, seu an- 
tecedens; secunda propositio consequens, condicionatum. 

Accuratius loquendo duae propositiones omnino non sunt 
vera iudicia, sed hypotheses in forma iudicii ; nam non ipsae as- 
seruntur, sed sola dependentia secundae a prima. Utrum con- 
dicio impleatur et propterea conditionatum vere fiat, ex sola 
propositione condicionali non determinatur. Goblot ut symbo- 
lum propositionis hypotheticae (ex logica mathematica) adhi- 
bet signum: p 9 q; quod legitur: p implicat (seu postulat) 
q ; seu simplicius : p ut consequens habet q. 

Assertio fundamentalis definitionis datae, quod in propositione condicionali 
duae relationes reales se habeant ut ratio et conclusio a Pfdnder impugnatur. Sed 
quod S et- P in duabus propositionibus diversae esse possint (si A est B, C 
est D), non excludit relationem consequentiae; assertio enim in experientia fundata 
esse potest, ita ut conexio interna nondum intelligatur ; sic in experientia primitiva : 
si hastile vitreum fricatur, oritur electricitas. In casibus deductionis conceptualis 
utique, termini duarum propositionum partim iidem erunt. Obiiciunt: tunc so- 
lum daretur unicum genus relationum; eum tamen in propositionibus omnia ge- 
nera relationum realium inveniantur. Sed contradictio in eo non est, quod in dua- 
bus propositionibus relationes diversissimae (etiam spatii et temporis) nominentur; 
non enim hoc determinat naturam propositionis condicionalis, sed sola relatio fun- 
damentalis rationis et consequentis (seu dependentiae) inter duas propositiones 
partiales. , 

b) Goblot describit naturam specificam huius re- 
lationis dependentiae. Conexio in ea potest esse aut necessitas 
logica aut enuntiare legem naturae aut immo liberam volitionem 
exprimere. Verum non est (quod Erdmann supponit), semper 
de necessitate logica agi ; haec certe non habetur inter pluviam 
et terram madidam. Conexio asserta bene simplex experientia 
esse potest. Etiam in propositione : cras te visitabo, si est bona 
tempestas, conexio necessaria, ut eam fntelligimus, non deest; 
nam tunc promissio data est, quae consequens cum antecedente 
colligat ( Sigwart ). — Bolzano sensum propositionis condicio- 

nalis universalius exprimit. Propositio condicionalis est dedue- 
tibilitas (id quod deiii suo inodo explicat per propositionem cum 
terminis ad arbitrium mutabilibus ; id quod non sufficienter ul- 
terius declarat). Hoc etiam exprimi potest (id quod recentiores 
logici praeferunt) per formulam : A determinat B ; e. g. causa 
determinat effectum. A complete determinat B, si omnes pro- 
prietates in B ex proprietatibus in A derivari possunt. Sic 
(dicit) punctum centrale, superficies et radius complete deter- 
minant circulum. — v. Kries distinguit judiciu m hypotheticum, 
non fundatum, in quo nihil de natura conexionis dicitur, sed 
tantum eius factum asseritur, et fundatum, in quo aliquid de 
natura conexionis indicatur. Potest esse fundatio logica, aut 
postulatio realis ob alias habitudines reales. 

Plures logici defendunt «theoriam consequentis condicionati» 
i. e. iudieium hypotheticum est assertio ipsius consequentis, etsi condicionati per 
antecedens. Contra hoc St. Mill: Revera neutrum iudieium asseritur, sed solum co- 
nexio necessaria, hinc rectitudo conclusionis unius ex alio. Porro ( Storring ) dantur 
propositiones ondicionatae irreales, in quibus relatio inter antecedens et consequens 
necessaria manet. Tunc consequens omnino non asseritur, sed negatur, eum ex for- 
ma irreali condicionis appareat eam non valere, id quod tunc etiam consequens 
irreale facit. Unica assertio propositionis condicionalis respicit dependentiam inter 
utramque hypothesim. Similiter Sigwart: Si theoria consequentis condicionati recta 
esset, nihil ut verum assereretur, praesertim in propositione condicionali irreali. Re- 
vera autem relatio inter antecedens et consequens asseritur. Hinc condicionata 
assertio consequentis non in omnibus casibus adest, et illa non est res principalis, 
seu id ob quod propositio condicionalis iudieium dicitur, sed assertio principalis 
est enuntiatio relationis dependentiae. 

Doctrina propositionis condicionalis ab Aristotele nondum inquirebatur; sed 
statim postea a primis eius discipulis, Theophrasto et Eudemo; postea a Stoicis, 
a Boethio et tota logica sequenti. Aliquae quidem explicationes Stoicorum prorsus 
falsae erant; ita interdum veritas propositionis condicionalis ex veritate utriusque 
propositionis partialis pro se sumptae deducebatur, ex combinatione veri et falsi, 
quod in iis esset, sine consideratione conexionis dependentiae. Sed alii iam dabant 
explicationes rectas ( PrcmtT ). 

2. Formae et proprietates logicae proposi- 
tionis condicionalis. 

a) Earum modi. Duae partes propositionis hypothe- 
ticae possunt esse affirmativae et negativae, et tamen tota pro- 
positio affirmativa manere (asserere dependentiam). Sic oriun- 
tur diversae formae, quas veterior logica multum inquirebat 
et propriis nominibus designabat. Si utraque propositio par- 
tialis affirmativa est, modus hic dicebatur : ponendo (condicio) 
ponens (condicionatum) ; si sola conditio negativa erat : modus 
tollendo ponens ; si solum consequens negativum: modus po- 
nendo tollens; si utraque negativa: modus tollendo tollens. 
Etiam in secundo casu, ubi ex p sequitur non-q, aliis verbis, 
ubi p excludit q, habetur vera consequentia pro p; ideo iudi- 
cium condicionatum manet affirmans. Similiter etiam quartus 
modus affirmativus est, qui ex negativo antecedenti negativum 


consequens deducit : si non moveris, non ambulas. Hinc falsum 
est, quod Erdmann dicit : si consequens negativum est, ipsa pro- 
positio condicionalis negatur. Nam: Si A est, B non est, non 
dicit idem ac : si A est, B non sequitur ; sed dicit : si A est, B 
excluditur. Tunc vera consequentia pro absentia B habetur. 

b) In propositione hypothetica membra partialia iterum possunt esse pro- 
positiones hypotheticae, e. g. : Si p post se habebit q, etiam r post se habebit s. 
• — • Praeterea plura esse possunt supposita propositionis condicionalis: Si simul 
valent A, B et C, sequitur D. Tunc habetur unica relatio cum pluribus suppositis. 
Etiam cum qualibet parte suppositi pro se sumpta possibilitas obiectiva conse- 
quentis eoniungi potest : ' Si A habetur, D sequi potest, aliquoties D sequitur ; hinc 
aliquo modo propositio particularis. 

c) Etiam extensio propositionis hypotheti- 
cae vario modo restringi potest, eo qnod assertio non in plena 
universalitate statuitur. Sic multi logici distinguunt secundum 
quantitatem antecedentis casus : semper quando A est... ; ali- 
quoties quando A est... ; semel quando A est... ; haec est quanti- 
tas propositionis condicionalis. — Sigwart reprobat hanc pos- 
sibilitatem. Propositio illa : plerumque quando bona tempestas 
habetur, barometrum ascendit : non est vera propositio con- 
dicionalis, quia conexio necessaria deficit ; tunc solum asseritur 
frequens coexsistentia. — At haec videtur esse definitio arbi- 
traria. Sicut iudieium particulare inhaerentiae (aliqua S sunt 
P) verum iudieium categoricum est, quia inhaerentiam pro ali- 
quibus S asserit : sic etiam propositio : in aliquibus casibus, 
ubi A est, etiam B valet, nominari potest propositio hypothe- 
tica particularis. Tunc utique in generali definitione proposi- 
tionis condicionalis non loquendum est de dependentia univer- 
sali (B ab A), sed simpliciter de dependentia, quae indicatione 
extensionis ad pauciores casus restricta esse potest. 

d) Maxime controvertitur natura propositionis 
condicionalis vere negativae, in qua non iam aliqua 
hypothesis, sed dependentia inter utramque obiectum nega- 
tionis est, seu negatur. In hoc casu forte propositioni antece- 
denti praeponitur « non » (ut in. noto textu : non, si miserum 
fortuna Sinonem finxit, vanum etiam mendacemque improba 
finget) ; aut adhibentur particulae, ut « quamvis » ante antece- 
dens, «tamen non» ante consequens. Multi logici negarunt, tunc 
omnino adhuc haberi propositionem condicionalem, cum depen- 
dentia negetur, eius affirmatio essentiam propositionis condicio- 
nalis constituat. Erdmann: Negatio propositionis hypotheticae 
est negatio relationis consequentiae, est sublatio consequentiae 
necessariae ; B tunc non iam est necessaria consequentia ipsius 
A; etiamsi A est, non debet B esse (Sigwart): Pariter Joyce. 
Goblot tamen illam dicit propositionem hypotheticam. Bolsano 
medium quid tenet : Si propositio consequentiam negat, propo- 

sitio est hypothetica in sensu latiori, quatenus tunc absentia 
dependentiae affirmatur. Jam Arnauld dixerat: Negatio pro- 
positionis condicionalis non negat dependentiam-: «etsi p sit, 
q non sequitur » dicit : falsum est, ex p sequi q. 

Etiam hic (ut antea) dicendum erit, decisionem pen- 
dere a definitione propositionis. hypotheticae quae in certo sensu 
arbitraria est. Si haec restringitur ad affirmationem conse- 
quentiae inter duas propositiones, propositio hypothetica ne- 
gativa non iam est vere hypothetica. Sed definitio etiam, sicut 
pro propositione categorica ad duas propositiones affirmati- 
vam et negativam extendi potest. Ad propositiones categoricas 
non solum numerantur illae, quae inhaerentiam, subsumptio- 
nem etc. enuntiant sed etiam illae, quae inhaerentiam etc. ne- 
gant. Pariter igitur et pro essentia propositionis hypotheticae 
contentus esse quis potest, ut obiectum iudieii sc. dependentia 
inter duas hypotheses negetur. Hinc tam propositio : B ab A 
dependet, quam illa : B ab A non dependet, ei subordinantur. 
Certe etiam tales propositiones in scientia inveniuntur et suum 
momentum habent; logica eas -bene ad propositiones hypothe- 
ticas numerare potest. Alia ex parte nemo impeditur, quomi- 
nus specialem classem propositionum independentiae iuxta il- 
lam propositionum dependentiae collocet, quae in sua structura 
certe magnam similitudinem ostendunt, et ita ab aliis classibus 
indiciorum separari possent. 

3. Relationes ad alias classes iudiciorum. 
a) Conversio inter iudi'cium hypotheticum 
et categoricum generatim possibilis esse dicitur, etsi ca- 
sus terminales accidant, in quibus transformatio difficilis ap- 
paret. Bolzano de hac re iudicat: Aliquoties iudicium in alia 
forma exprimitur, quam quae ei naturalis est. Sic propositio : 
si triangulum aequilaterale est, simul aequiangulare est, non 
vere hypothetica est, qualem forma indicat; sine dubio melior 
eius forma erit : triangulum aequilaterale est aequiangulare. 
Alia ex parte propositio categorica : « ex propositione A pro- 
positio B derivatur », est vere propositio hypothetica : si A 
valet, etiam B valet. In multis casibus transformatio diverso- 
rum iudiciorum non succedit. Sic propositio : si anima corpora- 
lis esset, esset composita : non cum veritate redditur per cate- 
goricam : anima corporalis est composita. — Tamen de hac re 
controverti potest; propositio, categorica allata non videtur 
esse falsa ; dantur etiam verae propositiones cum subiecto ima- 
ginario (ut circulus quadratus est impossibilis). Attamen vide- 
tur dici posse propositionem allatam minus naturalem esse. 

Erdmann: Aliqui omne iudieium eategorieum ut hypotheticum explicare vo- 
lunt, quia P solum supposito S valeat. Sed character logicus utriusque propositio- 
nis tamen diversus est: partim consequentia, partim aequalitas etc. - — Addi etiam 


potest: S est P, solum tunc redditur per: si aliquid S est, est P, si non iudieium 
reale, sed conceptuale habetur. Nam in transformatione hypothetica iudieii realis af- 
firmatio exsistentiae omittitur, quam iudicium reale continet. Ceterum etsi transfor- 
matio possibilis sit, tamen dicendum est, novum iudicium solum in sensu logico 
aequivalens esse, neque proprie idem iudicium esse, quia alia relatio enuntiatur. — 
Ut reductio propositionis hypotheticae in categoricam nominatur forma: B est con- 
sequentia necessaria ex A. Hoc certe dat propositionem logice aequivalentem non 
autem dicit, propositionem transformatam esse formam naturalem. Iudicium cate- 
goricum hypothetice exprimi potest, si non agitur de iudicio perceptionis (ut antea 
vidimus). Goblot: propositio: omnis homo est mortalis, est hypothetica, quia dicit 
mortalitatem ex natura humana sequi; certe forma hypothetica est magis adaequata, 
quia tunc ratio ut talis enuntiatur, id quod in iudicio categorico nou fit. — Keynes 
secundum possibilitatem transformationis distinguit duas species propositionis hy- 
potheticae: prima, quando antecedens et consequens idem subieetum habent (quam 
nominat condicionalem), et secundam eum diversis subiectis (quam nominat hypo- 
theticam). Ad condicionales etiam illas trahit, in quibus particula « si » aequi- 
valet cum « quando, ubi ». Categoricae et condicionales inter se transformari pos- 
sunt, si non exsistentia subiecti in categorica supponitur. Sed categoricae et hy- 
potheticae non facile inter se transformantur. Ex propositione: si A valet, etiam 
B valet, tunc fieret: Ex veritate propositionis A necessario sequitur veritas propo- 
sitionis B. Haec autem non esset simplex propositio categorica. Etiam Sigwart: Si 
antecedens et consequens idem subieetum habent, aequivalens est propositioni cate- 
goricae relationis : omne corpus est extensum, fit : si aliquid est corpus, est extensum. 

b. Iudicia hypotheticis affinia. Sigwart-. Etiam aequationes 
cum pluribus variabilibus, ut y2 = 2px, sunt propositiones condicionales; ex posito 
valore unius variabilis valor aliorum derivari potest. Similiter Storring: ad certam 
abscissam in aequatione semper determinata ordinata pertinet. Accuratius dici 
potest: Ex aequatione, quae est enuntiatio identitatis, plurimae propositiones inter 
x et y statui possunt. — Pariter Storring etiam iudicia normativa hypothetica 
habet. « Debemus veritatem dicere » sensum habet : homo perfectus (idealis) hoc 
facit. Pro reali homine ideo propositio aliis vocabulis dicit: si normae moralitatis 
correspondere vis, debes veritatem dicere. — Hoc rectum est; sed pro sensu totali 
primae propositionis adhuc addi debet: et ad hanc volitionem homo obligatus est, 
cum in norma aesthetica similis obligatio non habeatur. Sed si hoc additur, pro- 
positio desinit esse hypothetica; vere ergo dicit: obligati sumus ad veritatem dicen- 
dam. — Bergmann commemorat iudicia cum exceptione ut aliquid hypotheticis si- 
mile. Exemplum: Boma primum a regibus regebatur, si Livius fidem meretur. Hoc 
simile est cum: Si Livius fidem meretur, eius indicationes verae sunt; inter has 
etiam illa, quod Boma a regibus regebatur. 

SoneoTcer indieat conexionem cum aliis formis dependentiae. Dependentia in 
sensu latiori habetur in successione temporali: quando — tunc; clarius in conse- 
quentia causali et finali (in causalitate realitas simul asseritur). Aliud est conse- 
quentia functionalis, ut in aequatione lineae. Iudicium hypotheticum sensu strictiori 
reddit consequentiam logicam; dantur in ea consequentiae reales, possibiles et ne- 
cessariae. Pariter Ziehen: iudicium hypotheticum simile est causali et temporali; 
est iudicium relationis (inter relationes sensu strictiori reales). Fridk effert propo- 
sitiones illativas, ubi propositio sequens incipit cum « ergo ». Tamen tunc iam se- 
cundum formam habentur duae verae propositiones, quae coniunctae conclusionem 
efficiunt; quae si praemissa deficiens suppletur, in verum classicum syllogismum 
transit. In propositione autem hypothetica membra partialia non sunt vera iudicia 
et propositio non edicit realitatem. Eectius propositiones illativae causalibus aequi- 
parantur, a quibus solum ordine distinguuntur. Propositio: Socrates currit ; ergo 
movetur: aequivalet propositioni: Socrates movetur, quia currit. Propositio vero 
hypothetica si Socrates currit, movetur, realitatem omittit. Sic etiam Erdmann: 
etiam propositiones causales sunt relationes consequentiae. Solum simul asserunt 

realitatem consequentiae et rationis, i. e. affirmant realitatem faetorum, et quod 
consequentia non sit logica, sed realis, causalis. 

II. Propositio disiunctiva. 

1. Esentia et formae. Propositio disiunctiva plures 
terminos aut propositiones coniungit per « aut ». Ascribitur for- 
te subiecto S unum ex pluribus P, non determinando quodnam. 
Aut universalius dicitur : Aut A valet (resp. non valet) aut B 
aut C. Corpus aut quiescit aut movetur. Bolaano. Inter propo- 
sitiones A, B, C solum una vera est (disiunctiva sensu 
strictiori), forte etiam plures (disiuctiva sensu la- 
tiori). Distinguuntur enim duae formae propositionis disiun- 
ctivae : in prima (strictiori) diversae possibilitates nominatae 
inter se excludunt, non duae simul verae esse pos- 
sunt; si igitur propositio de uno vera est, necessario de om- 
nibus aliis falsa est. Forma* propositionis simul postulat, ut 
divisio completa sit, nullam possibilitatem omittat. Falso dice- 
retur : Aut sedet aut ambulat, quia alii habitus corporis dantur ; 
hinc disiunctiva completa non est. Si non omnia possibilia mem- 
bra nota sunt, reliqua negativo modo addi possunt : S est aut 
P aut Q aut nullum ex illis, quod reliqua includit. Quia duo 
membrorum se invicem excludunt sequitur, quod non omnia 
simul vera esse possunt et non omnia simul sumpta falsa esse 
possunt, sed necessario unum verum est. Si disiunctio stricta 
intelligitur, falsa esset propositio : aut sedet aut legit aut dor- 
mit, quia membra partim unita esse possunt. Pariter propositio 
falsa est : spiritus aut est substantia solida aut liquida aut aeri- 
formis, quia aliud membrum substantiae incorporeae omissum 
est.. 

b) Secunda forma est propositio disiunctiva sensu latiori; 
solum postulat, saltem unam propositionem veram 
esse. v. Kries : Ordinarie solum forma exclusiva agnoscitur ; 
sed alia etiam iusta est ; non semper exclusio mutua haberi de- 
bet. Pariter Heymans : Iudicium disiunetivum dici potest: sal- 
tem una propositionum vera est, aut solum una hoc est. Jevons : 
Multi asserunt in iudicio disiunctivo membra se necessario ex- 
cludere (Kant, Hamilton, Boole). Alii dicunt : Exclusio interdum 
in materia praeiacet; si e. g. sermo est de uno duorum anno- 
rum, qui ut annus nativitatis certi hominis nominantur. Sed 
dicunt, hoc non est ob formam propositionis, sed ob materiam; 
ita Mill, Whateley, iimno iam Boethius. Multa exempla in lin- 
gua exsistunt, ubi alternativa non negat, aliquid simul in plu- 
ribus esse ; «surdi aut muti » non negat coniunctionem utrius- 
que in uno homine. Hic semper sumitur in sensu non-exclusivo. 
Etiam Keynes : si de quodam dicimus, aut malos libros adhibuit 
aut male doctus est, non excludimus, utrumque cooperari. Si 


pro aliquo munere unus ex tribus titulis postulatur, non ille ex- 
cluditur, qui plures titulos simul possidet. 

2. Formae affines. Iudicio disiunctivo affine est i u - 
dicium divisivum, et haec duo ex se invicem derivantur. 
Iudicium divisivum fundatur in divisione totius in suas partes. 
Forma eius est: S est partim A, partim B etc. Interdum minus 
bene exprimitur per formam disiunctivam : S est aut B aut C 
etc. Sed divisio in iudicio divisivo non attingit praedicata sin- 
gularis subiecti, sed extensionem conceptus. Enumeratio par- 
tium secundum formam propositionis (partim = in parte) non 
completa esse debet ; propositio positiva solum edicit, tales par- 
tes adesse; posset etiam post primum membrum abrumpi, et 
ideo falsa non esset. Exemplum : Animalia sunt partim homi- 
nes partim bruta, ubi extensio propositionis dividitur et va- 
riae species subordinatae nominantur. Eadem propositio ut 
dicium disiunetivum enuntiari potest in forma : quodlibet ani- 
mal aut est homo aut est brutum ( Geyser ). Hofler : In proposi- 
tione divisiva semper aliae partes extensionis sunt, quibus di- 
versa praedicata conveniunt; in propositione disiunctiva inso- 
ciabilitas diversorum praedicatorum ut notarum eiusdem su- 
biecti asseritur. Ziehen : divisio iudicii divisivi potest esse em- 
pirica aut logica. Partes possunt esse spatiales aut temporales 
aut membra universalis conceptus etc. In iudicio disiunctivo 
cuilibet assertioni partiali respondet certa possibilitas (potest 
esse A etc.). 

De usu harum specierum iudicii Sigwart : Si solum ab ex- 
perientia proceditur, incipitur a statuendo iudicio divisivo ; hoc 
tunc ratio est pro disiunctivo. Quia realiter omnes homines aut 
mares aut feminae sunt, concluditur tertium impossibile esse 
et de singulis hominibus disiunctio asseritur. In conceptibus 
constructivis, ut mathematicis iudicium disiunetivum praecedit 
(decompositio conceptus formarum possibilium, forte post con- 
spectum totius in cogitatione praemissum). — Iudicium disiun- 
ctivum (ut postea describemus) etiam est fundamentum demon- 
strationis indirectae : omnes possibilitates excluduntur, uno 
casu seriei excepto, qui sic valere probatus est. Pfdnder : Iudi- 
cium disiunetivum etiam applicari potest ad omnes species in- 
diciorum, ad attributa, exsistentiam, relationes, modalitates etc. ; 
directe aliquid dicit de subiecto, tacito etiam relationes exclu- 
sionis praedicatorum. 

In forma universali iudicii disiunctivi inest ambiguitas, 
quam iam logici scholastici observarunt. Propositio : omne A 
est aut B aut C etc. intelligi potest 1) aut omne A est B aut 
omne A est C etc. ita ut sint quasi solidaria) ; aut 2) de omni 
singulari valet quod aut B aut C sit ; ita ut electio inter B et C 

independenter a,b aliis A consistat. Secundum Bolzano secunda 
forma magis usitata est. 

Forma propositionis affinis est propositio coniun- 
c t i v a ( Fricli ), quae negat duas propositiones simul veras esse, 
sed apertum relinquit, utrum simul falsae sint : ergo dicit : 
non simul valet propositio A et B. In oppositione 
ad hoc in iudicio disiunctivo membra divisionis nec simul vera 
nec simul falsa sunt. Exempla propositionis coniunctivae : homo 
non potest simul legere et dormire, id quod non excludit, quod 
aliquando neque unum neque aliud de eo dici possit, cpiod igitur 
tunc utrumque non habetur. In propositione coniunctiva ex af- 
firmatione unius membri negatio alterius concludi potest (si le- 
git, non dormit) ; non autem viceversa ex negatione unius affir- 
matio alterius concludi potest; nam utrumque falsum esse 
potest. 

3. Resolutio in iudicia hypothetica. Iudicium 
disiunctivum resolvitur in plura hypothetica. In iudicio disiun- 
ctivo stricto cum mutua exclusione possibilitatum proxime ex 
affirmatione unius membri negatio omnium aliorum sequitur; 
simul ex negatione unius affirmatio unius reliquorum. Si igitur 
solae duae possibilitates erant, ita alia affirmata est. Hinc eum 
duobus solis membris (A est aut B aut C) sequuntur 4 proposi- 
tiones hypotheticae : si A est B, non est C ; si A est C, non est B ; 
sed praeterea : si A non est B, est C; si A non est C, est B. (Ut 
postea videbimus, ex prima forma secunda immediate deduci- 
tur; similiter ex tertia quarta). Lambert non noverat nisi duas 
positivas consequentias, Drobisch solas duas negativas. 

In forma latiori iudicii disiunctivi, in qua non omnia mem- 
bra inter se excludunt, etiam ex negatione unius membri affir- 
matio unius reliquorum sequitur; sed hic non viceversa ex af- 
firmatione unius negatio aliorum, cum affirmatio in plura con- 
iungi possit. Si A saltem unum membrorum B aut C est, potest 
etiam utrumque simul esse. Heymans non iure ex hac resolu- 
bilitate concludit, iudicium disiunctivum solum esse abbrevia- 
tionem minus accuratam plurium iudiciorum hypotheticorum. 
Rectius Sigwcirt : Non obstante resolutione iudicium distincti- 
v nm retinet suum momentum. Nam si non exsisteret, impossi- 
bile esset, ex negatione (A non est B) deducere affirmationem : 
(A est C) ; hoc enim solum sequitur, si A est B aut C. Ceterum 
iudicium, ex quo logice 4 propositiones condicionales derivari 
possunt, est expressio brevis et accurata summae harum pro- 
positionum; et practiee non bene suppletur per summam, in 
qua non immediate videtur iudicium disiunctivum illas com- 
plectens. 

Sigwart ex conspectu diversarum speeierum comprehendendo concludit. Functio 
iudicii semper est enuntiatio categorica unius P de aliquo S. Differentiae sunt, utrum 


synthesis simplex sit, ut in iudicio denominationis, aut multiplex, ut in iudicio acti- 
vitatis aut relationis, utrum S sit simplex repraesentatio an synthesis. Differentiae 
igitur respiciunt subiecta et praedicata. Iudicia etiam enuntiari possunt de iudicio 
repraesentato, e. g. illud falsum esse (iudicium negativum), de possibili aut neces- 
sario; quod ex numero hypothesium una necessario vera sit. 

4. Repraesentatio symbolica propositionis disiuneti- 
vae. Relationes propositionum clariores fiunt (saltem pro quibusdam. lectoribus), eo 
quod secundum regulas logicae mathematicae transformantur. In hac conceptus per 
singulas litteras, propositiones per aequationes traducuntur (ut iam breviter indica- 
vimus). Haec brevis repraesentatio illustrat relationes essentiales simili modo, sicuti 
figurae geometricae, quas postea afferemus. Logistica immo permittit cum aequatio- 
nibus determinatas operationes exsequi et sic conclusiones derivare. Secundum Jevons 
interim solum brevissime explicabimus conceptus fundamentales huius generis re- 
praesentationum. Symbolice igitur quaelibet repraesentatio designatur per 
aliquam litteram; e. g. quod aliquid metallum sit, per P; quod album sit, per 
Qj .quod unius valoris sit, per R; pondus specificum ,0,5 per S; punctum fusionis 
1000 graduum per T. Tunc complexus harum proprietatum determinati corporis de- 
signatur per « productum logicum » PQRST ; quod legi potest : aliquid quod simul 
est P, Q, etc. Negationem earundem proprietatum Jevons significat per parvam lit- 
teram eandem (hic p, q, r etc.) ; alii eam designant per lineam horizontalem litterae 
superpositam, aut per indicem P' Q' etc. (quod ultimum praeferimus). Tunc « pro- 
ductum » A.A' significat obiectum, quod simul proprietatem A possidet et non 
possidet, quod evidenter contradictio est, cui nullum ens exsistens aut possibile cor- 
respondere potest; hoc exprimitur per aequationem AA' = 0 i, e. tale quid non 
datur. Sensus producti logici clarior fit, si attenditur, nos de obiecto nihil novi di- 
scere, si eadem proprietas ei bis ascribitur; seu AA = A (seu obieetum, quod simul 
rotundum et rotundum est, est simpliciter rotundum); hoc opponit multiplicationem 
logicam arithmeticae. Ordo proprietatum in producto logico indifferens est ; nam res 
cum proprietatibus A, B, C idem est ac cum B, C, A. 

Iudicia redduntur per certas aequationes. I-Ioc immediate clarum est, 
si habetur simplex identitas duorum conceptuum; sic pro triangulo aequilaterali A 
et aequiangulari B simpliciter valet: A = B, quod ut patet etiam ordine inverso 
legi potest B — A. Ordinariae propositiones, ut A est B, non sunt tales plenae 
identitates. A potius inclusum est in classe B, eidem subordinatur. I-Ioe exprimi pot- 
est: A secundum extensionem est pars B et quidem illa pars, quae simul A est; 
hinc A — AB. Sic homo (II) est mortalis (M) scribi potest ut aequatio convertibilis, 
si vox homo repetitur: Homo est mortalis homo; II — MII. Hanc traductionem iam 
Levbniz dederat. Propositio negativa (A non est B) similiter reddi potest per: A. 
aequale est parti non — B; hoc scribitur A — AB'. 

Nunc tandem applicatio ad iudiciu,m disiunctivum, in quo invenie- 
tur ulterior operatio huius systematis. Quod A aut B aut C sit, redditur per for- 
mulam: B -+- C; hinc per aequationem: A = A (B + C), quod legitur: A est B 
aut C. Non simul habet proprietates B et G, sed aut unam aut alteram; res has pro- 
prietates habentes in disiunctione completa secundum extensionem totum A consti- 
tuunt; ut in propositione: vertebratum aut est mammale aut avis aut reptile aut 
piscis. Clarior etiam haec conexio cum signo + apparet in iudicio divisivo: Mam- 
malia + aves + reptilia + pisces sunt vertebrata. Etiam in hac additione ordo 
membrorum indifferens est seu valet lex conimutativa : A + B — B A. Si aliquod 
membrum bis (forte sub diverso nomine) numeratur,- inde summa non maior fit, 
quia solum una pars bis indicatur; hinc valet etiam A +■ A = A (in oppositione 
ad leges algebraicas). Propositio : Divitiae (A) sunt aliquid transf eribile (B), limi- 
tatae multitudinis (C),. quod aut delectationem affert (D) aut tristitiam tollit (E), 
symbolice redditur : A = ABC (D + E). Si aliquod obiectum simul habet proprie- 
tates A, B, C, quod exprimitur per ABC: eius negatio scribitur (ABC)'. Haee pro 
conceptibus' fundamentalibus logisticae sufficiant. Iam ex paucis illis dictis aliquae 

applicationes fieri possunt, quae in theoria logieae varias leges clarius derivare per- 
mittunt, ut videbimus. 

§ 6. Propositiones compositae 

A propositionibus simplicibus iam progredimur ad combi- 
nationem propositionum, quae extrinsecus apparent ut una pro- 
positio cum pluribus terminis inter se eoordinatis, sed in plures 
propositiones simplices resolvi potest. Datur quaedam gradatio 
eoniunctionis, ita ut resolutio interdum evidentissima sit, in 
aliis autem casibus sola transformatione reveletur; loquuntur 
tunc de compositione manifesta aut occulta; posterior a Scho- 
lasticis etiam vocabatur propositio exponibilis, quia expositione 
indiget, ut suum contentum clare manifestet ; pro hoc fine enim 
resolvitur in propositiones suas exponentes. 

I. Propositiones manifestae compositionis. 

1. Unio plurium terminorum coordinatorum per « et » inve- 
nitur in cumulatione subiectorum cum communi P : A et B et C 
sunt P. Aut etiam in cumulatione plurium praedicatorum, quae 
eidem S ascribuntur : S est A et B et C. Prior eoniunctio nomi- 
natur in recentiori logica plerumque : propositio coniun- 
c t i v a . Exempla : Petrus et Paulus Romae mortui sunt. In for- 
ma negativa : nec scientiae nec divitiae nec honores arcent mor- 
tem animique dolores. Praestatio talium propositionum est, ut 
convenientiam in diversis subiectis manifestent. Iudicium con- 
iunctivum ut limitem habet iudicium plurale, in quo sublecta ut 
plura N designantur : plura N sunt P. 

Iudicium autem cum uno S et pluribus P (ille homo est doc- 
tus et probus) plerumque dicitur iudicium copulativum ; 
etsi hoc vocabulum etiam pro coniunctivis adhibeatur, ideoque 
totam classem coniunctionum per et comprehendat. Hoc genus 
indiciorum potissimum inservit descriptioni, definitioni. Bol- 
zatio distinguit casum, quod unio membrorum collectionem for- 
mat, ita ut P ei ut toti conveniat (propositio collectiva), aut 
quod P de singulis membris in propriis propositionibus edici 
possit. Sic propositio collectiva est. Summa omnium substan- 
tiarum finitarum est mundus, id quod non est propositio com- 
posita ; hanc autem habemus in : omnes substantiae praeter 
Deum a Deo creatae sunt (auod utique nondum est clarum exem- 
plum propositionis copulativae, si non divisio subiecti accedit). 
— Propositio copulativa in tot propositiones simplices converti 
potest, quot subiecta inter se coordinata aut praedicata coordi- 
nata in ea occurrunt. Hae propositiones per « et » coniunguntur. 
Veritas propositionis copulativae postulat, ut omnes proposi- 
tiones simplices verae sint. Pro falsitate sufficit, ut una propo- 
sitio falsa sit. 


2. Popositio adversativa: simili modo plura sub- 
iecta aut praedicata inter se coniungit, sed per particulam, cpiae 
oppositionem inter ea indicat, ut « sed, tamen, non ». Sic in tex- 
tu : vos mundi estis, sed non omnes (i. e. ex vobis mundi sunt) ; 
habet zelum, sed non secundum scientiam. In resolutione oriun- 
tur plures propositiones simplices, quae per particulam adver- 
sativam sibi opponuntur. Veritas postulat, ut singulae propo- 
sitiones rectae sint, et ut quaedam oppositio adsit; sed haec op- 
positio gradus admittit. Mill : Oppositio potest esse inter facta, 
aut tantum inter emotiones excitatas. Bigwart : Particula ad- 
versativa est negatio indeterminati generis, interdum exceptio, 
aut obiectio, aut dirigitur contra obiectionem possibilem. 

3. Propositio causalis valde perspicue constructa est et vix adliuc ve- 
ram compositionem inter propositiones simplices sibi succedentes ostendit. Solum 
particula: «quia, nam» indicat, rationem primae in secunda esse. Exempla: tlier- 
mometrum ascendit, quia aer calidior factus est (propositio principalis). Hic eon- 
iunctio, indicatio rationis duabus propositionibus fere prorsus externa est; propu- 
sitiones solae sine « quia » perfecte intelliguntur. Hic noniam ut in propositione co- 
pulativa et adversativa apparenter unica propositio habetur. Veritas propositionis 
causalis postulat, duas propositiones veras esse, et secundam dare rationem primae. 
Sigwart : particula causalis dat rationem logicam aut realem; similiter iam Bolzano. 

— Propositio causalis similis’ est propositioni conclusionis. Propositio: A movetur, 
quia currit: eandem significationem habet ac: A currit, ergo movetur; solum se- 
cunda etiam ordinem consequentiae servat. Frick etiam in propositione consecutiya 
videt propositionem causalem: tantum bibit, ut inebriatus esset; evidenter aequi- 
valet propositioni causali: inebriatus est, quia tantum bibit. 

4. Propositio composita relativa coniungit diversas partes cum 
particulis relativis : ita — ut ; tantum — quantum ; talis — qualis ; ibi — ubi ; tunc 

— quando. Asserit igitur aequalitatem magnitudinis aut proprietatis, loci, temporis 
ete. Frick propositionem : « sicut vita, ita mors », resolvit in tres propositiones : vita 
habet certam proprietatem; mors habet certam proprietatem; utraque proprietas 
eadem est. Sed talis resolutio superflua videtur; nam plenus sensus redditur per uni- 
cam propositionem relativam: mors et vita habent aequalem qualitatem (determina- 
tae speciei, quae non exprimitur ; forte intelligitur de moralitate) ; aliae formae sim- 
plices essent: qualitas mortis est qualitas vitae; aut: mors in sua qualitate vitae 
aequanda est. Breviter hic omnes circumscriptiones inveniri possunt, quibus propo- 
sitio relativa ad propositionem subsumptionis etc. reduci solet. 

In hoc casu omnino haberi propositionem compositam secundum dicta non pro- 
babile videtur. Apparet potius ut propositio relativa ordinaria, quales sunt propo- 
sitio comparationis, similitudinis, diversitatis, quas Bolzano enumerat. Etiam re- 
ductio ad propositionem condicionalem possibilis est : si vita certam qualitatem habet, 
mors eandem habet. Hoc autem eerto apparet ut simplex propositio condicionalis, 
non ut propositio composita. 

Frick hic etiam subordinat propositionem consecutionis eum « ita ut », si aliquid 
deseribunt: liber tam pulcher est, ut vix pulchrior inveniri possit; i. e. est .unus ex 
pulcherrimis, qui inveniri possint. Sensus igitur est: liber tantam pulchritudinem 
habet, quantam pulcherrimus, qui omnino inveniri potest. Non autem huc pertinet 
propositio, in qua solum certus terminus relationem includit: pater uxoris est socer 
viri, ubi relatio affirmata non est comparatio. 

Porro Frick a propositionibus dictis relativis distinguit propositiones compa- 
rativas, in quibus non aequalitas, sed differentia in magnitudine, qualitate, loco, tem- 
pore exprimitur, quas coordinat propositionibus cum compositione abscondita. 

Eas statim hic explicamus. Hoc genus propositionum non simpliciter dicit, P con- 
venire (non convenire) certo S, sed illud plus aut minus ei convenire, quam alii; ut: 
spiritus excellentior est quam corpus; difficillimum omnium est, seipsum nosse. Iu- 
dicium includit, proprietatem duobus diversis, subiectis convenire, sed uni fortius 
quam alii. Ideo propositio falsa est, si assertio de gradu maiori falsa esset; et pro- 
positio immo inepta dicitur, si P uni subieetorum omnino non convenit. Sic in pro- 
positione: homo plus intelligentiae habet quam brutum, (supponendo, bruto intel- 
lectum prorsus deesse). Obiiei quidem potest, positivum sernper plus esse, quam ab- 
sentiam totalem, ita ut talis propositio falsa non sit. Sed concedendum est, usum 
loquendi talem propositionem non approbare, sed duos positivos gradus in compa- 
ratione postulare. 

Ad crisim : quaestio principalis in logica haec est, utrum 
in his propositionibus relativis vera propositio composita ha- 
beatur. Hoc secundum communem opinionem logicorum recen- 
tiorum locum non habet. Propositio : A superat B in certa pro- 
prietate, in eadem linea est, ac propositio quae dicit : non su- 
perat, sed ei aequalis est. Assertio aequalitatis aut inaequali- 
tatis et indicatio directionis huius inaequalitatis universaliter 
considerantur ut ordinariae propositiones relativae, quae pror- 
sus simplices sunt, etsi non sint propositiones identitatis, pro- 
prietatis, subsumptionis. Sine dubio ex propositione compara- 
tionis variae propositiones trahi possunt, ut : A aliquid certae 
qualitatis habet; B aliquid certae qualitatis habet; id quod A 
habet, plus est, quam quod B habet. Sed ultima propositio tunc 
iterum est primigenia, quae exponebatur, et in quam duae pri- 
mae redire debent, ut tertia pro se sumpta intelligi possit. Si- 
mili modo in iudieio reali : haec nix alba est, similes species 
propositionis inveniri possunt ; sic propositio denominationis : 
id quod 'praesens est, vocatur nix ; propositio exsistentialis : 
haec nix coram me vere exsistit; tandem propositio proprieta- 
tis : huic nivi convenit proprietas coloris albi ; sed haec ultima 
propositio partialis iterum est tota propositio exponibilis, quae 
se ex hoc ut propositio simplex manifestat. 

II. Propositiones cum eo ni positione abscondita in logica 
multo maius momentum habent, quam illae cum compositione manifesta. De poste- 
rioribus, quas modo tractavimus, secundum Sigwart dicendum est: Formae gram- 
maticae compositionis propositionum (eum: et, aut, quia) non dant novas species 
iudicioruni, quae non etiam in propositione simplici occurrunt. Ideo logica has eon- 
iunetiones grammaticae relinquit. Ubi propositiones sunt partes iudieii, non iam 
manent iudicia, sed ut hypotheses in propositionem ingrediuntur. Aliam prorsus si- 
gnificationem habent propositiones condicionales et disiunctivae; non sunt sola eo- 
nexio propositionum, sed interna unio illarum ad altius quid, ad structuram proposi- 
tionalem; de talibus iam agimus. 

1. Propositio exclusiva est propositio, in qua S aut 
P cum particula exclusiva «tantum» eoniungitur. Nominabatur 
«propositio exclusi subiecti», si particula apud S stat, ut: So- 
lus Deus est aeternus ; « propositio autem exclusi praedicati », 
si particula afficit P. Resolutio propositionis exclusivae diversa 
est pro propositione 'affirmativa et negativa. 


a) In propositione affirmativa « solum A » dicit : 
«A, et nihil aliud». Ideo resolutione oritur propositio copula- 
tiva aut adversativa, consistens ex propositione affirmativa et 
negativa. Deus solus est aeternus, includit : Deus est aeternus ; 
et (sed) omne ens quod Deus non est non est aeternum. Brutum 
solam habet conscientiam sensitivam, dicit : brutum habet con- 
scientiam sensitivam; sed brutum non habet altiorem (intel- 
lectualem) cognitionem. Ut propositio exclusiva vera sit, omnes 
eius partes verae sint oportet. 

b) In propositione negativa resolutio diversa est, 
prout aut retinetur intentio communis linguae; aut propositio 
proxime secundum partem suam positivam exponitur, et dein 
totum negatur ; tunc oritur coordinatio plurium possibilitatum, 
quae igitur per «aut» eoniungendae sunt. 

1. In locutione ordinaria propositio: non tantum 
Petrus est philosophus, ita intelligi solet, ut solum vocabulum 
tantum negetur, ita ut propositio sine illa vera sit. Hoc dat in- 
terpretationem : Petrus est quidem philosophus, sed*etiam alii 
praeter eum philosophi sunt. — « Deus solus non est finitus » : 
« solus » consideratur ad Deum spectare; hinc Deus, non autem 
alius, non est finitus. Hinc haec resolutio fit, ut in propositione 
affirmativa. Hoc etiam confirmat aequivalentia propositionis 
datae cum alia : « Deus solus est infinitus », ubi regula propo- 
sitionis affirmativae locum habet. — Non Petrus solus est non 
doctus : de Petro valet praedicatum negativum, sed etiam de 
aliis; hinc: Petrus non est doctus, sed. etiam diversi alii hoc 
non sunt ; seu : et Petrus et alii non sunt docti. 

2. Si vero propositio resolvitur, ut praeiacet, ita 
ut consuetudo linguae non attendatur, quae generatim cum sen- 
su maxime obvio contenta est, negatio propositionis dicit : pro- 
positio, quae ex resolutione propositionis compositae sequitur, 
neganda est. Hoc autem accidit, si quaelibet pars resolutionis 
aut etiam utraqua simul falsa esse potest; hinc resolvenda est 
secundum regulam iudieii disiunctivi improprie sumpti : aut A 
falsa est, aut B falsa est aut utrumque. 

Exempla : « non Petrus solus est philosophus » ; in sensu : verum non est, quod 
Petrus solus philosophus est; hinc verum non est: «Petrus est philosophus, et alii 
quam Petrus non sunt philosophi ». Ergo aut Petrus non est philosophus, aut aliqui 
alii sunt philosophi, aut utrumque valet. — Propositio: non solus Petrus non est 
doctus, pariter resolvitur, quia «non» copulae aequivalet copulae positivae cum 
praedicato negativo; hinc propositio erit: non solus Petrus indoctus est. — Ad ne- 
gationem propositionis compositae revertemur, quando agemus de oppositione pro- 
prietatum. 

2. Propositio exceptiva: ex assertione propositio- 
nis partem subiecti excipit. Hoc exprimitur addendo ad subiec- 
tum particulam «praeter» cum nomine; e. g. omnia praeter 

Deum sunt finita. Propositio in duas resolvitur; prima spectat 
contentum exceptionis (Deus non est finitus) ; secunda spectat 
reliqua, ita ut exceptio quidem repetatur, sed nihil de ea enun- 
tietur. Per hoc propositiones partiales, distinguuntur a toto, 
quod secundum communem modum loquendi utrumque iungit. 
Sic in exemplo resolutio dicit : Deus non est finitus ; omnia en- 
tia, quae non sunt Deus, finita sunt. Si sensus primitivae pro- 
positionis esset : de Deo nihil dicere volo ; sed saltem omnia alia 
entia sunt finita, propositio non in duas resolvi posset ; non esget 
propositio composita, sed complexa, cum ulteriori determina- 
tione apud snbiect u m. Sed ita propositio ordinarie non sumitur. 

Hue pertinent in alia forma etiam limitationes quoad tempus, quae in forma 
verbaU exprimuntur.; porro propositio, quae incipere aut desinere alicuius rei dicit 
(propositio inceptiva, desitiva). Caius hodie incepit aegrotus fieri; quod dicit: an-' 
tea sanus erat, hodie aegrotus est. Bellum desiit in anno 200 : i. e. ante hoc tempus 
bellum erat; in hoc anno pax fuit. 

3. Oppositio propositionis reduplicativae et 
specificativae a variis logicis non prorsus identico modo 
explicatur. Secundum unam explicationem in propositione re- 
duplicativa subiectum iterum repetitur cum particula redupli- 
cativa : S qua S, id quod in propositione specificativa deest. Re- 
duplicativa est propositio : homo qua homo liber est, i. e. natura 
specifica hominis est ratio liberae voluntatis. Multa autem alia 
praedicantur de homine, quae ei cum aliis entibus communia 
sunt, quae igitur ex quodam conceptu generico derivantur. 

Significationem strictiorem Friclc affert. Particula reduplicativa (in quantum, 
quatenus) invenitur apud utramque speciem propositionis. Sed in propositione redu- 
plicativa sensus est, appositionem dare rationem, cur ei hoc praedicatum eonveniat. 
Talis est propositio: homo qua ratione praeditus liber est; quia mtelligentia, accu- 
ratius indicium indifferens in eo fundatur (sc. quod variae possibilitates agendi 
omnes suum motivum habent), quod libertatem sequentis actus voluntatis postulat. 
Ideo propositio primigenia exponitur afferendo propositionem causalem indicatam. 
Propositio autem specificativa non dat rationem, cur ei hoc praedicatum convenit; 
ut: homo qua homo legit. — Haec explicatio non sufficienter clare differentiam 
ostendit; forte dicere voluit, operationem actualem legendi non postulari a natura 
humana, sed potius potentiam legendi, intelligentiam linguae scriptae. 

Bolsano differentiam affert in conexione universaliori. Propositio restrictiva est : 
A ut C est B, i. e. quia C est. Alium sensum habet propositio: A ut musicus excel- 
lens est, i. e. in his activitatibus, cum de aliis eius facultatibus nihil dicatur. Pro- 
positio reduplicativa aut repetitiva est: A ut A est B; enuntiatio sequitur ex con- 
ceptu ipsius A. Exemplum: etiam poeta qua poeta moralitati subest; i. e. verum 
artificium non potest immorale esse. 

§ 7. Propositiones complexae 

Pro introductione Ueberweg dicit : iudicium compositum 
constat ex simplicibus, quae coordinatae aut subordinatae esse 
possunt. Coordinatio attingit iudicia aut membra iudicii, qua- 


lia sunt propositiones copulativae, disiunctivae, causales. Sub- 
ordinatio autem magis pertinet ad propositionem complexam. 
Propositiones complexae illae sunt, in quibus S aut P aut utrum- 
que non sunt termini simplices, sed compositi, complexi. Vete- 
rior logica loquebatur de propositionibus de extremo coniuncto, 
quia S et P dicebantur extrema, quae per attributa composita 
sunt. Similiter Storring : propositiones possunt additiones con- 
tinere, attributa, propositiones incidentes. Membra relationis 
ipsa iterum possunt esse relationes. 

1. Complexus per attributa. Exempla : Plato est 
philosophus sublimis, ubi sublimis intenditur esse determinatio 
ad philosophum. Ad propositiones complexas numerari possunt 
a) illae, quae determinatum tempus exprimunt, praeteritum aut 
futurum; continent praeter terminos pro enuntiatione necessa- 
rios alios tales, qui deesse possunt. Sic in exemplo, quod v. 
Kries affert : corpus C in tempore t est in loco L; b) si verbum 
activum habet determinatum obiectum : homo occidit canem ; 
aut alii casus obliqui, c) Casus, quod unus terminorum relatio- 
nem edicit, quae sine termino addito sensum non haberet. 

Aristoteles inquirit, in quibusnam conditionibus praedicata, quae singula de sub- 
iecto vere praedicari possunt, etiam in unitatem coniuncta de eodem edici possint. 
Sic de aliquo dicere possum : est albus, est homo ; sed etiam utrumque coniungendo : 
est albus homo. Sed de aliquo, de quo scio: est bonus, est sutor, non statim con- 
cludere possum: est bonus sutor. Rationem Sylv. Mtmrus accuratius dat: quia bonus 
tunc novam significationem accipit;' bonus secus dicit bonum characterem (morali- 
ter), cum coniunetio bonus sutor ad solam artem referatur. Aristoteles difficultatem 
in eo invenit: si unio attributorum, quae singula sumpta vera sunt, universaliter 
licerent, sequerentur infinitae repetitiones eiusdem vocabuli. Sic si aliquis albus est 
et homo, hinc homo albus, etiam loco homo substitui potest homo albus, et sic ha- 
beremus loco ultimi: homo albus albus, quod tamen ineptum est. — Tamen hoc 
non falsum est; et si licet substituere, tamen hoc non praecipitur et ex superfluitate 
vetatur. Aristoteles statuit dein regulam: non debet in unitatem coniungi, quod iam 
in ea contentum est, ut bis album aut homo bipes. Attributa, quae inter se solum 
accidentaliter conveniunt, non sunt unitas, ut albus et musicalis, bonus et sutor; 
aliter res se habet, si essentialiter coniuncta sunt, ut animal bipes et homo. Prae- 
terea statuit, quod complexus in praedicato coniunctus interdum separatim edici 
potest (est albus homo, est homo); non autem, si in complexu tunc contradictio 
oritur (homo mortuus non est homo). Pariter ex eo, quod dicitur : Homerus est 
magnus poeta, non concludere licet: Homerus est; nam hoc diceret exsistentiam; 
in propositione autem solam compositionem inter S et P dicit. 

2. Complexus per propositiones incidentes. Sigwart: pro- 
positio relativa exprimere potest fortissimam subordinationem (sc. si propositio re- 
lativa aequivalet attributo), aut coordinationem inter duas assertiones. Propositio ut 
talis potest esse pars alterius propositionis, eius S aut P. Ita: « Vera est propo- 
sitio: A est B » aequivalet propositioni: «A est B»; sed prior forma hanc propo- 
sitionem convertit in hypothesim et assertionem iudicii transponit in praedicatum 
modale. 

Friclc: Propositio incidens et propositio principalis resumunt doctrinam de at- 
tributo et de vocabulo principali. Attributum potest esse explicans (explanans) 
et restringens (determinans). Explicans est, si vocabulo secundum totam suam 
extensionem convenit, ut Plato philosophus, mortalis homo. Attributum vero restrin- 

gens ex extensione verbi principalis solum partem sumit : homo bonus, liber Platonis. 
Eodem prorsus modo etiam propositio incidens quae pro attributo stat potest esse 
explicans aut restringens. Propositio relativa restringens per se nihil affirmat, sed 
solum vocabulum (S aut P) ulterius determinat; ideo in se falsa esse nequit, sed ad 
summum iudicium aliquod falsum supponere. « Homo, qui officium suum explevit, 
laude dignus est » : in hoc propositio incidens non est affirmatio, sed aequivalet at- 
tributo, se. vocabulo iustus. Potest eadem propositio etiam in positionem condicio- 
nalem converti: si homo suum officium explevit, laude dignus est; in hoe antecedens 
non est assertio. Ad summum propositio incidens falsum iudicium supponit. — ■' Alius 
est casus propositionis incidentis explicantis. Quia extensio vocabuli principalis et 
propositionis relativae coincidunt, haec relatio convenientiae inter utrumque secun- 
dum usum linguae simul asseritur. Iiaec affirmatio autem vera aut falsa esse potest. 
Deus qui bonus est, vult nostrum bonum, includit assertionem: Deus bonus est. 

Generaliter forte ita dici potest: pro casu propositionis incidentis explicantis: 
si S quod a propositione relativa abstrahitur cum P convenit, haec propositio prin- 
cipalis recta est, etsi in parenthesi (propositione se. incidenti) falsa affirmatio de ea 
adiungatur. Si autem non abstrahitur, sed propositio principalis eum relativa ut uni- 
tas eoniungitur, in casu propositionis incidentis falsae, ordinarie propositio totalis 
falsa dicetur, quia consideratur ut enuntiatio simul asserta. Tunc habetur casus 
propositionis compositae, quae falsa nominatur, quia pars falsa est. 


Caput III. 

Relationes inter propositiones. 

Si iudicia in sua materia aliquid commune habent, inter- 
dum inter ea observatur aut oppositio aut convenientia, socia- 
litas, dependentia, aequalitas. Primum hic tractamus oppositio- 
nem relationum secundum varias species, quas logica invenit; 
deinde aequivalentiam iudiciorum, quae secundum formam di- 
versa apparent. Speciale genus aequivalentiae duarum propo- 
sitionum potest esse conversio propositionis, in qua S et P suum 
locum commutant, ita ut propositio non desinat esse vera. Tan- 
dem post hanc praeparationem accedimus ad quaestionem prin- 
cipalem logicae, deductionem propositionum inter se. Transi- 
tus ad eam seu primus gradus est illatio immediata, quae ex pro- 
positione data aliam propositionem veram invenit. 

§ 1. Variae species oppositionis inter propositiones, 
quae idem subiectum idemque praedicatum habent. 

1. Schema quattuor propositionum typicarum. 

Hic agitur de propositionibus, quae ex iudieio simplici : S 
est P, resultant, si eius quantitas et qualitas mutantur ; hinc eo 
quod S vel universale vel particulare sumitur, et qualitas aut 
affirmatio aut negatio sit. Sic oriuntur 4 propositiones : Omnes 
homines sunt albi (quod designatur per A aut a) ; omnes homi- 
nes non sunt albi (designantur per E, e); aliqui homines sunt 


albi (I, i); aliqui homines non sunt albi (0, o). In schemate lo- 
gico hae propositiones in 4 angulis rectanguli collocantur; et 
genus oppositionis, quod inter binas regnat, inscribitur. Schema 
hoc est : 


75 


Contrariae 


Omnes homines sunt albi p 








Aliqui homines sunt albi (ji 




p 

cr 


. E 

Nullus homo est albus 

O l S 

Aliqui homines non sunt albi i 3 

l 1 


Subeontrariae 


Litterae A, E, I, O commemorant duos primas vocales vocabulorum: Affirmo - — • 
nEgO; prior vocalis designat propositionem universalem, posterior particularem. 
Versus memorialis exprimit significationem litterarum: 


Asserit A, negat E, verum generaliter ambo; 
Asserit I, negat O, sed particulariter ambo. 


Recentiores logici propositiones saepe designant etiam per formulas SaP, SeP, 
SiP, Sop. 

Illustratio geometrica: Relationes extensionis conceptuum S et P 
in logica reeentiori (post Euler ) saepe redduntur per relationem spatialem duorum 
circulorum diversae extensionis et positionis. In illis optime perspicitur, solum has 
relationes extensionis possibiles esse. Hofler illa ordinat in 5 figuras, ita ut alter 
circulus extensionem S repraesentet, alter extensionem P; positio relativa tunc ex- 
primit, utrum inclusio aut exclusio, vel totalis vel partialis habeatur. 



I est casus ordinarius, quod extensio P extensionem S totaliter includit ; II casus 
limes, quod ambae extensiones coincidunt (ut in definitione, vel inter triangulum 
aequilaterale et aequiangulare) ; in III e contrario S includit P (ut in: aliqui S 
sunt P); in IV S et P partialiter se contegunt (hoc valet in lunula communi pro 
propositione I, in parte circuli externa pro O); tandem in V ambae extensiones 
omnino extra se invicem positae sunt. Alia positio relativa circulorum cogitari nequit. 

Quod relationem figurarum ad 4 figuras attinet: ad A pertinent I et II; ad E: 
V ; ad I : I, II, IU, IV ; pro III. hoc immediate videtur ; in IV hoc valet pro lunula ; 
sed etiam I et II huc pertinent, quia « aliqui » non exeludit casum « omnes » ; ali- 
qui enim definitum est : saltem aliqui. Ad O pertinent III, IV et V ; tunc pro IV 
sumenda est pars circuli extra lunulam. 

Hlustratio geometrica simplicior in linea recta varias partes designatas com- 
parat : 

-I— I— I— I— I— I— I- 

Tunc e. g. longitudo 1-4 1 2 3 4 5 6 7 

et 2-3 reddit relationes extensionis in figura I aut III, prout maior aut minor lon- 
gitudo designatur ut S, alia ut P. 1-4 sola pertinet ad II; 1-3 et 2-4 dant partialem 
coincidentiam; 1-3 et 5-7 totalem exclusionem. 

2. Quantificatio praedicati secundum Hamilton ( Keynes ). 
Hamilton schema 4 propositionum typicarum minus accuratum censebat, quia solum 

pro S quantitatem indicat. Lingua logica perfecta postulat, etiam pro P quantitatem 
indicari per verba: omnes, aliqui etc. Haec est « quantifleatio praedicati propositio- 
num ». Sine liae indicatione quantitatis propositio non esset vera assertio ; illa sup- 
posita autem variae operationes logicae simpliciores fiunt, ut conversio propositio- 
nis et conclusiones. Hinc construit 8 propositiones typicas: 

A : omnes S sunt aliqui P. (J : omnes S sunt omnes P. 

E: Nullum S est qualeeunque P. t) : nullum S est aliquod P. 

I: Aliquod S est aliquod P. y: aliquod S est omne P. 

O : Aliquod S non est quodcunque cq : aliquod S non est aliquod P. 

Ad criticam: Falsum est, non haberi veram assertionem, si non determi- 
natur, utrum P totaliter aut partialiter sumatur. Mill : Lingua ordinaria in propo- 
sitione A omnino non cogitat, quod etiam alia entia dentur, quae sint P; ei qui 
logicam discit, generalim explicite probari debet non licere, propositionem A sim- 
plieiter convertere. Porro propositiones novae non sunt propositiones simplices, sed 
compositae, ideoque huc non pertinent. Ita U : omnes S sunt omnes P,- aequivalet 
duabus propositionibus : omnes S sunt P, et omnes P sunt S ; A : omnes S sunt aliqui 
P = omnes S sunt P, et aliqui P non sunt S. y: aliqui S sunt omnes P, est con- 
versio ex: omne P est S; aut est propositio composita: soli S sunt P. Aliae propo- 
sitiones allatae linguae ordinariae prorsus alienae sunt; ita E: nullum S est quod- 
cunque (any) P; et: O: aliquod S non est quodeunque P. — Stebbing recte con- 
cludit: Doctrina Hamilton hodie ex compendiis omitti potest. 

3. Sensus singularum oppositionum, quae in 
schemate nominantur : 

a) In duabus propositionibus subalternis sola 
quantitas diversa est : omnes — aliqui ; nullus (omne non) — ali- 
qui non. Inter has propositiones non vera oppositio exsistit. In- 
ter illas distinguitur subalternans (universalis, superordinata) 
et subalternata (particularis, subordinata). Bolsano : propositio- 
nes subalternae nominantur particulares relate ad universales, 
non autem singulares relate ad particulares ; nam simul intelli- 
gitur in designatione, inferius ex superiori derivari posse ; sin- 
gulare autem non ex particulari, sed ex universali derivatur. 

b) Si ambae propositiones universales sunt et qualitas op- 
posita (A, E), dicuntur contrariae. Oppositio earum spe- 
cialiter intensa est; plus negatur, quam requiritur, ut altera 
propositio falsa fiat. 

c) Si ambae propositiones particulares sunt et qualitas op- 
posita (I, O), dicuntur subcontrariae ; oppositae sunt se- 
cundum verba, non realiter ; nam simul verae esse possunt, si 
vox aliqui diversas partes subiecti designat : aliqui I sunt alii, 
quam aliqui O. Bolsano : Subcontrariae non inter se excludunt. 
Hoc in forma ordinaria clarum non est, cum S ibi eundem 
aspectum praebeat. Melior esset (ut putat) expressio : reprae- 
sentatio S, quod simul P est, obiectivitatem habet, reale est; 
repraesentatio S, quod non est P, etiam reale est. Tunc patet, 
diversitatem in S inveniri. 

d) Si ambae propositiones et in quantitate et qualitate differunt, dicuntur 
contradictoriae. In iis oppositio perfectissima est. Bolsano fuse agit de so- 

ci abilitate et insoeiabilitate propositionum. Definit : Duae propositiones sunt in- 
sociabiles, si non simul verae esse possunt. — Sed expositio doctrinae eius difficulter 
intelligitur, quia conceptus adhibet, quos non sufficienter exemplis illustravit ; lo- 
quitur enim de partibus propositionis, quarum loco aliae substitui possint, ita ut 
propositio suam obiectivitatem non amittat. Quid hoc accurate significet, et quo-, 
modo cohaereat cum sociabilitate, deductibilitate, aequivalentia, non explicatum est. — 
S tebbing ad. oppositiones etiam alias relationes propositionum adiungit: duae pro- 
positiones sunt inter se independentes, si veritas (falsitas) unius nihil de veri- 
tate (falsitate) alterius concludere permittit. Duae propositiones sunt aequivalentes, 
si. ex una alia sequitur, et simul vieeversa. — Gradus oppositionis propositionum 
plenam claritatem solum ita accipit, si determinatur, quid de veritate et falsitate 
simultanea propositionum dicendum sit. Ex hac consideratione simul sequuntur re- 
gulae, quando ex altera propositione altera reduci possit. 

4. Eelatio veri et falsi apud diversas propo- 
sitiones. 

a) Oppositio perfectissima consistit inter propositio- 
nes contradictorias (A et O, E et I). Nam altera semper 
tantum affirmat aut negat, quantum requiritur et sufficit ad alte- 
ram destruendam. In summa hic valet : Propositiones contra- 
dictoriae nequeunt simul esse verae, simul nequeunt esse fal- 
sae ; si una vera est, necessario alia falsa est ; si una falsa, ne- 
cessario alia vera. Ideo ex qualibet propositione, cuius veritas 
aut falsitas constat, proprietas opposita pro propositione con- 
tradictoria statui potest. In schemate igitur ex veritate cuius- 
libet propositionis falsitas illius propositionis, quae in rectan- 
gulo ei diagonaliter opponitur, concluditur, et vieeversa ex fal- 
sitate veritas. 

Kulpe hanc relationem deductionis signis illustrat, indican- 
do veritatem propositionis per +, falsitatem per — -. Tunc 
-)-A/ — O significat, ex veritate A derivari falsitatem O. Quia 
etiam ex falsitate A veritas, in O sequitur, accedit formula 
— A/+0 ; utraque coniungitur in ^ A/ ^FO etc. Quia eaedem 
conclusiones ab aliis propositionibus fieri possunt, sequitur 
schema omnium conclusionum : i A/ ; -J-I/^E; ^pE/P 1 

I; dzO/TA- 

b) Propositiones contrariae in schemate non in- 
veniuntur nisi duae, A et E. Quaelibet illarum aliam negat; 
propositiones contrariae non possunt simul esse verae ; possunt 
autem simul falsae esse (in quantum ex earum forma conclu- 
ditur), cum inter illas tertium dari possit. Ita duae propositio- 
nes : omnes homines sunt albi, et omnes homines non sunt albi, 
simul falsae sunt ; veritas in medio stat : aliqui homines sunt 
albi, et aliqui homines non sunt albi. Ideo ex veritate quidem 
unius propositionis falsitas contrariae sequitur; non autem ex 
falsitate unius aliquid sequitur. Hinc conclusiones ex contrariis 
solum duas formas continent : + A/ — E ; +E/ — A. 

c) Duae propositiones subcontrariae non habent 

veram oppositionem; veritas unius cum veritate alterius soeia- 
libis est. Cum propositione : aliqui S sunt P, simul possibile 
est, omnes S esse P ; hoc tunc negaret propositionem subcon- 
trariam : aliqui S non sunt P. Alia ex parte etiam possibile est, 
ut praeter S qui P sunt, exsistant alii S, qui non sunt P, ita 
ut propositio subcontraria tunc vera sit. Ideo apud subcontra- 
rias ex veritate unius nihil deducitur. Sed hae duae propositio- 
nes non simul falsae esse possunt; nam si I falsum est, eius 
contradictorium E verum est; tunc autem a fortiori 0 verum 
est. Et viceversa : si 0 falsum est, A eius contradictorium verum 
erit, ideoque etiam I. Ergo apud subcontrarias sola manet con- 
clusio ex falsitate unius ad veritatem alterius : in signis : 
— 1/ + 0; -0/ + I. 

d) Inter subalternas non habetur oppositio, sed su- 
bordinatio particularis sub universali. Possunt simul esse ve- 
rae. Ex veritate enim universalis sequitur veritas particularis. 
Si A verum est, a fortiori I, quod in A includitur ; similiter in 
E includitur 0 ut eius pars. Sed non semper subalternae simul 
verae sunt ; nam particularis vera esse potest, cum universalis 
falsa sit. — Similes relationes valent quoad falsitatem. Non igi- 
tur habetur conexio necessaria inter veritatem utriusque, neque 
inter utriusque falsitatem. — Sed exsistit dependentia semper 
in una solum directione : pro veritate a superiori ad inferiorem; 
pro falsitate in directione inversa : Si A verum est, a fortiori I 
in eo inclusum ; item inter E et 0. Si autem particularis propo- 
sitio falsa est, a fortiori universalis eiusdem qualitatis, quae 
idem includit et solum adhuc nova adiungit. Hinc habentur 4 
formae: +A/+I; -)— E/-J-0 ; — I/ — A; — 0/ — E. 

Si non ex sola forma concluditur, sed simul materia propositionis consideratur, 
etiam aliae conclusiones possibiles sunt. ( Prcmtl ) In scientia apodeietica i. e. de 
rebus necessariis, quam Aristoteles in sua logica principaliter attendit, id quod de 
S asseritur, liabetur ut ei essentiale. Si igitur propositio A negatur, in hac sup- 
positione I ei subordinatum non iam possibile manet, ideoque contrarium E ex A 
deduci potest. (De hoc modo conclusionum postea agetur). 

e) Oppositiones propositionis singularis. Ut patet non opponi- 
tur ad propositionem universalem aut particularem eiusdem qualitatis. Si attenditur 
qualitas opposita, singularis non excludit particularem (subeontrariae non inter se 
excludunt), sed ut patet, propositioni universali contradicit; hinc propositio sin- 
gularis affirmativa contradicit propositioni E, singularis negativa propositioni A. 
Haec oppositio non est contradictoria, sed contraria; nam propositio singularis plus 
affirmat, quam ad negandam universalem requiritur; ad negandam E sufficit T 
(indeterminate aliqui); singularis autem quae asserit aliquid de subieeto determi- 
nato, ultra simplicem negationem progreditur. — Ad singularem propositionem 
contradictoria formatur, mutando qualitatem propositionis: Antonius iustns est; 
Antonius non est iustns. — Keynes : In propositionem singularem nova iterum quan- 
titas introduci potest per determinationes temporales, addendo ad verbum vel « sem- 
per », vel « aliquoties », sic omnes 4 propositiones possibiles sunt. Sed talis propo- 
sitio non iam proprie singularis est; non agitur de subieeto prorsus eodem. 


5. Oppositio in propositionibus compositis. 

a) Generatim differentia verarum oppositionum (sc. contradictorii et contrarii) 
illa est, quod pro contradictoria solum id negatur, quod requiritur, ut falsa fiat; 
pro contraria vero ultra hoc proceditur. Regula pro formanda contra- 
dictoria ideo est; toti propositioni compositae praeponendum est «non» vel 
« falsum est, quod ». Ut clarius appareat, quid tunc de singulis propositionibus va- 
leat, primum propositio composita in suas partes resolvenda est (ut prius explica- 
vimus), et negationes propositionum partialium per « aut » ad propositionem di- 
siunetivam coniungendae sunt. Sic propositio: Solum omnes S sunt P, per reso- 
lutionem fit: omnes S sunt P, et omnes P sunt S. Hinc propositio contradictoria 
est: aut aliqui S non sunt P, aut aliqui P non sunt S (aut utrumque simul). Si 
propositiones partiales per particulam coniunguntur, falsitas constare potest aut 
in prima propositione aut in secunda, aut in relatione per particulam expressa. Ad 
propositionem: Petrus et Paulus Romae mortui sunt, contradictoria est: aut Petrus 
ibi non mortuus est aut Paulus ibi non mortuus est. Propositio : Et Petrus et Pau- 
lus Romae non mortui sunt, negat essentialiter plus, quam ad falsitatem propo- 
sitionis requiritur, est propositio contraria. Ad propositionem causalem «A valet, 
quia B valet», contradictoria est: aut A non valet; aut B non valet; aut quod B 
non valet, non habet suam causam in A. 

b) Oppositio inter propositiones modales. Aristoteles 
propositiones modales in 4 classes dividit; in quavis classe omnes 4 modi occur- 
runt (necessarium, contingens, possibile, impossibile). Qualitates modi et qualitates 
dicti secundum classes diversae sunt. Sic invenit: 


1. Necesse est esse 
Non possibile est non esse 
Non contingens est non esse 
Impossibile est non esse 
3. Non necesse est esse 
Possibile est non esse 
Contingens est non esse 
Non impossibile est non esse. 


2. Necesse est non esse 
Non possibile est esse 
Non contingens est esse 
Impossibile est esse 
4. Non necesse est non esse 
Possibile est esse 
Contingens est esse 
Non impossibile est esse. 


Ordo non ab omnibus eodem modo affertur. Frielc 3 et 4 convertit; tunc de- 
signat 4 ut subalternam ad 1 ; 3 ut subalternam ad 2, 1 et 2 ut contrarias, 3 et 4 
ut subcontrarias. Membra classis inter se aequivalent; at lioc non accurate valet 
quoad possibile et contingens. Ad hanc quaestionem revertemur. 

6. Oppositio in propositionibus complexis. 

a) Generatim considerantur ut propositiones simplices. Sed attributa, pro- 
positiones relativae incidentes interdum modo tacito alias propositiones includunt. 
Propositio: Milo occidit aggressorem, plus dicit quam: Milo occidit hunc hominem; 
addit aliam propositionem: occisus erat aggressor; hinc Milo vim vi repulit. Qui 
propositionem negat, potest dicere velle : Milo neminem occidit ; aut : ille, quem oc- 
cidit, non erat aggressor. Propositio contradictoria utrumque in unam propositio- 
nem disiunotivam coniungere deberpt. Certa complexio ceteroquin etiam in propo- 
sitionibus simplicibus non prorsus deest; hae enim includunt varias denominationes, 
quae ob insufficientem cognitionem linguae falsae esse possunt. Qui dicit: haec 
aquila fusca est, etiam dicit : haec avis est aquila, quod falsum esse potest. 

b) Si propositio contradictori 'a formatur, interdum non 
solum in propositione principali quantitas et qualitas mutari debent, sed etiam in 
propositione incidente: in aliis iterum propositionibus hoc fieri non .debet. Sit pro- 
positio : omnis demonstratio in omni scientia fundatur in principiis cei tis. Tunc pi o- 
positio contradictoria, quae quam minimum negare debet, erit: quaedam demonstra- 
tio in quadam scientia non fundatur in certis principiis. Qui dixisset «in qualibet 
scientia», multo plus diceret et probare deberet; hine statuisset propositionem con- 
trariam. E contrario in alio exemplo: omnis homo qui omnia mandata Dei obser- 

vat, adipiscitur finem suum ultimum, ut propositionem contradictoriam habet: ali- 
quis homo, qui omnia mandata Dei observat, non adipiscitur finem suum ultimum. 
Si ibi omnes voces universales per particulares supplerentur, haberetur vera pro- 
positio : aliqui homines, qui aliqua mandata Dei observant, non adipiscuntur finem 
suum ultimum; liaec igitur propositio nequit esse contradictoria ad priorem. Hinc 
regula praetica semper est: propositio contradictoria quam minimum negare debet. 

Si propositio complexa continet adverbia temporis aut loci, si- 
mile schema propositionum statui potest, ut in propositionibus simplicibus. Voca- 
bula sunt: omni tempore ' (semper) ■ — interdum; ubique (in omnibus locis) — ali- 
cubi (in quibusdam locis). Schema in veteri logica erat: 

Semper (ubique) est nunquam (nullibi) est 

Aliquando (alicubi) est aliquando (alicubi) non est 

Hic eadem est oppositio inter propositiones contradictorias, contrarias, subeon- 
trarias, subalternas, ac antea. 

§ 2. Aequivalentia propositionum 

1. Sensus aequivalentiae. Duae propositiones di- 
cuntur aequivalentes (aequipoll entes), si non obstante diversi- 
tate vocabulorum tamen idem significant, si inter se derivari 
possunt. Sic propositio aequivalens manet, si ei adiungitur as- 
sertio, eam veram esse : S est P, aequivalens est cum : verum 
est, quod S sit P . Ante aequationem mathematicam poni potest, 
eam necessariam esse; e. g. necessarium est, quod (a-f-b) (a — b) 
= a 2 — b 2 . Omni propositioni aequivalet negatio propositionis 
contradictoriae: S est P, et: falsum est, quod S non sit P. 
Exempla alterius speciei sunt: aquila est avis; et: omnes aqui- 
lae sunt aves ; dicunt enim idem. Aequivalens est, utrum propo- 
sitio active an passive exprimatur. Propositio particularis (a- 
liqui A sunt B) etiam reddi potest per : A cum proprietate P 
exsistit (si de rebus exsistentibus agitur); aut in comparatione 
conceptuum : A cum proprietate B possibile est ; aut tandem : 
A potest esse B. 

Certa species aequipollentiae etiam habetur in transfor- 
matione unius speciei i u d i c i i in aliam ; e. g. propositio- 
nis identitatis in propositionem subsumptionis, ut prius expli- 
cavimus. Wundt : Alia iudicia in iudieia dependentiae aut con- 
ditionis transformari possunt; sic conceptuale : A est B, aequi- 
valet iudicio hypothetico aut dependentiae : si quid est A, est 
etiam B. Etiam reliqua genera iudiciorum converti possunt in 
iudicia identitatis, e. g. in aequationes mathematicas. 

Iam aliquoties hanc traductionem explicavimus: S est P, transformatur in 
S — SP. Alia forma sunt «ae qnationes zero» quae dicuntur ( 'Ntullgleichmig ), 
i, e. quorum unum latus est zero. Hoc iam Leibniz pro 4 propositionibus typicis 
statuit; eodem modo, qui etiam hodie agnoscitur. Hoc ita deducit: Iudieium I 
(aliqui S sunt P) dicit, dari res, qnae simul sunt S et P, quae igitur per SP de- 
signare possumus. Ideo hoc iudieium enuntiari etiam potest: « SP est», « SP est 
res », . SP non est zero ; id quod scribitur SP > O (ubi ) significat : SP maius est 


quam O). Deinde eodem modo evidenter etiam iudieium O redditur: aliqui S non 
sunt P = sunt non-P, = sunt P ' ; hinc SP' est ; SP' ) O. Tunc etiam proposi- 
tiones universales transformari possunt in similes aequationes; si attenditur, eas 
esse contradictorias particularium. Quia E est negatio propositionis I, recte expri- 
mitur: SP non est, seu SP = O (si nullum S est P, tunc quod aliquid sit simul 
S et P, impossibile est). Eodem tandem modo A redditur per: SP' = O (seu: si 
omne S est P, impossibile est, aliquid simul esse S et non-P). 

Ut comprehendamus, habemus igitur aequationes: pro SaP : 
SP' = O; pro SeP: SP — O; pro SiP: SP ) O; pro SoP: SP' ) O. — 
Diirr : Haec aequationes non reddunt totum sensum propositionum. Nam duae pro- 
positiones contrariae non simul verae esse possunt; sed omnino hoc esse possunt 
earum aequationes. Si enim S = O esset, i. e. si non daretur, tunc nt patet neque 
daretur SP neque SP'; utrumque esset — O. Ideo accuratius transformatio per 
aequationes postularet plures aequationes, ut ille casus S = O excludatur; acce- 
dere igitur debet : S ) O, et pro circumstantiis etiam P ) O aut P' ) O. — In hac 
expositione proxime adhuc obscurum manet, quid « res » et zero omnino significent. 
Si res intelligitur nt exsistens, hoc secundum omnes auctores ( L&ibniz , Bolzano, 
Keynes ) applicationi in scientiis non satisfacit. Nam etiam dicitur: quadrata sunt; 
aliqua quadrangula sunt quadrata; sed haec obiecta geometrica non exsistunt. Hinc 
res solum dicere potest: «possibile, id quod sibi ipsi non contradicit ». Quod pro- 
positio, cuius subiectum contradictionem includit (circulus quadratus), ad propo- 
sitiones inter se contrarias ducere potest, negari nequit; ut adhuc videbimus. 

2. Specialis classis aequivalentiae illae sunt, in quibus una 
propositio plures negationes coniungit. Iam lo- 
gici veteriores hoc diligenter inquisierant ; irnmo in ipsa lin- 
gua ordinaria non semper facile tales propositiones perspi- 
ciuntur ; e. g. quod omnis homo mortalis est ; et : nullus homo 
non est mortalis, non distinguantur. Duae negationes se tollunt, 
si simul copula et praedicatum negatur : S est P et : S non est 
non-P ; aut in verbis : homo est mortalis ; homo non est immor- 
talis. Hoc ita explicatur, quia iudieium negativum et iudieium 
cum praedicato negativo eandem significationem habent. Ita 
negatio copulae in praedicatum transferri po- 
test : arbor non est animal, et: arbor est non-animal. Keynes 
lianc transformationem vocat obversionem: pro prae- 
dicato ponitur eius contradictorium; et simul 
qualitas propositionis mutatur. Hic est transitus 
secundum principium contradictionis : quod P est, non est non-P . 
Sic ex : omnes S sunt P, fit : nullum S est non-P ; ex : aliqui S 
sunt P, oritur : aliqui S non sunt non-P ; ex : nullum S est P , 
sequitur : omnes S snnt non-P ; tandem ex : aliqui S non sunt 
P, habetur : aliqui S sunt non-P. Haec transformatio magni 
momenti est pro conversione propositionum. 

Apud Aristotelem haee deductio adhuc imperfecta, est ; secundum ipsum ex pro- 
positione: S est non bonum, alia derivatur: S non est bonum; quia bonum et non 
bonum non simul in aliqua re esse possunt. Sed non valet derivatio inversa. Sic 
ex: A non est lignum album, non sequitur propositio A est lignum non album 
(Hic ut patet positio particulae «non» erronea est; si negatio in praedicatum 
transfertur, propositio vere fit: A est non- (lignum album),, seu: A est aliquid, quod 
non est lignum album; aliquid ex classe non- (lignum album); ad hanc autem clas- 

sem plurima pertinent, quae non sunt lignum); Similem difficultatem, ac cum 
praedicato infinito, etiam invenit apud praedicata privativa. Ex « A est inaequa- 
le », sequitur : A non est aequale ; sed non vieeversa ; nam, sic dicit : ex : Petrus 
non est iustus, non potest concludi; Petrus est iniustus. — Hic ultimum exemplum 
non est ad rem; inter iustum et iniustum habetur medium, ut apud infantem aut 
brutum, ubi ob defectum volitionis responsabilis utraque proprietas contraria de- 
ficit. Solum non iustum ibi adhiberi potest, non autem iustum aut iniustum. Ae- 
quale autem et inaequale sunt contradictoria, quae nullum medium admittunt; hinc 
ex: A non est aequale, omnino sequitur: A est inaequale. 

Specialem difficultatem in hac transformatione ostendunt propositiones 
universales. Hic Aristoteles iure observat: si propositio universalis: omnis 
homo est albus, negatur (ita ut dicendum sit : non omnis homo est albus), valet pro- 
positio contradictoria : aliquis homo non est albus; non autem sufficeret, in primo 
exemplo solum praedicatum negare, et concludere: omnis homo est non-albus. Hinc 
patet negationem propositionis universalis non fieri posse per negationem copulae, 
sed negationem ante propositionem ponendam esse: non omnis est = aliquis non 
est. Vox « omnis » ante sublectum non igitur se habet, ut aliud attributum sublecti 
(albus homo), ubi negatio propositionis directe ad copulam (aut ad praedicatum) 
transferri potest. Sigxoart hoc ita exprimit : in propositione universali « omnes » 
ante subiectum vere est praedicatum propositionis; omnes homines sunt mortales, 
idem est ac : Homines, qui mortales sunt, sunt omnes homines. 

3. In veteri logica t r e s casus negationis propo- 
sitionum typicarum sibi opponuntur. Quaeri potest: 
1) quae propositio oritur, si negatio ante subiectum propositio- 
nis ponitur ; 2) si post subiectum ponitur, ita ut copulam neget ; 
3) si utraque negatio simul ponitur. 

a) Si negatio ante subiectum ponitur, oritur pro- 
positio contradictoria ; negatio dicit, falsum est id quod 
propositio enuntiat. 

Exempla: In propositione A: omnis homo est doctus, negatio praeposita facit: 
non omnis homo est doctus; seu: falsum est, quod omnis homo est doctus. Ergo 
aliqui homines non sunt docti (non omnes = aliqui non); i. e. valet O, quod est 
contradictorium ad A. — In I: aliquis homo est doctus, negatio praeposita dat pro- 
positionem : falsum est, aliquem hominem esse doctum ; ergo : nullus homo est doctus 
(non aliquis = nullus); ergo E, quod est contradictorium ad I. — In E: nullus 
homo est immortalis, negatio praeposita dat: non nullus homo est immortalis; ergo 
aliqui homines sunt immortales ; seu I, quod est contradictorium ad E. — In O : 
aliqua corpora non sunt gravia, negatio allata facit: omnia corpora sunt gravia; 
seu A ut contradictorium ad O. — Ex dictis apparet, hanc negationem praepositam 
non negare subiectum, sed totam propositionem. 

b) Essentialiter alius casus est, si negatio post su- 

biectum collocatur, hinc ante copulam ; tunc propositio manet, 
cum qualitate mutata ; tunc transit in contrariam (sub- 
contrariam). Hoc statim videtur in schemate, quod in hoc 
sensu constructum est. . . . 

•Exempla: E: nullum corpus grave, est, per hanc negationem fit: nullum cor- 
pus non est grave = omne corpus est grave = A. — Vieeversa A convertitur in E. 
— Pro subcontrariis hoc expositione non indiget; nam discrimen illarum totum est, 
ut ante copulam vel sit vel desit negatio: — Hic iterum apparet, quod in propo- 
sitionibus cum subiecto quantifieato (omnis, aliquis) propositio contradictoria non 
creatur per simplicem negationem copulae; ita potius oritur propositio contraria aut 
in subcontrariis nulla oppositio. 


c) Si tandem negatio simul ante et post subie- 
ctum ponitur, uterque effectus componitur; per negationem 
antepositam habetur contradictorium; dein per negationem 
postpositam ad hoc contradictorium de novo formatur eius con- 
trarium aut subcontrarium ; sic tandem pervenitur ad subal- 
ternum primae propositionis. 

Sic ab A per O pervenitur ad I; ab E per I ad O; ab I per E ad A; ab O 
per A ad E. Ceterum effectus finalis etiam immediate indicari potest : Sic ex A : 
omnis homo est doctus, per 2 negationes fit: non omnis homo est non doctus — 
aliqui homines sunt docti. Ex E: nullum corpus est rotundum, seu: omne corpus 
non est rotundum per duas negationes fit: non omne corpus est rotundum = ali- 
quod corpus non est rotundum. Ex I: aliquod corpus est grave, per duas negationes 
est: falsum est, aliquod corpus non grave esse = omnia corpora sunt gravia. Ex 
O : aliquod corpus non est grave, fit : f alsmn est, aliquod corpus grave esse — 
nullum corpus grave est. Vetus logica tres regulas comprehendebat in versu me- 
moriali : 

Prae contradic; post contrar; prae postque subalter. 

4. Applicationes. Eaedem transformationes in propositiones aequivalen- 
tes secundum easdem regulas fiunt, si loco « omnis, nullus, aliquis » ante subiectum 
(quae extensionem propositionis indicant) alia adverbia in propositionem introdu- 
cuntur, quae certam extensionem propositionis in spatio et tem- 
pore efficiunt. Talia sunt: semper (omni tempore), aliquoties, ubique, nullibi, 
alicubi. Sic ex: semper (ubique) per negationem antepositam fit: non semper (non 
ubique); hoc autem est: aliquando (alicubi) non est, seu contradictorium. Per ne- 
gationem postpositam. fit: semper (ubique) non est = nunquam (nullibi) est: con- 
trarium. Per duplicem negationem fit: non semper (non ubique) non est = ali- 
quoties est: subalternatio. Similiter pro aliis adverbiis. 

Ex his exempla etiam transformationes propositionum m o - 
d a 1 i u m per negationes aut modi aut dicti aut utriusque clarius perspiciuntur. 
Exponuntur in logica medii, aevi; liie numeri 1, 2, 3 tres modos negationis signi- 
ficant : 

Neeesse est esse fit in 1) non neeesse est esse = contingens est esse 
— possibile est esse et non esse; hoc ultimum solum est verum contradictorium; 
«possibile est esse» nimium restringeret; esset contrarium, non contradictorium 
ad: neeesse est. — In 2) fit: neeesse est non esse = impossibile est esse: hinc 
contrarium ad neeesse est. — In 3) tandem fit: non neeesse est, non esse = pos- 
sibile est esse: seu subalternum ad neeesse est. 

Possibile est esse: in 1) fit: non possibile est esse — impossibile 
est esse: contradictorium; In 2) fit: possibile est non esse:, seu subcontrarium. Pos- 
sibile 'comparari potest iudieio particulari. In 3) fit : non possibile est non esse — 
neeesse est esse; hinc subalternans ad: possibile est esse; hinc subalternans ad: 
possibile est esse = impossibile est non esse. 

5. Quaestio exsistentiae expressae per terminos S et P 
in logica moderna multum eontrovertitur. Decisio inde difficilior fit, quod exsi- 
stentia in diverso sensu sumitur, etiam ab iisdem auctoribus, modo ut exsistentia 
realis in mundo externo, modo ut possibilitas, ut in figuris geometricis. Sic apud 
Leibniz dicitur: Termini universales exsistentialiter intelliguntur ; sed explicat dein 
esse ut possibile, cuius oppositum impossibile sit. Alia ex parte iterum ab eo di- 
citur: etiamsi S non actualiter exsistit, propositio universalis, manet, quia hypo- 
thetica est. Ht inde tamen propositio particularis deducatur (quod omnino asserit 
fieri posse), adiungi debet propositio exsistentialis : sunt S. Tunc invenitur propo- 
sitio: datur AB. 



166 


II. De iudicio 


3. Belationes inter propositiones 


167 


In oppositione ad talia dicta logica modum exsistentiae per 
terminos S et P expressae in propositione universali 
et particulari eiusdem speciei esse omnino suppo- 
nit. In propositionibus geometricis utrumque intelligitur in sen- 
su merae possibilitatis, tam in propositione universali, quam 
in particulari. Si propositio universalis hypothetice intelligitur, 
(si S, dein P) : eodem modo propositio particularis (sc. : si S 
est, interdum P est). 

Keynes affert 4 ' opiniones, quae a modernis logicis, tenen- 
tur: 1) obiecta terminorum S et P exsistunt; pariter eorum contradictoria; 2) sal- 
tem S exsistit, cum de non- exsistentibus nihil diei possit (sic Mill ) ; 3) de exsisten- 
tia terminorum nihil dicitur; 4) propositiones universales non dicunt exsistentiam; 
omnino autem particulares. Pro ultima opinione ipse (ut alii) maxime usum linguae 
effert, - Sed si attenditur, quod (etiam a Leibniz et Keynes) exsistentia in sensu 
possibilitatis intelligitur, ergo propositiones geometricae includuntur, apparet, hanc 
exsistentiam propositionibus universalibus (omnia quadrata sunt quadrangula) et 
particularibus (aliqua quadrangula sunt quadrata) eodem modo convenire. De pro- 
positionibus cum terminis, qui eatenus exsistentiam negant, quatenus contradictorii 
sunt, logica omnino non agit. — In hoc nunc supposito de sensu exsistentiae ut pos- 
sibilis, discrimen reliquarum trium opinionum evanescit. Propositiones solos termi- 
nos respiciunt, qui non sibi ipsis contradicunt; nam ex terminis contradictoriis nul- 
lae conclusiones univocae (constantes) derivantur: circulus quadratus eodem iure 
dicendus est rotundus (quia circulus), quam non rotundus (quia quadratum). 

Keynes obiicit: hae duae propositiones: nullum responsum originale erat (i. e. 
indolem nativam monstrabat); et aliqua responsa originalia erant, contradictoriae 
sunt ; tamen utraque falsa esse potest ; nempe si nullum responsum dabatur. ' — 
Sed tunc secunda propositio sine dubio falsa erat, prima autem vera; nam quod 
non est, neque originale est. 

§ 3. Conversio propositionum. 

1. Essentia conversionis est formatio alterius pro- 
positionis, eo quod S et P sua loca commutant, et quidem ita, 
ut secunda propositio ex prima sequatur et utraque vera sit. 
Hinc in nova propositione S non maiorem extensionem habere 
debet, quam idem terminus in prima propositione habuerat; 
haec maior extensio enim probata non esset. Haec postulatio 
facile impletur, si propositio est aequatio mathematica, quae 
convertibilis est ; item si S et P eandem significationem habent, 
quia eidem conceptui cor respondent, sicut in definitione, aut 
quia in diversa definitione identieum obieetum exprimunt. E- 
xempla : Montblanc est altissimus mons Europae ; triangulum 
aequilaterale est triangulum aequiangulare ; homo est animal 
rationale. — Sed quod pro hac speciali classe propositionum 
licet, non ad quodlibet ordinarium iudieium transferri potest. 
Erdmann : conversio propositionis possibilis non est, si subie- 
ctum est res, praedicatum autem proprietas, eventus, relatio. 
Sed S et P ad eandem classem rerum pertinere debent. Pro 


hoc fine propositio primum ad formam normalem transfor- 
manda est, in qua S et P per copulam « est » coniunguntur ; por- 
ro adiectivum aut participium, quod forte praedicatum format, 
per aptum substantivum complendum est, ut capax fiat esse 
subiectum novae propositionis. Rosa est rubra, dicit : rosa est 
flos ruber (aut planta, corpus, aliquid rubri) ; hoc supplementum 
aliquatenus arbitrio permittitur; potest esse superius aut infe- 
rius genus. 

Pfander contra hanc usitatam doctrinam conversionis obiicit : Sic ex « aquila 
fusca est» oriretur: fusca est aquila, quod solum est transpositio poetica verbo- 
rum, in qua aquila omnino subiectum manet; cum vera conversio postulet anti- 
quum praedicatum fieri verum subiectum novae propositionis (ad hoc responsum 
iani datum est). Si fuscum fieret subiectum propositionis, oriretur falsa propositio: 
fuscum (eoior fuscus) est aquila. — Besponsum: hoc non sequitur; nam prima 
propositio non fuerat: aquila est fuscum (color fuscus). — Pergit: revera in con- 
versione praedicatum convertitur in aliud, nempe: una rerum fuscarum. — Be- 
sponsum: haec non est mutatio conceptus, sed solum expressionis et apprehensionis, 
quae loco comprehensionis nunc extensionem conceptus nominat. Nam: aquila fusca 
est, dicere voluit: ei convenit color fuscus ut proprietas, eo modo, quo omnino 
substantiae proprietas convenire potest. Sed hoc servato sensus assertionis circum- 
scribitur per: aquila est ens fuscum, avis fusca etc. — Pfander : In conversione 
etiam copula aliam significationem accipit; non iam proprietas eoioris de subiecto 
praedicatur, sed determinatio essentiae inter duo obiecta. — Besponsum: ut antea 
vidimus, id quod immediate in mente est, seu sensus naturalis propositionis alius 
est, quam forma normalis dicit (aquila est una avium fuscarum); sed realiter utri- 
que eadem significatio convenit; ideoque iure haec forma pro conversione aptior sub- 
stituitur. 

Logica duas species conversionis distinguit: conver- 
sionem simplicem, puram (conyer sio in terminis), quan- 
do uterque terminus suam quantitatem non mutatam servat ; et 
conversionem per accidens (in parte), in qua exten- 
sio propositionis minuitur, quae a forma universali in particu- 
larem transit. Pro casibus, in quibus neutra conversio adhiberi 
potest, logici tertiam invenerunt, contrapositionem, in 
qua negatio praedicati (non-P) subiectum novae propositionis 
fit. Nunc de singulis formis agendum est. 

2. Applicatio conversionum proprie dicta- 
rum ad 4 propositiones typicas. Hic regula univer- 
salis valet: propositioni E et I. convenit conversio simplex, A 
conversio per accidens, 0 neutra. 

a) Propositio A (omnis homo est animal) in simplici 
conversione fieret : omne animal est homo, quod sane falsum 
est, quia dantur animalia, quae non sunt homines. Ratio, quod 
conversio simplex impossibilis est, in eo est, quod secundum for- 
mam iudicii affirmativi de subiecto solum proprietas edicitur, 
ita ut omne S debeat esse P, sed secundum verba non exclusive, 
ita ut P solum in coniunctione cum S occurrat, seu ita ut sola 
S sint P. Si propositio in formam subsumptionis transformatur, 

dicitur, extensionem S sub extensione P collocari, eius partem 
constituere (cuius terminus etiam totam extensionem aequare 
potest). Ideo de parte P edici potest, eam esse S. Hinc con- 
versio est particularis: aliqui P sunt S. Exempla : 
Ex : omnis grammaticus est homo, sequitur : aliqui homines sunt 
grammatici. — Pfdnder : S est P, non dicit, subieetum exhau- 
rire P, sed solum, quod saltem aliqua quae P habent, ad S per- 
tinent. — Idem ostendit illustratio geometrica per circulos. — 
In expressione tamdem logistica ( Jevons ) propria deductio non 
requiritur ; nam S est P redditur per aequationem : S = SP ; 
si hoc sensu inverso legitur : certa pars P (i. e. illa, quae simul 
est S, quae scribitur SP) est S. 

b) Propositio E simpliciter converti potest, 
sine mutatione extensionis P. Propositio : nullum S est P, geo- 
metrice loquendo dicit, extensiones S et P prorsus extra se in- 
vicem iacere. Haec relatio differentiae, exclusionis ut patet 
etiam in successione inversa legi potest : si S totaliter extra P 
iacet, etiam P totaliter extra S iacet ; hinc dici potest : omnia 
P non sunt S. Ex : nullum corpus spiritus est, fit igitur : nullus 
spiritus est corpus. 

c) Eadem conversio simplex valet de I. Si aliqua 
S sunt P, de his P (hinc de aliquibus P) valet, ea esse simul S. 
Sic : ex propositione : aliqui homines sunt felices, sequitur pro- 
positio : aliqua entia felicia sunt homines. 

d) Propositio tandem particularis negativa, 0 neutram 
conversionem admittit. Veberweg : Dantur tunc casus, 
quod omnes P sunt S (aliqui homines non sunt fabri ; fabri au- 
tem, qui homines non sint, nobis noti non sunt) ; sed in aliis ca- 
sibus nullum P est S (nam negativa particularis non excludit 
negativam universalem). Ergo nihil commune de utroque casu 
dici potest; nam propositio, quae simul permittat: omnes P 
sunt S, et : nullum P est S, sane cogitari nequit. Brevius Erd- 
mann : Sol’ non est convertibile ; nam cum eo simul SeP vera 
esse potest; sed etiam propositio huic contraCtoria SiP; idem 
tunc valet de duabus conversionibus PeS et PiS, quae contra- 
dictoriae inter se essent ; haec non in communem formulam uniri 
possunt. 

miletrand impugnat assertum, quod A non simplieem conversionem admittat; 
solum postulat, ut primum transformetur in propositionem aequivalentem : nullum S 
est non-P; lroe enim simpliciter convertitur in: nullum non-P est S. — TIoc quidem 
verum est, non autem est simplex conversio propositionis simplicis, quam solum liie 
quaerimus; est potius contrapositio, de qua statim agemus. 

Conversio propositionis A per accidens non reddit totum 
contentum huius propositionis ; nam praedicatum universale ibi 
fit particulare. Conversio enim non dicit : -aliqua P sunt omnia 
S, sed: sunt aliqua S. Ideo A eiusque conversio non sunt pro- 

positiones aequivalentes, id quod in simplici conversione (E, I) 
habetur. Ideo neque propositio conversa ex A per secundam 
conversionem in propositionem primitivam reduci potest, sed 
solum in particularem : aliqua S sunt P. 

3. Regulae pro propositionibus modalibus. Doctrina Aristo- 
telis liic distinguit inter modos. Pro necessitate conversio valet. Sylvester Mtmrus 
dat hanc demonstrationem: Si propositio necessaria est, etiam necessarium est, quod 
inde cum- necessitate sequitur. Nunc ex 4 regulis modo probatis sequitur, etiam pro- 
positiones A, E, I modo solito liic convertit posse, non autem O. Pariter pro mo- 
do contingentis (= non necessarii) ordinariae regulae valent; sed demonstratio 
indirecta, quam affert, non sufficienter perspicua est. De possibili iudicatur, regulas 
pro propositione negativa non valere; ultimum Theophrastus negat. Hic contenti 
sumus, has opiniones breviter afferre. 

4. Contrapositio facit non-P subieetum novae propo- 
sitionis, et simul qualitatem propositionis mutat. Ex : S est P 
tunc fit : non-P non est S. Iam Galenus illam pro uno casu no- 
minat cum probatione, quod recta sit. Facile patet parallelis- 
mus cum conversione propositionis hypotheticae, si ex- nega- 
tione consequentis negatio antecedentis deducitur. Si M est A, 
est quoque B : hinc sequitur : si M non est B, neque est A. Etiam 
illustratio per circulos hoc immediate confirmat : si circulus A 
a B includitur (figura I), a fortiori id quod est extra B (non-B) 
iacebit extra A. Sigwart adiungit : Contrapositio dicit : omnia 
A sunt B, converti potest in : nullum non-B est A. Sed haec for- 
ma propter non-B minus utilis est. Propositio clarior fit et me- 
lius intelligitur in forma hypothetica : si aliqiiid non est B, non 
est A. — Vox contrapositio apud Boethium simpliciter dicebat, 
negationem alicuius termini, e. g. formationem non-B ex B. 

Primum ostendendum est, apud quas propositiones eontrapositio ad veram pro- 
positionem ducere possit (brevitatis gratia hie semper terminum negatum symbolis 
logisticis, P', S' designamus).. Pro A demonstratio iam data est ope propositionis 
hypotheticae. S a P transformari potest in propositionem hypotheticam: si aliquid 
S est, est P. Ex hoc immediate secundum regulam talis propositionis hypotheticae 
sequitur: si quid non est B, non est A; hoc autem aequivalet cum: omne P' est S' 
(— non est S). Demonstratio magis directa adhibet gradus: per dupli- 
cem negationem (et propositionis et praedicati) introducitur P' (obversio); tunc nova 
propositio secundum regulas conversionis convertitur ; postea (si opus est) adiungi 
potest alia duplex negatio. Hoc dat successionem propositionum (ubi sagitta » 
semper conversionem indicat. S a P “ S e P' ^ P r e B (— E ' a B ). 

Omnes populi indogermaniei sunt populi cum cultura; hinc nullus populus sine 
cultura est indogermanicus. 

Similiter pro E:SeP — SaP'>* P'aS (= P' o S'). 

Pro I: S i P = S o P 1 ; sed hic processus abrumpitur, quia O non habet con- 
versionem. 

Pro 0:SoP=SiP'» P' i S (= P' o B'). — ITine ex 4 propoositio- 
nibus typicis omnes admittunt contrapositionem praeter I. 
Lacuna conversionum pro O igitur expletur per contrapositionem. Vetus logica regu- 
las conversionum pro omnibus 4 propositionibus comprehendit versu memoriali: 

Simpliciter fEel convertitur; EvA per accid. 

Ast O per contrap; sic fit conversio tota. 

5. Aliqui logici describunt adhuc aliam speciem contrapositionis (contrapo- 
sitionem spuriam), quae S negativum reddit, non P. Ad hunc finem propo- 
sitio primum convertitur (quod solum pro A, E, I possibile est); tunc duplex ne- 
gatio infert S'. Sic invenitur: S >P»> P i S = P o 8'. 

S e P *> PeS-PaS'.SiP»> P i S = P o S’. 

Keynes etiam ulteriorem describit processum, quem inversionem vocat, quo 
S' fit subieetum propositionis. Hoc efficitor repetita successione conversionis et ob- 
versionis; et quidem pro A et E; pro A incipiendum est cum obversione, apud E 
cum conversione. Tunc oriuntur: 8 a P = 8' i P; S e P = S' i P'. 

Keynes transformationes possibiles 4 propositionum sic comprehendit: ex 4 pro- 
positionibus sequuntur 4 obversiones, 3 conversiones (non ex O), 3 eonversiones ob- 
versas (non ex O), 3 contrapositiones (non ex I), quae possunt esse vel plenae (cum 
S') vel partiales (cum Sj; 2 inversiones (non ex I et O), aut totales (cum P') aut 
partiales (cum P). Ex propositionibus quae sic oriuntur semper quattuor inter se 
aequivalentes sunt; e. g. S a P = S e P' — P' e S = P' a S'. 

6. Friclc etiam describit transformationes aliarum propositionum. Sic proposi- 
tio: hic senex erat puer, primum scribitur : hic senex est aliquis, qui puer erat. Hoc 
directe convertitur: aliquis qui puer erat, est hic senex, quia novum subieetum iam 
in propositione primitiva cogitabatur. Pariter propositio : Christianus amat suum ini- 
micum, transfertur in: Christianus est unus, qui suum inimicum amat, id quod di- 
recte convertitur. — Ratio clarior potius haec erit : agitur de propositione A ; huius 
conversio requirit, ut praedicatum particulare fiat; hoc autem iam effectum est per 
transformationem praecedentem (aliquis qui; unus qui). 

De conversionis utilitate logici iudicant. Erdmann : Variae conver- 
siones artificiales sunt, si notae accidentales aut relationes externae asseruntur: e. g. 
aliquid fugax est tempus; aliquid difforme sunt homines. Pariter Sigwart: Ut con- 
versio sensum habeat, iudicium debet esse iudicium subsumptionis ; secus conversio 
facile violenta apparet. Ita: omnes planetae moventur ih ellipsi, in conversione fit: 
aliquid quod in ellipsi movetur, est planeta. Tunc S alium aspectum habet, quam 
subieetum primae propositionis; per hanc transformationem iudicii activitatis in 
iudicium subsumptionis 8 innaturale fit. Ueberweg pro bona conversione postulat : P 
debet aptum esse pro subiecto; totalitas obiectorum, quae per illud designantur, 
debet aliquam speeiem constituere. Sigwart : Puncta alicuius momenti in doctrina 
conversionum sunt: quod P cum S sociabile est; quod iudicium universale affirma- 
tivum non simpliciter converti potest ; conversio simplex propositionis E dicit, exclu- 
sionem duorum conceptuum semper mutuam esse. — Certe conspectus theoreticus con- 
versionum possibilium clariorem reddit relationem mutuam partium propositionis; 
simul manifestat magnum numerum illationum immediatarum, quae possibiles sunt. 

§ 4. Illationes immediatae 

Veteres logici loquuntur de consequentia aut illatione im- 
mediata; in hac re habetur oppositio ad illationem mediatam, 
in qua ex duabus propositionibus partim diversis tertia ut con- 
clusio deducitur. In illatione immediata autem ex unica 
iam propositione alia deducitur. Species illationis hic exhaurire 
nolumus ; sed prae aliis deductiones antecedentes ex aequiva- 
ientia, oppositione, conversione etc. sub titulo illationis imme- 
diatae comprehendemus. 

1. Aequipollentia ( aequivalentia) duarum 
propositionum est evidens ratio, ut ex una ad aliam tran- 
seatur. Hae enim propositiones eundem sensum habent, solum 


diversam expressionem ; simul verae sunt, quia secundum signi- 
ficationem simpliciter sunt eadem propositio. Tales iam vidimus 
in transformatione unius formae iudicii in alias, in reductione 
iudicii proprietatis aut activitatis in iudicium subsumptionis 
aut identitatis partialis ; similiter in transmutatione propositio- 
nis hypotheticae in categoricam. Tales propositiones saepe valde 
diversae apparent, sed in significatione se manifestant identi- 
cas. Pariter immediate inter se derivantur iudicia, ut : necesse 
est, quod homo moriatur ; ideo impossibile est, ut non moriatur. 
Similiter ex uno iudieio, quod plures negationes continet, im- 
mediate iudicium simplicius acquiritur. Sic propositio difficul- 
ter intelligibilis : non nullum corpus non est rotundum (quae 
forte per logicas operationes hanc miram formam acquisivit), 
in expressionem clariorem transfertur : aliquod corpus non est 
rotundum. «Non semper est», aequiparatur cum: «aliquando 
non est» etc. Transmutatio in iudicium aequipollens aliquoties 
hunc finem habet, ut iudieio maius pondus tribuat (H 6 fler). 

Fons copiosus talium immediatarum illationum sunt iudicia implicita, 
quae aliquoties iam in propositione simplicissima includuntur, quarum expressio dis- 
tincta est illatio immediata. Pf ancler: haec aquila fusca est, includit aliud iudicium, 
hanc avem nominari aquilam, hinc aliquod iudicium denominationis. Si iudicium ve- 
rum est, pariter vera sunt iudicia accessoria inclusa, quae ex eo legi possunt. Iam 
Bolzano ostendit, quam multa in simplici iudieio « A est B » simul asseruntur. Pro- 
positio vera debet habere sensum obiectivum, id quod subieetum, praedicatum et re- 
lationem utriusque ut obiectivum supponit; porro diei potest: nullum A est non-B; 
praeterea : aliqui A sunt B ; aliqui B sunt A ; aliqui A sunt non-B, falsum est ; nul- 
lum non-B est A. 

Copiose Sigwart evolvit variam speciem indiciorum, quae 
ex mera forma simplicis propositionis derivari possunt. In iu- 
dicio affirmativo : « A est B », de A omnis nota in B contenta 
praedicari potest ; si B continet m et n, etiam verum est : A est 
m, A est n. Hoc asserit axioma : « nota notae est nota rei » ; quod 
dicit : si proprietati rei ulterior nota convenit, haec etiam rei 
convenit. Viceversa, omne quod B excludit, hoc etiam A exclu- 
dit (si B nec m nec n est, idem de A valet; hoc exprimit aliud 
axioma: «repugnans notae repugnat rei». — Porro iudicium 
valet de omnibus speciebus aut individuis subiecti; si A est B, 
etiam valet : inferius sub A contentum (X) est B : « dictum de 
omni», ad quod revertemur. — Si propositio negativa est ( 
non est B), pariter valet: X non est B («dictum de nullo», d 
quo postea). Hic modus explicandi comprehensionem et specia- 
lisandi extensionem etiam ad iudicia complicata extendi potest. 
Vis gravitationis omnibus corporibus aequalem velocitatem tri- 
buit ; ergo plumbum et penna aequali celeritate cadunt ; hic pr > 
omnibus corporibus pars extensionis suppletur; item P (aequa- 
lis velocitas) in consequentiam resolvitur. In iudieio negativo 

non omnia negantur, quae in P ut notae continentur. Negatio 
condicionis non necessario postulat negationem consequentis. 

Species quaedam aequipollentiae est substitutio. Si 
A = B, pro uno aliud substitui potest, quod est illatio imme- 
diata. Erdrnann : Si A est mons altissimus, etiam culmen A est 
culmen montis altissimi. Si a — b etiam ac = bc; tunc simpli- 
citer in aequatione identica; ac ==■ ac pro uno a identicum b 
ponitur. 

Sed haec substitutio suos limites habet. Ex: omnes elephantes sunt mammalia, 
non sequitur: omnes parvi elephantes sunt parva mammalia. • — Batio est, quia vox 
parvus non absolutum sensum habet, sed semper ad valorem medium speciei refer- 
tur. Beete diceretur: omnes parvi elephantes sunt mammalia, quae pro elephantibus 
parvi sunt. Sed expressio « parva mammalia » talia indicat, quae pro mammalibus 
parva sunt. — Similiter Joyce : Possunt cum S et P simul eaedem determinationes 
addi aut tolli, si non sensus mutatur; statua est artificium; hinc pulchra statua est 
pulchrum artifieium. Sed si dicitur: luctator est homo, non recte concluditur: bonus 
luctator est bonus homo, quia ibi bonus in diverso sensu sumitur (bonus pro lucta- 
tore, bonus pro homine). 

Jevons immo in substitutione videt principium universale omnis conclusionis. 
Ubi aequalitas habetur, id quod in uno verum est, hoc etiam est in alio. Identica 
inter se substitui possunt. In qua relatione res ad aliam se habet, in eadem stat ad 
tertiam quae seeundae aequalis est. In veteri logica substitutio partis alicuius, com- 
plexus per aequivalentem non attendebatur. Quia equus animal est, eius caput est 
caput animalis. Aequales partes modo aequali coniunctae constituunt tota aequalia. 
Principium substitutionis iam invenitur apud Beneke, immo in logica Port-Boyal. 
Sic solvebat casus, pro quibus in systemate Aristotelis locus non erat. 

2. Conversio in multis casibus est propositio aequiva- 
lens ; in aliis casibus sic ex universali propositione particularis 
oritur; tamen etiam haec saltem immediate ex alia deducitur. 
Sigmart : Illationes immediatae sunt transformationes iudicii; 
formatio oppositionis, mutatio relationis, aequivalentia, subal- 
ternatio, conclusio modalis, contrapositio etc.Eo etiam perti- 
net, quod universale iudicium categoricum in hypotheticum 
transformatur. Valor totius doctrinae secundum Mill est, quod 
identitatem iudicii in diversis .terminis linguae recognoscit; hoc 
dat determinatae assertioni accommodatam formam; effert cer- 
tos eius aspectus; impedit, quominus iudicium cum alio solum 
simili confundatur. 

Frick: Propositiones quae per conversionem simplicem derivantur, inter se ae- 
quivalentes sunt ; ideo sunt simul verae et simul falsae ; quaelibet ex alia immediate 
deducitur. Per conversionem per accidens autem ex propositione universali particu- 
laris fit. Ideo valent regulae antea deductae. Ex veritate propositionis universalis 
veritas particularis deducitur, non autem vieeversa; et ex falsitate particularis fal- 
sitas universalis, neque tamen vieeversa. 

Keynes describit illationes immediatas in propositionibus hy- 
potheticis. Sic ex propositione: Si quid est P, est B, non universaliter sequi- 
to: si quid est B, est P, est E, non universaliter sequitur; si quid est B, est P; 
sed particulariter: si quid est B, aliquoties est P. Hoc etiam modalitei ex- 
primi potest: si quid est E, potest esse P; hinc conversio per accidens. Illatio maxime 
immediata ex: si quid est P, est B, nempe: si quid non est B, non est P, posset 


etiam vocari contrapositio, quia termini inter se locum mutant, simul eum negatione 
duplici; etiam haec contrapositio repeti potest et sic ad propositionem primitivam 
reditur. 

Alius fons illationis immediatae est oppositio iudicio rum in sensu 
arctiori, i. e. inter contradictorias aut contrarias propositiones, ut prius vidimus. 
Contradictoriae neque simul verae neque simul falsae esse possunt; ideo tunc a ve- 
ritate unius falsitas alterius deducitur, et ex falsitate unius veritas alterius. In con- 
trariis solum possibilis est conclusio a veritate unius ad falsitatem alterius; non 
autem ex falsitate unius aliquid deducitur, quia propositiones mediae liie possibiles 
sunt, et propositiones contrariae non se excludunt eo modo, quo contradictoriae. 
Pfdnder hoc exprimit: Ex veritate A sequitur falsitas 0 et a fortiori falsitas E; 
sed ab hac non potest concludi ad falsitatem 0. Ex falsitate I deducitur veritas E 
et a fortiori veritas O ; ex falsitate A veritas O, non autem veritas E. 

3. Alia conclusio immediata substituit P per eius 
partem. In propositione affirmativa de S praedicatur P, et 
omnes eius notae tam collectae quam singulae. Si P est con- 
ceptus generis, superiora genera sunt partes huius conceptus 
generici. Ideo loco P genus superius substitui potest : Ex : homo 
est vivens, sequitur: homo est substantia. Vetus logica hoc ex- 
primebat per principium: «Valet illatio in propositione affir- 
mativa a praedicato inferiori ad superius ». Hoc non valet in 
propositione negativa, nam si de aliquo S determinatus com- 
plexus negatur, singula membra complexus ei adhuc convenire 
possunt; leo non quidem est homo, sed est animal; nam sola 
summa notarum constituit P, quod solum in propositione ne- 
gativa excluditur. Si complexus ABC negatur, haec negatio in 
disiunctionem resolvenda est ; si aliquid non est ABC, aut non 
est A, aut non B, aut non C, aut coniunctio horum. In logistica 
lioc dicitur : (ABC)' = A' + B' + C'. In propositione nega- 
tiva regula veteris logicae dicebat : « valet illatio a praedicato 
superiori ad inferius ». Si de S aliquod genus excluditur, etiam 
illa excluduntur, in quae hoc genus ut conceptus partialis intrat ; 
lapis non est vivens ; ergo neque est homo. 

In' signis utraque regula exprimi potest: In positiva propositione: S est 
ABC, concludi potest: S est A (genus superius, cuius ABC species inferior est); 
non autem valet conclusio: S est ABCD, quod novam notam continet. In negativa 
propositione: S non est ABC, autem sequitur: S non est ABCD (species inferior); 
non autem hic sequitur : S non est AB. Hinc in propositione positiva a praedi- 
cato complexo ad singulas eius notas concluditur ; in propositione negativa vieeversa 
ex singulis notis ad complexus, in quibus notae occurrunt. — Semper tamen (ut prius 
diximus) curandum est, ut elementa eandem significationem retineant, quod e. g. 
notae: magnum, parvum in eadem relatione sumantur (magnitudo corporalis, aut 
spiritualis) et ad eundem valorem medium referantur. Thnc solvuntur apparentes 
exceptiones, quas logici afferunt. Ex propositionibus: Alexander est rex, et Alexan- 
der est parvus, non sequitur: est parvus rex; quia in lingua hoc intelligitur : est 
parvus qua rex. 

Casus applicationis est, quoad in propositione positiva loco praedicati privativi 
praedicatum negativum substitui potest (caecus est; ergo non videt); non autem 
vieeversa. Nam caecus solus ille est, qui exspectatur videre posse, ille qui secundum 
suam speciem facultatem videndi habere deberet et per exceptionem non habet. In 

positiva propositione salva veritate pars praedicati omitti potest (a caecitate deter- 
minatio ad potentiam videndi). 

4. Alii casus illationis immediatae habentur in conclusione 
ad diversam quantitatem propositionis in sub alternatione. 
Universim valet conclusio a propositione universali ad corres- 
pondentem propositionem (i. e. eiusdem qualitatis), quae par- 
ticularis aut singularis esset; hinc ex veritate A ad veritatem 
I, ex veritate E ad veritatem 0, non autem vieeversa. Omnis 
homo est mortalis ; ergo etiam aliqui homines, etiam hic homo ; 
nulla planta est spiritualis ; ergo neque haec rosa. 

Pfander hanc eonelusionem ad diversam quantitatem seeundum suas partitiones 
iudieiorum ita exprimit: Ex iudicio plurali concludi potest ad iudicium singulare 
in eo contentum; pariter valet conclusio a specie absoluta ad individuum; non sem- 
per valet conclusio a specie in valore medio. Tandem valet a iudicio universali ad 
classes aut individua in eo contenta, id quod subalternatio exprimit. — In directione 
inversa deducuntur conclusiones a falsitate ad falsitatem. Si propositio particularis 
falsa est, a fortiori eorrespondens universalis, quae etiam idem affirmat, sed adhuc 
aliquid plus. — Bolzano respondet ad obieetionem: si ex: omnes A sunt B, conclu- 
ditur: aliqua A sunt B, supponitur regula generalis, quod ex propositione formae 
primae deducatur aliqua formae secundae. Hinc conclusio non iam immediate pro- 
cedit ex propositione una, sed praeterea adhuc aliam praemissam postulat. — Res- 
ponsum: Qui illam regulam generalem pronuntiat, eo ipso concedit illationem ex 
una praemissa; nam dicit, ex forma prima immediate sequi formam secundam. Ge- 
neratim autem regula conclusionis non pertinet ad rationes partiales conclusionis ; < 
secus eodem iure ex propositione et regula conclusionum simul sumpta postularetur 
nova regula concludendi et sic sine fine pergeretur. 

Conclusio inter propositio, nem universalem collectivam et’ 
distributivam dependet a significatione propositionis. Ex propositione : 100 
anni sunt saeculum, non sequitur, singularem annum esse saeculum. Propositio enim 
accuratius dicit: omnes 100 anni simul sumpti sunt saeculum, non autem quilibet 
100 annorum pro se. Similiter, si totus exercitus inimicum vincit, hoc non dicitur de 
singulis militibus, sed cooperationem omnium supponit. Alia iterum praedicata dis- 
tribuuntur: si exercitus viam 20 km. progressus est, hoc de singulis militibus di- 
cendum est. 

5. Illatio immediata in propositi onibusmo- 
dalibns : 

a) Modi'. «Necesse est, vere factum est, esse potest»; 
formant seriem descendentem, in qna conclusio a quolibet mem- 
bro ad sequens in certo sensu valet. Pfander : In modalitatibus 
ontologicis a veritate superioris veritas inferioris derivari pot- 
est ; pariter ex falsitate inferioris ad falsitatem superioris, sic- 
uti apud subalternationem. Ueberweg : Si possibile dicit, id 
quod saltem possibile est, non id quod solum possibile est, etiam 
necessarium possibile est. Kiilpe : A necessitate valet conclusio 
ad realitatem, a realitate ad possibilitatem. 

Logica scholastica graviores illationes huius generis in 
axiomatibus comprehendit. Sic inter possibilitatem et rea- 
litatem :'« Ab Esse ad Posse valet illatio; a Posse ad Esse non 
valet » (i. e. quod reale est, etiam possibile est, non autem vice- 


versa). Pro falsitate conclusio inversa est : « A non posse ad non 
Esse valet illatio; a non esse ad non posse non valet» (i. e. 
quod possibile non est, neque est reale; non autem vieeversa). 
Hinc relatio inter realitatem et possibilitatem similis est ac 
illa inter iudicium universale et particulare (in subalternatione), 
etsi hic agatur de prorsus diversis rebus. Patio communis est ; 
includere et includi ; reale necessario est etiam possibile, non 
vieeversa. Eaedem conclusiones valent etiam inter necessitatem 
et realitatem, ubi iterum primum secundum includit, non vice- 
versa. 

b) Quaestio possibilitatis iu mentem revocat causam, quae aliquid efficere potest, 
facultatem, potentiam. Haec aut necessario agere debet- aut libertate 
dotata est. De hae re ponitur principium: Si causa ad activitatem prorsus parata 
est et necessario agit, valet conclusio a potentia ad actionem («A potentia ad agen- 
dum expedita valet illatio ad actum in causis necessariis »). Iioc autem non valet, 
si dantur vires, quae dominium supra suum actum habent, id quod solum in entibus 
intelligentibus possibile est. Illa sub iisdem condicionibus externis et internis deter- 
minatum aetum 'aut efficere aut omittere possunt. Ideo quoad illa principium alla- 
tum exceptionem patitur. In causis liberis simul habetur possibilitas ad diversos 
actus, sed ut patet non possibilitas simul exsequendi actus oppositos. Datur in illis, 
ut scholastici dicunt simultanea possibilitas, non autem possibilitas simultaneitatis. 
Qui cras proficisci aut domi manere potest, tamen ideo non utrumque simul potest, 
sed pro arbitrio aut unum aut aliud. Ceterum etiam in causis necessario agentibus 
praedictio absolute certa de effectu naturali nunquam datur, quia complicatio cau- 
sarum et condicionum cooperantium perfecte perspici nequit. 

c) Recentiores ex tempore Kantii modalitatem communiter ut proprie- 
tatem subictivam actus i udi ei i concipiunt, «necessitatem aut reali- 
tatem aut possibilitatem assertionis subieetivae ». Etiam hic inveniunt similem quan- 
dam illationem ex superiori ad inferius, ac ea quae- statuebatur pro modalitate ob- 
iectiva. Erdmann: Superior conscientia validitatis inferiorem includit (In hac con- 
clusione non debet attendi elementum negativum dubii in iudicio probabili, quod in 
iudicio certo deficit,; sed positivum assertionis, quod assertio necessaria in altiori 
gradu possidet, quam probabilis). XJelenoeg-. Ex necessitate iudicii apodictiei etiam 
sequitur validitas assertorii aut problematici (i. e. quod firmitas asserendi in iudicio 
problematico invenitur, a fortiori in apodictico; si aliquid certum est, a fortiori 
probabile est), non autem vieeversa. In gradu inferiori semper elementum effertur, 
quod in superiori iam adest. Pfander-. Variae modalitates omnes supponunt eandem 
relationem realem, sed cum diversa certitudine. 

6. Recentiores logici saepius loquuntur de conclusionibus realiter fundatis, ubi 
non ex pura forma, sed ex factis perceptionis aliae propositiones deri- 
vantur. Ex: A maius est quam B, sequitur alia relatio-: B minus est quam A. Ex: 

A est ad dexteram B, sequitur alia : B est ad sinistram A. Ex : A prius quam B, 
alia: B posterius est quam A. Alia praedicata, ut « iuxta, simul» simpliciter con- 
vertibilia sunt. Si A est pars B, B est totum; si A ratio pro B, B est conclusio. Si 
A homini conscium est, homo habet conscientiam de A (relationem intentionalem) 
{Pfander). Multi horum casuum reducuntur ad relationem, quae duo fundamenta 
(relata) possidet, ita ut de quolibet illorum relatio edici possit. Prout tunc praedi- 
catum per eadem vel diversa vocabula exprimi potest, habentur apparenter nova ele- 
menta in propositione derivata. Fusius de hie rebus tractat logica recentior 
relationum. Haec magis mathematice exponi solet, et a logica communi ni- 
mium (Rotat, ita ut fere solos mathematicos .ut . lectores supponat 

Caput IV . 

Universalissima axiomata logica. 

1. Suprema axiomata logica, seu universalis- 
simae «leges cogitandi» in genere. 

Plurimi logici, priusquam progrediuntur ad doctrinam con- 
clusionis (mediatae), explicant ultima axiomata logica, quae a 
multis dictae sunt leges cogitandi universalissimae. Primus, 
apud quem in logica antiqua talis inquisitio invenitur, est eclec- 
ticus Galenus, qui tamen Peripateticis satis affinis est ( Prantl ). 
Secundum eum logica ad modum theorematum mathematicorum 
demonstranda est. Loquitur de principiis logicis, ut de princi- 
pio, quod aequalia eodem modo mutata aequalia manent, aut 
quod omnia suam causam habent, aut quod omnia aut affirmari 
aut negari debent (Ex dictis maxime ultimum huc spectat; alia 
magis sunt naturae metaphy sicae). Iam notat, haec principia 
demonstrari non posse. — Apud recentiores generatim enume- 
rantur principium identitatis, quod modo valde diverso conci- 
pitur; principium contradictionis, quod omni tempore agnosce- 
batur et ut fundamentale considerabatur ; ab hoc saepe eius cor- 
relatum, principium exclusi tertii separatur. Tandem nomina- 
tur saepe certa lex rationis sufficientis, quatenus respicit ratio- 
nem cognitionis. Quaestio nostra logica est, quomodo universa- 
litas et certitudo horum principiorum intelligenda sit, et qui- 
nam sit eorum sensus et momentum pro logica. 

a) Cuiusnam generis est necessitas harum legum fundamenta- 
lium. Opinionem quandam extremam excoluit empirismus a MUl proposi- 
tus, qui multos asseclas invenit. Accuratius hoc systema in theoria cognitionis trac- 
tari solet. Hic sufficit considerare applicationem empirismi ad supremas cogitandi 
leges. Secundum empirismum axiomata fundamentalia logica sunt eiusdem naturae 
ac lex gravitatis in physiea; inveniuntur ope inductionis. Leges cogitandi, sic di- 
cunt sunt leges eventuum psychicorum, quae observatione cognoscuntur et dein gene- 
raliores efficiuntur (« generalisantur », ut dicunt). Sic lex contradictionis dicit, duo 
iudicia contradictoria in nobis non occurrere posse. — Heymam hoc rencit : 
Haec theoria negligit, iam generalisationem inductivam semper observationes tran- 
scendere (id quod postea in doctrina inductionis ostendi debet). Etiam observatio 
solum ostendere potest, certos eventus nunquam simul accidere, non autem, iudicia 
contradictoria non simul vera esse posse ; et hic est proprius sensus legis contra- 
dictionis. Porro has leges retinemus non obstante apparenti exceptione, easque ut 
necessarias consideramus. Logicae leges fundamentales non ex experientia hauriun- 
tur, sed ad eam applicantur. . 

Refutationem extensam empirismi dedit Husserl, qui contra eundem 
persuasiones traditioaales' defendit. Si in lege contradictionis solum assertio videtur, 
actus iudieii contradictorios conciliari non posse, hoc manet pura propositio empi- 
rica. Tunc quaestio oriretur, sub quibusnam condicionibus talia iudicia non simul 

exsistere possint; certe in diversis individuis simul adesse possunt, eum quadam con- 
fusione etiam in eodem homine. Si igitur propositio restringitur ad personas nor- 
males, certe hoc non est principium evidens universaliter agnitum. Strictus empi- 
rismus seipsum destruit, quia negat possibilitatem immediatae cognitionis ratione 
defendi posse; sic destruit propriam possibilitatem ut theoriae scientifiee fundatae. 
Negat certa principia in se et immediate perspici posse. Ita e. g. lex contradictionis 
non dicit, in eadem conscientia non simul actus oppositos esse posse; sed has pro- 
positiones simul veras esse posse; primum non esset nisi inductio aliqua probabilis. 
Posterius per evidentiam ex conceptibus ut necessarium cognoscitur. — Iure Hofler 
addit, vocabulum usitatum « legum cogitandi » hic proprie ambiguum esse. Nam se- 
ducit, in iis videre generalisationem inductivam regularum pro eventibus psychicis. 
Idem iam dixerat Bolzano : Expressio lex cogitandi minus bona est, cum sint leges 
rerum in se. 

b Sensus absolutae necessitatis cogitandi iam a Husserl 
profundius examinatur per oppositionem ad psychologismum. Similiter Wmndt: Axio- 
mata demonstrationem neque postulant neque eius capacia sunt. Iam Galenus cogno- 
verat, liaee principia non demonstrari posse. Inde tamen non reiicitur nos tentare, 
modo negativo necessitatem horum iudicioruin clariorem reddere. Celebris est de- 
ductio transeendentalis Kantii, sc. ex facto scientiae. Cum dentur scientiae stricte 
universaliter validae ut mathematica, conceptus universales et leges fundamentales 
syntheticae stricte validae esse debent, per quas hae scientiae possibiles sunt. Qui lias 
leges fundamentales reiicere vult, cogitationem omittere deberet. Verum est, quod 
Eant simul tenet, cogitationem ipsam obiectis suam formam tribuere; spiritus ob- 
iectis leges imponit, ita ut' tandem necessitas obiectiva iterum negetur (Haec con- 
tradictio secum ipso in eo nititur, quod Eant provocat ad scientias universaliter ut 
veras agnitas et sic statuit supposita de exsistentia harum scientiarum, quae cum 
aliis suis principiis conciliari non possunt). Tamen assertio cogitationem impossibilem 
fore, si supremae leges negentur, vera manet ; solum ulteriores eius , explicationes 
scepticae cum ea coniungi non debent. 

Lang et Kromann censebant, nos contentum legum in imaginibus spatialibus re- 
praesentare (sicut per circulos in doctrina 4 propositionum typicarum), et inde per- 
suasionem necessitatis habere, quae tanta est, quanta in demonstratione geometrica. 
Heymans obiicit: Relationes logicae etiam sine figuris geometricis evidentes sunt. 
Sicuti exemplis numerorum non indigemus, ut formulas generales algebraicas de- 
monstremus, ita neque exempla geometrica requiruntur. — In hae critica reetum est, 
demonstrationem non in exemplo constare; lioc non est nisi illustratio; tamen dat 
occasionem, ut conexionem universalem claram nobis faciamus;' similiter ut' eum 
triangulo depicto demonstrationem geometricam assertionis omnino universalis faci- 
lius exsequimur. — Heymans ipse in hac quaestione contentus est consideratione, nos 
aliter cogitare non posse, quam secundum leges fundamentales logicas. Si aliqui di- 
cunt alia entia forte aliam organisationem cogitandi possidere, Heymans censet, illa 
entia tamen nostras leges cogitandi agnoscere' debere, etsi forte adhuc media cogi- 
tandi ulteriora possideant, per quae adhuc multa alia cognoscant. Patet rationem 
convincentem tandem consistere in evidentia immediata legum fundamentalium co- 
gitandi. 

Geyser : Secundum ohiectivismum axiomata logica sunt ve- 
ritates a priori, validitatis incondicionatae, innixae immediatae 
perspicientiae. Ita etiam Ueberweg et Husserl. — Kevera eadem 
immediata evidentia est, quam habemus, quando in obiectis per- 
ceptis differentiam immediate statuimus ; similiter in multis 
conceptibus obiectivis, quorum aequalitas aut differentia nobis 
summo gradu evidens esse potest. Praeter hanc evidentiam, quae 
prorsus sufficere potest, investigatio strictior theoriae cognitio- 

nis simul nos informat de conexione cum reliquis nostris cogi- 
tationibus, in qua re ulterior confirmatio necessitatis obieetivae 
habetur. 

e) Quodnam est momentum summorum horum axiomatum pro lo- 
gica: Hoc certe clarius apparebit, quando singula perpendemus. Pro quaestione 
generali logici varia proferunt. Waindt : Axiomata logica sunt ultimae normae for- 
marum cogitandi. — Joyce clarius: lex cogitandi intelligitur ut suppositum, cui ali- 
quid correspondere debet, ut certum finem assequatur. Possumus agere contra legem 
contradictionis, quia contradictionem non advertimus j sed si hoc facimus, nostra 
iudicia falsa sunt. - — Accuratius Ueberweg supremas leges cogitandi nominat prin- 
cipia eonclusionis. Derivant iudicium ex aliis. lam Leibniz in iis viderat principia 
nostrarum conclusionum. Alii logici ulterius progressi immo ea considerant ut suf- 
ficientia, ut omnem veritatem et rectitudinem nostrarum cogitationum constituant. 
Heymans exemplum dat, quod leges concludendi ad axiomata generalia reduci pos- 
sunt. Sic secundum eum conversio propositionis E indirecte probatur, supponendo le- 
gulam conversionis pro propositione I. Similiter putat omnes leges cogitandi ex axio- 
matibus deduci. 

Tales exaggerationes iam multo antea Bolzano refutaverat. Momentum axioma- 
tum fundamentalium saepe exaggeratur. Non dant rationem ullius specialis veritatis;' 
minus etiam sunt praemissae, ex quibus hae deriventur. Certe nulla ■ propositio iis 
contradicere debet; unde nominantur criteria negativa, seu criteria veri- 
tatis formalis. Sed propositio etiam nulli alii veritati agnitae contradicere debet. Si 
specialis propositio ut falsa agnoseitur, hoc est propter- contentum huius proposi- 
tionis, non propter universalem legem contradictionis. Immo Bolzano addit: Non 
sunt propositiones universalissimae. Aeque universalis est propositio quod omne iudi- 
cium subiectum et praedicatum habere debet. — Hoc ultimum punctum utique teneri 
nequit. Quod universalissimae leges logicae vere in certo sensu ultimae sint, inqui- 
sitio singularum ostendet. Sed iure hic reiicitur, in illis agi de supremis praemissis, 
ex quibus omnis alia veritas deducatur; ideo melius loquendum de criteriis negativis. 
Ceterum in illo puncto, quod ut praemissae occurrant, axiomata non aequaliter se 
habent; certe lex identitatis nunquam ut praemissa affertur, quia superflua esset. 
Alia est res in pi-incipio contradictionis aut exclusi tertii, quae in demonstratione 
indirecta interdum expresse invocantur. Oeyser: Axiomata universalissima expri- 
munt determinationes universalissimas obieetorum; sunt normae pro rectitudine 
iudieiorum scientificorum (quod ulteriorem explicationem postulat). Honeclcer ad- 
vertit, quod in iis apprehensio ex parte theoriae obieetorum et ex logica cogitatio- 
num separari debent, id quod statim pro singulis principiis videbimus. 

2. Lex identitatis. 

a) Eius formae. Secundum formam hoc principium eo- 
dem fere modo semper datur, sed applicationes diversae sunt, 
formae sunt e. g. A est A ; A = A ; in verbis secundum Jevons : 
quod est, est; res in omni momento secum ipsa identica est, 
id quod cogitationes et res respicit. Ueberweg formam dat : 
omne subiectum est praedicatum sui; omnis nota, quae in con- 
ceptu subiecti iacet, ei ut praedicatum attribui potest. A quod 
B est, est B. Secundum Bolzano per principium accurate expri- 
mitur : obiectum habet qualitatem, quam habet. Alii hic iam in- 
ferunt elementum negativum ex principio contradictionis. Gey- 
ser : Ei quod obiectum est, solum respondet cogitatio, quod hoc 
est; non etiam cogitatio, quod hoc non est. Honeclcer : Princi- 
pium identitatis fere solum semper immediate de obiectis tractat 


(in oppositione ad iudicia) ; nullum obiectum simul habet deter- 
minationes oppositas. Etsi aliquod contentum sibi ipsi repu- 
gnans cogitare possimus, tamen hoc non veritati respondet, 
quia tale obiectum dari non potest. — Haec exclusio negationis 
hunc sensum habet, ut inde identitas clarior fiat; similiter ut 
in ontologia unitas, unum definiri solet : id quod est indivisum 
in se et divisum ab omni alio. . 

Ad historiam huius priucipii : Omui tempore in philosophia controverte- 
batur, utrum hie agatur de vero et proprio principio. Ueberweg-. Parmenides primus 
hoc principium statuit ut fundamentum philosophiae: oportet hoc dicere et cogita- 
re, id quod sit, esse. Haec doctrina dirigebatur contra Heraclitum, secundum quem 
omnia fluunt, i. e. simul sunt et non sunt. Plato .medium quoddam statuit: in im- 
mutabili mundo essendi et idearum omne ens semper seeum ipso aequale est; mun- 
dus autem qui fit, et sensibus cognoscitur, mutabilis est; essentiale spectat Esse. 
Aristoteles ponit principium contradictionis ut primum principium. Si pro veritate 
convenientiam seeum ipso postulat, non solum intelligit veritatem tautologicam prin- 
cipii identitatis, sed etiam convenientiam inter conclusionem et eius rationem. Ideo 
scholastici principium identitatis non habent ut aeque fundamentale cum principio 
contradictionis. Solus Seotista Antonius Andreae iterum illud statuit. Communius 
principium identitatis accipiebatur post Leibnis, qui dicit: quod res est quod est: 
prius est, quam quod non sit alia res; ideo haec est prima veritas identica. Pariter 
Wolff. Bevmarus illud cum principio contradictionis ponit in principio logicae eique 
pondus exaggeratum concedit pro derivatione omnium veritatum, ut iam vidimus. 
Maxime logica subiectivistica, quae in convenientia cogitationum inter se veritatem 
logicam conspicit,- facit principium identitatis esso principium dominans logicae 
(Ueberweg). — Secundum Mill hoc principium respicit diversitatem vocabulorum: 
quod in una forma verborum verum est, hoc est etiam in qualibet alia, quae ean- 
dem significationem habet. 

b) Pro explicatione magis accurata Pf Under advertit: Lex identi- 
tatis potest referri ad obiecta generatim, aut in applicatione ad conceptus, per quod 
est lex logica. Non coincidit cum postulatione, quod conceptus in decursu cogita- 
tionis non mutari debent. Si propositio logice intelligitur, respicit iudicia. Sed hoc 
non ita intelligendum est, ac si principium omne iudicium exprimat, eo quod in 
omni iudicio subiectum eum praedicato identicum sit, cum hoc saepisssime non acci- 
dat. Veritas principii logici fundatur in veritate evidenti, quod omne obiectum se- 
cum ipso identicum est. Pfdnder videt ampliationem principii iden- 
titatis in iudiciis a priori generatim. Si in definitione S conceptum indivisum 
continet, in P evolutum, hi conceptus non sunt stricte identiei, sed aequales. Talia 
iudicia evidentia sunt. Si conceptus praedicati in conceptu subiecti continetur ut 
eius pars, forte ut conceptus superioris generis, adhuc consistit identitas partialis. 
Ulterius in conceptu subiecti necessario attributa aut relationes eontenta esse pos- 
sunt, aut ipsa exsistentia. Hoc tunc iterum est iudicium a priori. Contra, sic Pf Un- 
der, in iudicio: triangulum tres angulos habet, P non invenitur per analysim con- 
ceptus subiecti, sed ei adiungitur. Ideo hoc iudicium est logice syntheticum, sed 
ontologice analyticum; nam solum obiectum deeomponi debet, ut necessitas trium 
angulorum detegatur. (Hoe exemplum non intelligitur. Conceptus enim trianguli est 
contentum definitionis: figura plana clausa per tres rectas; hoc cogitari nequit 
sine angulis; ergo haec in -conceptu subiecti includuntur. Non videtur, quid secus 
in conceptu trianguli concipiatur). Generatim obiectum non conceptui externum 
est, sed per conceptum redditur, saltem eum tot notis, ut ab aliis rebus distinguatur. 

Geyser : Varii logici principium identitatis concipiunt ut contentum iudicii in 
se; omnis cogitatio eis independens est ab eo, a quo cogitatur. Permanet in opposi- 
tione ad quoscunque actus iudicii ut idem contentum iudicii. Si haec explicatio ita 

intelligitur : si idem contentum a pluribus cogitatur, idem est: haec esset tautologia; 
nam hoe in verbis iam inest, idem cogitari; sed probabiliter explicationi subest 
ille transcendentali sinus, quem prius tractavimus et refutavimus. Killpe in prin- 
cipio illud ut novum et grave considerat, quod conceptus temporaliter immutabilis 
sit. Lex identitatis diceret: omnis significatio sibi ipsi identica manet. Hinc logica 
asserit independentiam obiectorum et conceptuum ab expressione, a mutatione iu- 
diciorum et ratiociniorum. (Hoe non immediate patet; nam obiecta in physica et 
psychologia mutantur). Lex demonstrari nequit quia omnis demonstratio eam sup- 
ponit; nam sine illa scientia impossibilis esset. — Hic duae apprehensiones confundi 
videntur, quae inter se contradicunt. Quod obiecta et conceptus logice immutabilia 
sint, dicit : si idem prorsus conceptus et obieetum considerantur, identitas habetur ; 
hoc autem evidens est et eodem modo habetur in physica et psychologia quoad cor- 
pora et conceptus obiectivos. E contrario lex de conceptibus subieetivis omnino non 
servatur, sed ibi manet desideratum ideale, et regulae practieae in logica intendunt, 
ut illi statui nos appropinquemus. Principium identitatis, quod vere universim agno- 
scitur, omnino spectat omne obieetum, etiam mutabile, quia solum identitatem se- 
cum ipso pro quolibet momento enuntiat. 

c) A pluribus logicis recentioribus principium identitatis confunditur cum p o - 
stulatione conceptum constanter retinendi (cum eodem voca- 
bulo semper eundem conceptum coniungendi). Ziehen : lex identitatis dicit: non potest 
simul A cogitari et non cogitari, quod tamen successive fieri potest. Ad assequen- 
dum hunc finem (constantiae) iuvant repraesentationes normales i. e. quod reprae- 
sentatio pro conceptu semper contentum univoce determinatum habeat; id quod est 
principium logicum identitatis.. Sic oriuntur repraesentationes normales; quas alii no- 
minant repraesentationes in se, quae cum correspondenti vocabulo firme et indisso- 
lubiliter coniunguntur. Melius etiam ,lioe praestant litterae artificiales, quae non a 
lingua mutantur. Storrmg : Principium identitatis dicit, quod in recta cogitatione 
obiecta constantia servantur: lioc in variabilitate factorum psychicorum magni mo- 
menti est. Wrnndt : lex identitatis (omnis res sibi ipsi aequalis est) dicit pro cogi- 
tatione postulationem, quod omnis conceptus notas ei attributas servare debeat. Pa- 
riter Cornelms. — At clarum est, per hoc non ipsam legem identitatis explicari, 
quae evidens et necessaria est et per nullam regulam servari indiget. Alia ex parte 
iure logica applicata postulat constantiam conceptuum intendere, quod non semper 
successum habet. In hac re agitur de norma pro recta cogitatione, quam Honeclcer 
ita exprimit : Obieetum tunc solum apprehenditur, si in decursu cogitandi idem 
obieetum retinemus, non ei aliud substituimus. Hoe quidem aliquo modo cohaeret 
cum lege identitatis, sed solum ex fine cogitandi sequitur. 

cl) Ad. quaestionem: in quo sensu principium identi- 
tatis ut specialis lex fundamentalis logica considerandum est. 
Ueberweg in eo videt tautologiam, propositionem quae nihil di- 
cat, quae non constituat additionem positivam ad principium 
contradictionis. Schelling dicit : Etiam propositiones, quae iden- 
ticae dicuntur (homines sunt homines, infantes sunt infantes) 
hoc principium transgrediuntur (Has tautologias apparentes 
alibi explicavimus). Hegel : Loqui secundum hoc schema ineptum 
haberetur. — Omnia haec negari nequeunt, si res ita cogitatur, 
quod in decursu cogitationis alicubi ut membrum propositio 
huius typi plenae identitatis interponeretur : homo est homo 
etc. Hoc esset repetitio superflua; similiter aesi secus propositio 
aliqua sine fine rhetorico aut pedagogico pluries repeteretur. 
Hinc principium non locum habet in ratiocinio, in demonstra- 
tione ; sc. in hoc sensu, quod ut proprium membrum appareat. 

Hoc autem non negat, principium identitatis in synthesi ul- 
timarum veritatum (axiomatum) aliis opponi posse. Quod prin- 
cipium necessario verum sit, patet; et quod in certa relatione 
simplicius et prius sit, quam principium contradictionis, i am 
Leibnis iure animadvertit. Hinc pro collectione axiomatum ul- 
timorum aptum est. 

Alia ex parte intelligitur, quod lex identitatis propter con- 
tentum suum exiguum potius aliquo modo cum lege contradic- 
tionis uniri solet. Hoc ostendit doctrina Aristotelis, quae illam 
in lege contradictionis sufficienter contineri censet; quia con- 
ceptus solum intelligitur, si ut idem conceptus consideratur et 
non forte cum sua contradictione coincidens. Etiam alii logici 
( Geyser , Honecker ) negationem inaequalitatis statim in defi- 
nitionem legis identitatis inferunt, ut ei comprehensionem cla- 
riorem dent. Definitio : « res cum se ipsa identica est » plenum 
suum sensum solum recipit, si effertur per suam oppositionem : 
A est identica cum A, et non ab A diversa. Etiam in ontologia 
ideo «unum» definiunt per negationem: est id quod est indi- 
visum in se; est perfectio quidem positiva, sed primum per 
negationem multitudinis clarum suum sensum accipit. Sic etiam 
principium identitatis clarius est, si enuntiatur : omne obieetum 
secum ipso identicum est et in nulla re sibi oppositum; de eo 
valet, quod hoc sit, non autem quod hoc non sit; non ei simul 
conveniunt duae determinationes oppositae. Principale quod 
invenimus igitur hoc erit : Principium identitatis certe ut pro- 
positio propria enuntiatur et ob suam simplicitatem ut primum 
axioma statui meretur; sed pro constructione logicae nullum 
aliud momentum habet. Prorsus aliter se habet principium con- 
tradictionis, ad quod iam transimus. 

3. Principium contradictionis. 

a) Duae eius formae. Lex aut enuntiatur de obiecto 
aut de iudiciis. Prior forma est : S non potest simul esse P et 
non-P : e. g. obieetum non potest simul hic et non hic esse, non 
potest simul esse album et non album. Magis logica secunda 
forma est : duo iudicia contradictoria non possunt simul vera 
esse; tunc necessario alterum falsum est. Batio propositionis 
logicae (secundae formae) autem iterum est propositio de 
obiecto (prima forma). Aristoteles ambas formas affert : 1) on- 
tologicam : impossibile est, quod idem eidem sub eodem res- 
pectu simul conveniat et non conveniat ; et 2) formam logicam : 
assertiones contradictoriae non possunt simul verae esse. Se- 
cundum iam ipse ex primo deducit : ergo propositio A est B, 
et A non est B, non simul verae esse possunt. Saepe contra 
Aristotelem obiiciebatur, quod vocabulum « simul » in prin- 
cipium introduxerit, hinc relationes temporales. Sed ipse hoc 
in una expositione omittit. Et hoc semper fieri etiam potest, 

quia in temporibus diversis non iam agitur de prorsus eodem 
obiecto (evidenter hoc «simul» est brevis popularis expressio 
pro universaliori: sub prorsus eodem respectu. In 
hoc sensu saepe etiam hodie inservit). Leibnis et Kant praefe- 
rebant breviorem formulam pro duobus conceptibus loco duo- 
rum iudiciorum : A non est non-A. Sigwart hanc expressio- 
nem prorsus diversam invenit ab aristotelica, quia non respi- 
ciat duo iudieia, sed relationem inter S et P in indicio. Sed 
non obstante differentia formali non videtur adesse differentia 
realis. Nam si : A est B, et : A non est B, non simul verae esse 
possunt (una expressio Aristotelis), hoc dicit : A non potest 
sub iisdem condicionibus esse B et non-B ; hinc si quid est 
B, non est non-B (expressio Leibniziana). Geyser : Formula 
Kantii non est nisi specialis casus aristotelicae. 

b) Aliae circumscriptiones principii. Hofler 
principium contradictionis explicat : indicium negativum et af- 
firmativum de eodem subiecto sunt insociabilia; id quod non 
intelligitur de actibus, sed de eo quod non -simul valere pos- 
sunt ; aut ut melior forma : Esse et non esse eiusdem obiecti 
sunt insociabilia; et hic vox «idem obiectum» non includit ele- 
mentum « simul ». Bolsano habet formam : Qualitas, quam obiec- 
tum habet, ei non deest. Geyser : nullum obiectum id non esse 
potest, quod est, et viceversa. Ideo duo iudieia quorum unum 
eam determinationem de obiecto affirmat, quam altera de eodem 
negat, nequeunt utrumque esse verum. Honecker omnino prae- 
fert primani formam aristotelicam : nullum obiectum simul ha- 
bet proprietates contradictorias. Joyce : lex contradictionis est 
explicatio analytica conceptus Esse. Hoc ut simplicissimum so- 
lum ita explicari potest, ut eius differentia ab oppositione effe- 
ratur. Ideo Esse, quod est, non simul potest non esse. — Hoc 
bene enuntiat, legem contradictionis solum esse formam ple- 
niorem principii identitatis. 

Alia ex parte explicationes a Kiilpe et Wundt datae respiciunt usum practieum 
principii identitatis. Kiilpe: axioma contradictionis, quod plerumque metapliysice 
de obieetis intelligitur, logice dicit: A per nullam operationem logicam lit non-A. 
Hoc iterum includit postulationem logicae practieae : ad recte cogitandum prior 
conceptus retineri debet, neque per alium, e. g. per conceptum non-A suppleri de- 
bet. Wundt dat formulas Aristotelis et Leibniizii; et adiungit: lioc. solum aliis ver- 
bis dicit, quod A sibi aequale manet. — Hoc « manere » iterum dicere videtur 
constantiam ■ temporalem, quod reiecimus. 

c) Beductio axiomatis: Aliqui asserunt, axioma contradictionis non 
potest derivari ex axiomate identitatis. Quod S sit P, nondum dicit, quod non sit 
non — P. — Sed hoc revera solum dicit, iudicium: S est P, nondum expressis ver- 
bis dicere quod S non sit non — P; pro hoc fine conceptus «non» addi debet; sed 
si hic applicatur, evidens est, quod negatio affirmationem tollit, quod non cum ea 
componitur; et libe est ipsum prineipium contradictionis. Seeundum Aristotelem 
principium contradictionis solum indirecte demonstratur, quod nempe eius reieetione 
omnis determinatio essendi et cogitandi caderet. Ueherweg tentavit probationem: 

Veritas affirmationis dicit eius convenientiam cum realitate, hinc cum falsitate ne- 
gationis. — Sed in ultimis verbis ipsum principium invocatur, non igitur ita pro- 
batur. 

Utilitas principii eontr ad ictionis alia est, quam principii iden- 
titatis, quod pro applieatione nihil praestat. Pfiinder dicit, quod sit sufficiens cri- 
teriurn pro falsis iudieiis (hoc dicere vult: si iudicium ei contradicit, certe falsum 
est), non autem criterium necessarium pro hac re; i. e. aliquid falsum esse potest, 
quin laedat principium contradictionis. Methodice gravior est eius usus in demon- 
stratione indirecta, si principium ulterius evolvitur secundum partem suam posi- 
tivam; ad quod iam transimus. 

4. Principium exclusi tertii (exclusi medii). 

a) Eius evolutio : declaratio prius data iudiciorum 
contradictoriorum statuit, tam ex veritate unius falsitatem al- 
terius derivari, quam ex falsitate unius veritatem alterius. Hoc 
sequebatur ex consideratione essentiae contradictionis, secun- 
dum quam una propositio praecise hoc et non plus negat quam 
alia affirmat; ideo medium non admittunt (in oppositione ad 
contrarias). Logici recentiores saepe statuere student « axioma- 
ticam logicae», similiter ut geometria recentior hoc facit pro 
doctrina spatii. Hic diversa principia distinguunt : Principium 
contradictionis secundum expressionem verbalem solum dicit, 
propositiones contradictorias non simul veras esse posse, sed 
alterutram falsam esse debere. Hoc secundum verba nondum 
dicit, non ambas falsas esse posse. In hac ulteriori affirmatione 
consistit principium exclusi tertii, quod ita enuntiatur : Ex dua- 
bus propositionibus contradictoriis necessario una vera est. 
Haec est forma eius logica. Applicata ad obiecta dicit : omnis 
determinatio cuilibet obiecto semper aut convenit aut non con- 
venit; tertium non datur. A aut est B aut non-B. Haec propo- 
sitio etiam dicitur principium disiunctionis contradictoriae. J e- 
vons illud nominat principium dualitatis : res debet aut esse aut 
non esse. 

Necessitas principii sequitur ex essentia affirmationis et 
negationis. Ueberweg : Palsitas assertionis propositionis affir- 
mativae («S est P, falsum est») dicit: Affirmatio non conve- 
nit realitati obiecti. Inde autem sequitur veritas negationis (S 
a P diversum est) i. e. propositionis negativae. Similiter Pfan- 
der : Si « S est P, falsum est » : obiecto S determinatio P con- 
tradicere debet, non ei convenire ; hoc autem ipsa negatio dicit : 
S non est P. 

Ut comprehendamus, dici potest. Propositio exclusi 
tertii secundum solam expressionem verbalem principii contra- 
dictionis nondum datur, quae solum dicit, non duas propositio- 
nes contradictorias veras esse posse; tunc proxime adhuc pos- 
sibile est, ambas falsas esse, sicuti inter contrarias propositio- 
nes hoc valet. Hae interdum simul falsae sunt, quia medium 
admittunt, quod tunc verum est. Exclusio talis medii autem se- 

quitur ex essentia contradictionis, ex oppositione affirmationis 
et negationis, quam principium contradictionis enuntiat. 

b) Solutio obiectionum. Contra veritatem principii exclusi tertii et 
contradictionis a philosophis saepe exceptiones datae sunt. Earum examinatio cla- 
rius reddit, quid hoc principium accurate dicere vult. Plato doctrinam sceptieam 
Heracliti , quod « fieri » contineat contradictionem, pro mundo sensibili admittit. 
Res sensibilis est in continua mutatione; ideo pendet in medio inter Esse et Non- 
esse. — Haec assertio falsa est; nam pro quolibet momento mutationis principium 
valet; hic semper vera est una possibilitatum: esse aut non esse, tale esse aut non tale 
esse, nunquam utrumque simul. Alia remanet quaestio in metapliysiea tractanda, 
quomodo hi duo status in transitu continui esse possint, se quasi tangere possint; 
sed cum mutatio rerum sit factum, in omni momento una phasis mutationis vere 
est, et non simul opposita. . ■ ■ 

Aristoteles quaestionem proponit, utrum ex duabus propositionibus: Socrates 
aegrotus est, et Socrates non aegrotus est, una vera dicenda sit, s i supponitur, 
Socratem omnino non exsistere. Ipse dat solutionem, tune secundam propositionem 
veram esse; nam morbus illi non convenit, qui omnino non exsistit. Sigwart adiun- 
git, ordinarium quidem modum loquendi in propositionibus exsistentiam Socratis 
simul supponere, ita ut propositio ambigua sit. Simul notat ambiguitatem commu- 
niter regnantem propositionis negativae. In ipso iudicio conceptuali : triangulum non 
est aequilaterale, hoc recte ita intelligere possum: secundum suam naturam non ae- 
quilaterale est (hinc non semper); sed etiam: est simpliciter secundum suam essen- 
tiam non aequilaterale (hinc nunquam). — Porro Aristoteles negat, ex propositio- 
nibus contradictoriis de actione libera futura unam iam nunc veram esse. — Sed 
haec opinio ab aliis iure reiicitur. Aristoteles demonstrationem affert ( Periherme - 
nias) : ex duabus propositionibus contradictoriis de facto futuro non determinata 
assertio vera est; nam si verum esset, Socratem cras venturum esse, cras venire de- 
bet; quod vera propositio asserit, ita esse debet. — Sed responsum est: Si cras ve- 
niet, libere veniet; et hoc factum futurum est ratio logica, quae praesentem meam 
assertionem veram reddit. Mea assertio vera est, si factum ita eveniet, independenter 
ab eo, utrum libere an necessario. Nam ex eadem ratione etiam vera est pro tem- 
pore praeterito. Etiam pro actione praeterita eadem obiectio moveri posset, et tamen 
falsa esset: si mea assertio, quod Socrates lioc heri fecerit vera est, debuit hoc heri 
facere, quia veritas propositionis hoc postulat. Ad hoc responsum iterum erit: Pieri 
non alligatum' est ad veritatem propositionis, ita ut illa veritas sit condicio eventus, 
sed vieeversa veritas propositionis pendet ab obieetivo eventu. 

Kcmt ut obiectionem contra principium affert propositiones contradicto- 
rias in quibus subieetum contradictionem continet; tune enim 
utraque propositio falsa est, id quod est contra nostrum principium. Ita falsa est 
propositio : Circulus quadratus non est rotundus ; sed pariter propositio : Circulus 
quadratus est rotundus. Geyser respondet: has non esse veras propositiones, quia 
subieetum non sit conceptus. — Sed etiam aliquod impossibile, quod ex elementis in- 
sociabilibus compositum est, a me intelligitur, cogitatur, hinc conceptus est. Solum 
negari potest ei subesse verum obieetum quod solum res reales aut possibiles esse 
possint, ad quas solas nostra iudieia respiciunt. — Logici posteriores tales proposi- 
tiones sibi contradicentes aut absurditates cumularunt. Secundum Pnissell propositio 
sine significatione non cadit sub principium; e. g. haec: classis A est res ex classi A 
(sensus videtur esse: totum est pars sui ipsius). Secundum Meinong principium con- 
tradictionis solum ad realia aut possibilia refertur. Duae propositiones contradicto 
riae: Viride non-viride viride est, et: Viride non- viride non viride est, contradicunt 
principio. Hofler: hae sunt solum apparentes propositiones, non realia iudieia. Ipse 
ut aliud exemplum talium absurditatum affert nanum, de quo poeta Iean Paul lo- 
quitur, « qui non iam pertingebat usque ad propria genua ». 

Mttl affert obiectionem: inter veram et falsam propositionem datur medium, sc. 
propositio sine sensu. Keynes respondet: loquimur hic de propositionibus eum sensu. 


Dantur quaestiones, ad quas aut negative responderi potest (ut: estne virtus figurae 
circularis?) aut quam sensu carere dicimus, quia statim videtur, praedicatum non 
habere relationem ad subieetum. Sic intelligitur, quod Mill eo pervenit ut negaret 
applicabilitatem universalem principii exclusi tertii. — Sed logice probabilius ap- 
paret, simpliciter negare, ibi medium dari; inter maius et minus medium habetur 
(aequale); inter maius et non-maius autem medium non datur; idem valet inter 
verum et falsum. 

Ex controversia igitur sequi videtur: Si iu- 
dicium habet subieetum sibi contradicens (circulus quadratus) : 
de hoc iudicio aut quaelibet assertio vitari potest, quia sensu 
careat, aut eodem iure unum et aliud admitti. Nam ex contra- 
dictione illa in S sequitur contradictio in P (quod pariter inclu- 
dit rotundum et non rotundum) et pariter contradictio cum axio- 
matibus logicis, quae tunc valere dicentur de solis obiectis non 
sibi , ipsis contradicentibus. Certe quidem complexus elemento- 
rum inter se contradicentium definiri, cogitari potest; scitur, 
quid intendatur ; sed talis res esse nequit, quoeunque sensu Esse 
intelligatur ; est obieetum apparens, quod seipsum tollit, quod 
non est obieetum pro conclusionibus sine contradictione. Omni 
tempore dicebatur : quod ex ineptiis aliae ineptiae sequuntur, 
mirabile non est. Leges, quas in logica statuimus, non pro illis 
intenduntur. 

5. Principium rationis sufficientis. 

a) Variae opiniones. Hoc principium primum a Leib- 
niz statuebatur ut principium metaphysicum, non logicum : « ni- 
hil exsistit sine ratione sufficiente exsistentiae » ; species notis- 
sima eius est principium causalitatis, si ratio est in alio ente. 
Dicit e. g. pro nostris iudiciis, quod causam postulant, quae ea 
producit, e. g. intellectum, In oppositione ad hoc principium 
metaphysicum principium rationis sufficientis in 
sensu logico intelligitur ratio logica, cui indici um satisfa- 
cere debet, ut rectum sit. Hoc sensu valet, n u 1 1 u m iudicium 
verum . esse sine ratione {Sigwart). — Ad historiam 
notat Uebenveg : Primus Leibniz posuit legem rationis suffi- 
cientis ut principium nostrarum conclusionum coordinatam aliis 
axiomatibus. Wolff eam tentabat reducere ad principium con- 
tradictionis, quia secus nihilum esset ratio alicuius rei. Sed sta- 
tim responsum dabatur, hanc derivationem principium iam sup- 
ponere. Lex maxime pro conclusionibus fundamentalis est. Ali- 
qui logici necessitatem principii in sensu logico sumpti inde 
repetebant, quod veritatem assequi volumus. 

Honecker: Principium rationis sufficientis dominatur to- 
tam nostram cogitationem; fundamentum eius sunt relationes 
inter res. — Windelband: Principium dicit, quod quaelibet as- 
sertio rationem universaliter validam habere debet, sine qur. 
assertio licita non est. Ratio sufficiens ceterum etiam in propo- 
sitione ipsa praeiacere potest. Exceptio sunt nostra iudieia pro- 

babilia, quae ideo praecise non sunt certitudines. — Pfander : 
Secundum principia in sensu logico intellecta omne iudicium 
ut verum sit necessario postulat rationem sufficientem. Axioma 
igitur intelligitur ut ratio cognitionis. Aut relatio realis asserta 
immediate evidens est aut fundatur in aliis rationibus. Si con- 
venientia cum habitudine obiecti evidens est, propositio in eo 
habet suam rationem sufficientem. In aliis casibus propositio 
ex aliis derivatur. 

b) Ut complectamur: principium rationis sufficientis 
in sensu logico est illa lex evidens, assertionem iudicii funda- 
tam esse debere, sive in evidentia immediata sui contenti, sive 
in derivatione cognita ut valida ex aliis iudiciis, quorum veritas 
iam constat. Facile patet, logicam hoc principium ut fundamen- 
tum omnis cognitionis certae supponere debere. Principium ita 
intellectum ideo recte dicitur axioma fundamentale cogitationis 
rationalis, fundamentum certitudinis. 

Ceterum principium ita intellectum non habet similitudi- 
nem cum principio rationis sufficientis (aut causalitatis) in sen- 
su metaphysico, quod ut tria priora axiomata non primarie co- 
gnitiones spectat, sed obiecta. Principium metaphysicum (e. g. 
causalitatis) non est lex cogitandi, sed respicit exsistentiam rea- 
lem obiectorum, et substantiarum et accidentium realium in his 
substantiis ; spectat igitur causam efficientem rerum exsisten- 
tium. De hoc axiomate agitur in critica cognitionis et in meta- 
physica. 


Liber III. 

De Ratiocinio. 


Caput I . 

Regulae syllogismorum. 

§ 1. Essentia ratiocinii syllogistici. 

1. Ratiocinium est unum mediorum gravissimorum as- 
sequendi novas veritates. Alia media sunt perceptio, communi- 
catio veritatis ope loquelae aut librorum. Processus ratiocinii 
intendit, ex veritatibus iam agnitis novam relationem deducere 
et sic novam veritatem invenire. Agitur forte de duobus con- 
ceptibus, A et B, de quibus diversa novimus, quarum tamen re- 
latio mutua (utrum sint aequalia inter se aut totaliter aut par- 
tialiter, an diversa) nobis interim ignota est. Tunc quaerimus 
ex nostra scientia, si nobis forte cognita sit conexio utriusque 
conceptus cum eodem tertio, C. Forte scimus, C esse genus, 
cuius species est A ; similiter quandam relationem inter B et C. 
Si tunc res bene succedit, accidere potest, quod ex his duabus 
propositionibus nova relatio immediate inter A et B appareat, 
illa veritas quam quaerimus. Secundum dicta ratiocinium defi- 
niri potest : processus cogitandi, qui duos conceptus cum eo- 
dem tertio comparat, et inde novam relationem inter duos pri- 
mos conceptus detegit. Veritas sic in propositione expressa est 
forte propositio subsumptionis aut partialis identitatis aut de- 
pendentiae etc.. Primum consideramus casum simplicem, quod 
ex duobus iudiciis simplicibus tertia propositio simplex derive- 
tur ; sed interim solum agimus de propositionibus quattuor ty- 
picis. 

Hanc descriptionem praeviam logica magis determinat, 
quaerendo principium conclusionis (ratiocinii), quod varias con- 
cludendi species comprehendit. Variae opiniones : 

a. In reeentiori tempore satis pervagata est theoria identitatis seu 
substitutionis, quae principium ratiocinii videt in aequalitate duorum cum eodem 
tertio, aut in eius negatione. Theoria supponit, quodlibet iudicium dicere identitatem 
inter subiectum et praedicatum. Sic iam Beneke; postea logistica, quae iudicium in 
aequationem transformat. Etiam neo-scholastici quidam eam adoptabant, eam syllo- 
gisticae subiiciunt, et pro derivatione singularum regularum ad eam provocant. 

Friole dat lianc explicationem huius theoriae : Si duos terminos A et B in propo- 
sitione conclusionis eoniungere volumus, quaerimus tertium, - C, quem cum A et B 
comparamus; tunc unus trium casuum continget: aut duae ideae inveniuntur a 
tertia diversae, aut cum ea identicae, aut una cum ea identica, altera ab ea diversa. 
In primo casu nulla relatio inter 'A et B invenitur; quae enim ab eodem tertio 
differunt, possunt inter se tum convenire tum differre ; hinc nulla formula mutuae re- 
lationis sic detegi potest. In secundo casu, identitatis duorum eum eodem tertio, 
valet principium identitatis: quae sunt identica cum eodem tertio, sunt identica 
inter se; tunc igitur ex duobus iudieiis sequitur conclusio affirmativa inter A et B. 
In tertio casu valet principium diversitatis: si ex duobus unum est identieum cum 
tertio, alterum non, illa duo non sunt inter se identica; sie derivatur tunc conclu- 
sio negativa inter A et B. Secundum hane igitur theoriam ratiocinium definitur : illa 
mentis operatio, per quam instituta duarum idearum comparatione cum eadem ter- 
tia illarum inter se identitatem aut diversitatem cognoscit. 

Ad criticam: Haec deductio veteri logicae nota non erat ; in se falsa non 
est; sed applicari nequit ad ordinarias propositiones (e. g. typicas), quas logica in- 
quirit. Propositio : homo est animal, non est aequatio seu plena identitas convertibilis 
inter homo et animal; multo minus propositio particularis: aliqui homines sunt albi, 
per aequationem homo — albus redditur. Derivatio autem in theoria data supponit 
aequationes, ut: si A = B et B = C, tunc A = C. Propositiones autem communes 
sunt forte identitates partiales, iudicia subsumptionis ete. A est B dicit: tota extensio 
A coineidit cum parte extensionis B. Homo est substantia, non traducitur per aequa- 
tionem: A = B, sed est identitas partialis, quae dicit: homo est aliquod ens, cui nota 
substantiae eonvenit, quod transformari potest in aequationem A = AB. In hac 
expositione sane derivatio ab illa theoria data iam non valet. Si duo conceptus cum 
eodem tertio partialiter solum, aequales sunt, et partes extensionis eius: inde non 
eognoseitur, eos inter se identicos esse, ne partialiter quidem; possunt immo esso 
partes prorsus inter se diversae intra extensionem tertii (C), et ita prorsus diversae; 
sic circulus et triangulum sunt figurae planae, et tamen non aliqui circuli sunt trian- 
gula; sed possunt etiam totaliter aut partialiter inter se coincidere. Iiine prorsus 
opposita iudicia ex illo supposito sequi possunt ideoque conclusio univoca ex hoc 
casu simplicissimo possibilis non est. — Idem dicendum, si A est C, et B non est C; 
seu unum cum tertio partialiter identieum, aliud non. Tunc contingere potest, A et B 
prorsus extra se invicem iacere, hinc A non est B (sic, si omnes A sunt 0, seu A 
totaliter a C includitur, et B ex C excluditur); aut etiam quod: aliqua A sunt B 
(contradictorium prioris casus ; si C intra A includitur et A eum B partialiter identica 
sur.t); pro his duabus possibilitatibus autem non datur unica conclusio. 

b. Wnmdt pro explicandis omnibus ratiociniis statuit suum principium univer- 
sale relationis : Si vera iudicia per communes conceptus in relationem mutuam uniun- 
tur’, etiam conceptus non-communes relationem ineunt, quae in novo iudicio exprimi 
potest. Ad hoc Sigivart quaerit : qualis est haec relatio, si A non est C, et B est C. 
Wwndt respondet: est relatio non-identitatis. — Tamen hoc responsum non suf- 
ficit; clarum quidem est, tunc A et B non prorsus coincidere, non identica esse; sed 
haec nulla est quattuor conclusionum, quae hic postulantur. Ut illustratio geometrica 
ostendit, tunc possibile est, A esse B, sed pariter, A non esse B. Hinc conclusio uni- 
voca non datur. 

Alia afferebatur solutio : Conclusio habetur, si duo membra ad idem tertium 
talem relationem possident, ut inde ita Esse aut non-esse determinatae relationis 
logicae fundetur. Condicio formalis universalis pro rectitudine huius suppositionis 
est, quod inter praemissas et conclusionem relatio logica condicionis et condicionati 
consistat. - — Hoc certe verum est; sed proprie nihil aliud dicit, quam hoc: habemus 
ratiocinium, si ex praemissis conclusio deduci potest; quod est tautologia. 

c. Multo profundius hic penetrat theoria s u b sum- 
ptionis Aristotelis. Ipse videt in ratiocinio subsum- 
ptionem mediatam. Principium alicpiod pro hoc est: «Dictum 


- de omni dicitur de singulis » ; si e. g. B de omni C praedicatur 
(omne C est B), hoc valet etiam de illis A, quae C sunt (si e. g. 
omne A est C). Ad hanc formam positivam adhuc addenda est 
negativa, ut statim videbimus. Non est obiectio, quod relationes 
inter extensiones duorum conceptuum non est primarium illud, 
quod propositio ut sensum suum naturalem dicit; nam quaelibet 
propositio servata sua Significatione in propositionem subsum- 
ptionis transformari potest, ut prius vidimus. Ceterum principio 
allato alia expressio dari potest (id quod Kant facit), quae com- 
prehensionem conceptus spectat ; formula tunc est : « nota notae 
est nota rei » ; i. e. quod notae rei convenit, ipsi rei convenit; et 
huic quoque formae correspondens forma negativa coordinatur. 
Non quidem hae formae principiorum omnibus conclusionibus 
subsumptionis sufficiunt, sed solum determinatae classi earum. 
Hoc Aristoteli omnino clarum erat, ideoque pro aliis formis alias 
species deductionis affert, quae illas ad classem iam tractatam 
reducunt. Logici recentiores ostendebant, pro aliis classibus ul- 
teriora principia statui posse ; de his postea. 

2. Structura generalis syllogismi. Univer- 
sim processus ratiocinii est argumentatio ; definitur ut complexus, 
propositionum, qui unum iudicium ex aliis derivat. Iam Aristo- 
teles syllogismum definit ut derivationem novi ex datis; hinc 
fere ratiocinium cum syllogismo aequiparat; supponit, omnes 
conclusiones reduci posse ad conclusionem inter tres proposi- 
tiones categoricas. 

Accuratius partes syllogismi sunt tres propositiones, 
quae eum componunt, et tres diversi conceptus, qui in iis sunt 
res principalis. Habemus inter conceptus duo extrema (ideas 
extremas), quae in conclusione subiectum et praedicatum con- 
stituunt, et tertium conceptum mediantem (qui vocatur ter- 
minus medius, vel simpliciter medius). Primae duae pro- 
positiones syllogismi vocantur (propositiones) praemissae, 
et simul sumptae antecedens syllogismi. Tertia propositio 
dicitur conclusio (seu consequens. Vox conclusio ce- 
terum etiam pro toto ratiocinio adhibetur). Omnes hae expressio- 
nes semper recurrent. Inter antecedens et consequens consistit 
conexio rationis (condicionis) et consequentis (condicionati). Si 
antecedens verum est, etiam consequens (si logice recte forma- 
tur) verum est. Haec conexio dicitur consequentia syllo- 
gismi (Confundi non debent haec duo : « consequens », quod est 
nomen tertiae propositionis, et « consequentia », quae est rela- 
tio dependentiae inter antecedens et consequens). Consequentia 
saepe indicatur per particulam « ergo », quae conclusionem in- 
troducit. 

Duo termini conclusionis interdum distinguuntur ut extremum maius (praedi- 
catum) et extremum minus (subiectum), seu conceptus superior et inferior. Ratio 

denominationis est, quod in iudieio subsumptionis, ad quod syllogistica Aristotelis 
omnem propositionem reducit, praedicatum maiorem extensionem habet, subiectum 
minorem; talis enim propositio enuntiat relationem extensionis. Dicit enim: extensio 
subiecti continetur sub extensione praedicati. Revera utique haec ratio non valet 
nisi pro propositione affirmativa. In negativa haec subordinatio deficit; extensiones 
utriusque conceptus collocantur (saltem partim) extra se invicem. 

Sicuti extrema distinguuntur, ita etiam praemissae. Prae- 
missa, quae continet praedicatum (extremum maius), dicitur 
propositio maior (vel simpliciter maior); praemissa cum 
subiecto (extremum minus) : propositio minor (mino r). Maior 
in logica scholastica regulariter primum locum occupat. Ideo 
autem saepe dein commoditatis gratia propositio in primo loco, 
stans maior vocatur, sequens minor, non attendendo locum prae- 
dicati et subiecti. Syllogismus dicitur affirmativus et negativus, 
prout conclusio affirmativa aut negativa est; hoc igitur deter- 
minatur secundum qualitatem conclusionis. 

Ordo praemissarum syllogismi secundum veritatem non iam 
plane idem est, ac apud Aristotelem. Hic enim in propositione praedicatum prae- 
ponebat subiecto; non dicebat: S est P; sed: P praedicatur de S. Totus igitur syllo- 
gismus apud eum erat : « Si P praedicatur de toto M, et M de toto S : necessario P 
.de toto S praedicari debet ». Quia postea propositio modo hodie usitato scribebatur, 
nunc syllogismus legitur: Omnes M sunt P, omnes S sunt M; ergo omnes S sunt P. 
Ita tres eoneeptus in praemissis receperunt successionem non naturalem. Cum enim 
apud Aristotelem procederent semper in eadem directione, ab extremo maiore ad 
extremum minus: PM, MS, in hodierno modo scribendi ordo interrumpitur: MP, SM. 
Haec perturbatio iterum tolli posset, si simul cum mutata enuntiatione propositionis 
etiam successio praemissarum mutaretur; tunc iterum haberetur successio naturalis: 
SM, MP. — Ceterum propositio praemissarum indifferens est. Tamen Leibnis, ut 
iam prius Mannus et Gassendi praeferebat minorem primo loco ponere; hoc magis 
correspondet habitudini pronuntiationis (omne A est B); ordo Aristotelis magis 
eorrespondet habitudini comprehensionis (B est in A). Eandem mutationem positionis 
praemissarum commendant Locke, Drobisch, Ueberweg: praeponere minorem in pri- 
ma figura immo facilius est. Eofler: forma frequentissinm syllogismi (Barbara) com- 
modius deeurrit in successione: SaMaP; ergo SaP. — I-Iaec impressio subiectiva 
etiam in experimentis hodiernis psychologicis ut universe valida confirmabatur : ordo 
traditionalis praemissarum difficilius apprehenditur, quam si praemissae permutantur. 

§ 2. Veritas et rectitudo ratiocinii. 

1. Conceptus veritatis et rectitudinis. 

Rectitudo ratiocinii (syllogismi) dicitur eius recta conse- 
quentia ; in ,eo est, quod vere ex antecedente consequens sequi- 
tur, in qua re adhuc a veritate abstrahitur. Sic in propositione 
hypothetica dici potest : Si anima humana solum proprietas 
pura materiae est, non potest extra materiam exsistere; hic ex 
antecedente necessario consequens sequitur, etsi utraque propo- 
sitio pro se veritati obiectivae non conveniat. Etiam in syste- 
mate falso multa membra inter se cohaerent; forte solum pri- 
mum suppositum falsum est, et cum eo multae conclusiones. — 


Aliquid essentialiter aliud, quam rectitudo est veritas conclu- 
sionis ; non necessario pendet ab eo, utrum recta aut falsa via ad 
eam pervenerim, sed utrum relatio realis obiectiva ita est, ac 
propositio enuntiat; seu ab eo utrum illud asseram, quod vere 
ita est, et illud negem, quod vere aliter est. 

Hinc duae proprietates: veritas et rectitudo separari possunt; conclusio recte 
derivata potest esse obieetive falsa; aut vieeversa obiective vera, et non recte deri- 
vata. Haud raro in evolutione scientiae accidit, ut veritas magni momento initio so- 
lum magis divinetur, ut primae eius demonstrationes non rectae sint aut insuffi- 
cientes, et tamen magnum pondus habere potest. Aliqua exempla pro independentia 
mter veritatem et rectitudinem: Vitium vitandum est; patientia est vitium; ergo 
patientia vitanda est. Hic conclusio omnino ex duabus praemissis sequitur; solum 
una praemissa et eum ea conclusio vera non est; hinc habetur rectitudo sine veritate. 

— Omnis virtus bona est ; sanitas non est virtus ; ergo sanitas non bona est ; hic 
conclusio falsa est et simul deest consequentia syllogismi ; pro recta conclusione maior 
debuisset in sua conversione vera esse, seu esse: omne bonum est virtus; sed hoc 
verum non esset. Hic igitur simul deficit veritas et rectitudo. — Omnis homo est 
animal; omnis homo est mortalis; ergo omne animal est mortale. Hic conclusio qui- 
dem vera est, non autem sequitur ex praemissis; consequentia deest; id quod postea 
ostendetur, quando singulae figurae syllogismi derivantur. 

2. Conexio veritatis inter antecedens et 
consequens (cfr. Tongiorgi, Logica). In s u p p o si- 
ti o n e , syllogismum rectum esse ( !) aliqua theoremata statui 
possunt : 

Theorema 1: Ex vero antecedenti consequens falsum 
sequi nequit ; hinc si consequens falsum est, antecedens nequit 
verum esse, sed saltem una praemissa falsa est. Hoc theorema 
in essentia syllogismi nititur, qui sensum non haberet, si ex ve- 
ris praemissis stante rectitudine (consequentia) aliquod falsum 
sequi posset. Syllogismus aliis verbis dicit : ex antecedenti se- 
quitur consequens ; ergo ex vero antecedente verum consequens. 

— Hoc theorema sane evidens est. 

Theorema 2 : Ex falso antecedente et consequens fal- 
sum et verum sequi potest. Prima pars iam in (1) demonstrata 
est ; si consequens falsum est, necessario antecedens falsum est ; 
ergo ex hoc falso antecedente sequitur falsum consequens. — 
Sed etiam verae conclusiones ex falsis praemissis recte deduci 
possunt. Exemplum: Omne animal habet pennas; gallina est 
animal ; ergo gallina habet pennas. Hic conclusio vera est, sed 
maior falsa. Quod falsa maior veritatem conclusionis non im- 
pedit, inde explicatur, quod terminus medius, qui falso ibi stat, 
in conclusione excidit. Per hoc regula generalis datur, quae cum 
falso antecedente ad verum consequens ducit. Sol um in recto 
syllogismo cum veris praemissis medius per alium substitui de- 
bet, qui unam aut utramque praemissam falsam facit; tunc ma- 
net consequentia, quae in forma nititur, et vera conclusio. Sic 
in i ecto syllogismo : omnis homo est animal ; omne animal mor- 
tale est; ergo omnis homo est mortalis: vera . conclusio manet, 

si loco animal ponitur lapis. — Aristoteles accuratius lios syl- 
logismos cum falso conceptu medio inquirit et varias species 
distinguit (I Analyt, liber II). 

In secundo theoremate insuper aliud continetur: Ex vero syllogismo non neces- 
sario sequitur, etiam antecedens verum esse. — Alia theoremata inquirunt conexionem 
membrorum syllogismi cum aliis propositionibus sociabilibus vel insociabilibus, prout 
haec sociabilitas ab uno membro, in aliud transit. 

Theorema 3 : Quod cum antecedente simul verum est (ei sociabile), etiam 
cum consequente sociabile est ; sed non viceversa. a) Sensus primae propositionis 
est: Si propositionem aliquam veram esse scio et cum ea anteeedens verum manet 
(= non per illud negatur) : tunc in eadem suppositione etiam consequens verum ma- 
net. Si hoc non valeret, consequens falsum esse posset, quamvis in eadem suppositione 
antecedens verum esset; hinc contra Tli. 1 ex vero antecedente falsum consequens 
sequeretur. Exemplum: Sit conclusio: id quod hominem perficit, ei bonum est; nune 
virtus hominem perficit; ergo virtus homini bona est. Si eum hoc comparo veras 
propositiones: virtus est habitus; virtus diffieulter acquiritur, per hoc antecedens 
.nui turbatur, eum eo conciliatur; virtus manet bonum homini, etsi sit habitus, aut 
difficulter acquiratur. 

b) Non autem valet consequentia inversa: id quod cum consequente sociabile 
est, non necessario cum antecedente sociabile esse debet, non necessario simul eum 
eo verum est. Nam secundum Th. 2 verum consequens non solum ex vero antecedente 
fluere potest, sed etiam ex falso antecedente. I-Iinc veritas potest esse sociabilis cum 
vero consequente, sed contradicere falso antecedenti. Sic in syllogismo logice recto : 
arbor est animal; ergo cum organis sensuum instructa est: consequens verum est, 
antecedens falsum. Vera propositio: planta non habet sensus, sociabilis est cum con- 
sequente (ei non contradicit); sed contradicit antecedenti. 

Theorema 4 : Id quod consequenti contradicit (ita ut non simul utrumque 
verum esse possit), contradicit antecedenti; non viceversa. Nam a) Si propositio vera 
est et consequenti contradicit, lioe non simul verum esse potest, sed falsum est; 
tunc autem et antecedens falsum esse debet; nam secundum Th. 1 ex vero antece- 
dente non recte falsum consequens deducitur. — b) Non viceversa: Si propositio 
contradicit antecedenti, ita ut hoc falsum esse demonstret, non necessario sequitur, 
quod etiam veritatem consequentis destruat; nam ex falso antecedente secundum 
Th. 2 etiam verum consequens sequi potest, quod alii veritati non contradicit. Exem- 
plum : Omne quod vivit, mortale est ; Deus vivit ; ergo Deus mortalis est. Hoc conse- 
quens contradicit veritati, quod Deus aeternus est; hinc etiam antecedens falsum 
est, et quidem maior. — Omne corpus in motu est; terra est corpus; ergo terra mo- 
vetur. Hic antecedens contradicit verae propositioni: aliqua corpora quiescunt; et 
tamen consequens verum est, et huic propositioni non contradicit. 

Theorema 5 : Ex dictis sequitur : Ex contradictorio consequentis sequitur 
contradictorium antecedentis, si syllogismus rectus est (quod in omnibus his theo- 
rematibus supponitur); non viceversa. 

a) Si contradictorium consequentis verum est, consequens falsum est (ex con- 
ceptu propositionum contradictoriarum). Tunc secundum th. 1 etiam antecedens fal- 
sum est, liinc eius contradictorium verum. — b) Non viceversa: Si contradictorium 
antecedentis verum est, antecedens falsum est. Ex falso antecedente autem tam ve- 
rum quam falsum, consequens logice sequi potest; hinc consequens non necessario 
falsum est; hinc etiam contradictorium consequentis non necessario verum est. 

3. Quaestio, utrum syllogismus aliq'uis validus sit a 
logica antiqua examinabatur pro diversis formis possibilibus secundum diversa prin- 
cipia, ut adhuc videbimus. In oppositione ad hanc multiplicitatem principiorum A r - 
nauli censebat se principium aliquod universalissimum sta- 
tuere posse, quod sine ulterioribus operationibus rem decidat. Nempe : « syllogismus 
valet, si una praemissa conclusionem tacito continet et alia praemissa declarat, con- 
clusionem in priore contentam esse ». Aliqui logici posteriores hanc doctrinam adopta- 


runt; Tongiorgi eam utilem invenit, et saepe utiliorem quam alias regulas, et in ea 
videt pulcherrimum theorema, scitu dignum. Arncmld dat ut demonstrationem for- 
mae affirmativae principium generale prius allatum ex theoria identitatis. In aliqua 
forma maior dicit identitatem inter M et P. Si nunc S etiam cum MI identicum esset, 
maior implicite identitatem inter S et P affirmaret, seu in maiore conclusio iam con- 
tineretur. Hoc autem praecise minor edicit, quae ideo declarat, conclusionem in 
maiore contineri. Ceterum posset etiam minor ut continens conclusionem apprehendi 
et maior ut declarans. Ut exemplum huius doctrinae affertur : Aliquis bonus Christia- 
nus odio habetur; omnis bonus Christianus est bonus civis, ergo aliquis bonus civis 
odio habetur. Si conclusio huius, syllogismi cum maiore comparatur, apparet, con- 
clusionem iam in hac contineri, si minor valet (!). Ergo regula probat, syllogismum 
bonum esse. E contrario in syllogismo: Tu non es, quod ego sum; nunc ego sum homo; 
ergo tu non es homo : conclusio in maiore contineretur, si ego essem « omnis homo » ; 
hoc autem minor non dicit; ergo hic conclusio non in maiore continetur, ideoque 
syllogismus invalidus est. 

Ad criticam: I) Secundum ea quae prius probavimus, demonstratio pro 
regula allata certe invalida est; nam in omni iudicio affirmativo videt identitatem 
subiecti et praedicati, seu aequationem convertibilem, quod falsum esse vidimus; 
revera enim propositio ordinaria (subsumptionis) solum dicit identitatem partialem, 
sc. extensionem subiecti in extensione praedicati contineri, includi. 2) Si ab hac 
demonstratione abstrahitur, principium proprie loquendo non plus dicit, quam id 
quod ex definitione syllogismi evidens est, nempe quod duae praemissae simul sump- 
tae sufficiant ad conclusionem deducendam. Dicit enim, unam praemissam conclu- 
sionem tacite continere, i. e. hanc ex ea sola non cognosci. Yere enim in ea 
solum relatio inter M et P habetur, S nondum nominatur, eius relatio ad M adhuc 
ignota est. Solum postquam altera praemissa hoc adiungit, materia requisita habetur; 
et solum post ulteriorem coniunctionem utriusque praemissae (forte cognoscendo ex 
conspectu totali, subiectum loco M in maiori substitui posse), formatur conclusio 
et syllogismus ut validus apparet. Hic non una praemissa conclusionem continet, sed 
solum ambae simul, et quidem initio solum tectam, seu virtualiter; primum adhuc 
lova relatio in praemissis contenta detegi debet, et cognosci, quod vere inde sequa- 
tur. 3) Cognitio veritatis conclusionis hic non innititur in forma syllogismi (id quod 
solum logica inquirit), sed respicit contentum propositionis, materiam eius. Modo 
aliquo naturali contentum propositionum comparatur, usquedum manifestum fiat, 
consequentiam bonam haberi, saltem in hoc concreto casu. Successus dein ab aliquo 
theoretico in verba formulae propositae proiici potest. 

4. Obiectiones contra valorem syllogismi. Plures sceptici, 
posteriori tempore maxime empiristae, in syllogismo vident ratiocinium fictum, cir- 
culum vitiosum. Potissimum Mill hanc obiectionem exposuit. In syllogismo (sic ille) : 
omnes homines sunt viventia; X est homo; ergo X est vivens: maior statui nequit, 
quin conclusio iam ut vera supponatur, quae igitur non inde deduci potest. Si serio 
quis dubitaret, X vivens esse, non dicere posset, omnes homines esse viventia. Similia 
ceterum valent etiam contra minorem; ut eam enuntiem, antea scire debeo, X habere 
omnes notas hominis; ad has autem etiam pertinet, quod ens vivens sit. Hinc etiam 
pro minore eonelusio iam supponitur. Sensum propositionis universalis’ Mill ita ex- 
plicat: Maior (omnes homines sunt mortales) non est nisi coniunetio multorum ca- 
suum singularium; ex hac collectione conclusio aeque directe haberi potest, ac ex 
maiore ; ultimum non est nisi circuitus. Eevera ratiocinium procedit a particulari ad 
particulare. Sicut infans, quando certam successionem AB saepius vidit in nova 
perceptione A exspectat B (et similiter iam brutum): idem etiam faciunt adulti et 
plerumque non cogitant de principiis universalibus. Etiam qui in scientia dicit: A 
aequat B,' quia utrumque aequale est cum C, non primum cogitat axioma universale. 
Maior universalis est solum effectus priorum observationum; sed concludimus ex 
factis singularibus. Tandem in exemplo mortalitatis secundum Mill decursus cogita- 
tionis est hic: Vera maior est: multi homines mihi noti mortui sunt; minor est: 
Socrates his hominibus aequalis est in- proprietatibus, quae per vocabulum homo ex- 

primuntur; ideo dico: est homo (Ceterum hoc secundum eius obiectionem contra 
minorem falsum esset, quia certe non omnes proprietates hominis novi, et hic' verifi- 
care possem). Inde concludimus, eum hominibus etiam in attributo mortalitatis ae- 
qualem esse. 

Responsio in logica eo contenta esse debet, ut innixa methodis, quae 
in scientiis universim agnoscuntur, ostendat probationem circuli vitiosi in syllogismo 
falsam esse. Tractatio profundior principiorum, quae in scientiis agnoscuntur, prae- 
cise contra dubia sceptica pertinet ad criticam cognitionis. Versus demonstrationem 
quam Mill dat responsum principale est, ut clarius distinguantur varia genera iudi- 
ciorum universalium, id quod logiei saepe iam fecerunt. Ita Erdmann: Iudieium uni- 
versale diversa significare potest, aut meram collectionem generalem, quod solum illam 
universalitatem comprehendit, ex qua ipsa orta est; aut est universalitas ope indu- 
ctionis, quae transgreditur facta observata et a'd legem naturalem seientitice funda- 
tam procedit, probabilitatis minoris aut maioris; aut tandem est universale primi- 
tivum, conceptuale, quod omnino non ex factis singularibus deducitur. Responsum pro 
illis tribus casibus diversum est. 

1) Hera collectio universalis est e. g. regula grammatieae : omnia 
nomina abstracta latina in «io » sunt feminina; ex quo concluditur: ergo «opinio» 
quoque femininum est. Haec non est vera deductio, saltem non pro eo, qui ipse re- 
gulam per collectionem singulorum casuum invenit. Hic conclusio vere pro statuendo 
principio universali supponitur. Talis conclusio non dat novum iudieium, sed solum 
propositionem maiorem evolvit. Similiter Goilot: talis propositio universalis est 
communicatio mihi facta : omnes « deputati » hoc votum dederunt, id quod enumera- 
tionem supponit. Talia iudicia sunt comprehensio singulorum iudiciorum, quorum 
unum est conelusio, quae igitur vere pro maiore supponitur. Similis generis sunt leges 
Keplerianae de motibus planetarum, si quis solum pro singulis planetis habuerat 
observationem singulorum motuum: Solum post Ncwton scimus, leges habere vali- 
ditatem universalem, et non iam observatio novae: planetae supponitur, ut lex etiam 
ad eam applicetur. — Sed quod enumerationes attinet, logici notant, eas plus fieri 
posse, quam brevem comprehensionem observationum singularum. Pro nostra cogi- 
tatione iam ideo utiles sunt, quia multitudinem casuum individualium uno intuitu 
percipere permittunt, quia simplicem formulam offerunt, quae nobis tabulas innu- 
meras supplet et quae sola vere adhiberi potest. — Significationem essentialiter aliam 
tales propositiones pro eo habent, qui generalem collectionem observationum ab 
alio recipit, et inde casum singularem deducit. Sic res se habet cum regulis 
grammaticis pro eo qui solum linguam discere vult et ipse collectionem seientificam 
non perficere potest. Pro hoc formula generalis per auctoritatem e. g. grammatico- 
rum data est medium essentiale, ut in casu speciali recte determinet formas linguae, 
eas reete efformet. Idem de qualibet applicatione formulae ex scientiis receptae va- 
let, quam non omnes deducere possumus et tamen adhibere debemus. In tali casu 
iterum reete vetus syllogismus adhibetur. Maior : omnes A sunt B, ab aliis ut formula 
universalis rationabiliter accipitur; inde casus particularis diiudieatur et cofrespon- 
denter agitur. — Pfeiffer contra Mill addit : Non est obieetio contra valorem syllo- 
gismi, quod maior non valet, si conclusio falsa est; hoc ipsa definitio syllogismi 
exigit. 

2) In nrultis aliis casibus iudieium universale est verum 
iudieium speciei, innixum inductioni. Stor- 
ring : Quod omnes homines mortales sunt, realiter includit mor- 
talitatem singulorum; sed in mea cogitatione iudieium univer- 
sale inductione cognoscere possum, ita ut nullum determinatum 
hominem ut mortalem supponere debeam. Pariter Zieben; Erd- 
mann : Pro maiore : omnes homines sunt mortales, primum ho- 
mines usque nunc mortui comprehenduntur; ex hoc mortalitas 
universalis pro tempore futuro deducitur. Pariter in minore 


pro determinato homine X observavimus aliquas notas hominis 
et inde pro omnibus concludimus. Conclusio ex elementis indu- 
ctivis praemissarum deducitur, ex iis sequitur, neque necessa- 
rio est illarum fundamentum. Similiter Deberweg. — Methodica 
inductionis, quam hic commemoramus, est pars logicae et postea 
a nobis tractabitur; quaestiones fundamentales certitudinis 
huius methodi tractat critica cognitionis. Iam hoc responsum 
refutat apparentem circulum vitiosum, qui pro syllogismo as- 
serebatur. 

3) Tandem permulti alii casus sunt, in quibus universalitas 
iudicii essentialiter altior est, quia agitur de universali- 
tate conceptuali, quam negare absurdum esset. Erd- 
marm: Non raro praemissae possident universalitatem primi- 
geniam. Huius generis sunt axiomata, definitiones, theoremata 
mathematica. Eorum veritas omnino non acquiritur ex casibus 
singularibus, quae forte inductione ampliatur. Multo etiam mi- 
nus sic habentur merae enumerationes. Cogitetur de axiomati- 
bus universalissimis logicis, ut de lege contradictionis aut ex- 
clusi tertii, quarum negatio omnem cognitionem impossibilem 
redderet. Quod tales errores, ut a Mill proferuntur statui potue- 
rint, solum ex supposito positivismo intelligitur, quem critica 
cogitationis examinare debet. Seria scientia nunquam concedere 
potest, nostram fiduciam de principiis logicis et arithmeticis 
aequalem esse exspectationi, qua infans aut brutum contenta 
esse debent ; sed affirmare debet, nos de his veritatibus concep- 
tualibus summam evidentiam universalitatis omni exceptione 
maioris habere. 

Keynes : Dicere, omnem scientiam deductivam solum esse 
petitionem principii, est absurditas. Facilius de hoc alio dispu- 
tari potest, utrum sit conclusio ex praemissis an solum earum 
interpretatio. Sed tunc dici deberet, in Euclide (i. e. in plani- 
metria) non occurrere demonstrationem aut deductionem, quod 
certe paradoxum esset. Keynes hic indicat certam paradoxiam, 
quae in deducendo inveniri posset: Volumus ratiocinio aliquid 
novi assequi; alia ex parte hoc ipsum necessario sequi debet, 
i. e. iam in praemissis contentum est. Certe non sola diversitas 
vocabulorum sufficit, ut de deductione loquamur. Sed proposi- 
tiones logice necessario coherere possunt et tamen vera dedu- 
ctio haberi. Etsi conclusio implicite in praemissis contineatur, 
hoc nondum statim illi manifestum est, qui ‘praemissas intelligit ; 
nam etiam theoremata geometrica in axiomatibus et postulatis 
virtualiter omnia continentur, et tamen non omnia illi manifesta 
iam sunt, qui haec axiomata intelligit. Punctum accuratum in 
scientia implicita, in quo deductio incipit, difficulter determina- 
tur. Mihi (sic pergit) videtur conversio propositionis formae 
praedicativae deductio esse; unum sine altero apprehendi pot- 

est. Aliter res est in aequatione. Contrapositio semper deductio 
est : omne P est S ; ergo omne, quod est non-S, est non-P. 
Syllogismus resolvi potest in illationes immediatas : in coniun- 
etionem praemissarum in unam propositionem et derivationem 
immediatam conclusionis ex ea; hoc maxime lit in tractatione 
logistica. 

5. Alii adversarii in syllogismo non quidem contradictionem vident, sed eum 
inutilem censent pro inventione veritatis. Sic Kcmt plurimas 
formas syllogismorum superfluas declaravit, et in iis, quas retinet solum videt medium, 
rem iam intellectam per analysim clariorem reddendi, non autem ut novas cognitiones 
acquiramus. Contra Kiilpe: Dixerunt, syllogismum nostram scientiam non augere, 
Sed in hoc novum consistit, quod deductionem producit. Syllogismus probat iudi- 
eium, quod forte iam audivi ; illud firmum reddit, ut mathematica ostendit. Ceterum 
expositio non intenditur esse investigatio. Syllogismi usitati solum volunt cohaeren- 
tiam elementorum stabilire. — Attamen etiam investigatio, e. g. mathematica syl- 
logismum continuo adhibet. Porro pro discente examinatio demonstrationum in syl- 
logismis non solum est ordinatio cognitionum, sed vera acquisitio cognitionum usque 
eo non habitarum. — Wiondt : Si conclusio cogitando ex praemissis trahitur, pro 
nostra cogitatione in elementis nondum continebatur. Ipsa simplex eliminatio ter- 
mini medii ex: x = y et y = z est labor cogitandi. In formis autem complicatis 
sat complicatae deliberationes necessariae esse possunt. Sed quomodocumque nova 
cognitio acquiritur (forte felici casu), adhuc scientifice fundari debet; et hoc est 
problema logicum. 

Exempla valde convincentia pro significatione scientifica syllogismi habentur 
in demonstratione mathematica, Storrmg: demonstratio mathematica praebet ca- 
tenam syntheticam ratiociniorum, quia membra quae nova accedunt non analytieo 
acquiruntur. Cum elementis geometricis etiam relationes dantur; ex illis quaeritur, 
quid pro theoremate utile est. Sic in quaestione summae angulorum trianguli: per 
lineam parallelam acquiritur angulus duorum rectorum; partes huius anguli angulis 
trianguli aequales esse deteguntur, Obieeerunt: deductio semper progreditur ab uni- 
versali ad particulare; ideo necessario mox ad finem pervenimus et sic non sem- 
per nova detegi possunt; sed lioe valet ad summum pro singulari syllogismo. Pos- 
sumus dein considerare novas lineas auxiliares vel figuras magis complicatas et sic 
sine fine pergere; qui novit summam angulorum trianguli ad polygona transire 
potest. 

Sohleiermaoher obiiciebat : Cognitio mathematica non acquiritur per formam 
syllogisticam, sed per lineas auxiliares. Ueberweg: Non in istis lineis consitit vis 
argumentationis, sed in applicatione priorum theorematum, quae iis possibilis fit. 
I-Iae applicationes simul cum definitionibus et axiomatibus constituunt processum 
syllogisticum. Verum est ad demonstrationem non sufficere meram cognitionem re- 
gularum syllogismi, sed talentum, quod series relationum perspicit; hoc membra 
intermedia serierum cogitationis cito pervolat, ita ut soli termini serierum ad claram 
conscientiam veniant. • — In hac explicatione (paululum exaggerata) solum atten- 
ditur talentum eximium, quod ad detegendam probationem novi theorematis non re- 
quiritur. Problemata vel constructiones geometricas iam multi discipuli sponte sol- 
vunt, postquam in exemplis viderunt, quae possibilitates tentandae sint, quae lineae 
auxiliares, quae theoremata usui esse possint. Per methodos geometriae analytieae 
inventio novorum theorematum immo fere mechanice perficitur. Qui maioris est in- 
genii, in talibus problematibus iam in phantasia (i. e. in spontaneo eursu cogitatio- 
num sub influxu alicuius problematis attrahentis) multum se occupavit; novit ma- 
ximum numerum relationum utilium, quae data occasione in mentem veniunt et 
examinantur; tunc utique consciae fieri debent; sed attentionem primum attrahunt, 
quando utilis conclusio appropinquat. — Leibniz de eminenti utilitate syllogisticae 
loquitur ; in ea videt unam ex pulcherrimis inventionibus spiritus humani, quoddam 


genus mathematicae universalis. Ipse cum successu eam adhibuit in disputatione 
scientifica cum Denis Papin, in qua syllogismus 12-us aut 13-us ad plenam concor- 
dantiam opinionum perducebat ( Couturat , La logique de Leibnis dhipres de docu- 
menta inedits, 1901). 

§ 3. Octo regulae generales recti syllogismi. 

Priores 4 regulae respiciunt conceptus; posteriores 4 re- 
gulae propositiones. Hae regulae dantur in ordine et forma 
classica versuum ex logica traditionali, dein explicantur et de- 
monstrantur. Postea generales quaedam quaestiones de syllo- 
gismo considerantur. 

A. Regulae de proprietatibus termi- 
norum. 

1. Prima regula : «Tum re tum sensu triplex 
modo terminus esto». Syllogismus simplex non debet 
habere nisi tres terminos, non plures : lex trium termi- 
norum. Ratio posita est in essentia syllogismi, quae ex com- 
paratione duarum idearum cum eadem tertia novam relationem 
inter duas primas gignit. Defectus contra hanc regulam in ve- 
teri logica nominabatur : «quaternio terminorum», 
quando syllogismus, ut per iocum dicebant « quattuor pedes ha- 
bet ». Defectus eo tegitur, quod idem vocabulum duas significa- 
tiones habere potest ; ideo defectus non ex numero vocabulorum 
perspicitur, sed eo quod diversae significationes sibi opponuntur. 

Exempla: Hispania confinis est Galliae; Gallia confinis est Belgio; ergo Hispa- 
nia confinis est Belgi o. Hic habentur duo diversi medii : « confinis Galliae », et « Gal- 
lia». Syllogismus recto syllogismo per hoc similior fit, quod «affinis est» pro im- 
pressione subiectiva simile est cum copula « est ». Praeterea multae aliae dantur 
propositiones, in quibus formula similis eiusdem relationis recte concludere permit- 
tit: A est sinistrum ad B, B est sinistrum ad C; ergo A est sinistrum ad C. Haec 
deductio recta est, non autem est simplex syllogismus, cuius termini per « est » et 
« non est » coniunguntur. Cur tamen recte concludat, de hoc postea, quando agetur 
de syllogismis materialiter fundatis. 

Defectus termini aequivoci clarior est, si aequivocatio manifesta est, ut 
in: «peccatum est malum (non bonum); malum (pomum) est fructus arboris; ergo 
peccatum est fructus arboris ». Tales formae ut patet solum per iocum occurrunt. 
Similiter seductio timenda non est, si idem vocabulum in diversa suppositione su- 
mitur, modo obiectum significat, modo vocabulum, modo conceptum subiectivum, ut 
in exemplis: Cicero est vox trium syllabarum; Cicero est orator; ergo... Magis de- 
fectus tegitur, si medius est terminus particularis (aliquis homo), qui varias partes 
extensionis respicere potest: (Aliquis) homo horologium furatus est; Paulus est 
(aliquis) homo ; ergo Paulus horologium furatus est. 

2. «Aeque ac praemissae extendat conclu- 
sio voces»; seu : duo termini in conclusione non 
in ampliori extensione sumi debent, quam in prae- 
missis possidebant. Ratio obvia est. Aliquid deducitur de obie- 
ctis, quae in praemissis occurrunt. Si certa proprietas in prae- 
missa de aliquibus hominibus edicitur, non in conclusione ad 

omnes homines extendi potest. Hic defectus facilius tegitur, quia 
extensio in praedicato praemissae non expresse additur, sed ex 
qualitate propositionis cognoscitur. 

Exempla defectuum: omnis latro est liomo; latro munus suum noctu exercet; 
ergo omnis homo munus suum noctu exercet. Hic praedicatum in maiore (affirmativa) 
particulariter intelligitur. Ideo conclusio solum dicere deberet: aliquis homo munus 
etc. ■ — • Defectus magis tegitur in: Omne brutum est animal; lapis non est brutum; 
ergo lapis non est animal. Hic syllogismus non valet, quia praedicatum in conclu- 
sione universale est, in maiore particulare. Conclusio igitur solum materialiter vera 
est, ut dicunt. Falsitas syllogismi patet, si pro animal aliud praedicatum substitui- 
tur, ut corpus, substantia; tunc maior vera est (lapis est substantia), conclusio falsa 
(lapis non est substantia). 

Contra regulam obiectio affertur : Sequens syllogismus contradicit regulae 
et nihilominus recte concludit: Deus solus est aeternus; mundus non est Deus; ergo 
mundus non est aeternus. Hie in maiore aeternus videtur particulare, in conclusione 
universale. — At hic non habetur simplex syllogismus cum propositionibus simplici- 
bus, sed maior est exclusiva, constans ex parte positiva et negativa, et solum ex 
ultima syllogismus progreditur. Maior enim: Deus solus est aeternus, dicit: Deus 
est aeternus, et omne quod Deus non est,' non est aeternum. Syllogismus validus igi- 
tur est: Omne quod Deus non est, non est aeternum; mundus non est Deus; ergo 
mundus non est aeternus. 

3. « N ii n q h a m contineat medium conclusio 
oportet»: Per comparationem enim cum medio nova relatio 
immediate inter subiectum et praedicatum invenienda est. Or- 
dinaria lingua exigit simplicem propositionem, quae novam re- 
lationem inter S et P sine admixtione cum aliis continet; hinc 
conclusio simplicis syllogismi habet formam typicam proposi- 
tionis : (omnes, aliqui) S sunt (non sunt) P. Si conclusio hoc 
clare dicit, sed praeterea relationem ad medium simul retineret, 
non esset hoc falsum, sed ad summum super- 
fluum ; non iam esset simplicissima forma. Si ex : Frideri- 
cus est homo ; homo est mortalis, conclusionem enuntio : Fride- 
ricus est mortalis homo, haec solum non esset brevissima forma, 
sed falsa non esset. Jevons iure addit: Haec forma (Frideri- 
cus est mortalis homo, est magis completa ; affert omnia quae 
praemissae attulerant ; praeter novum, quod conclusio intendit, 
etiam vetera. 

Expressio logistica conclusionis semper proxime affert hanc formam magis com- 
pletam. Sit Friderieus A, homo B, mortalis C: tunc praemissae erunt: A = AB 
(Fridericus est homo); B = BC (homo est mortalis); hoc dat per substitutionem pro 
B ex- 2-a aequatione in 1-am proxime conclusionem magis completam, quae omnia 
continet, quae ex praemissis de subiecto dici possunt: A = ABC. Ex illa dein se- 
quitur, si pro AB substituitur A: A = AC. 

4. «Aut semel aut iterum medius genera- 
liter esto»: seu medius saltem semel debet esse 
conceptus universalis, qui de singulis membris classis 
distributive edici potest. Haec solum est applicatio regulae 1. 
Nam si medius bis particularis esset, nesciretur, utrum in dua- 
bus praemissis respiceret eandem partem extensionis (in pro- 

positionibus: aliqui homines sunt albi, et: aliqui homines non 
sunt albi, « aliqui homines » sunt diversa pars extensionis ho- 
mo). Ergo esse posset, quod haberentur 4 termini, non tres. 

Exempla defectuum: Aliqui homines migrant; aliqui homines sunt mortui; ergo 
aliqui mortui migrant. Hic illi « aliqui homines » sunt diversae classes. — Omnes 
partes mundi constituunt totum mundum; Europa est pars mundi; ergo Europa est 
totus mundus. Hie omnes non habet sensum universalem, ut distributive edici pos- 
sit ; non pro eo poni potest : quaelibet pars mundi. « Omnes » hic habet sensum col- 
lectivum; magis accurate seribi deberet: omnes partes mundi simul sumptae; aut: 
summa omnium partium mundi. Si autem hoc substituitur, apparet, syllogismum 
nunc 4 terminos habere. 

Non sicut terminus particularis, se habet terminus singularis. In eo 
non agi potest de diversa parte extensionis, sed semper tota extensio intelligitur, 
sc. individuum. Ideo, ut prius diximus, conceptui universali aequiparandus est: Al- 
bertus est albus; Albertus est doctus; ergo aliquis albus est doctus. Friclc talem 
syllogismum nominat syllogismum expositorium. 

Exemplum, quod regulae contradicit, et tamen recte concludere videtur: Omne 
animal rationale est homo; aliqui homines male agunt; ergo aliqua animalia ratio- 
nalia male agunt. Conclusio vera est, tamen forma contradicit regulae; conclusio 
dicitur « vera per accidens ». Syllogismus validus effici potest, si attenditur, maio- 
rem esse definitionem, quae simpliciter converti potest; tunc syllogismus incipit: 
omnis , homo est animal rationale ; et tunc , recte progreditur. Quod syllogismus in 
fornla primitiva non valet, inde patet, si forma servatur et alii termini supplentur: 
Omne animal rationale habet duos pedes; aliqua entia cum’ duobus pedibus habent 
duas alas; ergo aliqua animalia rationalia habent duas alas. 

B. Regulae de proprietatibus proposi- 
tionum. 

5. «Ambae affirmantes nequeunt generare 
negantem»: ex duabus praemissis affirmativis non oritur 
conclusio negativa; ad hoc saltem una praemissa negativa re- 
quiritur. 

Ut probationem Tongiorgi iterum affert, hoc sequi ex principio identitatis, quod 
ratiocinio subsit; si termini extremi cum eodem medio identici sunt (in propositio- 
nibus affirmativis), etiam inter se identici esse debent, hinc constituunt propositio- 
nem affirmativam in conclusione. — At principium suppositum, omnem propositio- 
nem affirmativam enuntiare plenam identitatem, ut vidimus, falsum est. Si scitur: 
A est M et : B est M, non inde sequitur identitas inter A et B ; etsi sub eodem genere 
includantur, prorsus extra se invicem iacere possunt, i. e. constituere propositionem 
negativam; ita brutum et homo, de quibus omnino valet, quod sint animal. 

Aristoteles eandem regulam statuit, sed ut probationem 
solum affert exempla. Pro demonstratione universali debent 
possibilitates examinari, quae ex duabus praemissis affirmativis 
occurrunt pro quacumque positione subiecti conclusionis. Prae- 
missae sunt: A est B; C est D. Subiectum conclusionis potest 
esse aut subiectum aut praedicatum unius praemissae ; forte A 
aut B. 1) Pro subiecto A : tunc B est medius, qui coincidit aut 
cum C aut D ; a) sit B = C, tunc habetur : A est B ; omnes B sunt 
D ; hoc dat propositionem affirmativam : (saltem aliqua) A 
sunt D. b) Sit B = D ; tunc praemissae sunt : A est B, C est B ; 

ex quo nihil sequitur ; etsi A et C sub extensione B contineantur, 
possunt aeque bene se includere ac excludere. 

2) Sit su.biectum B ; tunc A est medius, et aut A = C, aut 
A=D: a) sit A=C; tunc praemissae sunt: (omnes, aliqui) A 
sunt D; semper sequitur (ut illustratio geometrica patefacit): 
aliqui B sunt D. b) Sit A=D. Tunc praemissae sunt : omnes A 
sunt B; omnes (aliqui) C sunt A; ergo aliqui B sunt C. Ergo, si 
omnino aliquid deduci potest, haec est conclusio affirmativa. 

6. « U t r a q u e si praemissa neget, n i 1 inde 
sequetur » ; aut ut communiter dicitur : Ex mere ne- 
gativis nihil sequitur, non datur conclusio. Produ- 
ctum omnis combinationis est nihil. Sint praemissae : A est 
non-B, C est non-D. Tunc medius potest esse aut utrumque su- 
biectum; aut unum submotum et unum praedicatum; aut duo 
praedicata. Si ponitur 1) A=C, tunc praemissae fiunt : A non-B ; 
A non-D ; per hoc nihil dicitur de relatione inter B et D ; possunt 
se includere aut excludere ; 2) sit A=D. tunc praemissae sunt : 
A non-B, C non-A ; iterum B et C extra A ponuntur ; quomodo 
inter se habeant, prorsus indeterminatum est. Eadem conclusio 
sequitur 3) si B — D. 

_ Ueberweg cogitationem demonstrationis brevius ita complectitur. Si duae pro- 
positiones universales sunt, medius M a reliquis conceptibus prorsus separatus est 
(et nihil aliud datum est) ; tunc mutua positio prorsus indeterminata est, utrum se 
includant aut excludant. Si una aut utraque propositio particularis est, lioc non 
excludit, omnes M ab aliis terminis separatos esse, et sic prior indeterminatio 
manet. 

Contra regulam 6. diversae exceptiones prolatae sunt. Solutio ordi- 
nalia est, tuuc praemissas 4 terminos possidere, id quod solum eo vitatur, quod in 
una praemissa negatio ex propositione (copula) in praedicatum transferatur. Ergo 
duo defectus inter se destruunt. 

Sic TJeberweg: Quod non est M, non est P; S non est M; ergo S non est P. 
I-Iic ut idem medius habeatur, in minore negatio in praedicatum transferri debet; 
tunc habetur: non-M non est P; S est non-M; ergo S non est P. Simplicior hic 
etiam est transformatio in propositionem hypotheticam: Si aliquid non est M) non 
est P; nunc S non est M; ergo S non est P. 

Iam Arnauld affert exemplum cum solutione : Quod non habet partes, non di- 
visione interire potest; nunc anima humana non habet partes; ergo non potest sic 
interire. Ut syllogismus solum tres terminos habeat, in minore negatio in praedi- 
catum^ transfertur : anima humana est aliquid non-compositum. Solutio etiam ma- • 
ni festior est, si pro non-compositum substituitur simplex. 

E? dmcinn affert : Cogitationes quae non sunt clare expressae, non sunt clare 
cogitatae; nunc certae cogitationes apud Spinoza non sunt clare expressae; ergo 
non sunt clare cogitatae. Iterum solutio simplex est, transferre in minore negatio- 
nem in praedicatum. JUrdnian/ii aliam solutionem tentat : maior secundum sensum 
est duplex negatio, hine affirmatio, immo cum exclusione; nam dicit: solae cogita- 
tiones clare expressae sunt clare cogitatae. Sed haec solutio negligit, quod talis 
propositio exponenda est in propositionem positivam et negativam; et pro proba- 
tione praecise negativa adhiberi debet, ita ut difficultas recurrat. 

Jevons dat formam: Quod non est metallicum, non est fortiter magnetieum; 
carbonium non est metallicum; ergo non fortiter magnetieum. Solutio est solita per 
translationem negationis. Keynes eam dat in forma logistica: M'eP; SeM (ubi 


M— non M); hine 4 termini; per obversionem (translationem negationis) hoc iit: 
M’eP; SaM'; ergo SeP. Viceversa in quolibet syllogismo valido per obversionem 
ambae praemissae negativae effici possunt, et tamen consequentia servari. 

Lotee difficultatem aliter apprehendit: Tertia figura (de qua postea) ex dua- 
bus negativis permittit consequentiam validam: Si enim M non est S, et M non 
est P , inde sequitur, S et P inter se non esse contradictorias ; nam utrumque ex M 
excluditur ; ergo eorum summa (S et P simul sumpta) non tegunt totam superficiem 
essendi, id quod contradictoria faciunt. Ergo dici nequit : quod non est S, ideo non 
est P, sed valet : aliqui non-S sunt non-P. — Ad hoc Geyser iure respondet : hae non 
sunt formae, de quibus nostra syllogistica agit, sc. quod in conclusione habeatur 
simplex propositio positiva aut negativa inter S et P. Nam S et P in hoc supposito 
aeque totaliter coincidere possunt et totaliter a se separari; i. e. nulla relationum, 
quae quaeruntur ex his praemissis trahi potest. 

Iam Bolzano attulerat exemplum conclusionis ex pluribus negationibus: Fal- 
sum est, quod omnes A sunt B; falsum est, quod omnes A non sunt B; ergo B non 
omne obieetum comprehendit.. Sed hic non habetur syllogismus cum 3 terminis. Ce- 
terum conclusio eius recta est ; duae propositiones clarius sunt hae : aliqua A non 
sunt B; aliqua A sunt B; conclusio eius iam sequitur ex maiore et est illatio im- 
mediata. 

7. «Peiorem semper sequitur conclusio 
partem >u Peior hic intelligitur debilior praemissa in sensu 
aut qualitatis (sc. negativa) aut quantitatis (sc. particularis); 
et non agitur de aliis proprietatibus propositionum. Dicit igitur 
regula : si una praemissa negativa est, alia affirmativa, conclu- 
sio erit negativa ; si una particularis, alia universalis, conclusio 
est particularis. 

I. Si una praemissa affirmativa, alia ne- 
gativa, conclusio est negativa. Distinguitur ca- 
sus, quod exclusio in propositione negativa (ut inter M et S) 
sit aut universalis aut particularis, a) In casu exclusionis uni- 
versalis, ita ut extensio M et S extra se invicem iaceant (MeS) ; 
tunc in alia praemissa inclusio (totalis aut partialis) inter se 
habebitur (casus MaP, PaM, MiP, PiM). Tunc comparatio re- 
lationum circulorum ostendit: si P ab M totaliter includitur, 
a fortiori P extra S iacet ; ergo sequitur conclusio negativa : 
PeS. In aliis casibus, si P partialiter aut totaliter extra M iacet, 
nulla conclusio possibilis est ; nam tunc aequaliter possibile est, 
quod P includat S, vel quod S prorsus excludat ; ergo conclusio 
univoca non habetur. 

b) Si exclusio inter M et S est particularis (MoS, SoM), 
hoc non excludit exclusionem totalem (aliqui = forte omnes). 
Ergo pro casu limite, quod B totaliter extra M iacet, manent 
possibiles propositiones contrariae inter S et P; seu tunc non 
habetur conclusio. Sed etiam in casu quod P totaliter intra ex- 
tensionem M iacet, non iam datur certa conclusio, cum P aeque 
intra S ac extra S iacere possit. 

II. Si una praemissa est universalis, alia 
particularis, conclusio erit particularis. Pro- 
batio : a) Si utraque praemissa affirmativa est, utrumque prae- 

dicatum est particulare ; porro etiam subiectum praemissae par- 
ticularis ; habemus igitur tres terminos particulares ; et solus 
quartus potest esse universalis, qui secundum regulam 4 debet 
esse medius; ergo omnes termini extremi sunt particulares; 
ideoque etiam subiectum conclusionis. Ergo conclusio est parti- 
cularis. 

b) Si una praemissa est affirmativa, alia negativa, secun- 
dum 6. regulam conclusio negativa esse debet, seu praedicatum 
eius universale; praeterea unus medius universalis esse debet 
(reg. 4) ; si igitur conclusio universalis esset, etiam eius subie- 
ctum esset universale, seu iam haberemus tres terminos univer- 
sales. Tunc contradictio : secundum suppositum habetur unum 
subiectum particulare, et praeterea in praemissa affirmativa 
unum praedicatum particulare; hinc ad summum duo termini 
essent universales. Ergo suppositio conclusionis universalis im- 
possibilis est. Hinc conclusio necessario est particularis. 

8. « N i 1 sequitur geminis ex particulari- 
bus unqua m » . Nam : 1) Non possunt duae praemissae par- 
ticulares esse affirmativae (e. g. : aliquae virtutes sunt homi- 
nibus gratae; aliquid quod hominibus gratum est, displicet Deo; 
ergo aliquae virtutes displicent Deo). Nam' tunc omnes 4 termini 
essent particulares, subiecta ex supposito, praedicata quia in 
propositione affirmativa. Tunc igitur non daretur medius uni- 
versalis (contra reg. 4). 2) Non possunt una praemissa affirma- 
tiva et alia negativa simul esse particulares. Tunc 'solum dare- 
tur unus terminus universalis in praemissis, sc. praedicatum 
propositionis negative. Sed deberent duo tales esse, sc. praeter 
hunc medium adhuc praedicatum conclusionis, quae negativa 
est (reg. 7). Ergo haberetur contradictio in numero terminorum 
particularium. 

Exceptiones apparentes: Geyser dat casus praemissarum particu- 
larium salva consequentia: Aliquae aves sunt cygni; aliqui eygni sunt nigri; ergo 
aliquae aves sunt nigrae. — Censet, liunc syllogismum tamen concludere, quia pro- 
pter suam materiam maior converti potest in propositionem universalem: omnes 
cygni sunt aves. — - At haec propositio est prorsus nova (per conversionem maioris 
qua talem non oritur propositio universalis). Si igitur syllogismus ideo concludere 
dicitur, quia una praemissa per essentialiter aliam suppletur, minus bene dicitur, 
syllogismum antea ob suam materiam (etsi non ex sua forma) recte conclusisse; sed 
prout iacebat, simpliciter non concludebat; solum ob aliam nostram scientiam de 
obiectis aliam propositionem formamus, quae nunc ob suam formam syllogismum 
validum facit. 

Aliud exemplum utriusque praemissae particularis, quae tamen concludat, se- 
cundum Geyser est: hi eygni sunt aves nigrae; liae aves nigrae sunt aves natantes; 
ergo hi eygni sunt aves natantes. Hic. omnes conceptus sunt particulares; sed secun- 
da praemissa praecise eandem partem avium nigrarum pro conclusione adhibet. • — •• 
Responsum: Hic non agitur de propositionibus particularibus in sensu logico huius 
vocabuli, ita sc., ut subiectum habeat extensionem prorsus indeterminatam, sed de 
propositione singulari, quae quoad regulas universali aequivalet. Hinc non habetur 
oppositio contra regulam. Unicum quod minus rectum apparet est, quod medius 


1. Regulae syllogismorum 

nullibi vere universalis esse videtur. Sed quia, ut Geyser recte advertit, expresse 
sermo est de eadem parte extensionis, periculum excluditur, quod medius forte di- 
versas partes extensionis respiciat. 

Frick aifert exemplum contra regulam: aliqui nigritae sunt nigri; aliqui ho- 
mines non sunt nigri; ergo aliqui homines non sunt nigritae. — Etsi conclusio vera 
sit, hoc non recte sequitur. Si loco nigritae ponitur filii Adae, id quod pro prae- 
missis possibile est, conclusio falsa fit i. e. ex forma non sequitur. 

C. G-eneralia quaedam de ratiocinio syl- 
logistico. 

1. Syllogismi, qui dicuntur «ex materia conclu- 
dere, non ex forma ». Haec quaestio etiam partialiter aliam 
includit, utrum dentur ratiocinia valida, quae syllogismi non 
sint. Ambae quaestiones saepe confunduntur. 

Geyser: Est rectus syllogismus: A est prius quam B; B 
prius quam C; ergo A prius quam C. Honecker : Interdum 
ex relationibus obiectivis recte concluditur; sic ex A=B, B=C 
di r fete A— C ; similiter ex : A maius quam B ; B maius quam C ; 
ei '$o A maius quam C ; pariter ex A simile cum B, B simile 
cum C; ergo A simile cum C, saltem si directio similitudinis 
eadem manet. Pfander hoc universalius ita exprimit : Ex re- 
lationibus spatialibus secundum intuitionem sequuntur ulterio- 
res, independenter a consuetis figuris syllogismorum. Ideiirva- 
let pro relationibus temporalibus, pro dependentiis. Semper 
examinari debet materia relationum realium. Hic saepe subest 
intuitio (opinio), quod in relationibus spatialibus vel aliis detur 
particularis species ratiociniorum, quae non oboediunt regulis 
formarum syllogisticarum et tamen valide concludunt. Secun- 
dum Geyser vis consequentiae magis dependet a materia quam 
a forma. 

In oppositione ad haec dicta secundum Aristotelem semper concluditur secun- 
dum formam. FricTc affert oppositionem opinionum in easu relationis prioritatis: 
A prius quam B, B prius quam C; ergo. Hic conclusio: A prius quam C, reeta vide- 
tur, et tamen contradicit regulis, cum contineat 4 terminos: (A, prius quam B, B, 
prius quam C). Ipse respondet: Hic non est simplex syllogismus (quod rectum est). 
Ex intuitione discimus, relationem allatam hic ulterius valere; ideo exsecutio syllogi- 
smi regularis hic necessaria non est. Sed (pergit) talis suppletio fieri potest, et 
tunc syllogismum etiam formaliter rectum reddit. Nam valet 'propositio universalis: 
id quod prius est, quam aliud, quod praecedit C, ipsum prius est quam C; nunc 
A prius est quam B, quod C praecedit; ergo A prius est quam C. Idem transferri 
potest ad relationes in spatio. Ex hoc concludit: Tunc solum dici potest, quod syl- 
logismus secundum formam invalide, et secundum materiam valide eoncludat, ' si 
ex praemissis datis aliae derivantur, quae syllogismum rectum faciunt. Pariter 
Joyce: videtur in talibus casibus quaedam maior ut evidens omitti. Sigwart: si ex 
relationibus spatii concluditur, supponitur propositio universalis, e. g. illa: (pri- 
mum) quod ad dexteram seeundi iacet, quod ipsum iterum ad dexteram tertii iacet, 
etiam ipsum (i. e. primum) ad dexteram tertii iacet. 

Keynes has explicationes ulterius perficit : Dantur ratiocinia formalia, quae 
non sunt syllogistica: Sie: B maius quam C; A maius quam B; ergo A maius 
quam C: hic non est ordinarius syllogismus, cum 4 terminos possideat. Eum cor- 
rexerunt per formam: B est maius quam G; ergO' quod maius est quam B, etiam 
maius est quam C ; nunc A maius est quam B ; ergo A maius est quam C. Sed transi- 

tus ad propositionem universalem illud principium iam supponit. Debemus hoc 
principium ut novum quid considerare, coordinatum principio 
aristotelico : «dictum de omni», et non ut reducibile ad hoc ; nempe: «Quod maius 
est quam secundum, quod ipsum maius est quam tertium, maius est quam tertium»; 
lioe est argumentum a fortiori. Alia exempla talium deductionum sunt: aequalitas 
(A = B ; B = C ; ergo A = C), fraternitas (ratio esse fratrem). Falsum est, omnem 
deductionem esse debere syllogismum in sensu Aristotelis. Lacuna supplenda est per 
logicam relation um . 

De hae reeentiori Logica refert Soyce (apud Suge): relatio inter a et b scribi 
potest: aRb; tunc relatio inversa ordinarie alterius generis est, quae scribi potest: 
bR a. Sic habetur: A est pater B, tunc B est fili us A. Dantur etiam relationes sym- 
metricae, quae simpliciter convertibiles sunt, ut aequalitas: A = B; ergo B = A. 
Pro deductionibus magni' momenti est relatio transitiva; si ex aRb et bRc 
eadem relatio pro extremis valet: aRe. Hoc valet pro pluribus relationibus iam 
nominatis spatii et temporis, sed etiam pro «aequale esse, maius esse, frater esse»; 
non autem pro: «pater esse, uno anno Superare», etc. ( Stebbing ). 

Ut complectamur, dici potest : Praeter syllogi- 
smum cum duabus simplicibus praemissis cum identico medio, 
quem Aristoteles fuse inquisivit, dantur ratiocinia prorsus di- 
versa, quae dici possunt syllogismi sensu latiori ; talis iam est 
simplex deductio ex propositione hypothetica : si A, tunc B ; 
nunc valet A ; ergo valet B ; porro variae illationes ex relatio- 
nibus, quas breviter indicavimus. Principium Aristotelis sem- 
per ex forma concludi, omnino verum est ; sed haec forma 
alium aspectum assumere potest, quam illam propositionis sub- 
sumptionis ; et principium fundamentale non necessario ex 
principio syllogismorum in sensu arctiori deducitur ; sed inter- 
dum ex comparatione conceptuum in nova aliqua forma dete- 
gitur ut nova relatio, quae pro similibus ca- 
sibus universaliter valet, et ita valere agnoscitur. 
De conclusione ex sola materia, ex intuitione solum in hoc 
sensu iure sermo est, quod primum in speciali exemplo ex com- 
paratione certarum formarum relationis nova relatio detegi- 
tur, quae ut universaliter valida pro eadem forma cognosci de- 
bet ; loqui possemus de deductione secundum novam relationem. 

ktorring contra explicationes Sigwart obiieiebat: possumus intelligere validi- 
tatem conclusionis, ita ut non antea talem propositionem universalem perspexeri- 
mus. Ad hoc dicendum : si est verum ratiocinium logicum (et non solum per- 
ceptio accidentalis novae relationis in speciali casu), necessario principium univer- 
sale descriptae speciei, aut cognitio aequivalens praesens esse debet, quamvis forte 
non ad claram propositionem evoluta fuerit. Pro vero ratiocinio videre debemus, 
novam relationem necessario sequi. 

2. Processus psychologicus ratiocinii primum systematice inquire- 
batur a htorring, maxime pro deductionibus simplicibus cum relationibus spatii, 
lunc variae personae relationes spatiales eis indicatas sponte uniebant in schema 
spatiale totale, ex quo ut dicebant, conclusio directe «legebatur». Relationes tem- 
porales iis propositae (ut: prius quam...) illustrationis gratia substituebantur per 
relationes spatiales cum clara scientia characteris symbolici huius transformationis 
(aliquis dicit : per directionem « supra » intelligo « prius »). Si variaei quantitates 
comparantur, saepe repraesentantur solae lineae iuxta se positae. Si schema spa- 
tiale non satis clarum aut constans erat, aliae solutiones tentabantur; sic saepe 


propositiones universales: cognoscebant, membra extrema a medio in oppositas 
directiones protendi, ex quo deducebatur opposita directio inter extrema (quod ad 
dextram medii iacet, etiam iacet ad dextram sinistri membri). Aut intelligitur, quod 
relatio positionis ad dextram, quam medium relate ad sinistram habet, a fortiori 
pro extremo dextro valere debet. Pro aequalitate saepe invocatur aequalitas cum 
eodem tertio, aut simpliciter aequale pro aequali substituitur; hinc iterum propo- 
sitio universalis applicatur. In usitatis propositionibus subsumptionis interdum (sed 
raro) aptae figurae circulorum ut symbola' inserviunt; aut S in maiore cum M 
eoniungitur; legitur forte: M (simul cum illis S, quae eo pertinent) est P; aut 
simpliciter S pro M suppletur, si videtur, quod conexio hoc permittit. 

Erismann statuit, quod solutio intuitiva ratiociniorum saepe iam apud infantes 
deliberationem logicam comprehendit. In exemplis, ut : A maius quam B, et B maius 
quam C; infantes non simpliciter conclusionem ex imagine totali legebant. Hoc 
in pluribus casibus, ut relationibus difficulter perficitur et facile ad errorem ducit. 
Porro iam apud illos inveniebatur cogitatio in symbolis (designatio sphaerae per A) 
et identitas termini medii. In solutione «pure intuitiva» non neces- 
sario aequalitas relationum cognoscitur; sed relatio quantitatum inter A et B sim- 
pliciter ex repraesentatione legitur, in ea videtur. E contrario pro ratiocinio 
logico cognosci debet, relationem inter A et B eiusdem generis esse, ac inter 
B et C, quod igitur tunc in eadem directione proceditur. Hoc dat imaginem totalem 
logicam, quae iterum diverso modo applicari potest, forte ita: A secundum imam 
relationem extremum est, ergo plus quam alia. Processus logicus non solum exigit 
apprehensionem relationum. Utrum logice aut intuitive procedatur, ex defectibus 
cognoscitur. Si aliquod problema vere insolubile proponitur: A est maius quam B; 
etiam 0 est maius quam B ; quid tunc sequitur inter A et C ? Tunc si repraesentatio 
spatialis adhibetur, facile A et C diverso loco ponuntur, quod tunc ad falsum re- 
sponsum ducere potest. Qui autem intelligit, quod problema insolubile sit, id quod 
iam apud infantes valde iuvenes observabatur, non procedit mere intuitive, sed hoc 
examinat per intellectionem logicam; intuitionibus solum utitur ad solutionem fa- 
ciliorem reddendam; sicut universim phantasmata (rerum aut vocabulorum) cogi- 
tationem faciliorem faciunt. 


Caput II. 

Figurae syllogismi. 

§ 1. Differentia figurarum et formarum. 

1. Essentia figurae syllogismi. Maior secun- 
dum usitatum modum designationis est illa propositio, quae P 
et M coniungit; minor coniungit M et S, conclusio S et P. Si 
hae propositiones essent aequationes, positio duorum termino- 
rum in propositionibus indifferens esset. Sed in propositionibus 
ordinariis linguae hoc locum non habet; in iis non indifferens 
est, utrum conceptus sit sublectum an praedicatum propositio- 
nis et quomodo hae positiones in duabus praemissis distribuan- 
tur. Inde enim pendet utrum conclusio possibilis est. Sic con- 
clusio universalis affirmativa (a) solum possibilis est, si M in 
una praemissa sit subiectum, et sublectum conclusionis sit sub- 
iectum alterius praemissae. 

Pro distinctione figurarum secundum varia principia divi- 
sionis aut tripartitio regnat aut quadripartitio. Ueberweg : 
Tripartitio non respicit conclusiones, sed solani positio- 
nem medii in praemissis, utrum sit in una praemissa subiectum, 
in alia praedicatum : quae est prima 'figura; an in utraque prae- 
missa praedicatum: secunda figura; an in utraque subiectum: 
tertia figura. Haec igitur tripartitio dat sequens schema : 

I : M A / B M. II : A M / B M. III : M A / M B. 

Si ulterius consideratur, quam positionem duo conceptus, qui 
ut subiectum . aut praedicatum in conclusione inveniuntur, in 
praemissis occupant, oriuntur 4 figurae; quarum schema 
est : 

I: MP / SM // SP. 

II : PM / SM // SP. 

III : MP / MS // SP. 

IV : PM / MS // SP. Maxime in IV praemissae saepe 
commutantur. 

Tilm. Pesoh dat exempla pro 4 figuris: I: Iniustitia vitanda est; calumnia est 
iuiustitia; ergo calumnia vitanda est. — II: Corpus non cogitat; spiritus cogitat; 
ergo spiritus non est corpus. — III: Impii sunt infelices; aliqui impii sunt divites; 
ergo aliqui divites sunt infelices. — IV: Calumnia est vitium; vitia vitanda sunt; 
ergo quod vitandum est, est calumnia. 

Ad historiam: Secundum Trendelenhurg Aristoteles 3 figuras ponebat, 
quia principium divisionis eius erat subordinatio conceptuum; apud quadriparti- 
tionem autem positio conceptuum decidit. — At principium subordinationis decre- 
scentis non liabetur nisi in prima figura, in qua secundum modum scribendi Aristo- 
telis (P M S) extensio a suprema ad infimam descendit; immo ne hic quidem uni- 
versaliter volet; sic non valet, si iudieium est negativum aut particulare. Alia ex 
parte Aristoteles nondum primam figuram in duas classes dividit, quarum modi 
solum a* posterioribus ponuntur. Tamen iam aliquas indicationes huius rei dat. 
Dicit enim : ex praemissis plures conclusiones sequuntur. Sic oriuntur modi in- 
directi eo quod in tribus primis formis primae figurae conclusiones in a, e, i 
etiam converti possunt (sunt formae, quae postea vocata sunt Baralipton, Dabitis, 
Celantes). Theophrastus et Eudenms lios modos addiderunt; praeterea duas alias 
ope commutationis et conversionis praemissarum, ita ut numerus formarum primae 
figurae a 4 ad 9 ascenderet. Theophrastus etiam in secunda figura ulteriorem modum 
indireetum addit, in tertia duos modos. Postea modi additi primae figurae ab ea 
separabantur et ut propria figura quarta (figura Galenica) statuebatur. In poste- 
riori logica scholasticorum uterque ordo simul nominatur. 

Expositio accuratior, quid Theophrastus addiderit, et ex quibus rationibus, vel 
quaenam sit ratio harum formarum ad figuram Galenieam, partim a Prantl datur 
(etsi non semper clare). Sentitur transitus e. g. in forma Barbara, cuius schema 
est: omne M est P; omne S est M; ergo omne S est P. Si in ea conclusio conver- 
titur, illa fit: ergo aliquid P est S; id quod ut conclusio scribi solet: aliquod S 
est P (commutando S et P); inde sequitur, quod etiam in praemissis S et P com- 
mutari debent. Tunc igitur syllogismus fit: omne M est S; omne P est M; ergo 
aliquod S est P. Et si tunc secundum consuetudinem minor (continens P) praepo- 
nitur et maior fit, tandem oritur figura Galenica: omne P est M; omne 
M est S; ergo aliquod S est P. 

IV. figura secundum legem formationis aeque iusta est, ac reliquae ; ideo- 
que in expositione systematica tractari debet. Alia ex parte logici generatim in eo 
consentiunt, quod usum huius figurae non commendant, hanc figuram ut practice 


superfluam considerant. Ita Lotse: IV. figura superflua est. Si (in I; figura) prae- 
missae commutantur, acquiritur conclusio PS, quae converti debet et tunc non plus 
continet, quam conclusio figurae IV. — Goblot : Quarta figura non exsistit. Eius 
modi ad tres alias 'figuras reduci possunt, quae male ordinantur; etiam Aristoteles 
illam non novit. Ueheruieg : Ex qualibet conclusione universali praeterea particu- 
laris derivari potest, et hi modi directe! per comparationem circulorum compro- 
bari possunt. Sed non habent pondus, quia solum partem eius ex praemissis assu- 
munt, quod ex illis trahi posset. Iam Averrhoes impugnat IV. figuram, quia prae- 
dicatum maioris non possit esse subiectum minoris, et quia firma determinatio me- 
dii rem decidere debeat. • — Tales rationes formales certe non multum efficiunt con- 
tra deductionem tlieoretice fundatam. Sed quod IV. Figura practice nihil significet, 
iam ostendit simplex exemplum antea allatum. Ut etiam experimenta psychologica 
hodierna manifestabant, normali modo nemo sic concludit, ut in ea postulatur, 
sed cum conclusione conversa. — Pesoh: Schema ostendit, quam affinis IV. figura 
I-ae sit, et quam facile in eam convertatur (sc. eo quod successio praemissarum non 
attenditur et id concluditur, quod maxime obvium est). 

Regulae formales trium figurarum principalium comprehendebantur per ver- 
sum memorialem, qui indicat, utrum medius in duabus praemissis subiectum sit 
(«sub»), an praedicatum («prae»). Versus est: «Sub prae prima; sed 
altera bis prae; tertia bis sub» (hoc est : M in maiore est subiectum, 
in minore praedicatum in figura I; in utraque praemissa praedicatum in II; in 
utraque subiectum in III). 

2. Modi figurarum: Varii modi theoretice cogita- 
biles sic oriuntur, ut in quavis figura pro qualibet propositione 
differentia quantitatis et qualitatis consideretur. Singula.e-.enim 
propositiones possunt habere 4 formas a, e, i, o. Hinc proxime 
tot modi cogitari possunt, quot combinationes trium proposi- 
tionum ex 4 elementis fieri possunt. In lingua algebrae hoc pro- 
blema pertinet ad combinatoricam et solvitur ibi per formulam : 
« quaeri debent variationes tertiae classis cum repetitione ex 4 
elementis ». Sc. mathematice prima classis sunt ipsa 4 elementa : 
a e i o. Secunda classis inde oritur eo, quod ad quodlibet ele- 
mentum iterum 4 elementa in novis formis successive addantur. 
Hinc membra secundae classis sunt: 
aa ae ai ao 
ea ee ei eo 
ia ie ii io 
oa oe oi oo 

seu 16 membra. Tandem tertia classis eo oritur, quod eodem 
modo ad quodlibet membrum prioris (secundae) classis 4 ele- 
menta adiungantur. Haec igitur, quae 64 formas continet, inci- 
pit, si hic brevitatis gratia solum duas primas formas (aa ae) 
consideramus : 

aaa aae aai aao 
aea aee aei aeo, etc. 

Nunc attendendum est, multa membra III. classis ut inuti- 
lia pro syllogismis omitti debere, quia contradicunt regulis ge- 
neralibus boni syllogismi. Sic iam per regulas 6 et 8 (non 2 prae- 
missae negativae ; non duae particulares) iam in secunda classe 
ex 16 formis excluduntur 7, sc. omnes, ubi utraque propositio 

est negativa aut particularis ; liinc excidunt formae : ee, eo, ii, 
io, oe, oi, oo ; sic in tertia classe iam 4 X 7 = 28 formae exci- 
dunt. Quod manet, adhuc examinari debet secundum duas alias 
regulas de praemissis, sc. regulam 5 (affirmativae praemissae 
non dant conclusionem negativam) et 7 (una praemissa negativa 
dat conclusionem negativam, una praemissa particularis con- 
clusionem particularem). Sic e. g. ex 4 formis classis oa exci- 
dunt: oaa (contra 7), oae (contra 7), oai (contra 7), ita ut sola 
oao remaneat. 

Si haec inquisitio absolvitur, solum sequentes 12 
formae (ex 64) universim po s sibiles sunt : af- 
firmativae : aaa, aai, aii, iai ; et negativae : aee, aeo, aoo, eae, 
eao, eio, ieo, oao. Quae ex illis formis tunc pro singulis figuris 
adhuc possibiles maneant, nunc determinandum est inquisitione 
singularum figurarum. 

§ 2. Derivantur formae singularum figurarum. 

I. Methodus procedendi: a. Evolutio historica. Ut modi 
validi inveniantur, Aristoteles diverso modo progreditur pro fi gura I et pro aliis 
figuris. In I. examinabat omnes 16 formas combinationum praemissarum; 4 ut va- 
lidas probat secundum dictum de omni et dictum de nullo (de quibus statim). In 
reliquis seinper per exempla probat, quod ad contradictionem ducant. In duabus 
aliis figuris similiter per exempla modos invalidos refutabat ; validos dein indire- 
cto comprobat, illos reducendo per conversionem propositionis ad validos modos 
figurae I aut ope demonstrationis indirectae illarum validitatem ostendendo. — 
Pj Under contra conclusionem ex dicto de omni obiicit; hoc dictum coniungit duas 
praemissas cum conclusione. Sed evidentia eius primum ex relationibus rerum osten- 
denda est. — At hic agitur de principio in se evidenti, quod non per determinatas 
relationes rerum iudicatur; si omnes M. in extensione P continentur (omnes M sunt 
P), etiam illi M, qui simul S vocantur (S sunt M) in eadem extensione continebun- 
tur (Probabiliter Pfiinder idem dicere voluit). 

Posteriores logici multas deductiones simpliciores redde- 
bant : primum, postquam per regulas generales syllogismi ple- 
rasque formas inutiles iam removerant (ut vidimus, ex 64 solae 
12 remanent), speciales regulas pro singulis figuris invenerunt, 
ita ut ex 12 formis iterum maior numerus ut impossibilis (pro 
hac figura) excluderetur. Ex hoc utique nondum constat formas 
adhuc remanentes certo validas esse; quod nempe regulae sint 
et necessariae et sufficientes ad excludendos omnes casus 
invalidos. Ideo hi modi ulterius inquirendi erant. Pro hoc ulte- 
riore examine, id quod Aristoteli pro I. figura successerat, etiam 
pro aliis inveniri potest, sc. quod statuantur alia principia pe- 
neralia, quibus omnes formae validae cuiuslibet figurae subia- 
cent. Et talia principia in omnibus figuris vere inventa sunt. 

b. Alia methodus, quam reeentiores ob evidentiam, intuitionis amant, reprae- 
sentat relationes extensionis trium conceptuum in circulis; qui inter se aut 
excludunt aut includunt, vel totaliter vel partialiter. Hofler hanc methodum descri- 


bit : omnia schemata, quae maiorem et minorem illustrant, delineari debent et bina 
combinari, ita ut circuli pro M se tegant (in qualibet eombinatione 'possibili prae- 
missarum). Tunc videtur, qualis conclusio communis ex omnibus repraesentationi- 
bus binarum praemissarum sequatur. Si nulla forma communis usitata conclusionis 
inveniri potest, forma ut invalida probata est, secus ut valida. Accuratius Keynes: 
Pro maiore et minore omnes possibilitates in circulis repraesentantur; deinde quae- 
libet possibilitas unius praemissae cum omnibus alterius combinanda est. Id quod 
tunc de S relate ad P in omnibus casibus valet, est vera conclusio. Pr.o hac re M 
omittitur. Sic pro Barbara inveniuntur 4 formulae totales, pro Bocardo immo 9, 
ex quibus tamen postea omisso M solae tres remanent ; quae . dant conclusionem o. 
Haec methodus pro demonstratione totali utique sat longa est; sed intuitione prae- 
stat, quia totum numerum diversarum relationum possibilium manifestat. 

c. Jevons adhibet formam mathematicam iudiciorum, quae val- 
de brevis est. Pro propositionibus purae identitatis (ut in hoc casu simplicissimo me- 
thodum cognoscamus) tunc substitutio adhibetur. Si conceptus A et B aequivalentes 
sunt, ita ut diei possit: A est B, et simul B est A, lioc repraesentatur per aequationem 
A = B. Si nunc paritfer valet: B = C, ex utraque sequitur conclusio A — C. Si A = B 
et B non = C (quod dicit « non aequale » cum C), iterum substitutione sequitur con- 
clusio A non = C. Si tandem A non = B, B non = C, nihil inde deducitur, quia 
substitutio hic impossibilis est, quippe quae semper identitatem supponit. Secundum 
Jevons aequationes duplicis identitatis rarae non sunt, si de aliqua re duas defi- 
nitiones dare possumus, quae tunc inter se identifieantur. 

Si nunc una praemissa est plena identitas, altera propositio ordinaria, adhuc sub- 
stitutio possibilis est. A = B et B = BC dant A = BC et A = AC. Hoc applicari 
potest, si in una propositione pro verbo eius definitio substituitur - vel vieeversa 
pro definitione verbum. Omnes hae deductiones in communi logica vix nominafltur, 
etsi sint momenti practiei. — Hunc, ut postea ostendemus, haec , methodus mathe- 
matica sine difficultate etiam pro duabus propositionibus ordinariis adhiberi potest; 
et sic praebet methodum ab aliis independentem ad probandam validitatem formae 
conclusionis. Ziehen : Ladd-Franklm ope logicae mathematicae ostendit, omnes syl- 
logismos traditionales ad unam formulam reduci posse, ideoque derivari. 

2. Regulae et modi figurae I. Schema figu- 
rae est: 

«M est P; S est M; ergo S est P. »; simul (hic, 
et similiter in schemate sequentium figurarum) ante subiectum 
cuiuslibet propositionis posita esse possunt : « Omnes, aliqui » ; 
et copula negativa esse potest. - — Regulas novas pro hac 
figura dat versus : «Sit minor affirmans, maior 
vero generalis» i. e. universalis. 

Probatio ( Frick ): 1) Si minor negativa esset, etiam 
conclusio esset negativa ; hinc P universale ; tunc etiam in maiore 
P deberet, esse universale, ideoque maior negativa. Nunc ex dua- 
bus praemissis negativis nihil sequitur. — Ad 2). Si maior es-, 
set particularis, ob minorem affirmativam medius bis particu- 
laris esset, ex quo nihil sequitur. 

Applicationes harum regularum : Maior hinc solum esse 
potest a aut e ; minor solum a aut i. Tunc ex 12 modis remanent 
soli 6 : aaa; (aai); aii; eae; (eao); eio. Duo modi in parenthesi 
positi superflui sunt, quia eorum conclusio iam in modis aaa et 
eae continetur; et quia ex praemissis non omnia deducunt, quae 
ex iis inveniri possunt. Hinc solum remanent 4 formae: aaa 

(quod vocatur Barbara), eae (Celarent), aii (Darii), eio (Ferio). 
Hae sunt formae secundum regulas possibiles. 

Probandum restat, hos modos non solum nondum 
esse exclusos, sed etiam positive valere (non forte ex- 
cludi ex regulis interim nondum notis), a) Aristoteles dat 
hanc probationem positivam per principia generalia. Validitas 
formae a a (Barbara) sequitur ex « d i c t o de omni», quod 
ita enuntiat : Quia P de toto M praedicari potest, non datur M, 
quod non sit P ; si igitur S est M, simul debet esse P. Modum aai 
non indicat, quia solas praemissas considerat et addit, quid inde 
sequatur ; cum ex aa iam sequatur a, i in eo inclusum est, et nihil 
novi, sed solum pars conclusionis totalis (est illatio immediata 
subalternationis). — Pro ea (Celarent) Aristoteles adhibet 
aliud «dictum de nullo»; Si P de quolibet M negatur, 
tunc etiam de omni S, quod semper M est. — Ad a i (Darii) : 
si omnes M sunt P, tunc etiam aliqui S* qui sunt M. — ei (Fe- 
rio) : Si nullum M est. P, etiam non illi « aliqui S », qui sunt M. 
In hac igitur figura maior semper enuntiat principium de omni 
et de nullo ; in minore huic principio aliquid subordinatur aut 
universaliter aut particulariter. 

b. Aliae probationes. Goblot derivationem datam solum, repetit. Prin- 
cipia sic enuntiat: Dictum de omni: quod de specie aliqua enuntiatur, valet etiam 
de omnibus subieetis, de quibus species praedicatur; P dicitur de specie M; tunc 
valet etiam de omnibus subieetis (de aliquibus aut omnibus S), de quibus species 
edicitur. Dictum de nullo: Quod (se. P) de omni genere (M) negatur, etiam de 
subieetis negatur (de omnibus aut aliquibus S), de quibus genus (M) enuntiatur. 

Formulam etiam clariorem, quae similitudinem 4 formarum 
manifestat, Sigwart dat : In prima figura habentur solum duo 
diversi modi concludendi, sc. : modus positivus : omnes M sunt P 
(seu si aliquid est M, est P) ; nunc aliqui aut omnes S sunt M ; 
ergo aliqui aut omnes S sunt P. Dein modus negativus : omnes 
M non sunt P (si aliquid est M, non est P) ; nunc aliqui aut omnes 
S sunt M ; ergo aliqui aut omnes S non sunt P. Differentia pro- 
positionis minoris, vel universalis vel particularis, hic essen- 
tialis non est ; quia, idem subiectum, quod in minore est, in con- 
clusione repetitur. Haec derivatio clarissime ostendit similitu- 
dinem omnium formarum ; et eo quod maior universaliter pro- 
positioni hypotheticae aequiparatur, consequentia harum 4 for- 
marum maxime evidens apparet. 

Probatio antea indicata ex comparatione circulorum in uno ex- 
emplo (Barbara) in sua claritate et simul complicatione apparet. Maior univer- 
salis affirmativa (omnes M sunt P) admittit duas repraesentationes 



— Idem valet de minore (omnes S sunt M): 



— Si circuli combinantur omni modo possibili, ita ut circuli pro M se tegant, 
accipiuntur 4 formae: 



• — Si in liis omnibqs omittitur circulus pro M, remanent duae formae: 



Quia utraque est forma pro « omnes S sunt P », probatum est, hanc conclusionem 
semper valere. 

Simplicissime sunt probationes mathematicae (Jevons). Nominat 
subiectum A, medium B, praedicatum C, et minorem praeponit. Tunc pro jubara 
valent aequationes A = AB et B = BC. Inde substitutione sequitur A = ABC (seu 
A habet simul proprietates B et C); hinc omittendo B (quod proprietates B et C 
habet, evidenter dici potest, B habere), sequitur A = AC; seu in lingua ordinaria: 
A est C. Exemplum: Natrium est metallum; omnia metalla conducunt electricita- 
tem; ergo natrium conducit electricitatem. — Celarent: A = AB; B = BC' (ubi 
C' ut scimus est non-C); hinc A = ABC' aut A = AC' (A non est C). — Darii: 
Hic simpliciter A poni potest pro « aliqua subiecta », quod in conclusione immu- 
tatum revertitur; tunc probatio eandem formam habet, ac pro Barbara; A = AB; 
B = BC; ergo A = AC, (aliqua A sunt B). — Similiter pro Ferio: A = AB; 
B = BC'; ergo A = AC' (aliqua A non sunt C). 

Jevons ampliationem addit, quae sensum talis calculationis clariorem reddit: 
Ex duabus identitatibus partialibus etiam simplex identitas sequi potest. Si A = AB 
et simul B =AB, immediate sequitur : A = B. Hic est casus in triangulo aequila- 
terali et aequiangulari. Hic conclusio est universalis et simplicior quam praemissae, 
et omnia continet quae ambae praemissae. Interdum ex duabus identitatibus par- 
tialibus sequitur identitas restricta, i. e. ex duabus notis subieeti earum aequalitas 
partialis. Ex B = BA et B = BC (seu B habet duas notas A et C), sequitur 
BA = BC. Exemplum: Kalium est metallum; kalium natat super aquam; ergo ali- 
quod metallum natat super aquam; haec forma conclusionis omittit verbum Kalium. 

3. Regulae et. formae figurae II. Schema 
hic est : « P est M ; S est M ; ergo est S est P ». Pro hac figura 
valet regula: «Una negans esto, maior vero 
generalis». 

Probationes simplices et claras affert Frick : Ad 1) 
Si ambae praemissae essent affirmantes, medius semper parti- 
cularis esset, ideoque conclusio impossibilis. Ad 2) Cum igitur 
conclusio negativa sit, P in ea universale est, ideoque etiam in 
maiore, quae universalis erit. — * Propter has regulas ex 12 for- 

mis possibilibus 6 excidunt : sc. omnes positivae aaa, aai, aii, iai ; 
ex negativis : ieo, oao. Ex modis, qui remanent aeo iam conti- 
netur in aee, ideo ut superfluum omittitur ; similiter eao in eae 
continetur. Hinc remanent 4 formae (principales) ut possibiles : 
eae (Cesare); aee (Camestres); eio (Festino); aoo (Baroco). 

Nunc probandum est. has formas omnes va- 
lere. a. Aristoteles in iis comnexionem universalem nondum 
agnovit, qualem in I. figura per duo dicta (de omni, de nullo) 
statuerat. Ideo adhibet methodos indirectas. Reducit 
quamlibet harum formarum per quandam operationem ad cer- 
tum modum I. figurae ut aequival entem ; tunc eius validitas con- 
stat. Sic dicitur pro Cesare : Si M de nullo P valet, et M de 
omni S, maior converti potest in : P valet de nullo M. Tunc ha- 
betur forma Celarent I. figurae, ex qua sequitur : nullum S 
est P. Eodem modo reducit Camestres in Celarent, conversio- 
ne minoris et commutatione praemissarum ; hoc dat primo con- 
clusionem: nullum P est S; hoc autem per simplicem conver- 
sionem id producit, quod quaeritur : nullu m S est P. Festino 
per conversionem maioris negativae fit Ferio. Solum in Ba- 
roco talis directa reductio non possibilis est. Ideo hic adhibet 
demonstrationem indirectam : tentando supponitur, consequens 
rectum non esse, hinc eius contradictorium valere; hoc coniun- 
gitur eum maiore, ita ut nunc forma Barbara adsit ; ex ea au- 
tem sequitur contradictorium minoris. Quia minor ut vera sup- 
ponitur, hoc impossibile est. Ergo suppositio tentata, quod con- 
sequens primigenium falsum sit, non rectum est; hinc conse- 
quens rectum est, et syllogismus validus. 

b. P r obationes directae. Praeter has deductiones 
indirectas certe directae magis etiam desiderantur, et ut poste- 
riori tempore invenerunt, vere dari possunt. Optima via ad 
hunc finem est, claras reddere cogitationes, quae omnibus for- 
mis hic subshnt. Gobio i hoc ita facit: Figura excludit S ex ge- 
nere P (seu conclusio negativa est), aut quia S non habet cha- 
reeterem M, qui generi P convenit (S non est M, quod P est); 
aut quia S habet characterem M, qui generi P non convenit 
(S est P, P non M). Haec explicatio simplicior etiam reddi pot- 
est eo quod duae partes in unam formulam comprehenduntur. 
S de P negari debet, quia unum in extensione M iacet, aliud 
autem extra eam. 

Sigwart iterum dat claram explicationem ex forma syllo- 
gismi condicionalis, qui summopere evidens est, quia princi- 
pium in ipsius verbis iacet. Duae classes formarum huius fi- 
gurae sunt : 1) Nullum P est M (si quid est P, non est M) ; nunc 
omnia aut aliqua S sunt M; ergo eadem (omnia aut aliqua) 
S non sunt P. 2) Omne P est M (si quid est P, est M); sed ali- 
qua aut omnia S non sunt M; ergo eadem (aliqua aut omnia) 

S non sunt P. In I. figura- ex validitate antecedentis validitas 
consequentis deducebatur ; in II. figura viceversa ex eo, quod 
consequens non valet, concluditur antecedens non valere. In 
utraque figura maior in forma hypothetica eundem aspectum 
praebet : si aliquis est M, est (non est) P ; tunc I pergit : omnes 
(aliqui) S sunt M; ergo omnes (aliqui) S sunt (non sunt) P. 
In II autem pergit: omnes (aliqui) S noo sunt (sunt) M; ergo 
omnes (aliqui) S non sunt P. 

Validitas formarum iterum probari potest per comparationem circulorum, ut 
saepe ostendebatur. Non liie intramus in hanc probationem, quia prolixior est ; 
etsi ceteroquin facile intelligatur. 

Praecipue brevis est demonstratio per formulas logisticas. J evons ut exem- 
plum dat derivationem pro Camestres ope contrapositionis; per eam, ut vidimus 
ex propositione: metallum est elementum, formatur aequivalens: non-elementum 
est nullum metallum. Sic ex propositione: omne A est B (A = AB) fit alia: 
non-B est non-A (B' = B'A/). Nunc ad Camestres: balaenae non habent respira- 
tionem per aquam (S — SM'); veri pisces habent respirationem per aquam 
(P = PM). TJltimum pro fine substitutionis scribi debet: entia sine respiratione 
per aquam non sunt pisces (M' = M'P'). Tunc conclusio per, substitutionem est: 
S = SP'M’, seu S = SP', balaenae non sunt veri pisces. 

Aliae formae secundum idem principium progrediuntur. Cesare: M=:MP'; 
S = SM; ergo S = SMP' (S non est P). — Baroco: P = PM; vS = vSM' (ubi 
vS dicit: aliqua S). Ex primo per contrapositionem, oritur: M' = MTlj^jioc in 
coniunctione cum minore producit: vS =vSM'P'; aut =vSP' (aliqua S . non 
sunt P). — Festino: P = PM', ex quo sequitur: M = MP'; vS = vSM:= vSMP' : 
seu aliqua S non sunt P. 

Uelerweg : Apud Cesare et Camestres solum P et S sua luca mutarunt. Inter 
se reducuntur per conversionem conclusionis universalis, negativae. Goilot: P aut 
M etiam possunt esse singulare quid; e. g. verus maleficus habuerat has proprie- 
tates; aceusatus (individuum) has proprietates non habet; ergo non est maleficus. 

4. Regulae et formae figurae III. Schema 
huius figurae est: M est P, M est S; ergo S.est P. Pro hac fi- 
gura regulae sunt : «Sit maior affirmans, conclu- 
sio particularis». 

Probatio regularum ( Frick ) : Ad 1) sicut in figura I : si 
minor negativa esset, (M non est S), etiam conclusio hoc esset 
(S non est P) ; ergo P esset universale; ergo etiam in maiore; 
hoc autem postulat maiorem negativam ; sic utraque praemissa 
negativa esset, quod impossibile. — Ueberweg dat probationem 
magis directam : In minore negativa S a M excluditur (tota- 
liter aut partialiter) ; tunc autem totaliter in P iacere potest 
aut etiam totaliter extra P iacere; ergo univoca conclusio non 
esset possibilis. — Ad 2) In minore affirmativa S est terminus 
particularis, ergo conclusio particularis. 

Applicatio ad formas possibiles. Secundum regulae exci- 
dunt : aaa, aee, aeo, aoo, eae, ieo. Possibiles manent 6 formae : 
aai (Darapti), eao (Felapton), iai (Disamis), aii (Datisi), oao 
(Bocardo), eio (Ferison). Attendi meretur, quod numerus for- 

marum possibilium, si formae omnes rectae, etsi superfluae 
assumantur, in omnibus 3 figuris est 6. 

a. Demonstratio, quod omnes hae formae vere valent, ab 
Aristoteles, iit per reductionem ad primam figuram. Darapti redit ad Darii, 
eo quod minor conversione per accidens particularis iit. Praeterea ut Aristoteles 
advertit etiam reductio ad impossibile fieri potest, sicuti etiam in aliis casibus; 
etiam expositio possibilis est: si omne M simul est P et S, etiam hoc S, quod M est; 
sed si hoc S est P, valet propositio : aliquod S est P, - — Pelapton per conversionem 
minoris in propositionem particularem fit Pori o. — Ex Disamis per conversio- 
nem maioris et commutationem praemissarum fit Darii; item ex Datisi per so- 
lam conversionem minoris. — Bocardo valere probatur per reductionem ad impos- 
sibile; sed hic etiam directa derivatio fit; si valet: aliqui M non sunt P et 
omnes M sunt S, etiam valet: si omnes M sunt S, etiam illi M, qui non sunt P; 
dantur igitur aliqui S sine P (aliqui S non sunt P). — Ferison per conversionem 
minoris, fit Ferio. Tlieoretici momenti hic sunt quaedam initia directae deductionis. 

b. Directae deductiones. Sigwart pro illa ordinat formas in 2 classes, 
positivas et negativas. Tribus formis positivis (aai, iai, aii) commune est, quod 
duo diversa praedicata eidem subiecto conveniunt. Nam apud subiectum « omne M » 
et « aliquod M », ultimum utrique propositioni commune est et ex eo solo conclu- 
ditur. Ergo 2 praedicata praemissae inter se sociabilia sunt, non se excludunt, sed 
simul eidem conveniunt. Ideo valet : aliqui S sunt P. — In 3 negativis modis com- 
mune est, quod P in uno subiecto deest (M non est P), de quo S valet (M est S); 
ideo inter S et P non est conexio necessaria; ergo aliqui S non sunt P. Ad pri- 
mam igitur classem pertinet maior aliqua tacita: si duo praedicata eidem sub- 
iecto conveniunt, partialiter coineidunt (i). Ad secundam classem pertinet maior: 
si ex duobus praedicatis unum in subiecto habetur, aliud non, non necessario co- 
haerent (o). Ad hanc « novam maiorem » duae praemissae ut minor adnumerari 
possunt. Conclusio est negatio necessitatis, aut necessariae exclusionis aut neces- 
sariae conexionis. Per maiorem tacitam non intendimus dicere, syllogismum so- 
lum eius accessu completum fieri ; pariter ut formae. I. figurae etiam non po- 
stulant accessum dicti de omni. Consequentia singulae cuiusdam formae etiam 
intelligi potest, si principium non in sua universalitate cognitum sit. Si e. g. in 
singulari casu video, aquam esse fluidam et transparentem, ideo scio, aliquod flui- 
dum transparens esse; pro hoc sufficit cogitatio, ea hic eoincidere. Idem clarius 
etiam est in notis conceptualibus, Quaelibet notae, quae simul in subiecto contin- 
gunt, non inter se excludunt. 

Iterum pro hae demonstratione illustratio per circulos iuvare potest, in quod 
non ingredimur. — Pariter possibilis est methodus logistica. Sic e. g. Darapti dat 
aequationes: M = MP et M = MS; ex hoc solo non proceditur; prius aliqua pro- 
positio convertenda est; e. g. minor in: aliquod S est M: hinc: vS = vSM. Tunc 
substitutio dat: vS=vSMP; seu aliqua S sunt P. Similiter in aliis casibus, in 
quibus minor eodem modo convertitur. Solum pro Disamis maior convertenda est: 
hoc proximp dat conclusionem: aliqua P sunt S. Pro Bocardo demonstratio talis 
clara non est. 

Goilot censet: III. figura non continet nisi 5 formas, quia Disamis et Datisi 
coineidunt. Hoc verum non est ; certe in Disamis praemissae commutari possunt ; 
tunc autem secundum regulas figurae sequitur conclusio: aliqua P sunt S; hinc 
solum per ulteriorem conversionem oritur: aliqua 8 sunt P. Propositiones, quae 
per conversionem inter se transformantur, non sunt identicae. 

5. Regulae et formae figurae IV : Eius sche- 
ma secundum Frick est: M est S; P est M; ergo S est P. Ut 
iam vidimus, alii tunc loquuntur de modis indirectis figurae I. 
Duae praemissae in pluribus formis ab eo cui leguntur, proxi- 
me in sensu I. figurae apprehenduntur, usque dum eis dicitur, 

quid ex terminis ut subiectum et praedicatum intendatur ; cor- 
respondenter conclusio naturalis hic esset : P est S, quae si 
hoc desideratur, postea solum convertitur; ideo loquuntur de 
modo indirecto. Sed haec ratio non valet pro omnibus for- 
mis huius figurae, ut videbimus. 

Regulae figurae sunt : 1) «Si minor affirmans, 
maior sit universalis»; tunc enim praedicatum M mi- 
noris est particulare ; ergo M in maiore debet esse universale ; 
hinc etiam maior ipsa. 

2) «Si maior affirmans, conclusio particula- 
ris»: Si maior affirmativa est, eius praedicatum S est par- 
ticulare ; ergo idem est S conclusionis, seu conclusio ipsa. 

3) «Si una negans, minor sit universalis». 
Nam si minor esset particularis, etiam P in minore hoc esset; 
alia ex parte, quia conclusio negativa esse debet, P in ea de- 
beret esse universale, seu haberet maiorem extensionem quam 
in praemissis. 

Secundum has regulas formae possibiles manent 5 : aai 
(Baralipton), aii (Dabitis), aeo (Fapesmo), eae (Celantes), ieo 
(Frisesonorum). — Si in schemate figurae IV maior primo loco 
scribitur, id quod multi faciunt, et maior et minor commutan- 
tur et formae erunt: aai (Bamalip), aee (Calemes), iai (Dima- 
tis), eao (Fesapo), eio (Fresison). 

Demonstratio, has formas valere, plerumque ut res mirioris mo- 
menti negligitur. Hoc partim iure fit, sc. pro tribus modis, qui tribus primis mo- 
dis I. figurae prorsus correspondent, solum cum conclusione conversa. Sic in Ba- 
ralipton ex praemissis MaS, PaM, iam ex Barbara valide sequitur: PaS; ex hoc 
ope conversionis fit SiP, cuius recta consequentia igitur, nova probatione non indi- 
get. Pariter in Celantes ex praemissis MeS, PaM secundum Celarent sequitur PeS, 
quod conversione fit SeP. In Dabitis ex praemissis MaS, PiM secundum Darii se- 
quitur PiS, ergo conversione SiP. Hae igitur 3 formae non postulant ulteriorem 
probationem suae validitatis. Sed hoc non explicat duos ultimos .modos. In Ferio 
conclusio nequit converti; hinc non habet modum indirectum. Sed duo modi facile 
reducuntur ad II. figuram, ad formam Festino: si maior convertitur et utraque 
praemissa commutatur. Sic ex Fapesmo cum MaS, PeM tunc fit: PeM, SiM, seu 
Festino cum conclusione SoP. Ex Frisesonorum cum MiS, PeM tunc fit PeM, SiM, 
i. e. iterum Festino cum conclusione SoP; 

Hae formae etiam per circulos probari possunt. Tunc bene apparet, nullam 
conclusionem cum P ut subiecto derivari posse, quia tunc omnes 4 propositiones 
(a, e, i, o) possibiles sunt; sed cum S ut subiecto solum 3 conclusiones possibiles 
sunt (e, o, i); et medium eorum, o nec cum e nec cum i in contradictione est. 

Aristoteles pro ultimis 2 formis adhibet reductionem ad Ferio per commu- 
tationem praemissarum et conversionem utriusque ; sic Fapesmo (cum MaS ; PeM) 
fit Ferio (cum MeP; SiM); ex Frisesonorum (cum MiS; PeM), pariter Ferio ori- 
tur. Similia secundum eum etiam pro tribus primis modis huius figurae possibilia 
sunt. De talibus deductionibus adhuc agemus. 

6. Generalia de modis, a. Logica medii aevi coniun- 
gebat modos, quorum nomina et significationem iam scimus in 

versibus memorialibus, quorum una expressio est haec : 

(1) Barbara, Celarent, Darii, Ferio, (4) Baralipton, 
Celantes, Dabitis, Fapesmo, Frisesonorum, 

(2) Cesare, Camestr.es, Festino, Baroco, (3) Darapti, 
Felapton, Disamis, Datisi, Bocardo, Ferison. 

Hi versus inveniuntur in summulis Petri Hispani, sed veteriores sunt. Secundum 
Prcmtl et versus et tota directio logicae illius temporis esset imitatio operis graeci 
Pselli, cum alii vieeversa in Psello videant translationem summularum Petri His- 
pani. Psellos reddit nomina artificialia formarum in versibus, qui sensum habent; 
e. g. pro I. figura in propositione rpappata sypailiE YpaquSi te/vixo^ ( = litteras 
scripsit stilo artifex). In hae forma magis ingeniosa utique pereunt indicationes, 
quae in nominibus latinis circa proprietates logicas formarum continentur, quae ma- 
gni momenti theoretiei sunt ; de iis statim agemus in doctrina de reductione mo- 
dorum inter se. 

b. Obiectiones. Aliqui reeentiores logici impugnant validitatem aliquo- 
rum horum modorum, qui universaliter agnoscuntur. Covtural : Propositiones uni- 
versales abstrahunt ab exsistentia obiectorum, quae vocabula designant; particu- 
lares vero hanc exsistentiam enuntiant; aliqui A sunt B, dicit: dantur aliqui AB. 
Ergo ex: omnes A sunt B, non sequitur: aliqui A sunt B; praemissae universales 
non permittunt deducere conclusionem particularem. — - Iam prius vidimus, has 
doctrinas linguae 'ordinariae non correspondere. Propositio geometrica: aliqua pa- 
rallelogrammata sunt quadrata, nihil dicit de exsistentia harum figurarum; si non 
forte exsistentia intelligeretur ut mera possibilitas, ut absentia contradictionis. In 
logica traditionali autem subalternatio semper ita sumitur, ut termini propositio- 
nis universalis in eodem sensu exsistentiam enuntient, quo propositiones particulares 
inde derivatae. 

Keynes hic saltem concedit, plures opinoines aeque possibiles esse et solum 
eondicionate loqui vult. Si omnis propositio S et P supponit exsistentes, non requi- 
ritur specialis suppositio pro validitate eonelusionis ; tunc omnia procedunt secun- 
dum notas regulas syllogismi. Hoc suppositum tacito in doctrina semper factum est. 
— Accuratius dicendum videtur: opinio universalis potius abstrahit ab exsisten- 
tia reali et esse aut exsistere sumit in sensu conceptuum contradictione carentium. 
Nam propositiones eum conceptibus in se contradictoriis pro nulla operatione lo- 
gica adhiberi possunt, sed perpetuo ad contradictiones ducunt. Eodem iure dici- 
tur: circulus quadratus est rotundus (quia circulus), .quam circulus quadratus non 
est rotundus (quia quadratus). Ilie igitur . fundamentum omnis ratiocinii, lex con- 
tradictionis negatur. Fere solum propositio: circulus quadratus est contradictio, ut 
vera designanda est. 

§ 3. Transformatio formarum in se invicem. 

1. Transformatio ut demonstratio validita- 
tis alicuius formae. 

a. Veterior logica efferebat superior itate ni I. figurae supra 
alias variis rationibus: 1) Est universalior quam aliae; nam ipsa sola possidet 
species omnes possibiles conclusionum (a, e, i, o); praecipue ei proprium est, ut 
demonstret propositionem universalem affirmativam (a), quae pro scientia sum- 
inum momentum habet. Nam maioris ponderis est, de obieeto aliquid positivi 
enuntiare, quam solum de eo aliqua negare, per quae obieetum tantum sat im- 
perfecte cognoscitur; et haec propositio simul est universalis. 2) Figura , prima 
per claritatem, crnli qua consequentia intelligitur secundum Aristotelem omnes alias 
superat, ita ut aliae suam evidentiam ex reductione ad I. figuram mutuentur; est 
similis oppositio, sicut inter lucem solis ab eo promanantis et lucem planetarum, 

quae solum lucem solis reflectunt. 3) Termini (subieetum et praedicatum) conclu- 
sionis etiam in praemissis in eodem loco propositionis stant, subieetum primo loco, 
praedicatum secundo; hoc non valet in duabus aliis figuris. 4)Conclusio I. figurae 
habet qualitatem maioris, quantitatem minoris. 5) In I. figura clare apparet quod 
P, quod in maoire de omni M asseritur aut negatur, etiam de S asseri aut negari 
debet, et quidem aut de omni S aut de aliquibus S, prout in minore de omni aut de 
aliquo S affirmatur. — Ex talibus rationibus concludebant veteres, recte Aristotelem 
in solis formis I. figurae perfectos syllogismos vidisse, eum alii im- 
perfecti nominandi sint. Aristoteles ipse pro hac assertione solum illam rationem 
nominat, quod solae formae I. figurae nullo alio indigent, ut earum validitas co- 
gnoscatur, quod non ut reliquae primum ad alias figuras reduci debeant (ratio 2° 
loco allata). 

Ex rationibus allatis pleraeque nullum valorem habent. Si I. figura universalior 
dicitur, quia omnes species propositionis ut conclusionem habere possit, hoc non 
spectat singulas formas huius figurae, quae solae sunt aliquid vere exsistens, sed 
classem, quae est aliquid artificiale. Si singulares formae ratiocinii, sicut in reali 
cogitatione contingunt, considerantur, verum manet, formam Barbara habere posi- 
tionem specialem, quia illa sola deducit propositionem affirmativam universalem. 
Haec autem ratio non valet pro 3 aliis formis huius, figurae, ideoque non est pro- 
prietas universalis huius figurae. — Utrum consequentia in formis I. figurae maio- 
rem evidentiam habeat, quam in aliis figuris, hoc in sequenti paragrapho inquire- 
mus, in qua principia universalia singularum figurarum consideramus et compara- 
mus. — Quod termini conclusionis solum in I. figura in eodem loco propositionis 
occurrant, sicut in praemissis, verum est. Cum figurae praecise ex hac proprietate 
divisae, sint, necessarium est, in una figura eandem positionem accidere, in alifednae- 
qualitatem. Hoc forte in aliis perspicientiam consequentiae difficiliorem reddere 
potest, sicuti hoc agnoscitur pro IV. figura, quae nobis ideo ut minus naturalis ap- 
paret. Ceterum haec diversitas positionis, sicuti successio praemissarum in reali 
cogitatione fere nullum momentum possidet. — Convenientia conclusionis cum qua- 
litate maioris et quantitate minoris certe aeque parum significat ac faceret conve- 
nientia cum quantitate maioris et qualitate minoris. — Ad 5. rationem postea re- 
vertemur. — Assertio alias figuras solum per reductionem ad I. figuram ut validas 
cognosci, a recentiori logica universim reiicitur.-Verum solum est, Aristotelem actua- 
liter per iianc viam indirectam processisse, quia alia principia universalia nondum 
cognoscebat. Secundum Lotze ratiocinia aliarum figurarum satis evidentia sunt, ut 
nullam reductionem requirant. Idem iam ostendit praecedens examinatio singularum 
formarum, derivatio geometrica, logistica, sed etiam logica sensu stricto secundum 
Sigwart et alios. Solae figurae IV. figurae hic secundum persuasionem communem 
inferiores sunt et imperfeetae aliquo modo nominari possunt. Pro figura IT et III 
minor perfectio non apparet. Demonstrationem accuratam huius rei dabit sequens 
paragraphus. Comprobationem praeticam perfectionis similis diversarum figurarum 
etiam praebet observatio psychologia, quod etiam logice inculti, immo ipsi infantes 
syllogismos diversarum figurarum (excepta IV.) sponte sat mature solvunt, etsi de 
principiis universalibus nihil sciant; nam ex relationibus in praemissis novam rela- 
tionem inter S et P detegunt; maxime post aliquod exercitium, ex quo discunt, de 
quanam re hic agatur. Quaedam superioritas I. figurae pure gradualis est, non es- 
sentialis. 

Ex dictis variae opiniones de magna inferioritate reliquarum figurarum exclu- 
duntur. Hamilton reiiciebat omnes figuras praeter primam, eum non sint nisi mu- 
tationes eius accidentales, expressio mutilata (?) complexus spiritualis. — Kmt: 
Aliae figurae saltem implicite ad primam reduci debent, ut earum validitas mani- 
festa fiat. Aliae figurae non sunt naturales, sed inutilis inventio logicae. Sunt cir- 
cuitus, et conclusio ab eodem medio figurae I. derivari potest (cfr. liic exemplum 
contrarium apud Baroco). 

b. Principia reductionis formarum apud Aristotelem. 
ipse ut iam vidimus duas adhibet methodos : 1) conversionem singularis praemissae 

et conversionem loci inter 2 praemissas, ita ut illa forma transformetur in formam 
figurae I. et validitas eius appareat. Praeterea 2) utitur demonstratione indirecta, 
eo quod reieetio alicuius formae ad contradictionem ducit, hinc recta non esse de- 
monstratur. Ceterum Aristoteles occasione data etiam demonstrationem directam 
non negligit (ut vidimus). 

Qualis reductio adhibenda sit pro diversitate formae, indicant bene nomina 
artificialia scholasticorum in singulis suis litteris : nempe : Consonans ini- 
tialis nominis (B, C, D^ F) semper indicat, ad quam formam primae figurae forma 
examinanda reliquarum figurarum reduci possit, sc. ad illam cum eodem consonanti 
initiali (Cesare ad Celarent, Disamis ad Darii). 3 primae vocales indicant speciem 3 
propositionum syllogismi, utrum a, e, i, o. Si aliquam vocalem sequuntur litterae 
s vel p, hoc dicit praecedentem propositionem convertendam esse, aut simpliciter (s) 
aut per accidens (p), e. g. Cesare, Felapton. Keynes addit: s et p in fine vocabuli 
dicit, quod conclusio novi syllogismi convertenda sit, simpliciter aut aceidentaliter. 
Consonans m dicit, duas praemissas mutandas esse (Disamis); littera e (Bocardo), 
conversionem non sufficere, sed demonstrationem indirectam requiri: propositio ante 
c omittenda est, alia coniugenda cum contradictorio conclusionis etc. 

Usus harum regularum exemplis facile perspicitur. Si syllogismus 
in verbis datur, primum eius nomen quaeritur: Determinatur igitur figura ex posi- 
tione medii in duabus praemissis, utrum bis in initio (III), vel fine (II), vel di- 
verso loco, et quidem cum naturali positione pro S et P (I), aut positione inversa 
(IV)-J si simul attenditur species propositionum (a, e, i, e), nomen formae constat. 
Litterae huius vocabuli tunc indicant, quae operationes exsequendae sint, ut syllo- 
gismus ad I. figuram reducatur. Exemplum: aliqui malefici sunt potentes; omnes 
malefici sunt infelices; ergo aliqui infelices sunt potentes. Medium hic bis stat 
initio; ergo III. figura; praemissae sunt i, a; ergo Disamis. Vocabulum indicat, 
maiorem simpliciter converti debere et successionem praemissarum mutandam esse, 
feic oritur : omnes malefici sunt infelices ; aliqui potentes sunt malefici ; ergo aliqui 
potentes sunt infelices. 

c. Demonstratio indirecta probat, ex -negatione consequentis 
contradictionem creari, hinc consequens verum esse debere seu formam recte con- 
cludere. Pro hac re adhibetur syllogismus I. figurae. Demonstratio nititur in regula 
prius probata: ex contradictorio consequentis in valido syllogismo sequitur contra- 
dictorium antecedentis. Pro applicatione igitur contradictorium consequentis con- 
iungitur cum una praemissa, ita ut secundum I. figuram contradictorium alterius 
praemissae sequatur. Ita adversarius cogitur aliquid negare, quod prius concessit; 
hinc sibi contradicere. Ita probatur, initium huius demonstrationis, sc. negationem 
consequentis falsum fuisse. Hic processus usu venit apud Baroco et Bocardo. — 
Exemplum apud Baroco: Omnis virtus bona est; quaedam aemulatio non bona est; 
ergo quaedam aemulatio non est virtus. Ad demonstrationem indirectam igitur nunc 
su Pl? on ^ u L contradictorium conclusionis verum esse, ergo : omnis aemulatio virtus 
est. Si maior retinetur et cum hac nova propositione coniungitur, habemus : Omnis 
virtus est bona; omnis aemulatio est virtus; ergo (secundum Barbara): omnis aemu- 
latio est bona. Hoc autem contradicit minori prius concessae; ergo nova conclusio 
falsa est; ergo etiam antecedens, ex quo fluit; ergo (quia maior ut vera supponitur) 
nova minor falsa est, sc. hypothesis ad examinationem tentata, seu contradictorium 
consequentis syllogismi examinandi. Ergo hoc ipsum consequens verum fuerat, seu 
syllogismus validus. 

Keynes addit, formas, quae in quaestione sunt etiam directe ad I reduci posse, 
si negativi termini in auxilium vocantur, id quod vetus logica non facit. Tunc per 
obversionem unius praemissae et contrapositionem alterius ex Baroco directe oritur 
Darii. Baroco: PaM; SoM; ergo SoP; inde fit M'eP; SiM; ex quo secundum Ferio 
sequitur SoP. Idem processus coniunctus cum permutatione praemissarum transfor- 
mat Bocardo in Darii: Bocardo: MoP; MaS; ergo SoP. Inde fit: MaS; P'iM; 
ergo: PUS = SiP' = SoP. 


2. Transformatio omnium singularum figu- 
rarum inter se. 

a. Iam Aristoteles lias possibilitet.es quasi exhausit. Perlustrat omnes for- 
mas cuiusvis figurae, et monstret utrum et quomodo in formas duarum aliarum 
figurarum transformari possit. Sufficiat liic conspectus summarius: Non transfor- 
mari potest Barbara, quia nulla alia forma habet conclusionem a; pariter non Bo- 
eardo et Baroco, quia conversio propositionis a duas praemissas particulares facit, 
ex quibus conclusio impossibilis est. 

Pro tranf oi matione inter I et IX valet : Celarent per conversionem maioris 
transit in Cesare: (MeP; SaM) in (PeM; SaM). Ferio per conversionem maioris 
in festino: (MeP; SiM) in (PeM; SiM). In hoc etiam transformationes inversae 
includuntur, quas iam prius fuse tractavimus (in demonstratione validitatis). 

Transformatio inter I et III. Darii per conversionem minoris transit in Datisi : 
MaP; SiM = MiS (Datisi). Pariter Ferio in Festino: MeP; SiM = MiS (Festino). 
Vicevprsa omnes formae III (praeter Bocardo . in I transformari possunt, ut iam 
vidimus. Sic per conversionem minoris: Darapti in Darii; Felapton in Ferio. Ma- 
gnam difficultatem praebet Disamis, in quo conversio minoris daret duas praemissas 
particulares. Ideo hic proxime maior convertenda est et praemissae permutandae: 
(MiP; MaS) fit (Mafe; PiM); inde secundum Darii conclusio PiS, quae simpliciter 
.:i vertitur in SiP. 

Transformatio inter II et III possibilis non est pro Cesare et Camestres, quia 
in III non occurrunt conclusiones universales. Festino per conversionem utriusque 
praemissae fit Ferison et viceversa. Modi positivi III non in II transformari possunt, 
quia II solum conclusiones negativas habet; sed Felapton et Ferison per conv.eysio- 
nem utriusque praemissae transeunt in commune Festino. 

b. Reductiones in logica reeentiori. 'Keynes: Valor logicus 
reductionis est, quod sic aequivalentia formarum in diversis figuris probatur id 
quod pro theoria scientifica alicuius momenti est. Si termini negativi adhibentur 
omnis modus in quemlibet alium transformari potest; sic Barbara, in Celarent: 
MeP'; SaM; ergo SeP'. Similiter viceversa; item Darii et Ferio inter se. Coutwat: 
Secundum Leibniz ex figura I oritur II per conversionem maioris, III per conver- 
sionem minoris; IV per conversionem conclusionis. 

Demonstratio indirecta Aristotelis a recentioribus idterius evoluta est ad osten- 
dendam conexionem totarum formarum. Iam Leibniz (apud Couturat) dat regulas: 
Si ex modis I maior et contradictorium consequentis ut novae praemissae sumuntur, 
inde sequitur (ut iam scimus) contradictorium minoris; hoc dat modos II; sic ex 
Barbara oritur Baroco, ex Celarent Festino etc. Si vero minor et negatio conse- 
quentis uniuntur, inde sequitur negatio maioris; hoc dat modos III: ex Barbara 
Bocardo, ex Celarent Disamis etc. 


§ 4. Significatio figurarum et principia eorum universalia. 

1. Aestimatio diversa syllogismi et figura- 
rum eius. 

a. Conspectus hist-oricus. TJeberweg: Agnitio universalis syllo- 
gisticae aristotelicae in posteriori tempore varios adversarios invenit. Fr. Bacon 
antesignanus methodorum inductionis non negat, syllogismo scientiam augeri; sed 
censet, hanc methodum non sufficere pro complicatione naturae; eam autem pro 
facilioribus quaestionibus aptam esse. (Etiam in scientiis deductivis sola summa 
syllogismorum non est totum. Syllogismus semper dat unum gressum in cogitatione ; 
qualem directionem haec cogitatio sumere debeat, ut aliquid inveniat, hoe postulat 
multas alias deliberationes, de quibus in methodica scientiarum ulterius loquemur. 
Praeterea pro scientiis naturae accedit, quod in inductione medium fundamentale 

habetur, quod postea explicandum eat). — De 4 simplicibus, regulis, quas solas 
Vartesius commendat, alibi agetur. — Leibniz vero doctrinam syllogisticam magni 
aestimabat. Wolff nimis praefert I. figuram; Lcvmbert vero figuras ut inter se pa- 
res considerat iisque propria prineipia assignat: primae dictum de omni; secundae 
dictum de diverso; hanc figuram inservire distinctioni rerum; conclusio enim sem- 
per negativa est; tertiae figurae dictum de exemplo; eam dare exempla et exceptio- 
nes; quartae dictum de reciproco, eum ex specie ad genus concludat. 

Kant omnes figuras praeter primam ut inutiles reiicit; et etiam in prima solum 
videt medium rem iam cognitam elariorem reddendi (de quo sermo iam erat). 
(Jenset, in prima figura sola puras deductiones rationis possibiles esse; in aliis figu- 
ris solum per syllogismos intermedios ad conclusionem -perveniri (etiam Aristoteles 
validitatem earum solum per reductiones probavit). Ad hoc Seberweg dieit : Re- 
vera etiam sine reductionibus figurae confirmari possunt. Et etsi reductiones neces- 
sariae essent, ut credebat, tamen manebant novae formae eonelusionis ; sicuti etiam 
theorema mathematicum novum theorema manet, etsi ipsum ope aliorum probetur, 
Logica non solum faciles figuras evolvere debet, sed omnes formas possibiles, ut 
earum valorem examinet. 

Kiilpe contra syllogisticam profert: in ea deficiunt probationes probabiles ( Ari- 
stoteles praeter syllogismos sic dicta ratiocinia dialectica excoluit, i. e. probabilia). 
Solum respiciuntur deductiones iudicii, quae, ex forma abstrahendo a contento de- 
rivant (Idem valet de multis regulis cogitandi, ut de methodo extrahendi radices, 
quae in numeris quibusvis ope suae formae ad rectum productum ducit). Subiectum 
et praedicatum conclusionis iam parata iacent, ita ut nil novi derivetur (Parati 
iacent termini, non autem relatio nova, quae eos iuget, propositio vera; aut saltem 
nondum ut vera cognoscitur; ut in exemplo, quod ratiocinium ab alio audio, et 
nondum statim ut verum agnosco). Modi validi solum per reductionem ad relationes 
reales statui possunt; ex: P est M, et: M est S, non sequitur: S est,P (Hoc ipsum 
ex forma universali derivatur, ut syllogistica ostendit; forte hoc nominatur ab eo 
relatio realis vel formalis; certe enim relatio realis concreta pro certitudine con- 
sequentiae nihil confort, sed solum pro veritate praemissarum. 

Criticam acriorem syllogismi apud scepticos et positivistas iam prius ut falsam 
reieeimus; optima probatio methodi syllogisticae consistit in exsistentia scientiarum 
deductivarum, in quibus syllogismus in sensu latiori sumptus est proprium medium 
conclusionis; utique sub dominio alicuius finis, sicuti hoc methodica examinat. Im- 
mo in ipsis scientiis inductivis postea videbimus derivationem deductivam explica- 
tionum- ope syllogismi sumini momenti esse ut fundamentum confirmationis per ex- 
perimenta. 

b. Significatio singularum figurarum. I. fi- 
gura applicat propositiones universales (theoreticas et practi- 
cas) ad singulos casus ; invervit pro subordinatione casus spe- 
cialis sub leges universales, e. g. in mathematica, grammatica, 
medicina, in processu iuridico. In aliena lingua secundum re- 
gulas formamus formas nondum auditas cum conscientia recti- 
tudinis. Saepissime forma Barbara adhibetur; fere semper in 
demonstrationibus mathematicis directis. Ueberweg invenit in 
analysi alicuius demonstrationis mathematicae ex 15 ratioci- 
niis 13 ex Barbara. — II. figura detegit differentias : sic si 
coram indice « demonstratio alibi » quae dicitur, perficienda est, 
aut diagnoses medicorum negativae ( Steuer ). Sic apparens so- 
ciabilitas refutatur, falsa subsumptio reiicitur ( Hofler ). — 
III. figura ostendit, cum praesentia certae proprietatis praesen- 
tiam alterius sociabilem esse ; sed etiam refutat falsam gene- 

ralisationem per exempla contraria. — Similiter recentiores 
logici iudicant. Lachelier : I. figura demonstrat aliquam veri- 
tam ; II et III reiiciunt falsitatem alicuius assertionis : secunda 
probat, factum non haberi, tertia assertionem aliquam univer- 
salem falsam esse; ideo conclusio (in III) particularis est, — 
Similiter etiam K eynes : II solum propositiones negativas pro- 
bat; maxime utilis est pro refutatione; est figura exclusiva. Sic 
successive aliae proprietates cogitabiles excluduntur, et sic per- 
venitur ad remanentes. III solum particulariter probat ; ita 
propositio universalis impugnari potest. Praecipue obvia est 
figura, si M est singulare, quod bis subiectum est : Socrates est 
sapiens, Socrates est philosophus ; ergo aliqui philosophi sa- 
pientes sunt. 

Aristoteles copiose inquirit difficultatem probandi aut refutandi determinatam 
propositionem, secundum suam differentiam in qualitate et quantitate. Si numerus 
modorum ad hoc accommodatorum consideratur ut mensura pro crescente facilitate 
probationis, propositio a habet minimam facilitatem, quia pro eius probatione solus 
unus modus praesto est, Barbara. Pro probanda propositione e habentur 3 modi, 
pro i 4 modi, pro o 6 modi. Inverso modo se habet facilitas refutandi, si iterum 
ut mensura sumitur numerus modorum, qui huic fini inservire possunt. Contra a 9 
modi possibiles sunt; contra alias secundum seriem 5, S et 1. Facilius certe refu- 
tantur propositiones universales, difficilius particulares. Universale per particulare 
impugnari potest, et viceversa; sed universale per particulare non probari potest, 
cum inversum possibile sit. — Ceterum ex numero modorum, qui alicui fini inser- 
vire possunt, nondum statistice constat, probationes (refutationes) in realitate sae- 
pius occurrere. Fieri potest, ut determinatus modus multo pluries adhibeatur quam 
alii; ideoque reeta proportio non ex solo numero modorum determinatur; sic audi- 
vimus Barbara multo frequentius occurrere, quam alios syllogismos. 

c. Persuasiones fundamentales Aristoteli de syl- 
logistica ultra id progrediuntur quod in logica traditionali agnitionem et ap- 
plicationem invenit. Merentur hic saltem breviter commemorari, ut utrumque bene 
distinctum teneatur. Prantl persuasionem fundamentalem Aristotelis ita exponit: 
Vis movens syllogismi iacet in causalitate, id quod postea semper obliviscebantur 
(Hoc assertum certe non probabile apparet pro probationibus geometricis). Stoi- 
ci negligebant inductionem, quae apud Aristotelem est gradus praevius processus 
apodeictici. Ideo nunc valet obiectio Sexti Empirici, maiorem syllogismi supponere 
inductionem completam, hinc haberi circulum vitiosum (Ultimum iam refutavimus; 
ad doctrinam inductionis revertemur.) — Accuratius Sigwart: Doctrina Aristotelis 
procedit a constantibus relationibus conceptuum. Systema obiectivum conceptuum 
in mundo reali actuale fit. Conceptus ubique constituit essentiam rerum, apparet 
ut causa singularum determinationum. (Essentia est nucleus rei; ex ea proprie- 
tates eius derivari possunt, ut. patet in definitionibus figurarum geometricarum. 
Sed translatio doctrinae . ad causas reales . commemorat Platonismum cum suis 
ideis obieetivis exsistentibus, quae eatenus causae rerum sunt, quatenus res 
eas participant. Hodierna scientia naturalis incipit a mundo reali cum obiectis 
complicatis et inde ope comparationis acquirit conceptus semper magis univer- 
sales, quae saepe arbitrarie statuuntur). Relatio gravissima' apud Aristotelem est 
subordinatio conceptuum; quod A est conceptus superior, B medius, C conceptus 
inferior. Sigwmt de hac re iudicat : ista syllogistica agnita est, etsi sensus eius pri- 
migenius desereretur. Non iam necessitas relationum conceptualium considerabatur 
ut verus nucleus ratiocinii, sed in ea videbantur assertiones de relatione extensionis 
conceptuum; cum hoc cohaeret, quod praeferuntur relationes circulorum (illustratio 
geometrica). 

Secnndmn Aristotelem porro omnia ratioeinia ad unam 

T j , , V e , Ur Vr trallenda su .mt. Deliberatio eius haee est: Omnis 
piobatio ostendere debet, aliquod P aUcui S convenire aut non convenire, aut directe 
au ex suppositione. In direeto ratiocinio probatio pro propositione: S est P aliquo 

Sunctum est 1 ' " P et S Si — aut solum unoT 

niunetum est, hoc non sufficit, ut ambo inter se eoniungatur. Ergo pro probatione 

sX P unam a trium e “tu ae “T® ^ 0nm6S praemissae pessario cadunt 

imul c™ NMa mediUS aUt CU “ uao extre “° sublectum et 

simul cum alio ut praedicatum comungitur, aut cum utroque ut subieetum aut cum 

raiui qUe Si U r,lma 1C d tUm ' ^ U * Semp6r Una tlium fi g ul ' ai ' um P r0 probatione requi- 
ratui . hi plui a media necessaria sunt, eo quod praemissae iterum ipsae probandae 

s nt, hae piobationes iterum ad unam trium figurarum pertinebunt Idem valet dio 

ad ^»4 ibi ex 

' I mpossibile est, et ita suppositum ipsum refutatur. Probatio quod 

iPSa 6St Pr ° bati ° to6Cta 6t ex una° trium figm 

' a : a '., p tei P lobatl ones ex supposito pertinent ad tres figuras. Hic evidenter 
supomtur onmem propositionem esse iudicium subsumptionis Severa autem dan- 
tm sat diveisae species lubciorum secundum sensum suum primigenium. Verum 
quidem est, ea saepe m iudicium subsumptionis transformari posse ita ut rectae 

“rra^^rt illis a rr tur - sed 11011 ^ tss 

matio naturalis est, et pro pluribus difficulter . aut omnino non possibilis certe non 
“ “ 4 Propositionum simplicium, quas solas syllogismus ut " ementa 

aliud Et a si ?r f la ' t qUa ? pr ° p0Siti0 asserit, est aliquid essentialiter 

aliud. Et si abquoties transformatio in iudicium subsumptionis succedit tamen saepe 
deductio secundum proprias regulas est multo simplicior et magis ZtZZ Hoc 
clarius apparebit, quando alias species conclusionis tractabimus. 8 (Ceterum ex hac 
expositione bene apparet, quam male Anumld essentiam syllogisnd corruperit per 
suam theoriam plenae identitatis in quolibet iudicio.) corruperit pei 

, neglig-ens syllogisticam Aristotelis dat expositionem funditus diversam 

omnium conclusionum possibilium. Euse agit de relatione deductionum inter prono 
sitiones et de eius legibus; de casibus aequalitatis inter consequentia et antecedenda 

unica «a habet b» (id quod a habet, habet b); dein si haec propositio cum alia 
quae eosdem duos conceptus alio modo coniunctos continet, ad praemissas coniun’ 
gitur Exemplum: Quod a habet, habet b; et: quod a non habet habet b ffide 

lmK TsZitui Tl? T bet b ’ EX: qU0<1 a llabet ’ hab6t b ’ et = ‘l uod b ’ habet - 
habet a, sequitui, a et b esse repraesentationes convertibiles, ut in aequationibus 

Deinde dantur ratiocinia, in quibus ambae praemissae solum'unuin terlumn com-' 

munem habent, hinc cum repraesentationibus A, B, C (ut apud Aristotelem) A est 

B, comungitur cum omnibus relationibus possibilibus inter A et C Sic inveni*- 

multas formarum Aristotelis, praeter alias multas conclusiones nova _ Tamen 

asseri nequit hanc ingentem collectionem conclusionum, quarum conceptus non 

SSuiT mt0lllgUllt,lr ' PiaebWe “-um novum meLs pro ”fna 

. 2 ’ Prin eipia singularum figurarum. In on> 

ni propositione expresse aut tacite asseritur subieetum in ex- 
tensione praedicati contineri aut ab ea excludi; aut rem expri- 
mendo m lingua comprehensionis, quod praedicatum sit nota 
sublecti, m eius comprenhensione contentum, aut non conten- 
tum. iunc quaestio omnium principiorum figurarum est, quo- 
modo haec inclusio aut exclusio etc. ab uno praedicato ad aliud 
ransfeni possit, seu quomodo ostendatur, quod consequens 
m antecedente lam (virtualiter, implicite) edicitur. Pro ordine 

conceptuum in praemissis, ergo pro specie figurarum hoc ad di- 
versa principia ducere debet, et haec principia nunc quaerimus, 
lam smgillatim illa in una alterave forma indicavimus Hic 
solum variae illorum expressiones accuratius comparantur 
1 . figura: Schema est : omnia M sunt (non sunt) P • 
(omne aut aliquod) S est M. Hic iam Aristoteles dat communes 
cogitationes fundamentales, quae postea in diversis «dictis» 
comprehendebantur. Pro formis positivis valet : « Quia P de toto 
M enuntiari potest, non potest dari M, quod non sit P ; si igitur 
S est M debet pariter esse P ». Hoc universaliter et brevissime 
exprimit formula classica : « Dictum de omni dicitur de sinmi- 
is ». Hmc valet: « Si P de omni M dicitur, etiam dicitur "de 
(aliquibus vel omnibus) S, quae M sunt ». Pro negativis formis 
A ristoteles affert « Si P de omni M negatur, etiam negatur de 
omni S, quod M est». Hoc exprimit breviter forma classica- 
« Dictum de nullo negatur de singulis » ; seu P, quod de omni M 

M XmT’ 6tiam de ( ° mnibuS aut aIk l uibus ) S negatur, quae ipsa 

Pfcind-er principia ita enuntiat: Si esse-M alicuius obiecti eius esse-P includit 
etiam omne obiectum quod M est (omnia aut aliqua S) P includit. Et negative- Si 

r'4uoTs)t «dS. e8Se ' P excludit ’ etiam omne obie<:tum quod M es » ae 

Pro multis circumscriptiones spatiales, quae relationes ex- 
tensionis m metaphora spatiali exprimunt, magnum valorem 
pro mtuitione relationum possident. Hoc sensu primum princi- 
pium exprimitur : « (P) Quod continet includens (M), continet 
et inclusum in eo (S) ». Exemplum : Si scrinium marsupium in- 
cludit, includit quoque nummum in marsupio. Negativum • « (P) 
Quod excludit continens (M), excludit et contentum in eo’ (S) ». 
Si scrinium excludit marsupium, etiam excludit nummum nui 
nunc m marsuptio inest. 1 

. Pecentiores logici efferunt, comparationem comprehensio- 
nis magis satisfacere sensui naturali propositionis, quam com- 
parationem extensionis; sic Itant. Huic conceptioni correspon- 
det aha forma principii: « Si P est nota M, et M ipsum nota S, 
etiam P est nota S ». Hoc universaliter et breviter exprimitur 
m : « nota notae est nota rei ». Negative : Si P non est nota M 
M ipsum autem nota S, etiam P non est nota S. Universaliter • 

« Depugnans notae repugnat rei ». 

Multum convincens etiam est transformatio propositionis 
m formam hypotheticam, cum conclusione ibi maxime obvia ab ' 
antecedente ad consequens. Haec conclusio fortissime exerci- 
tata est, cum fere facillima omnium conclusionum esse videa- 
tur : si quid est A, est B ; nunc vere est A; ergo est B. Applica- 
tum ad syllogismum hoc fit : positive : Si quid est M, est P ; nunc 
aliquod aut omne S est M; ergo idem S est P. Negative : Si quid 

est M, non est P ; nunc aliqnod ant omne S est M ; ergo idem S 
non est P. Si P et non-P comprehenduntur sub proprietate X 
(qnae igitnr positiva ant negativa esse potest) ntrnmqne princi- 
pium communem expressionem verbalem accipit : Si quid est M, 
est X; S est M ; ergo est X. Haec resolutio in conclusionem hypo- 
theticam forte magis etiam obvia et exercitata est, quam delibe- 
ratio de duplici inclusione aut exclusione, aut de combinatione 
exclusionis cum inclusione, aut conceptus magis abstractus de 
nota notae. Ex aliis expressionibus forte facillime intelligitur 
« Dictum de omni », quod logicas distinctiones comprehensionis 
et extensionis evitat. 

II. figura: Omne P est (non est) M ; S non est (est)M. 
Qualitas fundamentalis huius figurae est, quod M bis praedi- 
catum est; porro quod P et S opposito modo ad M se habent; 
ex quo sequitur, quod se excludunt, seu quod conclusio negativa 
est. — Pfdnder hic dat formulam : Si esse-P alicuius obiecti 
eius esse-M includit (excludit), omne S, quod non est M (resp. 
quod M est) ex se excludit P. Pro faciliori intellectione hoc certe 
melius in duas propositiones separatur. 

Secundum extensionem forma haec esse potest: Pro maiore negativa: Si omne 
M est extra P, etiam contentum in M, sc. S est extra P (si marsupium est extra 
scrinium, etiam nummus in marsupio est extra scrinium). Pro maiore positiva: Si 
omne P est intra M, et S est extra M, hoc S est extra P. Utrumque iterum in una 
propositione coniungi potest: «Si una rerum S et P est intra extensionem M, alia 
extra illam, S et P iacent extra se invicem ». — Formulae etiam alia expressio clari 
potest, quae de affirmatione et negatione loquitur: Si M ab uno conceptuum S et P 
enuntiatur, et simul ab alio negatur, S non potest esse P ». — Keynes dat formam : 
si omne membrum alicuius classis certam (positivam aut negativam) qualitatem 
habet, tunc omne subiectum, a quo ea non enuntiari potest, non est in hac classe. — 
Hae formulae in evidentia sua non inferiora sunt, quam dictum de omni. 

Ut antea, etiam hic cum Sigwart conclusio in hypotheticam 
transformari potest, quae tamen nunc in diversa directione 
concludit, sc. a non-exsistentia consequentis ad non-exsistentiam 
antecedentis (Si quid est A, est B; nunc non est B; ergo non 
est A). Tunc una forma erit: Si aliquid est P, non est M; nunc 
omne aut aliquod S est M; ergo idem S non est P. Alia forma : 
Si aliquid est P, est M : omne ant aliquod S non est M ; ergo 
idem S non est P. Evidentia formulae a correspondente in figu- 
ra I vix diversa est ; forte positiva conclusio ab antecedente ad 
consequans aliquantulum magis exercitata est, quam negativa 
a non-exsistentia consequentis ad non-exsistentiam antece- 
dentis. 

III. f igura habet formam: M est (non est) P; M est 
S ; eum 3 formis positivis et 3 negativis. Secundum Sigwart 
positivis commune est, quod diversa praedicata S et P eidem 
subieeto M conveniunt ; praedicata hic sociabilia sunt, i. e. par- 
tialiter inter se enuntiari possunt. In formis negativis commune 


est, quod P in obiecto deest, de quo S valet; tunc haec praedi- 
cata non necessario coniuncta sunt. Hoc dat 2 principia : 1) pro 
formis positivis : « Si duo praedicata (S et P) eidem subieeto 
M conveniunt, partialiter coincidunt, seu aliqua S sunt P ». 
2) Pro formis negativis : « Si e duobus praedicatis S, P unum 
in subieeto occurrit, aliud non occurrit, non necessario coin- 
cidunt, sed partim se excludunt ». Utraque propositio in exem- 
plis facile patet : Si corpus est simul quadratum et durum, ergo 
obiecta quadrata simul dura esse possunt (aliqua obiecta qua- 
drata sunt dura). Idem exemplum ostendit, quadrata obiecta 
non necessario mollia esse (aliqua obiecta quadrata non sunt 
mollia). 

Pfdnder scribit -formulam universalem: Si esse-S obiecti in certis subiectis M 
adest, quae simul sunt (non sunt) P: aliqua obiecta S simul sunt (non sunt) P. 
Si haec formula pro faciliori intelligentia in duas dividitur, formulae a Sigwart 
datae valde similis fit. — • Keynes principium exprimit: Pro positivis casibus: si 
duae proprietates de aliqua classe enuntiantur, et quidem saltem una universaliter, 
proprietates aliquoties se concomitautur. Pro formulis negativis: Si una proprietas 
de certa classe enuntiatur, alia ab ea negatur, et alterutra assertio universalis est, 
proprietates non semper inter se concomitautur. 

In IV. figura certe pro 3 primis formis non nova 
principia quaerenda sunt. Nam relatio conceptuum in praehiis- 
sis est prorsus eadem ac in I; solum conclusio inverso modo 
legitur. Si extensiones conceptuum circulis repraesentantur, 
figurae sunt prorsus eaedem ac in I. 2 formae remanentes Fa- 
pesmo et Frisesonorum fere totaliter coincidunt; iuxta PeM 
habetur aut MaS aut MiS. Hic principium universale solum id 
quod utrique commune est, enuntiare debet : « Si aliquod vel 
omne S est in M, quod ipsum extra se habet P, idem S etiam P 
extra se habet ». 

Summatim igitur haec expositio confirmat, principia fun- 
damentalia trium figurarum in sua evidentia bene comparari 
posse. Necessitas reductionis aliarum figurarum ad primam 
non adest. 

2. Finis theoriae syllogisticae: non principaliter est practicus, 
sed seientificus. Similiter etiam geometria proxime ipsius scientiae gratia aedificat 
totum systema figurarum spatii et earum leges quaerit. Finis non est principaliter, 
ut pro mensura terrae vel. generalius corporum aptae formulae subministrentur. Pa- 
riter scientia logicae primarie quaerit investigare totum systema processuum co- 
gitationis, qui pro cognitione veritatis necessarii sunt, systematice illos ordinare et 
demonstrare. Haec theoria dein etiam utilitatem afferet pro certis casibus complica- 
tioribus, qui non directe perspiciuntur. 

Pro usu practico concludendi, qui pro omni scientia fundamentalis est, non 
necessario requiritur theoria evoluta syllogismi validi et invalidi. Facultas recte 
concludendi pro casibus simplicioribus ab initio adest; dein excolitur in annis scho- 
lae elementaris; iam ante annos pubertatis syllogismi ordinarii eodem modo sol- 
vuntur atque ab adultis. Sine cognitionibus theoreticis tentant, ex duabus praemis- 
sis novam relationem detegere inter conceptus nondum propositione coniunctos, et 
paulatim sine difficultate illam inveniunt. Quod in speciali exemplo ex datis con- 

elusio possibilis non sit, in casibus simplicioribus iam ab infante detegitur. Si e. g. 
dantur praemissae: A iacet supra C, B iacet supra C, quomodo A et B iacent inter 
se? iam parvus infans interdum sponte respondet: hoc sciri nequit. Puse psycho- 
logia processus conclusionis describit et evolutionem accuratam liuius facul- 
tatis cum aetate crescente (cfr. auctoris Lehrbuch der experimentellen Psyeliologie, 
Abschnitt VII, Kap. I, § 4). 

Caput III. 

Ratiocinia quae a syllogismo 
simplici discrepant. 

Ratiocinia hucusque descripta constituebantur tribus propositionibus in forma 
subsumptionis. 'Praeter liaee ratiocinia etiam alia possibilia sunt. Interdum propo- 
sitiones contrahuntur vel amplificantur, interdum ad complexus uniuntur. In his qui- 
dem casibus structura fundamentalis syllogismi nondum essentialiter mutatur. Mu- 
tatio profundior est, si praemissae non iam speciem iudicii subsumptionis habent; 
sic res se habet in propositionibus hypotheticis. Hae omnes formae nunc tractandae 
sunt, ut elementa argumentationis complete cognoscamus. Incipimus a mutationibus 
magis externis syllogismi normalis per additionem aut omissionem iudiciorum. 

§ 1. Mutationes exteriores syllogismi. 

Sunt enthymema, epicherema, polysyllogismus, sorites. 

1. E n t h y m e m a in logica traditionali intelligitur syl- 
logismus ita contractus, ut aliqua praemissa taceatur. Arnauld : 
Enthymemata sermonem magis attrahentem reddunt, quia ali- 
quid cogitationi audientis relinquunt, cum syllogismi pleni, sae- 
pe taedium creent. Hofler : Enthymena supponit, elementa 
omissa vere cogitari, quamvis non pronuntientur; interdum 
etiam ut res consueta adhiberi potest sine evidentia interna ; 
adest tamen conscientia, nos propositioni fidere posse. Exem- 
plum enthymematis : Deus iustus est ; ergo crimina puniet. Ex- 
tremus quidam gradus contractionis rationem et conclusionem 
in unicam propositionem comprimit., e. g. : Deus iustus cri- 
mina punire debet. 

Vocabulum «enthymema» ita explicari solet, quod pars probationis (prae- 
missarum) « in mente retineatur ». Aristoteles verbum non ita intelligebat. Enthy- 
mema non considerabat ut ratiocinium stricte demonstrans (apodeietieum), sed ut 
ratiocinium mere probabile ; ei erat consideratio quaedam « ad interim », quod hoc 
nomine designabat, non vero cogitabat de retentione alicuius praemissae in mente 
( Ueberweg ). Enthymema ei potius est probatio rhetorica, quae ex similitudine aut 
signo progreditur, et ad summum probabilis est. 

In enthymemate, ut hodie in logica communiter sumitur 
examinatio praemissam absentem invenire debet, quae syllo- 
gismum complet. Sic in exemplo dato occurrit verbum iustus, 
quod dein in conclusione abest, hinc terminus medius est ; 


idem igitur vocabulum in altera praemissa occurret; forte in 
forma : Magistratus iustus crimina punit. Plenus igitur syllo- 
gismus esset: Iudex iustus crimina punit; Deus est iustus; 
ergo Deus crimina punit. Si praemissa cum conclusione termi- 
num communem non ostendit, saepe suppletio per propositio- 
nem hypotheticam obvia est. Sic in argumento: Sol quiescit; 
ergo terra movetur ; hoc postulat maiorem omissam : Si sol quie- 
scit, terra moveri debet ; etc. Aut potest ratio ex experientia 
adiungi: Motus relativus inter solem et terram causam habet 
aut in motu solis aut terrae; nunc sol quiescit; ergo terra mo- 
vetur. Entymema solum tunc adhiberi solet, quando praemissa 
deficiens ut evidens considerari potest; non igitur difficile erit, 
praemissam inyenire. 

2. Epicherema, quod enthymemati contrarie opponi- 
tur, est syllogismus amplificatus, qui ad unam alteramve prae- 
missam statim eius rationem addit. Exemplum sit argumen- 
quas resolvatur. Atqui anima humana est ens simplex; ens 
simplex nequit in partes resolvi ; nam non possidet partes, in 
quas resolvatur. Atqui anima humana est ens simplex; ens 
enim compositum actum simplicem cogitationis producere non 
posset. Ergo anima humana nequit in partes resolvi. 

Hoc genus argumentationis tunc magis accomodatum est, quando argumen- 
tum legendum in libro proponitur. Pro sermone in disputatione nimis copiosum 
esset, ita ut non facile integrum repeti possit. In tali casu melius .syllogismus 
principalis sine rationibus superadditis primum proponitur; si deinde pro aliqua 
praemissa probatio postulatur, haec addi potest. Sic in exemplo 1 allato probatio 
pro maiore: «omne ens simplex in partes resolvi nequit» forte erit: Quod partes 
non habet, non in eas dividi potest; nunc ens simplex partes non habet; ergo 
ens simplex in partes resolvi nequit. 

3. Polysyllogismus: est coniunctio syllogismo- 
rum, in qua conclusio primi syllogismi simul est una praemissa 
sequentis syllogismi ; loquuntur tunc de catena conclusionum ; 
« prosyllogismum » sequitur « episyllogismus ». Exemplum : 

Quod simplex est, non habet partes. 

Atqui anima humana est simplex ; 

Ergo anima humana non habet partes. 

' Nunc quod partes non habet, nequit in partes resolvi. 

Ergo anima humana in partes resolvi nequit. 

Hic lucrum solum in eo habetur, quod conclusio prosyllo- 
gismi non repetitur, sed simul inserviat ut maior episyllogisini. 
Ceterum compositio ex duobus syllogismis hic adhuc valde di- 
stincta manet. Unio magis" intima habetur in sorite. 

4. Sorites seu catena sy lio g i sinorum, quos 
ita comprimit, ut omnes conclusiones praeter ultimam omittan- 
tur. Semper praedicatum propositionis praecedentis simul est 
subiectum sequentis, et novum praedicatum interne (in mente) 
statim subiecto initiali attribuitur ; tandem in fine totius se- 

riei subiectum primae prositionis eum praedicato ultimae co- 
niungitur. In litteris liic communis sorites (qui etiam vocatur 
« rectus» seu Aristotelicus) habet formam: A est B; B est C; 
C est D; D est E; ergo A est E. Jevons logistice eum reddit 
per successionem aequationum : A=AB ; B=BC ; C=CD ; 
D=DE ; ergo A=ABCDE ; ergo A=AE. — Exemplum ex theo- 
dicea ( Frick ) : 

Deus est ens a se (seu rationem suae exsistentiae in se 
habet). 

Ens a se est ens necessarium. 

Ens necessarium est ens infinitum. 

Ens infinitum est unicum. 

Ergo Deus est ens unicum (seu sui parem non habet). — 

Hic sorites in tres syllogismos resolvi potest : 

1) Ens a se est ens necessarium; Deus est ens a se; ergo 
Deus est ens necessarium. 

2) Ens necessarium est ens infinitum; Deus est ens neces- 
sarium; ergo Deus est ens infinitum. 

3) Ens infinitum est unicum; Deus est ens infinitum; ergo 
Deus est ens unicum. — Si haec collectio syllogismorum eum 
sorite comparatur, apparet lucrum : a primo syllogismo usque 
ad paenultimum deest conclusio; a secundo usque ad ultimum 
praeterea minor deest. 

Regulae pro sorite sunt :1) Nulla praemissa prae- 
ter ultimam sit negativa. Sumamus enim, secundam nega- 
tivam esse : B non est C. Tunc series decurrit (membra in pa- 
renthesi posita solum cogitantur) : 

B non est C; A est B; (ergo A non est C). 

(A non est C) ; C est D. Sed inde non sequitur : A non 
est D; quia secus D in conclusione haberet maiorem extensio- 
nem, quam in minore praecedenti, ubi particulare est. 

Haec regula exceptionem admittit pro ultima propositione : 

D non est E ; (A est D) ; ergo A non est E. — Patet, non 
esse difficultatem, si negationes solum apparentes sint, ut in 
exemplo: Mundus non est immutabilis; quod immutabile non 
est, non est aeternum ; quod aeternum non est, initium non ha- 
buit ; ergo mundus initium habet. Hic negatio copulae et prae- 
dicati inter se compensant ad affirmationem; positiva praedi- 
cata sunt : mutabile, temporale, semel incipiens. 

Regula 2) Nulla praemissa particularis sit, prae- 
ter primam. Si enim in serie occurreret : aliquod C est D ; ad 
hoc ut minor (quae tacetur) pertinet : A est C ; ex his autem 
praemissis nihil sequitur, quia medius bis particularis est; 
ergo sorites in hoc puncto abrumpitur. — Sed in prima pro- 
positione nihil nocet, quod particularis sit; nam A occurrit so- 
lum ut subiectum: aliquod A est B; atque (omne) B est C; 


ergo aliquod A est C; atqui (omne) C est D; ergo aliquod A 
est D etc. 

b. Praeter descriptam speciem soritae Goclenms (circa 1600) aliam excoluit, 
quae vocatur «sorites inversus». In eo subiectum primae propositionis 
fit praedicatum secundae; et ita porro. Conclusio coniungit subiectum ultimae 
propositionis cum praedicato primae. Scliema. igitur eius est : D est E ; C est D ; 
B est C; A est B; ergo A est E. Ut antea etiam liic converti potest in seriem 
syllogismorum ordinariorum: D est E; C est D; (ergo C est E). 

(C est E); B est C; (ergo B est E). 

(B est E) ; A est B ; ergo A est E. 

Hinc sorites inversus incipit a maiore primi syllogismi, sequitur eius minor; 
conclusio, quae simul est maior secundi syllogismi omittitur; sequuntur reliquae 
minores. 

Ratio statuendi lianc formam, quae certe minus perspicua est, probabiliter 
haec erat, ut syllogismus Barbara in successione usitata praemissarum retineatur, 
quia ista forma eo tempore ut unice recta considerabatur. Effectus autem potius 
manifestat, modum traditionalem scribendi non naturalem esse ; quia in sorite 
mutatio directionis in quolibet novo membro repetitur. Hoc iam apparet in exem- 
plis cum solis litteris, si uterque sorites comparatur. Tunc solus sorites rectus osten- 
dit directionem naturalem in successione conceptuum, ita ut conclusio omni mo- 
mento clara sit (incipit a subieeto, cuius praedicatum continuo per novum sup- 
pletur, quod ad idem subiectum pertinere animadvertitur). 

Secundum T. Fescli Aristoteles non quidem habet vocabulum sorites, sed ta- 
men modum conclusionis indicat (Anal. Briora, 1. I, cap. 22, 23). Revera ibi di- 
citur, in syllogismo singulas 'propositiones ulteriori forte probatione indigere jv-tunc 
autem numerum conceptuum semper uno plurem esse, quam numerum praemissa- 
rum, si non conclusiones intermediae annumerantur. In hoc utique modus conclu- 
sionis indicari videtur: A est B, B est C etc., qui est sorites rectus. Aristoteles 
autem potius scripsisset: B enuntiatur de A, C de B etc. ergo E de A. 

Eeynes : Saepe dicitur, soriten solum in I. figura formari posse; ad sum- 
mum primus aut ultimus syllogismus ad aliam figuram pertinere posset. Hoc ve- 
rum non esse videtur. Formari enim posset exemplum: aliqua S non sunt A; om- 
nia B sunt A; (ergo aliqua S non sunt B); omnia C sunt B; (ergo aliqua S non 
sunt C); omnia D sunt C; (ergo aliqua S non sunt D); omnia P sunt D; ergo 
aliqua S non sunt P. Hic omnes syllogismi sunt II. figurae (Baroco). Ipse cete- 
teroquin addit: Hoc solum tlieoreticum momentum habet. — Et revera': si legun- 
tur in exemplo propositiones non parenthesi inclusae (sicuti sorites intelligitur), 
conclusio non sponte in mentem veniet, sed semper conclusiones partiales in con- 
scientiam vocari deberent. Hoc autem in sorite communi necessarium non est. 

§ 2. Ratiocinia ex praemissis complexis, 
maxime deductiones modales. 

1. Ratiocinia complexa. 

a. Complicatio praemissae varii generis esse potest. Ple- 
rumque quaestio validae consequentiae difficultatem non facit, 
si contenta propositionum attenduntur et inter se comparantur, 
sicuti hoc fit in communi processu, cogitandi. Difficultas potius 
est pro theoria, quae propositiones complexas ad formam pro- 
positionis simplicis categorieae reducere tentat. Aliqua exem- 
pla ostendent, quomodo hoc fiat et quo successu. 

Exemplum propositionis exclusivae : Deus so- 
lus est immutabilis ; solum ens immutabile est aeternum ; ergo 

solus Deus est aeternus. Hic attendi debet, propositionem ex- 
clusi vam (solus Deus) aequivalere duabus propositionibus, af- 
firmativae sine vocabulo « solum » et negativae, cuius subiectum 
sit contradictorium propositionis datae. Hinc syllogismus re- 
solvi debet in duos: 1) Deus est immutabilis; ens immutabile 
est aeternum; ergo Deus est aeternus; 2) Omne quo Deus non 
est, non est immutabile (seu : est mutabile); omne non-immuta- 
bile no n est aeternum ; ergo quod non est Deus, non est aeter- 
num. — Si conclusio utriusque syllogismi coniungitur, inde ori- 
tur plena conclusio : solus Deus est aeternus. 

Exemplum falsi ratiocinii : ' Ens aeternum vivit sine fine ; nunc Deus solus est 
aeternus; ergo solus Deus vivit sine fine (cui tamen opponitur immortalitas ani- 
mae humanae, quae aliis rationibus probatur). Defectus patet, si ratiocinium re- 
solvitur : Pars positiva tunc est : Ens aeternum semper vivit ; Deus est ens aeter- 
num; ergo Deus vivit sine fine. Pars negativa: Quod non est Deus, non est aeter- 
num; ens aeternum vivit sine fine. Sed inde nihil sequitur pro ente non-aeterno; 
etiam tale ens in perpetuum vivere potest. 

b. Pesch affert exemplum: Lex christiana iubet, ut proximum amemus, sicut 
nos ipsos; atqui etiam peccatores sunt proximi nostri; ergo lex iubet, ut pecca- 
tores diligamus. .Patet conclusionem veram esse. Sed quomodo ad formam com- 
munem reducitur, ut de valore consequentiae iudicemus. Pesch maiorem transformat : 
secundum legem Christianam debemus proximum amare sicut nos ipsos; atqui; 
ergo. Sed sic nondum habemus propositiones constantes ex binis terminis cum 
copula. Propositio: debemus proximos amare, non habet formam: A est B. In 
nostro exemplo non unus terminorum, (medius) eliminatur, sed in expressione com- 
plexa (amare proximos nostros) quaedam pars, sc. obiectum amoris suppletur per 
inferius (peccatores). Tale quid non invenitur in syllogismis typicis. Ideo hic 
non habetur vera reductio ad syllogisticam classicam; sed aliud principium invo- 
catur, quod in illatione immediata consideravimus, principium nempe substitutio- 
nis. Pro « proximos » substituitur peccatores, quod est pars conceptus, et ex con- 
textu clarum est, hoc fieri licere. 

e. Frick dat aliud exemplum: Ubi thesaurus tuus est, ibi est cor tuum; nunc 
thesaurus tuus est in coelo; ergo cor tuum in coelo est. Conclusio facile ut recta 
agnoscitur, quia significatio vera metaphorae nobis clara est. Maior in prosa 
reddi potest: Quod tibi est res summi momenti (=: thesaurus tuus), hoc est ob- 
iectum tui amoris, tuae appetitionis (= ibi .est cor tuum). Minor secundum ethi- 
cam Christianam dicit: Res summi pretii est vita post mortem, perfeeta cognitio 
et amor Dei (thesaurus tuus est in coelo). Ergo Deus est obiectum tui amoris et 
appetitionis (= tuum cor est in coelo). — FrieJc hoc ratiocinium ad formam sim- 
plicis syllogismi categoriei revocare studet, hoc modo : locus tui thesauri est locus 
tui cordis; locus tui thesauri est coelum; ergo pariter locus tui cordis. Sed hac 
transformatione sensus metaphorae potius obscurior fit; certo multo facililius in- 
telligitur: ibi. est cor tuum, quam: hic est loeus cordis tui. Praeterea transfor- 
matio negligit, expressionem primitivam potius habere formam ratiocinii hypothe- 
tici, cuius evidentia maior est quam formae deductionis categorieae. Forma: ubi 
A est, ibi B est; A est in M; ergo B est in M, est immediate evidens et non indi- 
get transformatione evidentior reddi. — Talia tentamina supponunt persuasionem, 
formam syllogismi aristotelici esse unice possibilem pro illatione mediata, id quod 
iam prius reiecimus. 

2. Conclusiones modales. 

a. Sumina capita doctrinae aristotelicae. Pro 
praemissis necessariis valet : Si utraque praemissa ne- 

cessaria est, valent formae consuetae syllogismi, cum conver- 
siones et reliquae relationes per modalitatem non mutentur. 
Celebris et multum impugnata erat eius doctrina pro casu, quod 
una praemissa necessaria sit, alia solum realis. Hic pro I. fi- 
gura derivatur : si maior necessaria est, etiam conclusio ne- 
cessaria est. Nam si omnia M sunt necessario P, tunc etiam 
illud M, quod in S est, est P; ergo tunc necessario S est P. 
Si autem minor sola necessaria est, conclusio solum realis est. 
Nam tunc valet: Si omne M non necessario est P, tunc etiam 
illa pars P, cpiae S est, non necessario P est ; ergo S non ne- 
cessario est P. Etiam pro II. figura necessitas praemissae ne- 
gativae necessitatem conclusionis postulat ; non autem neces- 
sitas praemissae positivae. Probatio fit reductione consueta aci 
I. figuram et provocatione ad regulam ibi valentem ; habet igi- 
tur certitudinem huius prioris derivationis. Pro III. figura si- 
milia valent, id quod iterum reductione ad I. figuram ostendi- 
tur. Sic apud Darapti conclusio necessaria est, si una praemissa 
necessaria est; apud Felapton solum, si praemissa negativa 
necessaria est. — In tota hac expositione assertio maximi mo- 
menti illa est, conclusionem necessariam sequi, etsi una prae- 
missa non necessaria sit, sed solum realis. 

Difficilior est doctrina de propositionibus contingentibus. Ad 
eius conceptum praemittitur: contingens . hic dicitur non- necessarium, seu id ex 
cuius exsistentia aut non-exsistentia nihil impossibile sequitur (e. g. quod homo 
ambulet). In propositione contingenti affirmativa dictum cum suo opposito (con- 
trario -aut subcontrario) commutari potest. Ex: contingens est, omnem hominem 
album esse, sequitur : contingens est, nullum hominem album esse, aut aliquos ho- 
mines albos esse. Si in I. figura utraque praemissa contingens est, idem dicendum 
est de conclusione. Si P omni M contingenter convenit et M omni S, etiam P 
omni S contingenter convenit. Supra hoc fundamentum etiam novae formae con- 
strui possunt ; e. g. P convenit omni M, M nulli S ; tunc proxime conclusio in 
i. figura impossibilis est. Sed minor tunc negativa reddi potest; nam si contingens 
est, M nulli S convenire, etiam contingens est, quod omni S conveniat; tunc con- 
clusio progreditur, sicut in Barbara. Ideo numerus formarum possibilium hic alius 
est, quam in ordinariis syllogismis. Pariter hic duae negativae praemissae in po- 
sitivas converti possunt et ulterius procedi. Ulteriores expositiones hic non ingre- 
dimur. 

b. Controversia de conclusione ex praemissa necessaria et 
re ali. Contra assertionem Aristotelis iam proximi eius successores, Theophra- 
stus et Eudermw contradicebant. Arguunt ex principio, conclusionem semper sequi 
debere praemissam debiliorem ; iudicium, quod aliquid fiat, concipiunt ut non- 
necessarium. Quod omne ambulare sit motus ope cruris, est iudicium necessarium: 
quod omnes homines ambulant est iudicium de aliquo fieri. Similiter etiam postea 
sat generaliter doctrina Aristotelis in hoc puncto deseritur. TJehenoegi Aristoteles 
censet, sub certis condicionibus ex iudicio necessitatis et iudicio puri eventus iudi- 
cium necessitatis sequi ; pariter ex iudicio necessitatis et iudicio possibilitatis iudi- 
cium eventus (facti, realitatis). Secundum Theophrastwn autem conclusio semper 
sequitur praemissam debiliorem, quod certe rectum est. In alio casu, quod una 
praemissa est problematica, etiam Erdmann asserit, tunc conclusionem problema- 
tieam esse, cum Aristoteles ex praemissa necessaria et problematica conclusionem 
assertoriam deducat. 

Si principalem controversiam intramus, contra principium, 
quod conclusio semper praemissam debiliorem sequatur, forte 
dubitationes moveri possunt. Ita esse posset, ut conclusio non 
totam materiam praemissarum in se comprehendat, sed forte 
solum singularem relationem, cui forte necessitas convenire 
posset in oppositione ad meram realitatem in una praemissa 
assertam. Sed hae sunt theoriae. Si consideramus rationem ah 
Aristotele prolatam, haec certe rem non evincit. Ipse dicit: Si 
omne M necessario est P, tunc etiam illud M esi necessario P, 
quod in S continetur. Responsum est : hoc est, quamdiu in S 
continetur ; non autem si cessat in eo contineri ; non igitur, si 
conclusio de S absolute loquitur, ita ut relationem in maiore 
nominatam non iam includat. Sic corpus, quando quadratum 
factum est, necessario habet proprietates quadrati, e. g. sum- 
mam angulorum eius ; si autem non necessario, sed solum actu 
(contingenter) quadratum factum est, non simpliciter dici pot- 
est, hoc corpus necessario has proprietates habere, sed solum, 
quamdiu hanc figuram retinet. Nunc Aristoteles in conclu- 
sione indicationem huius condicionis omittit. Recta solum est 
propositio : corpus, quamdiu formam quadratam possidet, ne- 
cessario certas geometricas proprietates possidet, quae ex na- 
tura quadrati sequuntur. Aliud exemplum : quod movetur, ne- 
cessario suas distantias ad alia corpora quieta mutat; nunc 
Socrates actu ambulat; ergo necessario suas distantias mutat, 
q u a m d i u ambulat ; sed ambulatio eius libera, non necessa- 
ria est; ergo etiam mutatio distantiarum non est absolute ne- 
cessaria. Conclusio absoluta : Socrates nunc suas distantias ad 
corpora necessario mutat, falsa esset. 

T. Fesch ad expositionem Aristotelis de diversa modalitate praemissarum no- 
tat: qni locus sane lubricus est, neque sine ratione logicorum crux esse dicitur. 
Ipse dein sequitur decisionem negativam commentatorum; distingui potest: ens 
currens movetur cum necessitate, dium currit; non autem in sensu absoluto, acsi 
necessario currere deberet. 

c. Receptiores logici, ut prius vidimus modalitate m 
propositionum in sensu subiectivo intelligunt, ut 
gradus sc. certitudinis. Universim dicitur, gradum persuasio- 
nis in simplici syllogismo a praemissa debilissima determinari, 
seu illam superare non posse. Si singula membra probationis 
solum mediam probabilitatem habent, secundum regulas calculi 
probabilitatis pro conclusione solum minor etiam probabilitas 
exspectanda est. Res alia est, si rationes inter se independentes 
eandem conclusionem cum probabilitate indicant ; tunc proba- 
bilitas ascendere potest. 

Iudieia auctorum. Ueberweg : niodalitas conclusionis est mod alitas praemis- 
sarum ; si haec diversa est, niodalitas conclusionis sequitur modalitatem praemis- 
sae debilioris. Probabile iudicium includit conscientiam, forte oppositum verum 

esse, pariter possibilitatem' realem oppositi; ideo cognitio possibilitatis realis m 
facultate vere exsistente fundat iudicium problematicum de realitate illius, quod 
facultas intendit, i. e. lioc fieri potest; cognitio necessitatis realis fundat iudicium 
apodicticum. Sed iudicium de reali possibilitate aut facultate ipsa non est iudi- 
cium problematicum, sed assertorium; omnino autem iudicium in eo fundatum 
de realitate eius, quod facultas intendit, problematicum est. P funder: Hic solum 
niodalitas logica consideratur. Si utraque praemissa problematica (incerta) est, 
conclusio hoc plus etiam est. Ex duobus iudiciis assertoriis sequitur iudicium apo- 
dicticum, et ex duobus apodicticis apodicticum maioris gradus. (Hic primum di- 
cendum est, iudicium apodicticum secundum merum gradum certitudinis non es- 
sentialiter differre ab assertorio, ut auctores censent; certe autem non intelligitur, 
cur duae praemissae certae conclusionem maioris certitudinis dare possint. Mani- 
festo hic cogitat de certitudine solius consequentiae pro deductione, quae apodi- 
ctica est. Sed liaee non intrat in certitudinem ' conclusionis, quae absolute pronun- 
tiatur, ut vidimus). Si una praemissa est apodictica, altera assertoria (sic Pfdnder 
pergit, conclusio de se est solum assertoria, sed respiciendo necessariam conse- 
quentiam apodictica. ■ — Revera apodicticum solum dicendum est illud aliud iudi- 
cium, quod sc. conclusio ex praemissis sequitur; non autem certitudo conclusionis 
ipsius. Similiter apodicticum est, ex duobus iudiciis problematicis conclusionem 
problematicam sequi; hoc autem iudicio problematico conclusionis non dat -maio- 
rem gradum certitudinis. Ceterum Pfdnder concedit, haec omnia nondum suffi- 
cienter examinata esse. — Obvia est suspicio, similes cogitationes iam ipsum Ari- 
stotelem ad suam doctrinam tantopere impugnatam seduxisse. 

§ 3. Syllogismus hypotheticus. 'a 

§ 3. Syllogismus hypotheticus. 

A. Syllogismus hypotheticus mixtus. Syllogis- 
mus enim hypotheticus sub se habet duas formas diversissi- 
mas : syllogismus hypotheticus mixtus ut praemissas habet pro- 
positionem condicionalem et propositionem categoricam; ex quo 
ut conclusio alia propositio categorica deducitur. Syllogismus 
autem pure hypotheticus constat ex tribus propositionibus con- 
dicionalibus. 

1. Essentia syllogismi hypothetici mixti. Ge- 
neralis eius forma hoc schema habet : « Si A est, B est ; nunc 
A est; ergo B est». Simul A et B ipsa iterum possunt esse pro- 
positiones cum diverso subiecto et praedicato, ut : Si valet : 
M est N, etiam valet : P est Q. Partes in maiore distinguuntur 
ut prior dicatur ratio, aut condicio, aut antecedens, 
posterior con dici onatum aut consequens. Sensus ma- 
ioris est, quod duo eius membra relationem dependentiae ser- 
vant, ita ut ex valore reali primi valor secundi sequatur. Minor 
tunc superaddit assertionem categoricam de alterutro membro 
maioris; accuratius minor aut affirmat antecedens aut negat 
consequens. Sic duae formae fundamentales syllogismi hypo- 
thetici oriuntur. Forma enim affirmativa (modus po- 
nens) in minore affirmat condicionem (antecedens); inde se- 
quitur ut conclusio assertio consequentis. Syllogismus est: Si 
A est B, etiam C est D; atqui vere A est B; ergo C est D. 

F o i' ni a autem negativa (modus tollens) ut min orem 
habet negationem consequentis in propositione hypothetica; 
inde sequitur negatio antecedenetis. Exemplum : Si A est B, 
eteiam C est D ; atqui C non est D ; ergo A non est B. 

Lotze recte urget similitudinem cum propositionibus subalternis. Syllogismus 
liypoteticus mixtus, in quo minor antecedens (maioris) affirmat aut eius consequens 
negat, optime annumeratur illationibus immediatis. Nam antecedens et consequens 
se habent ut propositio subalternans et subalternata. Etiam eaedem regulae va- 
lent. Potest concludi a validitate condicionis (ut subalternantis) ad validitatem 
consequentis (subalternatae) ; non autem vieeversa a validitate consequentis ad 
validitatem condicionis (pariter ut in subalternis). Alia ex parte concludi iterum 
potest a non-validitate consequentis (falsitate subalternatae) ad non-validitatem 
condicionis (falsitatem .subalternantis); non autem vieeversa. Quodlibet membrum 
propositionis condicionalis potest iterum esse positivum aut negativum, unde varii 
modi syllogismi oriuntur. 

Secundum Sigwart syllogismus hypotheticus est simplicis- 
sima deductio. Iudicium A tunc solum potest esse ratio pro 
alio iudicio, quando universaliter propositio hypothetica valet : 
si A valet, B valet; hoc enim solum dicit: B esse necessariam 
conclusionem ex A. Ideo schema logicum universalissimum om- 
nis deductionis est syllogismus hypotheticus mixtus: A valet; 
si A valet, B valet ; ergo B valet. Ex generali propositione hy- 
pothetica etiam alia deductio possiliilis est : Si B non valet, A 
non valet. Deductio hypothetica est maxime naturalis. Inclu- 
ditur etiam in propositionibus compositis cum «quia» vel 
«ideo». Vere propositio condicionalis: Si A valet, B valet, 
nihil aliud dicit, quam universalissimum principium concluden- 
di : ex antecedente sequitur consequens. — Keynes : Dictum est, 
syllogismum hypotheticum mixtum non esse illationem media- 
tam, sed solum immediatam. At conclusio fundatur in coniun- 
ctione duarum diversarum propositionum, et in conclusione 
aliqua ex praemissis omittuntur. 

2. Explicatio syllogismi. Sigivcvrt : Maior huius syllogismi interdum 
est immediate evidens, ut axiomata mathematica de relationibus numeri, spatii, 
temporis. Variae maiores ad quoslibet conceptus applicari possunt, ut propositio 
identitatis eum eodem tertio: si duae quantitates eidem tertiae aequales sunt, inter 
se aequales sunt. In aliis casibus maior universalis fundatur in experientia sine 
exceptione, ut in legibus naturalibus. Aliae connexiones iam in quolibet iudicio im- 
plicite simul cogitantur. Sic propter iudicium: A est B, multae etiam aliae for- 
mae synthesis possibiles sunt, secundum regulas formales et materiales, ut prius 
explicatum est in doctrina de iudicio-; e. g. tunc quodlibet membrum classis A 
etiam est B ; tunc omne A etiam est omne genus superius, quod B supra se 
habet etc. 

Wundt explicat momentum scientifieum syllogismi hypothetici. Hic est syllogis- 
mus condicionalis verificans, syllogismus hypotheticus mixtus. Deductio positiva 
a consequente ad antecedens tlieoretice non valet; tamen in scientia saepe adhi- 
betur ut opinio, ut conclusio problematiea. Certa fit, quando condicio correspon- 
dens unica est, ex qua consequens oriri potest. Exemplum ex historia scientiae: 
Si terra circa axim volvitur, pendulum suam superficiem oscillationis mutare debet, 
proportionaliter ad sinum latitudinis geographicae. Nunc ultipium vere valet; ergo 


cum probabilitate etiam primum. Contra non verifieatur sequens conexio : Si lux 
materiam emittit, propagatio lucis tempus postulat; nunc vere haec propagatio 
tempus postulat; ergo fit per emissionem materiae. Etiam deductio problematiea 
in scientia consideratur ut certi momenti, quia per confirmationes inter se indepen- 
dentes eius probabilitas augeri potest. 

Si in syllogismo hypothetico minor non universaliter valet, sed solum sub 
certis condicionibus, etiam conclusio correspondenter restringi debet. Duae pro- 
positiones hypotheticae possunt unitae constituere deductionem disiunctivam: 8i 
A est B, non est C; et: Si. A non est B, est C, dant conclusionem: A aut est B 
aut C. Si condicio unica est, sub qua consequens reale fit, propositio hypothetica 
simpliciter convertibilis est. Ergo hic aeque a condicione ad consequens, et a con- 
sequente ad cognitionem concludi potest. 

Goblot de propositione hypothetica universali: p postulat q; haec propositio 
valet de omni p. Si specialis casus s notus est, in quo valet, pro eo q deduci potest. 
Hi in minore dicitur: «nunc est dies», hoc intelligitur : in praesenti hora». 8i 
maior dicit: Si p verum est, q verum est; et tunc in minore: nunc p est, addenda 
C3t eius ratio (utrum sit probatio, an experientia an testimonium), quae ratio tunc 
etiam in conclusione occurrit. 

3. Diversae formae syllogismorum. Erdmann distinguit secun- 
dum qualitatem antecedentis et consequentis 4 formas; si + designat propositio- 
nem positivam, — propositionem negativam, hae formae sunt: + + ; 4 ; h ; 

— — . Ultima earum est: si antecedens non est, consequens non est; quod etiam 
exprimi potest: solum quando condicio est, consequens est. Tunc deduci potest: 
atqui ratio valet; ergo consequens valet. Hae 4 formae valent tam pro modo po- 
nente quam pro tollente. 

Ueberweg similiter distinguit I et II figuram per modum ponentem: Deinde 
per qualitatem antecedentis et diversam quantitatem minoris alias species con- 
struit, quae diversis formis syllogismi categorici respondent. Sic pro I. figura 
statuit; Barbara: Si A est, B est; nunc A est; ergo B est. Celarent: Si A est, 
B non est; nunc A est;' ergo B non est. Hae formae transeunt in Darii, Ferio, 
si minor dicit: aliquoties A est. Similia valent pro II. figura: Camestres: Si A 
est, B est; nunc B non est; ergo neque A. Cesare: Si A est, non est B; nunc B 
est; ergo A non est. Si additur «aliquoties» in minore, oriuntur Baroeo et Fes- 
tino. Per negationem antecedentis iterum aliae formae exsurgunt. — At haec 
translatio nominum syllogismi simplicis sat accidentalis esse videtur; restant aliae 
formae, quae nomen non habent. Maxime autem nomina cum essentia formarum 
categoricarum nihil commune habent. Dependentia inter membra maioris hypo- 
theticae, et positio absoluta in minore non habent similitudinem cum subordina-' 
tione medii M sub P aut S sub M. Coordinatio igitur arbitraria est. Certe mera 
iuxtapositio 4 formarum cuiuslibet modi apud Erdm-cmn praeferenda videtur. 

Profundius penetrat expositio, quam Goblot dat, quae va- 
ria nova affert. Proponit quadratum logicum propo- 
sitionum hypotheticarum, in quo praedicata sunt po- 
stulare et excludere et negationes eorum : non postulare, non 
excludere. Quadrati forma est : 

A : p postulat q. E : p excludit q. 

I : p non excludit q. O : p non postulat q. 

Hic valent similes relationes propositionum, sicuti in qua- 
drato 4 typicarum formarum propositionum categoricarum. 
A et O sunt contradictoria; pariter E et I, A et E sunt con- 
traria ; non possunt simul esse vera, sed simul falsa esse pos- 
sunt; I et O sunt subcontraria : possunt simul esse vera, non 

simul falsa. Pro subalternis valet : Ex veritate universalis se- 
quitur veritas particularis ; ex falsitate particularis falsitas 
universalis. Etiam hic in E et I condicio et consequens converti 
possunt; exclusio hic est mutua; non vero apud A et 0, ubi 2 
propositiones (conversionis) inter se independentes sunt. Ad 
explicationem conversionis E : p excludit q, dicit : si p est, 
q non est ; q excludit p, dicit : si q est, p non est ; patet poste- 
riorem propositionem esse consequens prioris. 

Applicatio huius doctrinae ad figuras: In modis positivis maior est: p postu- 
lat q, in negativis: p excludit q (postulat negationem q). Tunc minor in figura I. 
est condicio s, ex qua (aut semper aut aliquoties) q sequitur; in figura IL minor 
est s, quod (semper aut aliquoties) q excludit. Figura quaedam III. ducit revera 
ad syllogismos pure hypotheticos. — Omnes hae divisiones, quae certis temporibus 
etiam multo augebantur, minus momentum habent, quam in syllogismis categori- 
cis; quia hic non agitur de separatione certarum formarum, quae solae conclu- 
sionem validam permittant in oppositione ad omnes alias. Sed exsecutio deductio- 
nis semper pendet a qualitate minoris, per quam modo semper uniformi ■ aliquid 
circa maiorem deducitur. Id quod Goblot bonum addit, maxime hoc est, minorem 
saepe ad certas condiciones restringi, id quod deiu in conclusione revertitur. Hoc 
praecipue ut condicio proprie dicta apparet. 

4. Conversio syllogismi hypothetici in categoricum 
in veteri logica saepe ut simplificatio exponitur. Exemplum ( Frick ): Si ecclesia 
errat, Deus mentitur. Hoc aequivalet cum: error ecclesiae est mendacium Dei. — 
Sed liaec translatio non sufficiens est; duo enim actus; error magisterii ecclesia- 
stici et alius in Deo, non sunt physice idem actus. — Porro in traductione depen- 
dentia unius actus ab alio deest; accuratius dici deberet: Error ecclesiae supponit 
mendacium ex parte Dei ; hoc autem solum est expressio minus clara pro propositione 
primitiva hypothetica. Maxime autem translatio nihil praestat pro fine, ut totus 
syllogismus ad consuetam formam eategoricam reducatur. Nam minor deberet tunc 
dicere: mendacium Dei dari nequit; ergo neque error ecclesiae. Sed haec non est 
forma syllogismi categorici; sed solum alia expressio syllogismi hypothetici. 

Pescli traductionem faciliorem invenit, quando in duobus membris maioris su- 
btectum identieum habetur. Si S est A, etiam est B. Tunc dicit, in maiore S omitti 
potest et duo praedicata inter se aequalia poni. Nam si S simul est A et B, tunc 
id quod notam A habet, etiam est aliquod B ; ergo quod est A, est B ; seu omne A 
est B. In minore tunc « S est A » est minor consueta. Exemplum : si mundus a Deo 
creatus est, a Deo dependet; atqui mundus a Deo creatus est; ergo a Deo depen- 
det. Ex eo nunc iit syllogismus categoricus: Omnia quae a Deo creata sunt, depen- 
dent a Deo ; nunc mundus a Deo creatus est ; ergo mundus pendet a Deo. Subtectum 
igitur hic ex maiore primigenia tollitur et in sola minore apparet. — At primo diei 
nequit, per hanc translationem syllogismum clariorem et simpliciorem factum esse; 
syllogismus enim hypotheticus est forma fundamentalis omnis deductionis. Porro 
deductio ipsa logice recta non est. Ex eo, quod S, si A est, etiam B est, solum se- 
quitur, ens quod simul S et A sit (logistice: SA) simul esse B (SB); hinc sequitur 
solum aliquod A, se. illud quod cum S coniunctum est, esse B; non autem omne A 
esse B. Sed ex: aliquod A est B, et omne S est A, nihil logice sequitur (medius bis 
particularis ! ). 

Secundum Pesch translatio difficilior est, si subieeta in duobus membris maio- 
ris diversa sunt: si A est B, C est D. Ipse traducit syllogismum: Si Deus non exsi- 
stit, mundus non exsistit; nunc mundus exsistit; ergo Deus exsistit: in syllogismum 
categoricum: Causa mundi exsistentis exsistit; nunc Deus est causa mundi exsi- 
stentis; ergo Deus exsistit. — Etiam posteriores logici difficultatem traductionis 
in hoc casu concedunt. Jevons: Omne iudicium hypotheticum facile in categoricum 
eiusdem significationis converti potest, sed saepius solum in forma non commoda 


(accomodata) ut : « casus quod A valet, est etiam casus, quod B valet ». Joyce diffi- 
cultatem clarius explicat: Propositio categorica eoniungit duos conceptus ut su- 
bitetum et praedicatum, hypothetica autem duo iudieia, quae non se habent ut 
subjectum et praedicatum, sed ut condicio et consequens. Reductio igitur non sine 
violentia progreditur. Syllogismus translatus difficilius intelligitur et expeditus 
non e3t. 

B. Syllogismus hypotheticus purus. 

1. Descriptio. Ipse constat exclusive ex propositio- 
nibus hypotheticis secundum schema: « si A est, est B ; 
si B est, est C ; ergo si A est, est C ». Exemplum : Si animalia 
dolorem fugiunt, dolorem sentiunt ; si autem dolorem sentiunt, 
non sunt pura materia; ergo si animalia dolorem fugiunt, non 
sunt pura materia. Syllogismus pure hypotheticus progreditur 
secundum principium : Consequens consequentis est consequens 
antecedentis. — Wwndt: Utilitas huius speciei syllogismi esse 
potest, ut ulterior conclusio alicuius hypothesis per experien- 
tiam examinari possit. Hunc syllogismum nominat syllogismum 
hypotheticum subsumentum; similiter ut polysyllogismus inde- 
terminate continuari potest, ita ut catena conclusionum sequa- 
tur. — Secundum Goblot hic syllogismus oritur ex maiore hy- 
pothetica, eo quod s in minore (a quo p dependet) ipsum non sit 
iudicium categoricum, seu casus specialis, sed ipsum hypothesis 
quaedam sit, quae condicionem in maiore postulat aut conse- 
quens in maiore excludit. Syllogismus hypotheticus purus de- 
ducit regulam generalem, id quod est praeparatio applicationis 
ad casum singularem. 

Diversae formae. Lotze : Duae praemissae hypotheticae coniungunt 
tres propositiones (hypotheses), quae tres conceptus uniunt. In hoc habetur simili- 
tudo cum syllogismis ordinariis, e. g. secundum Darii : semper si M valet, P valet ; 
interdum si S valet, M valet; ergo interdum si S valet, P valet. Erdmann dat exem- 
pla diversarum figurarum: I: si G est, est F; si F est, est E; ergo si G est, est E. 
II: si G est, est F; si K est, non est F; ergo si G est, non est K. III, quod solum 
habet conclusionem problematicam : si G est, est F; si G est, est H; ergo si F est, 
potest esse II. Similiter Sofler. 

Secundum Frick syllogismus hypotheticus solum ad speciem hypotheticus est, 
revera autem categoricus; nam fundatur in principio: consequens consequentis est 
consequens antecedentis. Ita procedit: A est condicio B; B est condicio C; ergo A 
est condicio 0. Pariter Pesch. — At exemplum allatum sibi non sufficit, sed ut ulte- 
riorem praemissam postularet principium universale (consequens consequentis. . .) ; 
pro se sumptum non est syllogismus simplex, sed 4 terminos haberet, ut prius fuse 
explicavimus. Hinc non syllogismus simplex sic effectus est. Praeterea tres propo- 
sitiones non sunt simplices propositiones subumptionis. 

Keynes hic varias distinguit formas. Ita Barbara.. Si M, tunc B; si S, tunc M; 
ergo si S, tunc P. Festino: Si P, tunc non M; aliquoties si S, tunc M; ergo aliquo- 
ties si S, tunc P. In his casibus habentur propositiones assertoriae. Etiam modules 
formari possunt (transformando propositionem particularem in problematicam) : ita 
Darii: si Q, tunc R; si P, potest esse Q; ergo si P, potest esse R. Disamis: si' Q, 
potest esse R; si Q, tunc P; ergo si P, potest esse R. — In syllogismo condicionali 
puro antecedens conclusionis correspondet subiecto syllogismi categorici; consequens 
conclusionis correspondet praedicato talis syllogismi; membrum, quod in conclu- 
sione excidit, correspondet termino medio. 

2. Evolutio historica doctrinae. Aristoteles syllogismis hypo- 
theticis non concessit valorem seientificum; propositionem hypotheticam intellige- 
bat illam, quae nec immediate certa, nec demonstrata sit, sed arbitrarie statuta. 
Secundum hodiernam vero doctrinam relatio dependentiae syllogismi hypothetici 
scientifice certa est. Prantl putat, Aristotelmn syllogismum condicionalem non ac- 
cipere potuisse, quia id quod fundatur in hypothesi adhuc probanda, non augeat 
scientiam apodeieticam. Credebat, etsi addatur minor, conclusionem in mera hypo- 
thesi niti, nempe nexus causalis inter membra iudicii hypothetici; ideo totum non 
habere seientificum valorem. 

Primi Theophrastus et Eu&emm tractant has species syllogismi. Ad syllogismum 
pure hypotheticum annumerant tres figuras ( Prantl ) : 1) Si a est, est b ; si b est, 
est c; ergo si a est, est c. 2) Si a est, est b; si a non est, est e; erga si b est,, 
non est c; et viceversa. 3) Si a est, b est; si c est, b non est; ergo si a est, non 
est c et viceversa. Ex 5 formis syllogismi hypothetici mixti solum duae primae 
huc pertinent : 1) si A est, B est ; nunc A est ; ergo B est. 2) Si A est, B est ; nunc 
B non est; ergo A non est. 

Copiosius postea Boethms systema syllogismorum hypotheticorum excoluit. Pro 
simplici syllogismo hypothetico 8 enumerat species, 4 modi ponentis et 4 modi tol- 
lentis (quas antea secundum Erdmann enumeravimus); hic solum primum et ulti- 
mum nominamus : 1) si A est, est B ; A est ; ergo B est. 8) Si A non est, B non 

est; nunc B est, ergo A est. Tunc sequuntur 16 formae iudiciorum compositorum, 
quorum sensus ex duobus exemplis extremis patebit: 1) Si A est, tunc, si B est, 
est 0; A est; ergo si B est, est C. 16) Si A non est, si B non est, C non est; nunc 
si B non est, C est; ergo A est. Aliud iterum systema 16 formarum collocat con- 
dicionem adiunetam in antecedens maioris et minoris: Si supposito A est B, est C; 
atqui shpposito A est B ; ergo C est. — Alia iterum forma : Si A est, est B, et si A 
non est, est C; nunc B non est; ergo C est. Tertia forma: Si B est, est A; et si C 
est, A non est; nunc B est; ergo C non est v Tandem sequuntur 32 modi ex maiore, 
quae ex duabus propositionibus hypotheticis componitur, e. g. Si supposito A est B, 
tunc supposito C erit D ; nunc supposito A est B ; ergo. 

Kant afferebat obieetionem iam memoratam, syllogismum hypotheticum esse 
illationem immediatam, quia solos duos terminos habeat. Sed ( Ueherweg ) non se- 
quitur conclusio ex una praemissa sola. Bevera aliud est dicere: ex A sequitur B, 
si A exsistit; aut ei praeterea addere: A vere exsistit; hoc ultimum in prima pro- 
positione deerat. — Bolzano evolvit syllogismos ex propositionibus de possibilitate 
deductionis in summa universalitate. Sed haec derivatio difficulter perspicitur, quia 
supponit methodicam, quae non cum sufficienti claritate exponebatur. 

§ 4. Syllogismus disiunctivus. 

1. Syllogismus proprie disiunctivus. 
a. Variae species disi unctionis. Syllogismis 
disiunctivis hoc commune est, quod in iis propositio disiunctiva 
occurrat. Non autem sufficit, si solum in una praemissa concep- 
tus disiunctivus habetur, qui semper ut totum coniunctus ma- 
net, ita ut pro eo terminus genericus substitui possit, e. g. loco 
« homo aut brutum » vocabulum « animal ». Tales disiunctiones, 
in omnibus figuris occurrunt ; tunc disiunctio non est nisi t e r- 
minus complexus, qui ut talis immutatus per- 
manet. Sic in I : M est aut P aut Q ; S est M ; ergo S est aut P 
aut Q. Hic terminus « P aut Q » poni posset = X ; tunc habere- 
tur syllogismus simplex : M est X ; S est M ; ergo S est X. In II : 
P est aiit A aut B aut C ; S est nec A nec B nec C ; ergo S non 


est P. Hic iterum pro « aut A aut B aut C » poni posset X. 
In III : M est aut P aut Q ; M est S ; ergo aliquod S est aut P 
aut Q. — Ziehen aliam formam addit, in qua disiunctio consti- 
tuit medium : S est aut A aut B aut C ; atqui et A et B et C sunt 
P; ergo S est P. Universalius Ueberweg : ludicium composi- 
tum cum coordinatione aut subordinatione in ratiocinium in- 
gredi potest, ita ut eaedem figurae recurrant. Hoc fit in syllo- 
gismo categorieo disiunctivo; aut in hypothetico disiunctivo; 
e. g. Si A est, est B aut' C aut D ; nunc nec B nec C nec D ; ergo 
A non est. 

Omnibus his syllogismis opponitur syllogismus di- 
siunctivus proprie dictus; in eo habetur propositio 
disiunctiva ut praior ; tunc autem in minore, disiunctio in 
suas partes resolvitur; tandem in conclusione ex 
afiirmatione unius negatio aliorum derivatur, aut ex negatione 
unius affirmatio aliorum. S est aut A aut B (quae forte inter se 
excludunt) ; atqui S est A; ergo non B ; aut : atqui S non est A; 
ergo est B. Universalius. S est aut A aut B aut C; atqui non A; 
ergo aut B aut C. — Etiam hic variae figurae statui possunt ; 
quod conclusio sit affirmativa aut negativa, hic minoris momen- 
ti est, quia hoc etiam ex membris negativis sequi potest,;, aut 
B aut non-C ; nunc non B ; ergo non-C. Maioris autem momenti 
est, utrum ex affirmatione unius negatio aliorum derivetur (quod 
supponit membra inter se excludere); aut ex negatione unius 
affirmatio aliorum (quod hanc restrictionem non postulat). Se- 
cundum Joyce haec distinguuntur ut modus tollendo ponens 
et ponendo tollens. Keynes : Quod exclusio mutua supponitur, 
non apparet ex forma propositionis, sed ex materia ; e. g. : ali- 
quis in cursu certaminis aut est primus aut secundus ; atqui se- 
cundus; ergo non primus; aut: P et Q non simul vera sunt; 
nunc P verum est; ergo non Q. 

b. Accuratior descriptio. Disiunctio maioris fundatur in inecrti- 
tudine, quae vel habetur, vel fingitur pro expositione. ,His excluditur obiectio Erd- 
mann : In Syllogismo: «S est aut P aut Q; atqui est P; ergo non Q»; duae prae- 
missae inter se contradicunt; minor excludit possibilitatem unius. Besponsum: maior 
enuntiat possibilitates cogitabiles, et ita restringit iam campum ulterioris inquisi- 
tionis. Minor tunc ex consideratis reliquis proprietatibus subiecti successive omnia 
membra excludit excepto uno, quod ita probatum manet. Aut minor cum probabili- 
tate certum possibilitatem excludit, ut consequentias eius agnoscat et examinet. 

Sigwart exponit syllogismum ex iudicio divisivo: A dividitur in species M, N, 
O, ita ut . complete in eas resolvatur; omnibus his, M, N,, 0, convenit praedicatum 
commune; ergo etiam convenit A. Ipse obiicit: si ibi divisio est mere empirica, 
hoc non ducit ad iudicium certum; si divisio autem, est logica, syllogismus est cir- 
cuitus et superfluus. Nam 1) Si solum empirice inventum est, omnes planetas mo- 
veri ab occidente ad orientem, hoc non est iudicium universaliter validum, sed so- 
lum complectitur observationes. Hoc solum nondum est iudicium inductionis, quod 
ad iudicium universale venire debet. 2) Si iudicium procedit ex divisione logice 
completa, ratiocinium est circuitus superfluus. Nam si omnes species idem praedi- 
catum habent, hoc in genere praeiacere debet, ideoque iam in eo videri. Sed ipse 

tnnc tamen concedit: cognitio propositionis universalis per talem enumerationem 
.completam transire potest, quia liaec probatio facilior est; e. g. in demonstratione 
catum habent, lioc in genere praeiacere debet, ideoque iam in eo videri. Sed ipse 
solum in minore accidet, quae per demonstrationem inveniri debuit, non autem si 
immediate certa est. — Hoc obiectionem propositam solvit. Revera divisio dat in- 
terim conclusionem quandam, quandiu de completione non dubitatur, et est bonus 
gressus ad detegendam propositionem universalem; divisio autem logica pro de- 
monstratione propositionis universalis magni momenti esse potest. 

Goblot: Subiecta membrorum divisorum ipsa iterum diversa esse possunt. Potest 
constare disiunctio inter propositiones: aut A est B, aut P est Q. Alias subiectum 
est eadem determinata res (casus ordinarius) : S est P aut Q, quae igitur sunt eius 
proprietates possibiles. — Disiunctio ab adversario negari potest: tunc aut duo 
casus simul possibiles sunt; aut ambo simul excluduntur; communiter negatur di- 
visionem completam esse afferende membrum deficiens. — Ziehen: Syllogismus di- 
siunctivus pro maiore numero membrorum facile evolvitur ad catenam conclusio- 
num. Sic syllogismus restrictionis: S est A aut B aut 0; non A; ergo B aut C; 
non B; ergo C. 

Ueberweg : Maior disiunctiva comprehendit 
plura iudicia hypothetica. Sit maior : S est A aut B ; 
tunc habentur ratiocinia hypothetica : si S est A, non est B ; 
si S est B, non est A; si non est A, est B ; si non est B, est A; 
singula dein continuari possunt aut affirmando antecedens re- 
spectivum aut negando consequens. — Sigwart : Syllogismus 
disiunctivus non fundatur in principio speciali; nam princi- 
pium, secundum quod aliquid excluditur, est principium conclu- 
sionis hypotheticae. — Ceteroquin per hoc omnino servatur va- 
lor syllogismi disiunctivi ; nam continet in simplici forma maio- 
ris disiunctivae introductionem ad diversa ratiocinia hypothe- 
tica, quae inde sequi possunt ut proprietates subiecti deriven- 
tur. Hinc habetur combinatio multorum syllogismorum hypo- 
theticorum, quae ex eius unitate sequuntur. 

e. Jevons quasdam applicationes syllogismi disiunctivi derivat ope trans- 
f ormationis in aequationes. Sic variae conexiones clarius perspi- 
ciuntur. Principium exclusi tertii : A aut debet esse B aut non-B, scribitur in forma 
additionis: A = AB '+ AB' ( (ubi B' = non-B; «aut» redditur per +); nam 
casus AB et AB' simul sumpti (additi) constituunt totalitatem A; sic animalia ra- 
tionalia et animalia irrationalia per additionem constituunt omnia animalia. Hoc 
exprimitur per iudicium divisivum: sunt partim. . . partim. . .; aut per iudicium 
disiunctivum : animal aut est rationale aut irrationale. Brevis expressio principii 
identitatis est: A=A; principium contradictionis transformatum in: A • A' = 0; 
i. e. ens quod simul liabet proprietatem A et non-A impossibile est, dari nequit. 

Nunc ad propositionem disiunetivam. Propositio : Divitiae (A) 
sunt transferibile quid (B), quantitate limitatum (C), quod aut voluptatem affert 
(D) aut tristitiam arcet (E), symbolice exprimitur: A=BC (D+E). — Aliquae re- 
gulae operationum cum his terminis: Singularis terminus cum expressione disiun- 
ctiva (hinc eum summa) eoniungitur eo, quod cum quolibet summando conjungitur; 
seu A(B+C) = AB + AC. In verbis: Animal quod aut rationale aut irrationale 
est: aut est animal rationale aut animal irrationale. Porro quodlibet latus aequa- 
tionis cum eodem termino multiplicari potest. Si A=B-fC, valet etiam identitas: 
AD=AD; si tunc in uno latere huius identitatis A per suum aequivalens ex alia 
aequatione suppletur, acquiritur: AD == (B+C)D= BD + CD. Haec regula in- 
servit, ut multiplicatione cum negativo termino expressio reddatur sibi contradicens 

seu zero. Sic ex A = B + C+D per multiplicationem cum AB' efficitur: 

AB ' = AB ' B + ACB ' + ADB ' = aCB ' + ADB ' (quia ABB ' = O, et Aa = A). 
Si in propositione disiunctiva singula membra excludunt, hoc symbolice exprimitur 
eo quod quodlibet membrum eum negatione alterius coniungitur. Si aqua (A) aut est 
salsa (B) aut recens (C), sed nunquam utrumque simul, valet : A = AB + AC aut ac- 
curatius: A = ABC' + AB'C. Si hoc multiplicatur cum factore B, de aqua salsa 
valet: AB = ABC'. 

Statim his adiungatur, quod in sequentibus accuratius probabitur. Demonstra- 
tio indirecta utitur lege exclusi tertii: A = A(B+B') = AB + AB'; praeterea 
utitur lege contradictionis, quod sc. expressio coniungens elementa inter se contra- 
dictoria (in forma multiplicationis) excidit. Applicatio est descriptio completa ter- 
mini secundum praemissas praeiacentes. Omnis terminus secundum legem exclusi 
tertii evolvitur in omnes casus possibiles; dein substituuntur valores ex praemissis 
notae et delentur omnia membra cum contradictione; sic acquiritur aequatio termini. 
Exemplum: Ferrum (A) est metallum (B); metallum est elementum (C); hoc dat: 
A =: AB ; B = BC. Evolvendo A disiunctive secundum B et C, accipitur: 

A = A (B+B')r= AB+AB' 

Similiter Br=BC + BC' ; 

^ porro A = AB(C + C') + AB'(C+C') = ABC + ABC' + AB'C + AB'C'. 

Si in hoc substituuntur pro A et B valores primarum aequationum, sequitur ■ 

A = ABBCC + ABBCC' + ABB ' C + ABB'C' = ABC 

2. Syllogismus coniunctivus secundum logi- 
cam traditionalem ut maiorem continet propositionem coniun- 
ctivam, quae de subiecto edicit, quod duo praedicata determi- 
nata non simul habere possit; sic in propositione : Nemo potest 
simul servire Deo et divitiis (hoc sensu, ut utrumque ut ulti- 
mum finem appetat). Tunc minor alterutram possibilitatem af- 
firmat ; ideo conclusio aliam negare debet. Hic igitur solum pos- 
sibilis est deductio a veritate unius membri ad falsitatem alte- 
rius, non autem a falsitate unius ad veritatem alterius. Non 
possunt duae possibilitates simul esse verae, sed possunt simul 
esse falsae. Maior etiam exprimi potest ut propositio disiun- 
ctiva cum residuo ignoto : S aut est A aut B aut quid aliud, ita 
ut hi casus inter se excludant. — Pesch distinguit ab hac pro- 
positione coniunctiva sensu strictiori propositionem coniuncti- 
vam sensu latiori, si membra allata omnes possibilitates exhau- 
riunt, si disiunctio est completa. A est semper aut B aut non-B. 
Deus non potest simul sanctus esse et peccatum non odio ha- 
bere. In tali casu non solum a veritate unius membri ad falsi- 
tatem alterius concluditur (si inter se excludunt), sed etiam a 
falsitate omnium membrorum uno excepto, ad veritatem huius. 

Goblot subordinat propositiones coniunctivas copulativis 
in quibus simultaneitas duarum propositionum aut necessaria 
aut possibilis aut impossibilis esse potest. Copulativae affirma- 
tivae sunt : 1) aliquid simul habere potest p et q, quae non inter 
se excludunt ; hinc p non postulat q. 2) nihil potest simul habere 
p et q; p et q inter se excludunt, Stoici et Scholastici solum 
seivaverunt copulativas negativas, in hypotheticis universales 
affirmativas, ex quibus duo modi sequuntur, affirmatio antece- 
dentis et negatio consequentis. 

Iam Theophrastus et Eudeimis afferebant in 5 modis syllogismi hypothetici 
puri etiam coniunctivas : sc. 3) A non simul est. E et C et D; nunc A est B ; ergo 
non C aut C. 4) A est aut JB aut C.aut D; nunc A est B; ergo non est C aut C 
(id quod membra inter se excludere supponit). Evidenter 3 et 4 realiter eoinci- 
dunt. 5) A est aut B aut C; nunc A non est B; ergo est C. Haec est. II. figura 
syllogismi hypothetici. 

3. Dii e m m a , quod etiam dicitur « syllogismus cornu- 
tus ». 

a. Eius essentia. Ueberweg dat descriptionem : 
dilemma est syllogismus hypotheticus ex 1. et 2. figura, ex prae- 
missa coniunctiva et disunctiva, per quam ostenditur adver- 
sarium in omni casu falsum dicere. Dilemma in sensu strictiori 
procedit in 2. figura eum praemissa hypothetico-disiunctiva et 
alia remotiva, sc. : Si S valet, tunc valet P aut Q ; nunc neque 
P neque Q (id quod probatur) ; ergo non valet S. Exemplum ex 
historia celebre : Imperator Traianus dat praeceptum, Christia- 
nos non a iudice inquiri debere, sed si accusarentur, puniendos 
esse. Tertullianus contra hoc ponit dilemma : Aut ehristiani 
noxii sunt, aut innocentes ; si noxii, cur vetas eos inquirere ; si 
innocentes, cur punis eos, qui accusantur. Aliud celebre exem- 
plum est probatio Augustini pro veritate fidei christianae : Aut 
religio catholica per miracula propagata est aut sine miraculis. 
Si per miracula, ergo vera est ; si sine miraculis, hoc est supre- 
mum miraculum, quod nihilominus propagata sit. 

Pesch formam dilemmatis accuratius explicat. Maior est 
disiunctio completa, ex cuius singulis membris aliquid contra 
adversarium deducitur ; in conclusione hoc comprehenditur. 
Cum ordinarius syllogismus disiunctivus ex negatione unius 
membri aliud deducit, in dilemmate utrumque membrum adhi- 
betur et inde contra adversarium arguitur. Non igitur est sin- 
gularis syllogismus, sed completa probatio (!). Si assertio ad- 
versarii sit A, et condiciones, sub quibus A verum esse potest, 
sunt B aut C, dilemma in syllogismum hypotheticum compre- 
hendi debet : Si A verum esset, hoc esset aut in condicione B 
aut C ; atqui neque in condicione B neque in C A verum esset ; 
ergo omnino verum non est. 

Plures logici anglici dilemma in sensu latiori sumunt. <7 oyce 
exemplum schematicum dat: Si A est B, E est P; et si C est D, G est H (seu ite- 
rum E est E). Nunc aut A est B, aut C est 1). Ergo aut valet : . E est F, aut G 
est H. Maior est composita propositio hypothetica, minor est propositio disiunctiva 
(coniunctiva). — Puse Keynes : Dilemma optime ita definiri posse videtur: in altera 
praemissa propositiones hypotheticae coniunctive asseruntur; in altera praemissae 
earum alternative asseruntur aut conclusiones earum alternative negantur. Schema: 
Ex A sequitur B, et ex C sequitur D. Aut valet A aut C; ergo sequitur B aut D 
(respective: Non valet B aut D; ergo non valet A aut C). — Divisiones dilemmatis 
( Keynes ) : Propositio hypotlietiea, in quam propositio disiunctiva resolvi potest, 
ad minimum duas praemissas continet; si utraque conclusio eadem est, dilemma 
dicitur simplex; si diversa, conclusio est alternativa et dilemma dicitur 


complexum. In dilemmate . constructivo minor alternative asserit prae- 
missas maioris; in dilemmate destructivo minor negat consequentia maioris. 
Exempla: Dilemma simplex constructivum: Si A, tunc B; et si C, tunc B. Nunc 
aut A aut C valet; ergo B. Dilemma complexum constructivum: Si A, tunc B; et 
si G, tunc D; nunc aut valet A aut C; ergo valet B aut D. Dilemma simplex de- 
structivum : si A, tunc B ; et si A, tunc C ; nunc aut B non valet, aut C non valet ; 
ergo non A. Dilemma. complexum destructivum: si A, tunc B, et si D, tunc C; 
nunc aut C aut B -non valet ; ergo aut A aut D non valet. — Similiter apud Stebbing. 
— Ex his formis logica communis non considerat nisi formam destructivam, in qua 
ex utraque alternativa aliquid contra adversarium arguitur; hoc optime redditur 
per dilemma simplex destructivum apud Keynes. Solum plerumque propositio dis- 
iunetiva ponitur in maiore, coniunctiva in minore (Si A, tunc valet B aut C; 
nunc neque B neque 0 valet; ergo neque A). 

b. Condiciones boni dilemmatis sunt : 1) 
1) disiunctio dobet esse completa; ideo dilemma refutatur, si 
aliae possibilitates ostenduntur ; hoc exprimitur, tunc « cornua 
evitari ». 2) Consequens ex alternativis vere sequi debet. Cor- 
nutus « in cornibus arripitur », si ostenditur, ex una aut altera 
possibilitate non sequi, quod asseritur. 3)Non debet exsistere 
possibilitas, ut dilemma contra arguentem convertatur 
seu retorqueatur i. e. ut oppositum ex eo derivetur. ( Ueberweg ) 
Dilemma reciprocum in forma aut in praemissis defectum ha- 
bet, forte quia duae propositiones identificantur, quae iisdem 
verbis exprimi possunt. Joyce dat exemplum talis conversionis. 
Adversarius arguit : Si A est B, G non est H ; si C est D, E non 
est F. Dilemma forte fuerat: non debes ullo pacto officium pu- 
blicum suscipere ; nani aut bene illud administrabis, aut male ; 
si male, bonis displicebis ; si bene, malis displicebis ; ergo sem- 
per displicebis; ergo munus accipere non debes. Retorsio tunc 
eodem fure diceret : si munus bene administras, bonis placebis, 
si male, malis placebis ; ergo semper placebis ; ergo munus ad- 
mittere debes. Hoc responsum ostendit, dilemma solum partem 
veritatis protulisse, cum ex alia parte oppositum deduci possit. 
Bona igitur demonstratio postulat, ut utraque pars considere- 
tur, et inter se comparentur, ut sic melius eligatur. 

Exemplum dilemmatis eiusque retorsionis celeberrimum est processus 
E u a t li 1 i . Protagoras Euathlo instructionem dedit cum hac condicione, quod 
alteram dimidiam partem salarii tune solum solvere deberet, postquam in aliquo 
processu suscepto vicisset. Euathlus impletionem condicionis evitat eo quod nullum 
processum incipit ideoque nec quidquam solvit. Protagoras eum convincere studet 
per dilemma, quod solvere debeat, dicendo : si te nunc coram iudice accuso, aut ab 
illo condemnaberis, tunc secundum hoc iudicium solvere debebis; aut absolveris, 
tunc secundum nostrum contractum solvere mihi debes, quia in processu vicisti. 
Ergo in utroque casu mihi solvere debes. Euathlus hoc dilemma convertit: aut 
iudices me condemnabunt ad solvendum, tunc meum primum processum perdidi, 
ideoque secundum nostrum contractum nihil solvere debeo; aut me absolvent, tunc 
secundum hoc iudicium nihil solvere debeo. ■ — Quaenam hic est solutio vera? 
Ueberweg ita censet: In hoc casu duo processus inter se sequentur,, in quibus 
tandem Protagoras vincet. In primo processu condicio contractus impleta non- 
dum est (Euathlus in nullo processu vicit); ergo ad nihil obligabitur; si igitur 

accusatur, hunc, primum processum vincet. Sed ipso hoe iudic.io absolutionis nunc 
res mutata est ; ideo Protagoras eum secundo accusare potest, ut contractum, cuius 
condiciones nunc impletae sunt, servet et nunc decisio pro Protagora erit. 

4. Generalia de diversis speciebus possi- 
bilibus ratiocinii. Hae diversae species solum in de- 
cursu logicae paulatim detegebantur et in sua natura cognosce- 
bantur. Aristoteles nondum novit, nisi syllogismum categori- 
eum indiciorum subsumptionis ; pondus syllogismi hypothetici 
nondum perspexit. Sed haec agnitio iam venit primis eius di- 
seipulis. Wundt studet deductiones possibiles in systemate com- 
pleto ordinare. Enumerat secundum significationem logicam 

4 species deductionum simplicium: conclusio- 
nem identitatis ; deductionem subsumptionis (inclusa demon- 
stratione probabili et analogiae), syllogismos condicionales, tan- 
dem conclusiones relationis, epiae inductioni inserviunt. Ali- 
quas harum specierum solum postea accuratius tractabimus; 
conspectus omnium interim introductioni inservire potest. 

a. Ratiocinia identitatis ex duabus identitatibus tertiam de- 
ducunt secundum principium: si duo conceptus tertio identici sunt, etiam inter se 
identlficantur. Si A = B et B = C, sequitur : A = C ; B enim per G suppleri potest. 
Tales deductiones ex duabus definitionibus datis novam derivant; aut ex duabus 
aequationibus pariter novam. Exemplum: Hydrogenium (M) est elementum infimi 
ponderis atomici (S), et est corpus aeriforme minimae densitatis (P). Hinc etiam 

5 = P. Positio praemissarum et conceptuum liie indifferens est. In aequationibus 
substitutio adhibetur. 

b. Conclusiones subsumptionis constituuntur per syllogismos 
simplices, quos iam copiose tractavimus. Wundt ad hanc doctrinam adiungit: 1) Sae- 
pe hi syllogismi adhibentur ut applicatio legis ad casum specialem. Hoc forte fit, 
ut casus «explicetur», i. e. ut casus specialis alicuius legis agnoscatur; aut etiam 
ut lex distinctius cognoscatur aut per facta probetur. In scientiis explicantibus 
leges particulares ad generales reducuntur; sic in geometria ad definitiones, axio- 
mata, theoremata. Conceptus medius primum per operationes synthetieas cum sub- 
iecto coniungitur (probabiliter cogitat de lineis auxiliaribus in figuris geometri- 
cis); dein hae deductiones subordinant conceptum alicui speciei; e. g. formam ani- 
malis secundum notas inventas, ubi maior dat notas, minor speciem. — Sigwart: 
Ut cognoscamus, A subordinari sub B, omnes notas B in eo ostendere debemus. 
Conceptus medius est series praedicatorum, quae per iudieium coniunetive uniun- 
tur. Maior est definitio. Ad excludendam speciem iam sufficit, ut una. nota desit. 
Hinc deductio positiva ita procedit: Quod abe est, est P; nunc A est abe; ergo A 
est P. Deductio negativa: Quod abe est, est P; S non est a; ergo S non est P. — 
Wimdt: S habet notas M, M est nota specifica P; ergo. S pertinet ad speciem P. 
■Forma syllogismi, quod loco notarum genus quoddam superius sit terminus medius 
(ut animal inter hominem et substantiam), est potius fqrmalistiea, quam momenti 
scientifiei; solum est posterior ordinatio iudieiorum iam agnitorum in ratiocinio (!) 
Apud nos minor non est iudieium subsumptionis, sed iudieium identitatis, quia 
notae solum speciei P convenire debent. Si eius loco ponitur syllogismus subsump- 
tionis, deductio recta quidem manet, sed tunc considerat genus superius. — r. Kries 
in hoe. genere deductionis loquitur de translatione relationis inclusionis: A in- 
cludit B; B includit C; ergo A. includit C. 

c. Deductiones, hypotheticas iam traetavimus. Secundum Wundt 
syllogismus hypotheticus mixtus verificat condiciones, se. applicat determinatam 
condicionem logicam aut causalem ad specialem casum. Syllogismus vero pure hy- 


potheticus subsumit condiciones; munus eius est, ut formet ulterius consequens, 
quod per experientiam examinandum est. v. Kries hic loquitur de translatione fili : 
A exigit B; B exigit C; ergo A. exigit C. Pariter: si A postulat B, et si A valet, 
etiam valet B. 

d. Deductiones relationis. In hac materia secundum Wundt 
deductio uniformis possibilis non est, sed solum inveniri potest, quod aliqua, relatio 
exsistit. Ex relationibus solum certae pro ulteriori inquisitione utiles sunt. 1) De- 
ductio comparationis, quae abstrahit speciem et genus, statuendo notas aequales 
et diversas. Ad hoc conceptus medii iuvant, ut : A habet notas M, N, 0 ; B easdem 
aut non easdem. Ergo A et B conveniunt (non conveniunt) ; hoc speciem convenien- 
tiae adhuc apertam relinquit. Pro hoc fine obiecta in proprietates suas eharacteri- 
stieas resolvi debent et aptae notae specificae quaeri. Hoc supponit longam inquisi- 
tionem obiectorum A, B, C, D. . . , quae huc pertinent. Hoc genus deductionis a 
probabilitate incipit, donec per mulfas comparationes M stabiliatur ut nota cha- 
racteristica speciei, ita ut dici possit : quod habet notam M, est X. Forma autem 
negativa huius deduf.tionis statim negative determinat quaestionem subordinationis. 
II. figura syllogismorum postulabat praemissam negativam, hinc habetur conclusio 
diversitatis, quae obiectum per notam distinctivam ab aliqua specie arcet. Haec 
deductio nouiam inservit formationi conceptuum, sed pariter ut conclusio subsump- 
tionis applicationi conceptuum determinatorum ad singulare obiectum. Tota haec 
logica supponit systema conceptum iam perfectum. 

2) Deductio coniunctionum per unionem eventuum, qui aut simul aut non simul 
occurrunt, statuit regulas eoexsistentiae et consecutionis. Si in pluribus casibus M, 
N, O conveniunt eventui A, in iisdem etiam eventui B, supponitur conexio inter 
A et B; si in uno deest, nulla conexio. Conexio A cum M, B cum M potest esse 
subordinatio aut dependentia. Hae deductiones inserviunt inventioni legum ufiiver- 
salium ope inductionis, de qua postea. 

5. Aliqua de c o n i u n c t i o n e s p e e i e r u m, propositionis. ■ Bolzano 
illas inquirit in summa universalitate. Talia sunt conibinatio assertionum et nega- 
tionum obiectivitatis, ex quibus aliquid deduci potest; porro deductiones ex relatio- 
nibus repraesentationum; assertiones sociabilitatis, inclusionis, independentiae, su- 
bordinationis; propositiones de possibilitate deductionis, ratiocinia ex propositioni- 
bus/ quae complementum ad alias enuntiant. Sed, ut pluries iam diximus, sensus 
harum expositionum non satis per clara exempla illustratur; sed ex conceptibus 
obscuris statim relationes universalissimae statuuntur, quarum veritas ideo non 
sufficienter perspicitur. — r. Kries: Utrum iudieium sit veale au eonceptuale, pro 
ratiocinio indifferens est. Solum proprietas exigendi aliquid tunc alium sensum 
acquirit; potest enim esse dependentia logica aut mathematica aut realis. Ex 
duabus praemissis, quae sunt iudicia conceptualia necessario sequitur iudieium 
eonceptuale, non reale. Si una praemissa est conceptualis, alia realis, sequitur iudi- 
cium reale. Deductiones mathematicae sunt magis complicatae, quia in iis saaepe 
certum symbolum in diversis locis saepius recurrit. 

§ 5. Appendix. Deductio universalis conclusionum 
ope logisticae. 

Praenota m e n t u m ( !) : Studium huius appendicis 
pro conexione nostrae logicae essentiale nullo modo est; pror- 
sus omitti potest sine damno pro omnibus, quae in hoc libro 
adhuc sequuntur. Grata tamen esse potest quibusdam lecto- 
ribus, qui certam cognitionem elementarem logicae mathema- 
ticae sibi comparare vellent, ut intelligant, quomodo tali modo 
possibile sit, problema universale deductionis syllogisticae sol- 
vere. 

1. Problema syllogisticae universalioris. ( Jevons ) Vete- 
rior logica in syllogistica resolvit certos casus particulares doctrinae ratio- 
cinii, ut inodos tractatos syllogismi simplicis, soritem, syllogismum disiunctivum. 
Iam Leibniz simplices 4 propositiones typicas recte in aequationes transfor- 
maverat; non autem pervenit ad regulas operationis, quae ex liis aequationibus 
conclusiones more algebraico deducere permitterent. Secundum recentiores logicos 
problema centrale deductionis hoc est : ex maiori numero propositionum universa- 
lium omnes assertiones deducere, quae in praemissis virtualiter eontinentur; hinc 
determinare, quid de quolibet conceptu allato ex praemissis edici possit. Ut exem- 
plo hoc problema illustretur: supponamus de conexione 4 conceptuum a, e, i, o 
sequentia data nobis nota esse : Si e est: non simul a et i sunt, sed etiam 
a et i tunc non simul deficere possunt, Porro si e non est, simul sunt a et o, 
aut simul desunt a et o. Quales proprietates secundum has indicationes de con- 
ceptu a edici possunt, vel de conceptu e, de o ete.? Primus Boole, fundator 
logicae mathematicae ostendere potuit, per hanc scientiam non solum solvi posse 
species deductionum hucusque notas, sed generalius ex quolibet genere praemissarum, 
quamvis multae et complicatae sint, omne genus conclusionis ope calculi facile 
inveniri posse, quod in praemissis fundatur. Haec logistica ulterius excolebatur a 
multis aliis logicis, ex quibus hic solum nomino Jevons, Verni, Schroder. 

Nostrum problema hic esse nequit, ut in paucis paginis sequentibus totam 
logisticam exponamus. Solum eius fundamenta hic breviter indicabuntur; sc. leges 
fundamentales, saltem illae, quae requiruntur ad solvenda exempla nostri proble- 
matis centralis. Modo simplici haec omnia collegit opusculum Bonthevm, Der lo- 
gisehe Algoritlimus, cuius expositionem hic brevius comprehendimus. Cogitatio fun- 
damentalis huius logicae est, in symbolis repraesentare conceptus eorumque rela- 
tiones essentiales, statuere leges fundamentales quae inter has expressiones vigent; 
docere modum, quo iudicia aequationibus reprasentantur, et quomodo hac aequa- 
tiones pro diversis finibus transmutari possint; quomodo inde variae operationes 
logicae communis melius perspici possint; e. g. divisio alicuius conceptus, resolutio 
syllogismorum communium; tandem quomodo problema centrale modo descriptum 
solvatur, ita .ut ex multis datis per aecomodatas methodos inde omnes veritates 
deriventur, quae in datis virtualiter contenta sunt. 

2. Repraesentatio symbolica conceptuum et leges eius 
fundamentales, a. Conceptus. Aliqua quae hic exponuntur, iam in 
decursu logicae variis locis explieata sunt; hic iterum indicantur, ut doctrina 
completa uno intuitu perspici possit. Omnes conceptus hic designantur per litteras 
(A, B, etc.); conceptus sic expressi semper intelligitur secundum suam extensio- 
nem (similiter ut in repraesentatione geometrica per circulos); ergo A (homo) 
significat totalitatem entium, quibus haec nota convenit. Contradictorium eius (non- 
A) a diversis auctoribus diverso modo designabatur; e. g. per litteras minutas, si 
conceptus positivi per litteras magnas indicabantur; aut per lineam horizontalem 
superpositam litterae singulae, aut complexui litterarum (a, ab, a+b), aut etiam 
per simplicem indicem ' postpositum litterae, vel parenthesi: a', (ab)', («+&)'. 
Hunc ultimum modum hic adhibemus. Hinc A ' nobis est totalitas rerum, quae 
notam A non liabent. 

Valores extremi (limites) conceptuum designantur per symbola Oetl. O(zero) 
designat id quod non est, seu quod impossibile est; 1 autem totalitatem omnis entis 
vel omnis rei possibilis. — Operationes logica 1 es fundamentales sunt so- 
lum duae: quaedam species multiplicationis (productum ab, a-b) et 
additionis (summa a+b) ; sed hae operationes non eandem significationem ha- 
bent, quam in algebra, sed novam definitionem accipiunt. Sic (ab) designat totali- 
tateni rerum, quibus simul nota a et nota b convenit ; quae igitur simul ad has duas 
classes pertinent, in repraesentatione geometrica superficiem communem duorum cir- 
culorum, qui inter se secant. Tales res, ut patet, generatim multo minoris numeri 
sunt, quam illae, quibus solum una aut altera nota convenit; sie dantur plures ho- 
mines, quam homines albi, multo plura triangula, quam triangula aequilateralia. Alia 

operatio (a+b) designat totalitatem rerum, quae aut notam a habent aut notam 
b (expressio disiunctiva), non exclusis illis rebus, quae utramque notam simul ha- 
bent ; est aliis verbis classis rerum, quae « saltem » unius classis propriae sunt. Si 
e. g. lex quaedam datur pro feminis et infantibus, includuntur puellae, quae simul 
utriusque classis sunt. 

b. Iudicia. Ut aequationes fundamentales iam prius invenimus a — b, 
quae designat iudicium convertibile, ut in definitione; ibi valet: omne a est b, 
et omne b est a. Porro aequatio a = ab, quae est repraesentatio ordinarii iudicii sub- 
sumptionis, quod convertibile non est, ut : homo est mortalis. 

Aliae leges fundamentales evidentes sunt hae : in summa ordo successionis in- 
differens est: a+b = b + a; idem valet pro producto: ab = ba. Sic animalia sunt aut 
homines aut bruta; pro quo etiam dici potest: bruta aut homines. Similiter notae 
alicuius rei in qualibet successione nominari possunt. I-Iaee dicitur lex commuta- 
tionis (quae etiam in algebra valet). 

Si a=b, ita ut pro se invicem substitui possint, etiam contradictoria inter se 
aequalia sunt: a'— b'. 

Si a = c et b = c, sequitur a = b : in prima aequatione c suppletur per b, 
(iuxta secundam aequationem); principium substitutionis. Duae aequationes 
etiam inter se addi, vel multiplicari possunt. Ex a — b et s=d fit 
a+c = b + d (per substitutionem terminorum summandorum in a+b ex prioribus ae- 
quationibus). Similiter ex a = b et c = d sequitur ac = bd (ex eadem ratione). 

c. Leges distributionis: 1) Nota est in algebra regula multiplica- 
tionis summarum: (a + b) (c + d) = ae+ad + bc + bd; vel processus oppositus eli- 
minationis factoris communis ex duobus productis: ab+ac = a (b + c). Ratio regu- 
larum non ex algebra peti potest, in qua additio et multiplicatio alium sensum ha- 
bent, sed sequitur ex definitione logica; hic loco probationis sufficiat simplex exem- 
plum: Classis hominum secundum varia principia dividi potest, secundum sexum, 
vel secundum aetatem (adulti, infantes); tunc sumina classium, si utrumque prin- 
cipium combinatur (homines utriusque sexus (c, d), et simul utriusque aetatis (a, b) 
constituunt subclasses: infantes unius aut alterius sexus (ac + ad), et adultos unius 
aut alterius sexus (bc+bd). 

2) Alia lex distributionis est quasi « imago in speculo » prioris regulae, eo quod 
semper summa et productum inter se commutantur. 

Est: ab+cd = (a+c) (a+d) (b + c) (b+d). 

Seu duo producta logica ita adduntur, ut quilibet factor unius ad quemlibet facto- 
rem alterius addatur et summae acceptae inter se multiplicentur. Exemplum: Sit 
a b rubrum vinum et c d fusca cerevisia, tunc omni rei, quae in hanc classem 
totalem cadit, ascribi possunt 4 proprietates alternativae : est aut rubrum aut 
fuscum; aut rubrum aut cerevisia; aut vinum aut cerevisia; aut vinum aut fuscum. 
Hoc etiam ita probari potest: si summae multiplicantur acquiruntur 16 membra; 
si autem attenduntur leges tautologiae et absorptionis (de quibus statim), non re- 
manent nisi membra ab + cd. 

Conversio huius legis est: (a+b) (a+c) = a+ab ; in verbis: plures sum- 
mae, quae summandum communem habent (a), multiplicantur eo quod ad sum- 
mandum communem productum ex aliis summandis (bc) addatur. Hoc iterum pro- 
bari potest supponendo leges tautologiae et absorptionis. Sic e. g. (a+b (a+c) (a+d) 
= a+bed. ' 

d. Leges tautologiae immediate evidentes sunt: 

1) a+a = a: qui est homo aut homo, simpliciter homo est; patet talem dupli- 
citatem superfluum expressionis ex aliis operationibus ortam esse. 

2) a • a = a : si aliquid ex diversis rationibus voco « liomo », simpliciter dicen- 
dum est homo. 

3) a+a' = 1: omne ens est aut homo aut non-liomo. Haec est expressio ma- 
thematica principii exclusi tertii. 

4) a • a' _ 0 : aliquid non potest simul esse homo et non-honio. Id cui utrum- 
que ascribitur, sibi contradicit, impossibile est, est 0. Haec est expressio mathe- 
matica principii contradictionis. 

e. Affines sunt leges ontologiae, quae explicant sensum symbolorum 
0 et 1. 

1) a+0 — a: si de aliqua re audio, eam aut esse hominem aut aliquid sibi 
ipsi repugnans, scio, primum valere debere. 

2) a • l = a: ens (seu possibile) necessario est nota omnis rei, quae impossibilis 
non est. 

3) a+l = l : si ad extensionem totalem omnis entis id additur quod pars 
eius est, extensio totalis non maior tit ; manet omne ens. 

4) a- 0 = 0: omne ens, quod simul proprietatem habet, quod impossibile sit 
ipsum- impossibile est. Ordinarie impossibilitas conceptus ita detegitur, quod in 
eo duae notae sibi repugnantes inveniuntur. 

3. Leges negationis et absorptionis. 

a. Leges negationis. 

1) (a) a: duplex negatio seipsam tollit; quod non est imprudens, profecto 
prudens est. 

2 ) 1 0 et 1 5 nam .1 et 0 sunt contradictoria: ideo negatione unius 

aliud acquiritur. — Maioris ponderis pro applicatione est negatio summae et ne- 
gatio producti : 

o) (a+e) a • e : contradictorium summae est productum ex negationibus 
summandorum. 

4) (a e) _ a + e : contradictorium producti est summa ex negationibus facto- 
rum. Hae ultimae duae leges aut probantur calculo complicato, aut simplicius 
ex conceptibus in aliquo exemplo perspiciuntur. Si negatur, aliquid simul esse 
album et hominem (seu album hominem), tunc aut non est album aut non homo 
(aut utrumque simul, quod in summis semper includimus). I-Iaee autem est for- 
mula 4. Et si falsum est, aliquid esse aut brutum aut hominem, constat illud 
nec unum nec aliud esse; seu formula 3. 

Hae duae formulae coniungi possunt in legem duali tatis : Omnis for- 
mula, quae componitur ex conceptibus eum signis additionis, multiplicationis, ne- 
gationis, potest transformari in formulam aequivalentem, eo quod signa additio- 
nis et multiplicationis inter se commutantur, similiter 0 et 1 inter se (id quod 
interdum parenthesim postulat). Sic variae ex formulis prioribus derivari pos- 
sunt. Si constat: a+b = b + a, immediate sequitur ex lege dualitatis: a . b = b . a. 

Si a (a+c) = ab+ac, sequitur: a+bc= (a4-b) (a+c). 

b. Leges absorptionis specialis momenti sunt pro calculo logico. 

1) a + a b = a : si membrum summae aliud membrum ut factorem includit, 
omitti potest (vel viceversa tale de novo addi potest). Eatio est: a+ab = a.l + 
ab — a (l + b) = a.l = a. 

2) a ( a + b ) . a: Factor, qui alium factorem ut summandum includit, omitti 
potest (vel addi, si non aderat). Probatur exsequendo multiplicationem et ex re- 
gula 1. 

3) a b + a ' c = a b -p ii ' c + b c. Ad summam addi potest productum duorum 
summandorum, et simul in eo una contradictio (aa') omitti, non autem plures 
contradictiones. Probatio: ad (ab) addi potest abc (Eegula 1), ad (a ' c) similiter 
a ' Bb ; llaec duo augmenta: abc + a'cb = bc (a+a') = bc. — Viceversa summandus 
omitti potest, qui est productum duorum aliorum summandorum cum omissione 
unius contradictionis. Casus applicationis: a+a'c =a+c: seu: si in sumina ■ sum- 
mandus ut factorem includit contradictorium alterius summandi liaee contradictio 
omitti potest. 

4) mxta legem dualitatis ex propositione 3 sequitur regula (a+b) (a'+c) = 
(a+b). (a'+e) (b + c). 

c. Ex doctrina functionum hic sufficiat conceptus -functionis explicitae f(x) = 
ax + bx'; dicitur functio explieita x; a et b sunt eius coeffieientes. Quaelibet alia 

expressio repraesentari potest ut functio explieita x, eo quod expressio 
multiplicatur per (x+x'); nam, quia hoc = 1, valorem non mutat. Sic a=a-x + ax'. 
(x+m) (x'+n) + ax + bx'+c per talem multiplicationem tandem fit: 

(n+a+c) x+(m+b+e)x'. 

4. Evolutio summarum. Summandus aliquis dicitur simplex, si est 
signum simplex aut productum signorum simplicium (a, abc). Summandus super- 
fluus est, si alii summando aequalis est aut eum ut factorem includit; tunc omitti 
potest. Summandus. est implicitus, si ex duobus aliis summandis sum- 
mae cum suppressione unius contradictionis derivatur (secundum 3. legem absor- 
ptionis). Summa evoluta est, si omnes parentheses remotae sunt, o mn es 
summandi superflui omissi, omnes summandi impliciti adiuneti sunt. Aequatio zero 
dicitur evoluta, si in uno latere 0 stat, in alio summa evoluta. Eegula e v o - 
lutionis proinde est: Solvuntur omnes parentheses; omittuntur summandi su- 
perflui. Dein quaeruntur membra implicita. Pro- hoc fine summandus 1. compara- 
tur. cum 2. et omnibus sequentibus, utrum ex iis alius -implicitus formari possit 
(seu utrum tunc oriatur praeter alios factores una adhuc contradictio); talis sum- 
mandus implicitus additur in fine summae, et- eliminantur omnia membra, quae 
mde superflua fiunt. Deinde 2. summandus eodem modo- comparatur cum omnibus 
sequentibus; deinde tertius summandus etc., postea etiam summandi, qui de novo 
accesserunt. 

Exemplum: Expressio sit: a'e'i+ae+ (u + a-') (u+i) (ue'+a'i). Si multipli- 
cationes perficiuntur et omittuntur membra, in quibus aliud membrum seriei in- 
cluditur (e. g. a'e'i propter a'i), tandem solum remanet summa: ae + a'i+ue' 
Tunc ad evolutionem primum membrum (ae) comparatur cum secundo (a'i); hic 
habetur contradictio aa'; hoc dat membrum implicitum (ei), quod seriei adiun- 
gitur. Ex membro 1 et 3 sequitur ut membrum implicitum (au). Si 2. membrum 
(ai) cum sequentibus comparatur, ex paenultimo (au) fit novum, membrum im- 
plicitum (iu). Omnes aliae comparationes nihil novi addunt. Sic series evoluta 
est: ae + a'i+ue'+ei + au+iu. 

Processus oppositus est reductio summae, si in summa evoluta omnia 
membra implicita delentur, supposito, quod membra ex quibus orta sunt, maneant. 
Sic fieri potest, ut summa reducta diversas formas ut aequivalentes admittat. Sic 
m priori exemplo membrum (ei) exortum est ex (ae) et (a'i); (au) ex (ae) et 
(ue'); (iu) ex (a 'i) et (au); item idem (iu) ex (ue ') et (ei). Ergo (ei) solum 
omitti potest, si (ae) et (a'i) manent; si (au) deletur, manere debent (ae) et (ue'). 
Si (iu) deletur aut manre debent (a 'i) et (au), aut (ue ') et (ei). Ergo non omnia 
tria membra implicita simul deleri possunt. 

5. Tractatio aequationum. 

a. Leges aequivalentiae pro aequationibus 4 sunt. Possunt aequa- 
tiones ex se invicem derivari. 

1) x a'x aequivalet cum ax = 0. Nam multiplicatione cum (a) 
ex priori sequitur : ax = a' ax = 0. 

r 2 ) x x + a aequivalet eum ax' = 0. Nam negatione ex priori fit: 
x x a i iude multiplicatione cum a fit ax'=ax'a' = 0. Hae duae aequivalen- 
tiae potissimum inserviunt ad transformandam aequationem ordinariam in aequa- 
tionem zero. 1 

3) a + x' = I ae qui valet cum x = ax. 

4) a + x = l aequivalet cum x = x + a'. 

b. Leges interpretationis ex aequationibus alia 

1) Si a — a + b + e + d: sequitur etiam iudieium partiale: a=a+b, 
a = a+c et-c. Seu: si conceptus aequivalet summae ex seipsa et aliis membris, etiam 
aequivalet summae ex seipsa et quolibet numero ex his membris. Hoc probatur 
ex multiplicatione cum (a+b) et 2. lege absorptionis. 

2) Si a — abed: valet: a=ab, a=ae etc. Si conceptus aequivalet pro- 
ducto ex se et aliis factoribus, quilibet horum factorum omitti potest. 

3) Si a = b + e, tunc b = ab, e=ac. Si summa aequivalet conceptui, omnes 
summandi cum lioc conceptu multiplicari possunt. 

4) Si a^be, tunc b = a+b, c = a+e. Si productum aequivalet conceptui, 
ad omnes factores ille conceptus addi potest. 

Regula fundamentalis pro aequationibus zero liaec est: Si sum- 
ma aequat zero, omnis summandus aequat zero. Si igitur plures aequationes zero 
dantur, in unicam contrahi possunt. Nune omnis ordinaria aequatio in aequatio- 
nem transformari potest. Ex discussione illius aequationis zero etiam- ulteriores 
quaestiones solvuntur,, ut videbimus. — Pro transformatione aequationis s = p iuvat 
lex composita aequivalentiae: Si s — p, etiam sp' + s' p = 0. 
.Nam s — p includit duas alias aequationes: s = sp et p = ps; si utraque secundum 
legem aequivalentiae transformatur in aequationem zero et hae duae adduntur, se- 
quitur lex composita aequivalentiae. Exemplum: Si a = ei, inde oritur: ae' + ai' + 
a 'ei = 0. 

6. Transformatio inter aequationem et iudieium: 

a. Transformatio iudicii in aequationem iam ex prioribus 
nobis nota est. Sic invenimus pro 4 typis iudicii: Aliqui homines (h) sunt albi (a): 
ha ) 0. Pro: aliqui homines non sunt albi ha'} 0. Pro: omnes homines sunt albi: 
hr=ha aut lia'=0. Pro: nullus homo est albus: h — ha' aut ha=0. 

Propositio condicionalis: si s est, etiam p est, transformari potest in: s=;sp 
in hoc sensu: casus in quibus est s, sunt casus, in quibus p est. Signa > 0 et =0 
monstrant iudicia contradictoria. Si ab + cd ) 0, saltem unus suinmandorum debet 
esse 0. (Ceteroquin traductio iudicii in aequationem solum aliqua ex iudicio reddit, 
non omnia; sic non iam distinguitur subieetum et praedicatum). 

b. Transformatio aequationis in iudieium nobis pro ca- - 
sibus simplicibus iam nota est. Sic a = ab significat: omne a est b; a = abc dicit: 
omne a simul est b et c; etiam a est b, a est c. a = b convertibile est: omne a est b, 
et: omne b est a.Novum est, quod sequitur: a == a + b dicit: a. est aut a aut b 
(aut utrumque); hinc extensio a etiam in se continet extensionem b; ideo etiam 
converti potest in: omne b est a (b=:ba), ut hoc edicit 3. lex interpretationis. 

a = bc:.omne a est b et c; et: omne ens, quod b et c est, est a; unde etiam 
iudicia partialia sequuntur: a est b, a est c, non autem: omne b est a. 

a = b + c: cluasis a constat ex classibus b et c; ideo omne b est a. 

a — a + ab + c : classis a constat ex classibus c et aliquibus b et quibusdam 
aliis entibus. 

a b c ) 0 : Aliqua a sunt b et e, praeter alia iudicia partialia. Hic quilibet 

faetor debet esse ) 0. 

Ex hac relatione aequationum et iudiciorum sequitur: Si plura iudicia ad 
eandem aequationem zero ducunt, iudicia inter se aequi valent. Si aequatio zero. 
est pars alterius aequationis zero, prior ex posteriori derivari potest, non vi- 
aeversa; nam id quod derivatur, non omne id continere debet, quod data eontinent. 
Sic sp' — 0 continetur in sp' + s'p = 0 et inde derivatur. — Exemplum : ae = aei 
aequivalet cum a=a (e' + i). Ergo ex subieeto (ae) unus faetor (e) negari et in 
praedicatum (alternative) transferri potest. Probatio est: aequationes zero sunt: 
aei'=0, ope duarum legum aequivalentiae. 

7. Applicationes computationis logicae ad quaestio- 
nes logicas, a. Ad divisionem: Si conceptus a secundum e et i divi- 
dendus est, ponitur: ar=a(e-f-e') (i+i'); hoc ope multiplicationis acquirit 4 mem- 
bra partialia, quae inter se excludunt, quia continet notas contradictorias: aei + aei' 
-}-ae'i + ae'i'. 

b. Conversio iudieii: Formatur aequatio zero iudicii. Tunc pro 
propositionibus E et I simplex conversio immediate inde legi potest : sp = 0 legi 
potest : s non est p, aut : p non est s. sp ) 0 legitur : aliqua s sunt p, aut : aliqua p 
sunt s. Pro A habetur : sp ' = 0 ; si hic p ' consideratur ut terminus, legi potest : 
nullus s est non — p; aut: nullum non- — p est s. In iudicio 0 aequatio est: sp' ) 0; hoc 
dicit : aliqua s sunt non — p ; aut : aliqua non — p sunt s. — Facillime sic contradi- 


ctorium iudicii formatur, etiam in casibus, qui difficulter perspiciuntur, ita ut 
verbis non facile quis se extricare possit. In aequationibus zero solum signa: ) 0 

et = 0 commutari debent, et tunc procedi secundum priores regulas. Sic propositio : 
ab+cd = 0 contradictoria est ad: ab+cd)0, i. e. saltem alterutrum membrum (ab 
aut ac) } 0. 

c. Translatio syllogismorum: iam prius in exemplis comme- 
morabatur. Totum breviter sic comprenhenditur : 1) Apud praemissas universales 
via simplicissima est, coniungere aequationes zero utriusque praemissae in -unicam. 
Tunc medius semel negativus, efficiendus est, quod in propositione affirmativa faeile 
fit. Tunc ex duobus summandis membrum implicitum derivatur, quod 
est conclusio. Sic in Barbara ex p' m = 0 et sm' = 0 oritur summa p'm+sm' 
+sp'r=0; hinc sp'=0. Similiter apud Celarent, Camestres etc. Praeterea derivatio 
directa possibilis est: m = mp; et s = sm dant ope substitutionis s = smp ; hinc 
s = sp. 

2) Apud praemissam particularem inservit substituere m in aliam praemissam; 
si in bis praedicatum est, una praemissa convertenda est. 

3) Etiam pro propositione condicionali hoc applicari potest: Si a habet notam 
b, c habet notam d. Si antecedens vocatur p, consequens autem q, et propositio trans- 
formatur in formam: casus, quod p valet, sunt aliqui casuum, quod q valet, ha- 
betur: p — pq; nunc p valet: p = l; inde sequitur: pq=l; ergo q = l. Si autem 
minor est : q non valet, hoc est : q = 0 ; hinc p = 0, seu p non valet. 

8. Problema universale deductionis ex maiori numero 
praemissarum. 

a. Exempla hucusque allata computationis logisticae generatim non postulant 
media mathematica ad solutionem. Solum in casibus complieatioribus, in quibus 
totalitas datorum non bene perspicitur, ulterius quid utile esset. In sasibus ordi- 
nariis scientiae immo tractatio in verbis esset facilior et clarior. Evidentia, cum 
qua ex antecedente propositionis hypotheticae consequens derivatur per traductio- 
nem in aequationes nullo modo aequalis efficitur. Praeterea computatio ut vidimus, 
cognitionem multarum legum supponit et dominium methodorum et multum exer- 
citium, quod apud paucos supponi potest. Sed manet quaestio alicuius momenti pro 
theoria logicae, utrum non in casibus complieatioribus ope logisticae problemata 
facilem solutionem inveniant, pro quibus ordinaria syllogistica non sufficit. Hoc 
revera ab auctoribus ex bonis rationibus asseritur. Solutio secundum hanc novam 
methodum hic breviter proponetur. 

Beneratim regula huius deductionis ita enuntiari p^qtest. 
Si ex praemissis datis de pluribus conceptibus omnia deducere volumus, quae ex 
materia praeiacente derivari possunt, via haec erit : Ex iudiciis primum f ormantur 
aequationes zero, quae in unicam coniunguntur. Haec dein convertitur in summam 
evolutam. Ex hac dein singulae quaestiones facile solvuntur, e. g. quid determinatus 
conceptus sit, ex quonam sequatur etc. 

Sumamus ut exemplum interpretationis summam evolutam: am+an+a'r 
+a's+mr-fms+nr+ns = 0. Ex hac aequatione quodlibet membrum poni potest=0. 
Si quaestiones ponuntur de relationibus conceptus a, omnes summandi omittunutur, 
in quibus a non invenitur. Tunc remanent: a(m+n)+a'(r+s) = 0. Ex duabus par- 
tibus aequationis iuxta leges aequivalentiae diversi valores pro a derivantur. Hi 
sunt: a = am'n' et a = a+r + s. Prima solutio dat notas a, nempe m' et n'; se- 
cunda indicat, quando a sit, se. quando r est aut s est. Valet r = ra etc. 

b. Totus processus applicationis in exemplo propo- 
natur. Praemissae sint : Conceptus a, e, i, o habent sequentes relationes : 

1) S i e est, non possunt simul esse a et i, sed etiam non simul deficere possunt ; 

2) Si e non est, aut simul praesentes sunt a et o, aut simul defieiunt a et o. 
Quid de a tunc dici potest J — Praemissae primum traducuntur in aequa- 
tiones. e non simul habet proprietates a et i; ergo e = e(ai)' = e(a'-(-i'). 
Porro e non habet simul proprietates a' et i'; ergo e — e(a'i')' = e(a-fi). Quia 
e utramque proprietatem habet, valet: e = e(a'+i') (a+i). — Simili modo pro 

e' deducitur: e'— e'ao + e'a'o' = e'(ao+a'o'). — Dein secundum duas leges 
aequivalentiae deducuntur ex his aequationes zero, sc. secun- 
dum formulam: x = m'x aequivalet cum mx' = 0. Si pro x ponitur hic e, pro m' eoef- 
ficiens ipsius e, se. (a'+i') (a+i), ergo pro m negatio huius eoefficientis, aequatio 
■zero pro. e fit: e. [ (a'+i') (a+i)]' = 0. Ex hoc oritur e (ai + a'i') aei 
+ a'ei' = 0. Secundum eandem methodum aequatio zero pro e ! fit: e' (ao + a'o')' 

— e' (a' + o') (a+o) = e' (a'o+ao') = ae'o' + a'e'o = 0. 

Coniungendo utramque aequationem zero oritur aequatio totalis: 
aei + a' ei' + ae'o+a'e'o = 0. Per evolutionem huius summae adhuc accedunt duo 
membra implicita, ita ut aequatio evoluta sit: aei+ae'o'+ai'o + a'ei' + 
a'e'o+ai'o = 0. 

Ut inde quaestione s supra a responsum accipiant, aequatio secun- 
dum a et a' ordinanda est. Hoc dat summam: 

a (ei+e'o'+io') + a' (ei' + e'o+i'o) = 0. Ex prima parte aequationis sequi- 
tur secundum- 1. legem aequivalentiae: 

a— a (ei+e'o' + io')' = a (e' + i') (e+o) (i'+o). Ex 2. parte aequationis se- 
cundum 2. legem aequivalentiae sequitur: 

a= a + ei' + e'o + i'o. 

Hinc tandem responsum ad quaestionem de a est: 1) a est aut e aut o; 
2) ei deest aut e aut i ; 3) in eo aut o adest aut i non adest. Ad quaestionem,, 
quando a adest, respondetur : a est, si e sine i est ; pariter, si o sine e ; tandem 
si o sine i. — Simili modo ex eadem aequatione zero omnes quaestiones de aliis 
conceptibus: e, i, o, a', etc. responsum accipiunt, sc. sub quibusnam condicionibus 
sint et quid ex quolibet conceptu sequatur. 

9. Complectendo: Generatim computatio logistica dat varios valores pro 
aliquo conceptu a: a = amn; aut a = a+m + n; aut a = amn+r + s. a = amn dat 
completum responsum secundum praemissas,- quid ex praesentia ipsius a sequatur, 
sc. praesentia m et n. — a = a + m+n indicat, sub quibusnam condicionibus ad prae- 
sentiam a concludere possimus, e. g. hic, si m est vel si n est. — a = amn+r + s dat 
simplicissimam divisionem ipsius a secundum praemissas: hic constat ex classibus 
r et s et quibusdam individuis classis inn. 

Keynes in sua logica tentavit problema generale solvere sine formulis et ope- 
rationibus mathematicis (Appendix C, fere 60 paginae). Leges quidem eombina- 
tionis- conceptuum eodem modo proponere debet, ac in logistica iit : duas species 
eombinationis, quas vocat, eoniunetivas et alternativas, legem dualitatis, leges tau- 
tologiae, absorptionis. Hoc. tentamen supplendi omnes formulas per descriptiones 
verbales tamen manifestat, tales descriptiones multo minus perspici quam for- 
mulas. E. g. regula pro formatione contradictorii apud eum est: Si duo conceptus 
eoniunctive in conceptu complexo uniti sunt, contradictorium huius coneeptus com- 
plexi invenitur, eo quod contradictorium utriusque conceptus alternative coniungi- 
tur. Logistica hoc certe clarius exprimit in simplici sua formula: (AB)'=A'+B' 

— Post leges de conceptibus dein eaedem leges statuuntur pro propositionibus (le- 
ges distributionis, absorptionis etc). Propositiones secundum suam differentiam ty- 
picam (A, E etc.) diversis modis transformantur: sic potest nota ex subiecto in 
praedicatum transferri aut viceversa; conceptus interdum omitti possunt. Secun- 
dum tales regulas simplex conceptus ut subiectum separari potest et eius proprie- 
tates enuntiari. Porro 1 variae propositiones sic transformatae in unicam proposi- 
tionem uniuntur. Ad solvendum problema centrale, ut sc. omnia deducantur quae 
secundum datas praemissas de certo conceptu edici possint, omnis materia unitur, 
in qua hic coneeptus occurrit. 

Sic Keynes per inulta exempla ostendit, etiam methodo verbali revera pro- 
blema centrale solvi posse, cum eodem effectu, sicuti in logistica fit. Tamen in 
quantum iudieare possum haec methodus verbalis multo minus perspicua esse vi- 
detur, et saepe .magis per modum tentaminis procedere secundum plurima theore- 
mata ab eo statuta; non autem sic praebetur simplex quaedam regula computatio- 
nis, qualem in praecedentibus descripsimus. 


C a p u t . IV 

Demonstratio deductiva. 

§ 1. Natura demonstrationis deductivae. 

1. Natura et species demonstrationis. 

a. Definitio. In logica scholasticorum definitur: De- 
monstratio est argumentatio legitima ex evidentibus praemis- 
sis. Praemissae sunt aut immediate evidentes aut mediate, si 
ad alias immediate evidentes reducuntur, ex iis demonstrantur. 
Hac/ emam: Demonstratio est reductio propositionis ad veri- 
tates agnitas. Distinguitur a syllogismo : 1) non solum exigit 
rectam consequentiam, de qua sola in ratiocinio egimus, sed 
etiam veritatem materialem singularum praemissarum; 2) sup- 
ponit,. nos scire quid probandum sit ; 3) potest esse composita 
ex pluribus ratiociniis. — Lotze : Demonstratio supponit axio- 
mata evidentia; non quaeritur demonstratio propositionis, 
quae nimis indeterminata est; conceptus primum explicantur 
per exempla aut constructionem, aut monstrando eorum neces- 
sitatem. — Clarius Ziehen : Demonstratio est series ratiocinio- 
rum interne inter se subordinatorum, quae ad conclusionem fi- 
nalem ducunt. Maxime stricta est eius formulatio in mathema- 
tica, cum in philosophia hic « mos geometricus » rarior sit, e. g. 
apud Cartesium, Spinosa , aut recentiori logica mathematica. 
Saepe constructiones auxiliares necessariae sunt, quarum in- 
ventio non est res logicae, sed eombinationis psychologicae. Ad 
indicia auxiliaria pertinent definitiones, axiomata, theoremata. 

T. Pesch : Aristoteles demonstrationem magis restringit 
ad syllogismum, qui scientiam producit; demonstratio constat 
ex propositionibus veris, necessariis et immediatis; i. e. quae 
sunt priores et notiores quam conclusio, et quae eius causa sunt. 
«Prius» intelligitur natura prius et notius, id quod in certo 
sensu praecedit. Tali modo causa effectu prior est, essentia 
prior proprietatibus, substantia prior accidentibus, universale 
prius, quam individuale. E contrario priora secundum cogni- 
tionem (notiora quoad nos) ea sunt, quae experientiae sensiti- 
vae magis appropinquantur ; hic igitur ordo oppositus est or- 
dini antea indicato. Scientia in sensu pleno pro Aristotele 
illud solum est, quod ex causa gignitur; tamen scientia etiam 
in sensu latiori, sumi potest, id quod reducitur ad causam in 
sensu latiori, ad causam virtualem, idealem, rationem meta- 
physicam. — Haec doctrina partim supponit deductiones me- 
taphysicas, quas hic ingredi non possumus. Quod causa natura 
prior est quam effectus, patet. Relatio inter essentiam et pro- 

prietates in obiectis realibus difficilius invenitur, ut adhuc vi- 
debimus. In geometricis entibus rationis est ordo conceptualis 
inter id quod magis fundamentale est, et quod derivatum. Quod 
accidentia in substantia suum substratum habeant, facile in- 
telligitur. Inter universale et individuale proxime constat su- 
boi dinatio conceptualis. Secundum Esse universale non prius 
est quam singulare. 

b. Aliquae species demonstrationis nobis definitionem genera- 
lem claiioiem reddent. Pesch distinguit demonstrationem universalem, quae ex pro- 
positionibus mere universalibus progreditur (ut in geometria), id quod in demon- 
stratione particulari non valet; demonstrationem ostensivam, in qua praemissae 
pure positivae sunt, cum in, demonstratrione privativa partim negativae sint. Per- 
fectio generatim decrescit: universale enim includit particulare, perfectius eo est; 
conclusio affirmativa est cognitio perfectior quam negativa. — Kiilpe distinguit 
secundum contentum ratiocinia necessaria secundum relationes reales seu obiecta. 
Sic concluditur ex Esse obiectorum ad proprietates et relationes necessarias et 
vieeversa (liomo habet tales proprietates); ex possessione qualitatis aut relationis 
concluditur ad alias relationes, quae necessario cum iis coniunguntur (ex posses- 
sione linguae ad facultatem intellectivam) ; similiter negative ex absentia obie- 
ctorum ad absentiam modorum. Secundum obiecta concluditur ex membro corre- 
lato ad aliud, ex condicione ad condieionatum, ex conceptu ad notas, ex specie ad 
genus. Praeter ratiocinia conceptualia dantur obiectiva, ut ab effectu ad causam. 

Wunclt: Demonstratio statuit veritatem alicuius iudicii. Nititur in pura in- 
tuitione (ut in mathematica, in comparatione conceptuum), aut empirica est, ut 
scientia empirica et vita practica. Scientia experientiae primum abstractione fa- 
cit propositiones universales. Probatio practica (ut in administratione iuris) im- 
mediate adhibet facta singularia ut praemissas, et probabilitatem intendit. Sup- 
posita hypothetica ad solas conclusiones hypotheticas veniunt. Praemissae in sensu 
theoietico sunt axiomata, definitiones, theoremata. Ex theoremate corollarium de- 
ducitui per meram transformationem, e. g. in mathematica. In physica accedunt 
genei alisationes ex experientia et supposita hypothetica, saepe in inductione fun- 
data. (Ad singula revertemur). 

2. Supposita demonstrationis sunt veritates, ex 
quibus conclusio cum necessitate sequitur. Logica distinguit 
pi obationis principia formalia et materialia, a. Principia 
f ormalia aut fundamenta indirecta sunt supremae leges co- 
gitationis aut principia universalia syllogismi et figurarum 
eius ; similiter pro aliis speciebus ratiocinii principia, quae iis 
subiacent. Per hoc non intelligimus maiores singulorum syllo- 
gismorum ; sed e. g. dictum de omni in I. figura. Generales me- 
thodi demonstrationis sua principia habent in syllogistica, 
b. Principia materialia aut directa ratiocinii sunt prae- 
missae. (1 Vindelbund) Sunt axiomata aut facta, prout agitur 
de scientiis rationalibus aut empricis ; pure rationalis est ma- 
thematica; sed etiam scientiae empiricae includunt membra 
partialia rationalia. 

Pesch : Principia in sensu latiori sunt praemissae, in sensu 
strictiori ultimae veritates non demonstrabiles, ad quas demon- 
strationes reducuntur. Praemissae possunt esse principia, quae 
omnibus scientis communia sunt ; e. g. si ab aequalibus aequalia 


tolluntur, manent inter se aequalia; praeterea singulae scien- 
tiae principia particularia habent, etiam definitiones ; alia prin- 
cipia oriuntur ex experientia. Principia communia saepe in 
scientia singulari ad eius materiam applicantur et tunc parti- 
cularia fiunt. Sic ex principio aequalitatis cum eodem tertio 
in mathematica fit: duae quantitates, quae eidem tertiae aequa- 
les sunt, etiam inter se aequales sunt. Aliud principium est 
1 e m m a seu veritas ex alia scientia deprompta, quae in ea pro- 
batur; porro postulatum, quod obiicienti concedendum est (de 
quo in disputatione postea agetur). — Ad divisionem aliquam 
propositionum prius tractatam pertinet oppositio inter prin- 
cipia analytica et synthetica. In analvticis praedicatum perti- 
net ad essentiam subiecti et inde per rationem internam deri- 
vatur (forte comparatione conceptuum). Propositiones analy- 
ticae ipsae aut sunt immediatae (per se notae) aut mediatae. 
Ad haec annumerantur propositio identica, definitio essentialis 
subiecti (hoc tangit maxime definitiones mathematicas ; pro en- 
tibus realibus definitio primum per longam inquisitionem gi- 
gnitur, neque unquam immediate certe est). 

Aristoteles fuse inquirit, utrum rationes argumentorum possint esse indefi- 
nite multae. Hoe impossibile est, quia demonstratio non in infinitum abire potest. 
Porro seeus res definiri nequeunt, cum definitio omnes proprietates essentiales in- 
cludere debeat; praeterea nulli rei conveniunt accidentia infinite multa.. Tandem 
ut aliquid absolute probemus, contenti esse debemus propositionibus, quae in se 
clarae sunt. . — Certe hic prima ratio convincens est; si demonstratio postularet 
gressus infinite multos, nihil demonstrare possemus. — Secundum Arno-uld axio- 
mata non nituntur in experientia, id quod solam probabilitatem daret; certitudo 
eorum venit ex comparatione conceptuum, ut totius et partium. ITt exempla ab eo 
nominantur: quod homo est animal; quod omnes radii circuli inter se aequales 
sint; quod nihilum nequit esse causa effectus; corpus non seipsum movere potest; 
testimonium magis nobis persuadere debet, quam argumenta maxime convincentia 
(Hic aliqua explicanda sunt ex dispositione rationalistiea Cartesianorum). 

Geyser fuse dividit principia materialia demonstrationis 
et omnis ratiocinii hoc modo : definitio realis, in qua essentia 
obiectorum experientiae determinatur ; definitio synthetica, qua 
obiecta conceptualia producimus, ut figuras geometricas. Sic 
obiecta iudiciorum creantur. Porro leges eventuum, maxibie si 
quantitative determinatae sunt. Axiomata, quae ipsa non de- 
ductione ex aliis inveniuntur; sed constituunt fundamentum 
logicum theorematum. Sunt aut propositiones analyticae im- 
mediate evidentes (tunc sunt vera indicia, principia logica) ; aut 
principia synthetice formata, sine interna contradictione, non 
autem interne vera (forte melius dicitur : certa). Illa nominamus 
supremas hypotheses aut postulata. Contradictorium eorum 
non sibi ipsi contradicit neque ullis factis. ITt talia affert : uni- 
formitatem naturae ; haec non demonstratur per experientiam, 
sed neque ea refutatur, etiam non necessario cogitatur. (Nihi- 
lominus ostendi deberet, cur postuletur; forte ut fundamentum 

necessarium scientiae naturalis). Exemplum celebre est postu- 
latum geometricum ; per aliquod punctum ad lineam rectam 
datam solum una parallela recta duci potest.. Bolyay demon- 
stravit, hoc non necessario cogitari. Nam si contradictorium 
eius supponitur, adhuc construi potest geometria sine interna 
contradictione. Si autem possibile esset, hoc postulatum redu- 
cere ad alia axiomata, ex eius negatione et admissione aliorum 
axiomatum ad contradictionem venire deberemus ( Poincare ). 
Geometria Euclidea manet (hypothetice) necessaria, si nempe 
postulatum parallelorum supponitur; est hypothesis simplicis- 
sima ; cum experientia convenit, in quantum notum est. — Alia 
basis conclusionum sunt conceptus auxiliares et hypotheses. 
i. e. supposita universalia quae statuuntur, ut certus ambitus 
eventuum explicetur. Hypothesis partim obiective determinata 
est. Nam non debet contradicere ulli facto aut veritati; et ad 
explicandos eventus aliquid praestare debet. Ideo hypothesis 
per facta refutari potest, et per confirmationes maiorem certi- 
tudinem acquirere ; vere certa fit, si omnes aliae possibilitates 
excluduntur. Si probabilitas hypothesis multum appropinqua- 
tur certitudini et si eoniungitur cum factis notis ad unitatem 
totius scientifice ordinati, nominatur theoria. 

§ 2. Divisiones demonstrationis. 

1. Demonstratio directa et indirecta. 

a. Eius essentia. Demonstratio ordinaria est directa, 
quae ex duabus praemissis conclusionem deducit ; e. g. ex maiore 
(relationes inter M et P), et minore (relatione inter S et M), si 
forma accomodata est, relationem inter S et P. Exemplum: 
Causa prima non dependet ab ullo alio ; Deus est causa prima ; 
ergo Deus non dependet ab ullo alio. Demonstratio autem in- 
directa, ut iam saepius descripsimus, procedit a contradictorio 
propositionis demonstrandae, et inde consequens deducit, quod 
evidenter falsum est. Per hoc ostenditur, contradictorium pro- 
positionis demonstrandae falsum esse; hinc illam propositio- 
nem admitti debere. Haec demonstratio etiam vocatur «redu- 
ctio ad impossibile », aut « argumentum ex absurdo ». Exem- 
pla iam attulimus in reductione aliarum figurarum syllogismi 
ad I. figuram, quae secundum Aristotelem pro quibusdam for- 
mis (e. g. pro Baroco) solum hac via perfici potest. Non raro 
demonstratio indirecta etiam in geometria adhibetur. Schema 
generale demonstrationis indirectae lioc est : Si propositio de- 
monstranda non valet, alius quidam ex casibus possibilibus B, 
aut C, aut D verus esse deberet ; nunc ultimi casus non valent ; 
ergo solum A remanet. Pro hoc fine ut patet constare debet, dis- 
iunetionem completam esse. 

Demonstratio indirecta hoc incommodum habet, quod 
solum factum statuit, non autem eius rationem cognoscere facit ; 
hic quidem modus interdum necessarius est, si directus notus 
non est. Ueberweg : In demonstratione directa accidere potest, 
rationem probandi cum ratione reali coineidere. Demonstratio 
vero indirecta non manifestat rationem realem, non ostendit, 
cur . res sit, sed tantum, quod aliter esse non possit. Haec 
demonstratio accomodata est maxime pro propositione nega- 
tiva. Vetus geometria Euclidis fere unice intendit adeptionem 
certitudinis procurare, pro qua demonstratio indirecta etiam 
sufficit. Ita pervenitur, ut Sckopenhauer lepide dicit, ad de- 
monstrationem, quae speciem muscipulae praebet. Becentior 
geometria studet demonstrationem directam invenire, ubicun- 
que hoc possibile est, in qua vera ratio propositionis apparet. 
Demonstratio indirecta necessaria est ad probanda ultima prin- 
cipia, quae ex superioribus directe deduci non possunt, et pro 
quibus regulae inductionis non sufficiunt, cum de necessitate 
eoneeptuali agatur. 

Defectus demonstrati unis indirectae frequens est, quod dis- 
i unctio in ea supposita completa non est. Sic Plato concludit: aut ideale exsistit 
pro se aut sensibile singulare. De ideali intra realitatem non cogitat. Similia va- 
lent pro ratiocinio Kantii: cognitio apodictica non nititur in experientia (quod 
verum est); ergo in formis, quae ab experientia independentes sunt, seu pure sub- 
iectivae. Hoc non attendit ordinem rerum in se, quem intellectus cognoscit. — 
Aristoteles etiam alium defectum demonstrationis indirectae notat: absurdum con- 
sequens, ad quod tandem pervenitur, non semper ad rectum suum , suppositum re- 
fertur. Defectus eo manifestatur, quod demonstratio manet, etsi illa hypothesis 
excidat, hinc illa pro demonstratione superflua fuisse eognoseitur. Exemplum sit 
series propositionum: Omne rationale est animal; omne sensitivum est rationale; 
omnis equus est sensitivus; ergo omnis equus est rationalis; quod ultimum eviden- 
ter absurdum est. Sed idem impossibile etiam sequitur, si primum membrum omit- 
titur; ergo hoc per consequens absurdum non refutatur. Solum ex duabus conse- 
quentibus propositionibus alterutra falsa esse debet, et quia ultima recta est, prior 
(omne sensitivum est rationale) falsa esse debet. — Praeterea liie dici potest: 
Derivatio 2. propositionis ex prima falsa est; nam propositio affirmativa univer- 
salis non simpliciter eonverti potest; soluin sequitur: aliquod sensitivum est ra- 
tionale. 

Wundt: Demonstrationes indirectae probant excludendo alias possibilitates co- 
gitabiles; hinc complent demonstrationem directam, praecipue demonstrationem in- 
ductionis. Sic «probatio ex. alibi», quae dicitur (coram iudice) est demonstratio 
indirecta. Pariter liaec species demonstrationis utilis est pro theorematibus uni- 
versalioribus, quae exiomatibus vicina sunt. Forma disiunctiva excludit omnes hy- 
potheses possibiles una excepta. Quod disiunctio completa sit, in mathematica fa- 
cile perspicitur; minus facile autem in materia empirica; ideo tunc demonstratio 
directa complementum dat. 

b. Aristoteles copiosissime examinat relationes inter praemissas et conclusio- 
nes, si loco unius harum propositionum contradictoria introducitur. Ex contradi- 
ctorio consequentis sequitur contradictorium antecedentis. Si ad contradictorium 
consequentis una praemissarum additur, sequitur ex hoc contradictorium alterius 
praemissae. Ex contrario autem consequentis et una praemissa interdum sequitur 
contrarium alterius praemissae, interdum etiam eius contradictorium; interdum 
etiam ex subcoritrario conclusionis et una praemissa sequitur subeontrarium alte- 

rius praemissae; interdum autem tunc nihil sequitur. — Reductio ad ■ impossibile, 
in qua ex contradictorio consequentis et una praemissa aliquod impossibile deri- 
vatur, non potest effici per contrarium aut subcontrarium. — Hoc modo reductio- 
nis in I. figura omnes formae probari possunt excepta propositione universali affir- 
mativa; nam eius contradictorium (0) nequit esse praemissa in I. figura. Ad pro- 
bandam propositionem I eius contradictorium E non maior effici debet, sed minor. 
Ad propositionem 0 autem contradictorium in omnibus 4 formis ad impossibile 
ducit. In II. et III. figura demonstratio pro omnibus 4 propositionibus possibilis 
est, etiam pro A. 

Quod per reductionem ad impossibile demonstrari potest, hoc etiam imme- 
diate cum iisdem terminis efficitur, sc. in alia figura. Si demonstratio indirecta 
in I procedit, tunc directe in II cum conclusione negativa, in III eum conclusione 
positiva. Si demonstratio indirecta est in II, tunc directa in I; si indirecta in III, 
tunc directa pro conclusione positiva in I, pro negativa in II. Demonstratio ab E 
indirecte procedit per Darii. Propositio E sit: nullus homo est equus. Demon- 
stratio indirecta: omnis equus est irrationalis; (ut contradictorium ad E:) aliquis 
homo est equus; ergo aliquis homo est irrationalis. Hoc autem impossibile est; 
hinc minor ut falsa probata est. Demonstratio directa: ex maiore et contradicto- 
rio impossibilis conclusionis: omnis equus est irrationalis; nullus homo est irra- 
tionalis; ergo nullus homo est equus (in Camestres). — Tota haec doctrina appa- 
ret ut exaedificatio theoriae et non intendit dicere omnem demonstrationem indi- 
rectam per translationem in aliam figuram in directam transformari posse, sed 
solum quod ex contradictorio conclusionis coniuncto eum una praemissarum con- 
tradictorium alterius praemissae derivetur. In ordinaria demonstratione indireeta 
nulla alia praemissa praeiacet; sed ex contradictorio propositionis demonstran- 
dae secundum aliam scientiam (quam arguens habet) derivantur propositiones, quae 
ad contradictionem ducunt et ita negationem propositionis ut impossibilem demon 
strant. 

c. Refutatio non est quid ab ordine demonstrationis 
essentialiter diversum; solum est demonstratio pro falsitate 
propositionis prolatae, hinc demonstratio pro contradictorio 
huius assertionis. Demonstratio adversarii refutari potest eo 
quod una alterave suppositio ut falsa probetur, aut quod defe- 
ctus formalis ostendatur. Ita nondum destruitur ipsa assertio 
adversarii, sed solum eius demonstratio. Ut ipsa propositio re- 
futetur, debet alia demonstrari, quae cum priori insociabilis 
est. Hoc refutat aliud indicium, non autem manifestat defectum 
in probatione ( Ziehen ■).. Similiter Ueberweg : Refutatio aut de- 
struit demonstrationem aut ostendit falsitatem materialem pro- 
positionis assertae. Perfectissima est, si etiam rationem erro- 
ris manifestat et ita eius apparentiam captiosam destruit. Ap- 
prehensio accurate descripta assertionis adversae est condicio 
necessaria verae polemicae scientificae. Saepe haec condicio 
non impletur; potius cogitatio aliena perverse apprehenditur, 
mixta cum propriis. 

Logica traditionalis distinguit varia genera refutationis : 

1) argumentum negativum ostendit, pro assertione il- 
lius rationes non dari; tamen haec assertio vera esse posset. 
Sed onus probandi alii imponitur. Huius demonstrationis effi- 
cacia crescit, si ostendi potest, tales rationes notas esse debere, 
si exsisterent. Sic concludi potest: si plantae facultatem sensi- 


tivam haberent, deberent signa eius exsistere; talia autem si- 
gna in plantis nullibi inveniuntur. Ratio maioris est : si haec 
facultas exsisteret, se manifestare deberet, sicuti in brutis ma- 
nifesta est. Argumentum negativum maioris momenti est in 
scientia historiae, ubi fusius explicatur. 

2) Monstrare casum contrarium, seu ut dicitur «instan- 
tiam contrariam»; propositio non potest universaliter 
vera esse, si unica exceptio certo demonstratur. Ad hoc re- 
vertemur. 

3) Demonstratio, quae magnam impressionem facit, est 
« retor sio argumenti » : ex propositionibus demonstrationis 
adversae aliquid deducitur quod ipse admittere non vult et pot- 
est, et ita demonstratur, probationem pro ipso impossibilem 
esse. Ita forte contra solipsismum (idealismum) opponitur, quod 
eius modus agendi propriis principiis contradicit, quod e. g. 
affert assertiones aliorum, quas solum ex eorum testimonio 
novit, quorum tamen exsistentiam negavit; vel quod studet 
alios ad propriam sententiam perducere, qui secundum pro- 
prium systema non exsistunt aut immo non exsistere possunt. 
Huc etiam pertinet aliqua ex iis, quae prius de dilemmate eius- 
que conversione agentes attulimus. . 

In retorsione saepe etiam continetur argumentum ad 
hominem, refutatio praecise huius adversarii. Argumentum 
obiectivum est, si demonstrationem adversam ut falsam mon- 
strat; sed pure subiectivum, si hic adversarius ob suppositum 
falsum, quod deserere non vult, ad nostram refutationem re- 
spondere nequit. Tale argumentum proprie solum probat, hunc 
adversarium ex suis persuasionibus ius non habere, ut sic ar- 
guat, ut facit. Notum est, quod in apologetica contra doctrinam, 
solam sacram scripturam esse fontem doctrinae fidei, haec retor- 
sio invocatur; recte enim respondetur, hanc ipsam doctrinam 
nullibi in sacra scriptura doceri; porro nos nescire, praecise 
hos libros cum his partibus ad sacram scripturam pertinere, 
nisi ex fonte inde independenti, e. g. ex magisterio ecclesiae. 

4) Magis etiam subieetivae et maxime in disputatione usi- 
tatae sunt tales refutationes, ut argumentum ad distractionem : 
sic adversario, qui voluntarie interrogationes captiosas propo- 
nit, ut coram talibus auditoribus alium confundat, forte similes 
interrogationes obiiciuntur. Aliae formae sunt argumentum ad 
ignorantiam, ut sc. adversarius adigatur, suam ignorantiam 
confiteri ; argumentum ad verecundiam, ad invidiam. Haec om- 
nia sunt media subiectiva, quae maxime a demagogis adhiben- 
tur, ut indignationem auditorum excitent. 

2. Demonstratio apriori et aposteriori. 

a. Demonstratio a priori secundum vocabulum a 
priori ad posterius concludit, demonstratio a posteriori inverso 

modo. Apriori igitur e. g. ab essentia (a causa sensu latiori) ad 
phaenomena; a causa (sensu stricto) ad effectum, ita ut ratio 
probandi simul sit ratio essendi. Prius et posterius diversis 
modis intelliguntur, secundum ordinem cognitionis (logicum) 
aut rerum (ontologicum). In ordine logico prius est, quod prius 
cognoscitur et ex quo alia deducuntur. In omni demonstratione 
praemissae prius cognoscuntur ut verae, quam conclusio inde 
derivata. E contrario prius in ordine rerum id est, ex quo aliud 
in sua realitate pendet. Sic demonstratio a priori intelligitur : 
Contentum conclusionis etiam realitei (in ordine ontologieo) 
a contento praemissarum pendet, est natura posterius. Ita se- 
cundum psychologiam theoreticam libertas humana realiter 
pendet a certa cognitione intellectiva, a iudicio indifferenti 
(quod dicitur) i. e. a cognitione, quod et positio determinatae 
actionis et eius omissio ut aliquo modo bona appareat, non so- 
lum una illarum. Tale iudicium indifferens est causa aut condi- 
cio pro actu libero voluntatis inde sequente. Si igitur hoc ut 
demonstratio libertatis voluntatis affertur, quod iudicium in- 
differens (ut modo descripsimus) in mundo bene ordinato li- 
berum actum voluntatis exigat, quod secus line careret, statui- 
tur notum argumentum apriori pro libertate voluntatis. De- 
monstratio autem a posteriori esset, si consequentia quaeruntur, 
quae ex libertate voluntatis sequi deberent, et si eorum realitas 
ostenditur, et inde praesentia talis causae derivatur. Talia con- 
sequentia sunt persuasio quae gignitur, quod in paribus circum- 
stantiis non necessario ad unum determinati simus, sed eligere 
possimus; aut etiam responsabilitas pro actibus propriis, quae 
in homine normali universaliter admittitur, in oppositione ad 
amentem vel ad brutum. 

Alia exempla: Si assertio, quod mundus secundum sapiens consilium guber- 
natur, ex alia propositione derivatur, sc. quia dirigitur ab ente infinite sapiente, 
quod omnia secundum certam providentiam ordinat, habetur demonstratio' a- priori : 
ideo .mundus sapienter constitutus est, quia ab ordinatore sapiente dependet. Ali- 
ter, si constitutio sapientissima ex enumeratione multiplicis finalitatis, qualem ma- 
xime mundus organismorum monstrat, ostenditur; hoc essentialiter superare casum 
fortuitum, ideoque intelligentiam sapientissimam postulare. Aliud exemplum: Si 
forma sphaerica terrae ex eo probatur, quod eius umbra in luna in defectu luiiae 
seuiper circularis est, demonstratio a priori est; non ideo enirii terra rotunda est, 
quia umbra circularis est, sed viceversa: quia terra rotunda est, etiam eius, umbra 
in talibus, condicionibus circularis esse debet. 

b. Aristoteles distinguit demonstrationem propter quid 
(qidri) et demonstrationem quia(ott). Hoc posset aequiparari cum divi- 
sione praecedenti, quia demonstratio apriori non solum deducit, quod aliquid est., 
sed etiam cur: ita est, eum arguat ex ratione exsistentiae aut essentiae; contra 
demonstratio a posteriori solum ostendit factum, quod res non aliter esse possit. 
Sed Aristoteles postulat plus: Scientia perfecta (propter quid) deducit effectum 
ex sua causa proxima; demonstratio autem quia ex causa mediata aut 
ex effectu aiit ex' signo, quod notius est. Sic quod planetae nobis propiores sint quam 
stellae fixae, Aristoteles inde deducit, quod non scintillant, id quod ex oxpe- 

rientia constat. Si in syllogismo terminus medius et maior commutantur, secundum 
eum ex demonstratione quia fit demonstratio propter quid. Causa et effectus in- 
terdum eandem extensionem habent, eo quod, unum nunquam sine alio est ut certa 
positio lunae et solis et lunae defectus. Interdum secundum extensionem causa ef- 
fectum excedit, effectus nunquam est sine hac causa, tamen viceversa; sic motus 
localis spontaneus invenitur apud bruta, non tamen apud omnia. Interdum etiam 
effectus magis extensus est quam causa: ita nutritio in entibus quae bruta non 
sunt. Secundum Silv. Maurum in aequali extensione causae et effectus utraque de- 
monstratio adhiberi potest (in defectu lunae); in maiori extensione causarum de- 
monstratio quia, in maiori extensione effectus solum demonstratio propter quid. 
(Demonstrationes pro his assertionibus non sufficienter evidentes sunt). ■ — 1'n 
recentiori logica haec divisio nullius momenti est. 

c. Saepius invenitur divisio, in demonstrationem 
progressivam et regressivam, sed in diverso sensu 
secundum auctores. Hagemann: Si apud theorema statim vi- 
detur. quomodo probandum sit, incipitur ab bis rationibus et 
inde progressive transitui’ ad theorema. Si autem rationes non 
ita obviae sunt, regressive proceditur, sc. ad unum aut plures 
terminos medios, usquedum ad veritatem agnitam perveniatur ; 
postea omnia ad syllogismum coordinantur (Oppositio hic non 
ulterius explicatur). 

Clarius Sigwart describit reductionem : Est evolutio prae- 
missarum possibilium ad propositionem datam: habetur pro- 
positio et quaeruntur praemissae. Hoc proxime ducit ad hypo- 
theses, sed est medium inveniendi suprema principia deductio- 
nis. Propositiones : Omnia A sunt B, et : omnia A sunt C, pos- 
sunt apprehendi ut praemissa et conclusio syllogismi, cuius ma- 
ior: omnia C sunt B eum complerent. Praemissa ulterior ita 
inventa, quae multiplex esse potest, primum est sola hypothe- 
sis. Alius modus reductionis est, si in subiecto A, cui praedi- 
catum C convenit, quaestio oritur, ex quanam proprietate in A 
praedicatum sequatur, forte ex B. Exemplum : utrum proprie- 
tas summae transversalis pro numeris divisibilibus per 9 so- 
lum pro numeris duarum notarum valeat an universaliter. Si 
plura subiecta quae certum praedicatum commune habent sub 
conceptum universalem cadunt, quaeri potest, utrum praedi- 
catum forte ex hoc conceptu universali sequatur. Talis reductio 
saepe vocatur inductio. Non habetur necessitas logica in hac 
regressione, sed solum possibilitas, excepto casu, quod subie- 
cta totum ambitum logicum conceptus communis constituunt. 

Haec reductio etiam pro deductione utilis est, habet valo- 
rem heuristicum; est una viarum, qua hypotheses oriuntur. 
Porro est processus, quo suprema principia demonstrandi de- 
teguntur, si sc. maior ita inventa ut axioma apparet. Verita- 
tes enim universalissimae primum ut casus speciales consciae 
fiunt. Secundum Locke multi homines probabiliter nunquam ha- 
bent conscientiam universalissimi principii contradictionis, 
quamvis in concreto casu contradictionem clare videant. Prin- 

cipium universale per quandam inductionem invenitur ; i. e. de- 
tegitur, insociabilitatem non causari a speciali casu. Analysis 
universalis ex particulari per comparationem facilior efficitur, 
eo quod universale ut commune in multis casibus apparet. In 
hoc sensu Aristoteles docet, principia suprema per inductionem 
inveniri, non acsi inde suam validitatem habeant, sed quia agni- 
tio principiorum universalium a singulari casu ortum habeat. 
Principia sunt, in quantum suam necessitatem in se ipsis por- 
tant. — Similia valent de axiomatibus mathematicis ; casus par- 
ticulares viam parant pro intelligentia universalium. 

Secundum Lotze demonstratio progressiva procedit a condicione ad condieio- 
natum; regressiva in directione inversa. (Hoc ordinarie divisioni apriori et aposte- 
riori aequivalere videtur). Haec divisio partim eoincidit cum divisione demonstra- 
tionis directae et indirectae. Directe progressiva est forma Barbara; procedit a 
maiore universali, cui contentum datum subordinatur. Alia forma ex propositione 
data T deducit consequentia necessaria; si in illis error invenitur, refutata est; 
si non, hypothesis probabilior fit. Processus directe regressivus inquirit condiciones 
validitatis propositionis T; si inveniuntur propositiones absurdae, refutata est; 
validitas autem illarum propositionum eam commendat. Huc pertinet demonstratio 
Berncmlli a « (n) ad (n+1)», aut inductio completa (de qua postea). Modo indi- 
recto progressivo demonstratur, non — T non valere ex rationibus universalibus, eo 
quod omnes disiunctiones praeter T refutantur. Longitudo periplieriae circuli de- 
terminatur inclusione inter polygona inscripta et circumscripta; aut hypothesis 
non — T ex inde consequentibus ut impossibilis probatur. Ad processum indirecte- 
progressivum pertinent probationes ex analogia, aut translationis ad similia. 

Aliqui neo-seholastici processum regressivum aliter intelligunt. FricJc: Demon- 
stratio regressiva est demonstratio circularis legitima: postquam ex aliquo facto 
legitime a posteriori demonstrata est e. g. exsistentia Dei aut libertas voluntatis, 
postea ex notionibus entis a se, aut libertatis plurima de Deo vel homine demon- 
strari possunt demonstratione a priori. Vel demonstrato ex ipso ordine (a poste- 
riori) facto, Deum sapientissimum ordinatorem exsistere, ex ipsa Dei sapientia plura 
de mundi ordine concludi possunt, quam forte immediata experientia innotuerant. 
Pariter Pesch: Si primum ex effectu causa demonstrata est, ex ea ulterius effectum 
ipsum cognoscere possumus. — Hae iterum explicationes reducunt ad divisionem a 
priori et a posteriori. — Melius quam aliae, explicatio a Sigivart data novum modum 
demonstrationis ostendere videtur. 

d. Deductio in genere ( Friolc ) Argumentum deductivum per se ex 
praemissa universaliore ad consequens minus universale procedit. Sed interdum uni- 
versalitas eadem est, si sc. propositiones convertibiles sunt. Ceterum demonstratio 
deductiva aeque a priori ae a posteriori procedere potest. Pesch speciem demon- 
strationis ab universali ad particulare descendentem vocat syntlietieam, ascenden- 
tem a particulari ad universale analyticam. Logici recenti ores hanc materiam co- 
piosius inquirunt, quia doctrinam de methodis diversarum scientiarum excoluerunt, 
id quod in sequenti libro singillatim describemus. Interim solum quaedam genera- 
liora de deductione. 

1) Conspectus. Sigwart : Deductio summi momenti est 
in scientiis deductivis quae dicuntur, ut in mathematica. Pro 
iis requiruntur definitiones et axiomata, quae praemissas syllo- 
gismorum constituunt. Initium sumi potest a prosyllogismis, eo 
quod praemissae syllogismi dati, qui ut initium considerantur, 
postea probantur ; aut ab episyllogismis, eo quod a conclusione 
additis ulterioribus praemissis ad novas quaestiones procedi- 

tur. — Accuratius Wundt : Deductio synthetica ex propositio- 
nibus universalibus simplicibus speciales deducit. Praemissae 
sunt deductiones aut axiomata de relationibus notionum. Ad 
hoc coadiuvant analysis conceptuum, constructio (e. g. in ma- 
thematica), experimentum (in obiectis empiricis). Deductio ana- 
lytica habet characterem pure logicum aut causalem (pro scien- 
tia coneeptuali aut empirica). Analysis producit materiam; sic 
saepe resolutionem conceptus in suas partes, ut in mathemati- 
ca; dein transitum ad conceptum arctiorem aut legem; trans- 
formationem conceptuum datorum per aliam eombinationem 
elementorum. Iioc maxime dominatur in mathematica,, sed 
etiam in scientiis spiritualibus, in quibus multum abstrahitur. 

Singularia de formis demonstrationis directae (Wwndt). Demonstratio synthe- 
tica inductionis maxime apud Euclidem invenitur ; 'enumerat axiomata et definitio- 
nes; praeponit theoremata universalia; collocat problemata constructionis ante theo- 
remata, quae illis utuntur. Utilitas methodi est ordo stricte logicus; solum via pro- 
cedendi obscura manet. Ideo iam veteres cum eo saepe coniunxerant processum pro- 
bationis analytieum; theorema probandum est primum hypothesis, ex qua conclu- 
siones deducuntur : aut propositiones universaliores secundum principium « cum 
ratione datum est consequens » ; aut propositiones particulares aut facta, in forma 
hypothetica, eo quod conclusiones derivantur, quae supposita validitate antecedentis 
valere debent; eorum comprobatio per experientiam tunc cum probabilitate confir- 
mat suppositum, quia cum consequente probabilitas antecedentis datur. Probabilitas 
crescit, si plura consequentia confirmantur aut si ostenditur, alias rationes eiusdem 
consequentis non accipi posse. Hoc commemorat consuetam demonstrationem induc- 
tionis in physica, ubi ostenditur, id quod ex lege inventa deducitur verum esse. 

2) Deductio in mathematica est exemplum spe- 
cialiter clarum pro eo quod deductio 'significat. Sigwart : In ma- 
thematica relationes aequalitatis et inaequalitatis sunt praedi- 
cata plurimarum propositionum; axiomata quae eo pertinent, 
sunt propositiones maiores. Vis progressum efficiens consistit 
in constructione aut evolutione conceptuum, quae semper nova 
subiecta pro applicatione affert. Non ex paucis definitionibus, 
exiomatibus et postulatis geometria Euclidis coalescit, sed ex 
constructione novarum figurarum et relationum earum. Accu- 
ratius Goblot : Demonstrationes plus sunt quam meri syllogi- 
smi, qui semper ab universalibus ad particularia procedunt. 
Nam in mathematica deductio saepe ad universaliora progre- 
ditur, a summa angulorum trianguli ad summam in polygonis, 
a numeris positivis ad negativos, imaginarios ; alia ex parte ad 
figuram, ad corpus, a simplici ad compositum. Ideo syllogismus 
non est theoria deductionis. Processus mathematicae producti- 
vus est, creat novum, quod non ex veteri derivatur. (Certe aliae 
dimensiones geometricae non ex inferioribus derivantur, sed 
ex corporibus perceptis abstrahuntur; pro numeris negativis 
diminutio in numeris positivis ultra zero continuatur ; sic nu- 
meri illi novi deteguntur). Goblot : Ut probetur, in triangulo, 
quod duas lineas aequales habet, duos angulos eisdem oppositos 

aequales inter se esse, triangulum in cogitatione convertitur 
in spatio, et cum positione antiqua tegitur, et invenitur tunc 
etiam hos angulos se tegere debere, ideoque inter se aequales 
esse; ergo demonstratio hic est constructio (clarius: incipit a 
constructione trianguli conversi superpositi supra vetus trian- 
gulum ; res tamen principalis sunt probationes sequentes, quod 
elementa trianguli successive vere inter se tegunt, ideoque tan- 
dem etiam anguli). — Duhamel : Demonstratio est ars dirigendi 
syllogismos (se. inventio novae demonstrationis; qui eam dein 
in libro legit, solum singulos gressus sequi debet eosque ut 
rectos 'agnoscere; non requirit pro hac re facultatem crea- 
tricem). 

3) Applicatio ad diversas scientias: Sig- 
wart : Ambitus strictae deductionis est fere logica, mathema- 
tica, geometria, chronometria, doctrina constructiva motus. 
Quando assertiones res exsistentes spectant, quod ultra pro- 
priam conscientiam et constructionem conceptuum transcendit, 
nos deserit conscientia illius necessitatis et mutantur methodi 
pro formatione iudiciorum. Kromann : Logica, mathematica et 
mechanica sunt scientiae aprioristicae, i. e. quaelibet f ormah 
systema certitudinum universalium, ab omnibus agnitarum. Hoc 
possibile est propter phantasiam spatii. Agitur de obiectis, quae 
ipsi construimus, quae per definitiones exhauriuntur. Nihil nos 
docent de realitate. Sunt scientiae ideales, formales. Etiam in 
alia materia scientiae ideales construi possunt, ut in aesthetica 
aut ethica. 

e. Fini a deductionis est scientia. Opinionem Aristotelis de 
ea Prantl ita concipit: Secundum eum ambitus demonstrationis strictae, apodeictieae 
est intelligibile, universale. E contrario multum, singulare, accidentale pertinent 
ad dialecticam. Universale est obiectum scientiae, singulare autem obiectum opi- 
nionis, et solum probabile est. (Hodie agnoscitur, nos de exsistentia multarum re- 
rum mutabilium certam scientiam liabere). Deductio apodeictiea tractat universa- 
liter necessarium, eius contentum determinate et clare enuntiat; consideratio autem 
dialectica spectat indeterminate possibile, accidentale, continet quaestiones et hy- 
potheses arbitrarias (Etiam de accidentalibus factis certitudinem habere, possumus). 
Deductio dialectica semper ad alium dirigitur; dependet ab eo, utrum praemissas 
concedat (hic ut patet sermo est de disputatione), cum philosophia doctrinam sta- 
tuat non considerato consensu aliorum. Dialectica quidem etiam philosophis utilis 
est ut gymnastica spiritus et pro praecisione linguae. Apodeictiea quaerit et evolvit 
universale, non fundatur in principiis nisi metaphysicis, ducit ad scientiam univer- 
salem. Apodeictiea quaerit et evolvit universale, non fundatur in principiis nisi 
metaphysicis, ducit ad scientiam universalem. Deduetio apodeictiea singulare co- 
gitatum, quod est materiale et compositum, paulatim reducit ad actuale, eoneeptuale 
et simplex; illud resolvit in principia. Deductio apodeictiea est. condicio, quae cau- 
sam et cur (forte finalitatem) demonstrat. Scientia est cognitio causarum necessa- 
riarum. Ideo, accidentale nequit esse obiectum scientiae, quia non est necessarium 
et universale aut solum « plerumque » locum habet. Universale valet de omni et 
semper, est simul elementum essentiale rei. In eo fundatur validitas universalis iu- 
diciorum. — Etiam Avieenna impugnat valorem universalem demonstrationis quia, 

cum in ea terminus medius solum accidens termini minoris sit et solum admittit 
demonstrationem propter quid ut veram demonstrationem. 

Logica scholasticorum in hac re magis moderata est. 
Pesch: Iam experientia sensuum in certo sensu scientia est; 
in sensu strictiori utique hoc est certa et evidens cognitio in- 
tellectualis, tam demonstrativa quam intuitiva, maxime autem 
demonstrans et speculativa in sensu strictiori. Proprie dicta 
scientia oritur ex demonstratione propter quid, per causam 
propriam. Sic cognoscuntur phases lunae, si conexiones inter 
positiones lunae, terrae et solis novimus, et quidem ut causam, 
non solum ut signum pro iis, et hoc ita ut cognoscamus, rela- 
tiones ob hanc causam necessarias esse. (Haec necessitas est 
minus apodeictiea, quam videtur; nam nititur in observationi- 
bus sensuum; supponit leges physicales empirice derivatas, e. 
g. de propagatione lucis secundum lineas rectas, quod solum 
ex experientia notum est neque est quid absolute necessarium). 

§ 3. Doctrina de sophismatibus. 

1. Generalia. Doctrina de defectibus deductionis est 
complementum utile doctrinae deductionis. Notat circumstan- 
tias, in quibus defectus facile non advertitur. Hanc utilitatem 
etiam hodie haec expositio retinet, ideoque etiam multi recentio- 
res logici, ut Mill, hanc doctrinam iterum tractarunt, imino no- 
vo modo excoluerunt. Pro veteri logica haec doctrina multo 
maius etiam momentum habuit. Nam contra diversas scholas 
philosophicas sana philosophia defendenda erat et sanum iudi- 
cium. Sic Socrates contra sophistas valorem obiectivum cogni- 
tionis humanae defendit. Praeterea pro vita practica thema 
utile erat, quia tunc disputatio scientifica magnum momentum 
habuit et contra sophismata obcaecantia discendum erat veri- 
tatem defendere. Aristoteles dicit : In inquisitione sophismatum 
discitur distinguere, quid similem speciem praebet, et hoc est 
lucrum theoreticum; acquiritur exercitium in recte responden- 
do. Si haec doctrina non cognoscitur, possumus de erroribus 
et sophismatibus irasci, nan autem ea solvere. Per hoc vero 
nocetur scientiae ; apparentiam praebet, nos artem vituperare, 
quam non intelligimus. 

a. Historia sophismatum. Secundum descriptionem Prantl. mo- 
mentum sophismatum apud diversas scholas philosophicas valde diversum erat. Earum 
comparatio clarum facit, quid logica graeca in 1 tractatione sophismatum intenderit. 
Eleatici inveniebant difficultatem philosophicam in varietate mundi. Ideo eam cen- 
sebant esse puram apparentiam; realiter exsistens eis erat Unum immutabile. Zeno 
hanc doctrinam inde confirmabat, quod in varietatibus mundi vere visi contradictio- 
nes demonstrare nitebatur. Sic refutat possibilitatem motus, eo quod tollit con- 
ceptum continui illudque in solum numerum punctorum resolvit. Alterius prorsus 
speciei erat finis posteriorum sophistarum, ut Protagorae. Apud eos sophismata non 
sunt methodus philosophiae, sed medium alios superandi. Res maximi momenti eis 

non est mundus coneeptualis, sed perceptio sensitiva secundum impressionem sub- 
iectivam. De omni obiecto opiniones oppositae ut vera iudieia pronuntiari possunt. 
Sophismata , usitata sunt artificia logica, quibus propria superioritas ostenditur. 
Exemplum est: Hic canis habet pullos: hinc est pater; est simul tuus; ergo est tuus 
pater. Contra hoc Socrates pugnabat eo quod valorem conceptus et scientiae uni- 
versalis defendebat. Megarici tandem iterum ad cogitationes philosophicas Eleati- 
corum redibant; negant exsistentiam motus, quia per illam conceptus immutabilis 
mutaretur. Sophismata illorum habebant finem logicum; demonstrare volunt ap- 
prehensionem conceptualem abstractam individui realis, reiiciunt diversa praedicata 
apud idem subiectum esse posse. Techniea .eorum eadem erat, quae apud sophistas. 
Semper interrogationem ponunt, ad quam solum Ita aut Non respondere permitte- 
batur. Ratiocinia saepe fundantur in aequivocatione verbi, vel accusativi cum infi- 
nitivo. Alia spectant distributionem : 5 constat ex 2 et 3 ; ergo simul est par et 
impar. Per hoc refutare student, quod idem subiectum diversa praedicata possideat. 

Aristoteles describit accuratius modum agendi sophistae sui temporis : quaerit 
adversarium suum confundere, ponendo multas interrogationes, ita non sentiatur 
quid magni momenti sit. Enixe petit, ut nihil ei concedatur, quod alii verum non 
videatur, et ita eum incautum reddit ; praetendit se solum discere velle. Impugnat 
paradoxas opiniones variarum scholarum philosophicarum, quod auditoribus placet. 
Ad eundem finem utitur oppositione inter tendentias egoistieas tacitas cuiuslibet 
hominis et publicas eius persuasiones et alterutrum pro occasione adhibet. Utitur 
contradictione inter naturam et legem; natura se ostendit in bruto; qui illam lau- 
dat, eum perducit ad contradicendum legi. Utitur interrogationibus, ad quas omne 
responsum paradoxum apparet. Alia media eius sunt: seducit alium ad singulari- 
tatem in lingua, ut repetitiones superfluas, eo quod in definitione substitutiones 
introducit; aut ad defectus grammaticales; e. g. dicitur: hoc est Socrates; video 
hoc; ergo etiam dici debet: hic est Socrates; video hic. Confundit alium celeriter 
loquendo, afferendo conclusiones oppositas, ita ut nesciatur, ad quid responderi 
debeat. Ut aliquam seducat, ut quid concedat, huic opponitur alia possibilitas, quae 
valde improbabilis est. Provocat ad opinionem hominum doctorum, qui oppositum 
dicant. Responsum quod exspectat, statim ipse dat et expedit; transit ad thema 
vicinum, ubi ipse plura dicere scit. 

Ex descriptione patet agi de demagogo typico, cui omnia media recta sunt, 
ut adversarium confundat. — Aristoteles tunc in suo tractatu copiose exponit, 
quomodo eum sophista agendum sit, quod eius assertiones et in- 
terrogationes semper accurate inquirendae sint, etsi sophista postulet simplicia re- 
sponsa per Ita et Non. Qui respondet, non debet omittere distincte ad omnia re- 
spondere, ex hac ratione, ne molestus appareat. Dein explicat totum decursum 
disputationis, quid transmittendum sit, ut ad rem non pertinens, quid concedi, quid 
negari debeat, quid apertum relinquendum sit. Praestatio principalis Aristotelis 
pro scientia logicae haec fuit, quod systematice sophismata ordinat et responsa 
generalia quaerit, quae illa solvunt. 

Joyce iure animadvertit, hoc thema in logica tam copiose tractari, quia Ari- 
stoteles idem feeerit. Tamen conspectus de sophismatibus possibilibus etiam theo- 
retici momenti pro logica est; et tractatio diversarum responsionum, quae celebria 
sophismata apud auctores invenerunt, etiam valorem realem pro philosophia habet. 
Revera enim in diversis formis semper redeunt; ita apud Bayle, qui iterum Zenonem 
defendit, apud Kant, quando syllogismos metaphysieorum sui temporis ut sophi- 
smata removere studet; apud Kegel, quando principia fundamentalia cogitationis, 
ut principium contradictionis ut falsum demonstrare vult, ut sic libertatem cogitandi 
acquirat, quae sat arbitraria est. Praeter sophismata quae Aristoteles colligit etiam 
alia quaedam considerabimus quae hodie maius pondus habent; sic praeter sophis- 
mata deductionis etiam quaedam inductionis, quae Mill affert. 

b. Aliqua de terminologia usitata. Non 
omnis syllogismus falsus dicitur sophisma, sed solum talis, qui 


speciem veritatis habet, et inde aliquid falsi deducit. Aristoteles 
sophisma distinguit a conclusione dialectica. Haec habet finem, 
ut de qualibet re cum probabilitate disputetur ; est exercitium 
cogitandi, habet praemissas probabiles. Probabiles Aristoteles 
definit propositiones, quae omnibus aut plerisque aut doctis ut 
rectae apparent, et inter ultimos iterum aut omnibus aut ple- 
risque aut celebrioribus. Conclusio sophistica autem incipit a 
praemissis, quae probabiles apparent, non autem sunt, ita ut 
earum falsitas non facile advertatur. Ideo non placent pleris- 
que. Defectus sophismatis constare potest in forma ; tunc verus 
syllogismus non est, sed solum ad speciem; hic est paralogi- 
smus. Saepe coineidunt cum sophismatibus in voce, 
seu fallaciis dictionis, ubi terminus aequivoeus est ideoque ad 
errorem adhiberi potest. Sophismata secundum materiam 
(in re; fallaciae extra dictionem) ulterius distinguuntur : 
syllogismi pseudographi, qui sua principia ex particularibus 
scientiis habent, sed in aliquo puncto peccant, aut nimis arcte 
aut nimis ample sumuntur etc. Aristoteles affert exemplum, 
quod Hippocrates quadraturam circuli probare vult ex lunulis, 
ergo cum mediis geometrieis. Besponsum ad haec non dare de- 
bet logica, quae non omnes scientias particulares in se continere 
potest, sed hoc est munus scientiae particularis. Verus tandem 
syllogismus sophisticus aut litigiosus modo perverso in materia 
generaliter nota procedit. Aristoteles ut exemplum affert, quod 
Brvso quadraturam circuli ex hac deliberatione communi de- 
terminare vult, quod circulus intra ambitum polygoni inscripti 
et circumscripti iacet, qui uterque computatione inveniri pos- 
sunt, ideoque et ipse ambitus circuli inveniri potest. 

Aristoteles loquitur de elenchis sophisticis. Elenchus est redargutio aut -syllo- 
gismus contradictorius, hinc refutatio. Elenchi sophistici sunt syllogismi apparentes 
aut ex praemissis apparenter veris. A sophistis proferuntur ob utilitatem famae 
aut peeuniae. Sophista sapiens apparere vult, eo quod adversarium vicit, eum ad 
aliquid absurdi perduxit, interdum etiam solum in modo loquendi insueto, aut in 
superfluis repetitionibus aut eum seducendo ut sibi ipsi contradicat, aut saltem ad 
aliquid, quod universaliter improbabile apparet, et in oppositionem ad auditores 
eum eddueit. Pessimum sane esset contradictio secum ipso. Aristoteles enumerat 
13 species (locos sophisticos), quos accurate tractat; dividuntur in duo genera so- 
phismatum, in voce aut in re; erunt nostrum principale thema; postea breviter evo- 
lutionem ulteriorem doctrinae apud recentiores considerabimus. q 

2. Sophismata in voce. Essentialiter hic agitur 
de aequivocatione eiusdem vocabuli. Ad solvendum sophisma 
ostenditur, in quo sensu propositiones rectae vel falsae sitit, 
et quod tunc nulla contradictio adsit. 

1) Aequivocatio vocis. Vox aequivoca in prae- 
missis in diversa significatione adhibetur, ita ut in syllogismo 
quaternio terminorum habeatur. Casus simplicissimi sunt fere 
ioci vocabulorum, qui vix in aliam linguam traduci possunt; 

e. g. Taurus mugit; Taurus est mons ; ergo mons mugit. — - Ari- 
stoteles t affert difficultates magis serias. Sophista interrogat, 
utrum ille qui aliquid discere vult, sit sciens aut ignorans, et 
solum responsum « Ita aut Non » postulat. Dein ad responsum 
« ignorans » dicit : tunc magistrum intelligere nequit, et docere 
sensum non habet ; ad responsum « sciens » dicit : tunc igitur 
iam scit, quod docetur et non indiget instructione. Ver um re- 
sponsum est : aliqua iam scire debet, alia non debet ; tantum 
scire debet, ut magistrum intelligat et ex instructione discat. 
Non autem materiam instructionis, quam nunc audit, iam scire 
debet. 

Aliud exemplum : Aliqua mala sunt bona, ut operatio chirurgica membri ad 
vitam servandam; ergo oppositio inter bonum et malum tollitur. Responsum dan- 
dum est : operatio bona est pro alia re, sc. sanitate, non autem per se et eatenus 
malum est. (1; orte clarius dicitur : operatio secundum quid mala est, quia orga- 
nismum utili parte privat, eum mutilat ; sed in praesenti statu morbi membrum or- 
ganismo magis nocet. Ideo perditio talis membri simpliciter organismo bona est). 

2) Alia ambiguitas non spectat singularem vocem, 
sed sensum eombinationis. Exemplum classicum est 
accusativus cum infinitivo, quia obscurum manet, qualis accu- 
sativus subiectum sit. Ita in oraculo : aio te Romanos vincere 
posse ; ubi « te » aut « Romanos » subiectum esse posset. Simi- 
liter ambigua est significatio genitivi. Exemplum : quidquid est 
Aristotelis (i. e. eius possessio), ab eo possidetur ; nunc hic 
liber est Aristotelis (ab eo scriptus) ; ergo hic liber ab Aristotele 
possidetur. Significatio genitivi igitur ambigua est, et explicari 
debet. — Aliud exemplum Aristotelis : Quod Socrates videt, 
idipsum videt ; nunc quod Socrates videt, est domus ; ergo do- 
mus videt. Maior vera est, si idipsum sumitur ut obiectum ; 
sophista autem sumit ut subiectum; tunc maior falsa est, ideo- 
que et conclusio, quae inde sequitur. 

3) . Fallacia sensus compositi et divisi. 
Quod in uno sensu intellectum verum est, in altero intellectum 
falsum esse potest. Exemplum : Impossibile est sedentem am- 
bulare ; nunc Carolus sedet ; ergo impossibile est Carolum am- 
bulare. Maior vera est in sensu composito, i. e. aliquem simul 
sedere et ambulare ; non autem in sensu diviso, ut diverso tem- 
pore sedeat et ambulet. — Omnis numerus est par aut impar; 

5 est numerus; ergo 5 est par aut impar; cum vere solum im- 
par sit. Responsum: pro quolibet determinato numero solum 
unum possibile et reale est ; sed pro numero indeterminato ne- 
scio utrum unum aut aliud valeat, et hoc sensu loquor disiun- 
ctive : est aut par aut impar. 

Exemplum : Qui nunc mortuus est, heri vivebat ; Alexander Magnus nunc mor- 
tuus est ; ergo heri vivebat. Responsum : Hie sensus maioris hic est : qui nunc — 
modo (hodie etc.) mortuus est. In minore autem habet sensum : non iam vivit, et 
de momento mortis nihil dicitur. — Aristoteles affert: Qui certum magnum pondus 


portare potest, etiam aliud aeque magnum portare potest. Responsum: Utrumque 
portare potest successive, non simul. — 2- est par, 3 est impar; nunc 5 est 2 et 3; 
ergo 5 est par, et impar. Responsum: proprietates (par, impar) numerorum divisim 
valent. Minor autem loquitur de summa numerorum, quae non proprietates sum- 
mandorum habere debet; sic numeri duo impares adduntur ad numerum parem. — • 
Jevons: omnes anguli trianguli sunt minores duobus rectis; atqui hoc contradicit 
geometriae. Responsum: assertio valet de angulis distributive sumptis, non de an- 
gulis colleetive sumptis, de quibus theorema geometricum de summa angulorum 
loquitur. — Aristoteles: ex propositionibus: hic est sutor, et: hic est bonus, non 
sequitur : hic est bonus sutor. Responsum : ratio est, quod secundum usum linguae 
adieetivum « bonus » appositum ad vocabulum « sutor » de hac activitate sola in- 
telligi solet ; bonus sutor dicit : bonus qua sutor ; si haec restrictio non inten- 
ditur, utrumque praedicatum per « et » coniungi debet : est bonus et est sutor. 
— Bolscmo: Neque dexter oculus neque sinister ad videndum necessarius est; ergo 
neuter. Responsum: non determinatus oculus necessarius est, sed necessarium est, 
ut unus agat. 

4) Fallacia accentus: Leporem quaerere diversum sensum habet, si 
legitur ut proparoxytonon (leporem, quod animal designat) aut ut paroxytonon 
(leporem = iocum). Ut Jevons narrat, Bentham ex' timore talis fallaciae semper 
lectorem sibi eligebat, qui voce monotona ei praelegeret. — Notum est, eandem 
propositionem intelligi aut ut quaestionem aut ut assertionem, prout in fine vox 
acendit aut descendit. Propositio « laeti sitis pueri ! curae mox aderunt » prorsus 
diversum sensum accipit, si signum exclamationis deletur, et totum ut unica pro- 
positio auditur; in qua «sitis» et «laeti pueri» sumuntur ut genitivi (curae sitis 
laeti pueri mox aderunt). 

5) Fallacia figurae dictionis: eadem expressio diversam signi- 
ficationem accipit (ut prius vidimus), si in diversa suppositione sumitur, ut: Poeta 
sequitur primam declinationem; Virgilius est poeta; ergo Virgilius sequitur primam 
declinationem. Hic maior loquitur de vocabulo poeta; minor de persona, quae hoc 
nomen habet. — Quo vidisti eum percussum, eo percussus est; atqui oculis eum 
vidisti percussum; ergo tuis oculis percussus est. Hic ambiguitas in eo consistit, 
quod « quo » coniungi potest aut cum « vidisti » aut cum « percussum ». In primo 
casu maior falsa est, minor recta; inde nihil sequitur. In secundo casu res viceversa 
se habet, ita ut iteram nihil veri sequatur. — Mngis complicatus videtur sequens 
casus: Potesne videre nunc in Pyraeo exsistentes naves in Sicilia exsistens? Si 
« nunc » coniungitui' cum « videre », propositio impossibilis est ; nam non potest, 
qui in Sieilia est, simul videre naves in Pyraeo; sed possibile est, si nunc coniun- 
gitur cum « naves exsistentes » ; sc. naves quae in Pyraeo sunt, aliquis qui nunc 
in Sicilia est, videre potest, sed alio tempore, ergo in sensu diviso. - — Aristoteles 
huc plurima congerit exempla. Vox «videre» secundum eum propter similitudinem 
formae cum verbo « percutere » facile ut actio intelligitur, quamvis sit receptio 
(passio) ab obiecto (Verum certe est, quod non est actio transiens, sicut percutere, 
acsi in obiecto viso propterea effectum producat). Ad propositionem: possibile est, 
idem numero nunc facere et antea fecisse, tunc respondet : hoc non possibile est m 
actione, quia qui aliquid facit, non idem antea fecit. E contrario possibile est in 
videndo, quia hoc est reeipere ab obiecto ; possumus ab obiecto externo aliquid 
recipere, eo quod illud videmus. (Veritas videtur haec esse: Lingua dicit: video 
eandem domum, quam prius videram, quia obiectum identicum est. Inde vero non 
sequitur, actum vel receptionem praeviam numerice eandem esse diverso tempore, 
etiamsi in videndo attenditur receptio ab obiecto. Possumus pluries ab eodem obieeto 
pati, et tunc passiones sunt numero diversae, numerari possunt; diversos habent 
effectus. (Ceterum suppositio subiacens, visionem esse meram receptionem ab obiecto 
teneri nequit, ut in psychologia speculativa probatur.) 

Id quod bibis, liquidum est; nunc bibis poculum vini. Res- 
ponsum : Secundum usum linguae hoc solum dicit : bibitur Ii- 

quidum in poculo contentum, non poculum ipsum. — Quod ha- 
buisti, et non iam habes, hoc perdidisti ; nunc qui habet 10 num- 
mos et unum perdidit, non iam habet decem n umm os ; ergo de- 
cem nummos perdidit. Responsum : ambiguitas est in minore : 
qui ex decem rebus, quas habuerat, unam perdidit, non iam ha- 
bet totam summam priorem, decem sc. nummos ; non autem de- 
cem minus nunc habet quam antea, sed unam minus. Recte 
Bolsano : amissio communiter ad differentiam refertur. — So- 
crates dat solum unum lapidem ; non autem habuit solum unum 
lapidem; ergo dat quod non habuerat. Responsum: minor am- 
bigua est ; videtur negatio possessionis (non habuit) ; vere au- 
tem negatur restrictio possessionis (non habebat solum unum 
lapidem), seu asserit maiorem possessionem; habebat plus 
quam unum lapidem. Tunc autem conclusio non sequitur. Ari- 
stoteles dat solutionem : « solum » non dicit aliquod quantum, 
sed quomodo lapis ad alia se habeat; adversarius sumit solum 
ut significans « quid » ; sed vere significat « ad quid » (relatio- 
nem). Non igitur verum est ; dedit, quod non habebat ; sed dat, 
non illo modo quo habebat; breviter habet unum lapidem cum 
aliis ; non eum dat cum aliis, sed dat solum. — Similis difficul- 
tas est haec: Nemo dat quod non habet; nunc dat cito; ergo 
habet cito. Responsum : Maior solum loquitur de obiecto, quod 
datur; et dicit, hoc prius possessum fuisse; nihil autem dicit 
de modo dandi aut possidendi. — Simile etiam est sophisma: 
Aliquis percutit cum una solum manu; atqui non unam solum 
manum habet; ergo percutit cum eo, quod non habet, Aristo- 
teles respondet ut antea: «solum» non dicit id quod habet; 
sed relationem rei possessae. Clarius forte ita : Minor non di- 
cit : non habet manum (cum qua percutit), id quod conclusio 
supponit ; sed dicit : hanc manum non solam habet i. e. praeter 
eam etiam aliam habet. 


§ 4. Sophismata in re. 

Principium eorum est : id quod rei secundum unum res- 
pectum convenit, ei secundum alium respectum ascribitur. Di- 
stinguuntur octo eius modi. 

1. Fallacia accidentis: id quod subiecto ob spe- 
cialem circumstantiam convenit, ei universaliter ascribitur. 
Aristoteles : id quod de subiecto dicitur, transfertur ad accidens 
eius. Celebre est sophisma, quod inscribitur « velatus » : Non id 
cognoscis, quod stat post velum; atqui quod post velum stat, 
est tua mater ; ergo tuam matrem non cognoscis. Responsum ob- 
vium est : In maiore et conclusione ad « cognoscis » addendum 
est, « q u a m d i u velatum est, absconditum est ». Aristoteles 


exemplum affert in alia forma : Scis quod Socrates musicus est, 
sed nescis, utrum homo post velamen stans sit musicus; nunc 
est Socrates; ergo falso dixisti, te nescire, si musicus sit. Ari- 
stoteles primum respondet: non est totaliter idem; hoc scitur 
de Socrate in se, non autem de Socrate velato. A libi hanc solu- 
tionem relinquit (i. e. potest velatus cognosci secundum unum 
respectum, non secundum alium). Bona solutio enim (sic dicit) 
pro aequalibus sophismatis eadem esse debet ; nunc autem per 
primum responsum non solvitur sequens casus similis : hic canis 
est pater ; est tuus ; ergo est tuus pater. — Non mihi videtur esse 
idem casus, sed potius similis alii sophismati: est bonus; est 
sutor; ergo est sutor bonus. Ibi autem vidimus, usum linguae 
tunc voci « bonus » alium sensum dare, si coniungitur c um su- 
tor, sc. illud restringere ad artem sutoris ; recta conclusio esset : 
est bonus et est sutor. Correspondenter in nostro casu conclusio 
esse deberet : canis est tuus (a te possessus) et est pater (ali- 
cuius canis). — Aristoteles pergit: porro contra primam solu- 
tionem obiici potest : novi illum hominem ; scio aliquem latere ; 
ergo eum novi sub utroque respectu. — At respondendum vi- 
detur :' etsi in realitate sit idem homo, hoc tamen nondum est 
pro mea cognitione, seu hoc nondum novi. — Bolsano hic solu- 
tionem dat : non cognosco velatum ; sed secus omnino cognosco 
hominem ; haec est cognitio sub diversis circumstantiis. — Uni- 
versaliter responsum in hac classe sophismatum est : id quod de 
subiecto dicitur, non necessario valet de accidente et vieeversa ; 
non sunt idem essentia et definitione, sed solum per accidens. 

Alia exempla ( Aristoteles ) : A est homo ; B est diversus ab A ; ergo B non est 
homo. Responsum: Solum sequitur: B in variis ab A differt (in multis proprietati- 
bus, et certe in individualitate) ; non autem necessario in humanitate; in hac spe- 
cifice aequales sunt. Bolzano difficultatem in hac forma simili profert: A est homo; 
B est homo; ergo uterque sunt idem. Responsum: sunt specifice idem, non nume- 
rice, quod vox idem includere solet. — Alii in talibus exemplis loquuntur de figura 
dictionis; ut in: Comedisti, quod emisti; nunc emisti columbas vivas; ergo come- 
disti columbas vivas. Responsum: Maior solum de obiecto loquitur, non de eius 
proprietatibus mutabilibus; in eadem substantia sane accidens aliud fieri potest. 

2. Fallacia a dieto. simpliciter ad dictum secundum quid 
et vieeversa. In hoc evidenter habetur generalisatio prioris classis: id quod de sub- 
iecto secundum partem (secundum additum) valet, ei absolute ascribitur. Exem- 
plum: Quod non perdidisti, habes; cornua non perdidisti; ergo cornua habes. Re- 
sponsum: Maior non est absolute vera, sed solum, si additur (saltem tacito): quod 
prius habueras etc. — Non licet amenti sua arma reddere; iste homo est domi- 
nus suorum armorum; ergo non licet domino reddere sua arma. Responsum: Con- 
clusio recta fit, si pro «domino» scribitur: «domino amenti». — Aristoteles ra- 
tionem solutionum ita exprimit: aliquid cuidam convenire potest in certo respectu; 
sic nigrita niger est, tamen albus est quoad dentes. — Non-ens est obiectum opi- 
nionis; ergo non-ens est. Responsum: hic concluditur esse simpliciter seu exsistentia; 
hoc autem non sequitur ex esse secundum quid, seu ex obiecto opinionis. Etiam de 
rebus non-existentibus (figuris geometricis) praedicata enuntiantur (sunt hoc vel 
illud) inde non sequitur, illa esse in sensu existentiae. Ex « tale esse » non sequi- 
tur absolute et realiter esse. Generalius : possumus de aliquo aliquid scire et ali- 

quid aliud nescire; possumus alicui credere et non credere sc. pro diversitate ma- 
teriae nuntiatae. 

3. Ignoratio elenchi seu aberratio a puncto pro- 
bando. Aliquis nescit, quid demonstrare debet ; aut melius : ita 
agit ac si hoc nesciret, aut ex ignorantia aut ex intentione deci- 
piendi. Forte quis demonstrare vult libertatem hominis a ne- 
cessitate interna; sed eius loco probat libertatem a coactione 
externa (quae etiam bruto convenire potest), aut libertatem ab 
obligatione morali aut iuridica. Aut aggreditur in adversario 
id quod omnino non asseruit. Sic plures polemici aggrediuntur 
catholicos ob idololatriam, quod sanctos adorent; quod eorum 
doctrina omnino non est. Saepe libertas voluntatis humanae in- 
de impugnatur, quod causalitatem neget, quod defensores liber- 
tatis minime affirmant. Interdum advocatus accusati accusato- 
rem aggreditur in suo charactere, non in suis argumentis (Je- 
vons). Aristoteles : Affirmatio et negatio sub diverso respectu 
rectae sunt, forte pro diverso tempore. Sic numerus 6 est du- 
plum, sc. numeri 3, non autem numeri 4 ; hinc est duplum et non 
est duplum, relate ad diversa ; id quod sibi non contradicit. Ali- 
quis novit Socratem, non autem ut musicum, et sic eum novit 
et simul non novit, sc. sub diverso respectu. Quod nunc minus 
est, alio tempore aequale fieri potest. 

Friclc : Cum ignoratione elenchi cohaeret/ si «nimium probatur». Dici solet: 
qui nimium probat, nihil probat; i. e. si ex argumento praeter assertionem, quam 
probare intendit, etiam aliquid falsi sequitur, argumentum rectum esse nequit, 
ideoque nec intentum probavit. — Ad idem annumerari potest, transitus illegitimus 
ab uno genere ad aliud (uEtupamq st? a\\o yevog); e. g. ob similitudinem pro- 
prietates ad aliud transferuntur, ita ut limites similitudinis non sufficienter consi- 
derentur. Sic e. g. perfectiones, quae creaturae propriae sunt (discere, cognoscere 
per deductionem) ad Deum transferuntur, qui solum perfectiones puras possidere 
potest. 

4. Petitio principii, quae supponit, quod demon- 
strandum est. Haec expressio proprie loquendo non bona est. 
Petere (postulare) in disputatione dicit : obiiciens a defendente 
petit, ut aliquid sibi concedatur, in quo suum argumentum fun- 
dare vult. Quod in sophismate petitur, non proprie est princi- 
pium, a quo demonstratio procedere debet, sed ut illud ei conce- 
datur, quod in quaestione est, quod demonstrare deberet, seu 
quaesitum ; ideo rectior expressio huius sophismatis esset : « pe- 
titio quaesiti ». Revera etiam Aristoteles non loquitur de peti- 
tione principii, sed dicit : sumere (ut agnitum supponere) quae- 
situm initio propositum. Sic. forte A probatur per B, B per C-, 
dein C iterum per A. Hoc constituit illegitimum circulum vitio- 
sum. Aristoteles dat exemplum, si in I. figura maior aeque ignota 
est ac conclusio et minor convertibilis est; sic in argumento: 
Omne trilaterum habet summam angulorum aequalem duobus 
rectis ; atqui omne triangulum est trilaterum ; ergo omne trian- 


gulum habet summam angulorum aequalem duobus rectis. Tunc 
maior ut aeque nota apta non est ad demonstrationem. Lotse : 
petitio principii habetur, si in praemissa conclusio ipsa stat aut 
aliud quod solum supposita validitate conclusionis constat. Hoc 
in longiori catena syllogismorum facile accidere potest. Secun- 
dum Jevons hoc facile invenitur in syllogismo disiunctivo; enu- 
merantur solum ii casus, qui demonstrationi favent ; sic res se 
habet in demonstratione pro impossibilitate motus. Diodorus 
talem probationem affert: Aliquid aut movetur in loco in quo 
est (sed in loco nihil moveri, solum quiescere potest), aut in loco 
in quo non est; quod impossibile est. Bolzano ad hoc respondet : 
Motus est mutatio loci ; non fit in loco, sed a loco in locum (ad- 
versarius tacito lineam resolvit in solam summam punctorum, 
quae tamen nunquam lineam componere possunt). 

Simile est sophisma Sexti Empirici: Socrates non moriebatur, dum vivebat 
(vita et mors se excludunt); neque quando iam mortuus erat; nam mortui non mo- 
riuntur ; ergo omnino non. Bolzano respondet : mors ut momentum iacet inter duos 
status. Si intelligitur ut mutatio longior, incipit in vita et usque ad mortem durat. 
(Manet obieetio: momentum inter duos status tunc cum limite statuum coineideret, 
et sic oppositas proprietates simul ostenderet. Melius dicitur : vita positiva habet 
ultimum momentum, in quo adhuc est ; mors quae est negatio sequitur ; non autem 
id quod nihil est, realem durationem habet, eiusque primum aliquod momentum. — 
Jevons affert : Propositio alicuius legis ab aliis impugnatur, quia constitutioni eon- 
tradieat, ita ut haec expressio non accuratius definiatur. 

5. Fallacia consequentis: Si revera ex A sequitur B, viceversa ex 
B sequi dicitur A. Sed quia ex « homo » sequitur « animal » (homo est animal) non 
oppositum sequitur (sc. omne animal est homo). Ex propositione: «si Petrus curi it, 
movetur», non deducitur: movetur, ergo currit. In argumento hypothetico haec 
inversio dependentiae non permittitur. Simile sophisma est : Quod generatione ori- 
tur, initium habet; nunc spiritus non generatione oritur; ergo initium non habet. 

6. Fallacia non causae ut causae. IJt in ca- 
su: B est post A; ergo A est causa B. Generalius hic defectus 
vocatur : « P o s t hoc, ergo propter hoc». Quod even- 
tui solum praecedit, forte ut occasio aut condicio, statim ut cau- 
sa consideratur. Causa psychologica, quae hanc fallaciam com- 
mendat, est exspectatio casuum similium, quae in cognitione 
sensitiva illimitata regnat. Si aliquoties post A observatur B, 
et maxime si B magnam impressionem fecit, ut infortunium, 
in nova apparitione A necessario exspectatio B conscia fit, ob 
associationem et affectionem intensam, et inde correspondens 
actio sequitur. 

Ad hanc classem variae superstitiones pertinent: Cometes infortunium nuntiare 
creditur, quia aliquoties infortunium sequebatur, quod magnam impressionem erea- 
vit et. praecise ob hoc retinetur, cum casus contrarii oblivioni dentur. Talis superstitio 
teste experientia non solum apud incultos invenitur, sed pariter apud cultos, qui 
vitam post mortem negant; multi, qui in conversatione aliqua de propria fortuna 
dixerunt, quod secundum suam persuasionem infortunium provocat, per ritus su- 
perstisiosos (percutere tabulam etc.) calamitatem imminentem arcere posse credunt. 
Alia applicatio sophismatis est, si ex flore industriali aliquarum terrarum prote- 

stantiearum (Hollandiae, Angliae), et ex deteriore statu aliquot terrarum catholi- 
carum (Hispaniae, Lusitaniae) in tempore reeentiore, concluditur defectionem a ve- 
geri ecclesia causam fortunae industrialis fuisse. 

7. Fallacia plurium interrogationum per modum unius est 
unio talium quaestionum, quae uno responso sine partium distinctione solvi nequit. 
Secundum Aristotelem hoc admitti non debet, sed ad duas interrogationes duo re- 
sponsa semper danda sunt. Exempla: suntne hi fructus boni et mali (si vere partim 
unum, partim aliud valet)? Estne virtus et vitium aliquid malum aut bonum? 
Estne Socrates et Plato homo? Si affirmatur: respondet: ergo secundum te sunt 
unus homo; si negatur: ergo negas eos homines esse. Hodie tale genus nobis nimis 
puerile apparet, quam ut expresse de eo agatur. 

S. Fallacia fictae universalitatis, seu syllogismus 
pseudographus a neo-scholasticis explicatur. Friclc haec genera enumerat : 
I) si in inductione cum multis partibus enumeratis id quod illis convenit, transfertur 
ad totum. Haec esset inductio illegitima, quae regulis non respondet. Etiam quando 
veteres simile quid describunt, hanc generalisationem non admittunt. Sed priori 
tempore nondum excultae erant methodi accuratae eliminationis; contenti tunc erant 
quaerere exempla contraria; si haec dari non poterant, in disputatione universalitas 
concedenda erat. Pro vera demonstratione hoc medium nondum adhibebatur. 2) Alius 
casus est illegitimus transitus ab uno genere ad aliud, si vera paritas non exsistit, 
ii) Interdum quaedam universalitas cum alia confundebatur, si id quod pro uno 
genere causarum valet, ad alia transfertur. Hoc e. g. fit cum propositione: ex 
nihilo nihil fit. Hoc rectum est pro causa efficiente, sed interdum sine demonstra- 
tione transferebatur ad causam materialem, ut concluderetur: ergo nihil creari 
potest, sed solum unum in aliud transmutari, ita ut subiectum idem maneat. Tales 
conclusiones pertinent ad scientias particulares, ex quarum materia desumuntur. 
Syllogismos pseudographus iam Aristoteles indicat. 

§ 5. Complementum doctrinae sophismatum. 

A. Ex logica traditionali. 

1. Aliqua s o p hismata celebriora. 

a. Sophisma Achillis et testudinis. Si Achil- 
les testudinem persequitur, percurrere debet summam infinite 
multarum distantiarum semper decrescentium ; primum distan- 
tiam initialem ; si eius terminum assecutus est, testudo aliquan- 
tulum processit; ergo haec secunda distantia percurrenda est. 
Haec consecutio distantiarum semper novarum sine fine repeti- 
tur. Ergo Achilles testudinem nunquam assequetur. Bolztmo 
respondet : Summa temporum est quantitas finita, etsi conti- 
neat membra infinite multa (secundum mathematicam certae se- 
ries infinitae habent summam finitam ; sic summa seriei : 
1 + 1/2 + 1/4 -f- 1/8 etc. in infinitum — 2. Tales series infinitae 
vocantur convergentes. Zeno hanc distinctionem inter series in- 
finitas probabiliter nondum novit). Hofler .a di ungit : summa in- 
finite multarum durationum temporalium non solum semper 
plus appropinquatur limiti, sed eum etiam assequitur et supe- 
rat, eum tempus ultro progrediatur. Apparentia difficultatis in- 
superabilis in eo nititur, quod auditori imponi videtur, ut omnia 
membra seriei in specialibus repraesentationibus clara sibi red- 
dat, quod sane impossibile est, quia tempus infinitum postularet. 


b. «Mendax»,' seu dilemma Epimenidis. Epimenides Cretensis dicit, 
omnes Cretenses mentiri, quoties aliquid enuntiant. In hac re contradictio videbatur. 
Nam si propositio recta esset, haec assertio Epimenidis etiam esset mendacium, 
hinc falsa; ergo non iam verum esset, omnes Cretenses perpetuo mentiri; hinc haec 
propositio propriam suam veritatem destrueret. Responsum positivum est : propo- 
sitio solum hoc enuntiare voluit, Cretenses solito plus mentiri, minime vero semper; 
tunc non adest contradictio propositionis secum ipsa. Hoc etiam semper intendunt, 
qui de aliquo dicunt, eum semper mentiri, eum esse mendacem incorrigibilem ; men- 
dacium perpetuum psychologice impossibile esset. Dictum igitur solum dicere, in- 
tendit, Cretenses plus mentiri quam alios populos. — Si theoretice inquiritur, quid 
dicendum esset, si propositio sine exceptione valeret, sequeretur, ut iam diximus 
propositio seipsam conficiens. Nam si propositio pro omni asserto valet, ipsa proxi- 
me dicenda esset vera; ergo verum est, quod dicit seu ipsa quoque falsa est; hinc 
contradictio secum ipsa. — Lotze ita rem explicat : Sumamus propositionem sim- 
pliciorem: ego nunc mentior; si hoc verum est, eius contentum falsum esse de- 
bet; ergo non mentior; eontentum autem erat, quod mentior; ergo contradictio 
secum ipsa. Si autem eontentum falsum est, dico veritatem ; verum igitur est, quod 
mentior; ergo contentum etiam non falsum est. — Ueberweg solvit dilemma distin- 
guendo casus utrum propositio ■ enuntians seipsam includat necne. Si non includit, 
non est contradictio ; si seipsam includit, est contradictio secum ipsa. 

c. holzano commemorat alia sophismata, quae apud Graecos celebria erant. 
« P i g e r dicit : aut successus, quem labor meus intendit aderit, tunc mea activi- 
tas superflua erat; aut non aderit, tunc mea activitas superflua erat; ergo omnino 
laborare non debeo. Responsum: Activitas, superflua non est, quia successus ipse 
solum eius effectus est. — Porro «acervus granorum»: ille non desinit 
esse acervus, si unum granum tollitur; idem valet de quolibet alio grano-:; ergo 
tandem usque ad unicum granum pervenitur, ubi assertio acervi sine dubio falsu 
erit. Holzano respondet: Conceptus acervi ipse indeterminatus est. Essentiale pro 
conceptu est inordinata multitudo, in qua numerus non unico intuitu determinari 
potest; hic conceptus valere desinit, si conspectus incipit. — Dici posse videtur, 
conceptum acervi subiective satis arbitrarium esse; hoc clarius est, si simpliciter 
a multis granis tollendo singula ad pauca transitur; hic subordinatio sub multis 
aut pauci 3 certe omnino afbitraria est, pro aliquo forte cum 10, pro alio cum 100. 

d. Lotze aliqua exempla recentiora nominat. Lex vectis est, quod in 
fine bracehii longioris pondus proportionaliter levius eundem effectum ponderis 
ostendit, ac gravius in fine brevioris bracehii. Ex illa lege sophisma aliquod conclu- 
dit, quod in fine bracehii infinite longi pondus zero sufficiat ut cuilibet ponderi in 
bracehio breviori aequivaleat. Sed verus sensus legis est, in omni distantia deter- 
minata pondus etfectum determinatum levandi habere. Nunc pondus zero in distan- 
tia infinita nullum alium effectum habet, quam in qualibet distantia finita; nam 
semper causa agens nihil esset ideoque nihil efficeret; pro hoc limite lex suum sen- 
sum amittit. 

Alia fallacia est in asserto idealismi qui subiectivitatem sensationum ad tempus 
et spatium extendit et ita mundum spatialem repraesentantionibus correspondentem 
negat. Contra hoc dicendum est: si datur mundus realis, in tempore et spatio, qui 
in sensus nostros agit, mundus repraesentationum idem maneret, cum res non ut 
tales in conscientiam migrent, sed repraesentationes efficiant. Ergo ita idealismus 
non probari potest. 

2. Notae generales Aristotelis. In sua Sophistica multum urget pa- 
ralogismum nugationis, eo quod sophista tentat adversarium risui exponere; nam 
eum adigit, ut in sermone eandem expressionem saepe repetat. Sic forte ex sub- 
stitutione oritur compositio: albus albus homo (ut in doctrina iudieii explicatum 
est). Aut oriuntur soloeeismi, eo quod falsus casus apparenter recte deducitur, id 
quod sermonem ridiculum reddit. Exemplum: Tu scis istud; nunc istud est lapis; 
ergo tu scis lapis. Solutio est: In maiore « istud » erat accusativus; ergo in con- 
clusione, quae pariter construitur, debet accusativus esse, qui «istud» suppleat. 

Casus ceteroquin dirigitur ex loco in propositione, et secundum circumstantias va- 
riari debet; solum curari debet, sensum. non mutari. Ut iam prius diximus, dupli- 
catio adiectivi apud idem substantivum difficultatem logicam non faeit, cum se- 
eundum sensum simpliciter omitti possit. (Hoc etiam clare docet logistica: a • a = a). 
Puncta hic. nominata potius valorem historicum habent; hodie apparent ut nugae 
et ineptiae. 

Secundum Aristotelem omnia sophismata subordin a r i 
possunt ignorationi elenchi, i. e. non sufficiunt defini- 
tioni verae refutationis; partim cpiia omnino non sunt syllogi- 
smi, partim quia non refutant. Sic syllogismus postulat, verba 
habere significationem, quae eadem maneat. Hoc deest in aequi- 
vocatione, in amphibologia, in fallacia dictionis. In divisione aut 
compositione aut accentu propositio non iam eadem est. Falla- 
cia accidentis transfert id, quod de subiecto dicitur ad accidens 
aut viceversa ; simpliciter et secundum quid non sunt idem. Pe- 
titio principii, non causa, fallacia consequentis sunt contra re- 
gulas syllogismi. Cumulatio interrogationum sunt plures pro- 
positiones, ad quas singulas responderi debet. Fallacia saepe 
sequitur, quia non advertitur ut in ambiguitate, vel quia alias 
saepe similis expressio occurrit. Aristoteles addit : potest esse, 
ut de conceptu duas contrarias opiniones habeamus, ita ut hoc 
nesciamus. Scitur equum esse animal, ideoque corpus, propterea 
quod sit sensibile; sed forte simul putatur, sensibile non esse 
corpus ; tunc habebuntur de equo duae opiniones contradictoriae 
(corpus et non-corpus). Potest forte generaliter sciri aliquid, 
sed nesciri, quod particularis res inde deducatur. Potest quid 
habitualiter sciri, ita ut non actualiter sciatur. Quamvis haec 
doctrina generalis recta omnino sit, exemplum minus bene eli- 
gitur; animal, et magis etiam homo non simpliciter nominari 
debent corpus, sed ens, cuius una pars essentialis et quidem in- 
ferior corpus est; sensus eiusque cognitio est interne quid es- 
sentialiter altius quam corporeum, etsi in suo ortu a corporeo 
dependeat. Hoc pertinet ad psychologiain theoreticam. 

B. Recenti or es divisiones sophismatum. 

Introductio. Mill in sua divisione non considerat sophistas, 
qui per victoriam in disputatione utilitatem appetunt aut per 
destructionem omnis certae cognitionis libertatem indomitam 
in sua vita fundare volunt, sed cogitat de illis, qui potius invo- 
luntarie ad sophismata veniunt, non ita ex accidentali inatten- 
tione aut nimia festinatione, id quod quotidie accidere potest, 
sed in opinionibus, quas ex bonis rationibus possidere credunt, 
(■fenerat ini fontes erroris aut possunt esse morales aut intelle- 
ctuales ; morales ob falsam dispositionem voluntatis, aut ex in- 
differentia versus veritatem aut quia fortes inclinationes eos in 
unam partem trahunt. Hae inclinationes indirecte agunt eo quod 
a labore quaerendae veritatis absterrent aut a consequentiis, 


4. Demonstratio deductiva 

quas cognitio veritatis postulare posset. Falsae opiniones pos- 
sunt aut immediate apparere ut veritas evidens, aut ex falsa 
demonstratione. Interdum causa est in perceptione sensitiva, 
quae certum indicium suadet, aut nititur in confusione vel ob 
ambiguitatem vocabulorum aut ob accidentalem associationem 
idearum. Sophismata sunt defectus deductionis aut inductionis. 
Defectus potest fundari in observatione, quae ad falsa facta 
ducit aut in processu generalisationis. 

1. Exempla ad singulas classes. Defectus potest inniti in praei. u dici is, 
quae universaliter creduntur. Secundum superstitionem populi non licet loqui de dia- 
bolo aut de infortunio. In die infortunii nihil aliud suscipi debet. Mill pro suo 
positivismo huc etiam trahit confidentiam in principia universalissima, secundum 
quam id quod concipi nequeat, falsum esse debeat. Contra, hoc affert, prius homines 
non ut possibiles cogitare potuisse « antipodes » (qui vestigiis adversis stant contra 
nostra vestigia); adhuc Newton evidens putavit, rem non ibi agere posse, ubi non 
est; similiter impossibile putatur, materiam cogitare posse, aut creditur explicatio- 
nem faciliorem veram esse. Dicitur, naturam non sponte se ad agendum determi- 
nare, quia non adest ratio, cur tunc certo modo agat (principium rationis deficien- 
tis). Ita demonstratur lex inertiae, quia si corpus se moveret, non esset ratio, cur 
potius in una directione quam in alia. Mill quaerit, cur hoc non ex interna vi fieil 
possit. (At tunc corpori altiores facultates ascriberentur, quam in scientia commu- 
niter fit). Veteres philosophi saepe verba linguae quasi personificabant ; sic Bacon 
putat, esse rem seu formam, quae in omnibus casibus caloris semper eadem sit,. 
(Quod calor, ubicunque invenitur aliquid commune sit, etiam hodie dicitur; hoc 
etiam forma diei posset, id quod non necessario substantiam affirmat). -Error est, 
condiciones eventus iiuic aequales aut similes esse debere, aut corpus et spiritum 
non inter se agere posse ( Leibniz , Mnlebranche). - — Hic Mill duas res diversas 
confundit: si aliquid vere cogitari nequit, quatenus impossibilitas clare videtur, 
in hoc constat demonstratio evidens. Sola vero novitas explicationis, quod tale quid 
nunquam audierimus, illud nobis non repraesentare possimus, sane rem non decernit. 

2. Defectus observationis. Talis est, quod reales casus non atten- 
duntur. Facile aliquem putamus prophetam, quia solum attendimus casus positivos, 
non alios, in quibus praedictio non succedit; priores praeferuntur, quia ut non 
cxspeetati impressionem faciunt. In praedictione tempestatis (in calendariis) id 
quod recte occurrit, magis attenditur. Eofler notat superstitionem, lunam crescen- 
tem afferre bonam tempestatem; luna solum videtur initio noctis in bona' tempe- 
state. Pernter refutavit dies criticos a Falb indicatos et influxum lunae in tempe- 
statem. Naturalis inclinatio exsistit ad mirabilia. Qui in terra aliena peregrinatur, 
fere solum id videt, quod exspectaverat. Variae sanationes mirabiles solum ascri- 
buntur mediis indicatis, non autem simultaneae quieti. Observatio falsa esse potest, 
eo quod facile perceptio et deductio aut hypothesis confunduntur. Contra Copernicum 
afferebant, nos videre motum solis, qui tamen est sola conclusio iudicii. 

3. Defectus generalisationis. Cognitio nostra legum naturalium 
imperfecta est, ita ut non possimus quidquam impossibile, affirmare praeter illa, 
quae spectant leges mathematicas aut leges causalitatis. Non omnia per motum 
explicari possunt, e. g. non cognitio. Veteres solum cognoscebant inductionem insuf- 
ficientem per simplicem enumerationem. (Sciebant tamen, casum contrarium legem 
destruere et tales casus quaerebant). Varia sic dicta axiomata sanae intelligentiae 
in errorem ducunt, e. g. assertio: quod nunquam fuit, esse nequit; vel quod nigrita 
non possit tam cultus fieri, ut albus. In inductione vulgari deest eliminatio; non 
quaeruntur circumstantiae essentiales; saepe solum sunt leges empiricae, quae va- 
lent intra aequales circumstantias temporis et spatii observationum, non autem 
verae leges causales. Quod nunquam observabatur, eras fieri potest. Cum antea ho- 
mines considerarent ut absolute stabiles, hodie asseritur progressus illimitatus. 

Revera utrumque sunt leges empiricae et solum pro easibus similibus. Ut futura 
praedicere possimus, prius debemus leges nosse, a quibus dependent. 

Alius defectus est : « Post hoc, ergo propter hoc ». Ita diversae institutiones 
politicae Angite ut bonae considerabantur, quia cum iis florebat. • — Alia fallacia 
est falsa analogia. Quia terra habitata est, idem supponitur pro aliis planetis. Pro 
dominio absoluto in civitate attulerunt dominium patris, quod bonum est. Sed obli- 
viscebantur differentias utriusque casus; in familia habetur amor filiorum erga 
parentes, superioritas parentum in cognitionibus, id quod pro civitate non valet. 
Credebant, civitates ut organismos habere tempus sui floris et sui interitus. Revera 
civitates moriuntur ex morbo, non ex aetate. Apud veteres planetae ob suam per- 
fectionem putabantur in circulis, et uniformiter moveri; musica sphaerarum apud 
Pytliagoraeos in eo nitebatur, quia distantiae planetarum divisionibus sonorum si- 
miles putabantur. — Alia, ut defectus syllogismi, ut falsa, conversio propositionis, 
falsi modi conclusionis in propositione hypothetica. In praemissis forte iudicium 
cum modificationibus asseritur, id quod in conclusione non iam attenditur. 

4. Defectus confusionis. Sic ex sensu communi vocabuli forte pro- 
batur, « repraesentantes » a populo electos opiniones suorum electorum sequi de- 
bere, non secundum propriam persuasionem agere posse. « Theoria » in logica in- 
ductionis significat confirmationem praxis pro inductione ; idem vocabulum pro in- 
ductione in communi significatione linguae significat fietionem non practieam. < 
Sophisma, quod idem vocabulum in praemissis modo collective modo distributive 
sumitur. — Si omnis magnus vir in scientia per alios suppleri potest, tamen ideo 
scientia non omnibus magnis viris carere potest. Circulus vitiosus raro spontanee 
occurrit; facilius autem, si ab aliis pressi rationes congerimus, de quibus non suf- 
ficienter deliberare potuimus. — Mysterium essentiae rei: aliquae proprietates rei 
eliguntur et nominantur eius natura, eius, essentia. Tunc certa quaedam inviolabi- 
litas eis ascribitur. Sic Aristoteles ex natura corporis quod sursum et deorsum mo- 
vetur, probat impossibilitatem spatii vacui. Alii adhibent denominationes aequivocas. 
«Novatio» impugnatur ex eo quod sensus implicitus vituperii effertur. Demonstra- 
tio, quod sapientia beatitudo est, non solum quia eius essentiam et media cogno- 
scere docet, sed etiam, quia dolor qui eum ea sociabilis est, non sit infortunium. 
Plato probat, entia sine corpore exsistere, quia iustitia et veritas sint incorporeae 
et tamen aliquid sint. 

Alii defectus: Ignorantia elenchi, non- intellectio conclusionis demonstrandae, 
quia alia similis ei substituitur vel quia affectus excitantur. Contra assertionem 
quod in certis circumstantiis resistentia contra gubernium licita sit, obiieitur nun- 
quam licere malum facere, ut bonum eveniat ; sed demonstrandum erat, talem resi- 
stentiam malam esse. 

Novum in hac divisione sunt exempla ex scientia 
loco solius modi agendi sophistarum; porro quod varia prae- 
iudicia theoretica afferuntur, in quibus Mill utique non possi- 
debat sufficiens fundamentum criticum in sua philosophia scep- 
tica. Ma xim i tandem valoris est introductio persuasionum em- 
piricarum, de quibus vetus logica parum cogitabat. — In enu- 
meratione praecedenti nondum data est critica multarum asser- 
tionum, quae teneri nequeunt. Aliqua huiusmodi expedientur 
per doctrinam accuratam inductionis, in qua Mill varia falsa 
iterum corrigit, quin hoc advertat. Alia quae crisim postularent 
solum in critica rationis sufficienter tractari poterunt. 


Caput V. 

Argumentatio probabilis analogiae 
et hypothesis. 

Introductio. Argumentatio probabilis ha- 
betur, quando conclusioni certitudo non convenit, sed sola maior 
vel minor probabilitas. Hinc in terminologia veterum non iam 
agitur de scientia, sed de opinione. Haec argumentatio definie- 
batur : actus intellectus, qui in unam partem contradictionis fer- 
tur cum formidine alterius. Aristoteles propositionem probabi- 
lem definit (ut iam vidimus) secundum effectum in homines : 
quae vera apparet aut omnibus hominibus aut plerisque aut sa- 
pientissimis ; et apud hos ultimos iterum aut omnibus aut ple- 
risque aut celebrioribus. Ratio defectus certitudinis conclusio- 
nis in eo niti potest, quod altera praemissa solum probabilis est, 
aut quod genus argumentationis evidens non est. Praemissa pro- 
babilis etiam conclusionem probabilem reddit ; quo plures prae- 
missae solum probabiles sunt, eo infirmior est firmitas conclu- 
sionis. 

Aristoteles accuratius describit appropinquationem ad demonstrationem (ra- 
tiocinium apagogicum): Si maior evidens est, minor solum probabilis 
aut solum probabilior quam conclusio, demonstratio magis aeeedit ad scientiam. 
Exemplum: Omnis scientia doceri potest (quod certum est); iustitia est scientia; 
ergo iustitia doceri potest. Minor liic non certa est, sed tamen plus quam con- 
clusio; ideo eius probabilitatem confirmat. In aliis casibus minor non tam multa 
membra ad probationem postulat, quam conclusio. Quod e. g. linea circuli construi 
possit, quae lineae rectae datae aequalis sit, probabilius redditur, etsi non perfecte 
probetur, per « lunulas Hippocratis », ubi simile quid valet. 

Aristoteles syllogismum imperfectum ex propositionibus 
probabilibus aut signis nominat enthymena, quod magis pro rhe- 
torica accomodatum sit. Signum est forte medius in syllogismo : 
Honoris cupidi sunt liberales ; A est liberalis ; ergo honoris cu- 
pidus. Haec conclusio non certa, sed solum probabilis est. Syllo- 
gismus e. g. physiognomicus ex signis externis concludit ad na- 
turam speciei. Possibilitas huius syllogismi postulat, ut aliqua 
proprietas naturalis afficiat et animam et corpus, praeterea ut 
omnis eventus psychicus solum unum signum corporale chara- 
cteristieum habeat, quod invenire possumus ; quae- omnia per 
experientiam confirmantur. Sic natura leonis (secundum Aristo- 
telem) est animus firmus ; signa eius sunt magna membra, id 
quod in equis et fortibus hominibus invenitur. Si in una bruto- 
rum specie de pluribus eventibus psychicis agitur, relatio ad 
eorrespondens signum ex comparatione cum aliis speciebus de- 

ducenda est. Hoc genus concludendi est quaedam inductio in 
sensu modernae logicae et secundum eius leges inquiri debet. 
Exempla autem hic allata obiectiones admittunt, id quod Ari- 
stoteles occasione data ut regulam designat. 

Doctrina recentiorum hic profundius penetrat, ut statim 
videbimus in doctrina analogiae et inductionis. Sic Hofler : Quod 
argumentum solum probabile sit; in eo fundari potest, quod una 
praemissa solum probabilis est aut processus solum probabili- 
tatem dat, ut inductio. Ut exempla in quibus probabilitas imme- 
diate evidens sit, nominat : indicia memoriae, quae theoretice 
sub certa condicione ut certa proferuntur, sed sine dubio in mul- 
tis casibus particularibus hoc non sunt, non obstante persua- 
sione subiectiva. Propositio, quod ultimae leges naturales sim- 
plices sint, veteres ad assertionem perduxit, quod motus in coe- 
lis uniformes sint, id quod primus Kepler refutavit. Solum pro 
legibus vere ultimis, non autem pro motibus planetarum simpli- 
citas exspectanda est. Ex eadem ratione in hypothesibus sem- 
per leges simplices tentantur. Uniformitas naturae ita expone- 
batur : si duae proprietates in tempore praeterito unitae inve- 
niebantur, idem etiam in tempore futuro valebit. — Wundt : Ra- 
tiocinium probabile ex relativa frequentia factorum deducit pro- 
babilitatem futuri eventus determinati. Maior est propositio 
disiunctiva, quae possibilitates indicat, secundum suam proba- 
bilitatem aut empiricam aut a priori deductam. Ordinarium ra- 
tiocinium probabile non quantitative gradum probabilitatis de- 
terminat, sed contentum est generalibus expressionibus pro pos- 
sibilitate, ut « saepe, raro », omissis aliis membris. Haec ratio- 
cinatio in vita magni momenti est. Scientia eam emendare stu- 
det per indicationes quantitativas. Maior tunc continet deter- 
minationem numericam singularum possibilitatum; e. g. 

M — 12 Pi -j- 6 P 2 ; i. e. in 12 casibus est Pi, in 6 casibus P*. 

12 

Tunc singulae habent probabilitates: Pi — ^ 5 

p - A- 

2 “ 12 + 6 . 

Exempla celebriora ratiocinii probabilis sunt conclusio ana- 
logiae et probatio hypothetica; de quibus in praesenti capite 
agemus ; maxime autem inductio proprie dicta, de qua in se- 
quenti capite fusius agendum erit. 


§ 1. Argumentatio analogiae. 

1. .Eius conceptus. Ex eo quod subieetum certam 
proprietatem habet, concludimus etiam aliam rem s u b - 
iecto similem eandem proprietatem. ..habitu - 

r a m esse. Mill : Quia A in quibusdam respectibus simile est 
cum B, idem etiam in alio respectu supponitur. Inductio pro hoc 
modo procedendi primum firmam coniunctionem consistere de- 
monstrat; analogia hoc non attendit. Quo plures proprietates 
in duobus obiectis aequales sunt, tanto maior probabilitas est, 
quod etiam reliquae aequales sint. Sic ex multis proprietatibus 
communibus terrae et lunae cum probabilitate concluditur, etiam 
in luna homines habitare posse ; obest tamen, quod hodie scimus, 
aquam et aerem in luna non haberi ; pro aliis planetis similitudo 
cum terra immo maior est, id quod probabilius reddit, etiam 
illas ab hominibus habitari. Hinc vis argumenti pendet a ma- 
gnitudine similitudinis observatae comparatae cum magnitudine 
differentiae. Generatim analogia solum indicium est, quod per 
methodos fortiores compleri postulat. Joyce : For m u 1 a 
huius argumentationis est : Si est P ; Sa est simile 
eum Si (cum utrumque sit M); tunc probabiliter etiam S 2 est P. 
Vis argumenti inde dependet, utrum exsistat relatio causalis 
inter M et P, de quo solum opinio quaedam interim habetur. 
Aristoteles argumentationem analogiae vocat « inductionem rhe- 
toricam » ; non considerat argumentationem ut scientificam, sed 
ut vulgarem. 

Exempla : Quod in communi vita perpetuo ita argumentemur vix dicere 
opus est. Subest huic argumentationi iam conexio innata instinctiva. 
Tam brutum proprietates primi obiecti ad secundum simile transfert, et easdem ibi 
exspectat et correspondenter agit. Eandem facultatem etiam homo habet. Sed etiam 
scientia hanc methodum in summa extensione adhibet, praecipue ut introductionem 
ulterioris inquisitionis profundioris per alias methodos. Jevons: Multae combina- 
tiones chlori analogiam habent cum combinationibus iodi; haec analogia in ulte- 
riori examine nos ducit. Si chemicus in novo elemento similitudinem advertit cum 
aliquo alcalio, idem tentat cum aliis proprietatibus. Est magnus progressus scien- 
tiae, si tales analogiae magni ambitus deteguntur. Pro veteribus algebra et geo- 
metria erant scientiae separatae. Primus Cartesms conexionem detegebat, eo quod 
aequatio ' lineam curvam geometriae repraesentare potest. Sic relationes unius 
scientiae in aliam transferri poterant. Algebra augebatur per analogias geometri- 
cas. In physica communis natura undulationum permittit inter undulationes aquae, 
soni, lucis ulteriores similitudines statuere, et ita has scientias excolere. 

2. Theoria argumentationis analogiae. a. Iam in veteri 
logica principium similitudinis in variis formis enuntiabatur: Quod in uno valet, 
probabiliter etiam in alio valet, quod ei simile est; similes causae similes effectus 
habent. Hoc utique suos limites habet: Certa quantitas alicuius veneni non mortem 
infert; quantitas paulo maior, quam organismus non iam innoxiam reddere potest, 
eum occidit. Quod ope, huius methodi non certam conclusionem acquirimus, ad hoc 
refertur, quod aequalitas naturae sic non probari potest. Dicere non possumus, 
proprietatem derivatam esse consequens necessarium communis naturae, sed pro hac 
re solam opinionem habemus. — Similiter Pesch: Ex simili ad simile concluditur; 
sicuti ex phaenomenis electricis fulguris naturam eius electricam concludebant; aut 
sicut veteres ex motibus irregularibus planetarum concludebant, illas animatas 
esse aut ab ente animato moveri. Res similes habent similes effectus, proprietates, 
leges. — - Confirmatio huius principii iam est factum commemoratum pro homine 
et bruto, quod in circumstantiis similibus similem effectum exspectant. Haec di- 
spositio naturalis non exsisteret in illa intensitate, quam observamus, si non pe>' 

successum tam frequenter comprobaretur et ita valorem probabilem principii de- 
monstraret. 

Iam ex princi pio purae argumentationis analogiae ex com- 
probatione perpetua sine exceptione, in innumeris casibus pro- 
babilitas ad plenam certitudinem ascendere potest. Ita 
res se habet pro nostra persuasione, bruta facultatem sentiendi 
possidere, illa videre, audire, sentire sicut nos. Nam eorum acti- 
vitas perceptionem indicans tam accurate et universaliter con- 
cordat cum correspondenti activitate hominis, in qua ex con- 
scientia haec conexio cum perceptionibus sensitivis evidenter 
constat, ut contradictoria suppositio possideret probabilitatem 
infinite parvam. Sine dubio pro brutis in psychologia etiam alias 
rationes pro eadem conclusione habemus ; sed etiam qui illas non 
novit, sed secundum meram consuetudinem actionum ducitur, 
de hac re serio dubitare non potest. Ideo theoria machinarum 
pro brutis, quam Gartesius statuit universaliter reiiciebatur. — 
Secundum dicta sententia Mill teneri nequit, qui omnia princi- 
pia universalia in argumentatione reiiciebat (ut vidimus, iam 
pro syllogismo) ; speciatim pro argumentatione analogiae sta- 
tuebat directum transitum a singularibus casibus ad alios casus 
singulares. Nam (dicit) ita perpetuo procedimus non consideran- 
tes principia universalia. Hoc factum quidem verum est, et spon- 
te sequitur ex dispositione instinctiva apud brutum et hominem. 
Sed hic casus non est argumentatio analogiae, de quo nunc agi- 
mus, sed simplex consuetudo agendi. Ita igitur non daretur ratio 
logica, sed solum motivum psychologicum activitatis. 

b. Non iam est pura argumentatio analogiae, si processus resolvitur in eom- 
binationem inductionis cum deductione sequenti, id quod occasione data fieri potest. 
Tunc ex casibus observatis primum lex universalis statuitur, quod non solum 
subiectum S observatum, sed etiam omnia reliqua S sint P. Tunc deductione ex 
liac lege immediate sequitur, etiam aliud S nondum observatum P esse. Sed qui 
sic procedit non iam nititur in mera similitudine. Argumentum tunc desinit esse 
mera analogia; habet nunc certitudinem aut probabilitatem argumentationis indu- 
etivae, quia alia pars (deductio) ut certa considerari potest. — Idem valet de 
aliis considerationibus, quae a logicis interdum nominantur, e. g. argumentum ana- 
logiae tunc certum esse, quando relatio causalis exsistit inter communes proprie- 
tates duorum obiectorum et novam proprietatem derivatam. Si enim duae res sub- 
ordinantur coneeptui, qui ipse est causa proprietatis quam transferre volumus, 
haec proprietas ut patet etiam in alio obiecto , exsistet. Sed haec relatio, ut conce- 
ditur, generatim ignota est, ideoque nequit esse fundamentum merae argumenta- 
tionis analogiae. Debemus igitur contenti esse similitudine, quae ex principio si- 
militudinis sequitur, cum minore aut maiore probabilitate. — Generaliter hoc 
Wmidt comprehendit : Si similitudo derivata est consequens necessarium aliorum 
membrorum communium (et ut talis, agnoscitur), certa est; si autem contradicit 
aliis proprietatibus novi obiecti, impossibilis est; si a proprietatibus communibus 
prorsus independens est, exsistit pura incertitudo. Solum si conexio hypothetica 
supponitur, habetur conclusio analogiae. Secundum Wimdt habetur transitus con- 
tinuus inter certitudinem et probabilitatem eo quod nostra scientia augetur et 
conexiones deteguntur, quae prius ignotae erant. Si proprietates concordantes plu- 
res fiunt, semper magis aequalitas specifica cognoscitur. Cum Kepler cursum ellipti- 


cum Martis probasset, et inde argueret, alias planetas eandem legem sequi, hoc 
ultimum erat pura conclusio analogiae, quae dein mensuratione confirmabatur. Si 
hodie innitendo legibus agnitis, a Kepler et Neivton inventis, pro nova planeta 
statim idem concludimus, habetur applicatio legis universalis ad causam specialem. 

3. Species argumentationis analogiae. Ve- 
berweg secundum formam diversos typos distinguit. Forma ge- 
neralis, ut iam diximus, est : M est P ; S est eiusdem generis cum 
M (commune cum eo habet elementum A, seu valet : M est A, 
et S est A) ; inde deducitur (non secundum regulas syllogismi) : 
S est probabiliter P. Si nunc M aut A in plures partes resolvi 
possunt, diversae formae argumenti oriuntur : 1) 
Mi, M 2 .. . sunt P ; Mi, M 2 . . . sunt etiam A. Tunc hoc resolvi potest 
in conclusionem inductionis et syllogismum sequentem : Et Mi 
et M 2 . . . sunt P ; eadem etiam sunt A ; ergo secundum principium 
inductionis : A est P. Tunc autem sequitur : nunc S est A ; ergo 
S est P. Exemplum: Mercurius, Venus, Terra, Mars, Jupiter, 
Saturnus possident rotationem axis ab occidente ad orientem ; 
eaedem stellae sunt stellae nostri systematis solaris. Ergo etiam 
Eranus (probabiliter) hanc rotationem habebit. 2) M est P ; P 
est et Ai, et A 2 . . . ; ergo omne quod et Ai et A 2 . . . est, est (pro- 
babiliter) P. 3) Et Mi et M. 2 . . . sunt P ; Mi, M 2 . . . simul sunt 
At, A 2 . . . ; ergo quod simul est An, A 2 ... est P ; Est applicatio 
huius 3. formae, si in praecedenti exemplo ut commune Erani et 
reliquarum planetarum non solum id nominatur, quod sint pla- 
netae nostri- systematis solaris, sed etiam id quo ab aliis aste- 
roidis distinguuntur, nempe quod sint maiores et semper in 
determinata a sole distantia sint unicae planetae. 

Ut species realiter diversae argumenti analogiae saepe nominantur simili- 
tudo et exemplum . Sic similitudo proprietates regis deducit ex proprie- 
tatibus magis notis navarchi. Exemplum spectat singularem eventum, ex quo con- 
sequens probabile pro aliis derivatur. Si exemplum non est factum, sed sola fictio 
probabilis (psychologice vera, ita ut perspicua sit), loquuntur de parabola. 
Aristoteles per exemplum probat bellum Athenarum contra Thebas repudiandum 
esse, cum bellum contra vicinum nocivum sit, id quod per aliud exemplum ostendit. 
Formam exponit: Conceptus maior (damnum, P) convenit medio (M, bellum inter 
vicinos), quod probatur per exemplum, quod conceptui minori (S) simile est. Lex 
universalis probabilis redditur per unum aut plura exempla in prosyllogismo ; tunc 
sequitur in maiore casus praesens, de quo dubitatur; in conclusione eius damnum. 
Probatio a parte in partem transit. Aristoteles evidenter hic cogitat (ut commu- 
niter in sua tractatione inductionis) de argumento rhetorice efficaci, non de stricta 
scientia; eum hoc cohaeret, quod dicit, hoc argumentum concedi debere (proba- 
biliter. in disputatione), nisi exemplum contrarium obiici po‘ssit. Vis argumenti 
rhetorica in eo est, quod repraesentatio infortunii imminentis magnam impressio- 
nem facit et facile iudicium determinat. Logice argumentum dat debilem proba- 
bilitatem; plurima bella contra vicinos, quae Romani in decursu suae historiae 
gerebant, potius contrarium probant. Expositioni' Aristotelis subiacent persuasio- 
nes eius metaphysicae de natura rerum. In sua inductione nunquam ab enume- 
ratione singulorum individuorum ad speciem transit, sed semper a speciebus ad 
genus. Non ei dubium venit, utrum id quod de singulari homine observavit, etiam 
de homine in genere valeat. Aberrationem ex imperfectione materiae explicaret, 
ita ut. non dubitet de perpetua potentia formae. 

4. Valor argumenti analogiae pro cogni- 
tione. Veteres logici, qui in scientia unice certitudinem ap- 
petebant, analogiam non magni faciebant. Secundum Pesch haec 
argumentatio tanto fortior fit, quanto plures proprietates simi- 
les cognoscuntur, sed probabilitatem ipsam non transcendit. 
Deest id quod inductio appetit, probatio, praedicatum ad essen- 
tiam rei pertinere. Hageniunn : Certitudo adest, si ex casibus 
similibus cum certitudine universalis regula derivari potest. — 
Sed haec certo aequo plus postulant. Ut iam vidimus dantur 
probationes ex analogia, quarum certitudo indubia est, ut pro 
sensitivitate brutorum. XJeberweg : Solae recentiores scientiae 
naturae valorem scientificum analogiae stabilierunt. Ipse utique 
cogitat de transitu per inductionem. Suppositum valere debet, 
M ob naturam suam universalem (A) convenire P; quod ideo 
etiam aliis A convenire debet. Quamvis non conexio legitima de- 
monstrari possit, valet ; similitudines autem et exempla non pro- 
bant. — Verum est, in hoc non haberi demonstrationem in sensu 
veterum. Sed omnino oriri potest probabilitas et exemplis acce- 
dentibus ita comprobari potest, ut in scientia obiectorum rea- 
lium plurimum valeat. 

Momentum argumentorum analogiae in nostra scientia Steuer ita describit: 
Plurima prima iudicia de rebus novis fundantur in similitudine quam ostendunt cum 
aliis rebus notis. Homo visus subordinatur certae classi hominum et inde praesu- 
mitur, quid probabiliter acturus sit. Regulas grammaticas in loquendo non conscio 
modo adhibemus, sed secundum analogiam procedimus. Eo etiam pertinet applica- 
tio exempli, tropi, vocabulorum analogorum. Sed etiam in scientia theoretica ma- 
xime obiectorum realium analogia magni momenti est. Franlclm ob similitudinem 
cum scintilla machinae electricae suspicabatur, fulgur esse phaenomenon electricum 
et hanc suppositionem examinavit. In picturis, statuis, quarum auctores ignorantur, 
hi quaeruntur comparatione cum artificiis, quorum auctor notus est. Contentum no- 
strarum scientiarum componitur ex factis detectis, ex methodis, ex legibus gene- 
ralibus, ad quas pervenerunt; sed pars non parva etiam sunt assertiones solum pro- 
babiles. Variae ex illis postea ut certae agnoscuntur, aliae refutantur. Immo in 
ipsis scientiis aprioristicis ut mathematica non desunt hae suspiciones, praecipue in 
labore privato investigatorum. 


§ 2. Hypotheses ut fons veritatum. 

1. Earum essentia. Hypothesis est propositio, 
quae nondum probata est, sed interdum ut vera consideratur, . 
quia facta nota explicat ; hinc est suppositio causae 
probabilis pro noto effectu. Ueberweg illam nomi- 
nat assertionem (ad interim pronuntiatam) praemissae incertae, 
quae causam spectat, et quae ex factis examinari postulat. Exem- 
pla sunt coniectura philologica aut suppositio historica. Fricti 
distinguit inter illap : hypothesim physicam ad explicanda phae- 
nomena naturalia; hypothesim moralem, quae ex actionibus aut 


signis hominum eorum intentiones cognoscere studet ; hypothe- 
sim hermeneuticam, quae intentionem auctoris aut sensum vo- 
cabuli etc. interpretari tentat. Kepler e. g. examinavit 20 hy- 
potheses, quaenam illarum observationibus a Tycho Brahe factis 
optime corresponderet. Iam Aristoteles valorem hypothesis 
agnoscit ; sed solum recentior scientia naturalis momentum eius 
fundamentale patefaciebat. Mill eam in sua Logica describit: 
Hypothesis 'est suppositio ad hunc finem statuta, ut inde conse- 
quentia deriventur, 'quae cum factis concordant (ita hypothesis 
« Verificatur » ut dicunt). Erat hypothesis quando Newton pro vi 
centrali planetarum proportionalitatem inversam ad quadratum 
distantiae ut legem validam supponebat. Haec lex inde confir- 
mabatur, quod deductive ad leges Keplerianas ducebat, quae iam 
per observationem ut facta certa constabant. 

Pro usu hyphotesium. generatim dici potest : si una 
conclusio ex hypothesi deducta factis contradicit, inde hypo- 
thesis in hac saltem forma refutata est; si autem aliqua con- 
clusio per facta confirmatur, inde hypothesis nondum ut certa 
constat. Nam hypothesis est propositio hypothetica formae : Si 
A valet, etiam B valet. Tunc autem ex eo quod B valet, nondum 
A ut rectum probatum est; B forte etiam ex aliis rationibus 
quam A derivari potest. Taihen comprobatio alicuius consequen- 
tis ex hypothesi derivati, et antea non noti veritatem huius hy- 
pothesis probabilem reddit; et maior numerus talium confirma- 
tionum probabilitatem semper magis auget. Demonstratio theo- 
retice absoluta utique tunc solum adest, quando omnes possibi- 
litates tentatae essent, et si ostenderetur, illas omnes excepta 
una falsas esse. 

Nondum aliqua causa hypothesis dicenda est, si solum causa secundum effectum 
«nominatur» ; si igitur cogitatio actualis ad « facultatem cogitandi » redu 
citnr; si corpori ob attractionem magneticam quam exercet, vis magnetica attribui- 
tur; haec enim interim non sunt nisi cireumsciptiones per verba (quod aliquid ope- 
ratur, sane hoc agere potest, ideoque facultatem ad talem activitatem possidet), 
lure Moliere talem « explicationem » ludibrio habet, si factum quod aliquis per 
opium consopitur per « vim sopitivam » explicasse putat. Omnino autem seria hy- 
pothesis est, si attractio magnetica ad flumen electricum reducitur; hoc enim per- 
mitteret, numerum factorum diversi aspectus ad unitatem coniungere. Similiter hy- 
pothesis centri ignei in terra multa facta diversa nota ex eodem supposito expli- 
caret: sic augmentum caloris cum crescente profunditate fodinarum, fontes calidos, 
vulcanos, similitudinem cum sole ardente. Stebtying exempla affert: Explicationes 
naturales Aegyptiorum erant animisticae. Hypothesis autem Ptolemaei omnino scien- 
tifica erat, ex multis observationibus accuratis comprobata, mathematice determi- 
nata. Suppositum eius erat, terram quiescere, omnes stellas circa terram moveri. Mo- 
tus coelestes erant circulares ob perfectionem huius generis motus. Irregularitates ex- 
plicabantur per epicyclos. Systema accurate motus explicabat, solum theoria valde 
complicata erat; proponebatur ut hypothesis. Hypothesis Copernioi simplicior orat. 
Supponit (quod iam alii statuerant) motum terrae; adhuc retinet motus circulares, 
ideoque etiam epicyclos, sed in minore numero. Theoria simplicior est, plura ex- 
plicat; alia ex parte est contra testimonium sensuum. 

2. Species hypothesis. a. Hypothesis varias res 
spectare potest. De causa agitur, si certae cellulae ut causae fer- 
raentationis considerantur; legem spectat in hypothesi Mende- 
lejeff, quod proprietas elementorum chimicorum a ponderibus 
atomorum dependet. Loquuntur de « hypothesi laboris », si de 
veritate nihil edicere vult. Hypothesis descriptiva, ut etiam vo- 
catur, sola facta perspicue ordinare vult, ut inquisitionem faci- 
liorem faciat. Interdum etiam hypotheses construuntur, quae 
relationes reales simpliciores supponunt, ut sic primam appro- 
pinquationem ad facta per computationem permittant. Talis hy- 
pothesis potest immo esse pura fictio ; qualis est in physica fictio 
puncti materialis, vel vectis sine latitudine et gravitate. Becher 
restringit veras hypotheses ad suppositiones formales ex motivo 
scientifico, non demonstratas, probabiles, quae per facta addu- 
cuntur, quia haec ex hypothesibus derivari possunt. Iam certum 
finem habent purae suppositiones probabiles. Nam scientia prae- 
ter facta et leges etiam quaerit et possidet hypotheses proba- 
biles. Sic in physica inquisitiones de essentia virium natura- 
lium sunt hypotheticae et tamen magni valoris. Tamen hypo- 
thesis scientifica in sensu strictiori postulat, ut per inquisitionem 
factorum aut confirmari aut refutari possit. Sic res se habet in 
multis hypothesibus, quas Kepler de motibus planetarum sta- 
tuit et iterum reiecit. Sic Newton leges casus liberi applicabat 
ad motum planetarum. Invenit, vere pro motu lunae eandem 
accelerationem inveniri, quae in casu libero viget. Interdum ab 
hypothesi ordinaria distinguitur theoria, hoc sensu, quod suf- 
ficienter probata sit ; talis est theoria atomica, aut theoria aestus 
maris reciproci. Sed idem vocabulum alias quoque significatio- 
nes habet. Hypothesis Copernicana systematis planetarum pos- 
tea habebatur ut factum agnitum. 

Lalande (Les theories de 1’induction et de 1’experimenta- 
tion, 1929) accuratius significationem hypothesis describit, di- 
stinguens in historia scientiae naturalis hypothesim descripti- 
vam et explicativam. Hypothesis descriptiva ab eo 
abstrahit, utrum explicatio realitati respondeat. Multi crede- 
bant, nos in scientia naturali nunquam altius quid adipisci posse. 
Sic Osicmder (in introductione ad opus Copernici) eius theo- 
riam intelligit ut meram suppositionem mathematicam, quae 
computationes faciliores, reddat. Barberini contra Galilei profe- 
rebat, omnipotentiae divinae limites assignari non posse; ideo 
nos solum dicere posse, theoriam Copernicanam commodiorem 
esse pro explicatione, non autem eam veram esse. Etiam plures 
physici reeentiores similiter cogitant. Sic Mach loquitur de « oe- 
conomia cogitandi», quam ita adipiscamur; similiter Poincare, 
bonam hypothesim solum pro computatione commodiorem esse. 
DuJiem : hypotheses physicae sunt suppositiones ad « salvandas 


apparentias » ; addit quidem eas omnes apparentias salvare de- 
bere, non advertens hoc ducere ad oppositam sententiam. Steb- 
bing ut exempla hypothesis mere descriptivae illas nominat, 
quae sint symbola unionum ordinatarum inter facta, ut « lineas 
virium » ( energiae) apud F araday, vel aetherem, si concipitur 
ut liquidum sine frictione et simul ut corpus solidum perfecte 
elasticum. E contrario hypothesis explicativa intel- 
ligitur ut imago realitatis ; affirmat facta explicare et veram ra- 
tionem statuere. Sic Copernicus et Galilei credebant hoc systema 
mundi verum esse. Leibniz : Quod per multa indicia confirmatur, 
quae vix convenire possunt praeter veritatem, est moraliter cer- 
tum. Euyghens : Principia demonstrantur, si eorum consequen- 
tia comprobantur. Sic pervenitor ad probabilitatem, quae saepe 
usque ad evidentiam ascendit. Dugald-Steward : systema Co- 
pernici est hypothesis, quae successu confirmatur ; similiter lex 
gravitatis, quae primum refutabatur, postea confirmabatur. 
Maxime Whewell defendit ins hypothesis explicativae. 

Multum controvertebatur clietum a Newton : hypothesis non solum phaenome- 
na sufficienter explicare debet, sed praeterea esse vera causa, id quod ipse 
non ulterius explicat. Haec generatim intelligebatur ut causa, quae non pro solis 
novis phaenomenis construatur, sed praeterea iam agnita sit. Contra hoc iure Wheivell 
obiicit, tunc nunquam novam causam detegi posse. Melius dicitur: hypothesis de- 
bet esse necessaria et sufficiens. Ita pro miris proprietatibus radii statuebatur hy- 
pothesis, quod ex dissolutione corporis nova energia oriatur; per hoc dein etiam 
facta explicabantur. Simpliciter igitur dici potest: vera 'usa innititur in factis 
permultis variarum speeierum. 

b. Origo hypotlieaium. Sigwart : Hypotheses non oriuntur per me- 
rum ludum combinationis conceptuum, eo quod omne praedicatum possibile in subie- 
ctis , tentetur; sed debet ratio praeiacere pro, determinata hypothesi. Si forte in 
geometria lex universalis probata est, obvia est quaestio, utrum etiam eius conver- 
sio valeat. Si in scientia naturali iudicium particulare constat, tentatur pervenire ad 
iudicium generale; hypothetice generalisatur, ut dicunt, pro qua re in speciali casu 
iam exemplum habetur, hinc probabilitas generalisationis. — Via ad hy- 
pothesim saepe est analogia. Si iudicium « A est B » constat, potest tentari idem 
praedicatum pro A,, quod simile est cum A; et hoc tanto magis, si similitudo maior 
est. — In mathematica accidit, quod regularitas in figuris aut numeris in aliquot 
exemplis aut intuitione alicui vera apparet; tunc tentatur probatio. Brewster per 
tentamina invenit colores matricis margaritarum (Perlmutterfarben) per simplicem 
impressionem in alias substantias transferri posse. Obvia est explicatio, hos co- 
lores unice niti in constitutione superficierum, quae per impressionem corpoream 
transferri potest, et ulterius hypothesis generalior, colorem corporis omnino niti 
in certa constitutione superficiei. 

3. Condicio n es bona e h vpothesis in historia 
scientiae naturalis teste Lalande paulatim clariores fiunt. Leib- 
niz affert : hypothesis simplex esse debet ; debet maiorem nume- 
rum factorum per minorem numerum hypothesium explicare; 
permittere debet, ut nova facta praevideantur, quae tunc con- 
firmantur. Tunc ipsius probabilitas crescit; sicut clavis, quae 
permittit longum cryptogramma consequenter intelligere. Boyle 

dat regulas : Hypothesis debet cogitari posse, debet permittere 
facta ex se cum necessitate derivari, non solum probabiliter ; 
tandem : non debet alii veritati contradicere. Hoc ultimum pun- 
ctum postea semper magis postulabatur : hypothesis ducere de- 
bet ad veram legem naturae et non solum parvum numerum 
factorum ordinare (quod antea nominavimus hypothesim expli- 
cafivam). lam Boyle a factis observatis ad computationem tran- 
sit, ita nova consequentia deducit et examinat. — Universim va- 
let: Probabilitas hypothesis dependet ab eius structura, a re- 
latione ad facta, a conclusionibus, quae inde deducuntur. 

a. Simplicitas: Probabilitas a priori parva est, si hypothesis maiorem 
numerum faetorum independentium continet ; probabilitas totalis tunc aequivalet 
producto probabilitatum singulorum. Si vero aliquae harum, suppositionum valde 
probabiles sunt, compositio minus, nocet. Hinc non decidit simplicitas ut talis, sed 
probabilitas inde consequens. Probabilitas igitur maior est, si numerus suppositio- 
num relative parvus est, et numerus factorum rectorum, qiiae inde sequuntur, relative 
magnus. Si hypothesis in suis conclusionibus factis contradicit, solet iis aeeomo- 
dari per hypotheses auxiliares ; sed haec media artificialia non commendant hy- 
pothesim. Storrmg ; Principium parcimoniae commendat hypothesim, i. e. praefe- 
renda est, si suppositiones factae simpliciores sunt. Sed inquiri debet, utrum tunc 
valor explicationis adhuc sufficiat. Ita monismus commendatur per simplicem sup- 
positionem. Sed tunc deberet diversitates in mundo modo probabili inter se redu- 
cere (e. g. inter materiam et conscientiam). 

b. Praecipui momenti semper considerabatur, quod hy- 
pothesis l actis notis non contradicat. Non igitur 
nunc loquimur de fictionibus quae formantur ad illustrationem, 
ad casus clariores reddendos, sed de hypothesibus, quarum veri- 
tas examinatur. Sic forte causa cogitatur, ex qua facta explican- 
da sequerentur aut propositio universalior, cuius casus speciales 
essent. J evons dat exempla fontes periodice salientes explican- 
tur excogitando cavernas et canales, quae secundum notas leges 
hydromechanicae tales affectus producerent, quales observantur. 
Generalius : Si verae causae factorum nondum cognoscuntur, 
excogitantur causae possibiles iisque dantur tales proprietates 
accuratae, ex quibus effectus secundum leges naturae compu- 
tatione inveniuntur. Si hi cum derivationibus concordant, ha- 
betur prima quaedam confirmatio hypothesis. — Sed vera hy- 
pothesis etiam aliis legibus naturae non contradicere debet. In 
multis hypothesibus Cartesii hoc fundamentum reale deficiebat. 
N ewton ut iam diximus postulabat, causam suppositam esse ve- 
ram causam ; naturales effectus eiusdem speciei in quantum hoc 
fieri potest, ad easdem causas reducendae sunt. Sed hoc dicit, 
tales causas praeferendas esse ; non autem semper possibiles 
sunt. Variae actiones brutorum bene explicarentur, si iis intel- 
lectus ascriberetur ; sed cum eius exsistentia in brutis per certas 
rationes excludatur, alia causa communis quaerenda est ; nempe 
leges naturae sensitivae, formationis experientiae, dispositionis 
instinctivae. 

: Newton reiieit hypotheses ■ fletas, dicit se nullas hypotheses fingere. Sed ipse 
hypotheses omnino adhibet; etiam pro gravitate commemorat possibilitatem aethe- 
ris. Per fictas hypotheses intelligere videtur meras possibilitates phantasticas, for- 
te, genii maligni; aut forte hypothesim a realitate abstrahentem, ad maiorem eom : 
moditatem computationis. Storrmg : vera causa varia essse potest: factum quod ut 
verum probatum est, quod hic ut conoausa nota est vel prius pro certa activitate 
probata fuerat; deinde factum, quod eum probabilitate constat; postea factum, 
quod ad solam explicationem supponitur, quod in aliis campis rerum similem ef- 
fectum habet. Causa autem ficta esset factum, quod nullibi ut reale probatum est. 
Tamen etiam talis causa non reiicienda est in quaestionibus, pro quibus ex natura 
rei causa non in ambitum experientiae cadit. Ut talem Storrmg designat realitatem 
mundi externi, quae in tanto ambitu confirmatur, ut nulla singularis hypothesis scien- 
tiae.' Aliud exemplum sunt dispositiones memoriae, quae solum ex factis recordati- 
onis deducuntur. Sed in hoc casu . ostenduntur necessariae esse ideoque non obstan- 
te sua obscuritate admitti debent. ' 

e. Si hypothesis non ex praecedenti puncto refutatur, pro eius valore funda- 
mentale est, ut permittat nova facta deducere et quod convenientia con- 
clusionum cum experientia comprobari aut reprobari possit. Je- 
voris: hypotheses permittere debent conclusiones deducere, quae deinde per obser- 
vationes examinari possunt; secus valorem non habent; si autem per experientiam 
comprobantur, nihil contra eas dici potest. Si Newton reiiciebat, hypotheses for- 
mare (« hypotheses non fingo »), hoc iustum non est et eum ipsa eius praxi non 
concordat. Revera eius utilissima theoria gravitatis fundatur in hypothesi, quae 
confirmabatur; alia ex parte eius assertiones de natura lucis in hypothesi, quae 
non confirmabatur. — Becher censet, hanc proprietatem pro hypothesi essentialem 
non esse ; etiam probabilitas habet suum valorem pro vita et scientia, etsi non semper 
spes sit eam confirmandi. Similiter Mill. — Patet, hanc esse quaestionem pro bona de- 
finitione hypothesis et eatenus aliquantulum arbitrariam. Tamen sine dubio illa hy- 
pothesis utilior est, quae per experientiam in sua veritate examinari potest et de- 
cisionis capax est. Non quidem semper hoc experimento perfici potest. ‘Etiam re- 
flexiones magis universales conexionis mundi sufficere possunt, ut hypothesim com- 
mendent aut minus probabilem faciant. Si gravem quaestionem explorationis veri- 
tatis consideramus, certe relatio conclusionum ad experientiam magni momenti est. 

Examinatio hypothesis. Universaliter iam Whe- 
well iudicat : Pro veritate hypothesis requiritur : 1) eliminatio 
aliarum possibilitatum, quae plerumque sufficit ; 2) quod nova 
facta praedicuntur, quae comprobantur; 3) convergentia indu- 
ctionum. Latende describit principales effectus examinationis : 
I) forma negativa eliminat alias hypotheses possibiles, 
usquedum una sola remanet, contra quam nihil grave dici potest 
et cpae cum omnibus factis notis concordat. Hic logice nihil 
novi habetur. Non agitur, ut obiieiebatur de infinito n um ero pos- 
sibilitatum, sed saepe solum de paucis: e. g. utr um terra circa 
solem moveatur an viceversa. Possibilitas refutata certe per 
parvam mutationem iterum possibilis fit. Sed saepe hypotheses 
valde improbabiles sunt. Si videtur impressum vocabulum Con- 
stantinopolis, certe incredibile est, hoc ortum esse per litteras 
casu sic cadentes; sed hoc cum summa probabilitate ostendit 
causam intelligentem. 2) Forma positiva: i. e. compro- 
batio per casus semper novos. Haec forma tandem etiam elimi- 
nationi subiacet, quae supponit classes rerum iam notas esse, 


19 



290 


III. De Ratioeinio 


6. Processus inductionis 


pariter hypotheses correspondentes (De his plura in doctrina 
inductionis). Probabilitas semper maior fit, si facta cum liypo- 
thesi convenientia semper plura fiunt. Incredibile censetur, fal- 
sam suppositionem tot diversas confirmationes in experientia 
invenire. Est eadem cogitatio, quae demonstrationem ex indiciis 
ad practicam certitudinem elevare potest. Maximam impressio- 
nem subiectivam ordinarie facit, si ex hypothesi facta derivan- 
tur, quae usque huc omnino ignota fuerant et si hae praedictio- 
nes examinatione ut rectae comprobantur. 

j fopper (Logik der Forschung, 1935) finem laboris scientiae unice videt in re- 
futatione omnis hypothesis (in eius « f alsificatione ») ; nam confirmatio (ut putat) 
semper est ad interim solum et posteriorem refutationem non excludit; sola refu- 
tatio rem finit et est progressus scientiae. Hic enim non consistit in eo, ut se-mpei 
novae veritates addantur. Scientia absolute certa est idolum; seientia nostra neque 
veritatem neque probabilitatem adipiscitur. — Haec desperatio sceptiea de scientia 
positiva certe contradicit persuasioni universali investigatorum naturae; postulat 
laborem Sisyphi sine spe successus; est quaedam, amentia destructionis. 

d. Quaestio certitudinis. Certitudo theoretice postularet omnes alias 
possibilitates excludi. Mill: In hypothesi ostendi debet, non etiam falsam legem 
ad verum effectum ducere posse. Ita Newton demonstravit, factis solam hypothe- 
sirn sufficere, quod vis attractionis ad solem dirigatur, porro quod sola hypothesis 
inversae proportionalitatis cum quadrato distantiae cum legibus ICeplerianis con- 
cordet. Tamen haec non videtur tam absolute intellexisse. Sic dicit leges per indu- 
ctionem probatas ut accuratas -vel quasi veras considerari debere, u s q u e d u m 
phaenomena apparent quae illas mutant aut exceptiones postulant. Non igitur in 
certitudine asserta excludere videtur, eam postea iterum corrigi. — Ueberweg: Hy- 
pothesis indispensabilis est pro investigationes scientiae; causae enim non obser- 
vari possunt; debent eligi secundum probabilitatem eorrespondenter ad experientias 
totales. 

Facta explicare dicit illa intelligibilia reddere, veram conexionem in re detege- 
re. Sic particularis lex naturae explicatur, si ostendi potest esse casus specialis legis 
naturalis universalioris; e. g. motus terrae casus specialis gravitationis universalis. 
Secundum Joycc hoc fit per conclusionem regressivam ab effectu ad causam, cui in 
oppositione ad confirmationem hypothesis solum probabilem, plena certitudo con- 
veniat. Concludimus ab effectu ad causam, e. g. a facultate kalii, quod super aquam 
natat ad eius proprietatem, quod habeat pondus specificum minus quam aqua. Mill 
autem statuit hypothesim, inde deducit consequens, cum quo facta comparat; id 
quod nominat casum specialem methodi deductivae. Ad hoc Joyee: Concordantia 
consequentis non demonstrat suppositum rectum esse; etiam Mill concedere debet, 
nos praeterea probare debere, nullam aliam hypothesim sufficere; sed si hoc suc- 
cedit, deductio non iam est hypothetica, sed demonstratio stricta. — At in exemplo 
allato kalii simpliciter factum legi universaliori subordinatur, nempe legi, omnia 
corpora in aqua natantia minus pondus specificum habere. Haec ipsa lex fundatur 
iterum in lege hydromeelianieae, quod corpora leviora relative ad graviora a -cen- 
tro gravitatis magis distant. Etiam illae pro magna parte (ut videbimus, pro maio- 
re parte) reducuntur ad hypotheses comprobatas. Demonstratio in sensu deductio- 
nis mathematicae hic non habetur. 

Joyee modum procedendi apud Newton ita explicat: quod luna a terra attra- 
hitur, est proxime hypothesis; illam examinavit secundum sua consequentia et mon- 
strare potuit eam cum lege casus liberi corporum concordare. Tunc Newton suum 
canonem universalem applicat. Effectus naturales eiusdem speciei in quantum fieri 
potest ad eandem causam reduci debent; nam ita non introducitur causa superflua, 
sed solum una, cuius exsistentiam iam novimus. Syllogismus eius igitur est: cor- 

pus naturale, quod cum certa acceleratione versus terram cadit, a vi gravitatis im- 
pellitur; atqui luna cadit cum hac acceleratione; ergo. Ad explicationem addit: 
quando phaenomena ad causam reduximus, quae realiter in natura exsistit et quae 
accurate eundem effectum producit, iure admittere possumus, hoc non per aliam 
causam effici. Nam duae diversae causae, quae accurate eundem effectum producant, 
teneri nequeunt, contradicunt, ordini naturae. — At solum sequitur esse assertionem 
magnae probabilitatis, quae interim omnino preaeferenda est. Semper enim agimus 
secundum id, quod maiorem probabilitatem possidet; contradictorium irrationale 
esset. Sed theoretice non excludi potest, postea diversitates in effectibus apparenter 
aequalibus ostendi; et aequales effectus etiam diversas causas habere possunt. 


Caput VI. 

Processus inductionis. 


Introductio. Inductio in certo respectu est oppositum 
deductionis. In probatione deductiva ab universali ad particu- 
lare concluditur, aut ad summum ad aequaliter universale ; forte 
ex mortalitate omnium hominum ad mortalitatem hominis. prae- 
sentis, de quo hanc experientiam nondum habemus. In argumen- 
tatione autem induetiva transitur a minus universali ad magis 
universale; asseritur de omnibus animalibus, quod in multis 
speciebus cognitum est, de omnibus hominibus, quod de indivi- 
duis singularibus cognoscebatur, ut statim accuratius describe- 
mus. Wundt : Argumentatio inductionis inversa est illi dedu- 
ctionis. In inductione quaerimus praemissas, ex quibus factum 
deduci possit. Ideo argumentum inductivum indeterminatum 
est ; rectae praemissae primum inveniendae sunt. 'Porro in in- 
ductione distinguendae sunt duae species totaliter diversae, quae 
vix aliquid commune habent, inductio completa et 
incompleta. In inductione completa (seu impropria) id 
quod in omnibus membris certae classis inventum est ad subie- 
ctum universaliter expressum transfertur seu potius in eo uni- 
tur. Haec non est vera argumentatio mediata, sed quaedam sum- 
matio seu illatio immediata. In forma comprehensiva colligitur, 
quod de singulis inventum fuerat. Prorsus diversae speciei est 
inductio incompleta, inductio proprie dicta, quae est magnum 
medium ad inveniendas leges naturae. Evolvit leges universales 
ex limitato numero singularium observationum. Jevons : Induc- 
tio incompleta ad solam probabilitatem ducit. Supponitur obser- 
vationem usque ad id tempus factam nobis dare perfectam co- 
gnitionem eius quod exsistit et condiciones prioris futuras quo- 
que esse condiciones posterioris. — Incipimus cum inductione 
completa. 

§ 1. Inductio completa. 

1. Natura huius inductionis, 
a. In liac inductione omnes casus prius e x a m i - 
n a n t u r , de quibus conclusio loquitur. Sic percurrendo calen- 
darium invenitur quoslibet menses habere minus quam 32 dies. 
Hoc eatenus inductio vocari potest, quatenus in singulis prae- 
missis solum iudicia minus universalia habentur, quod igitur 
quodam sensu a particulari ad universale ascendatur, inverso 
modo ac in deductione. Leguntur enim singulares propositiones : 
Januarius 31 dies habet, Februarius 28 dies, etc. ; hoc compre- 
henditur in conclusione : omnis mensis minus quam 32 dies 
habet. Processus est empiricus, sicut eius qui terram aliquam in 
omni directione peragravit et inde dicit, in ea nullibi silvam in- 
veniri. Membrum commune praemissarum potest esse subiectum 
aut praedicatum : Si et Sa ... et S n sunt G ; aut G est Pi et P 2 . . . 
et P n . Universale tale solum est per enumerationem. In hac in- 
ductione completa non habentur problemata logica, non verum 
lucrum cognitionis, ut iam Mill animadverit; solum enim sin- 
guli casus praemissarum collectione comprehenduntur. Nova 
solum est ipsa haec comprehensio singularum unitatum in uni- 
tatem altiorem ( Qeyser ). Jevons : Sed etsi sit solum processus 
contrahens, momentum practicum habet. Sine eo nunquam as- 
sertio complectens statui posset, omnes singuli casus semper 
repeti deberent. Possibilitas, magnum numerum factorum in 
brevi spatio comprimendi pro scientia utilissima est. 

Mill: Inductio probat: id quod in particulari casu verum est, hoc etiam est in 
omnibus casibus qui huie in determinata relatione similes sunt. Si ex enumera- 
tione singularum planetarum concluditur, omnes planetas emittere lucem reflexam, 
solum id quod notum est, brevius scribitur. Similiter si qualitas, quae de circulo, 
ellipsi, parabola et hyperbola demonstrata est, nunc de omni sectione conica asse- 
ritur. Etiam unio eerti numeri observationum in linea curva totali, qualis commu- 
niter construitur, est inductio completa; quod e. g. Kepler omnes observationes 
Martis ad ellipsim refert. W.hewell lias comprehensiones vocavit colligationes; so- 
lum in iis aliquid plus videt quam simplicem summam factorum, sc. speciem crea- 
tionis spiritus. — Hoc diei potest; nihilominus non est vera (incompleta.) inductio, 
quia in- facta nihil novi introducit, sed solum ex iis aliquid legit. Potest esse prae- 
paratio verae inductionis. Veberweg: Introductio completa sub definitionem indu- 
ctionis solum cadit ut eius limes. Hofler: Introductio completa stricte loquendo in- 
ductio non est; ei deest generalisatio (vera). 

b. Species inductionis completae. Joyce duas distinguit, prout 
transitur a speciebus ad genus, aut ab individuis ad classem. Prius vocat syllogismum 
induetivum. Attributum, quod pro omnibus partibus logicis observatur, etiam de toto 
enuntiari potest. Solum tunc adhiberi potest practice, quando numerus specierum, a 
quo ad genus concluditur, limitatus est. Si S„ S 2 , S. sunt omnes M, et si de singulis 
valet, eos esse P, sequitur omnes M esse P. Talis syllogismus nobis non dat veram 
legem universalem; non ostendit, aliquam legem M et P coniungere; nam ratio con- 
junctionis in singulis casibus diversa esse potest; est potius iudicium enumerationis. 


G. Processus inductionis 

Ut plus fiat, ostendi deberet, rationem pro praesentia P in omnibus partibus M ean- 
dem esse. — Ordinaria inductio completa habetur in secundo casu, in quo attributum 
de omnibus individuis alicuius classis affirmatur, et deinde ad classem ut talem ex- 
tenditur. Sic detegitur, singulos apostolos fuisse Judaeos; tunc idem de eorum to- 
talitate dicitur. Hoc non idem est, quod in syllogismo inductivo; hic in divisione 
logica habetur processus intellectualis, in inductione autem completa simplex enu- 
meratio. Porro syllogismus induetivus, ut patet, de illimitato numero individuorum 
valet, inductio autem completa solum de individuis nominatis. 

Sigwart etiam alium casum inductionem vocat, seu ascensum a singulari ad uni- 
versale, si propositio universalis in exemplis perspicua efficitur. Revera haec « inductio 
Socratica » auditori occasionem dat, ut proxime in simplicibus exemplis sensum prin- 
cipii sibi clarum faciat et eius necessitatem pro illis exemplis intelligat, e. g. totum 
maius esse quam dimidiam eius partem. Post oblatos aliquos casus dein videtur, lioc 
non dependere a natura particulari horum exemplorum, sed fundari in conceptu uni- 
sali totius et partis dimidiae, et nunc intelligitur necessitas propositionis univer- 
versalis. Singuli casus non erant nisi illustrationes, et conclusio' ex casibus erat se- 
paratio a singularibus conceptibus. Semper autem agebatur de intuitione intel- 
lectuali relationis conceptualis, quae paulatim videtur id transcendere, quod in 
singulis exemplis initio cogitabatur. Non igitur est inductio completa, de qua 
hic loquimur, imnio omnino nulla inductio. 

2. Limites inductionis completae, a. Inductio mathema- 
tica,. quae dicitur. Clarus eius casus habetur, quando Euclides illud problema 
probat : in circulo « anguli centri » duplo maiores sunt quam « anguli peripheriae » 
supra eundem arcum; pro demonstratione distinguit duos casus positionis relati- 
vae et dat argumentum pro utroque. Hic igitur habetur enumeratio completa dua- 
rum classium, pro quibus singulis dein probatio pure deductiva est. Totalis pro- 
batio vocari, certe posset summa deductionum, ubi sciri debet, hos esse omnes casus 
possibiles, ideoque probationem universaliter datam esse. 

b. Jevons etiam loquitur de «inductione algebriea», quae secus 
processus recurrens vocatur. Ut olim Jac. Bemoulli ostendit, pro certis 
formulis demonstrari potest, quod si formula pro (n) membris valet, eadem etiam 
pro (n+1) membris valet. Sic res est pro formula binomiali: 

(a + b)" = a" + a"- 1 • b + a "' 2 ' b 2 .... + b n 

Si tunc ulterius ostendi potest formulam valere pro casu n = 1, immediate se- 
quitur, eandem valere pro n = 2, 11=3 etc. sine fine, breviter pro quolibet numero 
positivo integro. PoincarS putat, hanc demonstrationem postulare numerum infi- 
nitum syllogismorum (sc. pro n = 1, n = 2 etc. in infinitum) ; semper hic veniri 
ad axioma indemonstrabile; ad hoc autem experientia ducere non potest; hic agi- 
tur de iudicio synthetico a priori (forte in sensu Kantii cognitionis mere subiecti- 
vae). — : Haec sunt pura commenta; sicuti in conceptu numeri decimalis infiniti 
(0,333 ... in infinitum) non agitur de conceptibus infinite multis, quos actualiter 
habeamus, ita. neque in processu recurrente de infinite multis ratiociniis, quae ne- 
cessaria essent. Si validitas formulae pro, certo tnumero probatur, et praeterea quod 
ex validitate pro certo numero eiusdem validitas pro sequenti numero sequatur, eo 
ipso formula pro omnibus numeris probata est. Non hic agitur de axiomate, sed 
de simplici propositione demonstrabili. Recte Geyser: Inductio hic non praeiacet 
in sensu de quo agimus, neque completa neque incompleta; sed est argumentatio 
pure deductiva. Non singuli casus possibiles prius singillatim eerti esse ostendi de- 
bent, ut in inductione completa; et multo minus agitur de mera lege naturali, ut 
in inductione incompleta, sed de veritate metaphysice* necessaria, quae eomplete 
per syllogismos absolvitur. Similiter Ueberweg. 

c. Aliqui recentiores logici loquuntur de inductione geometrica, in 
alio sensu ac antea. Sic Jevons: Probatio geometrica proxime solum valet de figura 
praeiaeente, quae ut sufficiens exemplum pro aliis inservit. Scimus autem, omne 

aliud triangulum in omnibus proprietatibus, quae probationi essentiales sunt eum 
hoc exemplari convenire, differentias essentiales non esse. Ueherweg: Inductio com- 
pleta possibilis est in demonstratione geometrica, eo quod argumentatio proxime pro- 
singulari figura valida, ad omnes figuras eiusdem definitionis ampliatur. — Haec 
explicatio recte intellecta esse videtur, sed. non bene expressa. Revera enim pro- 
batio geometrica non intenditur pro figura praesente, quae omnino non est verum 
triangulum, aut verus circulus, sed corpus satis irregulare. Demonstratio potius va- 
let de abstracta, figura veri circuli etc. Non individualis qualitas trianguli pro de- 
monstratione adhibetur, neque absoluta eius quantitas aut positio in spatio, nequ.e 
magnitudo actualis angulorum, sed solae proprietates in universali definitione no- 
minatae. Simulatque demonstrationem vere intelligimus, hanc abstraetionem per- 
ficimus. Figura praesens non est verum obiectum demonstrationis perficiendae, sed 
solum auxilium pro attentione retinenda; pro demonstratione ipsa nihil indivi- 
duale fundamentum est, sed solum universale, quod propositio asserit. 

Kromann contra hoc obiicit, tamen adesse inductionem, sed sine plena certi- 
tudine. Nam certitudo, nos solum universale in triangulo adhibuisse, supponit nos 
percurrisse omnia triangula possibilia. Conspiciuntur omnes casus essentialiter di- 
versi, et quia videmus argumentum pro quolibet sufficere, certi sumus de proposi- 
tione universaliter intellecta. Omnia theoremata geomeetrica sunt inductiones ex 
casibus singulis specialiter examinatis. Hinc praeter deductiones, quae geometriam 
scientiam deductivam faciunt, tamen adest adhuc elementum intuitivum. — Re- 
sponsum: Non agitur hic de vera inductione i. e. enumeratione omnium (aut mul- 
torum) casuum, sed de pura deductione ex conceptibus definitionum, axiomatum 
et theorematum quae probata iain sunt. Conspectus casuum possibilium non in- 
cludit figuras infinite multas, individualiter diversas, sed solum illas forte diversas 
classes casuum, pro quibus argumentum diversam formulationem postulat. Si forte 
probatur angulos centri in circulo duplo maiores esse quam angulos peripheriae su- 
pra eundem arcum, probatio ordinarie incipit ab angulis, quorum unum latus est 
diameter circuli; tunc ulterior probatio diversa fit pro diversa positione arcus. 
Reflexio prius hanc diversitatem casuum detegere debet iisque probationem acco- 
modare. Nullo autem modo requiritur omnes individuales formas figurae percurri. 


§ 2. Essentia inductionis proprie dictae. 

1. Formula generalis huius argumentatio- 
ti.onis a particulari ad universale procedit. Ueberweg hanc 
formulam dat : A, B, C etc. sunt P ; eadem subiecta omnia sunt 
etiam S ; hinc deducitur, omnia S esse P. Hoc secundum priores 
formas syllogismi sane non liceret, sed solum conclusio parti- 
cularis : aliqua S sunt P. In aliis casibus praedicata plura sunt; 
M est P ; M est Si, S 2 etc. ; ergo omne, quod est Si, S 2 etc. est P. 
— Hdgemann cogitationem fundamentalem reddit in verbis : 
Quod de multis rebus singularibus valet, etiam valet de tota 
specie;' quod multis speciebus convenit, etiam sno generi con- 
venit; quod in multis, casibus valet, in his circumstantiis semper 
valet. Secundum Syllogisticam tunc quidem proxime solum con- 
clusio particularis sequitur. Sed ex specialibus rationibus, pro- 
babilitas fieri potest certitudo. Haec est inductio rationalis, 
quae ob speciales rationes valet. Supposita hic indicata Bol- 
'&ano in formam argumentationis coniungit : Non iure eum 
Kant simpliciter dicitur : quod multis rebus speciei convenit. 


hoc omnibus convenit; cum solum certa probabilitas sequatur. 
Sed maior accuratius haec est : Proprietas, quam in omnibus 
rebus A invenimus, quas accuratius examinavimus, probabiliter 
omnibus A convenit ; probabilitas eo maior est, quo maior re- 
lative et absolute est numerus obiectorum A, quae examinata 
sunt. Nunc B est talis proprietas; ergo obiectis A convenit cum 
correspondenti probabilitate. Syllogismus solum permitteret 
conclusionem : ergo B aliquibus A convenit ; hic concluditur ad 
omnes A, sed cum certitudine diminuta : ergo B probabiliter om- 
nibus A convenit. 

Varia asserta logicorum indicant species harum argumentationum. Kiilpe : 
In inductione saepe deducitur permanentia praesentis relationis realis; pro hac re 
IHihrimg invocat principium rationis deficientis (sc. pro exceptione ratio deest). Por- 
ro: si in similibus casibus aliquae proprietates eaedem sunt, tunc forte omnes; hoc 
eo certius, quo plures et magis characteristieae sunt proprietates iam observatae. 
Si A saepius cum B coniungitur, lex conexionis adesse supponitur; determinationes, 
quae pro aliquibus obiectis valent, probabiliter valent pro omnibus obiectis eius- 
dem speciei. — v. Kries: Quod hac via derivatur, sunt leges eventuum, porro leges 
obiectorum (quod forte cum certis proprietatibus alicuius obiecti semper aliae de- 
terminatae eoniunguntur), leges simultaneitatis. Ex lege derivata tunc eventum, 
qui ei contradiceret, ut impossibilem cognosceremus. 

Difficultates speciales talis deductionis obviae sunt. Jevons: Inductio 
est eonversio deductionis. Processus indirectus semper difficilior est quam directus; 
ita etiam decisio, ad quas leges eventus complexus vere reducatur. Ex duobus fa- 
etoribus facile productum invenitur, sed difficulter ex producto factores. Difficultas 
in eo est, quod quodlibet obiectum naturale multas proprietates habet. In hoe ma- 
gno numero non facile determinatur, inter quasnam proprietates lex conexionis 
consistat. Ideo semper descripto quam maxime completa simul dari debet; id 
quod scientiae semper praestant; iioc laborem posteriorem faciliorem reddit. In- 
ductio incompleta solum ad probabilitatem ducit. — Lotze : De aequalibus in iisdem 
circumstantiis aequalia valere debent. Sed difficile est, ex materia impura puras 
leges statuere. Ut « notae perpetuae » hoc. consideratur, quod sub omnibus cir- 
cumstantiis manet; unica exceptio suppositionem destruit. Sed confirmatio sine 
exceptione conexionem semper magis probabilem constituit. Finis inductionis est 
lex universalis. 

2. Principium inductionis est ratio argumenta- 
tionis inductivae sive certa sive probabilis. Magna difficultas 
haec est, quod hoc argumentum plus affirmat, quam fundamenta 
eius empirica (praemissae) continent. Incipimus forte a 100 
experimentis, quae nobis dant ut pondus oxvgenii 16, et inde as- 
serimus, omne oxygenium idem pondus habere. Quomodo haec 
generali satio explicatur. 

a. Explicatio logice insufficiens est mera exspectatio ob frequentem 
experientiam priorem. Bofler: tendentia quaedam sceptiea hic renuntiat rationibus 
logicis, et contenta est consuetudine, pro tempore futuro idem exspectandi, quod 
in praeterito experti sumus. Hi logici infantem solum per maiorem numerum fa- 
ctorum observatorum superant. Consuetudo gignit exspectationem, sed eins ratio- 
nem nullam dat. Sententia quam hic reiieimus statuebatur a Mill: Nos supponimus 
id quod semel factum est supposita sufficienti similitudine iterum fieri, mundum 
per leges universales regi. Sed lioc secundum Mill non considerandum est ut de- 
monstratio processus inductivi, sed ipsum in inductione fundatur. Propositio uni- 

versalis secundum eum solum id confert quod' maior universalis in syllogismo: eon- 
elusio quidem ei contradicere nori debet, tamen nullatenus in principio universali 
fundatur. De hoc errore iam in syllogistica locuti sumus. Refutatio accurata huius 
positivismi est res criticae rationis. Seymms ad hoc iure dicit: Si Mill asserit, non 
concludi ex casibus specialibus ad legem universalem, sed directe ab aliquot casi- 
bus ad alios eis eoordinatos, lioc logice non intelligitur. Quod posterior confirmatio 
illius, quod inductive exspectabatur, nobis certitudinem det, non esset nisi experien- 
tia psychologica, non autem probatio logiea. 

b. Alia explicatio insufficiens reducit ad calculum probabilitatis, id 
quod nuperrime Jevons proponit. Haec theoria (de qua postea fusius agendum est) 
eventui illam probabilitatem concedit, quam calculus pro casu fortuito de- 
rivat; e. g. quod in ludo tesserarum in sequenti iactu certus numerus (4) appareat, 
habet probabilitatem 1/6; quod idem numerus decies sine interruptione secuturus 
sit solum probabilitatem (1/6)’« habet. Contra hoc iam Mill proferebat: Quod om- 
nes cygni albi sint, innitebatur in enumeratione completa et tamen non sufficiebat. 
Si autem hodie cliemieus exsistentiam et proprietates substantiae novitur detectae 
enuntiat, non multas repetitiones postulamus, ut illud accipiamus. Cur in uno casu 
unum exemplum sufficit, in alio millia non sufficiunt? Heymans : Secundum doctri- 
nam Jevons de solo numero casuum legi convenientium ageretur. Revera autem 
hoc minoris momenti est; multo autem maioris, ut obiectum de quo agitur bene 
cognoscamus. Si propositio per 1000 casus sine exceptione confirmatur, probabi- 
litas secundum communem persuasionem essentialiter maior est, quam si inter 
hos casus semel non confirmaretur; et tamen differentia secundum formulas mi- 
nima est. In secundo enim casu statim suspicamur novam legem. Porro etiam pro 
calculo probabilitatis difficultas manet; etiam eius theoria iam validitatem uni- 
versalem legum naturalium supponit, quod sc. successus per coniunetionem facto- 
rum constantium et variabilium determinantur et cum iis per legem naturalem 
uniantur. — Venn « regulam consequentiae » profert : Exspectatio quam pro cons- 
sequente habemus, quod antea iam per m vices sine exceptione occurrerat, aequivalet 

m + 1 

fractioni — ■ 

m + 2 

At probari nequit, quod phaenomena in valore medio hanc regulam sequan- 
tur; porro generalisationes semper nobis plus dant, quam hae computationes. Mira 
doctrina a Jevons proposita, quod principia inductionis totaliter in calculo proba- 
bilitatis fundentur, solum in apprehensione psychologica (probabilis exspectationis) 
intelligitur. Per inductionem detegimus classes rerum, regularitates, leges. Si re- 
gula confirmatur, persuasio augetur, novi casus inde derivantur. Inductio et com- 
putatio probabilitatis non coincidunt. Doctrina probabilitatis dieit, assertionem in 
certa proportione casuum succedere; hoc lex inductionis dicere non vult, sed aliquid 
de uniformitate aut de causalitate. Fundamentum purae probabilitatis est nostrsi 
ignorantia.' Si saepius in serie individuorum eaedem proprietates unitae inveniuntur, 
idem in. aliis exspectatur, non autem ob merum numerum, sed ob regulas inductio- 
nis; similiter si eausalitatem deducimus; sed in eventibus puri casus nihil inde 
concluditur; haec est probabilitas. Inde quod idem numerus sexies successive ap- 
paret, e. g. in iactu tesserarum, nihil pro sequenti ietu exspectatur, etiam non op- 
positum prioris. Haec solum inter se compensant in maioribus numeris iaetuum. 

c. Aliqui logici scholastici (ut PescTi) censent argumentum inductivum resolvi 
posse seriem simplicium syllogismorum et sic ad syllogisticam reduci: 
Si causalis effectus A in B, mutatis utcumque circumstantiis, constans manet, est 
causa constans huius effectus. Nunc probari potest, in individuis observatis mutatis 
utcunque circumstantiis effectum constantem manere; id quod causam constantem 
probat. Porro haec constans causa aliquid esse debet, quod ad naturam individuorum 
pertinet. Natura autem omnibus individuis speciei convenit; ergo omnibus individuis 
speciei communis est. — Contra veritatem harum propositionum condicionalium in ab- 
stracto non multum dici potest. Sed assertio, quod in certis individuis observatis vale- 
ant, est ipsum hoc quod inductio probare intendit et quod in universalitate affirmata 


non praestare potest. Non omnes externae condiciones singulorum casuum variari pos- 
sunt; nam nostrae observationes accidunt in determinato loco (in hac terra), et 
omnino non novimus omnes condiciones, quae influere possunt. Ideo effectus, qui 
usque nunc semper ostendebantur, forte ad circumstantias externas constantes re- 
ferendae sunt. Sic forte gravitas non venit a corpore gravi ipso, sed ex qualita- 
tibus medii, in quo semper invenitur. Porro conceptus speciei nullo modo tam firmus 
est, quam in hac explicatione supponitur. Syllogismi igitur hic indicati non clario- 
rem reddunt processum inductionis, sed eum iam supponunt. In vera inductione om- 
nino saepe leges naturae inventae sunt, et tamen his postulatis impossibilibus satis- 
fieri non potuit. 

d. Principium uniformitatis naturae uni- 
versim ut fundamentale in hac quaestione habetur. J . M. Keynes 
utique caute de eo loquitur, cum solum dicat: Non debemus fi- 
dem deserere, quod persuasio inductionis suam certitudinem a 
principio valido derivet, quod nostro spiritui obscure praesens 
est, etsi usque hodie inquisitioni philosophiae ignotum manserit. 
Nihilominus a plerisque in uniformitate naturae explicatio aut 
essentialis eius pars conspicitur. Pro hoc fine utique ipsa haec 
uniformitas prius clarius exponenda est. 

1) Praeprimis in ea principium causalitatis includitur. Ex eo se- 
quitur, in rebus necessario agentibus in iisdem circumstantiis aequales causas sem- 
per aequales effectus producere. Nam solum in hoc supposito effectus ex condicio- 
nibus praedici possunt, scientia possibilis est. Haec lex causalitatis in scientiis- uni- 
versim admittitur;, in critica rationis ex ipsa eius necessitate pro nostra cognitione 
haec lex ut certa demonstratur. Obiectiones contrarias critica rationis tractat. — Alia 
ex parte tamen hoc principium solum pro nostra quaestione non sufficit. Ex prin- 
cipio immediate quidem sequitur : quando hae causae adsunt, etiam hi effectus 
adesse debent. Sed principium generale nobis non manifestat, utrum aequales 
causae in ordinariis circumstantiis occurrant. Lalande : Non omnes effectus habent 
determinatam 'causam ; possunt habere plures causas cooperantes, quae inter se sup- 
plere possunt. Praeterea dantur aliae formae inductionis, quae non eausalitatem, 
sed coexistentiam demonstrare volunt. 

2) Ideo ut complementum accedere debet suppositio, a e - 
quales causas semper recurrere et ut tales 
cum sufficienti certitudine cognosci posse. 
Hoc etiam sensu arctiori « uniformitas naturae » nominari pot- 
est. Jevons hoc exprimit : scientia supponit id quod in obiecto 
observavimus ad obiecta similia transferri posse, seu naturam 
se repetere. Si mundus esset chaos, non idem effectus in simili- 
bus circumstantiis exspectari posset. In realitate etiam substan- 
tiae et vires se manifestant in determinatis et constantibus coin- 
binationibus. Certi esse possumus, quod aequale obiectum cum 
iisdem proprietatibus iterum inveniamus. Sine dubio errores 
accidere possunt ob limitatam nostram experientiam; semper 
etiam nova accidere possunt. Sed scientiae confidere possumus ; 
scientia continuo crescit; exceptiones semper magis ad leges 
reducuntur. Nostra cognitio pertingit in dissitas etiam partes 
spatii, ubi eadem elementa haberi scimus. — Erdmann unifor- 
mitatem naturae vocat suppositum : in subiectis saepe observa- 

tis easdem causas haberi, ut in praesentibus ; hinc causam non 
consistere in accidentalibus proprietatibus singulorum subie- 
ctorum, sed in essentia subiecti. Etiam ipse pro hoc puncto pro- 
vocat ad experientiam, quae nobis semper eadem subiecta cum 
iisdem proprietatibus producit. Etiam hoc punctum confirmatur 
per necessitatem pro nostra cogitatione. Pariter v. Kries. — 
Kulpe : In natura uniformitas regnat ; natura est cosmos (= to- 
tum ordinatum), non autem chaos. — Goblot : Ordo in natura est 
condicio quod quid cognosci possit et condicio praevisionis 
pro activitate. Quivis hoc in natura supponit, omnia regi per 
leges. 

3) Patio partialis pro persuasione universali uniformitatis 
est ipse successus scientiae inductivae; id quod 
iam J evans profert. Hofler : Si invenitur, numerum subiectorum 
ex classi S habere proprietatem P, cum probabilitate concludi- 
mus universaliter S esse P. Ex uno casu hoc non concludi posset ; 
in multis casibus dicitur, tale quid non posse casu accidere. Non 
solus numerus hic probat. Sed reieetio conclusionis contradiceret 
magnis successibus scientiae empiricae, quae in ea fundatur. As- 
sertio huic contradicens auctoritati veteris logicae multum no- 
cebat. Causalitas ut talis enim non animadvertitur; sed iudi- 
cium probabile recte ponitur ob consecutionem regularem, quae 
secus inexplicabilis esset. Confirmationes inductionis sunt suc- 
cessus. Intenditur cognitio experientiae semper magis compre- 
hendes. — Ziehen : Maiores universales syllogismorum acqui- 
runtur (extra scientias mathematicas) regulariter per inductio- 
nem. Conclusio inductiva est gravissimus processus productivus 
scientiae. Physica saepe innixa paucis, sed accuratis experimen-. 
tis leges valde universales statuit. 

4) De reali applicatione in scientiis Uebemveg iudieat : Indu- 
ctiones iam sine intentione et regula formantur per processus associationis et ab- 
stractionis, Generalisatio tunc facile exaggeratur. Hoc postea cognoscitur ex con- 
tradictione cum factis et corrigitur. . Si mundus chaos esset, collectio experientiarum 
nunquam validitatem universalem inveniret; quia hoc tamen saepius fit, non habe- 
tur chaos. Numerus casuum positivorum (i. e. cum successu) est criterium probabi- 
litatis, legem universaliter validam inventam esse. Inductiones universales inventae 
sunt fundamentum et mensura particularium. Formatio inductionum validarum ar- 
ctam relationem habet cum formatione conceptuum secundum notas vere essentia- 
les. Nam cum notis essentialibus conceptuum magnus numerus aliarum proprieta- 
tum et relationum in conexionem causalem intrat, in quo validitas inductionis fun- 
datur. Mill functionem inductionum accuratius describit. Scientia quaerit leges 
naturae, maxime simpliciores, ex quibus aliae derivari possunt. Sic tres leges Ke- 
plerianae derivantur ex tribus simplicibus legibus motus. Variae uniformitates na- 
turae hominibus omni tempore notae erant. Etiam inductio scientifica impossibilis 
esset, si nondum aliquae inductiones certae antea constarent ( !). Generalisatio prae- 
ceps per aliam sequentem meliorem corrigitur; hic est typus inductionis scientificae; 
inductiones minus certae ex certioribus inquiruntur. Magni momenti sunt leges cau- 
sales. Saepe ex effectu singularum causarum effectus totalis computari potest,, ut 
in motibus. In combinatione chemiea hoc proxime possibile non est, quia proprie- 

lates novae substantiae a sunnna proprietatum componentium diversae sunt. Sed 
prior species legum paulatim iam in chemiam penetrat. — Hagemann : Kepler pro- 
bavit motum ellipticum planetarum notarum; sed hoc universale pro planetis non- 
dum notis solum factum est, quando Newton ostendit, hanc proprietatem eum na- 
tura planetarum cohaerere. Quod in hac re purus casus habeatur, semper magis im- 
probabile fit, quo plures casus observantur. Quod eygni semper albi sint, etiam 
priori tempore non tam certum erat, cum color animalium saepe a regione circum- 
posita pendeat. Ut principium inductionis tandem nominat: Si cum S semper P 
se coniunetum ostendit, suppositio, haec casu coincidere rationi contradicit. Ergo 
huic rei lex subesse debet. 

e. Supplementa. J evans (ut alii) indicat c o m p r o - 
bationem inductionis per hypothesim,. quae ordinarie 
cum inductione coniungitur. Inductio est conversio deductionis; 
quaerit praemissas universales, ex quibus singulares veritates 
sequuntur. Porro quaerit inter varias leges possibiles illam per 
quam eventus explicari potest. Ex suppositionibus eligimus 
probabiliorem, quae primum hvpothesis est et deinde ex suis 
conclusionibus et earum comparatione cum experientia exami- 
natur. — Hofler confirmationem processus inductionis in eo 
videt, quod hi processus etiam in scientiis idealibus adhibentur 
et ibi successum habent. Hoc in eo consistit, quod ex intuitione 
primum lex quaedam suadetur, quae postea cum evidentia 'de- 
monstrari potest. Hoc ut patet ius dat, ut etiam in scientiis 
naturalibus necessitatem subiacentem saltem ut probabilem ha- 
beamus. Ita Archimedes determinavit superficiem parabolae, 
eo quod figuram eandem ex ferro formatam trutina determi- 
naret, priusquam legem cum certitudine derivaret. Fermal pri- 
mum inductione invenit propositionem, quod : « si p est numerus 
primarius (i. e. non divisibilis) et a est numerus quilibet, tunc 
a p— Vp semper daret residuum 1 » ; probatio universalis soluni 
post ulterius saeculum inveniebatur. Verum est aliam indu- 
ctionem a F ermat propositam ab Euler refutatam esse. 

3. Quaestio certitudinis inductionis, a. Hic recentiores com- 
muniter efferunt, inducti onfeni solum ad probabilitatem ducere. Jevons: 
Inductio incompleta pervenit ad assertiones de rebus, quas nunquam observavimus ; 
nunquam permittit certam conclusionem. Etiam in historia scientiae semper vide- 
mus errores ortos ex exspectatione, quod omnes novi casus veteribus similes sint. — - 
Similiter Sigwart : In inductione agitur de processu reductionis: construuntur prae- 
missae, ex quibus singularis perceptio sequitur. Hae maiores ita determinantur, ut 
cum omnibus notis perceptionibus concordent. Ideo leges per inductionem inventae 
nunquam stricte demonstratae sunt, sed sunt solae hypotlieses. Solum conclusiones 
negativae certe valent (sic igitur saltem negativae propositiones certae haberentur) : 
contradictio enim cum experientia destruit propositionem universalem, confirmatio 
autem eam solum probabilem reddit. Si iam Boethius (apud Prantl) inductioni so- 
lam probabilitatem ascribit, hoc pro conceptu ambiguo inductionis in veteri logica 
forte non clarum est. Sed apud recentiores logicos restrictio ad solam probabilita- 
tem satis universalis est; ita Bolsano, Goblot: principia inductionis sunt postulata; 
non habemus rationes, ut indemonstrabile pro vero habeamus, sed motiva, ut illud 
regulam faciamus. Similiter meram probabilitaterii pronuntiant Eamilton, Hofler, 
Ziehen. Windelband: Etiam postulata regularitatis naturae (ad quas annumerat, 

quod aequales effectus aequales causas habent) habent obiectiones contra se ideoque 
magis sunt, methodus investigationis. — In quibusdam horum iudieiorum subiacent 
(ut videtur) dispositiones scepticae relate ad principia universalia, id quod critica 
rationis inquirere debet. In aliis videtur plerumque cogitari de singulari quo- 
dam argumento inductivo, quod ex limitato numero observationum et 
condicionum conclusionem universalem derivat. Hic sententia probabilitatis omnino 
recta est. Alia ex parte aliqui horum logicorum expresse notant, in decursu evo- 
lutionis scientiae leges initio solum probabiles in certitudine multum crescere, per 
conexionem cum aliis semper plus fundari. 

b. Multi logici non dubitant de certitudine quarun- 
dara simplicium legum naturae, maxime si restrin- 
guntur ad consuetas condiciones observationis. Tenent, etiam 
per inductionem ad plenam certitudinem perveniri posse. Ita 
■Joyce relate ad fundamenta chemiae : Lex naturae exprimit 
relationem inter causam et effectum. Si igitur veram causam 
deteximus, cum certitudine dicimus eam sub circumstantiis da- 
tis semper hunc effectum habituram esse. Sic paucae experien- 
tiae docent (supposita correspondenti instructione scientifica 
in hac scientia), quod hydrogenium et oxygenium unita aquam 
constituant, non propter circumstantias, sed per se ipsas. Ergo 
hoc universaliter asserere possumus. Pariter Geyser. Lalande : 
Censemus plumbum non solum hodie, sed etiam cras idem pun- 
ctum fusionis possessurum esse. Si hoc non admittimus, se- 
quitur scepticismus, qui omnem cogitationem destruit. Cete- 
rum iam cognitio temporis praeteriti (memoria) includit gene- 
ralisationes. Validitas historiae supponit leges naturae corpo- 
ralis et humanae prius easdem fuisse, quae hodie sunt. Si se- 
mel quaedam inductiones agnoscuntur, experientia nos docet 
limites huius certitudinis. Scepticismum non sequi, res est edu- 
cationis propriae supposita reflexione de condicionibus nostrae 
cognitionis veritatis. Si aliquid semper certo modo legem se- 
quitur iudicare debemus, hoc continuari. Tale iudicium forte 
semel decipere potest, sed rationabile erat. Sic veteres nullam 
habebant rationem dubitandi de immutabilitate coeli stellarum 
fixarum. — Ulterior conclusio est, quod secundum leges proba- 
bilitatis indicamus. Cur probabiliori as sentimur '? Secundum 
Hume hoc iam commendat consuetudo, correspondens experien- 
tiae. In ulteriori reflexione accedit lex magnorum numerorum, 
maxime ope traditionis. Porro rationabiliter sequitur univer- 
salem agendi modum hominum. Necessitas theoretice perspi- 
citur ex impossibilitate sine fine examinationem continuandi. 
Aut res practice inspicitur. Non possumus vivere, si dubita- 
mus panem nutrire, ignem comburere. Cogitare est praevidere. 

e. Si ad exempla transimus, vix quis dubitabit, nos de mortalitate hominum 
et brutorum nobis magis notorum ne minimum quidem dubium habere. Tales certae 
veritates quoad obiecta realia, ut recentiores logici concedunt, iam veteribus non 
paucae ex vita ordinaria notae erant, e. g. in condicionibus ordinariis vitae lapidem 
e manu emissum casurum esse, hominem amputato capite vel corde non ulterius 

vivere posse. Etiam vetus philosophia continet numerum non exiguum theorematum 
quae omne dubium excludunt,' et ad experientiam reducuntur. Exemplum vitae sen- 
sitivae brutorum iam prius nominavimus. Alia sunt facta et leges instinetuum apud 
bruta et hominem; factum memoriae, quod testatur experientia nostra perpetua; 
distinctio sensuum; natura affectionis et appetitionis in comparatione cum percep- 
tione; natura specifica cognitionis abstractae ut fundamentum linguae humanae et 
scientiae; in oppositione ad repraesentationes mere sensibiles brutorum; voluntas 
libera hominis etc. Haec omnia non sunt veritates metaphysicae i. e. derivatae ex 
pura eonstructione conceptuum (ut in geometria), sed assertiones de rebus realiter 
exsistentibus, quarum proprietates solum observatione interna et externa acquirun- 
tur et ex quibus totae scientiae aedificantur. Hoc partim iam veteres praestiterunt. 
Nova scientia hoc in maximo ambitu supplevit, praecipue ope experimenti. Physica 
novit facta et leges mechanicae, quae pro notis corporibus dubium non admittunt; 
si determinata formula forte accurata non est, tamen lex in terminis generalibus 
expressa indubia manet, ut lex casus liberi, vel penduli. Similia valent de legi- 
bus fundamentalibus caloris, lucis, electricitatis. Hic praeiacet magnus numerus 
propositionum scientificarum ; nemo admittit has meras probabilitates, esse, quae 
postea novis inventis destruentur. Porro si in campo physicae interdum certi non 
sumus, ubi proprie dictae causae sint, certe in scientiis vitae lioc dubium locum 
non habet. Casus liber corporum forte est effectus medii. Sed in planta et multo 
magis in vita conscia bruti et hominis, vera causa activitatis liyperphysieae supra 
omne dubium elevatur. Haec certissime non est mundus circumpositus, sed ens 
vivum ipsum, quod phaenomena vitalia per suam causalitatem praestat; pura ma- 
teria nec videre nec cogitare potest. — < Cum his transimus iam ad methodicam pro- 
cessus inductionis. 

4. Conspectus de methodica inductiva. Sigwart describit pro- 
cessum perveniendi ad legem causalem: Videtur, quod post mutationem a obiecti 
A mutatio b rei B sequitur (quod brevius scribitur: post Aa sequitur Bb), ideoque 
suspicamur, A esse causam huius mutationis. Hoc comprobatur, si haec successio 
saepius repetitur (si post Aa saepius Bb sequitur), porro si etiam deficiente Aa 
Bb pariter deficit. Clarior etiam haec conexio apparet, si etiam quantitativi valores 
Aa et Bb determinari possunt et forte b ut proportionale cum a invenitur. Tunc 
lex causalis tenetur. Revera hic est fictus casus simplex. Plerumque multae causae, 
simul cooperantur aut circumstantiae adsunt, quae effectum impediunt, id quod si- 
mul considerari debet. At obiectionem, in conclusione ex successione regulari etiam 
noctem tunc vocari debere causam diei, Mill recte respondet: Non sufficit, ut post 
A sine exceptione B sequatur, sed etiam credere debemus, quod post A sine condi- 
cione et independenter ab omnibus, aliis circumstantiis sequatur; hoc autem pro 
nocte non valet;' destructo sole post noctem nulla dies sequeretur (discussio singu- 
lorum hic nondum datur). 

Secundum finem inductionis Wimdt leges ulterius ordinat: Proxime agitur de 
inventione legum empiricarum, quae dant iudicium hypotheticum: Quando A fit, 
tunc etiam B fit. Quid ibi sit A, ex relatione temporali et directione consecutionis 
deciditur. Tunc sequitur- coniunctio ad leges universales: generalisatio. Sic duae 
primae leges motus sunt generalisationes ex legibus motus planetarum. Tandem de- 
rivantur leges causales et facta logice fundantur. Leges causales in physica dant 
conceptus virium, e. g. ponderis. Leges psychicae ut impulsus conservationis pro- 
priae reducuntur ad experientias subiectivas. Elementum facti semper est lex 
empirica; elementum causale (invisibilis causalitas) hypotheticum est; sed eius ad- 
ditio dat contento physico speciem simpliciorem et universaliorem. Etiam incitat 
ad quaerendam profundiorem explicationem. Leges causales iterum permittunt sta- 
tuere ulteriores leges, quae proxime hypotheses sunt, sed ' capaces comprobationis 
per experientiam. — Methodos ad stabiliendas certas leges physicas Bolzano de- 
scribit: Si causas ex effectibus statuere volumus, id quaerimus, quod partem a 
nobis perceptibilem in eo habuit, ut obiectum sub eius influxu praecise hanc mu- 
tationem accipiat. Pro hoc fine inquirimus cooperationes eventuum praecedentium 

et simult ane orum ; ideo genera rerum, quae causae esse possunt iam nosse debe- 
mus. Magni momenti sunt casus, quod pleraeque aut ordinariae circumstantiae ad- 
sunt, sed effectus consuetus deest; hae igitur nequeunt esse causae completae; item 
casus, in quibus gradus causae et effectus statuere et comparare possumus. Tan- 
dem etiam similitudo cum aliis effectibus adiuvare potest, ut causam suspicemur 
(Haec enumeratio commemorat methodos Baconis ; Sigwart autem methodos Mill 
supponit, quas emendare studet). 

Methodum indirectam per examinationem hypothesis Jevons effert, principa- 
liter autem recentiores investigatores naturae, ut Lalande copiose exponit. Secun- 
dum hos in inductione hypotheses statuere debemus, usquedum unam invenimus, 
ex qua experientia derivari potest; tunc haec probabilis est. Semper quidem cau- 
sae possibiles manent, quas non novimus, et quae effectum inexspectatum produ- 
cere possent. Methodus indirecta igitur quaerit hypothesim, ex qua eventus sequi 
potest ; sequitur computatio probabilitatis variorum casuum possibilium ; tandem 
comparantur consequentia inde derivata cum factis notis. Hi processus pro qua- 
libet particulari hypothesi repeti debent. Tunc pro qualibet probabilitas eius in- 
venienda est. Processus facilior redditur, si una ut quasi certa apparet. 


§ 3. Evolutio methodicae inductivae. 

1. Inductio in veteri logica. 

«Inductio Socratica» (apud Socratem et Platonem) habet sensum 
enumerationis singulorum exemplorum; hoc inservit ad formationem conceptus 
(quod nos hic non spectat), aut ad cognitionem principii universalis; primum eius 
veritas in quibusdam exemplis clara redditur, et simul detegitur, hanc non de- 
pendere a singulari exemplo, sed ex conceptu communi omnibus subiacenti. Sic 
in quodam exemplo ostenditur illum hominem considerari ut optimum gubernato- 
rem navis, qui suam artem intelligit, qui in ea peritus est; pariter peritus rector 
currus optimus in sua arte est; et inde concluditur, in omni munere hominem 
peritum optimum esse. Conexio inter cognitionem artis et aptitudinem ad exsecu- 
tionem proprie satis obvia est; sed per exempla singularia attentio melius in 
eam dirigitur. — Pesch definit lianc speciem inductionis ut formationem univer- 
salis conceptus ex eo quod homines communiter de aliqua re indicant. 

Generatim censetur Aristoteles in inductione solum cogitare de argumenta- 
tione probabili (de conclusione rhetorica), quae ex multis exemplis propositionem 
universalem statuit; et quae per unum exemplum contrarium destrui potest; aut 
eum cogitare de inductione completa, eo quod species generis perfecte notae esse 
possint. Si transimus ad ipsam doctrinam Aristotelis in sua logica, inveniuntur 
sequentia: Omnis probatio aut est syllogismus aut inductio (EJiayco-yr)). Inductio 
probat conceptum maiorem P de conceptu medio M per conceptum minorem S ; 
cum syllogismus P de S enuntiet per M. Dat exemplum: Omnia bruta sine felle 
aut cum exiguo felle) sunt longaeva: hic longaevitas est conceptus maior (prae- 
dicatum conclusionis) ; absentia fellis est medius ; singulae classes brutorum, quae 
observatae sunt, sunt conceptus minor (subiectum conclusionis). Simul absentia 
fellis est ratio .longaevitatis. Inductio probat, omne animal sine felle longaevum 
esse (probat conceptum maiorem de medio) ; et quidem ex eo quod certae nominatae 
classes animalium (homo, equus, mulus) parum fellis habent et diu vivunt (hinc 
ope conceptus minoris). Perfecta probatio postulat, animalia sine felle et animalia 
longaeva convertibilia esse. Tunc autem inductio reducta est ad formam Barbara : 
Omne animal huius classis longaevum est ; omne animal sine felle est animal huius 
classis; ergo animal sine felle longaevum est. Secundum hoc induetio, quae vi 
formae necessario concludit ad syllogismum reduci potest. — Induetio secundum. 
Aristotelem dat propositiones supremas, quae immediatae sunt et nullum medium 
habent ; ut propositionem : omne animal sine felle longaevum est ; nam ratio est 
absentia fellis; non pi-obatur per terminum medium, sed per inductionem. Indu- 


ctio pro humana cognitione magis obvia est (est notior quoad nos), quia per 
individuale et sensitivum tranBit. 

In hac expositione bene ostenditur, inductionem cum syllogismo ordinario non 
eoincidere. Sed obscurum manet, quo iure ex tribus speciebus animalium propositio 
jlla universalis statuatur. Si cogitaretur de inductione completa, in hoc non habere- 
mus propriam speciem argumentationis, sed simpliciter collectionem cum abstractione. 
Si enumeratio incompleta intelligitur, secundum alios textus putari posset, eum co- 
gitare de argumento probabili. Tunc non concludit ex solis tribus speciebus nomi- 
natis, sed ex multis, ex omnibus quas assequi potest, ita ut conclusione practice con- 
tenti esse possimus. Ita Pesch rem concipit: Aristoteles non expresse postulat enu- 
merationem omnium partium singularium, sed solam enumerationem sufficientem, ut 
certi esse possimus, lioe quod de singulis observamus, etiam de aliis partibus speciei 
valere. Idem dixerant commentatores. Secundum Avicemiam inductio completa esse 
debet, «secundum opinionem», non secundum veritatem. Scotus: multae leges na- 
turales (e. g. quod ignis calidus est) immediate 'evidentes sunt per inductionem et 
non in omnibus individuis. Hoc utique non dat certitudinem, sed probabilitatem, ut 
T hornas concedit; est igitur inductio topica. De hac sola valet, eam esse argumenta- 
tionem popularem. Vera inductio scientiae (de qua postea) non facilior est quam 
deductio. Etiam infans multas demonstrationes geometricas perfecte intelligit. In- 
ductio vero scientifica postulat magnam cognitionem scientificam. Aristoteles de hac 
inductione scientifica incompleta cum certitudine scientifica non cogitasse videtur; 
et certe nulla media indicavit, eam reddendi sufficienter certam (!). , 

Pesch pro inductione scientifica affert: Tota scientia empirica fundatur in in- 
ductione et tamen nobis praebet multas propositiones certas, ut plumbum pondero- 
sius aqua esse, omnia corpora se attrahere; illa inter se incompenetrabilia esse. Me- 
dium certitudinis est ut cognoscamus id quod de multis individuis valet non ex con- 
dicionibus accidentalibus oriri, sed px natura harum rerum, ideoque necessario om- 
nibus individuis convenire. Hoc inde cognoscitur, quod aliquid frequentissime et sine 
exceptione observatur. — E contrario logici recentiores verba Aristotelis universaliter 
intelligunt de inductione populari cum sua pura probabilitate. — Ueberweg : Secun- 
dum Aristotelem sola inductio completa scientifica est, incompleta autem popularis; 
admitti potest, quamdiu nullum exemplum contrarium adest. Ad inductionem com- 
pletam textus referunt etiam Goblot, Wnndt : inductio eius est comprehensio in ex- 
pressionem universaliorem cum reductione ad syllogismum subsumptionis. — Hofler: 
Exemplum longaevitatis posset apprehendi ut conexio causalis, eo quod fel eum ira 
cohaeret, et haec eum brevi vita. Secundum Ziehen expositio Aristotelis obscura est 
et non dat reductionem ad syllogismum. Secundum Prrntl apud Aristotelem inductio 
locum suum habet, ubi terminus medius pro syllogismo deest. Inductio inservit distin- 
ctioni intuitivae ideoque multitudini hominum magis accomodata est; syllogismus 
vero inservit intellectioni cum vi determinante universalium, ipse est forma scientiae. 
— Mill: Inductio Veterum secundum Bacon per simplicem enumerationem progredie- 
batur, quamdiu contrarium exemplum inventum non est; est simpliciter consuetudo 
exspectandi id quod semper erat. Unum ibi deest; deberemus ostendere, quod si ili 
natura exempla contraria darentur, nos illa cognoscere deberemus. Cum hoc raro pos- 
sibile sit, argumentatio scientifica per simplicem enumerationem rara est, quamvis 
in communi vita tam frequenter adhibeatur. Quod omnes cygni albi sunt, diu fun- 
dabatur in enumeratione -completa et tamen non sufficiebat. 

2. Ortus logicae inductivae. Primum tentamen methodicae, quo- 
modo per inductionem incompletam ad universales leges perveniri possit, Francis 
Bacon suscepit. Obiicit contra logicam scholasticorum, methodum purae enumera- 
tionis iam per unum exemplum contrarium refutari. In oppositione ad hoc ipse 
studet dare regulas verae scientiae, secundum quam ex factis singularibus ad leges 
universales perveniatur. Intendit invenire novas cognitiones, non solum ordinare notas. 
Methodus ab eo statuta multos asseclas invenit et certe fundamentum erat pro ulte- 
riori evolutione methodicae apud Whewell, Mill etc. De eius praestatione amice iudi- 
eant Gassendi, Boyle, postea Leibwiz, d’Alembert. — Cogitatio eius fundamentalis 

est, causam phaenomenorum inveniendam esse, et quidem causam formalem, id quod 
essentiam rei aut proprietates inquirendas constituit, causam formalem in sensu Ari- 
stotelicorum. Omnis res concreta, omnis substantia secundum eum est aggregatum 
proprietatum simplicium (naturarum). Sic aurum ut proprietates in se complectitur 
flavum, ponderosum, quod possit extendi, malleo tundi etc. Haec natura fundatur in 
certa dispositione particularum componentium, quae ideo vocantur principium con- 
stitutivum huius naturae, eiusque forma. Quando scimus, in quo haec natura' consi- 
stit, eam fortasse in aliis substantiis producere possumus, et forte alia corpora in 
aurum transmutare. Aliqui has expositiones aggrediebantur ut scholasticas; sed ipse 
asserit, se nomen quidem retinere, sed alium eis sensum dare. Si naturas rerum, i. e. 
earum proprietates formas nominat, non loquitur de forma substantiali; sed illam 
resolvit in figuras et notas motus, quae directe, non pereipi possunt. Formae sunt 
essentiale rerum in oppositione ad id quod apparet. Has formas methodice examinare 
vult colligendo facta et comparando. 

Pro exsecutione proxime in diversis tabulis colligit id quod 
de eorum praesentia notum est, et eliminat illas formas, quae 
etiam sine effectu examinato inveniuntur. Ut formam caloris 
statuat, ex factis de calore collectis illud determinat, quod sem- 
per adest, ubi calor habetur ; quod in maiore gradu invenitur, 
ubi calor maior est; quod ubique deest, ubi calor deest. Colle- 
ctio factorum apud eum valde copiosa est. Postulat, ut expe- 
rientiae iam notae etiam in alia materia repetantur, ut tem- 
pus observationis varietur, ut experientiae artificum de hae 
materia colligantur et quoad haec multa nova congerit. Tunc 
ex materia inventa tabulas conficit: 1) Tabula praesen- 
tiae colligit e. g. omnes casus, in quibus calor observatur ; 27 
tales casus invenit ; unus e. g. est sensatio ardens, quae habetur 
in contactu rei valde frigidae. 2) Tabulae absentiae col- 
ligit casus, in quibus deficit ; ita ut secus proprietates proprie- 
tatibus 1. tabulae quam simillimae sint. Sic luna multa cum sole 
communia habet, sed in oppositione ad solem calorem non osten- 
dit (vere calor lunae illo tempore nondum mensurari potuit) ; 
aut lucem frigidam electricitatis. 3) Tabula graduum con- 
tinet casus, in quibus augmento caloris mutatio parallela al- 
terius proprietatis eorrespondet; pro calore enumerat 41 tales 
casus. — - Dein transit ad interpretationem huius amplae ma- 
teriae, ad comparationem tabularum. Excluduntur omnes illi 
casus, qui interdum cum calore coniuncti sunt, non autem sem- 
per ; nam illud nequit esse forma caloris, quod interdum sine 
calore adest. Ita e. g. invenitur, calorem non pendere a natura 
corporis coelestis, quae etiam lunae frigidae convenit. Pariter 
non consistit in determinata textura corporis, sicut apud co- 
lorem; etiam non in luce (ignis electricus). Modo memorabili 
constituit calorem ut motum celerem parvarum particularum 
corporis ( !). 

Si proprietates in re aliqua per litteras designantur, casus 1. tabulae habent 
forte liane constellationem : abdfw, abcdw, bghw . . . ; in 2. tabula : aedf, adfg, dghx. 
Tunc queruntur proprietates, quae ubique inveniuntur in formis tabulae 1., non 


autem in tabula 2. In catalogo totali igitur omnis littera deletur, quae in tabula 2. 
occurrit; item quae in tabula 1. alicubi deest. Maioris momenti est tabula graduum. 
— Praeterea Bacon considerat casus privilegiatos ut mutationem corporis in unica 
qualitate, casus extremos, similitudines, experientias eruciales etc. 

De valore methodi pro vera evolutione scientiae oponiones dissentiunt. 
Jevons: Nullus magnus investigator naturae hanc methodum adhibuit; apud illos 
potius dominatur deductio; experimenta solum debent liypotheses confirmare aut 
refutare. Nihilominus in 18. saeculo .multi methodum Baconis sequi putabant. Simi, 
liter Joyoe. — Sed haec non est quaestio principalis pro logica. Dubitari etiam pos- 
set, utrum in scientiam mathematicam syllogistica Aristotelis multum influebat. Ta- 
men scientia logicae omnino postulat constructionem doctrinae de argumentis dedu- 
ctivis, etsi practicis hoc non multae curae esset. Quod autem methodus Baconis de- 
terminaverit conversionem in logica induetiva, hoc ostenditur comparatione cum se- 
quentibus logicis, qui liane doctrinam ulterius producebant, ut Mill et Jevons. Uno 
vel alio modo tres tabulae Baconis etiam apud Mill inveniuntur non obstantibus om r 
ilibus emendationibus particularibus; hinc apparent ut methodi fundamentales logi- 
cae induetivae. Maioris momenti quam singulae methodi ceterum est spiritus metho- 
dicae Baconis: videbantur nunc possibilitates, ex regularitatibus bene ordinatis 
quaestiones aptas ponere de proprietatibus et cum probabilitate illas solvere. — - 
Udande: Bacon adhibet ideas renascentiae ; inquisitionem experientiae; statuere me- 
thodos, quae cooperationem investigatorum exigunt et ita semper magis ad veritatem 
perveniunt, etsi singuli investigatores non eximio ingenio praediti sint; deinde me- 
chanismum suarum tabularum. Bacon non exeludit mathematicam, ut interdum di- 
cebatur : in quantitate videt mensuram naturae, aliquid essentiale. Solum physica 
non debet a priori construi mathematico modo (sicut olim ab Archimede pro corpo- 
ribus natantibus, aut apud Cartesiwm, qui incipit a factis universalibus et ex paucis 
axiomatibus scientiam idealem .construit), et solum postea per experientias speciales 
ad singularia transire. Secundum Baconem potius physica praecedere debet et postea 
per mathematicam perfici; non debent in optica solus angulus ineidentiae et reflexionis 
attendei, sed etiam natura lucis. Collectione factorum et computatione profundius pe- 
netratur, quam legendo inquisitiones abstractas. Alia ex parte collectio passiva fa- 
ctorum ei non sufficit; sed accedere debet activitas rationis. 

Sigwart putat, methodum Baconis non esse novam methodum independentem a 
veteri syllogistica. Fundamentum est maior disiunctiva: forma caloris est aut a aut 
b aut... x. Minor tunc comprehendit multa membra negativa: non a, non b; nam 
haec non ubique sunt, ubi calor est; 'ergo. — Etiam Pescli hoc accipit: 'methodus 
Baconis non habet quid novi; verum solum est, eam prius minus exercitatam fuisse 
quam hodie ; principia logica iam veteribus nota erant. Pariter Joyee. — Tamen nova 
methodus non consistit ex solis his regulis syllogismi, sed ex praescriptis ad tabulas 
conficiendus, quae permittunt minores syllogismi statuere; porro ex regulis, quomodo 
per comparationem assertiones inveniantur de proprietate physicali. Haec praescripta 
in singularibus obiectioiies permittunt, de quo statim; sed certe sunt quid proprium 
et singulare, et hoc ipsum, quod ad progressum ducebat. Syllogismus disiunctivus 
exsistebat per millenia et nihil systematici cum eo perfectum est, quod cum seientia 
naturali sequenti comparari posset. Probabiliter ipsa perspicientia possibilitatum, 
quomodo per novas methodos natura systematice investigaretur et quaestiones respon- 
sa accipere possent, concausa magna erat ad diligentiorem inquisitionem. Bonas as- 
sertiones scientiae naturalis iam apud veteres habemus. Sed intentio potius erat sol- 
vere quaestiones, quae sponte se offerebant. Non autem erat quasi expeditio bellica, 
quae systematice unam quaestionem post aliam aggrediebatur, quarum solutio sponte 
semper novas quaestiones aperit, ut hoc in recentiore scientia fit. . 

Magis iustae sunt obiectiones contra puncta singularia in Kae nova methodo. — 
Sic supponitur, proprietates proxime inventas exhaurire conceptum totalem huius 
corporis ; hoc suppositum probari non potest, immo certo falsum est. Quod omni 
proprietati perceptibili in corpore externo unica causa formalis correspondeat, saepe 
verum non est. Sic eidem colori viso maxime diversae undulationes lucis ut causae 

respondent; eidem colori aut una undulatio, aut 2, aut 10. aut 100 simul cooperantes. 
— Posterior investigatio naturae quaestionem causae formalis, quae Baconi prinei- 
palis erat, potius negligebat. Ile hac tunc solum utiliter agitur, postquam iam plurima 
de legibus et probabilibus earum causis inventa sunt. Primus Rumford claritatem 
attulit de natura caloris et in certo sensu felicem suspicionem Baconift confirmavit et 
clarius determinavit. Adhuc Newton falsam persuasionem habebat de accurata na- 
tura- ducis. Investigatio hic lente procedit, primum quaerit leges empiricas, dein 
leges causales, tandem paulatim accedit ad quaestiones de essentia phaenomenorum. 

§ 4. Methodi inductionis apud Atili. 

Cum inquisitiones Baconis essentiam corporum eorumque 
proprietates determinare vellent, methodi experimentales Mill 
intendunt invenire leges naturae, maxime leges 
causales. Etiam in decursu suae doctrinae methodos scien- 
tiarum realium accuratius construxit. Complementa et emen- 
dationes posteriores logici addiderunt, ut Sigwart, Jevons, Hey - 
mans, Lalande etc. Ita Jevons studet, reali praxi investigato- 
rum naturae plus se appropinquare et valorem methodorum 
Mill secundum suum successum rectius aestimare. Exordimur 
ab expositione methodorum Mill et earum evolutionis. — Pro' 
introductione Mill animadvertit : Ut causam et effectum in 
eventibus distinguamus, debemus singula facta separare, in co- 
gitatione et in realitate; deinde investigare debemus, quomodo 
coniunctae sint, quid ad aliud pertineat. Si mutatio circum- 
stantiarum iam in natura fit, observatio sufficit ; in aliis casibus 
mutationem experimento exsequi debemus. Experimentum est 
extensio illimitata naturae. Sic per machinam electricam disci- 
mus phaenomena electrica pro arbitrio mutare, quae etiam in 
fulgure occurrunt, ubi mutari a nobis vix possunt. Hoc modo 
in scientia significationem universalem electricitatis in proces- 
sibus naturae primum cognovimus. Novam substantiam chimi- 
cam voluntarie cum omnibus aliis possibilibus coniungimus et 
sic accurate eius proprietates invenimus. Ut deinde effectum 
ex causis cognoscamus, debemus casus quaerere, qui facta con- 
tinent et id determinare, quod commune habent. Antecedens 
commune ita inventum tamen non prius ut vera causa demon- 
stratur, quam illud experimento producere possumus et mon- 
strare, effectum ex eo sequi. Tunc primo scimus, illud esse an- 
tecedens absolutum, veram causam. Heymans, adiungit : Causa 
est antecedens status de novo incipientis, est ratio pro regu- 
laritate successionis. Cogitamus relationem internam esse, ita 
ut ex causa effectus sequi debeat. 

Damus singulas methodos in expressione Mill cum corre- 
ctionibus, quas alii logici tentarunt, et methodos per exempla 
multa illustramus. In formulis sequentibus maiores literae 
stant pro causis, minores litterae pro effectibus. 


6. Processus inductionis 

1. Methodus convenientiae. Mill : Si plures casus 
monstrant certum eventum naturalem, et bi caSus solum 
unam circumstantiam communem habent, haec aut causa est 
aut effectus eventus. Si e. g. ad invicem pertinent : ABC — abc, 
ut causa et effectus ; similiter praeterea ADE — ade : tunc nec 
(bc), nec (de) effectus A esse possunt, sed solum a; pariter 
tunc ex effectu a ad causam A concludere possumus. — Aliae 
expositiones methodi : ( Heymans ) Si plures casus, in quibus 
novus status incipit, solum unam condicionem communem ha- 
bent, haec probabiliter est causa aut concausa novi. Aut ( Stor - 
ring ) : Quaeruntur casus, in quibas phaenomenon occurrit et 
circumstantiae in omnibus elementis diversae sunt praeter 
unam, tunc haec probabiliter concausa est. Aut in expressione 
negativa ( Hagemann ) : Omne quod excludi potest, quin phae- 
nomenon mutetur, non est circumstantia essentialis. Aliis ver- 
bis : id quod circumstantiam non semper sequitur, non eius ef- 
fectus esse potest; quod semper sequitur, eius effectus est; 
quod semper praecedit, est eius causa. 

Lalande contra methodum profert: Pauci (2 aut 3) casus hic nihil probant. 
Kequiruntur multae repetitiones in diversissimis circumstantiis, si ex sola hac me- 
thodo demonstrare volumus. Nam nunquam scitur, solum unam circumstantiam 
communem esse; pro hac 'assertione omnia scire deberemus. Etiam casus descriptus 
stricte vix effici potest : Communia necessario multa sunt : laboratorium, terra in qua 
laboramus ets. Omnia eliminari debent, quae hie influere possunt. Hoc plurima expe- 
rimenta supponit. Non est talis methodus, ut Mill putaverat, schema logicum, quod 
sicuti forma syllogistica ex sola vi formae conelusionem certam reddit. 

Exempla methodi : sic pro productione soni nt circumstan- 
tia communis detegitur vibratio, quae ideo est condicio quae- 
sita. — Galilei sic detexit isochronismus oscillationum penduli ; 
earum duratio solum pendet a longitudine penduli, non a na- 
tura corporis, aut magnitudine oscillationis. — Si fratres in 
eadem aetate ex eodem morbo aegrotant, probabiliter haere- 
ditas concausa est : tanto certius, quanto magis diversae reli- 
quae circumstantiae sunt, si e. g. in diversis locis vixerant. 

Methodus suos limites habet. Ex illa sola proxime tantum hoc scimus, quod 
A sit antecedens immutabile, nondum certo, quod sit vera causa. Porro in condicione 
communi forte adhuc alia continentur. .Etiam vix unquam certi sumus, nos omnia 
elementa circumstantiarum invenisse; in circumstantiis apparenter diversis elemen- 
tum commune latere potest, quod est necessaria concausa. — Haec methodus est 
debilissima methodus inductionis. Ad applicationem igitur quam plurimi casus sin- 
gulares colligi debent; e. g. pro natura colorum bullae ex saponato ortae, tenuia 
foliola micae, superficies picis liquidae super aquam, rimae in vitro etc. His omnibus 
commune est stratum tenuissimum aeris. Methodus etiam non iuvat, si idem effectus 
diversas causas habere potest; sic calor oritur ex pressione, combustione, electricitate. 

2. Methodus differentiae: Si casus in quibus 
phaenomenon oritur et in quibus non oritur omnes circumstan- 
tias communes habent, una excepta : haec circumstantia non- 

communis est causa aut effectus aut essentialis illius pars. Ex 
ABC — abc et BC — bc, sequitur, inter A et a viget relatio cau- 
salis. Hagemann hoc exprimit : Quod non excludi potest, quin 
phaenomenon impediat, est elementum essentiale. Exempla : Si 
globus ferreus per cor iaculatur, scimus, hunc ictum esse causam 
mortis. Sic demonstratur frictionem esse causam caloris, aerem 
esse causam translationis soni. — Huc pertinent experimenta 
Pasteur cum iure carnis elixae, quod partim clausum teneba- 
tur, partim aeri apertum erat: solum in ultimo casu decompo- 
sitio substantiae fiebat; sic una causa decompositionis sepa- 
rabatur. — Pariter necessitas oxygenii pro vita animalis fa- 
cile demonstratur. — Si carbones calefiunt in spatio aere ca- 
rente, non comburuntur; sed statim in aere. Methodus certior 
est, si materia est simplex et constans, repetitiones frequentes, 
id quod accidentalem cooperationem membri ignoti excludit. Si- 
militer Lalande advertit : Fere nunquam una sola circumstan- 
tia diversa erit; experientia primo nos docet, quid alicuius mo- 
menti sit. 

Mill optime comparat duas primas methodos; utraque est. elimi- 
natio. Methodus convenientiae dicit, quid eliminari possit, quin pliaenomon destrua- 
tur, quid essentialiter ad illud pertineat. Methodus differentiae est propria methodus 
experimenti. Spontaneum experimentum naturae, quod duos casus solum in una cir- 
cumstantia distinguit, rarum est. Sed in experimento facile ad BC adiungi potest A 
et ostendi nihil aliud mutatum esse. Pro hoc effectu condicio experimenti quantum 
lieri potest simplex et circumscripta effici debet. Tunc in modo prorsus determinato 
una harum eondieionum mutatur et observatur, utrum et quomodo effectus mutetur 
(IIoc eo certius fit, quanto plus eum progressu scientiae condiciones huius materiae 
iam notae sunt). — Differentia primarum duarum methodorum est: Prima facile 
ostendit conexionem inter A et a, non autem utrum A sit unicum antecedens; hoc 
secunda methodus manifestat, in qua a purum habetur. Prima pro se sola tantum 
regularitatem ostendit, non legem causalem; necessaria est, ubi experimenta possi- 
bilia non sunt. 2. methodus sola non sufficit, si antecedentia non separari possunt, 
ut in casu fractionis duplicis lucis. Non enim novimus substantiam quae excepta hac 
proprietate alii similis esset. Hic 1. methodus adiungenda est: quaeri debent omnes 
substantiae notae, quae fractionem duplicem habent. Aliud exemplum, ubi una cir- 
cumstantia non separata mutari potest: non potest universim substantia in diversis 
statibus aggregationis comparari, quin simul multae circumstantiae accessoriae mu- 
tentur. — Unio utriusque methodi est: 

2. a. Indirecta methodus differentiae; seu combinata 
methodus convenientiae et differentiae: Si plu- 
res casus, in quibus phaenomenon accidit, solum unam circum- 
stantiam communem habent, et plures casus, in quibus non 
accidit, solum absentiam huius circumstantiae communem ha- 
bent : circumstantia, in qua sola illae series diversae sunt, est 
causa (aut effectus aut essentialis eius pars). Mill addit : Pro- 
batio non quidem tam certa est, quam in directa methodo dif- 
ferentiae, quia exclusivitas conexionis inter A et a tam certa 
non est. — Heymans propositionem aliquantulum aliter formu- 
lat : Si plures casus, in quibus novus status ingreditur, circum- 


stantias communes habent, sed solum unam quae in pluribus 
casibus, in quibus novus status non occurrit, deficit : tunc haec 
circumstantia est probabilis causa novi status. 

Ueymans hanc methodum in forma a Mill proposita non effici posse censet. Nam 
condicio quod nihil aliud commune sit quam absentia A nunquam impleri potest. 
Nam numerus quidem circumstantiarum positivarum limitatus est; ibi certi esse 
possumus nullam aut solum unam circumstantiam communem haberi. Se.d numerus 
circumstantiarum negativarum infinitus est. Cogitari nequit, duos casus esse, in qui- 
bus hae duae infinitates nullum elementum commune habeant. Secundum veritatem 
exempla Mill concludunt ex alia ratione, se. quod inter positivas circumstantias quae 
semper. eum phaenomeno coniunctae sunt, solum una datur, quae ubique cum defi- 
ciente phaenomeno deest. Hoc primae methodo subordinari nequit. Nam admittit 
plures circumstantias communes ; sed postulat, ut solum una illarum in omnibus 
casibus negativis deficiat. 

3. Methodus resi d u o r u m . Mill : Si ah eventu illa 
pars subtrahitur, quae iam ut effectus certae causae nota est, 
residuum eventus est effectus antecedentium remanentium 
(aut haec sunt saltem pars causae). Si ABC et abc ut causa et 
effectus coordinantur, et praeterea iam scitur, AB esse cau- 
sam pro ab, tunc C et c ad invicem pertinebunt. Exemplum : Si 
pondus mercis mensuratur, saepe successive pondus totale cum 
involucro (Brutto) et pondus involucri (Tara) determinatur et 
per subtractionem pondus proprium acquiritur (Netto). — Quae 
pars accessus maris maximi lunae vel soli tribuenda sit, hoc 
separatur ex effectibus pro diversa positione lunae et solis re- 
late ad terram. 

Ex diversitate mensurarum illius substantiae, quae prius purum chlorum esse 
putabatur, secundum hanc methodum nova elementa bromum et iodum determinari 
poterant. Celeberrimum exemplum astronomicum est detectio Neptuni per Leverrier 
ex turbationibus cursus Urani, ex quibus locum novae planetae obiter computavit, 
(xeneratim haec methodus determinat effectum innitendo legibus iam notis; si expe- 
rientiae in particulari casu ab his differunt, suspicantur causam novam cooperari. 
Ita Regnavit iterum examinavit multas formulas priorum physicorum et ad leges 
magis accuratas pervenit. Alia exempla sunt effectus summationis: si magnes in 
spiralem fili ferrei immittitur, electrieitas excitatur, in quolibet momento nova; aut 
eventus interf erentiae : resistentia conductionis electricae liquidi per polarisationem 
turbatur ; hoc elimiari potest adhibendo flumina electrica alternantia. 

Haec methodus est solum variatio methodi 2. Comparatur primitiva (causalis) 
conexio cuni alia, quae per elementum modificata est. Deductio certa est, si priores 
inquisitiones completam cognitionem circumstantiarum testantur; hinc optime adhi- 
betur in scientia iam magis exculta. Correctiones Regnmlt-, computationes Leverrier 
m physica aut astronomia minus exculta, possibiles non fuissent. Ziehen : Influxus 
scientiae evolutae manifestatur in eombinatione diversarum conclusionum inductionis ; 
probabilitas tunc magna est. Sed iam unum exemplum magnam probabilitatem 
dare potest, si casus purus est, bene observatus, ad systema conclusionum induetivarum 
adaptatus. Sic unicum exemplar veterrimae avis fossilis, arachaeopteryeis, probat 
eam dentes habuisse, id quod per alias species comprobatur. Sin hoc fundamentum 
adhuc incertum est, conclusiones solum probabiles sunt. In hoc casu praestationes 
singularum partium causae per deductionem derivandae sunt. 

4. Methodus graduum, seu mutationum conco - 
mitantium. Si eventus naturae simul cum alio speciali modo 

mutatur, inter eos consistit conexio causalis. Forte mutationes 
A et a parallelae sunt, cum B et C non mutentur. Si mutatio 
proportionalis est, forte A est unica causa pro a. Posset uti- 
que etiam utrumque esse effectus communis tertiae causae ; 
sed hoc occasione data per alia facta excludi potest. Sic aug- 
menta caloris et extensionis corporis calefacti parallela sunt. 
Sed maior extensio corporis ut talis calorem non auget; ideo 
calor dicendus est causa esse. In experimento omnes aliae cir- 
cumstantiae immutatae teneri debent. 

Aliqua exempla: Combinatio gradus caloris eum gradu extensionis corporis modo 
explicata est. — Similiter positio lunae cum tempore accessus maris. — Methodus 
ostendit, crescentem lentitudinem corporis proiecti sibi permissi solum ob resistentiam 
aeris paulatim fieri. — Secundum hanc mehodum Joule demonstravit calorem a fri- 
ctione eausari. — Quod sonus per aerem transfertur, inde confirmatur quod crescente 
tenuitate aeris sonus debilior fit. — Quoties eventus periodice mutantur, alii quae- 
rendi sunt, qui eandem periodum sequuntur. Sic luna circa terram eadem periodo 
volvitur, qua circa proprium axim. — Pariter conexio temporalis inter lumen boreale, 
procellas magneticas et maculas solis manifestat conexionem causalem. — Iam sola 
observatio ostendit lineas Fraunliofer partim pendere ab absorptione atmosphae- 
rae, cum in inferiore positione solis obscuriores sint. 

Haec methodus specialiter utilis est, quando determinatae causae excludi ne- 
queunt. Non enim egredi possumus ex terra. Tunc parallelismus mutationum iuvare 
potest. Methodus partim cadit sub methodum differentiae. Permittit magnam pro- 
babilitatem, quia idem experimentum saepe plurima alia includit; sic e. g. inter duo 
vitra, quae se tangunt et in angulo acuto posita sunt aqua in specie parabolae ascen- 
dit. — Mill etiam hic in casu singulari censebat strictam demonstrationem haberi, 
non solum probabilitatem. Tamen per frequentes repetitiones simultaneitas puri casus 
excludenda est ( Lalande ). 

Maiora exempla diversarum methodorum. Joyce affert experimenta 
Pasteur contra generationem spontaneam. Substantia coquendo purgata, quae secus 
facile dissolvitur, hoc non iam ostendit, quando aer accedens super platinam ardentem 
mittitur, quae eam ab omnibus germinibus liberat. Idem praestabatur per insitionem 
lanae arboreae aut asbesti, quae aerem a germinibus liberum servat. In alio casu 
loco substantiae coquendo . purgatae sumpsit sanguinem recentem non coctum, qui 
adhuc ab immunditiis liber erat, Porro substantiam coquendo purgatam exposuit 
aeri diversae munditiae et invenit dissolutionem semper plus observari, quo magis 
ille aer immundus erat. — Mill exponit applicationem diversarum methodorum pro 
legibus formationis roris. Obiectum rore affectum frigidius est quam obiecta vicina: 
Ros non formatur supra metallum politum,' sed supra vitrum. Per 1. methodum 
ostenditur, rorem intensum caniunctum esse cum debili conductione caloris 'obiecti 
rore affecti; etiam superficies plus afficiuntur, si calorem suum radiatione celerius 
perdunt (4. methodus). Similiter bona condicio est structura non firma, id quod ad 
conductionem caloris reducitur.: Quia frigus etiam sine formatione roris invenitur, 
non est effectus, sed causa. Formatio roris exigit, ut vapor aquae in aere infra pun- 
ctum roris eadat, id' quod non fit, si vapor aquae minor est. Refrigerando carpus 
voluntarie rorem formare possumus. Formatio naturalis roris postulat superficiem 
corporis versus, liberum coelum apertum esse. — In scientia magis exculta 3. metho- 
dus maiorem utilitatem affert. Sic factum quod cometae semper celerius revertuntur 
ad resistentiam medii refertur. Huc etiam pertinet detectio novorum elementorum 
chemieorum. — Lex refractionis radiorum inveniebatur directa mensuratione (1. 
methodus); omnis dissolutio ehemica est casus 1. methodi. 

halande : Methodi Mill in expositione quadam concreta iam antea inveniuntur 
apud Berschel (1830); sed solum consilia dare vult pro investigatione. Sic animad- 
vertit ad methodum residuorum, etiam examinari debere residua reactionum chemi- 


earum. Sic detegebatur lithium eo quod sulfatum maius pondus ostendebat, quam 
kalium aut natrium. Logica Mill maximum successum habuit, opus classicum effectum 
est. Respondebat enim empirismo tunc regnanti et radiealismo philosophico, cum 
eius praedecessor Wheivell potius rationalista esset et theologice dispositus, et solum 
tempore posteriore agnosceretur. 

§ 5. Critica methodorum Mill. 

1. Obiectiones. 

a. Joyce : Mill credebat, suas methodos inter se independentes esse, eas aliquid 
novi esse relate ad syllogismum. Revera autem methodi ipsae deductivae sunt. Prin- 
cipium generale est, omnes relationes causales in natura constantes esse; hoc appli- 
catur ad casum particularem et sic conclusio sequitur. Mill ipse concedit suam me- 
thodum residuorum esse specialem casum methodi differentiae. — Aliquae harum 
animadversionum admittunt bonum responsum. Si methodi partim inter se dependent, 
adhuc sufficiens materia manet pro differentia methodica. Etiam in syllogismis eius- 
dem figurae principium universale commune statui potest, cui subordinantur, et tamen 
singulae formae suam naturam specificam inde non perdunt. Applicatio communis 
legis causalitatis significat speciem sat diversam examinationis in diversis methodis. 
Examinatio in iis non est simplex deductio eiusdem semper speciei, et multo minus 
est ordinarius simplex syllogismus. 

Acrius Lalande punctum impugnabile ostendit. Mill inten- 
dit pro inductione aliquid simile proferre ac formae syllogismi 
pro deductione sunt. 4 methodi ei apparebant ut demonstratio- 
nes strictae, cum Herschel in iis conspiceret processus inqui- 
rendi, incitationem ad hypotheses, quae postea confirmandae 
essent. Porro 4 regulae hic datae solum relationem causalitatis 
statuere volunt, ubi causa semper sufficiat ad effectum produ : 
cendum independenter ab aliis condicionibus. Contra hoc La- 
lande iure effert unitatem concludendi. Non dantur diversi 
typi elementares operationis deductivae et inductivae, sed dif- 
ferentia spectat methodos totales aut deductionis aut inductio- 
nis. Methodus deductiva (ut in mathematica aut physica ma- 
thematica) procedit a principiis, quae sunt axiomata universa- 
liter admissa et inde deducit ; inductiva autem ab hypothesibus 
interim admissis, quae ex conclusionibus dein confirmantur aut 
refutantur. Conclusio intra quamlibet methodum semper eius- 
dem speciei est. Etiam in evolutione historica mathematicae 
incipiebatur a methodo hypothetice deductiva. 

b. Lalande notat, etiam Mill ipsum postea limites suarum regularum conce- 
dere. Dicit aliquem eventum practice identicum diversis modis oriri posse; pariter, 
saepe varias causas in effectu cooperari (ubi conclusio non iam simplex manet); 
tandem causam nominat cooperationem condicionum positivarum et negativarum, 
ex quibus effectus necessario sequitur. Sed tunc ex regulis primitivis non multa re- 
manent. Praeterea praeter suas regulas etiam alias hunc, methodos indicat, methodos 
hypothesium, leges, statisticas probabiles. 

Accuratius Mill imperfectiones suarum methodorum expo- 
nit et media, quae defectus in progressu cognitionis paulatim minuunt et ex- 
cludunt. Fons aliquis defectuum (sic dicit) est mixtio causae et effectus, quae in 4 
methodis ut . clare separatae supponuntur. Ita i d e ni. effectus diversas 

causas habere potest (e. g. mors). Dein 1. methodus incerta est; nam supponit 
effectum a semper eandem causam A habere; 2. methodus adhuc concludit. Si enim 
ex BO sequitur bc, et accedente A ex ABC — 1 abc, certe saltem in hoc casu A est 
causa pro a. Hi duo casus sufficiunt ad probationem, cum 1. methodus solum per 
multos casus paulatim magis certa fiat, si effectus diversas causas habet. Sed quo 
maior numerus casuum fit, qui solum in A cenveniunt, tanto magis probabilitas pro 
A crescit. (Certe hoc non leviter 1. methodum mutat; nunc postulantur plurimae 
praemissae et contenti sumus probabilitate; in oppositione ad syllogismos). Hinc 
methodus 1. suadet suppleri per methodum 2., aut per coniunctionem deductivam 
cum propositione iam nota. Maior numerus repetitionum minus iuvat, si repeti- 
tiones prorsus eiusdem speciei sunt; ad summum. probant nullum errorem in factis 
accidisse. Diei potest, etiam ipsum casum, quod diversae causae eundem effectum ha- 
beant, praecise per methodos detegi. Ita una series probat, solem esse eausam caloris, 
alia idem probat pro tensione, pro electricitate. — Alius fons errorum (secundum 
Mill) est mixtio effectuum. Duae causae motus, quae in idem corpus influunt, 
in resultante (e. g. diagonali motuum) noniam deteguntur. Hic iuvat separatio de- 
ductionis ex notis legibus aut inductio ex observatione et experimento. In phaeno- 
menis complicati ortus, ut biologicis aut politicis hic non multa inveniuntur. — Certe 
etiam biologia ad multas regularitates et leges pervenit, ut applicatio in medicina 
practica probat. Eventus autem sociales in certo respectu simpliciores sunt quam 
biologici; nam nituntur, in legibus psychologicis,, pro quarum cognitione proprius 
, fons in observatione sui ipsius eonsitit. 

2. Correctiones methodorum partim ut iam Mill 
indicat fiunt per cooperationem diversarum methodorum, nar- 
tim in processu supplente, maxime ope deductionis, a. Hey- 
mans applicat methodos ad inductiones non-causales. 
Tales sunt leges coexistentiae, ut in scientiis descriptivis natu- 
rae occurrunt inter diversas notas speciei. Ibi exceptiones faci- 
lius possibiles supponuntur, ut pro colore avium. Si pro hac re 
methodi Mill applicantur, proxime desunt supposita causalita- 
tis. Sed supponimus, coincidentiam regularem habere causam 
communem, sc. substantiam, quae condiciones variarum proprie- 
tatum in se coniungit. Hoc certe probabilius est quam purus 
casus. Probabilitas auidem minor est. quam in inductionibus 
causalibus, quia conclusio ab eodem effectu ad eandem causam 
proxime solum probabilis est. Sed probabilitas per magnum nu- 
merum repetitionum multum augetur. — Similia universim va- 
lent de legibus inversis causalitatis, de conclusione ab effectu 
ad causam. — Aliae leges spectant eoexsistentiam diversarum 
rerum in spatio et tempore; concluditur ex animalibus notis 
regionis et temporis ad reliqua; quia hic causam in calore (cli- 
ma) et aliis circumstantiis suspicamur. Regularitates mutatio- 
nis linguae generalisantur ultra casus notos; exspectatur re- 
petitio regularis eventuum periodicorum saepe perceptorum, 
denus causalitatis pro hac re nondum notum esse debet, etsi 
hoc probabilitatem augeat. Si supponimus, statum aequalem 
mansurum esse, hoc inde est, quia ex factis concludimus, nullas 
causas pro mutatione adesse. — Successiones non-causales ge- 
neralisantur, quia concipiuntur ut effectus alterius causae com- 


munis. Si dies et nox regulariter in eadem duratione totali in- 
ter se sequuntur, nec dies est causa noctis, nec viceversa ; sed 
consecutioni regulari utriusque subicacet uniformis rotatio ter- 
rae circa axiin, quae hanc alterationem per illuminationem so- 
lis producit. Etiam redit explicatio per causalitatem. 

b. Multo copiosius Sigwart processum induetivum pro duobus casibus diversis 
tractat, quod nempe a determinata causa ad determinatum effectum concluditur, aut 
viceversa a determinato effectu ad determinatam causam. 

1) Assertio, hunc eventum talem effectum habiturum esse : conclusio a 
causa ad effectum. Si ad Aa (i. e. mutationem a corporis A) sequitur Bb, 
quaestio utrum haec sit conexio causalis ex singulari observatione decerni nequit. 

■ legula potius haec est: Si B in pluribus casibus mutationem b ostendit, postquam 
mutatio a alterius corporis praecesserat, in conexione spatii et temporis, supponen- 
dum est, A per suam activitatem a mutationem b in B produxisse. Haec est methodus 
coniuneta convenientiae et differentiae. Si per longius tempus invenissemus, B sine 
suppositione A nunquam hanc mutationem b passum esse, etiam unica observatio 
huius successionis Aa — Bb ius daret, hanc conexionem causalem affirmare (methodus 
differentiae) et lex per ulteriores repetitiones confirmaretur. Ideo semper concludi- 
mus, quando in statu non mutato influxus exercetur et statim mutatio corporis se- 
quitur, hunc influxum mutationem effecisse. Sic simplex observatio nobis persuadet 
scintillam pulverem accendere, corpus ardens pustulam adustione produxisse. In hoc 
nititur vis probans experimenti voluntarie instituti. — Similiter Joyoe: Saepe facile 
causam statuere possumus e. g. quod ambulatione nostra in arena vestigia pedum 
efficiamus. — Erdmann quaestionem ponit, utrum iam unica observatio decidere pos- 
sit, quid conexio causalis sit. Recte respondet: Certe non, si a reliqua scientia nostra 
abstrahimus. Ideo in realitate semper multae praemissae requiruntur. Si eheinicus 
una observatione pondus atomieum gallii universaliter determinat, hoc inde est, quia 
iam scit pondus atomieum pro quolibet elemento constans esse. — Haec expositio 
accuratior est quam illa quam Mill dat, qui ceterum idem intelligit; etiam ipse lon- 
gam experientiam prioris habitudinis supponit, post quam deinde unica mutatio ex- 
perimentum methodi differentiae constituit. Agitur proinde de cooperatione multarum 
observationum, ex quibus ultima ut decisio consideratur. Etiam pro casu Joyee idem 
valet: post multas alias experientias vitae de impressione, quam pedes ambulantis in 
terra faciunt, vestigia concipimus ut effectum ponderis corporis in arenam. — Se- 
cundum Sigwart etiam haec specialis lex causalis proxime hypothesis est, cuius ta- 
men probabilitas intensitate augetur, si alia corpora similia eum B eundem effectum 
ostendunt. Sed persuasio de hac causa destrueretur, si idem effectus etiam sine A 
accideret, (hoc iam transit ad sequentem quaestionem). Hae reflexiones iam mani- 
festant, etiam in simplieissimo casu, quod ad causam effectus coordinatur non tit 
Mill putaverat agi de simplici conclusione ex unica observatione, quae sit demon- 
stratio certa sicut in syllogismo. 

2) Assertio, datum effectum hanc, determinatam causam habere (conclusio 
ab effectu ad causam) multo minus certa est. Saepe enim invenimus, 
eundem effectum a diversis causis produci. Etiam si in nostra experientia propositio, 
quod Aa sit causa Bb nullam exceptionem invenit, suppositio quod Aa sit causa dati 
Bb, primum solum probabilis est. Pro scientifica certitudine multa intercedere debent. 
Eventus per mensuras quantitativas accurate exprimi debet; absentia huius mensu- 
rationis est defectus principalis apud Baoon et Mill. In scientia statui debet, utrum 
quilibet valor Aa mutationem Bb producit, an limites huius effectus dentur; hi li- 
mites per observationem aut experimentum inveniri debent. Dein intra hos limites 
accuratior lex effectus statuenda est. In simplicissimo casu proportionalitatis horum 
valorum supponi potest totam mutationem in A observatam egisse et mutationem in 
B totaliter ad efficientiam A reducendam esse. Solum in formula accurata habetur 
lex in stricto sensu scientiae. Per ulteriorem confirmationem formulae probabilitas 
legis augetur. Per hoc utique solum eventus constans ut expressio necessitatis natu- 

ralis cognoscitur, nondum vires, quae A et B attribuendae sint, aut earum modus 
agendi (Ceterum interdum ut in psycliologia natura lmrum virium certo cognosci 
potest sine mensuratione ■ quantitativa). 

Problema difficilius redditur per complicationem circumstantia- 
r u m . Geneiatim multae circumstantiae ex utraque parte cooperantur. Etiam non 
semper A et B immediate observationi et mensurae accessibiles sunt. Ideo saepe in- 
veniuntur exceptiones; aut non habetur simplex proportionalitas. Turbatio inde ex- 
jdioatur, quod aliae causae Cooperantur. Tunc ulterior inductio iuvat, ut lex compo- 
sitionis effectuum detegatur. Lex simplex est, si effeetus partiales solum quantita- 
tive differunt, ut in motibus (parallelogramma virium). Distinguuntur causae proprie 
efficientes et merae condiciones, quae ultimae pro se determinatum effeetum non ex- 
ercent, sed successum mutant. Si invenitur, post Aa sffiper Bb sequi, circumstantiae 
indifferentes eliminantur, comparando casus, ubi omnes reliquae aequales manent et 
solum una circumstantia quantitative mutatur sine influxu in effectum. Sic quaeli- 
bet circumstantia separata quantitative mutari debet et eius influxus in effectum 
statui. Productum processus est complexus legum, qui dependentiam effectus Bb 
partim a causa A partim ab aliis circumstantiis exprimit. Difficultates sunt, primo 
semper solum unicam circumstantiam mutare, porro circumstantias complete inve- 
nire, cum partim non percipi possint. Processus exhauriens possibilis non est. Alia 
ex parte analogiae nos docent, quales circumstantiae sint indifferentes aut alicuius 
momenti. 

Exemplum: Pulsus globuli suspensi se monstrat esse causa huius motus. 
Potest statui lex quantitativa inter causam et effectum. Mutantur circumstantiae: 
directio mundi, illuminatio, resistentia aeris. Deeurtatio fili monstrat conexionem 
cum duratione oscillationis; aliae circumstantiae examinandae sunt proprietas ma- 
terialis penduli, differentia loci in terra. Omnes illae observationes a conieetura 
de ulterioribus circumstantiis dirigi debent, ut ad bonum exitum veniatur. Ita qui- 
libet eventus apparet ut consequens ex numero legum particularium. Exemplum 
nominatum est specialiter simplex. Circumstantiae hic solum mutant mensuram ef- 
fectus. Saepe accurata formulatio legis causalis solum cum appropinquatione pos- 
sibilis est. Deberemus proprie addere: si nullae circumstantiae mutantes aliunde 
interveniant. Pura methodus differentiae : « Si ABC post se trahit a, non autem 
BC », non . probat, A esse plenam causam pro a ; hoc solum sequeretur, si BC deesse 
posset et tamen a sequeretur. Proxime ex methodo solum sequitur, A esse causam 
partialem pro a. Si e. g. semina in praesentia aquae crescunt, non autem sine aqua, 
non sequitur aquam esse unicam causam crescendi (!). Ergo appropinquamus cer- 
titudini primum, si separamus circumstantias indifferentes et determinamus causas 
cooperantes. Vera seientifica agendi ratio postulat, in ambitu restricto primas sup- 
positiones corrigere per ulteriores comparationes cum factis. Solum ope hypothe- 
sium et constructionis mathematicae strictae leges causales inveniuntur. — Hae 
descriptiones apud Sigwart aliquantulum clarius reddunt, quomodo ad leges scien- 
tificas accuratas progrediendum sit, quae scientiam aedificant et fundamentum sunt 
pro ulterioribus conclusionibus stricte validis. Sed via haec necessaria non est, ut 
in singulari, casu, de causa praeiacentis eventus decidatur; ibi iam cognitio naturae 
ex priori vita sufficientem certitudinem dat pro assertionibus positivis et praecipue 
negativis, e. g. utrum certi effeetus, qui praetenduntur mirabiles, naturaliter ex- 
plicari possint. 

c. Lalande ad doctrinam Mill sequentia complementa addit. Determinatio 
causae non est unicum thema inductionis, ut secundum Mill ap- 
parere posset. Sic propriae leges spectant structuram moleculae, atomi; aliae for- 
mulas mathematicas ut lex gravitatis, refractionis; aut constantes quantitates nu- 
mericas (pondus atomicum, punctum fusionis, calor specificus) ; iterum aliae eom- 
binationes constantes proprietatum in determinato corpore (ehemicae, anatomicae), 
aut repetitiones eorundem processuum, stadia evolutionis. (Etsi profundior investi- 
gatio hic postea ad quaestiones causarum veniat, tamen iam antea habentur per- 
multae regularitates naturales). Porro Lalande ipsum conceptum causae obscurum 


invenit. Si globus, qui metallum pulsat, inde calefit, causa est ultima pars motus; 
ibi causa et effectus confluunt, ut iam Leibmz animadvertit. (In talibus limitibus 
separatio difficilis est; sed motus globi praecedens et motus caloris molecularum 
tamen res diversae sunt. Praeterea in aliis casibus discrimen valde clarum est, si 
e. g. oscillationes corporeae aeris transeunt in excitationes nerveas cliimicas corti- 
cis cerebri, et immo, si hae tunc sunt causae partiales sensationis consciae soni). 
Saepe in complexu condicionum praecedentium de vera causa disputari potest (sed 
tamen interdum ulteriori inquisitione haec controversia deciditur). Multi effectus 
aequales diversas causas habent, ut idem morbus animi. 

Ad rectam applicationem methodorum inductionis observa- 
tor praeprimis sufficiente scientia indiget. Ch. Mercier varia 
exempla explicat. Si observatur vitrum cadere et frangi, ad re- 
ctam explicationem iam scire debemus, vitrum frangi posse. 
Si novus casus legi universaliori subordinatur, haec iam ut va- 
lida constare debet. Ad explicationem ex priori scientia omnem 
etiam causam excludere debemus, e. g. si descensus barometri 
in vacuo crescente observatur. Quando duo eventus simultanei 
habentur, constare debet, hanc simultaneitatem leges puri casus 
transgredi ; ita quoad nebulam et bronchitidem, quae ei ascribi- 
tur. Similia valent de epidemia suicidii in aestate. Secundum 
Lalande 4. methodus mutationum concomitantium proprie om- 
nes alias comprehendit; nam praesentia et absentia ut limites 
apprehendi possunt. 

3. Processus supplementa r-i i ad methodi- 
cam inductivam. 

a. Rationes procedendi ut ad accuratas 
leges veniatur, Jevons accuratius ita describit. Accuratae 
leges cohaerent cum 4. methodo, mutationum concomitantium ; 
supponit statui accuratam quantitatem effectus secundum di- 
versas condiciones, ubi effectus et condicio quantitative varian- 
tur. Simul omnes aliae condiciones immutatae tenendae sunt. 
Interdum hic experimenta collectiva possibilia sunt ; ita radius 
aquae totum cursum obiecti proiecti simul ostendit ; pariter are- 
na in laminis metalli vibrantibus oscillationes ostendit. Si duo 
eventus eandem, periodum sequuntur, coniicere licet conexionem 
causalem. Iam Plinius ita conclusit conexionem inter aestuum 
accessum et recessum ex una parte et positiones lunae et solis 
ad terram ex alia parte. 

Ad corrigendos valores quantitativos iuvat theoria 
mathematica appropinquationis. Singuli valores 
inventi nunquam sunt accurati. Cursus planetae non est ellipsis 
perfecta, iam ob turbationes per alias planetas. Superficies hy- 
drargyri non est perfecte plana, pendulum non est theoretice 
perfectum. Supponimus varias leges perfecte describere effec- 
tum virium, ut quoad vim gravitationis lex quadrati inversi di- 
stantiae, vel lex Dalton proportionum multiplicium. Absoluta 
probatio accurationis dari nequit, etiam non pro constantia ener- 

giae. Sed appropinquatio melior fit, si mensuratio accuratior 
est. Ordinarie observationes ad veritatem paulatim proprius 
accedunt. Investigatores corrigunt id quod antea inveniebatur. 
Ita Newton theoriam planetarum ultra perduxit eo quod legem 
attractionis pro punctis validam ad globos extendit et cum vero 
motu planetarum ut satis convenientem demonstravit. 

Theoria approxiinationis utitur formula : Si y ab x dependet, secundum ma- 
thematicam dici potest: y = a + bx ,-t-cx 2 4- dx 3 + . . . Si tunc x parvum est, su- 
periores potentiae x (x 2 , x a . . . ) pro nostra observatione negligi possunt. Sic ap- 
propinquatio ad veritatem sempei- melior inveniri potest. Applicatio theoriae ap- 
' proximationis etiam est: quod in cooperatione plurium virium quaelibet ut inde- 
pendenter ab aliis agens cogitatur. Attractio inter duo corpora non mutatur per 
praesentiam aliorum corporum. In hoc supposito inductio quantitative excoli pot- 
est. Si duae variationes eidem legi oboediunt, non statim conexio causalis certa est. 
Fortasse discrimen inter duas varietates exsistit quidem, sed nondum detectum est. 
Si' magnitudo causae pro libitu mutari potest, facile determinari potest, quae vera 
causa sit. Sic sonus tint.inabuli in spatio vacuo positi semper fortior lit, si plus aeris 
admittitur. Inter simultaneos valores duarum quantitatum variabilium x et y (causa 
et effectus) proxime formula empirica statui potest secundum formulam modo in- 
dicatam y = a = bx + ex 2 . . . ; interdum tunc prima potentia iam sufficit valo- 
ribus inventis; alias plures potentiae adhibentur. Sed haec non est lex naturalis 
quam quaerimus, sed appropinquatio, sicuti etiam parvae particulae lineae cur- 
vae lineae rectae aequiparari possunt. Formula rationalis quaesita quaerit cone- 
xionem accuratam. Tentantur formulae convenientes, attenduntur illustrationes 
graphicae. Plerumque iuvat coniectura de aequatione correspondens reliquae no 
strae scientiae. Sic in commutatione energiarum inter se directa proportionalitas 
exspectanda est. Si effectus iam acquisitus effectum sequentis afficit, forma expo- 
nentialis exspectanda est; si directio causae influxum habet, functio trigonometrica; 
si influxus in spatio diffunditur, quadratum inversum distantiae. 

b. Applicatio deductionis abstrahendo a suo valore directo est sup- 
plementum maximi momenti pro methodica inductionis. Geyser : Inductio et dedu- 
ctio semper se concomitari debent. Completa suppletio deductionis per inductionem 
apud Baeonem falsa erat. Inductio ducit ad legem universalem' hypotheticam; ex 
ea deducuntur eventus futuri, conclusiones dein comparantur cum realitate et inde 
lex aut confirmatur aut corrigitur. — De hac methodo deductionis iam locuti su- 
mus apud hypothesim. Hic solum de eius applicatione ut complemento inductionis. 
— Goblot: Hypothesis est lex, quam suspicamur et cuius valorem ex factis inqui- 
rimus. Factum contrarium illam destruit; factum conveniens eam nondum probat, 
cum etiam aliae hypotheses sufficere possint. Interdum agitur solum de duabus pos- 
sibilitatibus, inter quas dein experimentum crucis decidit. Hypothesis saepe est 
analoga: relatio quae pro certis obiectis demonstrabatur, tentaminis gratia ad. alias 
transfertur. 

Doctrina Mill in hoc puncto clarissima est. Methodus deduc- 
tiva est methodus principalis pro inquisitione phaenomenorum 
complicatorum naturae. Tres gressus sunt : Inductio directa, 
derivatio syllogistica et confirmatio per experientiam (« verifi- 
catio » quae dicitur). Pro methodo leges singularum causarum 
primum cognosci debent, id quod experientiam supponit. Sic 
pro phaenomenis socialibus leges actionum humanarum primum 
nosse debemus ; elementa earum reducuntur ad inductionem cum 
suis methodis, quantum fieri potest cum casibus, ubi unica so- 


lum vis agit. In eventibus physiologicis hoc vix possibile est; 
potius in legibus spiritus et humanarum actionum. Facta psy- 
chologica utilia sunt. Tunc secundus gressus : Ex legibus causa- 
rum deducitur quosnam effectus data combinatio causarum pro- 
ducere potest. Obiici potest, agentia ignota cooperari; legem 
quantitativam cuiusvis causae non certam esse. Hic tertius gres- 
sus iuvat: Examinatio, sine qua omnia alia suspiciones sunt. 
Sic theoria motuum coelestium apud Newton inde confirmaba- 
tur, quod ad leges Keplerianas ducebat. Hoc modo casus com- 
plexi fiunt confirmatio legum ipsarum, si analysim implent. 
Huic methodo debemus maximas praestationes in explicatione 
naturae, theorias, quae externos eventus naturales in paucas 
leges comprehendunt, quae directe detegi non poterant ; sic mo- 
tus coeli. 

Jevons maxime momentum hypothesis urget.' Eeeta ratio procedendi inducti vu 
est, ex factis formare hypothesim ad explicationem eamque examinare. Ad hoc 
tota prior scientia cooperari debet. Mera tentamina non multum iuvant, ut vetus 
alehymia monstrat. Sic non perveniebatur ad veram perspicientiam naturae. Bacon 
perperam putavit, veram methodum inductionis esse colleetionem factorum et ab- 
stractionem legum universalium ex iisdem. Sed apud magnos investigatores naturae 
praevalebat deductio; experimenta solum veritatem assertionis hypotheticae exa- 
minare volunt. Mill in sua doctrina sibi contradicit eo quod ex una parte hypothe- 
ses et earum comprobationem postulat, ex alia parte omnem deductionem inutilem 
reputat (Hic error vere quidem apud eum invenitur; est tamen magis error acci- 
dentalis, qui non impedit, quominus methodos recte describat). Bona hypothesis cum 
factis convenire debet; permittere debet, nova facta derivare, quae examinari pos- 
sunt. Hypothesis determinata ess debet et optimum est, si computationem mathe- 
maticam admittit. Probabilitas crescit cum numero comprobationum. In his theoria 
vorticum Cartesii non satisfaciebat. Non permittebat accuratam computationem mo- 
tus planetarum. Newton solum haee contra eum obiicit. Si duae theoriae oppositae 
eadem facta explicare volunt, experimentum crucis inter illas decernit. Tale experi- 
mentum in doetrina lucis decidebat contra theoriam corpuscularem ( Newton ) et 
pro theoria undulationis ( Hmyghens ). 

M. Keynes adiungit. Iam secundum Bacon et Mill demonstratio empirica cer- 
tam probabilitatem initialem ex analogia ortam supponit, quae tunc per meethodos 
inductionis augetur. In progressu scientiae dein probabilitas ex analogia tam magna 
fleri potest, ut iam paucis casibus comprobantibus indigeat. lure etiam Bacon iam 
advertit, numerum formarum simplicium (i. e. proprietatum) et diversitatum rerum 
parvum esse; hoc omnis conclusio ex analogia supponit. — Stebbing : Hodie theo- 
riae sufficientes solum expeetantur ex hypothesibus in accuratioribus expressionibus 
quantitativis. In physica exculta methodi Bacon et Mill nullam iam utilitatem ha- 
bent. Hodierna experimenta accurata suadentur per derivationes mathematicas et 
in' quolibet gradu per reflexiones theoreticas examinantur. 

Complectendo : Lutande ad doctrinam methodi ex- 
perimentalis : Iam Cl. Bernard effert spiritum inventionis, de- 
terminismum, confidentiam versus facta, libertatem spiritus re- 
late ad novas intnitiones attrahentes, technieam verifieationis, 
experimentum crucis. Omnis conclusio pertinet ad genus syllo- 
gismi. Principalis methodus est hypothesis. Scientia non solum 
passive facta colligit et exspectat, usquedum aliquis ea ad legem 

comprehendat ; sed observationes potilis sunt responsa ad quae- 
stiones anteriores. Auxilia inventionis sunt analogia, ut inter 
sonum et lucem ; dein simplicitas legum naturalium ; omnis enim 
explicatio simplificatio est. Hypothesis primum per experimenta 
examinari debet, aut si possibile est, per experimenta in cogi- 
tatione. Sic iam Galilei probavit, corpus non cadere posse cum 
celeritate, quae a suo pondere pendeat. Inspiciendum est, quo- 
modo hypothesis se habeat ad nostram scientiam totalem, quid 
experimentorum iam praeiacet. Tunc realitas ipsius hypothesis 
comprobanda est ; ad hoc inservire potest eliminatio negativa, 
exclusio eius, quod experientiae contradicit. Methodus positiva 
confirmat hypothesim sub diversis condicionibus. Applicatio 
eius est convergentia numerorum inventorum ex diversissimis 
fontibus. Talis e. g. exsistit pro numero molecularum corporum 
aeriformium : ut ex viscositate corporum aerif ormium, ex motu 
Brown, ex colore caeruleo coeli, ex opalescentia et multis aliis 
rebus. 

Quae diximus, considerant media fundamentalia pro aedificatione scientiarum 
realium, maxime methodos formales. Applicationes ad diversa problemata materia- 
lia in evolutione scientiae, ut formatio conceptuum scientiarum naturae, iudiciorum 
rectorum etc. pertinent ad doctrinam scientiae, ad methodologiam sensu strictiori, 
ad quam nunc transimus. 


Liber IV. 

De Methodo. 


Introductio. 

1. Methodus in genere est via seu ratio aliquid facien- 
di, seu ordo servandus in operationum serie disponenda, ut ad 
finem praestitutum perveniatur. Relate ad logicam igitur est 
modus ordinatus procedendi in mentis operationibus, ut earum 
unitatem assequamur ( Frick ).' — Jevons: Methodus est talis 
ordo in partibus tractatus, ut totum facile intelligatur. — Quid 
speciale obiectum methodologiae in logica sit, patebit ex com- 
paratione eius quod hucusque vidimus cum eo quod inquiren- 
dum restat. In' doctrina conceptus (libro I) diversae divisiones 
conceptuum, eorumque relationes ad invicem indicatae sunt. 
Nondum tunc inquisivimus, quaenam genera conceptuum pro 
fine investigationis scientificae quaerendae sint, quae species 
notarum (proprietatum) maioris momenti sint, secundum quos 
modos combinationis conceptus compositi construi possint et 
debeant. Certe methodologiae logicae munus non est, singulos 
conceptus et conceptuum combinationes pro diversis scientiis 
proponere; hoc est officium singularum scientiarum. Hic solum 
investigabimus proprietates et regulas universales, quomodo 
conceptus in scientia formandi sint. In 1. libro doctrina divi- 
sionis et definitionis iam aliquantulum attingebat quaestiones 
methodicas. Sed discrimen fundamentale conceptuum idealiuui 
et empiricorum tunc nondum accurate tractavimus, id quod 
nunc faciendum restat. — Similiter in doctrina iudicii et ratio- 
cinii solum elementa formalia, pure theoretica consideravimus. 
Non tunc agebatur de variis modis, quibus ad iudicium perve- 
nitur aut de supremis praemissis ratiocinii. G eneratim enim 
investigatio scientifica non absolvitur per particularia theore- 
mata et argumenta; sed postulat ingentem numerum compara- 
tionum, constructionum, argumentationum. Praescripta autem 
generalia horum omnium methodologia logicae comprehendit. 
Ipsa enim monstrat, quomodo singulae veritates cum suis ar- 
gumentis in maiore quodam systemate uniantur, ad aedificium 
sc. alicuius scientiae. 

Sigwart problemata methodologiae ita evolvit: Partes antecedentes logicae exa- 
minant activitates intellectuales iudicii, postulata universalia quibus iudicia vali- 
ditatem universalem acquirant, ita ut conceptus prorsus determinati sint et iudicia 
bene fundata. Praesens vero methodologia inquirit, quomodo haec postu- 
lata impleantur. Sic conceptus determinatus supponit formationem concep- 
tuum secundum uniformem regulam, et conceptus perfectos, ut assertiones ab omni- 
bus eodem modo intelligantur. Inquirendum igitur est, quaenam iudicia suam ra- 
tionem iam in se portent aut quomodo secus probanda sint. Magnam partem nostro- 
rum conceptuum nobis sensus suppeditant per imaginem mundi ordinati in spatio 
et tempore. Generatim enim finis cogitationis humanae est imago mundi quam ma- 
xime completa; quoad spatium vellemus -omnia videre in recto suo loco; quoad tem- 
pus imago completa historiae mundi appetitur. Medium ad hos fines aceomodatum 
est systema completum conceptuum, in quo omnia obiecta perceptionis ordinata 
praeiacerent secundum similitudinem et differentiam: ergo elassificatio totius campi 
perceptionis cum firma designatione in lingua, eum terminologia scientifiea. Ex ea 
omnis eventus, omnis relatio accipit suum locum logicum in ambitu nostrorum con- 
ceptuum. Praeterea cognitio perfecta postulat, ut necessitatem huius ordinis per- 
spieiamus, tam pro divisione eius coneeptuali, quam pro ordine secundum spatium 
et tempus. Similes quaestiones ac de rebus valent etiam de eventibus. Etiam hic 
inquirimus necessitatem eventuum. Hunc finem nostrae cognitionis per se acquiri posse, 
est postulatum nostri appetitus eognoscitivi ; sine illa possibilitate hic noster ap- 
petitus sensu careret. Ex historia scientiae etiam discimus tentamina sueeessiva, 
ut ad conceptus et iudicia logice perfecta et finibus cognitionis accomodata per- 
veniatur. Multiplicitatem quidem singulorum processuum scientiarum praxis nos 
docet. Logica autem certitudinem processuum iam inventorum augere studet, eo 
quod momentum, limites applicationis, significationem effectuum eius quod ita in- 
ventum est determinat. 

Objectiones. Aliqui logici putabant, finem methodologiae impossibilem 
esse. Ita Jevons: Difficulter regulae generales statuuntur. Sic plerumque non acqui- 
runtur nisi postulationes tautologicae : e. g. nihil superfluum esse debere, nihil de- 
ficere, singulas partes inter se concordare debere, nihil tractandum esse, quod pro 
obieeto inutile sit, transitum aptum inveniendum esse, etc. Hoc. autem non multo 
plus dicit, quam « debemus omnia facere, quae facienda sunt », id quod non ulterius 
determinatur. Joyce addit, iam quamlibet scientiam propriam methodologiam ha- 
bere. — Tamen etsi aliquae regulae introductoriae satis evidentes appareant, idem 
dici potest de supremis legibus cogitandi in logica iudicii, vel de primis principiis 
particularium scientiarum; et nihilominus ordo et conexio scientiarum postulant, 
ut illa non praetermittantur. In ulteriori vero decursu logicae regulae sponte ma- 
gis determinabuntur et varia tentamina inepta refutantur, quae interdum facta 
sunt. Porro etsi singulae scientiae iure suam methodologiam habeant, inde non ex- 
cluditur, etiam universalem doctrinam scientiae, nempe logicam id conquirere quod 
in scientiis particularibus commune est et in proprio tractatu proponere. Utrum 
operae pretium sit, ut inde totus liber logicae formetur, ipse successus huius labo- 
ris ostendet. Verum est, multa systemata logica, non solum vetera, hanc partem . 
logicae negligere. Sed aliae logicae eam fuse excoluerunt. Apud Sigwart e. g. di- 
midiam partem logicae format; similiter apud Wmndt. Aliquas partes ex hac ma- 
teria fere omnes logicae maioris extensionis praebent, ut Mill ; immo Jevons ipse, 
qui solum ex ea partem prineipalem facere non vult. 

2. Divisio methodologiae. 

a. Successio capitum progreditur, ut facile patet, ex simplici ad 
magis compositum. In primis capitibus consideramus media ad novas veritates in- 
veniendas aut probandas; tales sunt e. g. lex scientiae naturalis, ut lex motus pla- 
netarum, aut theorema mathematicum,' ut congruentiae triangulorum aut theore- 
ma binomiale; aut thesis philosophica, ut libertas voluntatis humanae aut discri- 
men essentiale activitatis intellectivae et sensitivae. Has methodos in certa exten- 
sione iam votus logica describebat, sed fere solum in scientiis nprioristicis ut ma- 


thematica. Logica recentior id ulterius excoluit, quod pro aedificatione scientiarum 
empiricarum fundamentale est. Aliud caput tractabit methodum controversiae de 
aliqua propositione, media illam impugnandi aut contra obiectiones defendendi. 
Aristoteles in hac materia principaliter describit disputationem scientificam, quae 
ore fit. Simul tractat argumentationem mere probabilem, quam dialecticam ap- 
pellat. Processus eo spectantes et argumentationis et refutationis describunt eius 
libri de Topica. Disputatio pro fine ediscendae philosophiae a veteri logica omni 
tempore excolebatur. Topica simul continet essentiale supplementum ad syllogi- 
sticam aristotelieam. Finis cui tota logica servit, se. scientia completa erit ob- 
lectum ultimi capitis. Agitur in eo de coniunetione omnium mediorum cogitatio- 
nis ad proponendam totam materiam nobis notam de determinato obieeto alicuius 
scientiae. 

b. Diversitas methodorum ad inveniendas singulas ve- 
ritates est obiectum capitis primi. Quaestiones prin- 
cipales hic sunt formatio scientifiea conceptuum et probatio 
iudiciorum certorum. Sigwart : Acquiri debent conceptus per- 
fecte determinati. Pro hoc fine repraesentationes nobis datae 
in sua elementa resolvendae sunt et coniunctio horum elemen- 
torum secundum regulas probatas procedere debet. Hinc viae 
examinandae sunt, quomodo ad inventionem completam omnium 
elementorum simplicium veniamus et ad consonam illorum fixa- 
tionem in lingua ; porro ad formulas et regulas synthesis (com- 
positionis) eorum. Windelband : Obiecta nunquam immediate 
data sunt, sed per formationem syntheticam conceptus produ- 
cuntur. Sic mathematica suas quantitates non habet in experien- 
tia, sed per constructionem aedificat, et tamen’ veritates inventae 
per haec obiecta determinantur. Etiam in scientiis empiricis rea- 
litas non ut talis recipitur, sed quando ex perceptionibus con- 
ceptus fiunt, habetur selectio et nova formatio. 

Sigwart pergit : Secundum problema est formatio iudicio- 
rum perfectorum et certorum, quae aut in se evidentia sunt aut 
ex aliis derivantur. Hoc opus facilius est pro iudiciis analyticis 
et stricta deductione; difficilius pro indicio perceptionis, quod 
processus indirectos includit et inductionem. Ceterum formatio 
conceptus et inventio iudicii non independenter inter se progre- 
diuntur. Omnis enim synthesis conceptus etiam continet iudicia, 
quod nempe certa elementa inter se cohaereant. 

Ergo summatim: In 1. capite methodologiae tractamus formationem 
iudicii in campo deductionis et inductionis; in 2. capite deductiones scientifieas 
intra scientias reales; in 3. capite topicam aristotelieam et doctrinam disputatio- 
nis; in 4. capite essentiam et divisionem scientiae. Pro prioribus duobus capitibus 
fons principalis est logica a Sigwart scripta. 

■ . Caput 1. 

Methodi ad inveniendas veritates. 

§ 1. Inventio elementorum conceptus. 

8 igwnrt : -fundamenta huius rei sunt plurimae repraesentationes diversae, quas 
habemus. Eas comparando adipiseimur elementa per actum abstractionis, quo e. g. 
colorem. rei ab eius forma in cogitatione separamus. Alia elementa, quae ab omnibus 
agnoscuntur, sunt conceptus relationis, ut repraesentationes (sensu latiore voeabu- 
lunv sumendo) aequalitatis, identitatis, diversitatis; cito advertimus differentias 
obiectorum, eorum mutationem, habemus conscientiam multitudinis repraesentatio,- 
num etc. et de omnibus his assertiones proferimus. Sigwart ut elementa conceptuum 
ex ordine tractat: numeros, repraesentationes spatii, repraesentationes temporales, 
sensationes simplices, repraesentationes^motus, mutationem qualitativam, conceptum 
rei, conceptum causae, elementa psychologica. Haec enumeratio sufficere potest, ut 
conspectum de gravioribus elementis conceptuum acquiramus. 

■1. Conceptus numerorum perfecte determinati sunt et universaliter 
validi. Numeras plus est quam mera pluralitas sensationum. Pura successio sensa- 
tionum nondum est repraesentatio successionis et haec nondum est repraesentatio 
numeri eius. Repraesentatio pluralitatis supponit, quod transitionum conscii simus: 
pro unitate conscii esse debemus actus circumscripti repraesentationis, e. g. lapidis. 
Numerus non est mera multitudo; neque est mera abstractio a quadam multitudine, 
sicut quando rubrum a corpore in conceptu separamus. Ita non possumus, conside- 
rantes multitudinem 20 margaritarum mera abstractione elementum 20 acquirere. 
Series naturalis numerorum (1, 2, 3 . . .) oritur per seriem definitionum, quae indicant 
significationem nominum numeralium ; nempe : 2 = 1 + 1; 3 = 2 + 1; 4 = 3 + 1 etc. 
Helmholts: Numeri sunt series signorum arbitrarie electa, ope cuius omnis nume- 
ratio obiectorum fit. Heymans loquitur de coordinatione obiectorum numerandorum 
ad nomina numeralia; solum complexio accedere debet.. Id quod numeratur sunt 
obieeta, quae sub certo respectu ut aequalia ponuntur, ut unitates ideales. Finis nu- 
merationis rerum est mensura obiectiva seriei. 

Numeratio. Series naturalis numerorum 
est series, in qua omne membrum consequens unitate maius est 
quam praecedens, id quod per definitionem numerorum enuntia- 
tur. Omne membrum seriei etiam edicit, quotum seriei ipsum 
sit : 10 (decem) est simul decimum membrum seriei numeralis ; 
pariter exprimit, quot membra huius seriei incipiendo a primo 
iam percurrimus. Obieeta multitudinis (e. g. globorum) nume- 
rantur eo quod percurruntur, et cum quolibet ex ordine nomina 
numeralia seriei naturalis numerorum coniunguntur. Numerus, 
qui ad certum obiectum nominatur tunc dicit, quotum seriei hoc 
obiectum sit (forte sextum) et simul quot obieeta usque eo nu- 
meravimus (sex). Unitas plerumque est species quaedam, quae 
in lingua nomen suum habet (baculus, faba) ; sed interdum est 
genus' sat altum; numeramus forte res solutas, quas in itinere 
nobiscum ferimus, non attendendo suam diversitatem ; .umbracu- 


lum, pileum, paenulam, peram viaticam, ut 4 obieeta. — Per 
numeros dantur casus relationis « plus aut minus » etc. (5 est 
plus quam 3). — Ampliationem conceptus numeri ad numeros 
negativos aut fractos etc. inquirit arithmetica. 

2. Elementa repraesentationis spatii.- Con- 
ceptus geometricas supponit repraesentationem iam praesentem 
spatii. Qualitas eius fundamentalis est continuitas. Lingua di- 
stinguit diversas formas et figuras, superficiem a corpore, lineam 
a superficie, punctum a linea ; pariter diversas directiones et 
distantias. Homines necessario spatium cogitant immuta- 
bile ; si formae corporis in motu mutantur, non ideo mutamus 
nostram apprehensionem spatii, sed solum nostram apprehen- 
sionem firmitatis corporis. 

Sigwart putat, spatium apprehendi ut factum et non explicari posse, quod spa- 
tium nobis immutabile appareat. — Hoe solum dici potest de extensione; de spatio 
nutem verum non est; nam spatium solum est abstractio ex reali extensione corpo- 
rum visorum, eoniuncta euin fictione, illud esse quasi vas quietum, quod a corporibus 
impleatur et iam antea adfuerit. Wundt: Spatia superiora geometriae non-euelideae 
(se. spatia 4, 5 etc. dimensionum) non sunt intuitiones, non possumus illa repraesenta- 
re, sed solum conceptu cogitare. Pomaare asserit : si corpus formam mutat, hoc etiam 
ita repraesentare possumus, obiectum constans mansisse et spatium suas proprietates 
mutasse, aesi independenter existeret. — Hoc teneri nequit : proprietates spatii non ad 
libitum mutantur, ut coordinatae, sed sunt factum experientiae ; non spatium reprae- 
sentatur, sed obiectum spatiale. — Accuratius potius dicendum est: spatium ut tale 
fictio est; solae extensiones corporum realium reales sunt; tunc totalitas harum ex- 
tensionum abstrahitur a corporibus ut extensio cogitata realis, et ipsa tune corpori 
opponitur quasi alia res, sc. res, quae per totalitatem corporum impleatur. Sieuti 
hoc vas, ita etiam eius immutabilitas est ens rationis, non realitas. 

Mensu ratio ne relationes partium spatii determina- 
mus. Mensuramus aequalitatem duarum longitudinum, eas iuxta 
se invicem collocando, et observando, utrum una alteram excedat. 
Quod in mutatione loci corpora ut talia non mutentur supponi- 
mus, partim quia rationem pro opposito nullam habemus, partim 
quia hoc experientia confirmatur (in corporibus solidis). In men- 
suratione coincidentia absoluta duarum longitudinum certa non 
est (pro nostra cognitione), sed solum id quod differentiam non 
percipimus. Differentia magnitudinis solum ita determinatur, ut 
numeri indicentur, qui certam relationem magnitudinis edicunt 
(e. g. longitudo A aequivalet 2, 7 quantitatibus longitudinis B). 

3. Elementa repraesentationis temporalis 
Elementum (ut punctum temporis ; vel linea seu duratio tempo- 
ris) iam in omnibus eventibus habemus, quos ut proprios status 
subiectivos experimur. Tempus est pars inseparabilis omnium 
nostrarum repraesentationum. Repraesentatio temporalis unam 
solum dimensionem habet. Obiectiva significatio temporis in op- 
positione ad subiectivismum Kantii a communi cogitatione agno- 
scitur (Wundt). Per abstractionem ex repraesentatione tempo- 

rali acquirimus durationem, eius longitudinem maiorem aut mi- 
norem, ordinem prioris ant posterioris. Tempus est continuum 
uniforme, punctum temporis est limes in eo. Ut magnitudo de- 
terminata tempus apparet ope numeri (loealisatio in linea tem- 
poris, ascribendo diem; longitudo temporis in horis, minutis, 
secundis). Motus periodici regulares occasionem dant ad men- 
surationem temporalem obiectivam. Mensura longiorum tempo- 
rum mensuratur in mensuris derivatis ; adhibentur sc. mensura- 
tiones spatiales, supponendo longitudini aequali percursae cor- 
respondere aequalem magnitudinem ducationis temporalis. 

4. Conceptus motus supponit pro sua determinatio- 
ne reflexionem de coniunctione repraesentationis spatii et tem- 
poris. Repraesentatio quidem motus nobis empirice data est, 
sed conceptus eius quantitative determinatus non ex mera ap- 
prehensione sensitiva desumi potest; abstractio nobis dat solum 
conceptum universalem motus, ut mutationis loci in tempore. 
Ita tamen non pervenimus ad claram separationem in partes aut 
ad claram apprehensionem differentiarum. Solum consideratio 
mathematica motus ducit ad conceptus firmos immutabiles (e. g. 
3 centimetra in secunda). Primum enim via alicuius puncti at- 
tendi debet, per quod solum cursus motus ut linea accurate de- 
terminatur. Solum ita acquirimus ideas motus rectilinei aut cir- 
cularis. 

Similiter res se habet in apprehensione celeritatis ; experientia nobis pro 
hac re solas rudes differentias dat, priusquam mensuratio relationis spatii et tem- 
poris accedit. Solum hoc modo nobis datur tota multiplicitas phaenomenorum, quae 
ex natura numerorum et magnitudinum sequuntur, pro qua re perceptio sensitiva non 
sufficeret. Sic primum cognoscimus e. g. motum uniformiter acceleratum, cuius leges 
primus Galilei invenit. Hic igitur reconstructio conscia rei datae ex elementis sim- 
plicibus determinatis unicum medium est, ut ad elementa firma, non ambigua per- 
veniamus. 

5. Sensationes simplices. Elementa simplicia hic facile inveniuntur, 
eo quod obiecta spatialia ita dissolvuntur, ut solum eandem sensationem producant. 
Sed dantur differentiae individuales in extensione, in acumine discriminum etc. 
lam experientia ordinaria distinguit classes sensationum secundum diversos sensus, 
quamvis hoc in inferioribus sensibus difficilius fiat. Etiam intra eandem classem 
colorum lingua distinguit varias differentias, quas propriis nominibus discernit. 
Pro differentia intensitatis sensationis scientia adhibet mensuras obiectivas. Sic 
calor determinatur per thermometrum supponendo differentias intensitatis sensatio- 
nis differentiis proprietatis obieetivae rerum correspondere (sc. motui minimarum 
particularum diversae velocitatis). Augmentum in thermometro observatum consi- 
stit in simplici extensione spatiali ideoque facile mensuratur. — - Hinc pro determi- 
nanda intensitate magnitudinum sensitivarum reducimur ad magnitudines spatiales 
et numeros, pro qua re certae suppositiones de conexione causae et effectus fieri 
debent (ut postea explicabitur). 

Haec expositio secundum Sicjwart data solum ut quaedam 
rudis approximatio consideranda est. Diverso calori obiectivo 
corporis solum intra certos limites correspondent sensationes 

caloris, intra alios limites sensationis frigoris, quae qualitative 
a prioribus diversae sunt. Intra hos limites differentia intensi- 
tatis sensationis subiective determinatur statuendo limen dif- 
ferentiale, ut psychologia experimentalis docet. Yalores sub- 
iectivi ita inventi deinde cum correspondentibus stimulis obie- 
ctivis in tabulam coniunguntur et postea ex stimulo magnitudo 
sensationis derivatur. 

Difficilior etiam est determinatio conceptualis qualitatum sensa- 
tionum. .Lingua distinguit certum numerum colorum per propria nomina. Sed limi- 
tes, intra quos certum nomen valere censemus, pro diversis individuis non absolute 
coincidit. Practice sufficiens remedium est mensurare stimulos eorrespondentes, forte 
determinando lineas in spectro, inter quas certum nomen coloris communiter agnosci- 
tur; ita determinata qualitas coloris definitur per undulationes aetheris; similiter alti- 
tudo soni definitur per numeros oscillationum. Determinatio accuratior igitur acquiri- 
tur per aliena media, ut reductione ad discrimina causarum obiectivarum, quae men- 
surari et numerari possunt. — Etiam haec expositio solum appropinquationem conti- 
net. Stimuli enim et qualitates eoiorum e. g. multum discrepant; idem flavum causas 
valde diversas in stimulis habere potest. Determinatio qualitatis secundum psycliolo- 
giam, subiective determinanda est; sic qualitas colorum secundum Ostwald compara- 
tione et subordinatione in scalam 100 graduum circuli colorum ordinatur. 

Mutatio qualitativa in tempore determinari debet, sicut pro motu lo- 
cali. Discrimina qualitatis et intensitatis, quae continuo in tempore inter se sequun- 
tur, comprehendi debent. Deinde eadem discrimina mensurari et cum decursu tem- 
porali coniungi debent. Immediata apprehensio sensitiva hoe non sufficienter per- 
spicit. Pro conceptibus firmis igitur iterum reconstructio idealis necessaria est, eo 
quod intensitates et differentiae qualitativae in initio et fine mutationis accurate 
determinantur et decursus alterationis in curva geometrica illustratur, in quantum 
hoc fieri potest. Exempla sunt mutatio uniformis claritatis lucis aut altitudinis 
soni. 

6. Conceptus rei seu substantiae. Supponi- 
mus res quae proprietates habent et mutantur. Quid hic concep- 
tus continet et quomodo logice perficitur! Ordinaria perceptio 
(externa) per rem designat ipsum obiectum, quod se manifestat 
ut figura circumscripta et in tempore perdurans. Maxime im- 
mutabilitas figurae et motus localis id est, quo certum corpus ab 
aliis rebus separatur. Plerumque figura per visum aut tactum 
apprehenditur. Suppositum principale est, id quod in eodem loco 
spatii videtur et tangitur esse eandem rem. Sic diversae quali- 
tates sensitivae nobis apparent ut proprietates eiusdem rei. Ad 
hanc unitatem sensationum disparatarum accedit cogitatio rem 
exsistere. Conceptus igitur vulgaris continet 1) comprehensio- 
nem temporalem seu durationem rei ; 2) limitationem spatialem, 
unitatem ; 3) coniunctionem sensationum visus et tactus qua hae 
qualitates fiunt proprietates eiusdem rei. 

E contrario doctrina Hume et Hili teneri nequit, quae repraesentationem rei 
ad solam eoexsistentiam qualitatum sensibilium reducit. — Tunc deest vinculum 
uniens. Ultimum motivum synthesis est: debemus singula elementa repraesentatio- 
nis coniungere; haec unio autem solum fundata, est, si in obieeto ipso ratio habetur, 
quod sensationes in eodem loco una sint, seu in unitate rei. 

Mutatio rei: Certitudo cum qua mutationem percep- 
tam ut mutationem eiusdem rei apprehendimus, nititur in conti- 
nuitate immediate percepta eventuum in eodem loco spatii, e. g. 
si pars cerae funditur. Etiam quando glacies funditur, -ubi om- 
nes proprietates tunc aliae fiunt, ob continuitatem mutationis 
unitatem rei tenemus; similiter in mutationibus voluminis, in 
organismo crescente, in filo hydrargyri se extendente. Haec igi- 
tur synthesis eiusdem generis est, ac synthesis multiplicitatis 
proprietatum diversorum sensuum. Distinctio rei a suis proprie- 
tatibus contradictionem in conceptu rei removet. Constantia sub- 
stantiae est principium empiricum. Demonstratio eius solum 
possibilis erat, postquam in pondere mensura ad hoc apta in- 
veniebatur. Obscurum manet quomodo unitas rei in mutatione 
determinationum perseveret; in atomis chemicis problema mu- 
tationis realis proprietatum rei inhaerentium solvitur ; similiter 
in reductione physicali mutationum in puros motus. 

Wundt adiungit: Ratio statuendi rem est, quod complexus proprietatum et 
eventuum cum certa constantia unitur. Condiciones sunt separatio in spatio et con- 
tinuitas in tempore. Per abstraetionem separamus proprietates et status a re, ut 
eius quantitatem et qualitatem. In conscientia sui unitas est factum immediatum, 
quod non ex separatione speciali derivatur. — Beeher: Rationes conceptus rei esse 
possunt : proprietates dependentes, quae solum in re exsistere possunt. Conceptus 
substantiae in scientia naturae abstrahitur a figura spatiali, ut aurum. Materia 
apparet constans; species annihilationis ficta meliore observatione refutatur. Ita per- 
veniebatur ad elementa constantia omnium rerum corporearum. 

7. Conceptus causae et efficientiae. Id quod 
aliquid efficit, secundum primitivam nostram apprehensionem 
est res. Efficere est quoddam. facere, quod certo tempore occur- 
rit, per certum tempus durat et in aliam rem dirigitur. Id quod 
efficitur, est determinata mutatio alterius rei, aliquis effectus. 
Praeterea in efficientia hoc continetur, activitatem rei primae 
ingredi aliquo modo in sphaeram alterius rei ; corpus non sponte 
cecidit, sed quia mea manus illud impulit. Non omnis vicissitudo 
regularis inter duos eventus ut causalis consideratur ;. e. g. non 
consecutio diei et noctis ; hic uterque eventus revera a tertio cau- 
satur, nempe a positione periodice mutata terrae ad solem. 

Aliquae Teeentiores scholae philosophicae conceptum causae tollunt. — Sic 
apud Hmnq causa est regularis successio, inter A et B, ita ut ope associationis re- 
praesentatio A repraesentationem B reproducat; hoc dein per aliquem errorem 
refertur ad eausalitatem rei A in B. — Sed haec explieatio non sufficit pro cogi- 
tatione efficientiae. Non enim explicat cur 'sine exceptione pro omni novoi statu cau- 
sam postulamus, et quod universaliter principium eausalitatis ut evidens considera- 
mus. Si vero sine exceptione corvos semper nigros vidimus, non ideo dubitamus de 
possibilitate exceptionis. — • Etiam Kirchhoff reiicit tendentiam quaerendi causas; 
scientia secundum eum non postulat nisi solas descriptiones successionis. — "At hoc 
negaret realem relationem dependentiae, id quod universali persuasioni contradieit. 
Pariter neque sufficit supplere, relationes causales per meras relationes functionales, 
aut resolvere causas in meras condiciones. Verum non est, omnes condiciones idem mo- 


mentum habere. Sic in efficientia biologica condiciones internae maximi momenti 
sunt ( Storrvng ). Etiam efficientia non est transmigratio alicuius rei ex causa; tunc 
ex causa effectus praedici posset, quod non valet (Beeher). 

Examinatio accuratior causae et effectus paulatim invenit continuitatem muta- 
tionis (in spatio et tempore), quae in diversis rebus occurrunt; ideo de eventu lo- 
quimur. Spatha intrat in terram eanique ita removet. Maxime attenditur influxus mu- 
tuus inter subiectum Ego et mundum externum, quod in corpus influxum habere pos- 
sim. Hoc consideratur ut exemplar archetypum omnis efficientiae. Secundum analo- 
giam cum homine efficientia rerum inter se proxime consideratur ut activitas volunta- 
ria, et causa ut animata; id quod in philosophia dein ut falsum cognoscitur. Reprae- 
sentatio efficientiae extenditur. Loquimur de effectu etiam in maiore distantia tempo- 
rali causae, quod e. g. remedium morbum medetur. Ex eo quod nos homines agimus 
quando volumus, oritur conceptus vis, quae est status permanens facultatis acti- 
vae, diversus a momentaneo actu voluntatis. Hoc ad omnes res agentes transferi- 
mus, in quo casu pro voluntate stimulus ponendus est. Etiam in quiete terra exer- 
cet vim attrahendi. 

Fixatio logica conceptus causae. Cum ap- 
prehensio popularis tempus interiacens ante effectum negligat, 
in hac re logica difficultas detegitur. Causa enim eo agit, quod 
effectum producit, utrumque igitur simul esse debet. Porro quae- 
ritur, cur mutatio effecta per longius tempus durare, possit. In 
mechanica pro hac re principium inertiae ( Galilei ) lucem attu- 
lit; secundum hoc principium solum mutatio motus secundum 
directionem aut celeritatem novam causam exigit. Solum in tem- 
pore, in quo causa agit, habetur effectus in sensu strictiori et in 
hac re valet simultaneitas activitatis causae et ortus effectus. 
Praeterea obiectum effectus non est merum passivum substra- 
tum, sed pars rationis totalis, ex qua mutatio percepta oritur. 
Ratio eventus in A et B simul quaerenda est, consistit in cqrta 
relatione utriusque. Haec ratio poni debet in essentia perma- 
nente utriusque substantiae; vis cogitatur ut aliquid immuta- 
bile. — - Evolutio logica conceptus eausalitatis perficitur in de- 
terminatione quantitativa causae et effectus. Mensuratur facul- 
tas efficiendi ex magnitudine effectus quem producere potest. 
iJniversaliter igitur per conceptum eausalitatis. mutationes co- 
haerentes diversarum rerum in unitatem eoniunguntur et ex ra- 
tione unita comprehenduntur; similiter ut in conceptu rei seu 
substantiae id quod in spatio cohaeret et in tempore continuo 
aut perdurat aut mutatur, ad Unitatem rei coniungitur, quae est 
ratio pro coniunctione harum proprietatum. Est principium : 
omne quod est, est res cum proprietatibus et activitatibus. 

Principium eausalitatis, quod pro omni ente novo causam 
exigit, universaliter in scientia agnoscitur. Confirmatio eius vi- 
deri potest in experientia scientifica, quae principium perpetuo 
applicat, ubique causas earumque leges quaerit, et tali modo pro- 
gressus facit. Ultima ratio comprehendens pro hac evidenti sup- 
positione in critica cognitionis examinatur. 

8. Elementa psychologica. Id quod in conscientia immediata sui ip- 
sius invenitur, modo univoco determinatur et exprimitur. Multiplicitas designationum 
in lingua iam probat quod eventus conscii concordi modo distinguuntur. ' — Auxi- 
lium pro analysi eventus interni interdum esse potest, quod eius condicio exter- 
na indicatur. Ita diversi gustus (e. g. vini) distinguuntur in partem odoris et 
partem gustus veri. Analysis psychologica conceptuum intendit distinguere ele- 
menta repraesentationis, quae non iam in varias partes dividi possunt et modum 
"oniunetionis eorum in statibus complexis. Mensura pro intensitatibus et quali- 
tatibus hic plerumque deficit. Ad summum pro intensitate impulsuum voluntatis 
scala diversitatum, quae modo distingui incipiunt, inveniri potest. Plerumque in- 
vestigatores contenti sunt in casibus simplicioribus conscias reddere diversas acti- 
vitates characteristicas et illas ut typos retinere; aut afferunt exempla, ut apud af- 
fectus (Accuratius haec in psychologia explicanda sunt). 

Coni unctio causalis in vita psychica : Sensatio est 
effectus stimuli (accuratius stimulus potius est coneausa deter- 
minans modum effectus, facultas autem sensitiva est causa prin- 
cipalis); repraesentationes se mutuo excitant (secundum leges 
associationum). Pro conscientia nostra relatio ad Ego essentialis 
est. Non possumus apprehendere totalitatem nostrae conscien- 
tiae ut tempestatem seu ut seriem eventuum. Non potest serio 
cogitari dolor, qui neminem doleat, aut cogitatio continua imper- 
sonalis. Si Hume dicit,, se nihil in se invenire nisi eventus, prae- 
termittit ipsum elementum quod nominavit : « in se invenire » 
horum eventuum. Porro scimus nos in decursu temporis nobi- 
scum identicos manere. Si ultra singulos sonos illorum dissonan- 
tiam advertimus, hoc ulterius obiectum aliunde venire debet. 
Solus eventus ut talis hoc non explicat. Hoc solum explicari pot- 
est, si subrectum supponimus, quod oh determinatos even- 
tus dein alios ex se ipso producit. Facultas dicitur illa 
natura subiecti, vi cuius ex se ipso post certos eventus novas 
activitates ponit. Sensationes non pro se in pleno sensu sunt 
causae omnium ulteriorum eventuum, qni ex iis procedunt. Plu- 
res sensationes ex se nondum necessarium faciunt, ut distin- 
guantur. In natura subiecti fundatum esse debet, quod per de- 
lectationem aut contristationem ipsum ad ulteriorem activita- 
tem appetitionis excitatur. 

§ 2. Coniunctio elementorum ad conceptus compositos. 

( Sigwurt ). Processus universalis combinationis elemento- 
rum non datur talis, ut pro omnibus conceptibus valeat. Non 
omnia elementa inter se uniri possunt. Methodus calculi combi- 
nationis hic inutilis est ; nam haec methodus supponit elementa 
eiusdem speciei esse et sensum unionis semper eundem manere. 
Processus rationalis formationis conceptuum potius a condicio- 
nibus naturalibus nostrae cogitationis regitur. Hoc postulat, 
praedicata firma et determinata nostrorum indiciorum invenire ; 

porro materiam perceptionis in quantum fieri potest exhaurire, 
et in conceptibns logice ordinatis exponere. Pro hac re secun- 
dum circumstantias ex duobus punctis oppositis incipi potest : 
pro rebus concretis realibus cum multiplicitate sua indefinita 
data classificari debent; combinatio elementorum hic determi- 
natur per realem coesistentiam (simultaneitatem). In concepti- 
bus vero mathematicis elementa evolvi possunt; hic indepen- 
denter a perceptione externa elementa variantur et uniuntur ; 
hic dominatur constructio conceptuum compositorum. 

1. Formatio conceptuum constructiva in 
scientiis formalibus. Hic schema fundamentalis est 
processus combinationis, progrediens ab elementis ad formas 
semper magis complicatas. In numeris incipitur a simplicibus 
numeris naturalibus. Deinde transitur ad modos computationis, 
additionem, multiplicationem etc. Ad combinationem accedit 
principium, quod eius limites ampliat ; ita in potentiis cum ex 
ponentibus fractis et negativis (a 1/2 , a -3 ). Hoc ducit ad combina- 
tiones numerorum, quae non iam in sensu primitivo intelligi pos- 
sunt. — In geometria synthesis magis complicata est, quia po- 
sitio et magnitudo accedunt ad multitudinem. Formatio concep- 
tus synthetica hic est ortus figurarum spatialium. Constructio 
libere nova excogitat, sequens tamen leges constructionis sim- 
plicissimae. Synthesis geometrica proxime se evolvit in figuris 
circumscriptis. — Elementum motus additur in lineis curvis, 
quae intuitive per motum construi possunt. In ordinatione figu- 
rarum quaeritur percurrere totum ambitum possibilitatum, quae 
per conceptum dantur; e. g. in classi sectionum conicarum. — 
Aliquid aliud est constructio conceptuum per formulas; hae 
praecedunt intuitionem et proxime continent problemata, qui- 
bus constructio geometrica lineae continuae sufficere debet; sic 
res se habet in aequationibus geometriae analyticae. Hoc sine 
claro limite transit ad problemata, quae construere postulant 
singulares formas, quae condiciones omnino determinatas im- 
plent. 

2. Regulae formationis elassificatoriae eoneeptuum 
in scientiis realibus. Hic simplices regulae direetae dari nequeunt, sed 
experientia dominatur. Comparatione dati et abstractione eius quod multis commune 
est, conceptus oriuntur. Pro formatione conceptus scientifici processus incipit a rebus 
singularibus. Hae complete cognosci debent, ut videatur, qui aspectus individuales 
negligi possint, ut conceptus universalis formetur. Hoc initio nondum perfici pot- 
est. Ideo semper cum cognitione imperfecta individui simul duplex problema atten- 
ditur, distinguere infimas species et suprema genera. Proxime supponitur in natura 
fixas formas dari, quae clare distinctae sint. Sola exsecutio docebit, utrum haec 
supposita vera sint. 

a. Praeparatio elassificationis propriae est, statuere d e - 
finitiones infimarum specierum. Clara appre- 
hensio obiectorum postulat determinatam apprehensionem sin- 

gulorum elementorum. Systema scientificum incipit a definitio 
nibns syntheticis, clare determinat conceptns per elementa, sine 
repetitionibus. Si proprietates solum empirice notae sunt, de- 
tectio novarum specierum exigere potest,- ut prior cognitio cor- 
rigatur. Sic res fieri deberet pro homine, si alia entia detegeren- 
tur, quae essent animalia rationalia, sed alterius figurae. Si plu- 
res definitiones possibiles sunt, definitio simplicior et magis in- 
tuitiva praefertur et quae permittit quam plurima iudicia uni- 
versaliter derivare. Ita etiam in geometria definitio circuli ex, 
aequalitate radiorum specialiter bona est, in geometria analv- 
tica illa ex qua omnes proprietates facile derivantur. Quia di- 
versi conceptus supponi possunt (etiam in obieetis idealibus 
mathematicis), determinatio essentiae non facile possibilis est. 
Etiam hic id praefertur, ex quo omnia alia modo quam maxime 
simplici facile derivantur. Pariter apud conceptus empiricos, 
qui crescente nostra cognitione proprietatum et relationum 
mutantur. 

Pariter Witndt : Definitio initio inquisitionis nondum essentiam determinare 
potest, sed contenta esse debet, elementis, quae certam distinctionem ab aliis obie- 
ctis permittunt. In definitione nominali quae dicitur abstrahimus a conexione scien- 
tifica et solum vocabulum ignotae significationis per aliud notum supplemus. Defini- 
tio vero realis quaerit collocationem systematicam unius conceptus intra alios, qua- 
lis est definitio classica ex genere et differentia. Speciatim clara est in multis defi- 
nitionibus geometricis. In scientiis autem naturalibus contenti esse debemus illas 
proprietates assumere, in quarum constantia indicium constantiae conceptualis iacere 
videtur; non volunt indicare essentiam. 

Accuratius hoc Sigwart exponit. Mutabilitas elementeorum 
postulat, ut i n d e f i n i t i o n e m relationes causales 
introducantur. E. g. proprietates hvdrargyri mutantur in aliis 
statibus aggregationis. Illae mutationes, in conceptu includi de- 
bent. Conceptus docet, quomodo proprietates a determinatis 
circumstantiis externis secundum leges dependeant. In entibus 
'organicis non solum status maturitatis considerandus est, sed 
tota evolutio entis. Per hoc tandem problema insolubile fit. Na- 
tura metalli, animalis non exhauriri potest, si omnes relationes 
in eorum conceptum ingredi debent. Etiam talis conceptus per 
multitudinem suarum proprietatum inutilis fieret. Ideo formatio 
conceptus in hoc campo semper abbreviationes intendit, quae 
permittunt partem proprietatum ut vicariam omnium reliqua- 
rum statuere : Quaeritur igitur definitio diagnostica. 
Pro serie notarum alicuius classis unica ponitur, quae huic classi 
soli convenit, ei characteristica est. Haec igitur formatio con- 
ceptus non exigit omne id, quod omnibus obieetis huius classis 
commune est, sed solum characteres quam paucissimos, qui illam 
ab. omnibus aliis classibus distinguunt. Hoc utique praesupponit 
conspectum de magnis partibus scientiae, qui innititur methodis 
inductionis. Initialis formatio conceptus comprehensiva, quae a 

rebus singularibus incipit, est solum ad interim utilis, sub con- 
dicione posterioris correctionis. 

Alia difficultas definitionis seientificae sunt immutationes individuales rare oc- 
currentes a forma ordinaria. Si conceptus solum data comparare debet, etiam hae 
considerari deberent, sicut reliquae formae ordinariae. Sed in elassifieatione nos 
duci permittimus a suppositis de legibus normalibus. Construimus typos perfectos 
et secundum illos singula obiecta mensuramus. De norma iterum sola comparatio 
comprehendens singulorum nos docet. Secundum omnia in campo conceptuum per- 
ceptionis non exsistunt regulae simplices et fundamentales. Omnis certitudo de 
formatione conceptus fundatur in cognitione legum, universalium, secundum quas 
determinatae classes notarum semper coniunetae sunt. 

Et tamen hae leges universales iterum formationem conceptuum supponunt. 
Hinc processus realis est hypotheticus; supponitur possibilitas classificationis ; in- 
cipitur per media insufficientia; proceditur ad inductionem legum causalium; se- 
cundum illas emendantur inventa priorum tentaminum et ita porro (Haec descriptio 
singularis puncti simplicis characteristica est pro natura logicae inductivae). Con- 
ceptus alti ores et universaliores tandem constructionem in auxilium vocant (id quod 
Me non ulterius describimus). 

Pro conceptibus compositis proprietatis, activitatis, relationis iterum perceptio 
docet, quaenam notae compossibiles sint. Relative independentes a conceptibus sub- 
stantiae sunt conceptus relationis; specialiter complicati sunt conceptus psychologici. 

b. Formae unitatis in conceptibus rerum 
(Sigwart). Est discrimen essentiale inter unitatem corporum 
(anorganicorum) et organismorum. Elementa eadem .sunt, non 
autem combinatio. In corporibus anorganicis forma (figura) 
nullius momenti est; habentur partes homogeneae, similiter ut 
in figuris spatialibus. Gartesius ut eius mensuram simpliciter 
extensionem consideravit ; postea ut melior mensura inventa est 
pondus. Aliam unitatem possident figurae individuales, ut cry- 
stalli et formae organicae. In formis inferioribus relatio cau- 
salis determinans est, ut in figura guttae, crystalli; in for- 
mis superioribus conceptus finalis est prin- 
cipium unitatis. Finis oritur proxime ex activitate vo- 
luntatis;, medium tunc finem realiter producit. Iam in instru- 
mentis proprie dictis forma a fine determinatur; finis in cul- 
tro, in machina est principium unitatis ; hic finis efficit totali- 
tatem, cuius intentio perditur, si pars deest. Consideratio cau- 
sae et finis nunquam inter se excludunt, sed se complent. In 
applicatione modo una modo alia consideratio praeferenda est, 
ut ad svnthesim unitatis veniatur. Ubi res notae secundum no- 
tas leges permanenter agunt; effectus causaliter explicari pot- 
est; aliter, si leges notae non sunt et successus permanens 
habetur, ut in organismis. Hic melius totum eiusque exsisten-, 
tia ut initium sumitur et quaeritur, quae media hunc effectum 
realem producant. Sic physiologia procedit. Conceptus finis si- 
mul est medium heuristicum ad inveniendas relationes causales. 
Eius momentum est, ut exprimat unitatem systematis partium, 
ex quarum natura, si solae sumuntur, haec determinata eoniun- 
ctio derivari nequit. 

Becher: Finis maxime invenitur in scientiis spiritus. Est id quod per activitatem 
intenditur, supponit entia animata. Semper exquiruntur fines personarum in histo- 
ria. Fines penetrant habitudinem socialem, industrialem, politicam, iuridieam, reli- 
giosam hominum. In scientiis naturalibus fines apparent in psychologia animalium 
et biologia. Structura et functiones organorum videntur institutae pro finibus, et 
ad hoc determinati ab ente intelligente ; hoc apparet in activitate. Regularitas bio- 
logica etiam invenitur in psychologia. in eventibus, qui non ab intentione humana 
pio ducuntur: in affectu, impulsu, instinctu, facultate memoriae, intelligentiae. Ex- 
plicatio philosophica hic difficultates habet: psyehovitalismus plantis sat magnam 
intelligentiam ascribit; pro tlieismo turbationes finalitatis difficultatem faciunt (hoc 
solum valet, si perperam supponitur, finalitatem in rebus creatis absolutam seu in- 
finite magnam esse debere). 


Conceptus affines (seu huc pertinentes) : Concep- 
t u s individui. Sigwart : Primum motivum statuendi nume- 
rieas unitates est circumscriptio in spatio. Alia ratio est causalis 
influxus, ut in cohaesione partium in fragmento ligni, quod figu- 
ram suam non mutat. Sed haec unitas purum factum est, non 
necessaria est. Hae unitates potius sunt partes, quam vera in- 
dividua. Conceptus individui clarior est, si determinata rela- 
tio. regnat ut in crystallo cum sua firma figura ; accuratius si 
unitas finis, accedit.; et speciatim, si in organismo loco identi- 
tatis materiae continua mutatio habetur et solum forma par- 
tium et totius et certum genus influxus mutui partium manet. 

Conceptus alius affinis est «collectivum» (collectio), 
quod ex diversis individuis consistit; infimo gradu in unitate 
externa,, accidentali, ut in acervo lapidum, in coniunctione ar- 
borum, in serie . collium. Relatio causalis dominatur in syste- 
mate solari. Unitas teleologica maxime tunc habetur, quando 
finis individuis conscius est, ut in societate humana, in repu- 
blica. 


Pi of undiorem significationem conceptus rei, speciei, classis adipiscitur, si compa- 
ratur cum classifieatione, quae affinitatem speeierum perspicere sinit, singulas notas 
secundum distributionem inter se opponit. Ideo doctrina classifieationis doctrinam 
de conceptibus rerum aut conceptibus compositis complet. Per hoc id quod in primo 
libro de divisione diximus continuatur et perficitur. 


3. Classificatio seu divisio, 
a. Eius conceptus. J evons : Classificatio est ordo re- 
rum secundum gradum similitudinis. Omnis classis deberet in 
certa proprietate, quae eius definitionem format, obieeta sibi 
stricte aequalia continere. — Sigwart : Classificatio in sensu 
latissimo est quilibet ordo in forma divisionis conceptus; sic 
colores visibiles dividuntur, soni, formae foliorum. Problema 
solutum, est, si systema divisionum statuitur, quod in infimis 
conceptibus speciei id comprehendit, quod in plurimis pro- 
prietatibus simile est; et id quod maxime diversum est (ut ma- 
teriam et spiritum) in oppositas classes supremas distribuit. 

J evons : Classificatio iam habetur in quolibet conceptu uni- 


versali. Per eam infinitam abundantiam in classes distribuimus, 
et ita spiritui clariorem reddimus, in qua re utique singulari- 
tates tunc minus attenduntur. — Wundt : Divisio quae ad com- 
pletum iudicium disiunctivum ducit, fit classificatio, si concep- 
tus sunt classes universales, in quibus divisio repeti potest. 

Sigwart: In sensu angustiore classificatio spectat substantias secundum concep- 
tum essentiae, aut illas ultimas unitates, quae nobis ut res valere debent. Ad illam 
omnia iudieia perceptionis tandem redeunt. Absolutissimum huius rei exemplar 
esset cognitio, quae omnia in se comprehendit, quae logice perfecta est. Supposi- 
tum omnis systematis elassificantis perfecti est, ut totalitatem rerum perceptibilium 
in perspicuam catenam logicam conceptuum ordinari permittat, in qua a conceptu 
supremo per determinationem secundum notas oppositas proceditur. Expressio per- 
fecta conceptuum essentiae rerum debet simul continere relationes earum causales, 
quae enuntiant, quid res factura esset, si mutuum influxum eum aliis haberet. Clas- 
sificatio optima totalitates omnium rerum in forma evolutionis deductivae ex su- 
premo principio nobis possibilis non est. Ubi ordinatio speeierum infimarum opti- 
me successit, in chemia singula elementa non ut singularitates conceptuum universa- 
lium exponi possunt, sed habemus multiplicitatem non intellectam (Reeentior scien- 
tia in quibusdam punctis hic etiam profundius penetravit). 

Nostra igitur classificatio supplementum esse debet pro divisione illa perfecta 
nobis impossibili, sc. ordinatio logice utilissima, quae cum mediis nobis datis acquiri 
potest. Ipsa non potest omnia in unum schema ordinare velle. Sie materia et formae 
individuales sunt regiones diversae, et in ultimo iterum mundus anorganicus et or- 
ganicus. Porro incipiendum est a rebus perfecte determinatis et concretis. Conceptus 
generici qui inde abstrahi debent, ita formandi sunt, ut: 1) maximum numerum 
iudieiorum universalium possibilem faciant. Sie divisio plantarum secundum colo- 
'«n inutilis esset, sed divisio in monocotylledones etc. utilis est. 2) Divisio permit- 
tere debet ut singularia facile et certo in recto loco collocentur; quam paucissimae' 
notae bene cognoscibiles subordinationem dirigere debent; talis igitur esse debet, 
ut definitionem diagnosticam permittat. 

Iam Mill dicit : Classificatio medium est, quod nostram re- 
praesentationem rerum modo optimo possibili ordinat, ut eam 
in memoria dominemur, et ut novas leges inveniamus. Bona 
classificatio fini intento respondere debet, forte pro usu practi- 
co. Classificatio seientifica possibile reddere debet, ut numerus 
quam maximus assertionum universalium statuatur; hinc spe- 
ctare debet proprietates characteristicas, quae plurimas alias 
proprietates characteristicas post se trahant. 

b. Exsecutio classifieationis in scientiis 
{Sigwart). Classificatio deberet gradus affinitatis naturalis, in 
quantum fieri potest exprimere. Hoc permittit duplex initium 
processuum, a supremo et ab infimo, descensum et ascensum. 
A supremo descendendo quaeritur, secundum -idem divisionis 
principium etiam subdivisiones formare, ut in systemate hin- 
ne fit. Si divisio bona est, in ulteriori descensu semper plures 
notae communes conceptuum inferiorum coniunguntur ; ergo 
convenientia in differentiis, secundum quas dividitur, deberet 
quoque convenientiam in serie aliarum proprietatum indicare. 
Si ab infimo ascenditur, successus in eo apparet, quod nulla 

species separata remanet ; oriri debent classes conceptuum su- 
periorum, quae in coordinatione sub conceptu communi collo- 
cantur. Haec consensio processus a summo et ab imo progre- 
dientis ordinarie , non succedit. Descendendo facile (ut apud 
Linne) pervenitur ad conceptus classium, quarum inferiora, cum 
inferioribus aliarum classium multo maiorem similitudinem 
ostendunt, quam inter se. In ascensu non attinguntur clarae 
oppositiones, quae classes coordinatas separant. Tunc aliquod 
systema medium quaeritur. 

Aliqui praeferunt classificationem secundum typos’ (ita Jevons ) ; 'non formant 
determinatas classes, quae stricte omnia obiecta includunt aut excludunt, 'sed' inter- 
dum statuunt exemplaria typica, et circa haec omnia alia ordinant, quae iis propiora 
sunt, quam omnibus aliis typis. Sed hoc logice clarum non est. Classis necessario 
definitur per determinatum numerum proprietatum; si una deficit, non iam est haec 
classis. Typus autem individuum est, non "classis; nullum aliud obiectum ei perfe- 
cte aequale esse potest. Si autem a proprietatibus individuis abstrahimus, et nume- 
rum proprietatum sumimus, in quo diversa obiecta aequalia sunt, habemus classem. 
Si aliquot obiecta in aliquot punctis aequalia sunt, alia in aliis, omnis specialis 
classis proprietatum specialem classem constituit. Ideo conceptus elassifieationis 
secundum typos logice obieetionibus subiacet. — Sigwart typos aliter definit. Dan- 
tur typi naturales rerum affinium et inter se similium, quae nullum conceptum ge- 
nericum admittunt, qui eorum cohaerentiam exprimat. Maxime si differentiae magis 
quantitativae sunt, saepe typis contenti esse debemus, qui quidem saepe per membra 
interiaeentia coniunguntur. 

c. Alia postulatio bonae divisionis est, ut f a c i 1 e m e t 
securam subordinationem rei singularis in ea per- 
mittat. Quaeritur infima species, cui individuum subordinan- 
dum est. Brevissima via esset, si quaelibet species haberet suas 
notas characteristicas facile cognoscibiles : definitio cha- 
racteristica. Sub hoc respectu praecise systema Linne op- 
timum fuit. Si tales notae characteristicae non haberi possunt, 
schema maxime perspicuum hoc est, in quo divisio per contra- 
dictiones procedit, dichotomia. Divisio perfectissima esset, si 
simul, conceptus essentiales secundum suam affinitatem natura- 
lem ordinarentur, et diagnosis facillima haberetur. Si hoc fie- 
ri nequit, nihil remanet, nisi duplex elassificatio pro diversis 
finibus aut mixtio quaedam inter utramque. 

Plures distinguunt classificationem natura- 
lem et artificialem: in artificiali elementa distinguen- 
tia sunt notae arbitrarie electae ; in naturali omnes notae essen- 
tiales simul considerantur. Sic systema artificiale plantarum 
apud Linne optimum est, quia concedit facilem et securam su- 
bordinationem inferiorum; haec divisio nititur in correlatione 
praevalente notarum, quam tamen explicare nequit. Alia ex 
parte aliqua membra excidunt, quod non explicatur, e. g. flo- 
res cum 11 staminibus. Interdum tunc res affines separari de- 
bent aut principium divisionis deseri. Secundum Jevons cete- 
rum differentia non. stricta est. Exemplum correlationis est 

classis mammalium, quae multas proprietates communes ha- 
bent, quae semper simul occurrunt et inter se postulant. Cu- 
vier ostendit, ex una proprietate multas alias derivari posse. 
Etiam systema crustallorum naturale est et mathematice per- 
fectum; cum hoc multa alia cohaerent, ut diversa elasticitas 
secundum diversas directiones, fractio duplex, extensio per ca- 
lorem. 

Sigwart: In multis casibus determinatio infimae speciei facilis est; ita in ele- 
mentis chemicis; saepe etiam in mundo organico, ubi in maioribus differentiis indi- 
yidualibus saltem classes separari possunt. In aliis classibus separatio non succe- 
dit. Tunc saepe, alia criteria quaeruntur, ut communis origo, aut quod solum id 
quod ad eandem speciem pertinet, constanter progeniem producit frugiferam. Doctri- 
na evolutionis omnem, possibilitatem elassifieationis negare videtur. Sed si illae for- 
mae stabiles fieri debent, apud quas maxima adaptatio facta est, ex parte finis ad 
stabiles formas veniri potest, quae reale momentum habent. Organisatio eo utilior 
est, quo magis elastica eius accommodatio est. Formae, circa quas aliae ordinantur 
tunc illae sunt, in quibus perfectissima finalitas regna. Media ad construendos ty- 
pos perfectissimos sunt methodi statisticae. Si in aliqua classe determinata eom- 
binatio notarum frequentissima est, probabiliter est combinatio optima. Notae va- 
loris medii igitur constituunt conceptum, quem elassificatio ut typum optimum sta- 
tuit. In quantum conceptus inductione statuti sunt, conceptus supremi, a quibus di- 
visio incipit, semper plus eliaracteres constructionis ostendunt. — Jevons: Species 
et genera non sunt, classes naturales, ut evolutio specierum manifestat. Sunt dif- 
ferentiae paulatim ortae, sicut in varietatibus. Ad hoc Joyce: Secundum Darwm 
non dantur species naturales, sed solum variatio in omnes directiones. Non autem 
agitur de origine naturali, sed de eo solum utrum in praesenti tempore typi ut uni- 
tas exsistant; hoc autem experientia certissime ostendit. Contra obiicitur, inferiores 
divisiones a libitu pendere; in hieracio aliqui distinguunt 300 species, alii solum 
20. At solum asserimus, species naturales saltem in limitato gradu exsistere, id 
quod iam daret fundamentum pro divisione naturali. — Ergo secundum dicta ut 
videtur possibile est solas formas praesentes considerare et a naturalibus unitatibus 
specierum abstrahere. In classificationibus interim solas possibilitates adipiscimur. 
Tamen formae exsistentes in classes bene diversas separari poterunt et proprietates 
earum statui, sicuti hoc fit in historia naturali. 


§ 3. Formatio iudiciorum per demonstrationem deductivam. 

Quoad formationem iudicii incipimus a simplicioribus speciebus, quae omni 
tempore notae erant, non solum in usu vitae et scientiae, sed quae etiam logice bene 
examinatae suiit. Haec est derivatio novi iudicii per deductionem syllogisticam, 
qualis maxime in geometria viget. Cum logica veteri distinguimus primum descri- 
ptionem argumenti totalis pro propositione scientifica aut tractationem deductivam 
quaestionis scientificae cum regulis pro ea statutis. Deinde inquiremus naturam ar- 
gumenti, eius species et media, quae partim a veteribus, partim a recentioribus lo- 
gicis describuntur, in qua re essentialis diversitas non habetur. 

1. Solutio deductiva quaestionis s ei en t i f i c a e . i n 
totali sua exsecutione. 

a. Conspectus generalis. Bolsano conspectum dat totius processus 
inveniendae aut demonstrandae novae veritatis. Reflexio dirigitur a determinata in- 
tentione, seu spectat solutionem alicuius problematis. Pro hac re primo quaestiones 
praeparatoriae expediendae sunt. Quaestio ipsa accurate determinari debet. Inter- 
dum adhuc ignotum est, quale accuratum subiectum ad praedicatum pertineat. AU- 

quae deteetiones sponte veniunt, sed aliae ex investigatione solum, et sernper in- 
vestigatio id quod sponte venit complere debet. Primum quaerendum est utrum so- 
lutio problematis nobis interim omnino possibilis sit, utrum nostra scientia ad hoc 
sufficiat, aut prius novae experientiae exspectari debeant. Quaestio reducenda est 
ad problemata faciliora, e. g. problema determinandi gravitatem terrae ad pro- 
blema partiale, quomodo pondus montis determinari possit. Aut quaeruntur suppo- 
sita propositionis quaesitae, ex quibus derivatur, et tunc solum illorum veritas pro- 
banda restat. Pro demonstratione propositionis aut methodus directa aut indirecta 
adhibetur. Directa est deductio propositionis ex eliis veritatibus iam notis. Ita 
pro probatione immortalitatis animae incipitur a proprietatibus iam notis ani- 
mae humanae, e. g. sua simplicitate, spiritualitate ete. Hic est processus pro- 
gressivus. Methodus indirecta aut regressiva. format propositiones arbitrarias de 
subiecto cuius praedicatum quaeritur et examinat earum veritatem; deinde ex 
iis conclusiones deducit, ut illae confirmentur aut refutentur. Si subieetum pro- 
positionis examinandae est conceptus A, inspicitur, utrum omnibus speeiebus, quae 
sub A subordinantur, praedicatum conveniat. In mathematica saepe hi casus sin- 
gillatim examinantur; ubi hoc possibile non est, inquisitio dat probabilitatem. 

Adiumentum pro veritate propositionis etiam est iudieium aliorum. Sic quivis 
sine haesitatione utitur logarithmis, quos non ipse prius computavit. Similiter inni- 
timur in prioribus nostris iudieiis de propositione. Pro demonstratione ut patet 
attentio in obieetum concentrari debet. Sed bonum esse potes.t, ut cogitationi pri- 
mum naturalem suum decursum permittamus cum repraesentationibus partim. obscu- 
ris, usquedum ad gravem conclusionem venerit; et solum postea hoc examinare, ita 
ut omnes propositiones percursae denuo ad claritatem eleventur. Examinandae sunt 
tam rationes quae pro propositione loquuntur, quam quae contra illam. Porro pro 
rectitudine propositionis est, si iudieium irresistibiliter se nobis obtrudit; si lon- 
gam catenam deductionum saepe percurrimus; si correspondet sanae rationi aut 
multis experientiis. Debemus in hoc labore integri, alacres esse, cum animo tran- 
quillo; in fatigatione laborem interrumpere debemus, cavere ab inclinatione pro 
certa assertione aut contra illam. Si error timendus est, inquisitionem saepe repe- 
tere debemus ; si possibile est, per diversas vias, cum intervallis temporis. — Hae 
regulae eximii logici colligunt, ut videtur et obiectiva et subiectiva, logica et psy- 
chologica, id quod etiam aliae regulae, quas adhuc videbimus regulariter faciunt. 

b. Singulae partes argumentationis, tam theorematis quam 
thesis. Saepe hic distinguitur introductio quaestionis (« status quaestionis »), dein 
■robatio proprie dicta, ulteriores conclusiones aut inquisitiones de problemate, re- 
futatio rationum contrariarum. Pesch : Secundum Platonem seientia incipit ab ad- 
admiratione, eo quod aliquid auditur aut videtur, cuius rationem non cognovimus et 
m quo problema videmus. (Ita pro Bob. Meyer, qui principium constantiae energiae 
detexit, causa erat obsei vatio, sanguinem venarum in regione calidiore non tam obscu- 
rum esse quam in regione moderati caloris). Inde oritur forte quaestio utrum A sit B. 
Veteres interpretantes doctrinam Aristotelis ponebant 4 genera quaestionum: exsi- 
stentiae (an sit); essentiae (quid sit secundum essentiam); reliquarum proprieta- 
tum (quid sit in se praeter essentiam); eausarum (ex quibus causis). Primae duae 
quaestiones spectant subieetum, ultimae praedicatum. Aristoteles: Diversae scientiae 
probant diverso modo; mathematica demonstrat sua theoremata ex principiis et 
axiomatibus; dialectica (i. e. secundum eum probatio solum probabilis) probat ex 
deductionibus rationis et ex inductione; rhetorica ex enthymematibus et exemplis. 
In principiis solum scire debemus «quod est», i. e. an verum sit; de praedicato 
«quid sit » i. e. significationem termini; demonstratio ostedit, «quod sit». De su- 
biecto in perfecta scientia utrumque scire deberemus; nam id quod non est (non 
exsistit), proprietates non habet. (Sed subieeta theorematum mathematicorum etiam 
non-entia sunt, si ens ut exsistens intelligitur; scholastici dicere solent: in mathe- 
matica illa quaestio, utrum ens sit, excidit). Pro causis omnes 4 causae in quaestio- 
nem venire possunt; e. g. causa finalis in propositione: aedificamus domos, ut no- 
stram possessionem tueamur. 


Positio quaestio n is secundum veterem logicam po- 
stulat, ut omnes conceptus propositionis demonstrandae clari 
reddantur, ideoque subieetum et praedicatum, si necesse est, 
definiantur et aliis opponantur, cum quibus facile confundi pos- 
sunt. Si argumentum id exigit, subieetum in suas partes divi- 
di debet, si forte pro illis probatio diversa danda est. Praepri- 
mis constare debet, quaenam sint supposita, in quibus proba- 
tio fundatur. Quaestiones superfluae removeri debent et quae- 
stio remanens in claris terminis proponi. Secundum Aristote- 
lem ab omni demonstratione exemdendae sunt quaestiones im- 
piae (utrum dii colendi sint); porro id quod iam perceptione 
constat, quod non probandum est; aut quod nimis difficile est 
(utrum numerus stellarum sit par aut impar.) Magnum mo- 
mentum Aristoteles iure ascribit tractationi diversa- 
rum o p i n i o n u m quae de hac re prolatae sunt et ratio- 
n u m p r o iis. Rationes, quae pro oppositis sententiis prola- 
tae sunt, scire debemus, ut rationabiliter quaestionem decerna- 
mus.Ideo commendatur, ut primo opiniones auctorum de nostra 
quaestione recenseantur, id quod Aristoteles sernper copiose 
facit. Similiter Scholastici cum hac re suas inquisitiones inci- 
piunt. Argumentum enim tunc melius profertur, quando ra- 
tiones utriusque sententiae perpendimus. Etiam in quaestioni- 
bus, quarum solutio nobis indubia est, possumus dubium inte- 
rim supponere, ut eius falsitatem clarius manifestemus. Multi 
maxime rationalistae de examinatione rationum adversarum 
minus obiective cogitabant quam Aristoteles ; ita Cartesius di- 
cebat optime philosophiam tractari, si minus de opinionibus 
aliorum audiverimus; similiter Locke et multi posteriores. 
Etiam Kantio historia philosophiae parum nota erat; secun- 
dum Harms ipse nec veteres nec recentiores legebat. Certe fal- 
sum esset, ab auctoritate ultra modum occupari. Thomas Aqui- 
nas dicit : Locus ab auctoritate (i. e. demonstratio ex mera au- 
ctoritate) est infirmissimus (relative minimum pondus habet). 

Katio totius huius doctrinae est: coguitio diversarum sententiarum in quaestio- 
ne praeiaeente, et cognitio rationum pro iis prolatarum primo claram nobis reddit 
mentem adversarii; tunc pariter cum eo sentire possumus et intelligere, quid tam 
magnam impressionem in eum fecerit, et quid pro refutatione suae sententiae po- 
stularet. Si de adversariis nihil scimus, facile . multam operam impendimus in res 
refutandas, quas nemo asserit, et rationes quae multos seduxerunt negligimus. Si 
autem rationes prineipales novimus quae adversariis magni momenti esse videban- 
tur, scimus, quid nostra probatio attendere debeat, quid adversario forte persuadere 
possit. 

Pro demonstratione veterior logica regulas dat : 1) Probatio a notis 
aut saltem notioribus progredi debet ad minus nota; seu ab illo quod facilius sci- 
tur ad ea quae difficilius. Hoc fere tautologicum esse videtur, eum ex ignotis non 
alia aeque ignota certa effici possint; sed in secunda parte regulae id continetur, 
quod Aristoteles in dialectica pro probatione urget, quod in argumentatione mere 
probabili contenti esse debeamus, si id ex quo concludimus, saltem maiorem pro- 

habilitatem habet quam id quod inde derivatur, et quod hoc ab adversario non iure 
reiiei possit.' Ad hoc redibimus, quando postea disputationem describemus. 

2) Regula magis paedagogica illa est, ut procedatur per gradus et 
minutatim, non per saltus, ut dicunt. Quod necessaria pars ' argumenti non omitti 
debeat, proprie evidens est. Si ex A B sequitur, ex B dein C, tandem ex C D, non 
secunda probatio praetermitti potest; sic enim argumentum insufficiens fieret. Sed 
momentum regulae potius in eo est, quod in passibus satis parvis procedi debeat, 
ita ut per id quod auditur statim omnia conscia reddantur quae necessaria sunt 
ad consequentiam intelligendam, et non multa alia primum ex memoria conquiri 
debeant. Kromann lioe exprimit: Mathematica in argumento passus relative ma- 
gnos in parvos, sed certos dividere studet. Ubique fuse invocantur theoremata eor- 
respondentia prius probata. 

c. .7 evons memorat regulas methodicas, quas Pascal et Cartesvus attule- 
rant. In logica Port-Royal caput aliquod a Cartesio scriptum dat sequentes regu- 
las principales: Omnes conceptus definiendi sunt et omnia iudicia probanda (id 
quod postea restringit). Definitiones in geometria sunt definitiones nominales. Ma- 
gni momenti est, ut vocabulum liberum sit ab omni alia significatione. Verum est, 
non omnia definiri et probari posse; non definiri debent, quae iam omnibus homi- 
nibus intelligibilia sunt; non probari, quae omnibus nota sunt. — Regulae 
Pascal de methodo geometrica sunt: 1) nullus conceptus non-clarus aut ambiguus 
admittendus est sine definitione; 2) in definitionibus solum conceptus perfecte noti 
aut iam explicati adhiberi debent; 3) axiomata esse debent veritates perfecte evi- 
dentes; 4) omnia iudicia probanda sunt, quae quoquo modo obscura sunt; 5) in 
eadem expressione verbali conceptuum nunquam omittatur, eorum definitiones iu 
cogitatione iis substituere. 

Ut regulae Cartesii communiter nominantur sequentes quattuor: 1) nun- 
quam aliquid ut verum agnoscere, quod non evidens est; 2) quamlibet difficul- 
tatem examinandam in tot partes resolvere quam possibile est aut . ad solutionem 
postulatur; 3) attendere ordinem ascendendi n simplici ad composita; 4) dare enu- 
merationes completas et conspectus, ut certi esse possimus, quod nihil omiserimus. — 
Leibnis (apud Couturat) Has regulas nimis indeterminatas invenit: Regulae Carte- 
sii solum indicant finem: clari conceptus; procedere a simplici ad composita; co- 
gitationes dividere. Non autem dicitur, quomodo haec facienda sint; sunt con- 
silia vaga, fere ut formula chemici: sume quod debes, et operare quod debes, et 
habebis quod optas. — Leibniz hic ipse indicat, se exaggerando loqui. Nam id ur- 
gere, quod regulae dicunt, certe alicuius momenti est; varia liuiusmodi etiam ex 
veteri logica commemoravimus. Certe aliqua hic ulterius explicari potuissent, vel 
exemplis illustrari. Ceterum regulae generales logicae nondum omnes singularitates 
anticipare possunt. 

d. Supposita demonstrationis. Praeter theo- 
remata iam in scientia demonstrata hoc ultimatim sunt pro- 
positiones immediate evidentes, axiomata. — Geyser accura- 
tius fundamenta materialia conclusionum ita distinguit: Sunt 
definitiones reales, in quibus essentia obiectorum cognitionis 
determinatur ; porro leges eventuum, maxime si iam mathema- 
tice determinatae sunt; dein definitiones syntheticae per quas 
producimus obiecta cognitionis, ut figuras geometricas ; axio- 
mata seu propositiones immediate evidentes ut principia lo- 
gica. Dein postulata seu supremae suppositiones; eorum op- 
positum non in se repugnat; e. g. uniformitas naturae (cfr. 
quae in doctrina inductionis de ea attulimus). Alia sunt postu- 
lata geometrica, ut axioma parallelorum, quod indemonstrabi- 


le est, quia etiam cum supposito contrario geometria sine con- 
tradictione statui potest. Ideo conclusiones incle derivatae so- 
lum valorem hypotheticum habent, i. e. valent supposita hae 
propositione. 

Alia supposita sunt propositiones, quae ex aliena scientia transferuntur; in 
qua probantur (talis propositio vocatur lemma, porisma). Ita iure principium 
conservationis energiae etiam pro thesi philosophica supponitur, ita ut non in 
philosophia speciatim probandum sit; similiter in physica suppositiones mathema- 
ticae, quae applicantur. 

Alia elementa in expositione thesis philosophicae sunt conclusiones, quae ex 
thesi demonstrata immediate consequuntur, ut non novam demonstrationem postu- 
lent: corollaria quae dicuntur. — Quaestiones annexae, quae eum quaestione 
modo tractata 'arcte cohaerent, saepe adduntur ut s e h o 1 i a . — Supplementum 
tandem alicuius momenti est solutio rationu.m adversarum, aut earum 
refutatio per propria argumenta, quibus earum vis demonstrativa dissolvitur et 
quaestio finitur. Bona solutio non parum auget satisfactionem de demonstrationem 
thesis. 

2. Inventio argumenti, eius methodi. 

a. Logica veterior maxime varias methodos ad terminum medium 
inveniendum claras reddere studebat; nam hoc invento probatio adest. Ari- 
stoteles in sua logica de hac re universaliter dicit: Ad subiectum et praedicatum 
propositionis demonstrandae id quaeritur quod cum iis in conceptu cohaeret; ut 
definitio, propria, quae inde sequuntur, genera superiora de quibus illud pronuntia- 
ri potest, aut etiam quod iis contradicit. Praedicatum subiecto aut essentiale aut 
proprium aut accidentale esse potest. Tunc universaliter valet: Ut aptus terminus 
medius inveniatur,' considerandae sunt differentiae, species, proprietates, accidentia, 
effectus, causae subieeti aut praedicati, conclusiones- impossibiles propositionis quae- 
sitae aut eius contradictorii. Alia adiumenta argumenti sunt cognitio multarum 
propositionum universalium, ex quibus conclusiones trahi possunt (« delectus pro- 
positionum »), distinctio terminorum ambiguorum, inventio differentiarum maxime 
in conceptibus affinibus, cognitio casuum similium, maxime obiectorum, quae inter 
se multum distant ( Pesch ). 

Scholastici hanc doctrinam ulterius excoluerunt: Ut veritas propositionis pro- 
positae cognoscatur, subiectum aut praedicatum resolvendum est et inquirendum 
utrum ita cohaerentia duorum conceptuum appareat. Sic in propositione demonstran- 
da « A est B » proxime subiectum evolvitur, secundum suam comprehensionem; si 
propositio vera est, inter notas subieeti tandem etiam praedicatum inveniri debet; 
propositio enim dicit, id quod est A, inter alias etiam notam B 1 habet. Si propo- 
sitio falsa est, in dissolutione tandem proprietas invenietur, quae subiecto contra- 
dicit, et. ita propositio negativa demonstrata est. Si A est homo, quaeruntur partes 
metaphysicae (animal rationale), partes physicae (anima, corpus); animali convenit 
corpus, vita vegetativa. et sensitiva eum suis proprietatibus; rationale includit in- 
tellectum et voluntatem. Haec methodus occasione data in soritem resolvi potest, 
ut in propositione hac: Qui impulsus suos -uon dominatur, infelix est; quae proba- 
tur per haec membra: Talis appetit multa; caret multis rebus; vivit inquiete; in- 
felix est. — Hanc methodum aliqui nominant analyticam; etiam dicitur: via 
ascensus, quia in ea intra pyramidem conceptuum ad conceptus universaliores 
ascenditur: ab homine ad animal et rationale; a composito ad elementa; a minus 
universali ad magis universale. 

Methodus opposita (via descensus) incipit a praedicato, illud evolvit 
non secundum comprehensionem (ut modo fiebat), sed secundum extensionem, enu- 
merando membra subordinata. Inter illa in propositione affirmativa tandem sub- 
iectum invenitur (in propositione negativa excluditur). In propositione: homo est 
substantia, substantia resolvitur in suas species etc., usquedum ad hominem per- 

veniatur. In exemplo supra allato (sorites), progressus solum fit in successione in 
versa; eo quod ad «infelix est» illud nunc quaeritur, cui hoc praedicatum con- 
venire potest, et in eo similiter proceditur. 

b. Si haec resolutio subiecti et praedicati intendit invenire terminos, qui ex 
uno conceptu sequuntur et ex quibus alius conceptus sequitur aut excluditur, uni- 
versaliter aut particulariter, habetur terminus medius quaesitus demonstrationis. 
Aristoteles pro hac re dat regulas : 1) Ut probetur propositio A (i. e. affir- 
mativa universalis) id quaeritur, quod est antecedens praedicati (seu ex quo prae- 
dicatum sequitur), et quod consequens est subiecti (quod ex eo sequitur); tunc ha- 
betur medius. Ita « omnis homo est ens vivum » sequitur ope medii « animal », se- 
cundum formam Barbara. — Go-udin regulae hanc, formam dat; quaeruntur infe- 
riora P; si tunc unum ex iis S ut inferius habet, propositio demonstrata est. Aut 
resolvitur subiectum, quaeruntur eius effectus, consequentia ex eo ete. ; si unum 
eorum P ut consequens habet, iterum propositio demonstrata est. 

2) Ad propositionem I (affirmativa particularis) ducit, quod pro utroque ter- 
mino antecedens est; forte secundum III. figuram in forma Darapti; talis medius 
est homo pro conceptibus: intellectuale et animal (homo est intellectualis, et liomo 
est animal); unde sequitur: Aliqua animalia sunt intellectualia. — 3) Ad proposi- 
tionem E ducit: si aliquid simul est consequens ad S, et repugnans ad P. E se- 
quitur seeundum Cesare. Si aliquid est consequens ad P et repugnans ad S, E se- 
quitur secundum Camestres. Pesch illud etiam deducit ex Celarent et Celantes sub 
iisdem titulis. — 4) Ad propositionem 0 inservit medius qui est consequens ad K 
et repugnans ad P. Ita pro propositione: aliqua animalia non sunt rationalia, pro- 
ceditur ope medii: equus. Pesch praeterea nominat antecedens ad S et simul re- 
pugnans ad P, « praeter alios modos ». Ut ulteriorem methodum pro A aut E pro- 
banda Frick affert: Considerentur conclusiones impossibiles, quae ex negatione pro- 
positionum sequerentur. 

e. Etiam recentiores concedunt cogitationem fundamenta- 
lem Aristotelis, quomodo demonstratio quaeri possit; sed sin- 
gulares casus non tam accurate inter se distinguunt. Sigwart : 
Quaeritur terminus medius, cuius cohaerentia cum subiecto et 
praedicato iam nota est. Ut iudicium : A est B, probetur, con- 
ceptus medius inter conceptus esse debet, qui ut praedicatum 
conveniunt A, et quibus B ut praedicatum convenit. Hinc com- 
prehensio A evolvi debet et similiter extensio B et elementum 
commune quaeri. Similis res est in propositionibus hypotheti- 
cis eum consequentibus ex A et rationibus pro B. Plerumque 
pro probatione plures medii requiruntur. Exemplum ex mathe- 
matica : Ut probetur in triangulo cum duobus lateribus aequa- 
libus, quod linea media (coniungens centrum basis cum apice 
opposito) in linea fundamentali perpendicularis sit, hoc redu- 
citur ad aequalitatem duorum angulorum, et hoc iterum ad con- 
gruentiam triangulorum. In geometria saepe ad inveniendam 
demonstrationem subiectum aut praedicatum mutatur per con- 
structionem (inventionis). Quod in triangulo 'tres lineae, quae 
angulos in duas aequales partes dividunt, per idem punctum 
transeunt : pro hac propositione dein substituitur alia : Linea 
coniungens intersectionem duarum illarum linearum cum api- 
ce tertio tertium angulum in duas dimidias dividit. Commune 
in his artificiis est, incipere cum subiecto, illud evolvere in sua 

praedicata et viceversa, usque dum duae hae viae in aliquo 
puncto coincidunt. 

Si ultima exempla comparantur apparet, hanc methodum 
non esse quasi mechanice efficacem, ut e. g. regulae pro multi- 
plicatione aut extractione radicum, ex quibus infallibiliter in 
brevi tempore effectus sequitur; - sed potius agi de applicatio- 
ne multarum cognitionum antea acquisitarum, id quod tempus 
diversum postulat et non semper succedit. In exemplis sub a) 
et b) nominatis hoc non tam clare apparet, quia ibi semper sche- 
ma arboris Porphyrianae fundamentum est, ergo pyramis con- 
ceptuum philosophis optime nota. Tales vero propositiones 
practice pro arte demonstrandi nullum fere valorem habent. 

3. Diversae species demonstrationis deductivae. (Sig- 
mnrt) Formatio iudicii ad propositiones certas venire studet, et quidem quam maxi- 
mae extensionis. Si abstrahatur a propositionibus immediate evidentibus, iudicium aut 
directe ox suis suppositionibus acquiritur et simul probatur; aut apparet ut hypo- 
thesis, quae postea probatur. Alius processus est reductio quae ad datas propositiones 
construit praemissas, ex quibus sequi possent. Inservit, ut suprema fundamenta de- 
ductionis conscia reddat. • — Demonstratio includit, ut statuantur hypotheses, postu- 
lat methodos heuristicas, artem bene quaerendi. Praeterea dantur quaestiones deter- 
minantes, quae completionem membri adhuc indeterminati in iudieio postulant. Si 
numerus possibilitatum in iudieio exhauriri potest, saltem computatio probabilis 
iudicii possibilis est. 

a. Simplicissima species deductionis est evolutio c o n- 
c e p t u s analytica. Supposito perfecto systemate concep- 
tuum comprehensio conceptus resolvitur; singulae notae iuxta 
se collocantur, aut in syllogismis ad conceptus semper altiores 
ascenditur, aut extensio evolvitur in iudiciis divisivis (divisio- 
ne). Si definitio inveniri intenditur, quae totum contentum ex- 
tensionis per ultimas suas notas explicat, oritur series defini- 
tionum essentialium, ita ut genus semper ulterius definiatur. 
A = AB, B = BC, C — CD ete ; hinc forte : A. — ABCDE. Va- 
lor talium definitionum potest esse pure didacticus; conceptus 
nove constructus includitur in systemate conceptuum iam noto ; 
aut definitio ex notis characteristicis constans ad subsumptio- 
nem singularis obiecti adhibetur. Si e. g. aliquid per reactio- 
nem characteristicam ut iodum notum est, statim ei omnes aliae 
notae ascribentur. 

Applicatio : Deductio propria ex iudiciis maxime in scientiis deductivis 
exercetur, ut in mathematica. In ea praeter definitiones etiam axiomata re- 
quiruntur. Ars deductionis in eo consistit, quod haec quam maxime complete combi- 
nantur, ut fiant praemissae syllogismorum. In mathematica relatio aequalitatis (inae- 
qualitatis) format praedicata plurimarum propositionum. Efficacia ad progressum ha- 
betur in constructione et evolutione conceptuum, quae semper nova subiecta pro ap- 
plicatione affert. Non ex paucis definitionibus, axiomatibus et postulatis geometria 
crescit, sed per inventionem constructivam figurarum et relationum earum. 

Probatio) e t refutatio. Probatio est derivatio propositionis ex aliis. 
Aut directe procedit ex propositionibus vel categoricis vel hypotheticis aut indirecte 

per negationem reliquorum membrorum propositionis disiunctivae. Negatio sequitur, 
si propositio aut in se aut in suo consequente propositioni verae contradicit. Iam vidi- 
mus, quomodo argumenta quaerantur resolutione subieeti et praedicati. Alia metho- 
dus est « analysis » veterum : incipitur a re demonstranda ; additione alterius prae- 
missae iam notae syllogismus constituitur et ita pergitur, usquendum ad aliam pro- 
positionem pervenitur, quae iam aliunde . constat. Tunc tota probatio invertitur, sup- 
posito quod omnia membra interiecta convertibilia sint. 

Refutatio non differt logice a probatione. Ad summum agi- 
tur de probatione propositionis negativae. Methodus principa- 
lis eius est derivatio conclusionum usquedum ad contradictio- 
nem cum veritate agnita veniatur. Momentum suum argumenta 
pro propositione negativa plerumque tunc solum acquirunt, 
quando ope indicii disiunctivi fiunt medium ad assertionem po- 
sitivam probandam. Sic efficitur demonstratio indirecta : pro- 
batio per exclusionem progreditur a iudicio disiunctivo et unum 
iudicium probatur per negationem reliquorum. 

b. Intra deductionem etiam reductio alicuius momenti 
est. Evolvuntur praemissae possibiles ad propositiones datas; 
hoc quidem solum hypothesis est, sed medium inveniendi su- 
prema principia deductionis. Reductio est via per quam hy- 
potheses inveniuntur. Praeterea detegit ultima et suprema prin- 
cipia argumentationis, si talis praemissa ut axioma agnosci- 
tur. Veritates universalissimae primum ut casus singulares 
consciae fiunt. Dein detegitur, necessitatem non fundari in par- 
ticulari exemplo. Haec analogia universalis ex particulari per 
comparationem iuvatur, eo quod universale ita ut commune in 
diversis casibus se manifestat. 

Hypotheses. Ad eas statuendas occasio esse potest: in propositione uni- 
versali tentatur, utrum converti possit, id quod in geometria non raro valet. Aut 
examinatur, utrum ex iudicio particulari universale fieri possit. Via ad hypothesim 
potest esse reductio, sc. additio propositionis maioris ad plura determinata iudicia; 
vel etiam inductio eo quod ex pluribus casibus possibilitas regulae generalis deduci- 
tur. Ita multae propositiones mathematicae ortae sunt. Forte intuitive advertitur re- 
gularitas quaedam et postea eius necessitas probatur. Methodus etiam est analogia 
eo quod proprietates A tentando ascribuntur A', quod cum A simile est. 

c. Applicatio calculi probabilitatis in hac materia. Etiam in 
iudicio disiunctivo ratiocinia possibilia sunt; e. g. A aut est b aut e; simul A est m 
aut n, ubi praedicata inter se independentia sunt. Tunc autem sequitur: A est aut 
mb aut me aut nb aut nc. (cfr. dicta in Appendice de logistica.) Disiunctiones deri- 
vatae tunc sunt omnes combinationes singulorum membrorum seriei eum quilibet 
membro alterius seriei. Interdum calculus probabilitatis ulteriora praebet. Eius fun- 
damentum est, quod disiunctio limitatum numerum membrorum complectitur et tunc 
singula membra disiunetionis inter se aequivalent. Hoc clarissimum est in aequali ex- 
tensione spatiali, ut in quadratis aequalibus tabulaimm ludorum (e. g. tabulae latrun- 
culariae). Sed etiam alias secundum multos theoreticos sufficit, quod nullam rationem 
habeamus, ut extensionem unius possibilitatis maiorem exsistimemus, quam alterius. 
Si e. g. urna 10 globos nigros et 1 album continet, probabilitates alterutrum eoiorem 
extrahendi non sunt aequales. In suppositione aequivalentiae membrorum disiunetionis 
eorum numerus dat mensuram probabilitatis cuiuslibet ; si sunt n membra eiusdem 
valoris, probabilitas unius est 1/n. Inde sequuntur regulae fundamentales calculi pro- 


babilitatis, ut probabilitas quod duo eventus simul fiant, aut probabilitas, quod aut 
unus eventus aut alius accidat. Probabilitas mensurat solum gradum exspectationis, 
quam secundum meam scientiam habere possum; pro cognitione accuratiore haec ex- 
spectatio mutaretur. Exspectatio aeque bene ad eventus praeteritos vel futuros re- 
ferri potest. Ars recte utendi calculo probabilitatis maxime nititur in recte statuen- 
dis iudiciis disiunctivis ex suppositionibus nobis ignotis. Ad hoc auxilium methodo-, 
rum mathematicarum necessarum est. Etiam ad hanc formam deductionis pertinet 
processus reductionis propositionum determinatarum ad praemissas, ex quibus ortae 
o>sse possunt. Sic ad eomponentes reduci potest, ex quibus iudicium disiunctivum oriri 
potuisset. Maxime ex relationibus numerorum, in quibus possibilitates disiunctivae 
realiter occurrunt, indicium disiunctivum generale quod eis subest reconstrui potest. 
Sic ex exitu observato compositio globorum in urna deducitur. Principium huius con- 
clusionis est : semper illa suppositio maxime probabilis est, ex qua exitus realis cum 
maxima probabilitate sequitur (Ad hoc postea redibimus). 

Generatim illa iudieia summi momenti sunt, quae sublecto praedicatum maxime 
speciale attribuunt. Etiam illae propositiones maiores deductionis maximum pondus 
habent, quae permittunt pro qualibet differentia sublectorum (in his contentorum) 
differentiam correspondentem in praedicato deducere. Hoc maxime possibile est, ubi 
agitur de relationibus numeri vel mensurae magnitudinum. Huiusmodi propositiones 
maiores sunt formulae, quae determinatam relationem expriihunt, e. g. proportionali- 
tatom. Talibus iudiciis universalibus sensu strictissimo nouien legis convenit. 

4. Perfecta scientia secundum do et r i n a m Aristoteli co- 
r ti m . 

a. Aristoteles ipse (Analyt. post.) de hac re dicit : Aliquid perfecte scire 
dicit scire causam et quod causa sit, et quod effectus ob causam non alius esse possit. 
Id ex quo scientia oritur, indemonstrabile esse debet aut ad illud reduci. Aliquod 
potest esse prius quoad nos (pro nostra cognitione), quia cognitioni sensitivae propius 
stat; aut natura- prius, quia est causa alterius; hoc posito principia argumenti stri- 
cti (demonstrationis) natura priora et notiora esse debent. Thesis quam propositio 
affirmat seu agnoscit, dicitur suppositio ; si non ut exsistens affirmatur, est definitio ; 
e. g. unitas est id quod partes non habet; nam quid unitas sit, nondum dicit quod 
exsistit. Alii conceptus: Aliquid «de omni enuntiatur» (e. g. de omni homine, quod 
animal sit), non solum de aliquibus aut aliquando; hoc per unam exceptionem re- 
futaretur. Aliquid « per se enuntiatur » (in se) si 1) convenit essentiae rei, ergo in 
definitione (ut animal de homine); aut 2) id in cuius definitione subiectum occurrit 
(esse rectum aut curvum de linea); 3) quod nou de alieno subiecto enuntiatur, ut 
accidentia quae de substantia edicuntur. Quod .in sensu 1. aut 2. alicui convenit, ei 
necessario convenit. Tunc valet : dicitur universaliter de subiecto », quod convenit 
omni, per se, et quatenus ipsum est. Ita e. g. non homini convenit sensitivum. Nam 
hoc homo est, quatenus animal est, non qua homo. Summa angulorum aequalis duobus 
rectis convenit triangulo universaliter, non figurae ut tali (nam in multis figuris hon 
valet), non autem triangulo cum duobus lateribus aequalibus, quia latius patet. De- 
monstratio per se spectat hoc universale, alia solum sub certo respectu. 

Applicatio : praemissae verae demonstrationis debent esse necessariae et per se 
(in 1. et 2. sensu)'; quod propositioni solum per accidens convenit, non ei necessario 
convenit. Demonstratio apodictica debet habere principia necessaria ; praemissa con- 
tingens non potest producere conclusionem certam. Principia huius demonstrationis 
debent obiecto propria esse i. e. pertinere ad idem genus. Praedicata geometrica 
non conveniunt numeris. Subiecta saltem in uno respectu eadem esse debent. Scien- 
tia apodictica solum rei perenni convenit. Nihil quod interire potest demonstrari 
aut sciri potest. Si aliquid corruptibile probatur, una praemissa non perennis esse 
debet. — In ulteriori expositione dein Aristoteles has assertiones tamen multum 
restringit (!). Perceptio sensitiva non dat scientiam apodicticam. Nam sensus non 
cognoscit substantiam, sed qualitates sensibiles in conditionibus concretis; scientia 
■lutem spectat universale, id quod aliter esse nequit. Hoc quod aliter esse potest, 
spectat opinio. 

b. Scholastici has assertiones accipiunt quidem : ta- 
men simul cum iis coniungunt modum ordinarium loquendi, seu 
modum loquendi minus strictum. Frick : Scientia (subieetive 
sumpta) dicit in sensu latissimo omnem speciem cognitionis; 
in sensu strictiore solam cognitionem certam ; si strictissime 
sumitur, etiam cognitio certa, sed empirica aut historica exclu- 
ditur et solum retinetur cognitio certa rei necessariae per pro- 
priam causam. Dicit ergo 1) cognitionem certam in oppositio- 
ne ad cognitionem probabilem aut falsam (errorem); 2) et qui- 
dem rei necessariae. — Toletms : Scientia est cognitio vera, 
certa, evidens, ex propriis causis rei accepta. — Ipse Aristo- 
teles : Tenemus, nos quamlibet rem simpliciter scire (et non 
modo sophistico ex eius phaenomeno), quando censemus cogno- 
scere causas per quas est, et quod haec causa vere earum cau- 
sa est, et res se aliter habere non potest. — Mastrius. Scire est 
rem cognoscere per causam per quam est, quod illius est causa 
et non contingit aliter se habere. Thomas : Scire est cognosce- 
re rem ex suis principiis. Frick hanc postulationem deprimit per 
ulteriorem explicationem: etiam de facto contingenti scien- 
tiam habere possumus ; tunc consideratur, quatenus aliquo mo- 
do necessario cum aliis coniuncta est, saltem nexu physice vel 
moraliter necessario. Similiter secundum Frick etiam univer- 
sale latius sumendum est ut obiectum scientiae. Etiam singu- 
lare factum, quatenus necessarium est aut secundum causas 
consideratur, ut factum historicum scientifice examinatum, 
obiectum scientiae esse potest. (Hoc ultimum, ut notum est, 
hodie universim agnoscitur, non iam autem correspondet de- 
finitionibus Aristotelis). — 3) per causam propriam : hoc non 
intelligitur de causa in sensu ordinario; aliter de Deo scientiam 
non haberemus, cum causam non habeat. Intelligitur nos non 
solum factum cognoscere, sed etiam rationem, cur potius est 
quam non est. (Tunc melius de ratione loquendum esset, non 
de causa ;. etiam in mathematica agitur de rationibus, non de 
causis figurarum). Dicitur pro conceptu scientiae non necessa- 
rium esse, ut aliquam rem a priori demonstremus; sed etiam 
a posteriori probare possumus, quod non solum res est, sed ob 
aliquam rationem necessario est. — Revera hae explicationes 
a doctrina Aristotelis diversae sunt, et claritati inservit, hanc 
divergentiam confiteri. 

§ 4. Formatio iudiciorum perceptionis. 

Sigwart: Iam transimus ad cognitiones empiricas et primum quaerimus, quo- 
modo perveniamus ad cognitiones singulares, ad perceptiones, quas scientia adhi- 
bere potest. Hoc veterior logica non ulterius inquirebat. Solum evolutio inductionis 
perduxit ad accurationem maiorem in hac re. 


1. Methodi ad inveniendas veritates 

1. Postulationes logicae pro i u dicio per- 
ceptionis. 

Perceptio sensitiva refert repraesentationem in sensatione 
datam ad obiectum exsistens. Ad iudicium validum requiritur, 
ut sensationibus obieeta omnino determinata respondeant, quod 
iis rectus locus in spatio et tempore assignetur. Porro requiri- 
tur, ut haec iudicia contentum sensationis quam accuratissime 
exprimant, ita ut omnia determinata sint. Hinc non agitnr de 
mera subordinatione rei datae sub conceptum universalem, si- 
cut in iudicio denominationis, sed de praedicato maxime spe- 
ciali. Veterior logica varia discrimina minora negligebat; lo- 
gica autem inductiva postulat separationem strictam horum 
conceptuum universalium. Accuratio ita possibilis est, ut prae- 
dicatum ad continuum mathematice repraesentatum reducatur, 
quod aliis verbis mensura indicari possit. Porro perfectio ex- 
tensiva quaeritur. Ideo singulare ut pars totius et in relatio- 
nibus suis perceptibilibus ad totum considerari debet. Etiam 
ad hoc pertinet determinatio in spatio et tempore, et quaestio 
oritur, quomodo determinationes obiective validae spatii et 
temporis acquiri possint. Hinc loco meri conceptus universalis 
requiritur descriptio obiecti in suis proprietatibus, activitati- 
bus, relationibus; etiam conceptus rei, quae, est subiectum phae- 
nomenorum quam maxime accuratus efficiendus est. — Ut me- 
dium principale ad statuenda iudicia perceptionis logice suffi- 
centia iam prius nominata sunt observatio et experimentum. 

a. In observatione distingui oportet id quod vere 
percipitur et id quod ex factis observatis solum concluditur. 
Maxima pars perceptionis revera per recordationem supple- 
tur. Quod murum a me distantem video et ut 10 metra distan- 
tem aestimo, quod aliquem ut meum fratrem cognosco, est ut 
psychologia docet supplementum experientiae, partim iudicium. 
Iam Mill dicit : observatio a conclusione separanda est. Sonum 
audire perceptio est; quod sit vox hominis, derivatum est. Qui 
delineare discit, a perceptionibus acquisitis se liberare debet, 
quae multa alia includunt, et primum discere debet videre, quo- 
modo obieeta oculo appareant. In descriptione semper plus 
asseritur, quam in perceptione continetur ; iam in verbis, quae 
adhibentur hoc inest. — Jevons : Observatio interdum acciden- 
talis est, ut oscillatio femoris ranae, quam Galvani videbat, 
quod dein a plurimus voluntarie repetebatur. Observatio ob ex- 
spectationes mutatur. Pauci prorsus obiective describunt ob- 
servationes pro suis persuasionibus et contra illas. Ideo e. g. 
persuasio de influxu lunae in tempestatem, quem inquisitiones 
scientificae non confirmabant. Medici artis suae non periti fa- 
mam habent a successu aliquo inopinato, propter quem pluri- 
mi insuccessus negliguntur. Bona observatio plerumque pro- 

cedit innixa hypotliesi (quod etiam magis pro experimento va- 
let). Optimum est, tlieorias paratas habere. Sine illis facta col- 
lecta fere nihil ostendunt. Sed theoriae dein. corrigi debent, si 
observatio aut experimentum iis contradicit. Faraday semel 
dicit : Mundus parum scit, quam multae theoriae, quae per 
mentem investigatoris scientiae transeunt, per propriam eius 
criticam severam ad oblivionem damnantur, et quod in pluri- 
mis casibus, qui succedunt, solum decima pars conieeturarum, 
desideriorum et conclusionum antea habitarum confirmantur. 

b. Experimentu m est observatio sub condicionibus 
artificialibus, simplicioribus. Multum superat simplicem obser- 
vationem. Permittit condiciones pro arbitrio mutare. Ideo scien- 
tiae, in quibus experimenta possibilia sunt, alias plurimum su- 
perant. In observatione ordinaria mutationes non diriguntur. 
Ita in observatione motus stellarum, tempestatis, communiter 
in historia naturae. In experimento vero pro libitu influxus mu- 
tantur et successus observantur. Experimentum est methodus 
directa et gravissima acquirendi facta. Omnia, quae in electri- 
citate aut chemia plus scimus quam veteres, in experimento 
fundantur. — Jevons: Ut condiciones experimenti accurate in- 
ter se separentur, omnes condiciones possibiles tentari debe- 
rent; hoc nimis longum est. Ideo contenti esse debemus condi- 
cionibus, quae in similibus casibus ut alicuius momenti se mon- 
strarunt. Si Newton in experimentis de spectro foramen ad ri- 
mam coarctasset, iam ipse lineas detexisset. Tentant removere 
consuetas condiciones ; huic fini inserviunt calores extremi, spa- 
tium aere vacuum etc. Habentur etiam transitus inter obser- 
vationem et experimentum. Hoc habetur, quando in meteoro- 
logia relationes tempestatis in montibus aut in navibus aeris 
inquiruntur, vel si in astronomia distantia maxima duorum te- 
lescopiorum, aut immo puncta extrema diametri terrae adhi- 
bentur, ad distantias mensurandas. 

Utilitatem experimenti pro psyehologia compendium psyehologiae ( Frobes , 
Lehrbuch der experimentellen Psyehologie I» pag. 11) describit: Experimentum ad- 
mittit frequentem repetitionem alieuius eventus et ita regularitatem inventam cer- 
tiorem reddit, in oppositione ad accidentales observationes. Permittit singula ele- 
menta eventus secundum finem praestitutum separare et ita conexionem causalem 
probare (ut postea videbimus). Experimentum psychologicum etiam observationem 
sui magis certam reddit; nam res ita instituitur, ut observator de fine et successibus 
singulorum experimentorum nihil sciat. Multae observationes solo experimento possi- 
biles, factae sunt; qui colores in prima centesima parte secundae videantur, quando 
obiectum coloratum oculo offertur, simplex observatio dieere nequit; experimento hoc 
cum certitudine decernitur. Experimentum primo dedit mensuram eventuum sub- 
jectivorum in stimulis obiectivis, qui eius causae sunt. In experimento facta obser- 
vantur sub condicionibus clare definitis, quas alii investigatores accurate imitari pos- 
sunt. Sic inventa unius ab aliis examinari et corrigi possunt, et habetur communitas 
laboris seientifiei, quae priori tempore possibilis non erat. 

Pro accuratione iudicii perceptionis relationes spatii et temporis maximi mo- 
menti sunt. Ad illas nunc accedimus. 


2. Determinationes mensurae o b i e c t o r u m 
observationis. 

a. Determinationes temporales. In aestima- 
tione subiectiva punctum initiale mensurae est « Nunc » imme- 
diate datum, quod est punctum firmum. Tunc puncta fixa de- 
terminari debent, quae omnibus communia sunt; pro hoc fine 
idem omnibus observatoribus simul conscium fieri debet, eo 
quod eventus externus simultaneus etiam simul percipitur. Pri- 
ma rudis divisio temporis est vicissitudo diei et noctis ; hoc dat 
sectiones numerabiles (dies indicatur, quo aliquid factum est), 
pro quo punctum initiale ad libitum eligitur. Mensuram pro ac- 
curatioribus divisionibus temporis solum motus perfecte uni- 
formis praebet, ope cuius deinde tempora percursa ex corre- 
spondentibus spatiis mensurantur. Sed determinatio motus uni- 
formis mensuras temporis iam supponit. Ideo media mensu- 
randi temporis nituntur in suppositionibus, e. g. aequalis cele- 
ritatis rotationis terrae aut isochronismi oscillationum penduli. 
Hae suppositiones confirmantur per convenientiam motuum 
quam diversis legibus physicalibus innitentes exspectamus, eum 
motibus vere observatis. 

Exsecutio utique difficultatibus non caret. Ita usus mediorum mensurae tempo- 
ralis supponit, eventus obiectivos ab omnibus perfecte simul percipi. Hoc confirmatur 
in observatione rudi. Sed cum temporibus brevioribus et stimulis disparatorum sen- 
suum se manifestat «aequatio personalis», i. e. inaccuratio permanens inter indica- 
tiones diversorum observatorum. Si autem agitur de unico obiecto, quod continuo se 
mutat, saltem successio mutationum pro omnibus observatoribus eadem esse debet. 
Determinatio obiectiva successionis temporalis possibilis est, si consecutio perceptio- 
num consecutioni mutationum obiec.ti correspondet. Hoc Utique supponit, nos suc- 
cessiones cum obiectiva validitate percipere posse. 

Ut difficultates determinationis temporalis superentur, adhibentur in quantum 
fieri potest apparatus, in quibus in superficie continuo mota utraque series eventuum 
indicationes visibiles relinquunt. Confidentia in earum validitatem iterum nititur in 
validitate legum obiectivarum mechanicarum, quae primum inductione ex perceptio- 
nibus acquirebantur. Sunt igitur hypotheses, ex quibus nostrae perceptiones cum ne- 
cessitate concordi sequuntur. 

b. Determinationes spatii. Hae supponunt re- 
praesentationem communem spatii quae per naturam definitio- 
num et axiomatum geometriae determinatur ; porro principium, 
secundum quod loca relativa, limites percepti determinantur. 
Relate ad tactum hoc est propositio, quod sensatio pressionis 
est signum contactus duorum corporum, coincidentiae suorum 
limitum; relate ad visum est lex, quod puncta quorum unum 
aliud pro oculo vidente tegit, in recta linea post se iacent. ITtra- 
que propositio fundatur in hypoth esibus de relatione causali 
inter obiecta et earum sensationes. Accurata suppositio loco- 
rum relativorum supponit mensuram concordantem et 
haec iterum corpora quieta ut mensuras. Obiectivae mensurae 
solum cum probabilitate acquiruntur per hypotheses de legibus 

mutationem rerum. Indicatio obiecta m otus supponit spa- 
tium absolute firmum, quod non percipitur, sed ob leges cau- 
sales de efficientia virium motus concluditur. Hae iterum ni- 
tuntur in suppositione, quod vires moventes aequaliter influunt 
in corpora quieta et mota et in perceptione motus relativi. Hinc 
indicium de positione et magnitudine fundatur in hypothesi- 
bus, quae concordantia suarum conclusionum cum geometria et 
impressione subiectiva ut probabiles se manifestant. 

Quoad singula dicendum est. Determinatio accurata formae, magnitudinis 
et loci postulat mensurationes. In iis semper magnitudines linearum rectarum per re- 
lationem ad firmam mensuram et anguli per relationem ad angulum rectum expri- 
muntur. Quomodo locus corporis accurate determinatur et quomodo utiles mensurae 
acquiruntur? Ultima suppositio determinationis loci est, quod contactu limites cor- 
poris assequimur. Mensuramus iuxtapositione mensurae. Hoc solum dat loca relativa. 
Pro locis absolutis requirerentur corpora absolute quieta firmae distantiae et posi- 
tionis ad invicem, quae essent punctum initiale mensurationis. Prius contenti erant 
relationibus nrensurationum ad terram et usu cuiuslibet corporis solidi ut mensurae. 
Sed postea difficultates exsurgebant. Quod contactus significet assecutionem corpo- 
ris, solum hypothesis est. Physica distinguere potest inter expletionem phaenome- 
nalom spatii per materiam perceptam et loca ab his diversa relativa subieetorum 
agentium, quae quidem a locis perceptis dependent. Porro mensura non prorsus im- 
mutabilis est. Solum certas leges supponendo inde fundamentum quoddam statui 
potest. Etiam quod punctum minus distans aliud magis distans pro vidente tegat, 
non absolute suppositionem probat ob fractionem radiorum. Tandem in spatio non 
.inveniuntur obiecta quieta; utrum corpus motum sit et in quo motu, nunquam de- 
cerni potest. Solus motus relativus certus est. Orientatio relativa nititur in hypo- 
thesi, quod vires moventes pro suo influxu in corpora independentes sint a motu, qui 
istis corporibus convenit. 

Hinc iterum sunt deductiones, quibus omnis mensuratio singularis determi- 
natur, hypotheses de legibus motus, mutatio obiectorum perceptibilium, quae hypo- 
theses inde suum valorem recipiunt, quod localisationem concordantem cum mo- 
tibus geometricis et inter se possibilem reddunt. Alia ex parte ipsa determinatio le- 
gum causalium iterum pendet a localisatione naturali, quae manet prima quaedam 
approximatio. (Hic iterum invenimus proprietatem universalem inductionis, quod eum 
hypothesibus probabilibus incipit; ex iis sequuntur leges probabiles; hae iterum per- 
mittunt ulteriores hypotheses, id quod probabilitatem auget etc.) 

c. Defectus observationis. Mensuratio directa semper solum ad ef- 
fectum ducit, duas magnitudines a nobis non distingui, non autem, illas absolute 
aequales esse. Ideo etiam mensuratio repetita eiusdem magnitudinis semper monstrat 
differentias, ex quibus vera magnitudo adhuc invenienda est. Hoc solum probabiliter 
assequimur per hypotheses de defectibus, ex quibus valores probabilissimi deducun- 
tur. In hoc fundatur e. g. regula medii arithmetici, determinatio defectuum proba- 
bilium, methodus minimorum quadratorum etc. Pro diversis valoribus observationis 
scii e debemus, easdem methodos mensurationis adhiberi et numeros inventos irregu- 
lariter oscillare, aut omnis ratio rem decernendi deficere debet. Hoc nobis ius dat fa- 
ciendi certas hypotheses ut fundamentum pro computanda probabilitate certi valoris 
ut veii. 1) Quaedam hypothesis est, quod mensuratio aeque bene mensuram maiorem 
ac minprem dare potuit. 2) Accedit alia hypothesis, quod minores defectus probabi- 
liores sunt, quam maiores; quod ergo illa suppositio verae magnitudinis probabilior 
est, quae minores defectus supponit. 3) Ad haec additur ulterior hypothesis de rela- 
tione probabilitatis minorum et maiorum defectuum. Hoc nititur in reflexione, quod 
omnis deviatio determinata est effectus numeri indeterminati singularum causarum, 
quarum quaelibet et deviationem in uno et in alio sensu fundare potest. Tunc ap- 
paret multo probabilius tendentias defectuum partim inter se compensare. Tunc 


etiam medium arithmeticum dat valorem probabilissimum. Accuratior tractatio ma- 
thematica defectuum observationis supponit infinitum numerum causarum, quae in 
effectibus infinite parvis influunt. Inde derivatur lex defectuum, quae per curvam 
campanae repraesentatur. Pariter sequitur propositio, illum valorem probabilissimum 
esse, pro quo summa quadratorum suarum differentiarum a valoribus observatis « mi- 
nimum » fit. 

Venn: Usus medii (e. g. arithmetici) praetermittit accurationem singularum ob- 
servationum. Ordinarie pro mensurando contenti sumus aliquo valore medio, et me- 
dio defectuum. In mensurando non novimus valorem accuratum; solum studemus eum 
quam accuratissime determinare; hoc invento deinde deviationes ut defectus deter- 
minantur. — Dtiam determinatio intensitatum et qualitatum ducit ad problema men- 
surationis magnitudinum spatialium. 

Specialis casus est determinatio mutationum continuarum ex 
observationibus discretis. Per observationes discretas obiectorum quae 
quiescunt aut moventur continuum formae aut motus proprie non exhauritur. Debet 
igitur continuum illud concludi, eo quod functio quaeritur, quae valores ex observa- 
tionibus datos ut sua consequentia apparere facit. Ita pro vero motu cadendi forte 
data sunt tempora et viae in fine singularum secundarum. Haec forte sufficiunt legi 
motus uniformiter accelerati. Certe haec suppositio necessaria non est ; multae etiam 
aliae curvae sufficerent. Semper agitur de hypotliesi, de processu reductionis, i. e. 
quaeritur propositio maior universalis. Ita Kepler invenit, nullum circulum sufficien- 
ter eorrespondere locis observatis Martis, bene autem ellipsim. Hoc ostendit, hic agi 
de processu deductivo, de comparatione seriei propositionum maiorum, ex quibus 
consequentia deduci debent. 

Quando lex mathematica non invenitur, quia nimis complicata est aut regularitas 
supposita non adest, contenti sunt imagine, repraesentant continuum in figura gra- 
phica. Hypothesis quae ibi subest in curva delineanda apparet. Ut hoc evitetur, in- 
terdum eventum ipsum suam curvam delineare faciunt, ut in oscillationibus pulsus 
arteriarum. Eaedem methodi valent, si agitur de mutationibus in intensitate aut qua- 
litate, si pro hac re omnino adhiberi possunt. 

3. Aliqua consequentia ex dictis. 

a. Subieetum iudieiorum perceptionis. Res cuius praedicatum 
modo obiective valido determinari posse ostensum est, proxime ut data consideratur. 
Alia ex parte repraesentatio rei unius totalis proprie primo per synthesim qualitatum 
sensibilium constituitur. Quomodo de hae re ad certitudinem pervenitur? Subieetum 
praenomenale proxime est apparitio sensibiliter percepta rei ipsius, e. g. subieetum 
in stella transvolante, in arcu coelesti. Haec forma primarie data est. Simulatque ab 
ea ad subieetum vere unitum transimus, agitur de interpretatione phaenomeni, de 
processu deductivo, qui leges universales supponit. Si e. g. dico: hoc est aurum, haec 
assertio supponit formationem conceptus auri ex classifieatione. Maxime consideratio 
mutationis cogit, ut id quod continuo se mutat ut rem apprehendamus. In forti mu- 
tatione proprietatum, e. g. apud combinationem ehemieam assertio unitatis subiecti 
etiam incerta fit. Propositio materiam perseverare ope inductionis certa facta est. 
Aristoteles id quod permanet considerabat ut prorsus qualitate carens. Solum prin- 
prineipium, quod pondus sit mensura materiae, dabat indicia, ut identitas materiae 
et subiecta nostrorum iudieiorum perceptionis stabiliantur. Ideo trutina decernit, 
utrum id quod in perceptionibus subiectivis apparet idem obiectum sit necne. Ergo 
etiam hic iterum assertiones ab hypothesibus pendent, partim ex logico impulsu, par- 
tim ope inductionis. 

b. Descriptio factorum. Perceptio se extendit su- 
pra totam impletionem spatii et temporis (mundi visibilis), 
quaerit statuere ordinem rerum perceptarum et ordinationem 
temporalem mutationum earum. Perceptio extensive completa 
est « cosmographia ». Intra hoc totum omnis res ut res singu- 

laris determinata esset. Modo perfectissimo astronomia hoc 
problema aggressa est, qnae loca et motus omnium suorum obie- 
ctorum statuere intendit. Haec est depositio in catalogo. Pa- 
tet non simili modo in quodam catalogo mundi totalitatem 
omnium obiectorum. terrestrium statui posse. Geographia sal- 
tem aliqua in hac directione praestat. Ceterum ut processus 
appropinquationis sufficit numeratio rerum singularum eiusdem 
speciei. 

In quantum classiflcatio materiarum et formarum iam pro- 
gressa est, omnis descriptio singularis obiecti simul inservit 
subordinationi eiusdem sub conceptus datos et correctioni eo- 
rum. Ees subordinata nota fit, numerus obiectorum eiusdem spe- 
ciei numeratur. Hoc ostendunt indicationes et tabulae statisti- 
cae. Numeratio inservit descriptioni totalitatum collectivarum, 
quarum unitates omnes aequales sunt (ut grex ovium). Si etiam 
diversitates individuorum attenduntur, descriptio magis com- 
pleta fit. Examinari potest, quomodo totalis individuorum 
speciei in spatio distribuatur. Ita iam conspectus comparativi 
creantur, e. g. multitudo hominum singularum partium mundi 
comparantur ; alia divisio est indicatio diversarum varietatum 
hominum (secundum colorem etc.), sexuum etc. 

Methodus statistica supergreditur veterem scientiam. Co- 
gnitio enim conceptus numero nihil acquirit. Solum si videmus 
praeprimis nostrum officium esse, ut res datas in reali sua con- 
stitutione totaliter apprehendamus et postea eius necessita- 
tem comprehendamus (de quo statim plura), hoc methodo va- 
lorem scientificum dat. — - Simile quid est numeratio eventuum. 
Hoc proxime inservit descriptioni, e. g. spirationum, pulsatio- 
num venarum. Postea eventus sub determinatos conceptus su- 
bordinantur et comparantur. 


C a p u t I T. 

Derivationes scientificae in scientiis realibus. 

§ 1. Derivatio scientifica per inductionem. 

1. Formatio conceptuum realium. Iam eam 
commemoravimus in formatione conceptus ope classificationis, 
ut inde definitiones formarentur. Hic arctius inquirimus c o- 
n e x i o n e m notarum in conceptu. Si conceptus arbi- 
trarie construitur, additio novarum notarum difficultatem non 
habet, quamdiu inter se compossibiles sunt. In conceptu vero 
rei exsistentis, qui realem significationem habet, datum in sua 


determinatione completa ut necessarium cognosci debet. Hoc 
dicit : Pro complexione subiectiva notarum alicuius rei ratio 
obiectiva supponitur ut effectus ordinis naturae. Ideo haec co- 
nexio eodem semper modo repetetur. Quaestio, utrum nota ne- 
cessaria sit in conceptu reali alicuius classis, alicuius speciei du- 
cit ad comparanda individua. Si unum individuum notam non 
habet, non necessaria est; vetus logica talem nominabat acci- 
dens in sensu strictiore. Ita perceptio continuata multos con- 
ceptus iam formatos iterum dissolvit, nota quaedam ut non es- 
sentialis cognoscitur. Necessitas unionis, notarum maxime com- 
probatur in corporibus simplicibus, qua re nucleus firmus con- 
ceptuum obiective validorum formatur. 

Hic ulterius attendenda est mutabilitas corporis 
ipsius. Varii status aggregationis corporum proprietates valde 
diversas ostendunt; hae igitur proprietates manifestantur non 
in essentia, sed in statu rei fundatae esse. Sed hae ipsae mu- 
tationes ut necessariae considerari debent. Ita conceptus 
rei fit systema propositionum universalium, 
quae status variabiles ut consequens necessarium certarum 
suppositionum proponunt. Hae leges inductione inveniendae 
sunt. (Hic clarius apparet, quid sententia recentiorum dicat nos 
primo per iudicia ad conceptus pervenire. Summa proprieta- 
tum elementi chemici in definitione non iam per summam no- 
tarum exhauriri potest, sed etiam includit multitudinem iudi- 
eiorum de reactionibus versus alia corpora, si vere sufficientem 
conspectum de proprietatibus acquirere, corpus in diversis suis 
formis cognoscere volumus). Mutatio proprietatum a diversis 
pendere potest, ab essentia rei aut a causis externis. Sic entia 
viva ostendunt mutationes ex rationibus internis; conceptus 
essentialis eorum per legem evolutionis exprimi potest. In sta- 
tibus vero aggregationis aquae mutatio proprietatum solum per 
relationes causales intelligitur ; non ex re gignitur. Ideo syste- 
ma conceptuum universalium hic relationes causales include- 
re debet; e. g. aqua fluida sub 0° fit glacies, supra 100° vapor. 
Certam positionem mediam monstrant combinationes chemicae, 
in quibus ratio novarum qualitatum in natura elementorum 
fundatur. Hinc pro perfecto processu inductionis, qui eum for- 
matione conceptus incepit, necessario statuendae sunt leges 
evolutionis, leges causales externae et processus chemici (Sig- 
li) art). 

Formatio conceptus saepe negligebat notas variabiles, e. g. colorem animalis ut 
non essentialem; similiter minores differentias individuales. Apud Platonem et Ari- 
stotelem coneeptus magis proponuntur ut typi, quod individua plus minusve bene imi- 
tentur, forte propter imperfectionem materiae primae, quae effectum formae sub- 
stantialis non ad exitum perfectum venire permittat. Secundum Sigwart hoe hodie 
non iam teneri potest. Datum debet esse necessarium et quidem in tota sua determi- 
natione, etiam in deviationibus singularibus. Nam aut variationes interne neeessa- 

riae sunt; tunc conceptus pro diversis individuis non prorsus iidem sunt (Sic sine 
dubio res se habebit.. Inter differentiam mere numericam et specificam speciei in- 
fimae, ut generatim in scientia nominantur, multi dantur gradus medii, varietates po- 
pulorum, et minores deviationes stirpium, familiarum. Hinc habebitur transitus con- 
tinuus ab ordinaria specie infima usque ad naturam propriam individuorum). Aut 
notae conceptus eaedem sunt; tunc deviatio efficitur a causis externis (forte in- 
tra eandem varietatem speciei diversitas incrementi ob diversam nutritionem, calo- 
rem aeris etc. Tunc notae speciei et varietatis eiusdem etiam aequales esse possunt). 
In prima, suppositione unitas conceptus cadit. (Accuratus loquendo solum suppositio 
ruit, quod species nullas subdivisiones varietatum eonstanter manentium continere po- 
test; unitas eoneeptus speciei, sicut et generum superiorum, non turbatur). Si deviatio 
semper cum aliis deviationibus, parallelis coniuncta est, se ostendit necessariam. Secus 
variatio diversas condiciones externas indicat; e. g. maior copia crinium apud plan- 
tas maiorem siccitatem loci. Tales variationes relate ad conceptus vocari possunt ac- 
cidentales. 

Similiter secundum Sigwart se habent differentiae specierum ad conceptum ge- 
neris. Conceptus generis (abc) per d ad unam speciem contrahitur, per e ad aliam. 
Quomodo tunc (abc) cum d et cum e necessario eoniunctae esse possunt? Aut abc in 
utroque casu tamen diversum esse debet, aut duae causae externae oppositae accidere 
debent. In 1. casu haberetur vera evolutio conceptus. Omnis nota (a, b, c) in particu- 
lari modo in singulis speeiebus inveniretur et hae particularitates correlatione cohae- 
rerent. Singulae species in genere solum idealiter continerentur. — Revera hoc ulti- 
mum erit solutio. Si angulus acutus aut obtusus esse potest, in qualibet specie notae 
sunt una res, pro hae specie semper necessario cohaerent, e. g. pro angulo acuto. 
Hoc non impedit, quominus pro alia specie (angulo obtuso) nota generica anguli cum 
obtusitate necessario cohaereat. Lex conexionis necessariae non exaggerari debet, 
aesi particulares notae ubique inveniuntur, alias absolute exigant; secus non daren- 
tur genera superiora, quae in nostra cogitatione notas pluribus speeiebus communes 
solas eoniungant, et quae ut partes metaphysicae in quolibet individuo adsunt. Co- 
nexio necessaria solum dicit: datur species (abed), in multis individuis praesens, 
cuius notae in hac specie necessario cohaerent, non autem pro alia specie. Cum proba- 
bilitate assero individuum, quod multas . harum notarum ostendit, etiam alias notas 
speciei possidere. Doctrina necessariae conexionis non plus dicit. 

Doctrina Darwini variabilitatis illimitatae specierum varias consequen- 
tias pro doctrina diversitatis specierum habet, ut Sigwart explicat. Cum ea cadit va- 
liditas obiectrva conceptuum speciei et generis, qui fixas normas supponunt. Loco dif 
ferentiarum discretarum veteris biologiae tunc ubique transitus continui habentur-. 
Distinctio praerupta tunc solum pro tempore praesente valet. Sed simul sequeretur 
impossibilitas, quod notas individualiter variabiles ut aliquid conceptui speciei ex- 
ternum tractemus. Arbitraria esset opinio, usque ad certum punctum diversitatis de- 
terminationem internam vigere, ultra illud autem externam per relationes causales. 
Tunc probabiliter utrumque cooperatur. Alia utilitas doctrinae etiam haec esset : diu 
auctores contenti erant, conceptum generis ut aliquod datum obiectivum considerare. 
Supponebatur multiplicitas finita conceptuum specierum ut expressio exhauriens mul- 
tiplicitatis realitatis. Contra doctrina evolutionis problema ponit, multiplicitatem spe- 
cierum intelligendi ex generali ratione. Solum teneri nequit specialis exsecutio huius 
doctrinae apud Darwvnvwflij qui variationem ut aliquid prorsus irregulare considerat. 
Revera tunc tria consideranda sunt: essentia universalis omnis organismi; lex in- 
terna evolutionis eius; tandem causae externae, quae determinatam directionem re- 
gunt. - — Similes quaestiones etiam pro evolutione elementorum ehemicorum valent. 

2. Leges naturales. Explicationem earum dividimus in successionem 
legum causalium, legum empiricarum, et generalisationis legum, quae tandem ad 
leges naturae supremas et universalissimas ducit. 

a. Leges causales; aut inventio legum universalium 
de efficientia causarum ope inductionis. De hac re iam fuse 


egimus in doctrina inductionis, quia exemplum eius classicum 
constituit. Regula secundum quam ibi concludimus, breviter 
haec est : Si corpus B in pluribus casibus determinatam muta- 
tionem b ostendit, postquam mutatio a alterius corporis A 
in continuitate spatiali et temporali praecesserat, non autem, 
si hoc antecedens deficiebat, dicendum est, A per suam efficien- 
tiam a esse causam mutationis b in B (Multo minus certa es- 
set assertio, Bb semper Aa ut causam habere). Ad hanc affir- 
mationem maxime iuvat, si invenitur connexio regularis inter 
causam et effectum, e. g. proportionalitas utriusque mutationis. 
Res magis complicata fit per circumstantias concomitantes, 
quarum influxus proprius primum statui debet. Sic tandem 
acquiritur complexus cohaerens legum, quae dependentiam ef- 
fectus Bb partim a causa A, partim a circumstantiis enuntiant. 

Leges causales mathematicae expressae solum proponunt casus simplicitatis fi- 
ctae. Leges eventus realis semper derivatae sunt per combinationem diversarum for- 
mularum fundamentaUum. Leges causales sensu stricto solum inveniuntur per hypo- 
theses et constructionem mathematicam. 

b. Leges empiricae sunt formulae, quae exprimunt 
id quod realiter fit, aut apprehendunt conexiones diversorum 
eventuum, qui regulariter intra experientiam observantur. Hae 
igitur leges solum exprimunt dependentiam alicuius mutationis 
a determinatis condicionibus ; non indicant causam ibi agentem ; 
e. g. (dari) dependentiam durationis oscillationis penduli a la- 
titudine geographica. Iam descriptio determinati eventus du- 
cit ad formulas, e. g. pro corpore libere cadente : 

s = y 2 g t 2 (ubi s significat spatium percursum, g con- 
stantem valorem attractionis, t durati onem temporis). 

Similiter in eventibus, qui sine limite in eodem subiecto 
semper repetuntur, ut tempus rotationis terrae. Tunc quidem 
statim cogitabimus de permanentia talis motus pro tempore 
indefinito, id quod ex prioribus observationibus minime sequi- 
tur, sed tunc solum, quando ostendi posset, nullam causam mu- 
tationis dari. Pariter descriptio eventus realis est prima lex 
Kepleriana. Aliae leges non sunt purae descriptiones, sed enun- 
tiant relationes inter diversa, etsi leges causales non sint. 
Eiusmodi sun iudicia quae necessariam cohaerentiam proprie- 
tatum eiusdem rei enuntiant, leges coexsistentiae inter corpus 
chemicum et eius proprietates, de quo in formatione conceptus 
sermo erat; aut dependentia puncti effervescentis aquae ab al- 
titudine; lex conexionis inter positionem lunae et motus ac- 
cessus aestuum ; porro plurimae experientiae quotidianae : cor- 
pus e manu dimissum ad terram cadit ; aqua deorsum fluit. Mul- 
tas leges empiricas physiologia praebet, ut de evolutione or- 
ganismi crescentis. Hae leges non admittunt determinationem 
mathematicam, ut in systemate planetarum ; id quod conmiu- 

ne est, accipit formam indicationis plus minus determinatae. 
Aliae relationes illae sunt, quae cohaerentiam diversarum mu- 
tationum in eodem subiecto enuntiant, quarum conexio causa- 
lis nota non est ; sic mutatio laryngis cum pubertate, aut quod 
flores certis diei horis patefiunt. 

Mill describit leges empiricas ut regularitates, quae ultimae leges non sunt, e. g. 
quod alcohol (vinum adustum) inebriat. Possunt esse leges consecutionis aut coexsi- 
stentiae inter effectus et causas remotas, aut effectus causarum diversarum, quae coo- 
perantur. Successus dependent a collocatione causarum, quae ipsa non ad causas re- 
duci potest. Inde intelligitur exigua confidentia, quam pro legibus empiricis habere 
solemus. Signa quod lex non ultima est, sed derivata inter alia haec sunt: si inter 
A et B membrum interieetum habetur, cuius exsistentiam advertimus, naturam ac- 
curatam autem statuere non possumus; sic res est in eombinatione ehemiea, quae 
certe lex eausalis est, cuius tamen processus partiales non novimus. Aut si antece- 
dens est phaenomenon naturale complicatum, ita ut effectus probabiliter composi- 
tus sit, e. g. quod post exiguam pressuram aeris facilius pluvia sequitur. 

Peculiaris species sunt uniformitates eoexsistentiae ; tales sunt 
ultimae uniformitates rerum, pro quibus uniformitates statuuntur, quod se. cum cer- 
tis proprietatibus rei semper certae aliae coniunguntur. Hoc valet de proprietatibus 
speeierum, eombinationum chemicarum, quae tam numerosae sunt. Pro his non ha- 
bemus principium universale, ut legem causalitatis ; non possumus ex una proprietate 
aliam deducere. Bacon hoc discrimen non attendit ; putabat principium eliminationis 
in inductione etiam ad coexsistentiam applicari; ita autem ad nihil pervenimus. Quod 
omnes corvi nigri sunt, potest forte esse lex empirica, quae in experientia semper 
observatur ; aut est proprietas speciei, ita ut corvus albus aliam speciem designaret. 
In maiore universalitate certitudo legum empiricarum semper maior fieret. Possibile 
est, quod qualitates nove inventae proprietati contradicant, quae materiae hodie uni- 
versaliter attribuitur (ut gravitati, inertiae; quod forte pro aethere valet). Tunc 
etiam hae proprietates essent merae leges empiricae. 

De signific.atione legum empiricarum Sigwart censet: Postu- 
latum est, data esse necessaria, et hoc per necessitatem internam essentiae aut ex- 
ternam causalitatis determinari potest. Leges universales fundant suppositum, quod 
rationes intra nostram experientiam constantes erant; hoc permittit eas ut uni- 
versales considerare. lure concludimus, eorpus semper casurum esse, etsi rationes 
non cognoscamus. Quando leges diversa coniungunt, conexionem causalem indicant, 
ut inter aestuum accessus et positionem lunae. Leges physiologicae multas condi- 
ciones constantes includunt. Qualitas germinis tunc apparet ut causa immanens in- 
crementi. Physiologia leges indeterminate agentes dependentiae ad strietas leges 
causales transformare studet. Ad perfectionem nostrae cognitionis semper expli- 
catio causalis requiritur. Pro ea res exsistentes, quae ut causae inserviunt et forma 
et lex suae efficientiae notae esse debent. 

c. Generalisatio per inductionem. Compositio plurium legum 
particularium in legem universalem, si hoe transcendit meram universalitatem empi- 
ricam, solum in illa condicione recta est, quod aequales consecutiones etiam aequales 
habent rationes. Leges consideratae spectabant species infimas. Ab illis nunc procedi- 
mus ad leges universaliores, quae idem praedieatum enuntiant de rebus diversae spe- 
ciei, quae solum in paucis notis conveniunt ; e. g. omnes aves habent sanguninem cali- 
dum; omnia corpora graviora quam aqua (pro pari volumine) in aqua submerguntur. 
Nucleum huius tendentiae constituit significatio et formatio conceptus generis : quia 
de omnibus speeiebus certi generis eadem proprietates valet, etiam de genere valet. 
Tamen supponi nequit, omnes species generis notas esse. Revera processus hic est: 
S, A, B, C . . . omnes praedicatum P habent, coniectura est, illud fundari in eo, quod 
A, B, C ete, commune est ; si forte conceptus conceptui medio subordinantur, cui 
praedicatum P convenit. Suppositio huius conclusionis est, quod consequentia quae 


A Derivationes in scientiis realibus 

concordant ex antecedentibus concordantibus fluunt. Newton ut rationem dat: Na- 
tura nihil agit frustra; et frustra per plura fit, quod fieri potest per pauciora. 
Haec suppositio non empirica est, sed postulatum, aut accuratius est regula pro hypo- 
thesibus, non autem lex fundamentalis necessitatis absolutae; possibile enim ma- 
net, ex diversis rationibus idem oriri. 

Plures habemus leges generales ; e. g. quod omnia corpora 
in spatio aere carente cum eadem celeritate cadant. Contra me- 
ra est conclusio analogiae, omnia metalla electricitatem bene 
conducere, cum haec capacitas in singulis quantitative diver- 
sa sit. Tantum ubi diversae species praedicatum absolute iden- 
tieum habent aut tale quod differentiis quantitativis proportio- 
nale est, generalisatio certa est. Generalisatio, omnia corpora 
aqua graviora in aqua submergi, leges particulares inde deri- 
vatas accuratiores facit, quia rationem submersionis indicat. 

Jevons contra Mill notat: Non directe a mortalitate hominum nobis notorum 
ad mortalitatem aliorum transire possumus; haec esset sola probabilitas, sieut in 
analogia aut vita ordinaria; sed necessario transimus ad legem universaliorem. Hic 
paucae exsistunt similitudines, sed in multis casibus, forte sine exceptione; e. g. 
quod corpora gravia etiam inertiam possident. E contrario in analogia ex conve- 
nientia in multis punctis ad eandem concludimus in aliis punctis. Pro generalisatio- 
ne primum casus similes quaeruntur; tunc generalisatur ad easus non communes, 
e. g. proprietas habendi tres status aggregationis ad omnia corpora. Generalisatio 
etiam semper cognitionem particularis contenti copiosiorem reddit. Sic qualitates 
soni et lucis inter se transferuntur, simulatque natura undulationis ut communis 
agnita est. Aliquae leges valent de omni materia, ut motus et gravitas; pro solo 
aethere lucis hoe non valere videtur. — Lex universalis continuitatis: «natura non 
facit saltus» in determinatis punctis subitaneas mutationes pati potest; sic attra- 
ctio corporis, quod ab extra dein intra corpus vacuum intrat, subito evanescit, ob 
legem ipsam, ex cuius formula hoe dedueitur. 

Sigioart concludit: Processus inductionis quem hucusque consideravimus, id 
intendebat, ut inter proprietates et eventus perceptibiles relationes universim va- 
lidae statuerentur, quae ut expressio necessitatis considerandae sunt. Sic inveniun- 
tur leges, si praedicatum pro qualibet mutatione motus absolute determinatum est. 
Hae partim erant proprie dictae leges causales. Optima earum confirmatio erat, 
si postea arbitrarie per condiciones statutas effectum producere possumus. Sunt 
nucleus intellectionis naturae. Aliae leges solum ut descriptio eventus regularis con- 
siderari poterant. — Nunc eo transimus ut verum eventum explicemus i. e ad da- 
tum rationes internas aut externas inveniamus. 


§ 2. Explicatio legum naturae. 

Factu m quoddam explicatum e s t , si ostenditur 
esse casus specialis legis universalioris. Sic enim idem intelli- 
gibile fit, quia ostenditur in lege iam agnita contineri. Ordina- 
rie logici hac regula contenti sunt, et ostendunt, quot diversis 
modis talis subordinatio ideoque explicatio occurrat, et quo- 
modo haec sit praestatio principalis scientiae naturalis. 
Sigwart liic ultra progreditur: Omnia data eoexsistentiae et 
omnes eventus explicantur, si ut consequens alicuius rationis 
vere exsistentis derivari possunt ; omnis explicatio 

est deductio. Hic tria problemata distingui possunt : 
Explicare phaenomenon dicere potest: 1) illud ex alio dato se- 
cundum proprietatem iam notam deducere. Ita arcus coelestis 
explicatur ut consequens necessarium lucis solaris praesentis, 
quod in guttas pluviae cadit, secundum leges reflexionis et re- 
fractionis; 2) concludere ad causam non perceptam, quae 
phaenomenon producere deberet. Statuitur igitur praesentia 
determinati facti innitendo notis conexionibus causalibus. 
3) Alia tandem species explicationis quaerit rationes legum ef- 
ficientiae causarum et regularitatum physicarum in essentia et 
relationibus substantiarum; e. g. leges Keplerianas ex vi gra- 
vitationis et inertia ut proprietatibus universalibus materiae 
explicat. Studet perficere conceptus essentiae substantiarum, sed 
hoc solum assequitur via hypothetica, quia rationes supponen- 
dae pro ipso, quod immediate datum est, nunquam directe per- 
cipi possunt. 

1. Explicatio ex legibus causalitatis est 
maxime consuetum exemplum explicationis. 

a. Descriptio. Explicatio causalis fit per syllogismos 
simplices, qui casum datum ut aliquod consequens legis notae 
exhibent. Schema hoc est : Datus est eventus E. Notum est, E 
oriri in condicionibus. ABC. In casu dato hae condiciones ABC 
vere adsunt; ergo E efficere debent. Ergo datum E ex illis pro- 
cessit. Patet, tunc etiam E quantitate aequale esse debere ei, 
quod ex ABC exspectandum est. Si directa interpretatio non 
succedit, per applicationem methodorum inductionis conexio 
causalis probabilis statuenda est et coniectura prosequenda, 
aut ampliatione legum notarum iu via analogiae explicatio quae- 
renda. 

Exempla pro explicatione hae simplicissima: Quod lagena plena aquae, 
quae conglaciat rumpitur, sequitur ex extensione aquae in actu frigescendi et ex 
rigiditate vitri. Hine derivatio est sicut ordinarium argumentum; solum proposi- 
tiones maiores hic inductivae sunt. Quod lacca musica ( Lactemus ) in certo acido 
posita rubra fit, eo explicatur, quod scitur omnia acida idem efficere. Venti aequa- 
biles explicantur eo quod aer calidus in aequatore ascendit, et aer frigidus a polo 
accedens ei substituitur, et per deviationem directionis huius aeris frigidi ob rota- 
tionem terrae. — - Lex effectus compositi explicatur, si resolvitur in leges parti- 
culares, ut motus planetarum in vires hic agentes, simul attendendo earum ma- 
gnitudinem et loca planetarum. 

Interdum effectus non directe debetur causae indieatae, sed effectui interiacenti 
huius causae. Fieri potest, ut duo membra partialia causae per leges universalio- 
res facile explicentur. Sic tonitru post fulgur non est directus eius effectus, sed 
eleetricitas proxime calorem producit, hic indirecte subitaneam extensionem aeris, 
quae tandem sonum efficit. Inter contactum et eius sensationem habetur excitatio 
nervorum. — Sic igitur ex AC fit AB et BC, qui etiam directe occurrunt, ergo 
universaliora et certiora sunt, quam eorum coniunctio. 

Alius casus huius explicationis est subordinatio legis particularis sub universa- 
liori. Ita magnetismus subordinatur electricitati; pariter casus corporum et vis 
centralis systematis solaris gravitati universali. Hinc eadem lex gravitationis ex- 

plicat easum corporum versus terram, cursum planetarum et cometarum, motus 
ellipticos, sed etiam eorum irregularitates (per attractionem ab aliis planetis), 
relationem inter distantiam solis et tempus rotationis, praecessionem, aestuum ac- 
cessum et recessum. Finis scientiae est, invenire paucas leges universales, ex qui- 
bus omnia deduci possunt. (Sic Mill et Jevons). 

IJbi subordinatio sub lege universali non directe succedit, comparantur diversi 
casus in diversis circumstantiis, ut conexio' febris cum paludibus. — Plerumque non 
directe finis invenitur, sed ope analogiae. Si e. g. causae roris quaeruntur, ubi or- 
dinariae methodi inductionis ob complicationem condicionum finem non attingunt, 
melius deductive proceditur per subordinationem sub legem aliunde notam, sc. quod 
corpora quae frigidiora sunt quam aer ea circumdans, aquam aeris in se conden- 
sant; hoc applicari tentatur; similiter omnes varietates formationis roris ad suas 
condiciones reducuntur. — Explicationes in hoc sensu ceteroquin non solum fiunt 
subordinando sub leges causales, sed etiam sub regularitates empiricas ; et simul 
analogia iuvat. Gallae oriuntur punctione insecti; ideo eoniecturare licet similes 
formas in aliis foliis simili ratione fundari. Condicio principalis, a qua successus 
huius methodi pendet, est facultas subordinandi eventum datum sub alio. Pro hoc 
fine utile est, de conexionibus naturae eoniecturas paratas habere. Generatim quidem 
possibile non est, rem individualem designare ut unicam et completam causam de- 
terminati eventus. Hoc solum suppositis aliis reflexionibus possibile est. 

Jevons: Gravissima classis factorum illa sunt, quae ex theoria recte prae- 
dicuntur, id quod semper maximam impressionem facit et communiter ut plena 
demonstratio theoriae sumitur. Sic multa praedici potuerunt ex theoria undulationis 
lucis. Historice celebre est, quod Hersohel praedicebat, oceasione data duos sonos 
se invicem exstinguere debere; porro praenomena Doppleri; praedictiones elemen- 
torum chemicorum. Dantur etiam multae praedictiones, quae suam confirmationem 
adhuc exspectant, quia possibilitates experimentales interim deficiunt. Contradictio 
factorum cum theoria fundari potest in erronea indicatione factorum aut in causa 
adhuc ignota. 

b. Historica. Mill notat transformationem logicae inductivae in decursu 
historiae. Cum Baoon a deductione investigatores averteret ad methodum experi- 
mentalem, postea iterum ad deductionem redeunt. Sed discrimen est: veteres de- 
ductiones concludebant ex iudiciis universalibus sat arbitrariis, non accurate exa- 
minantis (ut ex duplici supposito non fundato, corpora coelestia perfectis si- 
ni u m genus motuum exsequi debere ; ideoque necessario circularem); hodie 
autem haec iudicia in inductione et examinatione nituntur (experimentum igitur 
minime negligunt). 

Celebres sunt .regulae a N e w t o n propositae, qui quaestiones theo- 
retieas solum indirecte tangit, liegula 1 : Non debent plures causae rerum physicarum 
poni, quam quae pro explieatione sufficiunt et verae sunt (de sensu ultimi puncti 
iam locuti sumus). Begula 2: Pro effectibus naturalibus eiusdem speciei inquantum 
possibile est, eaedem causae sumi debent, eum natura nihil frustra agat. Begula 3 : 
Proprietates corporales quae plus et minus non admittunt et omnibus corporibus 
conveniunt, quae examinari poterant, ut qualitates omnium omnino corporum con- 
siderari debent. Tales sunt extensio, inertia, , impenetrabilitas, massa, mutabilitas, 
gravitatio. Demonstratio fit enumeratione, in qua nullum exemplum contrarium in- 
ventum est. Exceptio demonstrari deberet. Hic est optimus modus concludendi; 
certitudo absoluta in physica haberi nequit. 

Regula 4: Propositiones inductione inventae ut verae habendae sunt, usque- 
dum ulteriora facta illas accuratiores reddant aut corrigant, eo quod exceptiones 
dari probantur. Mera possibilitas aliarum hypothesium non est ratio contraria. — 
Lalande haec complectitur: Newton in scientiam futuram maximum influxum ha- 
buit per exemplum gravitationis universalis, quae omnes classes phaenomenorum 
eoniungit, et per tractationem mathematicam legum; porro per regulas suas cau- 
tas et circumspectas; in oppositione ad hypotheses temerarias Gartesii ; Newton 

hoc' appetit, ut quam maxime ad facta prope sit, ea colligat, observationes in for- 
mulis mathematicis exprimat, inductionem maxime completam reddat. 

Accuratius Jevons mutationem in methodo investigationis scientifieae describit. 
Bacon exaggerabat reactionem contra logicam scholasticam, aesi progressus esset 
in sola collectione factorum, ex qua per quandam digestionem leges semper univer- 
saliores traherentur. Sed classifieatio exhauriens prorsus impossibilis est. Solus in- 
vestigator in hac re ordinem facit, videt hypotlieses etiam debiles, in factis miris 
cogitat de similitudinibus; omnes relationes possibiles attendere debet, in quibus 
eventus non explicati stare possint. Non habet methodum infallibilem. Multae ex- 
plicationes possibiles ei in mentem veniunt, sed pleraeque ostenduntur a via recta 
amovere. Kepler describit omnes errores, quos ex ordine examinaverat; similiter 
Faraday. Secundum Laplace Principia et Optica Newtonii sunt optima exemplaria 
pro arte investigationis experimentalis et theoreticae. Excoluit methodos conclusio- 
nis deductivae et comprobationis per experimenta. Non solum unam liypotliesim 
inquirit, sed hypotlieses mechanicas universim. Dicit quidem se hypotlieses non fin- 
gere. Revera autem maior pars principiorum hypothetica est. Differentiae plurimae 
causarum et legum excogitantur, quae nullam analogiam in natura habent. Sed 
omnes eius hypotlieses determinatae sunt in suis condicionibus et admittunt conclu- 
siones deductivas; earum valor semper determinatur comparatione suorum conse- 
quentium eum factis. Non methodus Baconis (sic Jevons iudieat), sed methodi Neiv- 
tonii ad magna inventa physicae duxerunt. 

2. Explicationes ex. factis solum dedu- 
ctis. Haec species explicationis cognitionem legum sup- 
ponit, secundum quas factum datum solum ali una condicione 
aut a limitato numero condicionum pendebit. Tales leges so- 
lum per. maximum ambitum nostrarum cognitionum probabiles 
reddi possunt. Confirmatio suppositi consistit in evolutione de- 
ductiva omnium, quae inde consequuntur. Universalis regula est, 
tales solum suppositiones facere (in quantum hoc possibile est), 
quarum realitas aliunde iam constat. — Ut singularia ingredia- 
mur : Suppositum huius generis explicationis est, quod directa 
perceptio condicionum phaenomenorum datorum impossibilis 
est, ad quas ideo concludi debet; e. g. explicatio vulneris ex ictu 
sclopeti, ascensus thermometri ex calore (non observato), signi- 
ficatio vocabulorum, actionum, actuum internorum in aliis. Stri- 
cta demonstratio explicationis hic plerumque dari nequit. Pro 
hac re notum esse deberet, solum ex A sequi posse B. Hoc ple- 
rumque impossibile est, quia solum partem effectuum observa- 
mus. Debemus igitur veram efficientiam nostrorum effectuum 
construere. Quod ad unicam causam concludo, dependet ab am- 
bitu meae scientiae. Si B semper solum post A intrare vidimus, 
in magno numero casuum diversissimorum, ita concludimus. 
Sic e. g. scimus evolutionem organismorum secundum experien- 
tiam sine exceptione semper ad germen reduci. 

In ordinaria vita ab hac deductione sine ulici dubio nos duci sinimus. Nidus 
avis nobis manifestat illam avem; haec enim suppositio cum tota nostra experientia 
consonat. Conclusio a lineis spectri ad praesentiam eorundem corporum in stellis 
est similis conclusio ; sed pro maiore numero linearum concordantium e. g. ferri 
purus casus incredibilis est. Hinc combinatio magni numeri diversarum notarum id 
est, quod nullam aliam possibilitatem permittit. Pariter res se habet quoad ehe- 


micum, quando ex numero reactionum elementum comprobat; item in iudice, qui 
ex numero indiciorum cum certitudine accusatum ut maleficum cognoscit. Semper 
ex aequalitate eombinationum plurimarum determinationum alicuius effectus con- 
cludimus, eius causam esse certam aliquam. TIagemann ad probationem ex indiciis 
addit : inservit ut probatio per testes pro statuendo singulari facto, eo quod separata 
explicatio singulorum eventuum improbabilis fit; iudex in inquisitione criminis eo- 
dem medio utitur; pariter etiam medicus in probatione certi morbi ex symptoma- 
tibus. 

In hoc genere explicationis attendendum' est, quod certus 
valor B certum valorem A postulat. Porro conclusio probationem 
exigit, quod om ni a, consequentia ex condicione supposita cum 
experientia conveniant. Interdum ex cognitione comprehensiva 
condicionum iudieium disiunctivum formari potest; tunc aliae 
condiciones excluduntur, comparando ea quae ex iis sequerentur 
cum factis observatis. Saepe etiam inquisitio probabilitatum iu- 
vare potest; e. g. librum aliquem non novam impressionem esse, 
si omnes defectus veterioris impressionis redeunt. Praeferimus 
illam hypothesim, ex qua exitus cum maiore probabilitate se- 
quitur. Si hoc deficit, coniecturas ponimus de condicionibus pos- 
sibilibus easque examinamus. 

Applicatio talium deductionum sunt conclusiones de eventibus internis aliorum 
ex expressionibus quas percipimus. In ordinaria vita per analogiam proprios even- 
tus internos statim in alios proiicimus. Experientia discimus expressionem faciei 
aliorum recte interpretari (Secundum psyehologiam etiam instinetus ad hoc coope- 
ratur). Conexionem internam aliorum recte deducere est problema « cognitionis ho- 
minum », quae dicitur. Talis cognitio possibilis esset partim innitendo legibus uni- 
versalibus et universim agnitis de dependentia causali eventuum psychicorum inter 
se, partim ob speciales proprietates individuales. Vera nostra eognitio theoretica de 
hac re valde vaga est. Quando intentio decipiendi adest, reliquae conclusiones suum 
valorem amittunt. Certam cognitionem ideo solam acquiremus per completam com- 
parationem expressionis aliorum. Omnis singularis expressio diversas interpretatio- 
nes admittit; solum quando plures observamus, quae omnes idem punctum indicant, 
ad hypothesim utilem venimus. Hoc nobis deinde; concedit eventum determinatum 
intelligere. Tamen non ideo eum ex determinatis condicionibus antea eomputaie 
potuissemus. 

Sigwart hic etiam accuratius explicat methodos investigationis scientifieae pro 
scientia historiae; ad quod postea, revertemur, quando singulas scientias breviter 
tractamus. 

3. Explicatio ex essentia substantiae. Se- 
cundum Sigwart consummatio logica conceptus causalitatis 
postulat indicare substantias, quae ob suam essentiam et rela- 
tiones essentiales ad alias eum necessitate illas activitates pro- 
ducunt. Sic conceptus essentialis substantiae completur. Forma 
eius maxime perspicua est forma mechanismi, quam in expli- 
canda natura anorganica adhibemus ; mundus organicus ad 
expressionem factorum indiget evolutione. Phaenomena spiri- 
tualia (psychica) exigunt ut ultimam rationem explicationis su- 
bieeta unita et conceptum evolutionis internae. Haec diversa re- 
gna hic consideramus, non ut veritates philosophiae naturalis 

statuamus, sed ut inde videamus, quid logica per explicatio- 
nem ex substantiis intelligit et quo iure hanc statuit. 

Consideratio logica prius data pro. conceptu causae ad haec puncta venerat: 
Causa et ortus effectus simul sunt; effectus simul ex natura agentis et patientis de- 
rivatur; in omni effectu distinguendus est status quem agens in patiente ponit et 
mutatio, quae ad efficientiam permanentem causae reduci debet. Sic mors ex vulne- 
ratione est solum indirectum consequens, quod directe ad leges physiologicas orga- 
nisationis hominis vulnerati reducitur. Ideo eventus causatus dissolvi potest in par- 
tem, quae tantum ex natura patientis sequitur, et partem quae per agens ponebatur. 
Hoc utique ordinarie solum hypothetice derivari potest. Sic permanentia substantiae 
(inertia) solum plus minus concluditur et dein per consequentia ex hypothesi con- 
firmatur. 

a. In mundo ano r g an ico principium conserva- 
tionis energiae in « aequivalentibus » quae dicuntur dat mensu- 
ram communem, quae ostendit, num in effectu totum et purum 
effectum causae videre possimus aut quomodo effectus tota- 
lis ad diversas substantias referri debeat. Ita se manifestat 
processus « solutionis » ( Auslomng ) qui dicitur, quando e. g. pul- 
vis pyrius incenditur. Exemplum talis relationis causalis est 
gravitas. 

Observatio nihil determinat de propria eius ratione. Newton 
renuntiavit, quominus causam physicam gravitationis determi- 
naret; pro eo conceptus attractionis est solum conceptus auxi- 
liaris pro mathematica formula legis. Huic applicationi mere 
formali legum hypotheticarum opponitur metaphysica. Confir- 
matio non in hoc solo consistere potest, quod eventus observa- 
tus in toto suo ambitu ex ea derivetur. Summum gradum confir- 
mationis e. g. ostendit explicatio declivitatis terrae, accessus 
aestuum, detectio Neptuni etc. Similiter eventus chemici re- 
ducuntur ad relationes fundamentales singulorum corporum. Si 
fieri posset, omnem eventum in mundo ad solam communicatio- 
nem motus ultimorum elementorum reduci, conceptus omnium 
substantiarum in mundo agentium perfecti essent. Mechanica 
coeli dat imaginem huius constructionis. Hoc duceret ad exem- 
plar perfectissimum formulae mundi, in quo tota successio sta- 
tuum omnium rerum ex earum relationibus, quae secundum de- 
terminatas leges se mutarent, reduceretur. 

Sigivart e. g. resolvit hypothesim mechanicam, quae logice maxime 
desiderari posset, ita tamen ut non propterea ut axioma metaphysieum enuntiari 
debeat. Haec hypothesis continet fere haec supposita: eontinuum in discretum re- 
solvendum eat; unitates simplices sunt; hae unitates subordinantur numero con- 
ceptuum finito, quibus eorum essentia absolute determinatur; in tempore immuta- 
biles sunt, ita ut quodlibet praedicatum variatum solum in rationibus externis suam 
rationem habeat : haec est hypothesis atomistieae. Unicae relationes sunt spatiales, 
quarum variatio quaelibet absoluta claritate exprimi potest. Omne iudicium uni- 
versale deinde characterem formae mathematicae accipit. Porro exsistere supponun- 
tur relationes fundamentales simplicissimae. Ita cogitatio mechanicae mundi est 
illa mundi explicatio, quae logico appetitui quam facillime et perfeetissime satisfa- 
cit. In ea tota multiplicitas mundi ad numerum quam minimum principiorum logi- 


corum et mathematicorum restricta est. Hoc autem non dat certam spem, hoc exem- 
plar perfectissimum reale fieri. Solum medium quod hypothesim confirmat est pro- 
batio, data per eam perfecte explicari posse, similiter ut motus planetarum ex 
inertia et gravitate corporum. Multum autem interim deest, ut hic finis in natura 

■; uiica impletus sit; sed successus usque huc tamen in directione talis explica 
tionis monstrat. 

b. I n in u n d o organico exsecutio horum principio- 
rum dubia est; certe etiam hic tentari potest. Sed confidentia 
mechanistarum per neovitalismum multum imminuta est. Con- 
ceptus fundamentales organici sunt individuum et evolutio. 
Individuum maxime indicant rationes teleologicae. Conceptus 
evolutionis organicae essentialiter differt ab evolutione syste- 
matis planetarum. Continet etiam cogitationem, omnia stadia ad 
idem unum subiectum referri, quod evolvitur, et oppositionem 
inter stadium initiale et finale huius subiecti. Totus processus 
est teleologicus, ponit in conceptum subiecti plenam rationem 
eius, quod ipsum fit. Proxime individuum sumitur ut unitas, 
forma evolutionis continet legem evolutionis specierum determi- 
natarum. Deinde conceptus evolutionis extenditur supra totum 
campum organici; posteriores formae considerantur ut perfe- 
ctiores, superiores. Ideo hic conceptus, qui suum subiectum ha- 
bere debet, exigit conceptum propagationis et haereditatis ut 
necessarium supplementeum. In natura 'primi germinis dispo- 
sitio ad illa omnia prorsus inesse debet, quae in generationibus 
successivis realia fiunt. Ad doctrinam Darwinianam dicendum 
est : etsi mutatio ad causas externas reducatur, tamen in na- 
tura entis organici fundamentum esse debet, ut ad stimulos per 
mutationem formae respondere possit. Hic si conceptus evolu- 
tionis non est merum schema ad descriptionem factorum, sed 
ratio explicans, exigit tale subiectum, ut per eius mutationes 
continuas semper novae condiciones ponantur pro ulterioribus 
mutationibus; hoc tandem ad finem ducit, in quo dispositio 
primitiva perfecte realis fit. 

c. Conceptus fundamentalis phaenomeno ru m psy- 
chicorum. Hic omnis constructio conceptus a propria con- 
scientia oriri debet; conscientia bruti solum ex nostra conclu- 
ditur. Facta conscientiae postulant unitatem subiecti; multi- 
plicitas unitatum inter se coniunctarum non sufficit. Omnis pars 
secus suum solum dolorem sentire posset; summa collectiva 
affectuum alicuius multiplicitatis non posset ad uni tatem af- 
fectionis componi. In conceptu facultatis psychicae includitur, 
quod activitates subiecti non solum sint transformationes influ- 
xiram externorum, sed per vim creativam subiecti aliquid novi 
oritur (De hac re fusius psychologia agit, quae veterem contro- 
versiam circa realitatem facultatum in liena quadam media com- 
ponit ; cfr. meam Psychologiam Speculativam II, pag. 255 sqq). 

Jexons in capite finali monet, ut caveatur a nimia aestimatione certitudinis 
methodi scientiae, quae apud multos viget. Scientia quaerit leges naturales, quae 
ventus futuros praedicunt. Hae leges saepe considerantur ut aliquod absolutum, 
cui ipse etiam creator subiieiatur. Haec exaggeratio est; in inductione semper ex- 
ceptio possibilis est. Leges naturae non sunt nisi leges universales de correlatione 
proprietatum, quae hucusque verae inventae sunt. Nostra scientia naturae imper- 
fecta est. Lex sola praeterea nondum dat locum et numerum rerum agentium; et 
tandem non novimus omnes leges. Uniformitas naturae non excludit magnas mu- 
tationes in evolutione mundi. Stabilitas systematis planetarum, quam Laplace com- 
putatione invenit, non considerat nisi turbationes internas ex vi gravitatis; collisio 
cum corporibus alienis non excluditur. Erroneum est nostram cognitionem naturae 
fere perfectam esse; quo plus explicamus, eo plures quaestiones oriuntur. Tandem 
attendendum est omne phaenomenon suam explicationem postulare, non solum mun- 
dum externum, quem scientia fere solum attendit, sed magis etiam mundum spiritus, 
etiam necessitates fundamentales spiritus humani, quae eum ad talem activitatem 
impellunt, aesi satisfactio entis supremi de homine sit finis vitae hominis. 

§ 3. Methodi statisticae auxiliares inductionis (Sigwart). 

1. Numeratio ait at isti c a . 

a. Strictae regularitates solum derivantur; si eventus a conditio- 
nibus pendet, quae in conceptibus universalibus accurate exprimi possunt et si 
cognitio omnium factorum possibilis est, quae in decursum influere possunt. In am- 
plis regionibus hoc non valet; e. g. in ineteorologia eum eventibus suis irregularibus. 
Novimus quidem magnum numerum suarum regularitatum; sed inde tempestatem 
construere non possumus, quia circulum completum condicionum pro puncto temporis 
statuere nobis possibile non est. In physiologia difficultas oritur ex condicionibus 
complicatis et deviationibus individualibus ; etiam- in ea leges ipsae elementares 
plerumque adhuc ignotae sunt. Sed etiam pro talibus casibus exsistunt media tid 
regularitates empiricas aut ipsas etiam leges causales detegendas, se. numeratio 
statistiea. 

Suppositio pro ea est numeratio rerum singularum; in 
obiectis quietis describitur eorum distributio in spatio, relatio- 
nes numerorum, in quibus differentiae occurrunt; in obiectis 
mutabilibus describuntur eorum mutationes in tempore. In to- 
tis collectivis ita determinatur compositio ex diversis unitatibus 
et earum mutatio in tempore. Simulatque leges notae sunt, si- 
cut pro eclipsi solis et lunae, numeratio minoris momenti est. — 
Venn : Statisticae indicationes spectant e. g. natales, matrimo- 
nia, suicidia, incendia. In serie puri casus ex inordinatione ini- 
tiali paulatim quidam ordo apparet. Tale phaenomenon potest 
admittere variationes in tempore. Ita duratio vitae hodie satis 
constans est ; sed est alia ac ante saeculum. Clarior etiam est va- 
riatio in certaminibus singularibus. 

b. Numerus medius est e. g. medium arithmeticum i. e. summa nume- 
rorum datorum (quantitatum) divisa per eorum numerum. Dat certam mensuram ma- 
gnitudinis illorum numerorum, si ab eorum differentiis abstrahitur. Sic etiam duas 
classes comparare possumus, quae ex diverso numero membrorum consistunt, relate ad 
altitudinem terminorum summandorum. Ita determinatur altitudo media adultorum 
alicuius populi. Valor medius completur indicando limites, intra quos numeri va- 
riantur. Interdum etiam medium formatur, ubi singula membra cognita non sunt; 

e. g. si quis in 14 diebus iter 2S0 milliarium perfecit, medium erat 20 miUiaria in 
die, quod est mensura velocitatis eius. Valor medius etiam relationes spectare pot- 
est; e. g. 100 nati sexus feminei et 106 sexus masculini in medio numerantur. In- 
dicare etiam potest magnitudinem classis obiectorumanagnitudo media virorum adul- 
torum est forte 16S cm. Relatio media (e. g. tot homines intra milliarium quadratum 
habitantes) reducit casus distributos super maiora spatia ad communem mensuram. 
Distributio uniformis tunc est fictio necessaria, cum impossibile sit, singulos casus 
loealisare. Numerus medius igitur abbreviatio est, negligens omnes differentias, in 
qua re conceptui universali similis est. Sed conceptus universalis indicat id quod 
in omnibus membris aequale est, quod de quolibet membro enuntiatur; valor vero 
medius fictio est, quae forte in nullo casu valet. 

c. Numeri medii permittunt novas species r e gu- 
la r itatis statuere, quae legibus mere descriptivis affi- 
nes sunt, non vero dicunt, quid in singulis obiectis occurrat. 
Propositio : temperatura media certi loci est 8° C. dicit : haec 
est constans proprietas huius loci, regula, quae etiam pro tem- 
pore futuro valet. Pro hac re utique ostendi debuit maiores 
periodos partiales hunc numerum medium ostendere, ita ut va- 
lor medius totius maioris pariter in minoribus suis partibus 
recurrat. Si mensura media saepe simpliciter ut valor normalis 
apparet, lioc rectum est, si minores deviationes in medio multo 
frequentiores sunt, quam maiores. Tunc simul cogitatio subest, 
mensuram mediam illam esse, quam natura voluit, deviationes 
autem consecutionem turbationum. 

Venn: In quantitatibus statisticis causae graviores sunt relative constantes; 
reliquae in medio suo consideratae aequali frequentia in una directione agunt, atque 
in alia, id quod dat uniformitatem statisticam. Si etiam causae minores indepen- 
denter inter se agunt, oriuntur typi. 

Conclusio quod valor medius etiam in posterum repetatur supponit relationes 
non mutari. Regularitates proxime sunt mera descriptio factorum, quae ex suis 
causis explicanda sunt. Hae autem sunt causae concretae singulorum easuum. Quales 
igitur condiciones multorum casuum esse debent, si inde non obstante irregularitate 
in singulis tamen in valore medio magnorum numerorum eonstantia vigere debet? 
Responsum: Si determinatus numerus a cum determinato numero 6 et c combinari 
potest, et nullae circumstantiae dantur, quae unam combinationem prae alia prae- 
ferunt: (ab) toties occurret, quoties (ac), supposito, 6 et c in pari numero occur- 
rere; si in diverso numero, combinationes eandem relationem numerorum ostendent, 
quam 6 ad c. 

Innitendo talibus deductionibus theoreticis ex relationibus et , numeris mediis 
multi eventus deducuntur; tune duo valores ignoti quaerendi sunt: realis praesentia 
causae, et lex efficientiae. Interdum casus separari possunt, ubi condicio mutata est. 
Sic successus bonus aut malus methodorum curationum cum sufficienti certitudine 
statui potest; sed hoc tune solum valet pro valore medio. Interdum agitur de infiu- 
xibus periodicis aut mutabilibus. Ita in barometro: si valores medii singularum 
horarum pro multis diebus quaeruntur, apparet oscillatio periodica inter duo maxima 
et duo minima. Hoc indicat influxum complicatum solis. Similiter influxus accessus 
et recessus etiam in atmosphaera vigere comprobatur. 

2. Modus tractandi tota collectiva easdem leges fundamenta- 
les sequitur. Designantur per numerum absolutum et relativum unitatum, quae col- 
lectivum formant. Huc pertinet pars quaedam statisticae socialis. Totum ibi per 
influxum mutuum partium comprehenditur, per unitatem finis. Ideo summae activi- 
tatis eius ut praestationes unitatis collectivae apprehendi possunt. Varia compositio 

secundum professionem ete. eharacteristiea est pro diversis statibus. Eorum diver- 
sitates in tempore examinari possunt. Porro numeri nos instruunt de legibus quibus 
vita totius subiicitur; tales sunt constantia numerorum natorum, matrimoniorum, 
suicidiorum etc. Inde autem nullatenus sequitur sicut aliqui putabant lex, quae sin- 
gula membra dominetur, et quae praeprimis hunc numerum intenderet. Mera con- 
stantia numerorum non fundat necessitatem; solum est factum, quod explicationem 
requirit. Distributio uniformis praecise tunc exspectanda esset, quando magnus nu- 
merus causarum inter se independentium et mutabilium agunt. E contrario pro eu- 
mulatione in determinata periodo determinata ratio quaerenda est. Hihe ex constan- 
tia numeri directe determinatae causae constantes et immutabiliter agentes minime 
concludendae sunt. Quia singulos casus ut effectus necessarios determinatarum cau- 
sarum considerare possumus et de his causis ipsis speciales cognitiones habemus, de 
ratione regularitatis hypotheses formare possumus. 

Conclusiones statisticae ad leges cau- 
sales non fundatur in constantia, sed in mutationibus nu- 
merorum. Si numerus casuum mortis crescit, recte explicatio 
quaeritur in circumstantiis correspondentibus. Haec est metho- 
dus differentiae applicata ad valorem medium. Praecipue au- 
tem tunc numerus totalis in classes specificas resolvitur et 
valor earum medius cum valore medio totius comparatur. Ubi 
correspondentiae apparent, coniiciemus conexionem adesse. Ta- 
men causae non ex numeris solis quaeruntur, sed ex causis ali- 
unde notis. Si igitur hae oscillationes numerorum ius dant con- 
cludere ad circumstantias universales et late diffusas, eodem 
iure constantiam non ut effectum eombinationis irregularis con- 
dicionum independentium considerabimus, sed ut expressionem 
constantiae condicionum universalium. Constantiam criminum 
interpretabimur : quod homines secundum tendentiam et incli- 
nationes aequali modo mixti manent, quod relationes sociales 
tentationibus ad crimen cum eadem frequentia locum dant, quod 
leges, mores etc. similiter eis obstant. Hoc confirmari potest, si 
numerus secundum certas classes ordinantur, in quibus motiva 
fortiora aut debiliora sunt et si hoc comparatur. 

Omnis valor medius partialis, qui secundum certum aspectum sumitur, sua de- 
viatione a valore medio totali indicat eorrespondentem causam. Nunquam quidem 
hoc modo leges verae causales inveniuntur, quae omnem casum singularem determi- 
nent, sed solum faetor vagus, qui in certa directione influit. Pariter ex statistica 
morali nullum argumentum contra libertatem voluntatis statuitur. Nemo enim as- 
serit, hominem si liber esset, modo inconstanti agere debere. Immo etsi eius electio 
prorsus casu fieret, si forte sortem hoc decernere permitteret, secundum computa- 
tionem probabilitatis exspectandum esset, suam determinationem aliquam regulam 
secuturam esse. Venn: Voluntas humana saepe influit; sed accedunt tot qualitates 
involuntariae, ut hae eventum determinent (pro exitu statistico). Intentio humana 
ostendit uniformitatem absolutam aut fortuitam animi affectionem. Si series arborum 
invenitur, quae in recta linea plantatae sunt, nemo dubitat, quin homo eam cum 
intentione ita plantaverit. 

Ex regularitatibus statistieis facile fundantur iudieia probabilia. Nam 
illae deductiones ad casus singulares facile monstrant characterem computationis 
probabilitatis. Nam simulatque pro singulari casu non habemus nisi indetermina- 
tam cognitionem totalitatis condicionum quae forte cooperabantur, probabilitas 
etiam pro singulari casu illi pro valore medio aequiparanda est. Haec probabilitas 


ut patet mere subiectiva manet, fundatur in ignorantia rationum realium. Joyce: 
Determinatio probabilis pro singulari casu certam ignorantiam supponit. Ens om- 
niscium necessario scit, quid iu quolibet casu singulari fiat. Probabilitas secundum 
nostram scientiam diversa est. Si de homine nihil aliud scio, tempus vitae eius 
cum probabilitate determinabitur secundum generales tabulas probabilitatis. Si 
eius professionem scio, computatio magis determinata erit. Similiter Sigwart: Di- 
stributio relationis totalis in singulos tanto magis recta erit, in quo minoribus cir- 
culis tales valores medii comprobantur. Tunc probabilitas pro singulis habebit ra- 
tionem bonam. Contra illa probabilitas sensum non habet, si deest fundamentum 
praedicati, quod omnibus singillatim conveniat. Non habet sensum in fundamento 
numerorum proeentualium pro. singulari homine computare, cum quanam proba- 
bilitate futurus sit vigil nocturnus aut homo ditissimus. 

Venn: Relationes seriei probabilitatum novimus ex experientia; sicuti pro ta- 
bulis mortalitatis. Theoria mathematica utilis est pro casibus simplicibus, ut pro 
iaetu tesserarum. Ibi condiciones sunt pauca elementa, quae vix mutantur. In phae- 
nomenis socialibus res diversa est; ibi habentur multa elementa independentia et 
multum variabilia. 

§ 4. Significatio logica computationis probabilitatis. 

1. Sensus probabilitatis in indicio. 

a. Historia opinionum. Doctrina philosophica hic lente evoluta est. 
Expositiones apud Lotze et immo apud Mill adhuc indeterminatae erant. Lotze: 
Probabilitas non est qualitas obiectiva, sed mensura confidentiae rationabilis, quae 
de eventu certi casus haberi potest, si solus numerus casuum possibilium datur et 
nulla ratio pro determinato casu. Accuratius Mill : Mensura probabilitatis (secun- 
dum Laplaee ) est relatio omnium casuum prosperorum ad mensuram omnium casuum 
possibilium (p/n). Dicunt, pro aequali probabilitate experientiam nobis monstrare 
debere, utrumque aequali frequentia occurrere, e. g. caput et insigne nummi proiecti 
post iactum supra iacere. Sed probabilitas eventus solum est mensura pro intensitate 
rationis ex qua illum exspectamus; hoc per incrementum nostrae scientiae mutari 
potest. Si scimus, solum duos colores in urna haberi, sed adhuc nihil de obiectiva 
ratione, pro nobis probabilitas utriusque erit 1/2. Si maior scientia acquiritur, 
hoc corrigi debet. Multi mathematici dicebant sententiam iudicis probabilius rectam 
quam falsam esse; inde concludebant, securitatem iudicii cum creseente numero 
iudicum indefinite crescere. Hoc autem negligit, quod cum maiore numero etiam 
responsabilitas personalis diminuitur, similiter contentio pro veritate quaerenda. 

In oppositione ad hanc theoriam magis subiecti- 
va m alii praeferunt theoriam magis obiectivam ; 
praecipue v. Kries : Aequalis probabilitas iudiciorum contrario- 
rum interdum fundabatur in principio rationis deficientis (quod 
sc. nulla ratio apparet alterutrum praeferendi). Sed tunc va- 
lores mutantur, si loco eventuum ipsorum forte circumstantiae 
determinantes spectantur quales sunt diversae possibilitates 
productionis (id quod singillatim ostendit). Theoria autem spa- 
tiorum (ludi) aequalium pervenit ad fixos valores probabilita- 
tis. Relatio magnitudinis condicionum nobis nota esse debet, 
quae condiciones varios exitus efficiunt et haec relatio nostram 
exspectationem regere debet; est e. g. pro quolibet latere tes- 
serae 1/6. Stunipf cum Laplaee censet : aeque possibiles sunt 
casus, relate ad quos eandem ignorantiam habemus. Sed hoc 

pro praxi non valet. Ignorantia quoad tesseras non est igno- 
rantia absoluta. Scimus varios numeros in lateribus centrum 
gravitatis non perceptibiliter mutare ; porro in serie relationum 
nullam rationem haberi diversas probabilitates coniieiendi ; 
idem probat experiantia ludorum. Figura mathematica tesse- 
rae loquitur pro aequalitate singulorum successuum. Etiam in 
nummo spatia possibilitatis successuum aequalia sunt (Certe 
si spatia successus computari possunt, ut in nominatis casi- 
bus, omnes probabilitatem ita inventam supponent pro sua 
exspectatione ; pariter si experientia de probabilitate empiri- 
ca docemur. Sed restat quaestio quid dicendum sit, si haec 
suppositio non nota est). Veritas in principio ignorantiae no- 
strae solum est, quod a puro casu pendet, qualis exitus in « lu- 
dis puri casus » occurrat, quia motus qui hoc determinant, 
nobis ignoti sunt. Sed significatio numerica a relatione spa- 
tiorum dependet. Ignorantia solum in certis respectibus exsi- 
stit. Verum autem non est, singula membra disiunetionis ut 
aequaliter probabilia considerari; valores probabilitatis sub- 
iectivi quidem sunt, non autem arbitrarii. 

Alii logici contenti sunt, varios fontes probabilitatis proponere et e.oordinare. 
Ita Marbe: Sensus probabilitatis mathematicae eontrovertitur ; secundum empiri- 
smam sunt numeri medii, ex quibus conspicimus, quid realiter fit; sic Mill in prima 
editione. Postea cum Laplace censet, probabilitatem pro diversis hominibus variam 
esse et solum gradum nostrae exspectationis determinare. Secundum alios fractio 
probabilitatis est mensura exspectationis nostrae rationabilis: principium rationis 
deficientis. Haec est forma logice subiectiva. v. Kries praefert formam logicam 
obiectivam: determinatio casuum aequaliter possibilium fieri debet ex ratione suf- 
ficiente, non arbitrarie. Casus aeque possibiles debent correspondere aequalibus spa- 
tiis ludi; sed iure additur: haec theoria saepe adhiberi nequit. — Yenn accuratius 
inquirit factores psychologicos in formatione iudieii : elementum mere subiectivum 
probabilitatis, confidentia a multis, etiam aliis dependet praeter considerationem 
pure obiectivam, ita etiam ab affectibus. Rationes, de quibus modo deliberamus, 
tunc maiorem impressionem faciunt. Ideo « lotteriae » quae dicuntur semper empto- 
res inveniunt, etsi theoretice sciatur omnes perdere. Dicunt enim: possumus lioe 
pretio carere, et magnitudo lucri possibilis illud compensat. Etiam subiectivae ra- 
tiones cooperantur. Nostri instinctus saepe non concordant cum posteriori exitu 
experientiae. Forte utile est hominem varia optimistice aggredi. Probabilitatem hic 
sumere debemus, in quantum ab experientia, a rebus dependet. Si probabilitas duo- 
rum eventuum numerice indicari potest, etiam diei potest, utra maior sit. 

Wundt contentus est, varias species computationis probabilis indicare, suppo- 
sito quod computatio omnino possibilis sit. Probabilitas a priori ex condicionibus 
obiectivis derivatur, e. g. quod globus certi coloris ex urna extrahatur, si compositio 
globorum nota est ; aut probabilitas singulorum numerorum apud talos. Probabilitas 
empirica patet ex eventibus prioribus. Ex reali frequentia eventus in certis easibus, 
frequentia eiusdem in aliis casibus exspectandi deducitur. Si tunc deviatio constans 
a probabilitate aprioristiea statuitur, supponitur specialis causa huius deviationis 
adfuisse. Probabilitas empirica semper solum conclusionem permittit pro mul- 
tis casibus. Media duratio vitae nihil dicit pro singulari homine, sed solum eius 
sanitas et condiciones vivendi hoc decernunt. 

h. Critica variarum opinionum. Si summam ex dele- 
ctu opinionum quaerimus, aliqua indubie certa sunt. Omnes 


conveniunt in eo quod si spatium relativum casuum possibilium 
numerice determinari possit (p r o habilitas apriori- 
s t i c a) , hi valores probabilitatis praeferri debeant. Idem valet 
de probabilitate empirica (saepe vocatur theo- 
ria frequentiae). Aliqui censent, probabilitatem ita com- 
putatam tunc non respicere casum singularem, ut iactum tes- 
serae proximum, sed solum aliquid dicere de frequentia rela- 
tiva determinati iactus in sequenti serie. At probabilitas sin- 
gularis casus praecise id dicit, quod nullam quidem certitudi- 
nem determinati iactus habeamus, sed quod tamen determina- 
tum eventum pro sequenti casu cum (maiore vel minore) proba- 
bilitate exspectamus. Si hi duo casus probabilititatis (apriori 
et frequentia) inter se contradicunt, secunda maioris momenti 
erit. Si autem hoc fundamentum obiectivum deest aut minus 
clarum fit, determinatio quantitativa semper plus in ratio- 
nibus subiectivis innitetur ; procedimus tunc secundum 
cognitionem praesentem. Si tandem nullum fundamentum de 
duobus membris disiunctivis adest, hinc plena ignorantia, ut vi- 
detur dici poterit, interim probabilitatem utriusque casus pro 
nostro statu scientiae eandem esse, hinc y 2 vocari posse. Cete- 
rum etiam cum Marbe dici posset, quod si de condicionibus exi- 
tus nihil sciamus, fractio aprioristiea probabilitatis inutilis sit. 
Certe indicatio valoris y 2 esset solum prima quaedam rudis 
positio, quae accedentibus experientiis statim mutabitur. 

Aliquae quaestiones paulo clariores fiunt, si expositionem J. Maynard Keynes 
in auxilium vocamus, qui diversas expositiones veteres severae crisi subiecit. Ad 
principium rationi deficientis affert: Jac. Bernoulli, inventor com- 
putationis probabilitatis ut regulam dabat pro aequivalentia casuum principium 
rationis deficientis (alii illud etiam vocant principium indifferentiae), sc. : diversis 
propositionibus aequalis probabilitas ascribitur, si nulla ratio positiva nota est eis 
diversam ascribendi. Sed hoc secundum Keynes ad contradictiones ducit, ut iam 
Kries ostenderat et hic confirmatur: tunc enim si nulla ratio pro praedicato nota 
esset, ipsa propositio et etiani eius contradictorium probabilitatem 1/2 haberet. 
Quod liber sit albus, aut ruber aut caeruleus ete., quodlibet horum iudiciorum ha- 
beret probabilitatem 1/2; sed illae probabilitates inter se contradicunt. Si enim 
probabilitas pro albo = 1/2, similiter illa pro non-albo erit 1/2; tunc igitur pro 
aliis singulis coloribus, qui albi non sunt, non iam manet probabilitas 1/2, sed 
solum pro eorum summa; eum alia ex parte probabilitas pro rubro etiam 1/2 esse 
dicebatur. Hinc patet, saltem in talibus casibus principium indifferentiae restringi 
debere; ceterum inde principium non universaliter refutatur. Contra hoc principium 
multi loquuntur, ut praeter Kries etiam Venn, Pearson, cum Poincare illud ut ne- 
cessarium consideret. Poterimus forte dicere: Indicatio 1/2 pro casu ignorantiae 
alium sensum habet, ac valores numerici probabilitatis aut aprioristicae aut em- 
piricae cum fundamentis suis positivis pro computatione. Est solum positio ad in- 
terim facta, mere subiectivae nostrae ignorantiae innixa. 

Ad theoriam spatiorum Keynes pergit. Kries quaerit regulas secun- 
dum quas aequalitas camporum diversarum possibilitatum asseritur. Probabilitates 
ad spatia referri debent, quae sunt indifferentia, comparabilia et primitiva; nempe 
indifferentia, secundum principium indifferentiae; comparabilia quia eiusdem ma- 
gnitudinis; primitiva, quia non ex aliis spatiis derivata. Keynes in hac re varias 

obscuritates invenit, quod hic non ingredimur. Sed non desunt casus ctari, ut nummi 
aut tali, in quibus applicatio difficultatem non liabet. Verum utique est, sic solam 
certam classem iudieiorum probabilium explicari. — Ad theoriam frequen- 
tiae advertit inter alia: Iam lioe empiricum aspectum habet, quod Aristoteles 
illud ut probabile definit, quod plerisque placet. Eliis: Probabilitas recte deter- 
minata in serie sufficienter longa cum frequentia proportionali occurrit. Probabili- 
tas secundum essentiam refertur ad classem, ad seriem. Venn: Probabilitas x/y 
dicit: eorrespondens pars classis hanc probabilitatem habet; hoc per experientiam 
cognoscitur. Similiter Popper: Conseeutio frequentiarum relativarum tendit ad va- 
lorem limitem, si series semper longior fit. — Verum est, quod Eeynes urget et Venn 
concedit, dari iudieia probabilitatis, quae non in frequentia statistica innituntur; 
si haec cum Venn excluduntur, excluditur quodammodo res prineipalis. 

Contra haec omnia Eeynes ipse praefert theoriam subieetivam: pro- 
babilitas est subiectiva, tamen non arbitraria, sed id quod rationabiliter ex condi- 
cionibus sequitur. Condicio secundum eum semper probabilis est relate ad de- 
terminatam scientiam; eum scientia mutata etiam probabilitas mutatur; probabi- 
litas est relatio logica inter conclusionem et praemissas. Ut rationem dat, non om- 
nes probabilitates mensurari posse, immo ne ordinari quidem secundum magnitudi- 
nem. Pictura ob similitudinem eum aliis notis certo scriptori ascribi potest; haec 
probabilitas cum maiore similitudine crescere potest; sed nemo dicere potest, quod 
similitudo aut probabilitas duplo maior facta sit. Contra negare non vult, alias 
probabilitates mensurari posse, potest enim probabilitas C esse summa probabili- 
tatum A et B; si tunc A = B, sequitur C = 2A. Propter apprehensionem suam Key- 
nes quidem formam summae probabilitatum probare nequit; similiter nec formu- 
lam multiplicationis, et plerumque applicationes ordinarie allatae ei impossibiles 
factae sunt. Deducit propositiones probabilitatis ex principiis Bwssell. Valorem ho- 
rum novorum principiorum examinare, est res logicae mathematicae quam non ingre- 
dimur. Si hae res prorsus novae a scientia mathematica acciperentur, dici forte pos- 
set, hic novam aliquam computationem probabilitatis statui pro casu probabilitatum, 
quae obiective mensurari nequeunt. 

3. Ad conceptum casus (rei fortuitae): Mill: 
Casus est quod non legi ascribi potest. Cum omnia in mundo 
effectus legum sint, deberemus, si leges accurate sciremus om- 
nia praedicere posse. Sed dicere possumus, plures eventus casu 
coniungi, nullas relationes causales ad se in- 
vicem habere. Etiam Aristoteles explicat casum ex coope- 
ratione effectuum, qui nullam conexionem inter se habent, ita 
ut tunc effectus non exspectatus occurrere possit; sic mors ho- 
minis, qui a lapide tunc casu cadente occiditur. Ad dependen- 
tiam causalem concludimus, si simultaneitas frequentior est, 
quam casui respondet. Si pluvia simul cum vento ab occidente 
flante frequentior est, quam cum aliis ventis, hoc probat co- 
haerentiam; aliter non probat. Casus tunc eliminari potest, si 
ex maiore serie eventuum, in quibus deviationes accidentales 
variant, medium computatur. Series tantum continuanda est, 
usquedum mutatio intra limites defectuum cadit. Si causae mu- 
tabiles, quae in utramque directionem inclinant, etiam in repe- 
titione sufficienter frequenti non plene se compensant, consi- 
derari possunt ut effectus causae constantis et secundum me- 
thodos paulatim detegi. Haec est detectio remanentis phaeno- 
meni per eliminationem effectuum casus. Sic falsae tesserae de- 

teguntur per manentem praeponderantiam determinati nume- 
ri; similiter dependentia status barometri ab hora diei ita de- 
tegitur. 

Jevons: Pro cognitione infinita nihil casu fit. Casus (fortuitus) est expressio 
nostrae ignorantiae causarum. Pro diversis hominibus idem eventus diversum gra- 
dum probabilitatis habet. Theoria mensurat exspectationem rationabilem, seu id 
quod persuasio esse deberet, sed in realitate non semper est. Si nummum saepe 
iecimus, ostendi potest probabilitatem unius numeri maiorem esse; antea secundum 
nostram scientiam procedere debemus et utramque probabilitatem aequalem sup- 
ponere. — Wundt: Casus non est eventus sine ratione, sed effectus resultans nu- 
meri indeterminati causarum ignotarum. Hae deviationes fortuitae in magno nu- 
mero casuum inter se compensare debent; deviationes fundantur in determinatis 
causis, quae variationibus continuis subiiciuntur (Hic sermo est de deviationibus 
inter mensuras repetitas eiusdem magnitudinis; ex quo theoria defectuum obser- 
vationis deducitur). 

2. Propositiones th e oriae^pro habilitatis; 

a. Lex magnorum numerorum. Hdfler: Nu- 
cleus legis est propositio Bernoulli, quod cum perfectis tesseris 
omnis numerus tanto frequentius in sexta parte casuum supra 
iacet, quando saepius iactus repetitur. Poisson idem universa- 
liter affirmat. Practice hoc semper supponitur, ut in statistica. 
Huc pertinet propositio Boltzmann de tendentia materiae, ut 
ex statu minoris probabilitatis in statum probabiliorem tran- 
seat. Si stratum globorum alborum supra stratum globorum ni- 
grorum collocatur, concutiendo per longius tempus semper ma- 
gis mixtio uniformis oritur, nunquam separatio primitiva re- 
dit. v. Kries : Secundum legem magnorum numerorum singuli 
eventus in tali relatione oriuntur, quae circiter correspondet 
relationibus probabilitatis, quae in singulari casu pro quolibet 
eventu valent. Explicatio huius rei secundum eundem possibi- 
lis non est, sed neque necessaria. Lex etiam confirmatur in 
phaenomenis collectivis, ut socialibus. Hic aliter ac in ludis 
spatia aequalia non accurate indicari possunt. Alia ex parte 
hic condiciones singularis casus ignoti non sunt, sicut in ludis. 
In iis quae dicta sunt iam habemus confirmationem legis per 
inductionem in maxima extensione. Unica quaestio restat, u- 
trum a priori necessaria sit. Pro hoc etiam principium rationis 
deficientis afferri potest, quod ad principium causalitatis re- 
ducitur. Nam deberet esse ratio deviationis in unum aut aliud 
latus. Talis ratio etiam affertur in mechanica, quod in compo- 
sitione duarum virium aequalium linea quae angulum in duas 
partes aequales dividit, directio motus resultantis esse debeat. 

b. Regula ex computatione probabilitatis saepe applicata 
est regula producti et regula summae probabilitatum. Defi- 
nitio probabilitatis quantitativae exprimitur : pro- 
babilitas exspectationis mensuratur per fractionem ex numero 
casuum aequorum (prosperorum) diviso per numerum omnium 

casuum possibilium, posito omnes casus aequalem probabilita- 
tem habere. Limites valorum igitur sunt zero (o), si nullus 
casus bonus datur, hinc ille eventus certo non succedet ; et uni- 
tas (1), si omnes casus aequi sunt. Si igitur probabilitas pro 
eventu aequat fractionem m, probabilitas, quod non occurrat, 
erit 1 — - m. — Nunc aliqua dici possunt, si duae probabilitates 
coniunguntur. Si aliquot membris seriei proprietas A conve- 
nit, aliis proprietas B, sed nulli simul utraque proprietas, et 
si porro probabilitas pro eventu A est m, pro eventu B autem 
n : tunc probabilitas, quod aut A aut B eveniet, erit (m+n) : 
haec est lex summae probabilitatum. Sic si in 
ludo tesserarum probabilitas quod, certus numerus supra ia- 
cebit, est 1/6 : tunc probabilitas quod aut 5 aut 6 supra stabit 
est 1/6 -f- 1/6 — 1/3. Paulo aliter res exprimenda est, si utra- 
que proprietas partim eidem membro convenit. 

Regula producti : Si m est probabilitas eventus A, 
n probabilitas eventus B : tunc probabilitas, quod utrumque simul 
liat, est m-n; hinc quia uterque valor est fractio pura (minus 
cpiam 1), probabilitas producti sic minuitur. Exemplum : Si pro- 
prietas A in' una serie in 1/5 membrorum invenitur, proprietas B 
solum apud membra quae etiamA sunt, et quidem in 1/4 eorum, 
tunc simultanea proprietas (AB) invenitur in 1/5-1/4 = 1/20 
casuum. Quod tessera in uno iactu numerum 6 supra ostendat, 
habet probabilitatem 1/6; quod successive bis 6 ostendat, habet 
probabilitatem 1/6-1/6 = 1/36. 

Hae regulae admittunt applicationem ad quaestionem, quae testimonia plus 
minusve fide digna sint. Eadem assertio a 2 testibus independenter data auget pro- 
babilitatem testimonii; si. autem 2-us testis nuntium a l-o recepit, probabilitas 
veritatis pro secundo minor erit quam pro primo. Sed ut patet non solum secundum 
hanc computationem agendum est. Venn : probabilitas aprioristica auctoritatis unius 
testis non totum est. In iudieium etiam influit impressio subieetiva, ad quam aspe- 
ctus testis confert, 3onus vocis eius, tendentia voluntatis eius, eius memoria, iudi- 
cium ete., de quibus omnibus cognitiones haberi possunt. Sic saepe generaliter di- 
cunt Orientalibus minus fidendum esse. Saepe etiam defieit plena independentia 
inter testes. Ordinarie uterque ex vita practica multas alias impressiones communes 
receperunt, quae in dispositionem subieetivam influunt. Hic igitur auctoritas ex 
legibus probabilitatis inventa non multum iuvabit. 

Mill bene notat cooperationem diversarum experientiarum. 

Propositiones probabiles, ut: aliqua A sunt B, sunt initium quoddani assecu- 
tionis propositionis universalis. Quoad vitam praeteritam hae propositiones summi 
momenti sunt. Legis appropinquatio est lex empirica. Ad eius cognitionem colli- 
guntur casus insufficienti numero et cum iis comparantur casus cum exitu opposito. 
Si praeter propositionem: pleraque- A sunt B, etiam novimus causas pro B et ali- 
quas proprietates, quibus illa pars A, quae B est, distinguitur, probabilitas augeri 
potest. Ut de auctoritate testis melius iudicemus, interrogatur, num sit homo inte- 
ger et bene observet, irum ex re utilitatem habeat. Tabulae haereditatis sufficiunt 
pro societate ; sed pro homine singulari probabilitas ex reliqua scientia de eo acqui- 
sita melior ratio est. — Lotse: Productum ex probabilitate eventus E et magnitu- 
dine utilitatis propriae dicitur spes mathematica. Seeundum eam computantur ludi 


fortunae, sed etiam scientia oeconomica, negotia industrialia, societates cautionis 
(asseeurationis). 


e. P r o b a b i 1 i t a s inversa. Si facta ex pluribus 
causis derivari possunt, illa causa probabilissima est, qua sup- 
posita probabilitas factorum maxima esset ; ergo ex successibus 
ad causas concludi potest. Accuratius : Si solae tres causae pos- 
sibiles sunt, A, B, C, et ex illis singillatim sumptis probabili- 
tas p. q, r sequeretur : probabilitas, quod A causa sit, est 
p/ (p-f q+r), id quod in calculo probabilitatis probatur. Quod 
in sole ferrum inveniatur, ex identitate linearum spectralium 
sequitur. Quod simultaneitas 60 linearum casu fiat, habet pro- 
babilitatem minimam. Pariter (contra Duhem ) terram moveri, 
immense maiorem probabilitatem habet, quam omnes alias 
planetas et insuper stellas quotidie circa terram volvi. 


De extensione legis derivatae ad ulteriores casus Mill iudicat: Hae leges ni- 
tuntur generarim in collocationibus (relationibus spatialibus), quae primo- co- 
gnosci debent. Quod confidenter exspectamus cras solem oriri, fundatur in eo quod 
causas novimus, illuminationem a sole, et motum terrae. Praeterea scimus, in mul- 
tis millibus annorum nullam causam adfuisse, quae haec antecedentia deserueret aut 
notabiliter mutaret. Quod usque ad crastinum diem nulla talis causa aderit, practiee 
certum est. Sic lex derivata in tempore extenditur. Utrum in 20.000 annis autem 
nulla talis causa oritura sit, de hac re nihil scimus. Si ortus solis tantum esset lex 
empirica, idem concluderemus, sed certitudo non eadem esset. Si effectus qui semper 
eoniuncti inveniebantur cum probabilitate ad eandem originem reduci possunt, cum 
magna probalitate lex eoniunctionis eorum ad omnia loca extendi potest, in quibus 
facto observabantur; et hoc certius, si lex non solum empirica est. Sic scimus 
omnia corpora systematis solaris nostri (sole exeepto)| habere consecutionem diei et 
noctis. 

Aliqui logici ex mero eventu qualis adhuc fuit, seeundum regulas doctrinae 
probabilitatis probabilitatem computant pro repetitione eventus. Sic Lotze; Jevons: 
Si eventus per m casus (seu m-ies) successive occurrit, probabilitas, quod proximo 

casu occurrat, est ™ + 3, id quod pro magno m certitudini proximum fieri potest, 


e. g. pro ortu solis crastino, pro quo multa millenia praeiacent. Probabilitas, quod 

m + 1 

idem eventus non solum semel, sed per n casus repetatur est ; — - . Si autem 

m + n + 1 

eventus per m casus oritur, per n non oriebatur, probabilitas sui ortus pro proximo 
m -j- 1 

erit. — -p — — - Ergo ( Jevons ) experientia non dat certitudinem, sed longior expe- 
rientia probabilitatem auget. Hoc valet, si ex solo numero concluditur non conside- 
ratis aliis fontibus. Si autem diversa facta sub diversis circumstantiis legem 
exspectatam confirmant, probabilitas certitudini vicina esse potest; sic res se habet 
in scientiis. 

Venn reiicit hanc deductionem « regulae consecutionis», quae 
dicitur, ex solo calculo probabilitatum. Laplace ex hac formula (quae ab eo ex exem- 
plo urnarum derivata erat) computavit probabilitatem proximi ortus solis. Sed 
quod regulariter eventus hanc legem sequantur, secundum Venn demonstrari nequit. 
Pariter non cum Jevons doctrina inductionis in probabilitate fundari deberet. Nam 
generalisationes inductionis nobis regulariter plus dant, quam haec derivatio. Ad 
regulam consecutionis secundum eum dicendum est: 1) si saepius in serie indivi- 
duorum eadem proprietas coniuncta inveniebatur, eam exspectamus in aliis, non au- 
tem propter numerum solum, sed ob regulas inductionis; similiter si ad causalita- 



372 


IV. De Methodo 


2. Derivationes in scientiis realibus 


373 


tem concludi potest; sed 2) in serie puri casus (ut in ludis fortunae) nihil inde con- 
cludendum est; hic est casus purae probabilitatis. Si statistice constat, quod semel 
in 10 casibus aliquid occurrat: tunc ex faeto, quod hic numerus sexies continuo se- 
quebatur, nihil concludi potest, - etiam non contradictorium pro proximo tempore. 
Hoc per numeros semper maiores seriei pro valore medio iam compensabitur. 

3. Conclusiones philosophiae naturalis. 

a. Quaestio principalis haec est: Potestne maxima regu- 
laritas (sc. quod aliquis textus maior sensum habet) puro casu 
accidere, an per hoc eum certitudine probatur 
intentio ? Secundum pura principia theoriae mathematicae 
responsum clarum videtur, sc. etiam rem maxime improbabilem 
solo casu fieri posse; cum alia ex parte sanum indicium homi- 
num iam ex moderata regularitate exsistentiam intentionis ut 
certam habeat, sieuti etiam scientia ita semper procedit. , 

Audiamus sententias oppositas. Primo aspectus mathematicus. 
Lotze: Si aliquid maxime improbabile est, aliqui in eius adventu casum mirabilem 
vident. Sed omnes casus aeque probabiles etiam occurrere potuissent. In spatio in- 
finito etiam tunc aliae possibilitates alicubi reales esse possunt. Fortius hoc etiam 
Venn effert in exemplo, quod in simili forma saepius nominatur. Error est, aliquem 
casum maxime improbabilem nunquam fieri posse (i. e. solo casu), e. g. quod in lit- 
teris fortuito proiectis magnum poema ut « Paradise ,Lost » (a Milton scriptum) 
cum circiter 350 000 litteris effici possit. Probabilitas huius casus est 1 divisum 
per numerum cum 500 000 notis. Si enim proiectio litterarum sine fine continuare- 
tur, haec consecutio poematis in nominato numero casuum semel accidere deberet. 
Venn ceterum non negat, hanc solutionem multas alias difficultates continere. Pa- 
riter hoc exemplum secundum eum non transferri potest ad ordinem totius mundi, 
ubi infinitum tempus nullo modo sufficit, ut omnes constellationes atomorum co- 
gitabiles reales fierent, sed infinitas in semper maiore potentia requireretur. Quae- 
stio autem principalis non illa est, utrum eventus sensum ostendens non intra tem- 
pus infinitum semel inter multas alias successiones sine sensu accidere possit, id 
quod mathematice non exluditur, sed utrum teneri possit hoc in primo experimento 
in mundo fieri, in quo realiter vivimus, et tam constanter ut ibi observatur; hinc 
quaestio est, utrum tali testificationi intelligentiae qualis in mundo reali observa- 
tur non fidere liceret, sed ob casum fortuitum pure eogitabilem in actionibus no- 
stris ita nobis agere liceat, acsi haec omnia testimonia intentionis sola illusio su- 
bieetiva essent. Certe nemo ita ageret, si a sua deliberatione magnum lucrum de- 
penderet. Si igitur quis ita agit, quoad argumentum . ex ordine mundi pro exsisten- 
tia Dei et illud reiieeret, quia casus fortuitus supponi possit, non agit consequen- 
ter ad reliquam vitam propriam et non ex appetitione veritatis. 

P r acti c a ratio cogitandi in sensu conclusionis 
consuetae in scientia et vita a Mill clarius exponitur : In lu- 
dendo talis assertio determinatae consecutionis iactuum ante 
eventum summopere improbabilis est, non vero post eventum, 
ubi factum certum est. Regularitas non exspectata non minus 
probabilis est, quam alia determinata combinatio. Nihilominus 
inclinamur, illam multo improbabiliorem habere, d’ Alembert 
pro hac re provocat ad sanum iudicium humanum; omnem ho- 
minem talem consecutionem improbabilissimam in ludo talorum 
ascribere tesseris fictis. Sed tunc non consideratur probabili- 
tas in se, sed « probabilitas relativa », cum qua consecutio ali- 


qua observata ad unam alteramve causam reduci potest. Con- 
secutio regularis multo probabilius intentione adducitur, quam 
irregularis. Secundum communem • sensum homin um et scien- 
tiam effectus potius ascribitur causae, quae si realis est, ef- 
fectum probabilissime produceret, quam alii. — In hac expo- 
sitione non negatur, vitam et scientiam necessario secundum 
maximam, immo iam secundum magnam probabilitatem pro- 
cedere debere. — Similiter Jevons : Si eligendum est inter cau- 
sationem voluntariam et purum casum, decernimus secundum 
probabilitatem. Quod ex lusu 52 chartarum hae chartae in suc- 
cessione naturali continuo se sequantur, in casu fortuito ha- 
bet probabilitatem numeri 1 divisi per numerum 68 notarum. 
Quod documentum ab alio descriptum sit, per defectus scriptio- 
nis parallelos cum plena persuasione probari potest. 

b. Marbe invenit in propriis experimentis, assertiones do- 
ctrinae probabilitatis non simpliciter pro realitate adhiberi pos- 
se. Quod in 1000 iactibus tesserarum millies idem numerus 
appareat, secundum computationem quidem eximie improba- 
bile est, non autem absolute impossibile. Haec enim computa- 
tio supponit, casus inter se prorsus independentes esse. Hoc 
autem contradicit exspectationi inductionis et statisticae. Si 
tessera constanter certam notam praefert, nemo dicet, hoc etiam 
m perfecta tessera possibile esse, sed quilibet' statim concludit, 
tesseram rectam non esse. Consideratio philosophica tenet, quod 
si saepe determinata habitudo massae statisticae se manifestat, 
hoc in aequalibus constantibus condicionibus semper iterum fiet. 
Haec est «exaequatio statistica», quae secundum 
experientiam ponenda est. Etiam Quetelet in numeris mediis 
statisticis non solum habitudinem probabilissimam videt, sed 
expressionem habitudinis secundum legem valorum statistico- 
rum. Idem iam antea d’ Alembert dixerat. 

Marbe hoc comprobat in numerationibus statisticis maximae extensionis. Ita 
200 000 casus indicationis natalium (coram magistratu) diversarum urbium exami- 
nabantur, inquirendo consecutionem, in qua a parentibus nuntiabantur, secundum 
differentiam sexus. In successione sc. nuntiorum numeri continuo sequentes eiusdem 
sexus ostendunt classes diversae magnitudinis, usque dum a numero alterius classis 
abrumpitur. Classes ita inventas deinde comparat cum numero qui secundum cal- 
culum probabilitatis exspectandus erat. Hic inveniebatur deviatio prorsus regularis 
a postulatione calculi. Quoad singula: Realis numerus purae classis unius notae mi- 
nor erat, quam numerus probabilissimus; purae classes 2-8 notarum autem omnes 
erant mariores quam secundum calculum; classes supra 8 notas minores quam valor 
probabilis. Hinc classes, quae plus quam 1-7 notas eiusdem sexus habebant, regula- 
riter maiores erant, quam probabilissimus; classes supra 8 autem minores. Hinc 
clara exsistit exaequatio statistica semper recurrens, quae numeros maiores impro- 
babiles semper magis reprimit. Simile quid iam Pearson in examinatione iactus 
tesserarum invenerat, maiores elasses purae consecutionis rariores esse, quam se- 
cundum calculum probabilitatis exspectatur. Idem inveniebatur in examinatione 
« ludi Roulette ». .Viceversa in ludis habilitatis inveniebatur, puras classes frequen- 
tinres esse, quam theoretiee exspectabatur. 

c. De relatione inter prob ab i 1 i tat e m aprioristicam et 
empiricam V enn iudicat. Interdum problemata solvuntur computatione ut in 
ludis fortunae. Theoria mathematica utilis est in casibus simplicibus, sed pro 
cautione pro damno praestanda (assecuratione ut dicunt) experientia rem decer- 
nit. Sed experientia etiam determinat, qui casus in ludis fortunae possibiles sint; 
postulatur enim iactum nummi ita fieri, ut series fortuita occurrat. Marte : Compu- 
tatio probabilitatis aprioristica non habet magnum valorem practicum ; sed hic ex- 
perientia attendi debet. In iactu nummi qualitas nummi est condicio constans, motus 
iaciendi variabiles sunt. Non a priori determinari potest, utrum frequentia pro 
singulis fractionibus seriei constans sit, an deviationes se iterum exaequent ; hoc 
sola experientia docet; pariter in aliis ludis fortunae; hoc statuebatur ex ordinaria 
experientia, vitae aut per examinationem scientificam ; solum in raris casibus 
fractio frequentiae- a priori derivari potest. In quaestionibus practicis statisticae, 
cautionis de damno praestandae, biologiae, condiciones totales nunquam perspicue 
notae sunt' (Hic igitur computatio adhiberi nequit). 

d. Jevons, ut pluries vidimus, putabat, principium inductionis omnino in le- 
gibus probabilitatis fundari; ipse exorditur a regula consecutionis. Venn hoc 
reiicit. Conexio inter induetionem et probabilitatem secundum eum haec est: Dete- 
gimus* primum classes rerum; dein regularitates, dein leges. Si regula ubique ten- 
tatur et semper confirmatur, persuasio veritatis eius augetur. Sed inductio et 
doctrina probabilitatis non coincidunt. Verum est nostras affirmationes in rebus 
concretis non absolutam certitudinem habere. Sed differentia haec est: propositio 
probabilis solum dicit, affirmationem in determinata proportione casuum valere (cir- 
citer in 1/0). Hoc propositio inductiva dicere non vult, sed potius aliquid quoad con- 
formitatem aut causalitatem. Fundamentum purae probabilitatis est nostra igno- 
rantia. 

Joyce: Probabilitas philosophica illa est, cum qua valorem diversarum liypo- 
thesium aestimamus. Hic gradus non in numeris indicari potest. Aestimatur capa- 
citas hypothesis explicandi facta, similitudo cum notis causis, probabilitas interna. 
Tamen saepe cum certitudine iudieari potest, utra duarum hvpothesium probabi- 
lior sit 


Caput III. 

Topica Aristotelis et doctrina disputationis. 

§ 1. Topica. 

A. Sensus dialecticae apud Aristotelem 

1. Dialecticam Aristoteles nominat methodum di- 
sceptandi de themate scientifico per rationes probabiles. Pro 
conclusione dialectica sufficiunt propositiones probabiles. Has 
propositiones, ut iam saepius commemoravimus definit illas 
quae aut omnibus aut plerisque aut peritis rectae apparent', 
et inter ultimos aut omnibus aut plerisque aut celebrioribus. 
Topica maxime comprehendit magnum numerum propositionum 
universalium, quae pro argumentatione inservire possunt. Dia- 
lectica utilis est pro disputatione, pro qua methodum docet. 
Dein etiam pro invenienda veritate in communi vita; nam ita 
opiniones diversarum scholarum relate ad quaestiones graves 


scientificas cognoscuntur, ex quibus ad earum impugnationem 
materia paratur. Etiam pro philosophia utilis est; nam dispu- 
tare pro opinione aut contra illam capacem reddit ad veritatem 
inveniendam. Cum scientia communiter non prima principia 
ipsa inquirat sed supponat, dialectica his occupatur. Dialectica 
non intendit, adversario vere persuadere, sed solum omnia me- 
dia ad hoc accomodata adhibere. 

Propositio dialectica practica esse potest; e. g. quod de- 
lectatio sit bonum ; aut theoretica, ut affirmatio mundum aeter- 
num esse. Secundum Aristotelem non est problema dialecticum, 
seu non aptum obiectum disputationis, quod ab omnibus agno- 
scitur, e. g. deos colendos esse aut parentes amandos; qui de 
hac re dubitat, puniendus est, non impugnandus. Pariter non 
postulat probare, quod sensibus clare datum est, pro quo de- 
monstratio longior esset. Deductio dialectica est partim syllo- 
gismus, partim et principaliter inductio (in sensu Aristotelis 
ut vox semper in hoc capite sumitur). Ut exemplum inductionis 
(ut antea vidimus) affertur : Sicut pro gubernatore navis ille 
optimus est, qui hanc artem intelligit; pariter etiam pro dire- 
ctione currus : ita universim in qualibet re ille optimus est, qui 
illam scit, intelligit. Inductio facilior est, clarior, notior, multi- 
tudini magis accomodata. Syllogismus magis coram peritis ap- 
tus. est, inductio pro argumentatione coram plebe. Inductio tunc 
facilius peragitur, quando casus nominati commune nomen ha- 
bent; si forte omnia de quibus determinata qualitas affirma- 
tur sunt animalia; unde tunc ad propositionem universalem 
transiri potest : « et ita res est in omnibus animalibus ». Si ad- 
versarius contra multa exempla allata, in quibus propositio va- 
let, eius universalitatem negat, defendens postulat, ut exemplum 
contrarium afferatur. Si tale nominari potest, defendens suam 
propositionem universalem nunc refutatam restringere debet, 
ita ut ab exemplo contrario non iam afficiatur ; tunc contra pro- 
positionem ita restrictam iterum exemplum contrarium postu- 
lare potest ; et si tale nominari nequit, propositio valet ut dia- 
lectica et concedi debet. 

2. Inventio rationum dialecti carum. Huc pertinent : 1) prae- 

missae, quae ut probabiles agnoscuntur. Cui multae tales propositiones notae sunt, 
ille materiam possidet, ut propositiones probet aut aggrediatur. Exemplum est pro- 
positio: Si omnes reliqui sensus per lioc cognoscunt, quod aliquid recipiunt, tune 
pariter visus. Hae propositiones ex scriptis et disputationibus colliguntur, secundum 
materiam ordinantur, incipiendo ab universalissimis, quae semper magis dividun- 
tur. 2) Aliud medium est distinctio diversarum significationum vocabulorum. Se- 
ries principiorum statuitur, ut cognoscatur, utrum nomen ambiguum sit; e. g. si 
contrarium nominis ambiguum est, etiam nomen ipsum hoc est. Sic vocabulum acu- 
tum (altum) adhibetur de voce et de magnitudine. Contrarium eius diversa voca- 
bula et significationes habet. Ergo eadem etiam in significatione acuti habentur. 
Aliud exemplum: Si contradictorium vocabuli diversas significationes habet, eetiam 
lioc vocabulum illas habebit. Sic videre et non videre spectant tam actum quam fa- 

cultatem. Aut: si vocabulum varia genera spectat, quae inter se non subordinan- 
tur, definitio et significatio diversa est. 3) Quaerere discrimen inter res: qualiter 
e. g. diversae virtutes inter se distinguantur. 4) Quaerere similitudines; quod e. g. 
sensus et scientia ad sua obieeta se proportionaliter habent; hae activitates arctius 
cohaerent. Distinctio inservit claritati, iuvat, ne ab adversario decipiamur. Per 
earum abusum alios decipere velle, sophisticum esset, non dialectivum; nisi quando 
solum ut medium adhibetur, ut disputatio continuari possit (hinc pro fine exercitii). 
Distinctiones subtiles invenire utile est 7 ut conclusiones statuantur, ut definitio inve- 
niatur, pro qua genus et differentia quaeruntur. Inventio similitudinum inservit 
pro inductionibus, ubi ex simili con;cluditur, ut adhuc videbimus; porro ad inve- 
niendas definitiones, quia ita ad supremum genus venitur. 

B. Topica presse dicta. 

1. Generalia: Topica in sensa Aristotelis est scientia 
inveniendi argumenta. Hoc unde probatio sumitur dicitur eius 
« locus », graeee topos (toirog). Pro liis fontibus argumentorum 
Aristoteles dat collectionem maxime copiosam ; postea idem Ci- 
cero pro rhetorica exsequebatur. Apud rhetoricos loci intelli- 
guntur ut conceptus, quos in materia colligenda ut titulos adhi- 
bemus, ut contraria etc. Aristoteles autem per eos intelligit pro- 
positiones universales, axiomata etc. Talis est propositio : si 
unum contrarium de aliquo « simpliciter » enuntiatur, tunc 
etiam aliud. Hae propositiones universales valent ut praemis- 
sae. Aliqua horum principiorum spectant ipsam rem (definitio) ; 
alia id quod cum re necessario coniungitur etc. Principia non 
semper intelliguntur ut propositiones evidentes ; haud raro sunt 
propositiones, quarum universalitas impugnari potest. Diale- 
ctica enim essentialiter ultra progreditur quam apodeictica, 
quam Aristoteles in Analytica principaliter tractat. Hinc to- 
pica simul plurima et optima includit, quae veterior logica pro 
argumentis probabilibus afferre novit. Discrimen hic non facit ; 
ad summum interdum indicatur, principium non universim va- 
lere. Pro fine disputationis solum exigebatur, propositionem ut 
probabilem statuere. 

Ex indicato fine Aristotelis varia clara redduntur, quae 
in scriptis philosophicis scholasticorum secus impugnari pos- 
sent; ut autoritas certarum propositionum universalium, qua- 
rum evidentia non prius demonstratur, sed quae solum ope in- 
ductiones (sensu latiore), per examinationem exemplorum ty- 
picorum ut utiles cognoscuntur ; pariter sic explicatur tendentia 
tales propositiones universales contra exempla corresponden- 
ter restringere, ita ut pro principio restricto non positivum ar- 
gumentum detur, sed solum exempla. Haec omnia bene intelli- 
guntur pro exercitio' scientifico, pro certamine cum adversario, 
quod inquisitiones philosophicas veterum tantopere pervadit. 
Varia principia universalissima primum apud reeentiores ob 
necessitatem defensionis contra scepticos fiebant vera obieeta 
demonstrationis ; sic in recentiore theoria cognitionis, in inqui- 


sitionibus de sensu et certitudine principiorum logicorum, de 
significatione, universalitate et certitudine principii eausalita- 
tis et variis aliis principiis aprioristicis. 

Utilitas topicae secundum Fonseca est facile et cum ampla materia quaestio- 
nem aggredi. Propositio de qua agitur comparatur cum omnibus « locis » .relate ad 
subiectum, praedicatum, relationes, ut aptae cogitationes pro argumento in men- 
tem veniant. Pro hoc fine loci philosopho prompti et parati esse debent; longa 
consuetudine probandi et impugnandi facti esse debent auxilium methodicum evi- 
dens. Casus similis est, ut in locis rliethoricae, sc. notae illae quaestiones : « quis, 
quid, ubi, quibus auxiliis, cur, quomodo, quando » ; quae in animis discipuli im- 
primuntur pro fine aptae materiae quaerendae, donec illos perfecte adhibere di- 
dicit. lam Cicero topicam utiliorem habuit, quam totam dialecticam (sensu latiore 
sumptam) ; similiter Cogitabant rhetorici et philosophi. Logica scholasticorum in admi- 
ratione topicae non sibi satisfacere potuit. Pesch huius rei textus affert Isidori 
Hispalensis, et reeentioris thomistae Sanseveri.no, qui commendat, ut haec pars lo- 
gicae aristotelieae iterum in scholas introducatur. 

Arnauld, qui omni occasione utitur ad logicam aristotelicam impugnandam 
etiam eius topicam variis rationibus aggreditur. Orator, sic dicit, non cogitat de 
istis regulis (etiam qui linguam alienam inulto labore tandem dominari didicit, 
non iam cogitat de singulis regulis, etsi pro bene discenda lingua necessariae fue- 
rant). Pationes, pergit, non inveniuntur ex his regulis, sed ex consideratione at- 
tenta rei, ex scientia, ex arte (Materiam certe ex scientia haurimus; regulas au- 
tem formales et plurima etiam principia logica praebet). Cogitationes quae ex re- 
gulis traherentur, superfluae sunt; etiam tunc non iam contentionem adhiberemus 
(Bonum omnino est, ut possibilitates utiles in mentem veniant, et ad hoc regulae 
bene notae iuvant; electio inter illas tunc manet res deliberantis et contentione non 
caret). Arnauld ipse alio loco, ut vidimus non satis commendare potest regulas for- 
males universales Pascal et Cartesii, quas alii ( Leibnis ) fere ut tautologias consi- 
derant. I-Ianc obiectionem antea reiecimus. Sed multo minus iustum est, quod hic 
methodos Aristotelis, quae practice multo gravioris momenti sunt, impugnat. 

2. Classes topicae apud Aristotelem. Loci 
dividuntur secundum naturam logicam praedicati propositionis 
probandae ; nempe utrum solum affirmet accidens transiens su- 
biecti aut praedicatum necessarium, quod tamen non ad essen- 
tiam subiecti pertinet (proprium), aut quod pars essentiae est 
(genus et differentia ei coordinata), aut totam definitionem, es- 
sentiam edicit. Prout unum aut aliud habetur, probatio diver- 
sam' facilitatem habet et viceversa correspondens impugnatio. 
Ita definitio difficillime probatur et facillime refutatur ; pro re- 
futatione enim sufficit, ut quilibet defectus ostendatur ; probatio 
vero essentiam subiecti statuere debet, genus proximum et dif- 
ferentiam specificam in definitione essentiali invenire; osten- 
dere debet, hoc subieeto semper et soli convenire. Similia in 
debiliore gradu valent de casibus mediis (de proprio, genere). 
In accidente distinguere oportet : pro accidente universali pro- 
batio difficilior est quam refutatio, cum omnia subiecta spectet, 
et unico exemplo refutari possit. Pro accidente particulari res 
inversa est; ibi probatio solum aliqua subiecta spectat, refuta- 
tio autem omnia. Ergo snmmatim : Definitio facilius refutatur, 
quam omnes aliae species praedicati, cum in ea plus affirmetur; 

difficillime autem probatur ; in difficultate sequitur proprium. 
Facillime accidens probatur, et difficillime refutatur. 

Nunc quaedam exempla principiorum pro diversis classibus. Ac- 
curatiora apud Aristotelem et commentatores inspici possunt. 

a. Loci accidentis. In subiecto attenduntur essentia, notae, extensio, 
quid ex eo sequitur, et ex quo ipsum sequitur, relationes. Consideratur aecidens, 
cuius praesentia affirmatur absolute in se et relative. Accidens edicit aliquid, 
quod subiecto convenit, non autem essentialiter (in quid), neque ut proprium (con- 
vertibile cum eo). Haec igitur propositio impugnari potest ostendendo praedi- 
catum plus esse quam accidens, forte proprium. Probari potest propositio indicando 
exempla multarum classium; tunc adversarius affirmationem aut concedere debet 
aut per. exemplum contrarium refutare. Definitur et subiectum et aecidens et inqui- 
ritur, utrum propositio adhuc teneri possit. Ut aliquid de genere probetur, inspi- 
citur utrum de singulis' speeiebus valeat. Ut accidens excludatur, ostenditur, subie- 
cto potius eius contrarium convenire. 

Aliquae propositiones universales, quae in liac materia occurrunt: Quod nulli 
speciei convenit, neque de genere valet. Si genus plus aut minus admittat, idem 
de specie dicendum. Si antecedens affirmatur, etiam consequens affirmatur. Si ununi 
contrarium subiecto convenit, aliud' ei non convenit. Si ex uno habitu alius sequi- 
tui, ex eius privatione etiam privatio alterius sequitur. Quod diversos gradus pro- 
prietatis habet, etiam proprietatem habet (ut dicitur: id quod est magis aut minus 
tale, tale et ipsum est). Bonum eo magis eligendum est, quo diutius durat. Bonum 
honestum est maius bonum quam utile et delectabile. 

b. Loci pro genere. Praedicatum asserit esse elementum essentiale su- 
blecti. .Refutatio igitur ostendere potest, praedicatum non de omnibus subiectis va- 
lere; hinc non eius genus esse; aut ostendi potest, subiectum illo carere posse. 
Lius definitio speciem sub se continere debet, id quod probari aut impugnari potest. 
— Aliquae propositiones universales, quae huc pertinent: Illud non est genus, quod 
de pluribus solum analogice edicitur. Quod ad aliam categoriam pertinet, non est 
genus. Id non est genus, cui definitio accidentis convenit (tunc enim non est pars 
essentiae). Quod est contrarium ad speciem, etiam est contrarium ad genus. 

c. Loci ad proprium, seu quod non ad essentiam subiecti pertinet, sed 
de eo convertibiliter enuntiatur. Hoc etiam dicitur proprium per se; ut eius- exem- 
plum pro homine nominatur, esse susceptivum disciplinae (i. e. capax instructio- 
nis in sensu intellectivo). Talis propositio eo impugnari potest, ut ostendatur pro- 
prium non bene designari; aut non essb notius subieeto, cum proprium clarius red- 
dere deberet subiectum ; aut non esse extra essentiam rei. Aut impugnatur, quod 
recte statutum sit, quatenus forte cum subieeto non convertibiliter enuntietur. Pro- 
prium alicuius relativi et ipsum relativum esse debet. 

d. Loci definitionis: Definitio refutatur, si non de omnibus concepti- 
bus subiecto subordinatis valet; si verum genus non continet; si non cum subieeto 
converti potest; si non essentiam subiecti describit; si obscura est aut elementa 
superflua continet. Definitio ut dicunt duci debet per priora et notiora. Oppositorum 
oppositae sunt definitiones. 

3. Posteriores divisiones locorum praetermittunt divisionem 
quattuor classium, in quibus saepe eaedem leges redire debent, si ab illis abstrahi 
tur, quae ad naturam classis referuntur. Vocabulum accidens tunc saepe omni prae- 
dicato attribuitur. Deinde tentabant, species praedicatorum possibilium in clario- 
rem divisionem logicam ordinare, quam in priore collectione Aristotelis factum fue- 
rat. In hoc sensu inter alios Fonseea in suis institutionibus dialecticae doctrinam 
ultei ius excoluit. Ipse 22 locos distinguit : 3 rei ipsius, ad quod definitio et descri- 
ptio pertinent; 10 de eo, quod cum re eoniungitur: ubi agitur de relationibus reali- 
bus, quales sunt partes, causae, effectus, suppositio, phaenomena consequentia aut 
concomitantia; dein 7 de eo, quod a re separatum, est; eo pertinent relationes eon- 
eeptuales, ut esse simile, maius, minus, aequale, oppositum ; tandem 2 : auetoritas 


humana et divina. Exempla: homo capax est instructionis, educationis; nam secun- 
dum definitiones est animal rationale; inde autem haec facultas sequitur. Quod 
aliquod opus eximium est, derivari potest ex causa efficiente, quia architectus exi- 
mius est; ex causa finali, quia opus ad supei-iorem finem destinatur, ut ad cultum 
Dei. Quod Deus omnipotens est, probatur ex effectu, quia mundum creavit. Quod 
aliquis singulari rerum tractandarum scientia praeditus sit, inde concludi potest, 
quod magnam domum aedificari ' fecit. Quod respublica bonum gubernium postulet, 
probari potest ex casu simili, quod navis idem postulat. 

Aliquae propositiones quae ad hos locos pertinent (secun- 
dum Pesch). Ad definitionem : Quod definitioni convenit, etiam 
definito convenit, et viceversa : quod uni non convenit, neque 
alii convenit. Ad partes : Si pars integrans tollitur, totum de- 
struitur. Ad causam : Sicut causa est, ita ut plurimum etiam 
effectus est. Causa actualis et effectus actualis simul sunt. Si 
antecedens ponitur, necessario consequens sequitur. Quod de 
uno obiectorum similium valet, etiam de reliquis valet. Si id 
quod maiorem probabilitatem habet, non verum est : tunc etiam 
id quod minus probabile est. Relativa simul exsistunt et de- 
struuntur. De auctoritate propositio nominatur : In usu ver- 
borum sequenda est vulgi consuetudo; in sententia de rebus 
ferenda iudicium sapientum. — Haec principia universalia non 
examinantur aut probantur in logica; sed partim in diversis 
partibus philosophiae, ubi illarum extensio et limites exami- 
nari debent. 

Aliqui logici, ut Arncmld dividunt locos secundum diversas scientias, ex quibus 
desumuntur: 1) ex grammatica, ut derivatio vocabulorum ex eadem radice: 2) ex 
logica, secundum 5 praedicabilia cum suis principiis (quod modo Aristotelem se- 
quentes fuse tractavimus); 3) ex metaphysica; eo pertinet divisio secundum 4 cau- 
sas. Arnauld censet, divisiones Aristotelis in primo libro rhetoricae meliores et cla- 
riores esse, quam divisiones topicae (iam explicavimus, lias divisiones diversum 
finem habere). 

§ 2. Disputatio scientifica in sensu Aristotelis. 

Iam ipse dat descriptiones accuratas eorum, quae duo disputantes ad adeptio- 
nem finis facere debent. Exemplaria maiora talium disputationum, quales ipse respi- 
cit, mihi nota non sunt. Secundum indicationes descriptionis quam statim videbimus, 
agi videtur de disputatione publica, non coram peritis, sed coram communibus audi- 
toribus, non autem ut in disputationibus sophistarum ob lucrum materiale aut pe- 
cuniae aut auctoritatis; sed potius ad exercitationem, pro melius intelligenda scien- 
tia. Media, quae disputantes adhibere debebant, in genere ex praescx-iptis topicae 
intelliguntur. 

1. Plurimum illud artificium commendatur, ut disputans propriam 
sententiam quam diutissime obscuram teneat. In inveniendis rationi- 
bus pro utraque parte dialecticus similiter se gerit, ac philosophus. Sed philosophus 
solam veritatem inquii-it; dialecticus vero illud, num adversarius concedat, quod 
ipse dixit. Quia propositio, quae assertionem propriam manifestat statim ab ad- 
versario negaretur (I), quilibet propriam intentionem celare studet. Praeter proposi- 
tiones necessarias etiam affert inductivas, proponendo multos casus particulares eo 
fine, ut adversarius pi-opostionem universalem concedat. Non debet statim in ini- 
tio de propositionibus quaerere, ex quibus conclusio ab ipso desiderata immediate 

sequeretur, sed de universalioribus. Ut e. g. probet, eandem scientiam esse, quae 
de sanitate et morbo tractat, melius universaliter quaerit, utrum scientia oppositio- 
nes tractet, deinde utrum contraria. Si hoc non conceditur, in singularibus casibus 
illud probat. linis propriam sententiam celandi inducit, ut incipiatur a praemissis 
remotioribus, aut etiam a quaestionibus ex quarum responsis postea praemissae de- 
ducuntur. Ideo propositiones proxime proponuntur, quasi pro alio fine; aut duae 
possibilitates ad eligendum offeruntur, non indicando quam ipse habere velit; aut 
proponitur aliquid ut universaliter agnitum; aut fingitur, sua non interesse, si quid 
concedatur; aut immiscet multa inutilia, ut gravia minus attendantur et sine hae- 
sitatione concedantur. 

Inter alia dicitur: Qui respondere debet, ita ut conclusio non nominetur, ca- 
vere debet, ne bis eundem conceptum concedat, qui forte ut terminus medius ali- 
cuius syllogismi adhiberi posset. Si adversarius determinatam conclusionem demon- 
strare vult, caveatur, ne duae propositiones concedantur ex quibus sequi posset. 
Etiam qui obiieit, viam suam procedendi quam maxime obscuram tenere debet. Ut 
determinatam propositionem probet, primum afferat partes inconexas demonstra- 
tionis totalis. Si forte ex A sequitur B, ex B similiter C, ex C iterum D, quaerat pri- 
mo, utrum ex A B sequatur; dein utrum ex C D; solum postea utrum ex B C se- 
quatur. 

3. Quod genus probationis attinet, coram multitudine praeferenda est 
inductio, coram peritis syllogismus. In primo casu proferuntur exempla et inde 
concluditur: «et sic res est in omnibus entibus huius speciei». Si multa exempla 
allata sunt, sed generalisatio inde deducta negatur, petitur exemplum contrarium. 
Si adversarius hoc vere affert, defendens suam propositionem universalem corre- 
spondenter restringere debet, et contra hanc propositionem iterum exemplum con- 
l-arium petere. Si exemplum contrarium non offerri potest, propositio universalis 
concedenda est (Patet liane regulam non probare propositionem pro scientia; tamen 
regula pro progressu disputationis apta est ad exercitationem}: Inter syllogismos 
directus melior est quam indirectus. Nam in indirecto adversarius negabit, propo- 
sitionem impossibilem esse, nisi hoc prorsus evidens sit, quod non facile ostenditur. 

Quaestiones, quae in disputatione ponuntur, semper responsa «Ita et 
Non» petere debent e. g. estne definitio hominis animal rationale? Si hoc negatur, 
quaeritur : quid ergo homo est? Tales quaestiones non nimis multae esse debent; 
secus interrogans creditur nihil probare posse. Si adversarius ad quaestionem nihil 
respondet, increpandus est aut disputatio abrumpenda. Propositiones quae difficul- 
ter impugnantur, facile defenduntur. Difficilius prima principia probantur. Nam 
pro hae re termini definiendi sunt, id quod adversarius negabit. Similiter difficile 
est, si termini non accurate definiti sunt. 

3. Partes obiicientis et defendentis. Di- 
spositio obiicientis non eadem est ac discipuli in instructione. 
In instructione magister veritatem docere vult; discipulus so- 
lum illa negare vult, quae non vera apparent. In disputatione 
autem concertatoria quilibet alium vincere studet. Hic loquimur 
de disputatione dialectica. Si assertio probabilis est, nulla pro- 
batio pro ea admitti debet, quae non aeque probabilis aut etiam 
probabilior est. Nam derivatio propositionis ex notiori duci 
debet. Si assertio probabilis est, defendens omnes propositiones 
admittere debet, quae minus improbabiles sunt, quam sua as- 
sertio. Si res quaesita probabilis est, sed pro disputatione in- 
differens, concedi debet. Si autem dictum verum quidem ap- 
paret, sed propriam thesim destrueret, a defendente non con- 
cedi debet. Propositio quae nec probabilis nec improbabilis est 


neganda est, si assertionem aggressoris probaret, et haec ut 
ratio negationis indicanda est. Si propositio in uno sensu sum- 
pta recta, in alio falsa est, correspondenter distingui debet. Si 
quis propositionem in uno sensu intellexit et ita concessit, et 
si tunc ab adversario in alio sensu adhibetur, responderi debet, 
eam solum in primo sensu concessam fuisse. Contra inductio- 
nem ex exemplis semper exemplum contrarium afferendum est, 
aut demonstratio opposita; negatio sine hoc impudens esset. 
Inductio utique non sufficienter refutatur per demonstrationem, 
quae forte difficulter solvi potest, ut illa Zenonis contra possi- 
bilitatem motus. 

Defendens non aliquid incredibile statuere debet aut quod 
ad absurdum ducit aut quod universaliter reiicitur, aut quod 
ipsum odio tradit, forte quia moralitatem laedit. Responsio 
debet propositionem percellere, quae est propria causa defectus. 
Demonstratio in se falsa esse potest, sed per responsum coacta. 
In disputatione etiam falsa probantur aut ex falsis; nam finis 
est exercitatio. Qui enim veritatem aggreditur, necessario falsa 
dicere debet ; sed rationes prolatae debent esse probabiles. Pro- 
batio inde mala esse potest, quia ex aliquo concludit, quod im- 
probabilius est aut difficilius probatur, quam conclusio. 

4. Ut disputatio utilitatem afferat, disputans prius 
exerceri debet, e. g. in conversione syllogismi, eo quod 
discitur quomodo ex contradictorio conclusionis et una prae- 
missa alia destruitur. Tali modo discit, ex paucis praemissis 
propositionibus multa derivare. Quaerere debet argumenta pro 
duabus partibus problematis et earum solutiones, tam cum se 
ipso solo disputando quam cum aliis. Sic acquiritur facilitas in 
probando et refutando. Hoc etiam multum iuvat ad cognitionem 
veritatis. Debet exercitium comparari in propositionibus saepe 
occurrentibus, in definitionibus, in principiis. Disci debet, ex 
conclusione plures facere, ex universalibus particulares deri- 
vare. In conclusionibus reflectendum est, utrum iam in univer- 
saliori contineantur. Exerceri debent inductiones et syllogismi. 
Quaeri debet, ex omni disputatione aliquid discere, etiam quan- 
do solum auditur : sic syllogismos, solutiones, propositiones, 
refutationem, maxime autem propositiones universales et ex- 
empla ad eorum refutationem. Cum sophistis non disputandum 
est; nam assueti sunt transire ad altercationes indecentes. 

§ 3. Disputatio syllogistica Scholasticarum. 

Haec disputatio diversis temporibus diversam formam ostendebat, prout praeva- 
lebat tendentia ad inveniendam veritatem vel ad acquirendam facultatem in certamine 
vincendi. Varias indieationes de hac re Prantl praebet. Sic in certo tempore, quando 
ultima tendentia potius regnabat, praeter allias consuetudines memoratur : « institu- 
tio » i. e. arbitrarie electa significatio nova vocabuli ex compacto ; aut « positio », 

quod quaedam propositio per certum tempus ut vera tractabatur, donec adversarius 
per vocabula: «Cessat tempus» cessationem obligationis pronuntiaret; aut «ca- 
sus » : mera positio casus, cuius veritas aperta manet. • 

1. Generalia. Disputatio scholastica regnabat per saecula et hodie etiam 
exercetur in illis universitatibus, quae philosophiam scholasticam firme tractant et 
secundum statum hodiernae scientiae profundiorem reddere student, sicut mihi ex 
exercitio multorum annorum notum est. In hoc genere disputationis plures regulae 
ab Aristotele commendatae e. g. artificia celandae propriae sententiae, perfundendi 
alium plurimus quaestionibus, etc. prorsus omittuntur. Ex una parte thesis quae- 
dam philosophica serio defenditur, innixa in argumentis quae ut accomodata ad 
persuasionem creandam considerantur; ex alia parte saepe methodice pro fine exerci- 
tationis impugnatur, partim etiam serio ab asseclis alterius sententiae. Pro hac re 
technica quaedam accomodata excolebatur, quae rationes prolatas in defensione et 
in tentata refutatione clariores apparere facit. 

Disputationis huius finis idem est, quem iam. Aristoteles affert, exercitatio in 
cogitatione scientifica. Eundem finem etiam labores studentium in hodiernis uni- 
versitatibus in suis «seminariis» acquirere student; talis labor intendit educare 
ad praestationem aliquam propriam in scientia; discere intenditur methodus scien- 
tiae et eius applicatio ad solutionem quaestionis. Post lectionem huius laboris non 
raro additur quoddam colloquium: rationes contrariae contra quaedam puncta pro- 
feruntur, quae resolvendae sunt; interdum immo quaedam disputatio sequitur; de- 
fectus huius disputationis informis interdum est, quod non singula puncta sepa- 
rata ad finem perducuntur, ut statuatur, quid utraque pars pro sua opinione afferre 
possit;, sed contenti sunt singuli omnia proferre, quae pro propria sententia et 
contra alienam loquuntur et in responsa alterius vix intrant. 

Tendentia igitur disputationis scholasticae semper erat, 
omnem rationem prolatam ita tractare, ut haec materia exhau- 
riatur, sistendo in ea usquedum una pars suam opinionem de- 
serit aut impossibilitas controversiam decernendi apparet. 
Solum post finitum unum punctum disputatio vertitur in aliud, 
quamdiu tempus disputationis hoc permittit. Finis materialis 
disputationis est, conceptus et argumenta thesis clara reddere, 
si obscuritates exsistunt; obiectiones maioris momenti, quae 
in historia scientiae impressionem faciebant secundum suam 
gravitatem perpendere et quam optime solvere, interdum etiam 
probationem insufficientem thesis ut talem monstrare. Accedit 
lucrum formale exercitationis, quod per responsa ad obiectio- 
nes et quaestiones inexspectatas facultas excolitur, propriam 
scientiam cum debita celeritate in conscientiam vocare. Solutio 
perfecta novae aut inexspectatae obiectionis utique non statim 
effici poterit. Hanc praeses disputationis corrigere debet. De- 
fendentis est decernere, quaenam assertio obiicientis cum thesi 
eiusque argumentis conciliari non possit; hoc semper negare 
debet. Munus eius est mere defensivum. Tandem disputatio do- 
cet, ordinate cogitare et probare. 

Disputatio Socratica, sicuti nobis tradita est, erat potius ars interrogandi, ita 
ut apta consecutio quaestionum interrogatum cogeret, assertiones admittere, quas 
antea reieeerat. Hae methodo Socrates contra sophistas sanam rationem et severam 
ethicam iterum agnosci curavit. Disputatio autem scholastica progreditur in syllo- 
gismis et responsione ad illos et obiectiones contra assertiones prius probatas re- 
solvere studet. Leibnis testatur, quod quando quaestionem controversam secundum 


hanc methodum scripto examinabat, tandem cum adversario ad consensum perventum 
sit. Simile quid etiam per disputationem ordinariam, forte saepius repetitam, ef- 
iiei potest, ut experientia saepe demonstrat. 

2. Descriptio disputationis in totali d e - 
cc n rsu. 

a. Forma externa disputationis haec est : 
Defendens primum suam thesim proponit (plerumque thesim 
sui magistri, qui simul praeses disputationis esse solet) ; expli- 
cat eius sensum et proponit quaedam eius argumenta. Hoc mo- 
do audientes de obiecto disputationis et de rationibus asser- 
tionis instruuntur, et in fine iudicium formare possunt, num 
obiectiones prolatae thesim labefactaverint necne. Post hanc 
expositionem thematis circumscripti disputatio incipit. Obiiciens 
clare dicit, quid ex thesi audita impugnare intendat, aut thesim 
ipsam aut forte aliquod eius argumentum. Dein ut argumentum 
suae assertionis profert rationem contrariam in forma syllo- 
gismi. Defendens primum repetit totam expositionem aggres- 
soris, si potest in iisdem verbis, ut ostendat se obiectionem ac- 
curate apprehendisse ; in qua repetitione obiiciens eum adiuvat 
aut corrigit; in prima hac repetitione responsum adhuc nullum 
datur. Solum postea singulas propositiones argumenti contra- 
rii secundo repetit et nunc ad quamlibet propositionem suum 
responsum adiungit: Id quod ei verum et cum propria thesi 
compossibile apparet, concedit; si propositio pro difficultate 
, ei nullius momenti esse videtur, eam transmittit; quod thesi 
clare contradicit, negat ; si tandem propositio ambigua apparet, 
quatenus sensu recto aut falso intelligi potest, hos duos casus 
dein distinguit, et eam in suo sensu concedit, in alio negat. 

Nunc obiiciens loquitur. Unum ex responsis auditis pro 
ulteriori disputatione assumit; forte propositionem negatam 
per novum argumentum probat; aut si propositio prior distin- 
guebatur, in uno sensu negata, in alio concessa fuerat, alteru- 
trum responsum ad novum argumentum adhibet. Ostendit forte 
iam ex concessa parte suam obiectionem intactam manere ; aut 
si vult, negatam partem tamen veram esse, pro quo novam ra- 
tionem affert. — Defendens ut semper, totum argumentum ad- 
versarii repetit, ad verbum, sine responso; dein (ut antea) in 
secunda repetitione assumit ex ordine singulas propositiones 
huius responsi, et dat suum responsum, ut antea diximus. 

Hoc certamen pergitur, usque dum aut obiiciens non ulte- 
rius argumentum afferre potest, quod propositionem a defen- 
dente negatam restituat; aut defendens concedere debet, ali- 
quod a se responsum iure refutatum fuisse. Tunc praeses di- 
sputationis intervenire solet. — Postea obiiciens profert aliam 
rationem contrariam contra thesim, quae simili modo tractatur. 

b. Kegulae quaedam bunae disputationis. Condicio quae- 
dam bonae disputationis est bona eius praeparatio ex utraque parte. Defendens 
thesim, argumenta, obiectiones principales quae contra iam allata fuerant eum 
responsis ad illas bene nosse debet, ita ut solitas difficultates perspieiat. Aggressor 
pariter thesim eiusque rationes bene perspicere debet ; non evagari debet, sed illud 
aggredi, quod thesis asserit, et a quo eius argumenta pendent, ita ut disputatio 
intelligentiam thesis promoveat. Uterque suas rationes breviter et clare proferre 
debet, ut bene repeti possint et ab auditoribus bene intelligantur. Longiores expli- 
cationes evitandae sunt aut solum ut introduetio dentur, ut in fine eius essentiam 
in brevi syllogismo comprehendat, qui ad verbum repeti possit. Utraque pars tan- 
dem auditoribus satisfacere studeat, obiiciens per rationes quae probabiles apparent 
(ut iam Aristoteles postulat) et quae dubium movent, nunr eis in sensu thesis suf- 
ficienter responderi possit; defendens eo quod facile et accurate repetat, ita ut 
repetitio non saepe corrigenda sit; dein eo quod bene sentit id quod ad defensionem 
thesis maxime responsum exigit; quod porro non per responsa minoris momenti 
tempus perdat, et disputationem a recto suo cursu declinare permittat. Clare videre 
debet, quid in sensu thesis negari aut distingui debeat. 

Si difficultas sufficienter soluta est, non deberet id quod dictum iam est, in 
forma paulum mutata repeti. Si hoc accidit, praesi dis est intervenire et solutionem 
dare. Etiam contra hanc obiiciens nove suam difficultatem resumere potest, si quid 
alicuius momenti dicere scit; utrum res ita sit, tandem praeses decernere debet. Diffi- 
cultates ab aggressore ad verbum scribi solent; pariter subsumptiones i. e. piopiia 
responsa contra responsa probabilia defendentis. Praeferendum utique est, si exei- 
citio facultatem acquisivit, ut non necessario a scripto dependeat, sed cogitationes 
praeparatas etiam in alia forma proferre sciat. Disputatio tandem characterem 
nobilem servare debet, qualis in collocutionibus scientificis haberi solet ; debet osten- 
dere modestiam et respectum mutuum. 

3. Forma disputationis in singularibus, maxime ex 
parte defendentis. Defendens ut iam dictum est incipit proponendo the- 
sini et argumenta eius principalia in tempore brevi statuto, forte quadrantis, ioima 
accurata disputationis scholasticae haec esse solet. Primum stans recitat veiba 
thesis liis verbis : « Thesis defendenda haec est : e. g. anima rationalis est simplex, 
ideoque nee habet partes integrantes, nec essentiales. Ad statum quaestionis ». Nunc 
sedet et profert, quae pro explicatione tenoris thesis, pro definitione conceptuum, 
eorum divisione, de opinionibus adversariorum praeparavit. Dein in expositione id 
sequitur, quod semper est caput rei, sc. argumentum. In exemplo allato igitur quae- 
dam argumenta principalia pro duabus partibus thesis. Totam hanc expositionem 
concludit per formulam finalem : « Et his tliesis videtur esse demonstrata ». 

Deinde surgit et simul eum eo obiiciens. Obiiciens declarat, quid aggredi in- 
tendat, utrum thesim totam, an unam partem, an determinatum argumentum. Pro 
hac re incipit cum formula: «Aggredior thesim et dico: Anima rationalis non est 
simplex » ; aut : « aggredior argumentum primae partis et dico : etiam actus quan- 
titative extensus figuram obieeti cognoscere potest ». Post hanc declarationem pro- 
ponit suum argumentum contrarium, forte in sequenti forma : « Et sic meum as- 
sertum probo: Activitas sequitur essentiam rei; atqui activitas animae humanae 
extensa est; ergo ipsa anima divisibilis est, seu non est quantitative simplex». 

Defendens, qui hanc obieetionem stans audivit, eam proxime repetit, hac fere 
formula utens : « Sic placuit argumentari : Anima humana non est quantitative sim- 
plex. Et ita probatur: Activitas sequitur essentiam rei; nunc actus animae huma- 
nae extensus est ; ergo anima ipsa divisibilis est, seu non est simplex ». Hanc repe- 
titionem finit per formulam « Resumo atque respondeo ». — • Post hoc uterque con- 
sidit. 

Nunc defendens secundo singulas propositiones repetit et ad quamlibet smgil- 
latim statim respondet : Anima rationalis non est quantitative simplex. Nego assei - 
tum. Ad probationem: Activitas sequitur essentiam rei. Distinguo maiorem: Omnis 
singularis activitas nunquam perfectior est quam res; concedo maiorem; omnis 

singularis activitas tam perfecta est quam essentia rei; nego maiorem. Atqui acti- 
vitas animae humanae divisibilis est: Contradistinguo minorem: omnis activitas 
animae humanae divisibilis, est; nego minorem; aliqua activitas animae humanae 
divisibilis est, concedo minorem. Hinc nego consequens et consequentiam ». Haec 
conclusio hic necessaria erat, quia terminus medius in duabus praemissis in diverso 
sensu adhibebatur; ideo in primo sensu in maiore conceditur, et in minore negatur; 
et viceversa in secundo sensu. Ideo syllogismus in utroque sensu consequentia caret; 
hinc non solum consequens negandum erat, sed etiam consequentia. 

In aliis casibus solum una praemissa distinguenda est, quando sc. duplex sensus 
aut ad subieetum aut ad praedicatum conclusionis refertur. Tunc igitur distinctio 
duplicis sensus tantum unam praemissam tangit, et eadem distinctio consequens. 
Tunc forte respondetur: Distinguo maiorem (ubi unus sensus conceditur, alius ne- 
gatur). Concedo minorem. Pariter distinguo consequens (eodem modo ut in maiore). 
— In aliis iterum casibus simplieitar altera praemissa neganda est. Dicitur tunc 
forte: JSIego maiorem, sine addito; post quod obiiciens statim respondere debet. — 
Aliud responsum possibile est, praemissam, cuius explicatio a puncto principali con- 
troversiae nimium aberrare faceret, transmittere; per formulam « Transmitto maio- 
rem » et tunc respondere ad minorem. — Ex aliis rationibus interdum tota obiectio 
declinari potest, si forte materia solum in posteriori stadio philosophiae tractabitur, 
ideoque defendens 'credit, se non sufficienter praeparatum esse, ut respondeat; tunc 
forte dicit: «Transmitto difficultatem ad Ethicam». 

Defectus in obiectione hic esse potest, quod hypothesim aliquam non nomina- 
tam facit, quae falsa est. Tunc responderi potest: «Nego suppositum », quod statim 
nominari debet. Obiieienti dein liberum est, hoc suppositum probare. — Si prae- 
missa aliqua est propositio disiunctiva (A est aut B aut C; nunc neutrum possibile 
est), defectus facile in eo consistit, quod disiunctio completa non est. Tunc respon- 
detur: Nego maiorem; aut: nego disjunctionem completam esse», addendo forte 
membrum omissum : « tertium membrum possibile est, sc. P ». Si autem disiunctio 
completa est, forte minor negatur eiusque probatio exspectatu:'. Aut si defendens 
perspicit, quae pars recta sit, hoc statim dicere potest : « Eligo primum membrum » ; 
tunc obiiciens ex hoc solo membro thesim impugnare pergit. 

Si propositio oppugnatur per simile (per paritatem, ut dicunt) et concluditur, 
rem eandem esse in praesenti casu, id quod thesim excluderet, haec similitudo negari 
potest («Nego paritatem»); simul statim defendens diversitates indicare potest, 
quae translationem aliarum proprietatum non permittant. Probatio ex similitudine 
ex natura sua solum probabilis est ; certe quidem in disputatione hoc obiici potest : 
sed ostendendo dissimilitudinem in aliis punctis probabilitas minuitur. Si in syllo- 
gismo plures defectus observantur, defendens plura responsa eoniungere potest, e. g. 
« Respondeo primo : Nego maiorem ; respondeo secundo : praetermissa maiore di- 
stinguo minorem, etc. ». 

4. Forma specialis disputationis, maxime ex parte 
obiici entis. Munus eius est, ad responsa defendentis semper subsumere, 
obieetionem redintegrare. Si defendens aliquam praemissam negat, obiiciens ne- 
cessario respondere debet (« Probo Maiorem, vel minorem »). Dein affert proba- 
tionem, quam pro exspectata negatione huius praemissae iam paratam habet. Sup- 
ponamus, in argumento antea allato contra simplicitatem animae maiorem ut- 
pote principium universim admissum a defendente concessam esse, minorem ut- 
pote cum thesi non conciliabilem negatam esse (sc. : activitas animae est divisi- 
bilis), tunc obiiciens suam obieetionem in hac forma pergere potest : Vegetatio est 
activitas animae (quod si negaretur, postea probare poterit: nam vegetatio in 
diversis partibus corporis diversa est); ergo activitas animae divisibilis est. Nunc 
defendens distinctionem quam antea non ut necessariam agnoverat, dare debet, sc. 
certas activitates animae' humanae (sc. eas, in quibus cum corpore cooperatur) ex- 
tensas esse, non vero omnes; et: substantiam animae secundum perfectionem al- 
tissimae activitatis mensurandam esse. 

Si praemissa a defendente secundum sensum rectum et falsum distinguebatur, 

obiiciens duas possibilitates subsumptionis habet; aut probat, etiam ex concessa 
parte obiectionem adhuc valere; aut probat partem negatam. Quod facere eligit, 
enuntiat per proximam minorem subsumptam; ergo in nostro exemplo aut dicet: 
■etsi solum aliquae activitates animae extensae sint, res extensa est; ergo manet 
difficultas » ; aut : « atqui omnis activitas animae humanae extensa est ; ergo manet, 
difficultas». Tunc iterum defendens, ut semper primo totam subsumptionem ad 
verbum repetere debet; deinde in secunda repetitione negabit minorem subsumptam. 
Deinde exspectat novam probationem, illam primo repetit sine responsis, et in 
secunda repetitione ad singulas propositiones respondet. 

Si a defendente negatum fuerat, syllogismum concludere (nego consequentiam), 
hoc fere nunquam probatur afferendo regulam eorrespondentem logicae, quae non 
observatur (ut quaternio terminorum); sed quia ei immediate evidens apparet, 
conclusionem hic non sequi. In lioe casu obiiciens solet formare syllogismum formae 
simillimae, eum terminis valde simplicibus, in quo rectitudo consequentiae apparet. 
Viceversa etianx defendens cum eodem medio ostendere potest, syllogismum non 
concludere. — (leneratim simplicior via pro obiiciente est, quod suae obieetioni dat 
formam simpliciorem, magis perspicuam, ita ut eius consequentia evidens sit. 

Si defendens simpliciter negat, disiunetionem completam esse, aggressor iure 
interrogat, quale membrum desit. Si una pars negat propositionem universalem 
per inductionem ex multis casibus confirmatam, altera pars iure petit ut contra 
casus allatos aliquod exemplum contrarium nominetur; potest «petere instantiam», 
ut veteres dicebant; aut etiam rationem, quae universalitatem propositionis refutet. 
Nam in disputatione ob data exempla sine dubio magna probabilitas pro asser- 
tione tunc habetur. 

In disputatione etiam quaestiones defendenti poni possunt. Tunc defendens 
quaestionem simili modo, ut pro syllogismo primum ad verbum repetere debet 
(«Quaeritur etc. »); et solum post secundam repetitionem responsum dabit. Petitio 
explicationis tunc praecipue utilis est, quando expressiones insuetae adhibebantur, 
aut sensus distinctionis clarus non est, eo fine ut disputatio utilius producatur. 
Dona disputatio postulat, ut difficultas sufficienter solvatur. Ideo officium obiicientis 
est, responsa possibilia praevidere, illa quae evidenter insufficientia sunt refutare, 
et generatim tamdiu urgere donec responsum generatim satisfaciat. 

5. De utilitate disputationis. Quamvis utili- 
tas bene peractae disputationis universim agnita fuerit, ut ha- 
bilitas acquiratur in perspiciendis rationibus, in proferendis 
obiectionibus, in penetratione materiae secundum aspectus suos 
fortes et debiles, tamen eiusdem momentum non exagge- 
r a r i debet. Disputatio non decernit quaestiones scientiae. 
Si agitur de quaestione multum disputata, ubi uterque dispu- 
tans suae opinioni multum deditus est, post quamlibet disputa- 
tionem uterque cum sua opinione discedent, non attento applau- 
su, quem defendens forte invenerit. Id quod defendens in nova 
difficultate non facile solubili facere potest, hoc solum est, ut 
suam opinionem, cuius veritatem ex aliis rationibus ut statu- 
tam considerat, relate ad novam difficultatem recte collocet, seu 
nt dicat quid in sua opinione contra obiectionem dicendum sit. 
Dispositio igitur eius negativa est, pure defendens : id quod 
contra meam thesim profertur, non sufficienter probatum est, 
etsi forte probabilissimum appareat ; aut forte etiam : difficul- 
tas eum hac thesi conciliari potest, ideoque iam non . est vera 
difficultas. Positivam probationem huius sociabilitatis afferre, 


non est defendentis in disputatione ; sed obiicientis est, quam 
probabilissimum reddere, illa conciliari non posse. Pro audito- 
ribus hoc non determinat disputatio ipsa, sed posterior reflexio 
de rationibus auditis, de his quae utraque pars concedit ; quae- 
runt tunc sufficienter coniungere quaecunque ut vera agnita 
fuerant. Hoc tandem non resolvit nisi scientia ipsa in lenta 
evolutione rationum ex utraque parte, in qua solutio ab uno 
primum inventa paulatim vincit. 

Qui disputationem audit, maximam utilitatem habet ex suo 
" labore, eo quod paulatim discit, cursum disputationis sequi; 
postea eo progreditur, ut ipse de responsis iudicet num ei recta 
appareant ; postea etiam pro se solutiones dat, priusquam eas 
audivit. Sic paulatim scientiam necessariam acquirit, ut in fine 
disputationis («ex corona» ut dicunt) a defendente aliquid 
quaerat aut ei obiiciat. Magnam utilitatem ad discendos conce- 
ptus iam Aristoteles optime descripsit. Certe frequens exerci- 
tatio disputationis medium egregium est non remanendi in di- 
spositione mere passiva relate ad scientiam auditam, qua tot 
discipuli secus contenti sunt, ita ut eorum lucrum fere solum 
res memoriae sit. In disputatione facilius discitur, propriam 
sententiam invenire et etiam proponere, ex cuius felici mixtione 
cum bona cognitione scientiae praeiacentis ulterior progressus 
sperari potest. 


Caput I V. 

De Scientia. 

§ 1. Methodi scientiae. 

1. Essentia scientiae. 

Scientia a veteribus et recentioribus 'modo concordi descri- 
bitur. Frick : Scientia totalis (cui opponit scientiam partialem, 
quae theorema singulare spectat) est systema conclusionum de- 
monstratarum, quae circa unum obiectum versantur. Apud re- 
centiores vocabulum scientiae fere semper scientiam totalem de- 
signat, non thesim singularem. Sic Ziehen : Scientia est totalitas 
ordinata conceptuum, indiciorum et axiomatum alicuius campi 
cognitionum ; coineidit fere cum systemate ; theoria vero est po- 
tius tentata ordinatio minoris complexus. — Ueberweg: Sy ste- 
rna est coniunctio ordinata cognitionum affinium ad totalitatem, 
cuius exemplum est scientia. Propositiones scientificae sunt eius 
contentum, systema autem est forma scientiae. — ■ Beeher : Scien- 
tia optime comprehenditur ex parte finis : una ex parte est scien- 
tia certa et vera; sed praeterea etiam hvpotheses, probationes 

et problemata; obiectum commune et ordinatio secundum ra- 
tionem scientiam complectuntur. Totum unitur per inquisitio- 
nes et argumentationes. 

Pesch singulas proprietates scientiae ita describit : Pro- 
prietates principales secundum logicam traditionalem sunt uni- 
tas systematis, firma conexio partium, aut evolutio ex princi- 
piis, tandem harmonia totius. Obiectum materiale et formale 
in ea distinguuntur. Diversae scientiae spectare possunt idem 
obiectum materiale, i. e. obiectum totaliter sumptum. Sic ad 
corpus humanum ut commune obiectum materiale referuntur 
anatomia, quae solam structuram corporis spectat, quasi geo- 
graphia huius corporis ; dein physiologia, quae processus vita- 
les huius corporis describit et explicat; tandem pathologia, quae 
refertur ad processus morborum. Id in quo natura scientiae 
singularis consistit, vocatur obiectum eius formale. Structura 
scientiae postulat, ut obiectum in suas partes dividatur et ut 
hae partes bene ordinentur. Certitudo in diversis scientiis di- 
versa est. Sic in ethica contenti esse debemus certitudine illa, 
quae sano indicio satisfacit, sed perfecta non est. Praeterea 
in scientia etiam propositiones probabiles magni momenti sunt. 
Hinc postulatio certitudinis, cum qua definitio scientiae non 
raro incipit, in exsecutione saepe diminuitur, ita ut in hac re 
nulla oppositio versus recentiores consistat. 

Descriptiones ampliores reeentiorum: Mofler: Theoria scientifica est systema 
cognitionum, quod facta et leges speciales ut unitatem exponit et ex suis rationibus 
essendi explicat. Exemplum praebet evolutio astronomiae, in qua haec elementa 
multum mutata sunt. In antiquitate praevalebat descriptio. Ad propositiones ex- 
plicantes pertinet figura sphaerica terrae, pro qua iam Aristoteles aliquas rationes 
affert, quae etiam hodie valent. Hippocrates dat theoriam pro motu solis et lunae 
per epicyclos; Ptolemaeus similem pro motibus planetarum. -Cum progressu obser- 
vationis haec theoria per hypotheses subsidiarias semper novas cum factis in con- 
cordiam adigenda £-rat. Primus Copernicns suo systemate rem essentialiter simpli- 
ciorem reddidit, quae epicyclos (partim) superfluos reddebat; Kepler explicavit 
cursus planetarum ut ellipticos; Galilei introducebat cognitionem motuum simpli- 
cium, legem inertiae. Newton tandem dedit theoriam descriptivam et explicativam 
sensu stricto, coniungendo facta nota cum legibus motus. 

Sigwart scientiam considerat ut quandam systematicam. Munus eius est propo- 
nere totalitatem cognitionum certo tempore notarum ut totum, cuius partes regu- 
lariter relationibus logicis coniunguntur. Inductio incipit a conceptibus rudibus et 
quaerit leges; per has conceptus aut confirmantur aut corriguntur. Ulterius proce- 
ditur ad leges evolutionis et causales et si fieri potest ad determinandas essentias 
substantiarum. Progrediente inductione numerus conceptuum particularium augetur. 
Si totalitas cognitionum ut relative circumscripta consideratur (id quod omni tem- 
pore fieri solet), totum perspicue in systema ordinatur. — Bolsano scientiam sub 
aspectu practieo apprehendit ut obiectum quod in compendio tractari potest. Scientia 
in significatione propria obiectiva est complexus omnium veritatum certae speciei, 
cuius pars nota et sufficienter gravis in libro exponi meretur, in quo accipit vim 
quam maximam, ut bene intelligatur et persuadeat. Indifferens est, utrum agatur 
de obieeto aut de relatione. Compendium accomodatum esse debet classi, quae ut 
eius lectores considerantur. Aliud est, utrum inserviat pro doctis, qui omnia ex 
scientia scire volunt, aut pro illis, qui solum partem pro sua professione utilem 


audire volunt; aut qui solum universalem quandam cognitionem huius obiecti ap- 
petunt. 

2 . Methodi scientiae. 

Hic de diversis paribus methodorum loquendum est, quae in applicatione partim 
inter se tegunt. Claritatis gratia incipimus a divisione theoretiea in methodum ana- 
lyticam et syntlieticam scientiae et earum utilitatem inquirimus pro expositione 
scientiae; huic vicina est distinctio methodi experimentalis et rationalis; ad appli- 
cationem pertinent . differentia methodorum investigationis et instructionis quae 
iterum partim cum prima divisione coincidunt. — Ad hunc primum complexum 
deinde adiungetur conspectus de universali aedificatione scientiae, i. e. de eius prin- 
cipiis: singularia enim in capitibus prioribus iam fuse examinavimus. Tandem de 
unitate scientiarum agemus. 

a. D i f f e r e n t i a fundamentalis methodi ana- 
1 y t i c a e et s y n t h e t i c a e in scientia. Eadem divisio ia m 
a variis logicis adhibebatur pro probatione particularis theo- 
rematis, prout inquisitio probationis incipit a divisione sub- 
iecti aut praedicati. Haec nostra quaestio hic non est. Quaeri- 
mus potius, utrum in totalitate alicuius scientiae una aut altera 
methodus dominetur an saltem praevaleat. Hinc methodi ipsae 
prius in se considerandae sunt. — Ueberweg explicat opposi- 
tionem eo modo, qui ulteriores species divisionis nondum di- 
stinguit ideoque communem apprehensionem bene illustrat. Via 
heuristica scientiae ducit analytice a singulari ad universale; 
via autem pure scientifica progressive aut synthetice a prin- 
cipiis ad singularia. Haec vocabula attendenda sunt, ut in va- 
riis descriptionibus vagis essentialia retineamus. Methodus ana- 
lvtica affert experimenta et observationes et inde per inductio- 
nem universales conclusiones deducit. Transit a rebus compo- 
sitis ad causas simpliciores et semper universaliores. Methodus 
vero synthetica ex causis phaenomena explicat. Sic rem iam 
Wolff describit: methodus analytica illa est, secundum quam 
veritates inveniuntur aut inveniri poterant; synthetica autem 
adest, si veritates ita proponuntur, ut facile una ex alia intelli- 
gatur et demonstrari possit. 

Apud diversos investigatores aut una aut alia, dispositio iam naturaliter prae- 
valet; tendentia speculativa tendit in principia universalissima et interdum eadem 
poetice anticipat. Investigatio accurata contenta est, ope inductionis statuere leges 
magis empiricas. Supremum est coniunctio utriusque tendentiae. (Hoe etiam histo- 
rice eo apparet, quod interdum investigatores naturae primi ordinis, ut nostro tem- 
pore Helmholtz, Mach, Ostwahl post vitam occupatam in praestationibus empiricis 
supremis tandem ad philosophiam transeunt et synthesini appetunt; quod generatim 
in evolutione scientiae cultura solarum partium maiorum aut minorum investiga- 
tionis scientifieae, subito in appetitum penetrationis et simplificationis metaphysi- 
cae mutatur). 

Haec pro introductione dicta sint. Aliquot exempla hos conceptus ,clariores red- 
dent. Jevons: Analysim aut processum resolutionis totius in suas partes ostendit 
meteorologia : colliguntur omnia facta; haec resolvuntur et sic variae regularitates 
inveniuntur. Synthesis est unio partium ad totum; eo quod cognitiones nostras phy- 
sicas de elementis coniungimus, nunc phaenomena praedicere possumus, illa quasi 
deducimus. Communiter instructio praefert synthesini, investigatio analysim; sed 

utrpmque aliud elementum non excludit. — Similiter Joyce: Analysis non solum 
comprehendit deductionem regressivam, sed etiam inductionem, qua a factis ad 
leges concludimus, ab eventibus particularibus ad principium universale. Actus 
classiticationis naturalis (visio generiei seu universalis in diversis speeiebus) est 
talis processu analvticus. Synthesis habet perfectionem, quod procedat in ordine 
ontologieo. Sed in sola mathematica synthesis est via naturalis; subordinato quidem 
modo etiam in ea analysis occurrit, quando sc. incipimus, problema iam ut solutum 
considerare et tunc pedetentim revertimur, usque dum ad novum quid veniamus. 
Alia ex parte etiam in scientiis naturae interdum synthesini immiscemus, si compo- 
sitio causarum maior est, quam ut via ordinaria ab effectibus incipiendo eas sepa- 
remus; ita apud tempestatem. Tunc tentando syntlietiee componimus illa, quae ex 
physica de elementis tempestatis scimus et ita realitatem observatam explicamus. 

Accuratius Hugemann et Pesch singularitatem utriusque 
methodi ita describunt. Methodus synthetica a principiis ad eo- 
rum consequentia progreditur, progressiva est; ergo a causis 
ad effectus; a simplici ad compositum, ab elementis ad combi- 
nationes, quae ex illis componuntur, a qualitatibus fundamen- 
talibus ad modificationes. Methodi mathematicae et logicae liuc 
pertinent, etiam chemiae generalis. Synthetica est tractatio lo- 
gicae, quae ah elementis seu conceptibus ad iudicia, ratiocinia, 
tandem ad methodicam progreditur ; aut quando chemicus ex 
elementis corpus componit. Si historicus singularia facta histo- 
rica ex suis causis internis excolit, processus syntheticus est. 
Medium principale synthesis est syllogismus. — Methodus ana- 
lytica procedit a singulari, concreto, empirice dato ad princi- 
pia universalia; est regressiva, resolvit complicatum in sinu 
plex, effectum ad causas reducit. Analytice e. g. physicus ex 
factis leges quaerit, a toto ad eius partes transit, aut si res sin- 
gularis ut totum considar etur, ab ea ad magis universalia pro- 
cedit. Generaliter in scientiis naturalibus ex factis concretis 
omnes leges coniiciuntur, et postea observatione et experimen- 
to confirmantur (Hoc quidem ultimum iterum est elementum 
svntheticum) ; postea ad leges universales ascenditur. In hi- 
storia vera successio rerum ex testimoniis accipitur; sed cum 
hoc iterum interdum methodus synthetica coniungitur. Pesch ad 
divisionem notat : Apud auctores magna diversitas expressio- 
nis habetur, eo quod unus analyticum nominat, quod alius svn- 
theticum. Etiam Jevons hoc confirmat: Significatio vocabulo- 
rum diversa est, prout de comprehensione aut extensione con- 
ceptus sermo est (Ex eadem ratione translatio huius divisionis 
ad probationem singularis theorematis, prout a subiecto aut 
praedicato procedit apta est ad confusionem creandam. Ideo 
restringimus usum huius divisionis hic ad tendentiam praeva- 
lentem scientiae totalis, aut maiorum partium eiusdem.) 

Hi storica : Quod liaeo distinctio usui generali scientiae bene correspondet, 
-Pesch ostendit in conspectu de terminologia in tempore antiquo et moderno, ubi 
etiam commutatio in praeferenda aut una aut altera methodo manifestatur. Aristo- 
teles affert inductionem ut instrumentum analysis, deduetionem ut instrumentum 


synthesis. Incipere oportet ab analysi cum inductione et argumento a posteriori. 
Deinde transitui' ad synthesini cum demonstratione propter quid. In prima via prin- 
cipia et causae inveniuntur; in secunda res ex suis causis derivantur. Ideo analysis 
est methodus investigationis veritatis, synthesis est methodus argumentationis. Se- 
cundum Cartesium analysis inservit ad inveniendam veritatem, syri thesis ad instru- 
ctionem. Spinosa fere solum syntlietiee progreditur; ex definitionibus et axiomati- 
bus omnia deducit « more geometrico » ut dicitur. Bacon theoretice utramque me- 
thodum explicat more solito ; sed Leibnis ei obiicit, quod quidem regulas dederit pro 
arte experiendi; sed negligit artem experientias adliibendi ab iisque conclusiones 
eliciendi (i. e. negligit elementum deductivum in investigatione, quae in genere in- ' 
ductiva est; eandem obieetionem ut vidimus etiam Jevons Baconi opponit). — Exi- 
mius investigator naturae, Newton principia statuit, quae vix melius exprimi posj 
sunt. Methodus analytica est experimenta capere, phaenomena observare, indeque 
conclusiones generales inductione inferre, nec ex adverso illas obiectiones admittere, 
nisi quae vel ab experimentis vel ab aliis certis veritatibus desumantur. 

Concordantia cum doctrina fundamentali Aristotelis de inductione hic notatu 
digna est. Est idem, quod Aristoteles in topica in regulis disputationis docet. Illic 
proxime inclinati sumus cogitare de regulis rethorieis, et lioc aut condemnare aut 
excusare ex fine practico exercitationis, quod sc. inductio ex paucis exemplis de- 
ducta solum per exemplum contrarium refutetur et secus valere debeat. Sed liic 
Newton, qui physicam scientifieam eximie novit, idem dicere videtur: contra gene- 
raiisationes non valent vagae possibilitates, aut quod aliud 'contrarium coniecturari 
possit, sed solum veritas opposita certa, aut observationes contrariae, quae factae 
sunt. Id quod cum probabilitate deducitur, tenendum est, donec per facta refutetur. 
Verum est, quod inductio apud Aristotelem nondum clarum sensum habet, sicut apud 
Newton; aut potius Aristoteles nondum clara media methodica indicare potuit, ut 
inductionem vagam ex aliquot exemplis haustam distinguat ab inductione hodierna 
scientiae naturalis, quae innititur omnibus factis in scientia agnitis et experimentis, 
quae pro hoc praeeise fine instituuntur. Differentia haec sane maxima est: ex una 
parte habetur disputatio quae ore transigitur; in illa defendens nominat exemplum 
contrarium, quod hic et nunc in mentem ei venit ; intendit in brevi tempore respon- 
dere, et alium finem disputationis non habet, nisi exercitationem et explicationem 
veritatum cognitarum quas defendere debet. Ex alia parte habemus laborem quie- 
tum scientificum investigatoris, apud quem observationes, experimenta et cogni- 
tiones suae scientiae optime ei notae certe essentialiter aliud pondus pro probabili- 
tate suae theoriae possidet. 

Newton pergit: Hae analysi licebit, ex rebus compositis ratione colligere sim- 
plices, ex motibus vires moventes, et in universum ex effectibus causas, ex causis 
particularibus generales etc. Synthetica methodus est: causas investigatas et com- 
probatas assumere pro principiis eorumque ope explicare phaenomena ex iisdem orta 
istasque explicationes comprobare (Opt. 1. 3). — Wolff utramque methodum pro 
instructione adhibet (id quod omnino fieri potest): in methodo analytica veritates 
eo modo proponuntur, sicuti inveniuntur aut inveniri poterant; in methodo syntlie- 
tiea ita, ut facilius intelligi et probari possint. Kant analyticam methodum etiam 
regressivam appellat, syntheticam etiam progressivam. (Certe ultima vocabula non 
aequivocationem vocabulorum analyticum-syntlieticum patiuntur). 

b. Applicatio methodorum. Iam dicimus, utram- 
que methodum in aedificanda scientia misceri, pariter etiam in 
investigatione. Inductio (id quod maxime Jevons advertit) sem- 
per partes deductionis includit, et hae partes omnino essentia- 
les sunt, ut inductionem ad bonum finem perducant. Praeterea 
certa vicissitudo in evolutione historica scientiae ■ consistit, 
quae eam semper magis syntheticam fieri procurat. Maxime 
semper notata est oppositio methodorum in applicatione : aut 



392 


IV. De Methodo 


4. De Scientia 


p r o investigatione aut . pro expositione et 
i n s t r nc tione in scientia. Ad liane rem, quam iam sae- 
pius indicavimus aliqua alia testimonia addantur. De praestan- 
tia methodi syntheticae pro instructione Hofler indicat : Syste- 
matica scientifica cognitiones ordinat, ut ab universali ad 'par- 
ticulare procedatur, a rationibus ad consequentia. Solum de- 
ductio ex conceptibus synthetice formatis satisfacit ; sic geome- 
tria Euclidis. Bonum systema debet esse severum et naturale. 
Pro scientiis descriptivis severitas per leges divisionis produ- 
c ^ ur > P ro scientiis explicantibus per probationes. — Ziehen: 
Scientia genetice proponi potest, sicuti ipsa facta est; sed si 
systema magis absolutum est, melius ita proponitur, ut conexio 
clare appareat. Initio ponuntur conceptus, ut elementa chemiae, 
puncta et lineae geometriae. Aedificatio synthetice fit. Elemen- 
ta forte ordinantur secundum similitudinem aut secundum con- 
ceptus complexos, historia e. g. secundum regna, aut secundum 
bella. — Mill : Omnis scientia id intendit, ut in decursu evolu- 
tionis semper magis deductiva fiat. In physica initio omnis pro- 
positio ex observationibus deducitur. Postea multae veritates 
ex propositionibus simplicioribus inductivis derivantur ; mecha- 
nica, acustica, optica paulatim semper magis mathematica fiunt : 
acustica quando detegebatur, sonos ex oscillationibus medii 
(aeris) dependere ; ideo tunc omne quod ex mechanica de his mo- 
tibus notum erat, transferri potuit. Revolutio geometriae per 
Car te. sium , : quia positioni punctorum et directioni linearum re- 
latio. quantitativa inter coordinatas rectangulares correspondet, 
omnis quaestio geometrica nunc algebraiee solvi potest. Simi- 
litei etiam mechanica, astronomia partes physicae mathemati- 
cae fiebant. Sic indirecte proprietates obiectorum inveniuntur, 
quae experimentis determinari nequeunt. 

De relatione ad investigationem aut instructionem Jevons censet: methodus 
investigationis adhibetur, quando scientia primum formatur; methodus instructio- 
nis, quando .adest et cum aliis communicari debet. Methodus investigationis inci- 
pit a factis perceptis, procedit ab iis, quae nobis notiora sunt ad notiora naturae; 
methodus .instructionis viceversa. Differentia 'coincidit cum illa inter analysim et 
synthesim (sed cum quadam restrictione). — Pesch: Ad inveniendam veritatem, si 
de accurata eognitione obiecti agitur, incipiendum est ab experientia sensibili ex 
illa^ principia inveniuntur. S.i haec analytice inventa sunt, ex iis facta iterum syn- 
thetiee derivantur. Praeterea etiam alia media adiuvant ad scientiam augendam, 
comparatio obiectorum, auctoritas peritorum, refutatio obieetionum contra theorias. 
Pro instructione processus syunthetieus magis consuetus est; etsi in docendis sin<m- 
laribus proprietatibus utraque methodus adhiberi possit. Pro instructione compara- 
tiones et imagines aptae sunt. 

Ad criticam diei potest : Conexio cum analysi aut syn- 
thesi secundum textus allatos manifesto maxime patet pro scien- 
tiis naturalibus. Ibi . evidens est, investigationem necessario a 
tactis singularibus incipere debere, cum sua generalisatione 
pei inductionem, ut paulatim ad propositiones semper univer- 

saliores ascendatur. Applicatio deductionis hic potius occasione 
data fit, ut ex propositione universaliori ignotae proprietates 
particulares deducantur et confirmatione per experimenta ipsae 
statuantur. E contrario via instructionis, si eius finis est, ut 
quam celerrime tota multitudo cognitionum perspiciatur et ad- 
hibeatur (non autem, ut aliquis pro investigatione praepare- 
tur) haec est, ut primo illae propositiones apprehendantur, ex 
quibus quam plurimum deduci potest ; quod scientia in quant um 
■ fieri potest in deductionem convertatur, breviter methodus syn- 
thetica ; etsi occasione data in singularibus etiam methodus ana- 
lytica adiuvare possit. Non tam simplex res est in scientiis for- 
malibus, ut in mathematica, mechanica rationali. Hic investi- 
gatio quoad maximam partem deductive procedit; intuitio hic 
solum dat coniecturas, e. g. quod propositio particularis uni- 
versalius valet, quam probatio eo usque ostendit; sed pro hac 
re iterum nova deductio medium principale manet. 

c. De ratione et modo generali scientiae: non multa 
universim dici possunt. Differentia pro diversis scientiis nimis magna est. De sin- 
gulis elementis, quae in scientiis occurrunt, de definitione, divisione, probatione, re- 
futatione fusius iam egimus. Solum igitur restat conspectus de structura 
totali scientiae. Quaelibet scientia singularis suam methodicam specialeni 
tractare debet, e. g. definitiones computandi, mensurandi, probationum historicarum. 

Hii fler-. Introductio scientiae explicat eius obiectum, eius finem et methodum. 
Definitio saltem accurata non bene initio statuitur, quia eius explicatio et probatio 
nimium supponere debent. Melius initio dantur descriptiones, distinctiones ab aliis, 
partitiones. Obiectum et methodus scientiae inter se condiciones sunt. — Pesch: 
Prout scientia est, aut methodus experimentalis aut rationalis praevalet. Omnis 
enim nostra cognitio a cognitione sensitiva exorditur. Aliqua quidem principia ex 
paucissimis observationibus derivantur; e. g. totum maius est quam eius pars. 
Sed alia principia, quae scientias naturales explent, multa indigent observatione et 
inductione. Pura observatio solum in classificatione dominatur, quae res secundem 
genus et speeiem dividit. Experimentum, quod est observatio accurata factorum 
(quam prius descripsimus) ut finem habet, statuere leges naturae. Lex naturae stricte 
sumpta est dispositio rei ad determinatas activitates; sed hoc vocabulo etiam desi- 
gnatur ipse modus uniformis agendi. Pro nostra quidem cognitione hic modus uni- 
formis prius est. Tunc scientia paulatim distinguere discit, quid ex natura interna 
rei sequitur et quid ex circumstantiis. Hoc discrimen maxime evidens est in entibus 
viventibus, in animali et homine, quorum natura interna a mundo circumposito 
eiusque viribus tantopere differt. Differentia multo minus clara est in corporibus 
anorganicis, ubi diu dubitari potest, utrum e. g. gravitas corporum sit qualitas 
eorum fundamentalis an generalis modus agendi medii circumpositi. Methodus ra- 
tionalis ex inventa natura universali rei eius consequentia deducit. Intendimus in- 
venire definitionem aeeuratam rei, divisionem secundum genus et speciem (cfr. 
dicta de definitione in I 5). Ccrtesi/us methodum rationalem arctius sumebat sc. ut 
praestationem personalem investigatoris relecto omni influxu auctoritatis. 

Hofler x Problemata principalia investigationis seientificae 
snnt descriptio et explicatio. Secundum Kirchhoff quidem et 
j\lach solum munus scientiae esset descriptio. Hic mos, qui prin- 
cipium eausalitatis abolere voluerat, iterum praeterit. Descrip- 
tio quam completissima omnes proprietates et relationes sta- 
tuere debet. Explicatio quaerit hypotheses et ex his seligit eam 

quae probabilior est. Non praepropere explicandum est, sc. 
priusquam facta certo constant. Cum progressu scientiae etiam 
ciescit tendentia ad explicationes. Sic historia explicare studet 
per leges psychologicas et sociologicas. Explicatio etiam de- 
sci iptionem iterum emendat. Astronomia, quae prius descripti- 
va fuerat, per leges Newtonianas facta est explicativa. Plerum- 
que explicatio causam phaenomenorum dat, in obiectis ideali- 
bus lationem essendi. — Windelband : Progressus scientiae fit 
a praevio ad id quod constanter manet : primum ex experientia 
statuuntur definitiones nominales et divisiones praecursoriae. 
Dem in decursu temporis sequuntur correctiones, exspectatio- 
nes, definitiones reales, classifieationes reales. Ad hoc iuvat col- 
lectio factorum et deductio ex iis, observationes et experi- 
mentum. 

Accuiatius Sigwart complectitur : Ordo logicus scientiae 
aut referri potest ad relationem logicam legum aut conceptuum, 
hinc ad systematicam deductionem et classificationem, id quod 
eum discrimine scientiae explicantis et describentis aliquo modo 
comcidit. 1) In scientiis explicantibus agitur de conexione in- 
teina cognitionum ; ibi totum a legibus fundamentalibus portari 
debet, aut ab hypothesibus, quae ut utiles pro explicatione se 
manifestant. Deductio leges particulares explicare quaerit, ex 
numero quam minimo principiorum supremorum. Sic oritur 
scientia deductiva, ita tamen ut suprema principia in multis 
scientiis non sint axiomata, sed hypotheses per inductionem 
statutae; hae dicunt, quid sub certis suppositis sequitur, non 
autem, quod supposita locum habeant. Ordinatio cognitionum 
igitur ibi suum limitem habet, ubi leges particulares non iam 
ex universalibus derivari possunt. Tunc transire debet in enu- 
merationem empiricam, e. g. in doctrina caloris. 2) Classifica- 
tio systematica incipit a realitate empirica, progreditur in pro- 
positionibus categoricis, quae exsistentiam obieetorum semper 
supponunt. Generatim haec sunt iudicia divisiva, quae species 
conceptus universalis comprehendunt. Definitiones hic non iam 
sunt solae explicationes nominales conceptuum logicorum, sed 
exprimunt conceptus realitatis empiricae. Ideo eo usque per- 
tingunt, ubi eorum applicatio ad realitates datas certa est. 


§ 2. Divisio scientiarum. 


1. Divisiones veteres, quae apud Scholasticos inveniuntur, 
maxime m eorum philosophia adhibentur et ad eius intelligentiam necessariae sunt. 

erumque non spectant species infimas scientiarum, sed genera superiora quibus 
multae species subordinatae esse possunt. E contrario divisiones recentiorum quae^ 
nmt attingere scientias singulares, quae hodie habentur. — Distingui possunt 

(r? 'hCKj i 

a. Divisio secundum finem, qui principaliter attenditur, dat 


oppositionem inter scientias tlieoreticas (speculativas) et pra- 
e t i e a s . Ad priores pertinent 'mathematica, chemia, historia, quae proxime et, 
principaliter theoreticae sunt, quae veritates sui ipsius gratia ordinant, ut earum sy- 
stema perspiciatur, etsi variae illarum applicationem praeparent. Scientiae theoreticae 
sunt id quod sensu maxime proprio scientia vocari solet. Ad practicas numerari pos- 
sunt illae partes philosophiae, quae ut logica et ethica actus intellectus et voluntatis 
ordinare student, etsi proxime et ipsae speculativae sint et ut tales fere universim 
tractentur; in logica regulae pro activitate intellectus momentum subordinatum 
habent. 

Scientiae practicae interdum adhuc hodie dividuntur in scientias activas 
et f activas, prout considerant activitates internas immanentes, ut logica vel 
ethica, aut actiones transeuntes. Ad ultimas pertinent ars medici, ars pontium fa- 
ciendorum, eleetroteehnica ; sed considerandae sunt ut applicatio scientiae specu- 
lativae pro determinato fine. Ideo utique materia aliter ordinatur; ex scientiis enim 
diversis sumitur e. g. pro medicina ex anatomia, physiologia, pathologia, etiam ex 
scientiis auxiliaribus, ut pro usu instrumentorum examinationis. Totum ordinatum 
est ad praetice sutfi cientem cognitionem et tractationem morborum. 

b. Maiorem celebritatem et agnitionem nsque ad nostrum 
tempus invenit divisio scientiarum secundum gra- 
dum ab st r actionis obiecfi in tripartitionem physicae, 
mamathematicae, metaphysicae ; quod sic ulterius explicatur : 
1) Debilissimus gradus abstractionis in natura sensibus percep- 
ta solum ab individuatione abstrahit et essentias spectat secun- 
dum proprietates universales, non iam hunc lapidem, hoc ani- 
mal, sed hanc, speciem lapidum vel animalium. Haec nominari 
potest scientia naturalis, quae comprehendit scientias naturae 
anorganicae, ut physicam, chemiam, geographiam; scientiam 
entium organicorum, plantarum, ut botanicam includentem 
systematicam, processus evolutionis, distributionem geogra- 
phicam formarum etc. ; scientias regni animalium secundum 
eosdem complexus problematum ; scientias corporis humani, 
anatomiam, physiologiam etc. Ab aliquibus etiam psychologia 
hic suborclinatur, ut pars physicae in sensu Aristotelis. 
Tunc utique non iam agitur de obiecto perceptionis sensitivae, 
sed perceptionis internae. Alii psychologiam praeferunt sub- 
ordinare philosophiae ; at haec certe non esset rectus locus pro 
psychologia recentiori experimentali. Certe hic est defectus 
systematis, quod pro disciplina fundamentali omnium scientia- 
rum spiritus in divisione secundum gradum abstractionis lo- 
cum assignare nequeat. 

Ut essentiale pro primo abstractionis gradu nominatur, quod hae scientiae sen- 
sibile proprium (qualitates sensibiles) in suo obiecto continent; hoc dicitur praece- 
dere sensibile commune (extensionem, durationem) in cognitione (sensitiva). Sed 
‘haec assertio recta non est. Figura et color simul a visu percipiuntur; quod ab 
extensione abstrahi possit, verum est; sed sensibile proprium non est obiectum 
principale in obiectis physicae, sed praeprimis hoc est figura et motus. In hodierna 
explicatione scientifica color et aliae qualitates signum solum sunt, ut res melius 
inter se distinguamus. Pro explicatione scientifica exsistentia obiectiva qualitatis 
sensitivae nullius momenti est; immo a scientia negatur. 

2) Secundus gradus abstractionis abstrahit a qualitate sen- 
sibili et solam extensionem et motum (sensibile commune) re- 
retinet. Sic oritur scientia mathematica, quae agit 
de extensione discreta et continua. Postquam mathematica "ex 
experientia extensionem abstraxit, hanc a priori examinat. Le- 
ges inventae mathematicae etiam ad physicam applicantur. Si 
tunc figurae et motus rerum naturalium in sua dependentia a 
causis inquiruntur, haec obiecta ad scientiam naturae annume- 
rantur (etsi physica a reali exsistentia qualitatum sensibilium 
absti ahat, immo eam neget). Mathematica ut talis non descri- 
bit et explicat relationes reales extensionum et motuum, prout 
in natura occurrunt, sed illas solum considerat ut initium ulte- 
riorum abstraetionum et combinationum in novis complexibus, 
ut numerorum et figurarum. Haec entia rationis, quae in hac 
puritate nullibi in mundo occurrunt, sunt obiecta mathematicae. 
Eius inventa deinde in quantum obiectis naturae similia sunt, 
hinc cum approximatione ad res vere existentes applicari pos- 
sunt et ita determinationes scientiae naturalis accuratiores 
reddunt. 

3) Tertius gradus abstractionis in rebus mundi ab omni ma- 
teria abstrahit. Ita oriuntur conceptus immateriales, qui aut 
entibus spiritualibus proprii sunt, aut saltem etiam sine mate- 
ria habentur, hinc spiritui et corpori communia sunt. Tales con- 
ceptus sunt ens, substantia, accidens, et alia obiecta meta- 
p h v s i e a e , quae ideo in sensu ontologiae intelligitur. 

Secundum lioc principium divisionis varia obiecta omittuntur, quae tamen sunt 
obiecta naturalia, ut psychologia et sociologia animalium, et quidem scientia in ob- 
servatione innitens, non mere philosophica ; similiter psychologia experi mentalis, 
quae naturam animae non considerat, sed conexionem activitatum, quae per percep- 
tionem internam statuuntur, inquirit et inductive semper plus explicat; porro omnes 
scientias spiritus, quae in psychologia empirica ultimum fundamentum suae expli- 
cationis vident, ut oeconomia nationalis, scientia iuris, scientia linguae, aesthetiea. 
— Ideo aliqui auctores metaphysicam sensu latiori intelligunt, similiter ut liodie 
philosophia communiter intelligi solet; haec dein ulterius dividitur in philosophiam 
naturalem corporum anorganieorum, quae ex materia scientiarum naturalium ratio- 
nes ultimas inquirit, e. g. substantiam deducit et phaenomena ex rationibus intimis 
cognoscere studet; porro philosophia entium organicorum; similiter animalium; 
hominis; dem metaphysicam generalem seu ontologiam; tandem theodiceam seu 
naturalem cognitionem Dei. — Haec ultima divi'sio certe progressus est. Habetur 
enim series scientiarum, ut biologia, scientia de vita conscia animalium, psychologia 
empirica hominis, quae ex rationibus corporeis non explicari possunt, in quibus 
autem alia ex parte diei nequit, quod ab onmi materia abstrahatur et solum pro 
prietates spirituales, aut quae corpori et spiritui communes sint, considerentur. Emi 
diversus gradus abstractionis a materia non ducit ad completam divisionem. Melius - 
hic nominatur ratio, quod scientiae particulares res spectant secundum sua phae- 
nomena et eorum rationes, sed certae quaestiones ultimae universalissimae omnium 
scientiarum m philosophia colligantur. Si etiam in physica de materia eiusque vi- 
ribus loquuntur, in biologia de principio vitae, in psychologia de anima eiusque 
facultatibus, hoc magis secundarie fit, ita ut ultimae quaestiones de hac re non 
serio introducantur, id quod philosophiae relinquitur. Etiam certae quaestiones 


communes de substantia et accidente, de eorum natura et distinctione, ut de rela- 
tionibus reali inter ea, de. eorum causis, ortu et interitu a singulis scientiis omit- 
tuntur aut insuffieienter tractantur. Solum philosophia intellecta ut scientia gene- 
ralis tales quaestiones ex singulis scientiis colligere et de iis propositiones statuere 
potest. 

2. Principia possibilia divisionum scien- 
ti a r u m . 

a. Conspectum brevem de hodiernis divisionibus con- 
suetis scientiarum dat Hofler : Divisio saepe occurrens est illa 
scientiarum naturae et spiritus ; in scientiis naturae ulterius di- 
stinguuntur anorganicae et organicae ; sed tunc in posterioribus 
etiam leges priorum attendi debent. Ad scientias spiritus psy- 
chologia pertinet. Aliqui totalem materiam paulo aliter dividere 
student, ut in scientias legum et eventuum ( Windelband ), aut 
scientias naturae et culturae (Rickert) ; posterioribus subordi- 
nat scientias spiritus, excepta psychologia, quae ab eo scien- 
tiis naturae annumeratur. Scientiae naturae ab his auctoribus 
dicuntur non considerare valores, sed scientias culturae hoc 
necessario facere. Saepe tamen conceditur, in hac differentia 
opinionum non agi de oppositione aliqua absoluta, sed de eo 
solum, utrum unus aut alius aspectus praevaleat. — Alia divi- 
sio consueta es.t scientiarum realium et idealium ; ad posteriores 
mathematica pertinet, quae est scientia aprioristica ; ab aliqui- 
bus (Meinong) subordinatur ipsa sub theoria obiecti (Gegen- 
standstheorie), quae sit scientia universalissima obiectorum 
idealium secundum methodos aprioristicas. Theoriae obiecti 
coordinatur metaphysica, quae secundum Aristotelem univer- 
salissima spectat ; secundum Kant solum tria : conceptum Dei, 
liberae voluntatis et immortalitatis animae humanae. Sed cer- 
'te etiam multi alii conceptus seientifici huc pertinere dicendi 
sunt, ut vis, materia, causa, substantia, energia {Hofler). 

Conspectum de divisionibus possibilibus magis comprehen- 
sivum accipimus, enumerando tentamina divisionis hucusque 
facta. lam commemoravimus tripartitionem Platonis omnium scientiarum in 
dialecticam, physicam, ethicam. Divisionem Aristotelis secundum -gradum abstractio- 
nis modo, fuse tractavimus. Bacon tentavit divisionem secundum facultates animae: 
Scientia memoriae in historia; phantasiae in poesi; intellectus in philosophia. Inter 
recehtiores divisionem quandam linearem excogitavit Aug. Comte; systema eius 
affirmat seriem dependentiae omnium scientiarum, eo quod omne membrum conse- 
quens ab omnibus antecedentibus dependeat et pro consequentibus fundamentale sit. 
Haec linea sex scientias enumerat: mathematicam (mechanicam), astronomiam, phy- 
sicam, chemiam, biologiam, sociologiam. Ordinatio linearis ut patet non omnes re- 
lationes inter scientias continere poterit. Electio hic data non sine studio partium 
constructa est, sed nititur in valore, quem scientiis ei notis attribuebat. Quod psy- 
chologia prorsus deest, ex statu liuius scientiae suo tempore forte excusatur, sed non 
sufficienter probatur; ceterum etiam historia et philosophia omissa sunt. — Divisio 
in scientias naturae et spiritus iam invenitur apud BentJi-am et St. Mill, pariter 
apud Ampere (ut scientiae noologicae et cosmologicae). 1-Ii auctores vident rationem 
differentiae scientiarum potissimum in discrimine obiectorum. Ideo eis haec oppo- 

sitio (corpus — spiritus) est suprema divisio; ad priores ponunt mathematicam. 
Omne membrum ulterius dividunt et ita perveniunt ad divisionem dichotomicam. 
Haec divisio in ulteriore exsecutione valde aprioristica ut exspectari potest multas 
praebet divisiones valde artificiosas; nimis complicata est et a realitate satis re- 
mota. H. Spencer tentavit tripartitionem: scientiae abstractae, sicut mathematica; 
scientiae abstracte concretae; tandem concretae aut consuetae scientiae systemati- 
cae. Hic dividitur seeundum gradum abstraetionis ; hoc aptum solum est pro transitu 
a mathematica ad physicam mathematicam. Gradus abstraetionis pro divisione scien- 
tiarum multo minoris momenti est quam character phaenomenorum quae examinan- 
tur aut etiam modernorum inquisitionis (Wundty. — Nunc ad crisim. 

b. V a 1 o r relativas principiorum, quae saepius 
adhibebantur, maxime a Becher, examinatus est. 

1) Sat universaliter agnita est divisio secundum 
diversitatem obiectorum. Sic inter se distinguuntur 
psvchologia, sociologia, ethnologia, oeconomia nationalis, scien- 
tia reipublicae etc. In mathematica inde fluit discrimen inter 
planimetriam, stereometriam, trigonometriam, theoriam nume- 
rorum etc. ; praeterea ibi invenitur differentia methodorum in 
oppositione inter geometriam analvticam et syntheticam. 

2) Multum etiam usitata est divisio secundum aspectus, se-' 
eundum mera elementa eiusdem externi o b i e - 
c t i . Sic anatomia et physiologia spectant idem corpus huma- 
num, sed prior structuram, posterior functiones. Etiam hic 
aspectus est obiectum, ad quod pertinent res, proprietates, even- 
tus, immo entia rationis. Tales aspectus esse possunt : Esse, 
Factum esse, significatio in conexione mundi. Haec species di- 
visionis est saepissime quaedam subdivisio : scientiae rerum 
ulterius dividuntur in scientias partiales aspectuum rerum. 
Sed etiam viceversa divisio scientiarum secundum aspectus 
(physica, chemia) ulterius secundum res dividi potest (chemia 
in anorganicam et organicam). 

3) Divisio secundum gradum abstraetionis apud recen- 
tiores in certo sensu iam invenitur apud Comte. Revera haec divisio in omnibus 
scientiis recurrit. Melius sumitur ut subdivisio scientiae. Si sumeretur ut divisio 
principalis, singulas scientias nimis separaret : haberetur tunc primo partes magis 
abstractae ex omnibus scientiis; deinde eum abstraetione decrescente reliquae. Certe 
mathematica et physica secundum abstraetionem diversa sunt; sed etiam obiecta 
eorum diversa sunt, partim idealia partim realia, et hoc maioris momenti est. 
Eventus, qui in historia multum praevalent, saepe magnam scientiam formant; 
iii autem eventus a rebus dependent. 

4) Divisio principalis seeundum methodos rarior est ; in 
venitur in differentia geometriae analyticae et syntheticae; physicae empiricae et 
theoretieae. Multo quidem universalior est divisio scientiarum in empiricas (indu- 
ctivas) et rationales (deductivas, aprioristicas) ; ubi tamen empiricae partibus aprio- . 
ristieis non omnino carent. Differentia liaee saepe coincidit cum differentia scien- , 
tiarum realium et idealium, ergo cum oppositione obiectorum, quae ideo cum op- 
positione methodorum coincidit. Methodus enim etiam ab obiecto pendet. Saepius 
methodi efficiunt subdivisionem, ut' synthetieum et analyticum in geometria, aut 
cooperantur in eadem scientia, ubi utraque inservit; lioe faciunt observatio sui 
et aliorum in psyehologia. Oppositio scientiae describentis et explicantis prius cum 
differentia obiectorum coniungebatur (historia naturalis, et physica); sed cum pro- 


gressu scientiae explicatio semper plus etiam in scientias prius descriptivas pene- 
trat et ex divisione facit subdivisionem intra maiorem scientiam. 

5) Divisio secundum fundamenta cognitionum, nempe 
utrum empirica sint an a priori. Fundamenta aprioristica cognitionis secundum 
Becher aut sunt pro cogitando necessaria (axiomata) aut pro cognitione necessaria 
(postulata), i. e. supposita quae omitti nequeunt in scientiis realibus. Huc perti- 
nent confidentia legum, principium causalitatis, realitas mundi externi et vitae 
psychicae aliorum hominum. Propositiones pro cogitando necessariae sunt partim 
analyticae in sensu Kantii (iudicia explicationis), partim syntheticae. Ad eas in 
scientiis realibus pertinent iudicia realia praeter supposita aprioristica ; in scien- 
tiis idealibus huc pertinent iudicia identica synthetica, quae nituntur in compara- 
tione plurium obiectorum idealium. Necessaria sunt: album a nigro diversum est; 
totum maius est quam eius pars. Haec iudicia de relationibus etiam in scientiis 
realibus occurrunt. Secundum haec Becher distinguit 4 classes iudiciorum funda- 
mentalium, quae demonstrari nequeunt: a) iudicia experientiae sunt iudicia syn- 
thetica quae solum pro scientia reali fundamentalia sunt; b) supposita apriori- 
stiea non pro cogitando necessaria, cognitio causalis; quae solum in scientiis rea- 
libus occurrunt; c) iudicia analytica per divisionem conceptuum, quae in omni 
scientia inveniuntur; d) iudicia aprioristica synthetica, pariter in omni scientia. 
Etiam haec differentiae confirmant divisionem iam ex obiectis statutam in scien- 
tiam realem et idealem, in scientiam a priori et a posteriori. 

Wundt ut principia pro systemate naturali divisionis sta- 
tuit : Systema naturale scientias vere exsistentes complete con- 
tinere debet, tamen non debet creare scientias artificiales. Dein- 
de scientias in ordinem logicum ponere debet, primum secun- 
dum obiecta, deinde secundum methodos, quae adhibentur. 

c) Conspectus totalis supra regnum scien- 
ti a r u m nobis quodammodo praebet universam materiam. 
Exemplum sit divisio quam Wundt in sua Logica dat. Secun- 
dum hanc divisio agnita est illa in scientias formales (ut mathe- 
maticam) et reales. Posterior dividitur modo a plerisque agni- 
to in scientias naturae et spiritus, prout obiectum ad percep- 
tionem externam aut internam pertinet. Scientiae naturali om- 
ne attribuitur, quod sine respectu ad aventus psychicos com- 
plete describi potest ; omne autem, quod hos eventus supponit, 
pertinet ad scientias spiritus. (Tunc vita plantarum et bruto- 
rum non clare subordinantur ). 

In posteriore expositione Wundt membra allata coordinat 
et. dat 1) ut supremam tripartition e m singularum 
scientiarum : pura mathematica — scientiae naturae — scien- 
tiae spiritus. 2) Ulterior divisio prius praeferebatur, scientia- 
rum describentium et explicantium. Sed cum utraque species 
semper plus in omni scientia coniungatur, haec divisio magis 
deseritur. Wundt proponit distinctionem in scientias eventuum 
et obiectorum. Ad eventus pertinent explicationes, leges uni- 
versales ; obiecta includunt descriptionem systematicam univer- 
salium proprietatum, quae permanent. Haec divisio indepen- 
dens est ab illa in scientias naturae et spiritus ; dantur enim 
eventus naturales et spirituales, pariter obiecta naturae et pro- 

ducta spiritus. Has Wunclt distinguit titulis scientiam m 
p h a e n o m e n a 1 i u m ( eventuum) et systematica ru m 
(obiectorum). Sic in chemia scientia processuum chemicorum 
phaenomenalis est (explicans) ; chemia autem systema tica est 
classificatoria (descriptiva). Omnino quidem cohaerent; nam 
solum cognitione processuum qualitas interna combinationum 
chemicarum, earum ortus et interitus explicari possunt. Cum 
in hoc casu divisio intra eandem scientiam sola subdivisio sit, 
aliae scientiae ut tota magis ad unam aut aliam classem pei’ti- 
nent. Sic physica et psychologia magis ad phaenomenalem (ex- 
plicantem) scientiam, scientiae naturae, quae descriptivae di- 
cuntur, aut scientia iuris systematica ad systematicas. Sed am- 
bae classes semper inter se adiuvant ; mineralogia a chemia ge- 
nerali pendet, botanica systematica et zoologia indigent phy- 
siologia plantarum et brutorum. Magis descriptivae sunt astro- 
nomia et geographia ; sed hae etiam progrediuntur ad astrophy- 
sicam, geophysicam, geographiam plantarum et brutorum, 
ethnogpaphiam etc., ubi agitur de explicationibus causalibus. 

3) Wundt iuxta utramque classem ut tertiam coordinat 
scientias geneticas, quae ut proprium suum obiectum 
tractant historiam obiectorum, eorum ortum et mutationem in 
decursu temporis, tam obiectorum naturae quam productorum 
spiritus. In hac re ab aliis classibus pendent. Suam materiam 
desumunt ex scientiis systematicis, in inquisitione condicionum 
evolutionis pendent a scientiis explicantibus. Ad illas pertinent 
intra scientias naturales cosmologia, geologia, historia evolu- 
tionis organismorum ; in scientiis spiritus historia in sensu stri- 
ctiore cum suis subdivisionibus, ut culturae, artis, religionis, 
iuris etc. 

4) Totalitati singularum scientiarum opponitur philo- 
sophia ut scientia xiniversalis, quae ad varias scientias rela- 
tiones habet. Iam in scientiis singularibus semper aspectus lo- 
gici habentur relate ad leges cogitandi in iis regnantes ; pariter 
aspectus metaphysici, nempe supposita principiorum et eorum 
cohaerentia cum obiecto. Correspondenter in philosophia di- 
stinguit logicam et metaphysicam. Logica distinguitur in lo- 
gicam generalem et theoriam cognitionis, super quarum funda- 
mento methodica construitur, quae formas cogitandi in logica 
generali inventas applicat ad problemata principalia investi- 
gationis scientificae ; ipsa sponte transit in logicam scientiarum 
singularium. Metaphysica est examinatio conceptuum funda- 
mentalium scientiarum, quae pariter ad singulas scientias re- 
fertur : ut philosophia mathematicae,- philosophia naturalis, 
philosophia historiae etc. Philosophia eoniungere studet fon- 
tes diversos sciendi ad totalem intnitionem mundi (Weltan- 
schauung). 


Postquam per modum introductionis liunc conspectum totalem dedimus, iam 
ex ordine considerabimus divisiones principales scientiarum et verum sensum scien- 
tiae exemplis illustramus. 

§ 3. Divisiones supremae scientiarum singularum. 

1. Divisio scientiarum idealium et rea- 
lium. 

a. Kromann : Si ut typum harum scientiarum mathemati- 
cam et scientiam aliquam naturalem comparamus, statim dif- 
ferentia maxima certitudinis apparet. In mathematica certo ab- 
soluta est , in physica ordinarie solum plus minusve viget, ma- 
xime tunc, si magnitudines numeris exprimuntur. Obiectum 
enim externum est res realiter praesens, obiectum autem ma- 
thematicum ab intellectu creatur. Indicationes ergo empiricae 
nituntur in observationibus, quae nunquam absolute accuratae 
sunt. (Proprietates obiectorum realium nunquam exhauriuntur. 
In mathematica vero arbitrarie determinata qualitas sumitur, 
accurate definitur et ex talibus figurae bene perspectae con- 
struuntur). Similiter etiam mechanica absolute accurata creari 
potest, mechanica rationalis, quae dicitur. Ideo mathematica 
definitiones perfecte accuratas habet, non autem physica. Scien- 
tia de conceptibus a nobis creatis aprioristica est, scientia de 
obiectis realibus empirica. Mathematica est scientia a priori; 
pariter mechanica rationalis. In hac determinationes ponderis, 
corporis liquidi etc. ex realitate abstrahuntur et perfecte defi- 
niuntur, sicuti ea pro deductione adhibere volumus. Cum cor- 
pora realia plures leges sequantur, corpora mechanicae rationa- 
lis solum illas sequuntur, quas pro iis eligimus. 

Fusius Becher : Oblecta scientiarum realium et idealium 
sunt res exsistentes et entia rationis. Realia sunt obiecta mundi 
externi. Etiam qualitates universales, ut motus in obiectis rea- 
les sunt; hinc etiam physica est scientia realis. Ex alia parte 
mathematica, geometria spectant obiecta idealia, etsi ad realia 
applicentur. Abstrahendo ab Esse reali consideratur purum 
« tale esse » (ut circulus, sphaera). Scientiae ideales non so- 
lum spectant extensionem; sed etiam qualitates, quae a reali- 
tate abstrahuntur, et ex quibus nova elementa per combinatio- 
nem creantur, prorsus ut in geometria. Huc pertinet theoria ob- 
iecti ( Meinong ), scientiae essentiales ( Husserl ), scientiae rela- 
tionum inter ideas {Hume, quibus mathematicam subordinat). 
Ita doctrina idealis colorum repraesentat qualitates « corporis 
colorum » (efr. Psychologiam experimentalem). In praxi com- 
muniter scientia colorum idealium simul eum psychologia co- 
lorum consideratur. Hoc simul in psychologia reali tractari so- 
let, etsi per se quaelibet qualitas a realitate abstrahi possit, 

comparari et ordinari et ita ad scientiam idealem excoli. In 
mathematica exemplar reale deest aut solum casu occurrit. 
Etiam in physica constructiones ideales adhibentur, ut corpus 
aeriforme ideale, fluidum sine frictione etc. — Hi non sunt 
transitus inter scientiam realem et idealem, sed hoc solum di- 
cunt : In certis casibus, ut in mathematica, quae voluntarie in 
maiori mensura ut pura considerantur, non immiscetur reale 
quid, nisi forte ut exemplum etc. Si autem particula scientiae 
idealis solum exiguum spatium scientiae realis implet, apparet 
ut pars scientiae realis, cum vere sit scientia idealis, sed cito 
transiens. 

b. Aliqua dicantur de illa scientia quae ut exemplar principale scientiarum 
idealium semper nominatur, sc. mathematica. Jevons aliquos ex conceptibus 
principalibus eius explicat. Essentia numeri includit differentiam. Unitas mathe- 
matica differt ab omni alia unitate, quae ad illam additur. Hae unitates in multis 
respectibus inter se similes esse possunt, sed saltem in uno puncto diversae esse 
debent, ut multitudinem formare possint; saltem debent esse diversae in spatio et 
tempore. 'Numerus abstractus est forma vacua differentiae; cum in logica abstra- 
ctione etiam exsistentia differentiae omittatur, abstractio numerica retinet factum 
differentiae (Hoc dicere vult : 2 = 1 + 1, ubi hae duae unitates ut diversae consi- 
derantur). Numerus concretus (seu nominatus, ut tres equi) indicat characteres 
logicos rerum quae numerantur, cum numerus abstractus non dicat, in quo res 
concordant. In qualibet computatione natura logica rerum quae numerantur im- 
mutata manere debet; non addi posssunt superficies et puncta. Principium conclu- 
sionis mathematicae est substitutio aequalium; si duae res cum tertia aequales sunt, 
hoc etiam sunt inter se; universalius loquendo: si una qualitas ad aliam certam 
relationem habet, eandem habebit ad id, quod alii aequale est. Applicatio est: Si 
aequalia ad aequalia adduntur, summae aequales factae sunt. 

Heymans: Propositiones mathematicae plerumque sunt iudicia identitatis; sunt 
universales, absolute accuratae, apodicticae. St. Mill putabat, propositiones arithme- 
ticas valere de rebus perceptis; solam experientiam nos illas docere. At lioe non 
explicat universalitatem harum propositionum, naturam absolutam, quae in mensu- 
ratione physicali deest. Numerare dicit: Nomina numeralia ex ordine pronuntian- 
tur et simul monstrantur ex ordine diversae res, quas numerare volumus, ita ut 
res percursae et successio nominum numeralium et conexae considerentur. Tali modo 
in duplici multitudine rerum distinguitur, utrum eundem numerum unitatum con- 
tineant. Series nominum numeralium tunc mensura est, quae diversae multitudini 
applicatur. Idem praestare etiam possunt lapides aut digiti. Solum nomina nume- 
ralia in memoria parata iacent et earum series secundum regulas notas sine fine 
continuari potest. Formulae mathematicae non sunt leges naturales empiricae, sed 
sunt leges cogitationis. Non eandem universalitatem geometria habere videtur, si 
consideratur, quod geometria Euclidis in suis suppositionibus axioma includit, quod 
necessarium non est, sc. axioma parallelarum. Si enim hoc negatur, tamen geo- 
metria evolvi potest, quae ad contradictionem non ducit, ut . Helmholtz et Miemann 
ostenderunt. Sed hoc solum demonstrat, conclusiones geometriae communis inter sua 
supposita etiam illud parallelarum includere, ex eo necessario sequi. Pro appli- 
catione ad mundum realem eadem suppositio fieri debet, sicuti generatim in appli- 
catione propositionum mathematicarum ad mundum realem. — • Kromann: Quo sensu 
mathematica applicata certa est? Responsum: Propositiones mathematicae recte 
applicantur ad alia obiecta realia, in quantum obiectis mathematicis in hoc 
respectu aequalia' sunt. Ergo campus formae triangularis, cuius latera mensuravi- 
mus, magnitudinem habet, quam formula superficiei indicat, in quantum vere tale 
triangulum est. Identitas habetur inter obiecta mathematica et obiecta realia, quae 

per abstractionem a suis regularitatibus liberantur; nam ipsa liac abstractione 
obiecta mathematica creavimus. (Hoc clarius etiam est in obiectis arithmeticis; in 
campo triangulari proprie certissimum est, latera non esse veras lineas rectas accu- 
ratas, sed solum eis appropinquare in certo gradu; ideo etiam formula superficiei 
non accurate valebit. Applicatio vero propositionis arithmeticae 2 • 2 = 4 ad reales 
homines omnino accurata est, quia de multiplicitate hominum et de eorum numero 
omnino certus esse possum). 

2. Divisio scientiarum realium in scien- 
tias naturae et spiritus. 

a. Controversia circa- hanc divisionem. 

Secundum communem persuasionem haec divisio optima 
est pro scientis realibus. Becher : Etiam in scientiis idealibus 
corpora et realitates psychicas distinguere possumus; (sic geo- 
metria agit de corporibus idealibus, logica de processibus co- 
gitandi), cum numeri ad scientiam corporis et spiritus eandem 
affinitatem habeant. In hac divisione utique obscura manet su- 
bordinatio plantae, bruti, hominis. Pro planta vitalismus quod- 
dam genus apprehensionis psychicae defendit (actus vegetatio- 
nis non est actus solius corporis) ; in bruto et homine corpus et 
animam simul habemus. Beclier censet tunc obiecta partialia 
separata subordinari debere. Sed non solum habemus activitates 
parallelas utriusque agentis, sed etiam mutuum influxum; acti- 
vitas corporea sub influxu principii vitalis et clarius etiam sub 
influxu conscientiae multo alia fit, quam sine hoc influxu. Et ut 
psvchologia speculativa ostendit, hic influxus ut- talis nondum 
sufficit, sed supponit quandam unionem inter duplicem substan- 
tiam, quae sola essentiam plantae, bruti constituit. Si autem 
ab hae unione abstrahamus, duo agentia coniuncta in ente vivo 
generibus corporis et 'spiritus tunc subordinari possent, si spi- 
ritum sensu quoddam latissimo sumimus, ita ut omnem causam 
hyperphysicani includat. Pro anima hominis vox spiritus ab 
omnibus in hoc sensu sumitur ; pro anima bruti plerique philo- 
sophi recentiores ad eandem subordinationem facilius inclina- 
buntur, quia differentiam essentialem inter conscientiam spiri- 
tualem et sensitivam non cognoscunt. 

Alia divisio scientiarum realium in scientias na- 
turae et culturae maxime defenditur a Rickert et pau- 
cis aliis. Quidam hanc divisionem vocant scientias legum et 
scientias quae narrant aut describunt (quod reduceret fere ad 
scientiam explicativam et descriptivam). Windelband opposi- 
tionem designat per verba scientia nomothetica (le- 
gum) et scientia idiographica (de individuis). Dif- 
ferentia utriusque classis a Rickert in hoc ponitur, pr im u m 
utrum agatur de obiectis naturae aut culturae (anima humana 
ad priorem classem trahitur, cum sane non sit productum cul- 
turae, sed eius causa). Porro formaliter- habemus aut exsisten- 
tiam rerum, quae a legibus universalibus determinantur ; aut 

historiam ut eventum singularem in sua individualitate et natu- 
ra. Concedit quidem, divisionem materialem et formalem non 
perfecte coincidere ; tamen conexionem censet praevalere. Prae- 
terea natura non attendit valores, qui tamen in historia domi- 
nantur ; similiter hoc habetur apud scientias spiritus cum suis 
valoribus (seu bonis), quales sunt religio, scientia, ars, oecono- 
mia. Scientia animae secundum hos auctores ad scientias na- 
turae pertinet; nam similiter ut hae, quaerit leges universales, 
generalisationem, non autem individuale. E contrario scientiae 
historicae non considerant universales leges naturales ; pro iis 
psychologia non simili modo fundamentalis est, ut mechanica 
pro physica. Quod in historia valor dominetur, dicere intendit, 
pro historia solum eligi, quod historici momenti est, i. e. pro 
evolutione culturae. Rickert non negat in scientiis inveniri mem- 
bra interieeta, qualis est evolutio entium viventium; aut etiam 
partes generalisationis in scientiis culturae, conceptus classium 
in lingua, scientia, oeconomia nationali. 

v. Kries has rationes impugnat ut insufficientes pro liac nova • opinione. Formae 
interiectae probant, has regiones non stricte inter se separari. Scientiae naturales 
etiam afferunt facta singularia, etsi leges intendunt. Sic astronomia et geographia 
in summa extensione cognitionem rerum singularium quaerunt. Adversarius dicit, 
infinite multas singularitates non afferri posse; ideo scientias naturales illas omit- 
tere et solas leges universales tractare ; scientias vero culturae inter individualia 
eligere secundum valorem. At etiam aliae possibilitates dantur, ut infinitas sin- 
gularitatum superetur. Indicationes singulares possunt minus distinete sumi: ob- 
servationes meteorologicae in determinatis locis et temporibus, aut indicatio me- 
diorum valorum secundum regulas statisticae. Neque scientiae culturae pure idio- 
graphieae sunt. Certe in historia praevalent singularia et aspectus valoris. Sed 
neque ibi desunt leges multitudinum, propositiones, quae ob similitudinem classes 
eligunt et describunt ut politicam curiae, facultatem colonisationis Anglorum, si- 
gnificationem politicam industriae. Certe haec nova doctrina characterem dominan- 
tem multarum scientiarum bene extulit. Sed quod psychologia in hac divisione 
scientia naturae declaratur, hoc eius conexioni arctissimae cum scientiis culturae 
omnino contradicit. 

b. Aestimat io singularum rationum novae divisionis 
( Mclcert ) accurate et optime a Beeher datur: In illam nunc ingredimur, non tan- 
tum propter quaestionem divisionis melioris aut debilioris scientiarum quae minoris 
ponderis esset ; sed ideo maxime quia haec controversia has omnes scientias multo 
accuratius describere permittit. 

1) Certe punctum cardinale est recta sub ordinatio 
psychologiae. Subordinatio consueta scientiarum rea- 
lium in scientias naturae et spiritu^ est divisio secundum oble- 
cta, utrum sint corporalia an conscia, utrum mundus corporeus 
externus an mundus conscius, quorum differentia maxima est, 
quae cogitari potest. Sed etiamsi loco scientiae spiritus ponamus 
interim scientiam culturae, relatio fundamentalis psychologiae 
vix negari potest. Si etiam psychologia relationes ad obiecta 
corporea habet, idem de scientiis culturae dici debet; sed certe 
in utroque casu facta psychica sunt caput rei. Ideo utrumque 

apte scientiis spiritus subordinantur. — Rickert obiicit : Omne, 
quod Hegel « spiritum obiectivum » nominat, ut ius, moralitas, 
ars, religio nec corporeum est nec psychicum; nam a diversis 
individuis communiter fit ; hinc supra psychicum eminet. Agitur 
tunc de « contento et sensu obiectivo ». — Nihilominus sine du- 
bio vita psychica in scientiis culturae magnum momentum habet, 
maxime in biographia. Etiam in historia politica proprietates 
characteris ducum magnum pondus habent. Sed etiam antea 
nominatae formationes cogitationum (secundum Hegel) sunt 
prorsus psychicum quid, non utique eventus concreti psychici 
cum omnibus singularitatibus, ut quando quid in textu quaeri- 
tur, sed conspectus eventuum, qui in scripto, in poemate, in 
verbo exprimitur. Agitur enim tunc de lateribus abstratis even- 
tuum psychicorum. Idem valet de « ideis et tendentiis commu- 
nibus » : non eminent supra psychicum, sed solum supra con- 
scium individui, quatenus multis individuis commune est. Mo- 
mentum obiectivum ideae humanitatis non est exsistentia rea- 
lis independens extra animas, sed aspectus in cogitationibus 
concretis animarum hominum, quae hanc ideam in se portant. 
Pondus logicum indicii est obiectum ideale, si a realisatione 
psychica abstrahitur. (Cfr. quae prius dicta sunt de «proposi- 
tione in se » in sensu Bolzano). — Perceptio producit iudicia 
primaria scientiarum realium, perceptio externa corporeum, 
perceptio interna psychicum. Hoc ducit ad divisionem scientia- 
rum realium in scientias naturae et spiritus. Sed perceptio sui 
ipsius etiam est fundamentum ultimum scientiarum culturae. 
In ea innititur intelligentia personarum aliarum, tendentiarum 
spiritualium, creationum per proiectionem in affectiones alie- 
nas cum earum divisione. Medium ad hoc sunt signa physica, 
sive per fundamenta innata cognoscuntur sive per experientiam. 

2) Secundum Biclcert fundamentum suae opinionis est formatio oppo- 
sita conceptuum, sc. universalis in scientiis naturae, in di vi- 
dua lis in scientiis culturae, ita ut psychologia ad primum pertineat. Apud 
Aristotelem historia nondum habebatur ut scientia, quia singularia spectat. Hoc 
hodie pro perfectiore methodo historiae non iam agnoscitur. Quod in historia in- 
dividuale praevaleat, indubium est. Certe contra naturalismum qui immodice « me- 
dium» (personas circumpositas, comitatum) considerat: recte quidem pondus etiam 
horum factorum conceditur et nihilominus dicitur, historiam spectare, individualia. 
Etiam in effectibus classium habetur historia alicuius individui collectivi. — Ex 
alia, tamen parte exaggeratio est, historiam solum individua eonsiderare. Saepissime 
eventus historici cpmprelienduntur sub conceptus universales, quales sunt motus 
classium, respublica, ecclesia, ordines, equites, exercitus; hi sunt conceptus colle- 
ctivi. Pariter etiam dantur iudicia historica universalia; scire volumus, quid Hus- 
sitae appetebant. In historia politica individuum magis eminet, in historia autem 
occupationum populi magis leges considerantur, ut evolutio a re pecuaria ad agri- 
culturam et commercium. Agitur de navigatione Phoeniciorum, de collegiis opificum 
medii aevi. Universalia sunt iudicia Taciti de moribus Germanorum. Certe historia 
scientia est, conexio ordinata quaestionum, iudieiorum probabilium et certorum, in- 

quisitionum eoniungentium et probationum, quae obiecta cohaerentia attingunt. 
Coniungit eximios eventus singulares einn eventibus universalibus multorum. 

Alia ex parte neque scientia naturalis mere universalis est. Astronomia saepe 
individualia spectat: ideo catalogus stellarum lixarum, inquisitio systematis plane- 
tarum, solis et lunae. Maxime individualis est geologia, historia terrae, descriptio 
terrae. Etiam scientiae spiritus universales sunt; non solum psycliologia, sed etiam 
socioiogia, quae essentiam, originem, finem classis hominum, reipublieae examinat. 
In scientia iuris propositiones iuridicae universales sunt; universalis est scientia 
oeconomiae nationalis; scientia linguae cum suis legibus mutationis sonorum et 
significationum; philosophia religionis. Sed haec oppositio individualis et universa- 
lis pro divisione scientiarum minoris momenti est. Scientiae naturae et spiritus 
utrumque in mensura non exigua commune habent. Purae scientiae in hoc respe- 
ctu non exsistunt. E contrario differentia materialis ex obiectis pure retineri potest. 

De exsistentia legum universalium in historia disputatur; primo aspectu certe 
variae istarum legum fere tautologicae apparent, ut motu3 circularis inter formas 
reipublieae, quae semper inter se succedant, aut tendentia ad progressum. Sed nihilo- 
minus certum momentum et ipsae habent. Sic progressus technicus et commercii 
necessarius est. Patet tales leges partim in eadem materia misceri et tune inter se 
turbare. Exempla legum sunt: successus maximus culturae in terris moderati caloris; 
variae leges linguistieae. Lex progressus sequitur ex continuitate vitae spiritualis. 
Quod in genere leges universales in historia tantum momentum non habent, facile 
explicatur ex summa complicatione eventuum, quae repetitiones accuratas improba- 
biles reddit, 

3) Quid de divisione secundum relationem ad va.lores cul- 
turae ut charactere distinctivo scientiarum culturae dici potest? Secundum Win- 
delband et Jlickert criterium pro electione essentiae in scientia naturali est univer- 
sale, in scientia autem culturae id quod est individuale, incomparabile. Alia ex 
parte tamen a nobis aestimatur (= nobis valor est) amor matris, diligentia, etsi 
frequenter inveniantur; aestimatur tamen etiam, quando individuale (personalitas, 
artificium rarum) suum valorem pro cultura habent. Verum autem non est, metho- 
dum individualium solum illa eligere, quae relationem ad valorem culturae habent, 
cum quo . methodus rei universalis nullam cohaerentiam habet. Verum principium 
electionis in historia potius sunt facta m a g n a , abstrahendo a valore culturae ; 
id semper ibi quaeritur, quod magnam efficientiam habet, quod in re magnum est. 
Magnitudo autem etiam constare potest in simultaneitate multorum factorum sin- 
gularium, ut eventus « massarum » (classium), epidemiae, revolutiones industriales 
(seu negotiorum, quae quaestus causa tractantur), cum singularis casus huius spe- 
ciei nihil essentiale sit. In historia hominum energia spiritus maioris momenti est, 
quam fortitudo corporalis. E contrario in historia terrae agitur de magnitudine 
physica. Sed etiam in historia hominum procella mompnti gravis est, si classem 
destruit. — Alia ex parte individuale etiam in scientiis naturae magni momenti 
est, ut in geographia. Ibi semper nominantur flumina et montes sufficientis magni- 
tudinis. De selectione rei essentialis universaliter valet: in methodo generalisante ’ 
essentiale est praecise universale ; hoc magnitudinem habet, quia multis convenit ; 
tanto magis, quanto maior classis est. Maximi ponderis ibi sunt proprietates univer- 
salissimae corporum (ut inertia), aut etiam entium viventium. Cum scientiae reales 
non omnia comprehendere possint, saltem quam plurimum comprehendere quaerunt. 
Ideo methodus rerum individualium eligit obiecta maxima, methodus generalisationis 
cum universali eligit quam plurima.^Aliud principium utriusque methodi est, id eli 
gere, quod vehementer omnium interest. 

4) Quomodo scientiae se habent relate ad fundamenta co- 
gnitionis, quod est aliud fundamentum divisionis? Fundamenta empirica clas- 
sium, se. perceptio sensitiva et interna pertinent ad obiectum corporale et psychi- 
cum. Cognitio quidem conscientiae alienae exigit signa corporalia, sed conscientia 
sui tamen hic praevalet ; porro conscientia sensitiva est quidem status conscientiae, 
sed apprehensio tendit in mundum externum. — Deinde ad fundamenta a priori : 

ludieia analytica in omnibus scientiis occurrunt, non igitur illas separant; sic ap- 
parent in historia naturae, ubi classifieatio gravis est. Supposita quae non pro 
cogitatione necessaria sunt ducunt ultra conscientiam praesentam in tempus prae- 
teritum, in conscientiam aliorum, in mundum externum corporeum. Becordatio non 
immediate evidens est, decipere potest. Etiam probatio per signa obiectiva prae- 
terita supponit me recognoscere factum, quod illud scripserim. Historia liane con- 
fidentiam in recordatione supponit; sed pariter scientia naturae, quae eventus attin- 
git ; solum non mathematica. Suppositum regularitatis in realitate necessarium est 
pro cognitione cuiuslibet temporis futuri. Pariter conscientia mundi externi in ea 
nititur, cognitio vitae psychicae aliorum, omnis analogia et inductio. Haec suppo- 
sitio ad cognitionem necessaria est, 'quia pro nobis indispensabilis est. Cogitatio' 
extra scientiam hanc validitatem legum sine exceptione nondum supponit; scientia 
est, quae primo exceptiones ut fictas resolvit (ex cooperatione alterius legis expli- 
cat)., Solum ita scientia realia explicare potest, illa ad regulas aut leges reducere; 
et hoc pro omni scientia requiritur. Relate ad ultima fundamenta psycliologia et 
scientiae spiritus affines sunt et in communi oppositione ad scientias naturae. 

Secundum haec igitur omnia relate ad obiecta cognitionis, 
ad. methodos et theoriam cognitionis divisio scientiarum rea- 
lium in scientias naturae et spiritus, cpiae ultimae scientias cul- 
turae et psychologiam comprehendunt, statuenda est ut divisio 
suprema et adaecpiata scientiarum realium. 

3. Scientiae spiritus in sua natura et di- 
visione. 

a. Fundamentum omnium scientiarum spiritus secundum 
dicta est psychologia. De eius methodo iam Mill ali- 
qua habet, antecpiam psychologia experimentalis exsistebat, 
insistendo simpliciter experientiis notis, applicationibus, et psy- 
chologiae characteris. De homine leges universales statui pos- 
sunt, quae fere semper verae sunt. Quamvis scientia spiritus 
imperfecta sit, multo magis progressa est, quam physiologia. 
Exempla legum spiritus sunt : Omnis status conscius postea in 
statu debiliori repeti potest, ita ut prior causa non iam influat. 
Hi status secundarii per associationes excitantur. Pars psycho- 
logiae est ethologia seu characterologia, quae plurimas leges 
enumerat. Hae sunt leges empiricae, non ultimae ; e. g. quod ho- 
mines veteriores magis cauti sunt, iuniores autem vehementes : 
hoc in eo suam rationem habet, quod veteriores multa mala ex- 
perti sunt, non autem iuniores, et quod hi ultimi per fortes im- 
pulsus ad agendum excitantur. Haec explicatio tantum valet, 
quantum eius rationes adsunt. Solum hae leges causales sunt 
verae leges scientificae. Sed res similis est, ac in scientiis natu- 
rae. Etiam in his applicatio ad singulares casus ob complicatio- 
nem corporum agentium solum ad veritatem prope accedit, 
non absolute certa est. Hoc eo magis in homine valet, quia 
ibi tantae experientiae vitae influunt, et lex secundum hoc fa- 
cile ad alium populum et aliud tempus transferri potest. — Le- 
ges characteris non experimento examinari possunt. Pro hac 
enim re in educatione multorum infantium omnis singularitas 

attendi deberet, quod impossibile est. Character individualis 
solum cum certa probabilitate statui potest. Manet methodus 
deductiva, se. ex legibus simplicibus leg’es complexuum coniectu- 
rare. Scire sufficit, quod certae circumstantiae tendentiam ha- 
bent, certum effectum producendi, aliae illum evitandi. In has 
condiciones . influere possumus-. Veritates ethologiae non sunt 
leges empiricae, sed verae. Sed solum enuntiant inclinationem 
ad certam activitatem, non ipsa facta ; e. g. qpod fortitudo cor- 
poralis homini animum dare tendit, quod commodum iudicium 
ad se trahere studet. 

b. Methodicam legum spiritus Wundt generatim describit eas 
comparando cum legibus naturae fusius iam tractatis, quae ideo prius in brevibus 
propositionibus in memoriam revocantur: 

1) In scientiis igitur naturae methodus conveniens est eoniungere observatio- ' 
nem et experimentum, quod initium eventuum dominatur, condiciones arbitrarie 
mutat. Methodus comparativa deinde colligit eventus concordantes et explet lacunas 
experimenti. Interdum incipitur ab observationibus fortuitis, ut apud Gmnaldi per 
margines coloratas umbrarum. Saepe eventus ducunt ad ulteriores coniecturasi ut 
regulariter apud Faraday flebat. Tunc primum acquiruntur condiciones universales 
eventuum; postea particulares proprietates, ut relationes causales, maxime secun- 
duin quantitatem. Deinde inductio physicalis occurrit. Newton lucem per prisma 
distribuit; excludit dem omnes perturbationes et alias coniecturas usque ad proba- 
lonem, quod lux solis in radios diversae refractionis resoluta sit. Ulterius eventus 
synthetiee construuntur, a Newton e. g. album primitivum ex collectione colorum, 
qui distributi fuerant. Inductio physicalis statuit leges empiricas et generalisatione 
invenit leges e&usales. Ex condicionibus complicatis quaeruntur essentiales, quarum 
omissio eventum destruit, et quarum mutatio gradualis eum quantitative mutat (me- 
thodus 2 et 4). Omnis causa inventa dein mutatur et eius influxus mensuratur. Si 
aliqua condicio separari nequit, invenitur lex empirica. Tandem deductio physicalis- 
sequitur; explicantur eventus physicales coniungendo simplicia supposita; aut in- 
cipitur a legibus exeperientiae aut hypothesibus ; derivari quaeruntur singulares 
eventus et leges, a quibus reguntur. Ponuntur hypotheses abstractae, inde particu- 
lares^ leges deducuntur et per experientiam tentatur earum veritas. 

2) Nunc methodus scientiarum spiritus, quarum fundamentum 
psychologia est. (Praenotanda: Hic varia applicari nequeunt, quae in scientiis na- 
tui alibus sunt processus principalis; non possunt res activae ad libitum dissolvi; 
sed semper totus homo supponitur, id quod iam in physiologia methodos investi- 
gationis mutare cogit. Per externum influxum aliquod latus magis ad activitatem 
incitari potest, non autem reliqua excludi. Spiritus memoriam habet, per priores 
experientias mutatur et correspondenter aliter agit, id quod in materia non valet. 
Aha ex parte m eventibus consciis habemus effectus, quorum certitudo maxima est 
m oppositione ad motus corporeos entis viventis, qui ob influxus externos et inter- 
nos proeessus accedentes tandem ex organismo procedunt). 

E e gula principalis haee est: aestimamus eventus spirituales alienos 
secundum processum subiectivum, eo quod nos quasi in eos proiieiamus. Explicatio 
quae dicitur rationalistica in hoc casu saepe negligit affectionem et omnia explicat 
ex finahtate. Apprehensio mdividualistica in historia omnia magna quae fiunt ma- 
gnis viris attribuit; secundum veritatem autem individuum multum pendet a rebus 
circumpositis tam spiritualibus quam corporeis (a «medio», ut dicunt; milieu). 
Consideratio finis m psychologia obvia est; interdum perduxit ad statuendas fa- 
cultates animae m illo sensu exaggerato quasi essent diversa entia cum libera vo- 
mitate; psychologia e contra associationum omnia potius mechanice explicat. In 
scientiis socialibus dominatur consideratio rerum circumpositarum tam spiritus quam 
naturae. Elementa partialia vitae consciae semper inter se unita sunt, non separata. 

Conscientia sui est mensura explicationis vitae consciae aliorum; solum intelligere 
debemus, quomodo intensitatem elementorum mutatam cogitare . debeamus. 

Interpretatio pro intelligentia eventuum et creationum spi- 
ritualium. Haec sub conceptibus notis subordinari debet Inter- 
pretatio superior nova contenta spiritualia intelligere studet 
reducendo illa ad eventus psychicos et motiva. Inductio praebet 
mateiiam, deductio psychologica est; hypotheses coadiuvant. 
Concussiones pretii difficulter computantur, quia praeter cau- 
.. sas obiectivas etiam vicissitudo affectionis influit. - Magni mo- 

menti critica est, maxime in philologia et historia. Bona exem- 
pla huius rei iam affert Aristoteles in sua rhetorica et poetica ; 
pariter inter recentiores Lessing. — Lex comprehendit : 1) co- 
nexionem regularem factorum, quae 2) ostendit aliquod reale 
aut logicum, quod 3) significationem universaliorem liahet pro 
subordinatione novorum factorum. Exempla eius sunt leges 
linguae, e. g. pro mutatione soni aut significationis, leges oeco- 
nomiae etc. Primum leges empiricae quaeruntur, quae postea 
generalisantur, dein leges causales. Potius dependentiae quali- 
tativae quaeruntur quam quantitativae. 

Storring ad naturam methodi investigationis historicae notat: statuit singularia 
facta et suas dependentias. Relationes sociales sunt eventus psychici. Proeessus re- 
gressivus non exluditur; pro multis hominibus eorum characteri confidere possumus 
et singularia praedicere; universim notum est, quomodo sermo pro aliqua parte aut 
contra illam in membra huius partis influat. 

c. Inter particulares scientias spiritus Wundt distinguit 
duas classes scientiarum historiae et societatis. Ad scientias 
historiae e. g. pertinet philologia -et historia in sensu strictiori. 
Philologia est interpretatio productorum spiritualium. Inter- 
pretatio philologica includit elementa historica et psychologica. 
Coniungit praeparationem inductivam hypothesium et applica- 
tionem deductivam. Interpretatio grammatica ex spiritu lin- 
guae sensum cogitationum deducit ; psychologia inquirit pro- 
ductum, eius finem, eius auctorem. Methodus comparativa dis- 
solvit m notas (characteres), adhibet creationes affines, hypo- 
theses subsidiarias. Critica philologica statuit genuinitatem, pro 
qua notae internae et externae inserviunt. — Species scientia- 
rum philologico-historicarum sunt: scientia linguae, mvtholo- 
gia, scientia artis, historia morum. 

Scientia, historiae. Bahlmmm: Historia est cognitio veri decursus re- 
rum ex suis rationibus, ad quod multae aliae - scientiae inserviunt. Obiectum eius 
est eventus realis in tempore. Veteres quidem dicebant, non dari scientiam de rebus 
singularibus, excepto Deo. . Sed tunc solum cogitabant aut de simplici cognitione 
experientiae, aut de cognitione quidem scientifica casus singularis, qui tamen solum 
ut specialis casus scientiae universalis exsistebat. Hodierna autem nostra scientia 
historiae habet respectum scientificum, sc. explicare casum singularem ut talem ex 
suis causis et diiudicare. Pro hoc fine investigatio scientifica esse debet, i. e. se- 
cundum regulas, quarum certitudo scientifice constat. Porro debemus saltem' ra- 

tionum conscii esse, quae hoc factum statuunt. — Ceteroquin vera ratio, cur 
scientia ad universalia restringebatur, erat aestimatio exaggerata universalium apud 
Platonem ; ei solae ideae universales erant obieetum verae scientiae, cum sensibilis 
perceptio solum obieetum opinionis probabilis esse possit. Hic est fons omnium 
ei 101 uni de hoc puncto; non quod non liabuerint exemplaria bonae deseriptionis 
historicae; tale modo egregio iam Thucydides praebuerat. Sed eontra perceptio-' 
nem sensitivam ut scientiam veram loquebatur sententia Platonis de subiectivitate 
qualitatum sensibilium; porro defectus propriarum scientiarum naturae, cum geo- 
metria clarum exemplum scientiae aprioristicae afferret. Si etiam post duo millenia 
apud bpinoza et rationalistas geometria consideratur ut exemplar perfectum omnis 
verae scientiae, hic defectus Platonis intelligitur. Etiam Aristoteles exaggeratam 
aestimationem universalium in certo sensu suscepit; non utique ut Plato universale ’ 
videbat in regno quodam supra terram elevato quasi realitatem et veritatem per- 
sonalem, quam eventus reales solum participarent; universale ponebat in rebus 
i ealibus, sed solum quatenus ex iis abstrahi possit et solum obieetum scientiae 
constitueret. Haec opinio Aristotelis per millenia regnabat. Primum ortus scientia- 
rum naturae docuit, quod ex cognitionibus sensibilibus et iudiciis singularibus de 
eorum obieetis tandem utilissimum quid et universale gigni possit. Theoria cogni- 
tionis docuit, quid de oppositione singularium et universalium dicendum est. Histo- 
ria ipsa cum sua methodica scientiliea obiectiones veteres contra characterem scien- 
tiae destruxit. 

Ad methodicam historiae. Inquiritur primum veritas facti 
historici ; dein eius momentum in conexione universali; interpre- 
tatio; intelligentia psychologica connexionis factorum. Utiles 
leges generales adhuc deficiunt. Contenti sunt derivare leges 
psychologicas, ex motivis personarum agentium, ex mundo cir- 
cumposito. 

Ad scientias societatis praeter alias pertinet sociologia. 
Describit status reales societatis humanae et populorum. Hoc 
logica ordinat et ex condicionibus causaliter intelligere studet, 
Ethnologia tractat divisionem societatis humanae, maxime pro- 
prietates spirituales. Cognitio populorum spectat eventus vitae 
socialis in conexione sua mutua. Scientia reipublicae aut politica 
inquirit formas organisationis, rempublicam. Sociologia genera- 
lis est philosophia societatis etc. ’ 

Scientia socialis generaliter iam a Mill tractatur. 
Eius obieetum complicatum est. Eventus sociales utpote psy- 
chologici firmas leges sequi debent. Sed quia circumstantiae in- 
numerae et valde mutabiles sunt, pauca praedici possunt. De- 
bemus contenti esse, praesentem statum socialem 'intelligere et 
scire, utrum mutationes appetat. Inquisitio experimentalis se- 
cundum methodum inductivam vix perfici potest ; nam casus op- 
positi (secundum methodum 2) circumstantiarum, quae in omni- 
bus reliquis immutatae manerent, inveniri nequeunt. — Leges 
sociales. E. g. dici potest : astronomia veterum Aegyptio- 
rum non superior esse potuit, quia eorum geometria parum ex- 
culta erat. Aliud : In republica forti habetur obedientia versus 
auctoritatem, pietas versus aliquid, quod ut sanctum habetur, 
educatio quae impellit, ut fines personales finibus societatis su- 


bordinentur, affectio pro utilitate. Hoc specialiter excultum vi- 
detur in Anglia, pariter in Gallia, non autem inter Angliam et 
Galliam, aut in rebuspublicis Americae meridionalis. Exempla 
ulteriorum legum : Cum evolutione societatis qualitates spiri- 
tuales relate ad corporales magis praevalent. Spiritus primiti- 
vus bellicus postea recedit et cura negotiorum praevalet. Sed 
tales leges empiricae a legibus psychologicis, in quibus nituntur 
adhuc nimis distant, quam ut veri limites earum accurate de- 
terminari possint. 

Stdrring : Statistiea constantiam suarum legum af- 
firmat. Secundum Buclde lex magnorum numerorum omnia pro- 
blemata cognitionis solvit. Sed hae leges non sunt leges causa- 
les. Non permittunt applicationem ad casum singularem. Fa- 
cile a statistiea momentum singularum personarum pro evolu- 
tione negatur. Verum est, leges statisticas dare descriptionem 
maxime accuratam eventuum socialium. Leges empiricae ha- 
bentur in mutatione soni et significationis in lingua. Exceptio- 
nes fundantur in cooperatione aliarum legum. In campo histo- 
riae variae leges progressus statuebantur, ut lex dispositionis 
ethicae, lex institutionum reipublicae, praestationum intelle- 
ctualium. W undt statuit legem virium resultantium historica- 
rum, legem relationis historicae, leges contrastuum historico- 
rum. Illa lex relationis dicit : Omnis pars culturae est sufficiens 
imago omnium aliarum. Lex contrastuum est : Tendentia aliqua 
exaggerata provocat exaggerationem ad oppositum. 

§ 4. Subordinatio et unitas scientiarum. 

1. Subordinatio inter scientias. In veteri 
logica una scientia alteri subordinata (subalternata) dicitur, 
si ab illa certo modo dependet; altera dein subalternans dicitur. 
Haec quaestio apud Scholasticos maioris momenti habebatur. 
Hic nobis breves quaedam indicationes sufficere possunt. Tres 
respectus nominantur, in quibus una scientia ab alia dependere 
potest: secundum finem, secundum principia, secundum obie- 
ctum ( Fricli ). 

a. S ub ordinatio s e e u n d u m finem: obie- 
ctum unius scientiae ad obieetum alterius se habet, ut medium 
ad finem. Sic ars bellandi subordinatur politicae ; .nam bellum 
solum unum mediorum est, ut finis reipublicae obtineatur. Bel- 
lum non est finis in se ; non debet absolute intendere destructio- 
nem adversarii et omnis adversarii possibilis; sed politica de- 
terminare debet, qualis finis belli pro 1 irtilitate reipublicae de- 
siderari et acquiri possit. Pharmaceutica, seu cognitio remedio- 
rum contra morbos, subordinatur medicinae seu arti sanandi. 

Non est simplex botanica ant chemia, quae in indefinitum ten- 
dit, sed ordinatio remediorum secundum utilitatem pro hoc fine. 

b. S u b o r d i n a t i o relate ad principia habet 
hunc sensum : Principia scientiae subalternatae in scientia su- 
balternante demonstrantur aut eorum certitudo aliquo modo 
statuitur. Sic principia meteorologiae in physica demonstran- 
tur, decursus pressionis aeris, vel mutationis caloris. Varia prin- 
cipia physicae indicant universaliora in mathematica, et huius 
principia iterum universaliora in metaphvsica aut logica. Quod 
duae magnitudines inter se aequales sint, si cum eadem 
tertia aequalia sunt, est principium mathematicum. Principium 
universalius metaphysicum est : duae res, quae tertiae aequales 
sunt, inter se aequales sunt. Regulae concludendi in singulis 
scientiis sunt obieetum logicae, ubi universalius tractantur. Er- 
go relate ad haec principia una scientia alteri subordinata erit. 
Tamen scientia subalternata interdum alia principia habere 
potest, quae non metaphysice universalia sunt. Tres dimensio- 
nes spatii non ex metaphysica derivari possunt, sed sunt inven- 
tum perceptionis sensitivae spatii; similiter specialis natura 
eoiorum. 

c. E e 1 a t e ad obieetum dici potest : una scientia 
alteri subordinata est, si obieetum materiale unius sub exten- 
sione obiecti formalis alterius continetur. Sic obiecta singula- 
rum scientiarum metaphysicae subordinantur, cuius obieetum 
formale est ens in sensu universalissimo, ita ut quodlibet obie- 
ctum aliarum scientiarum naturaliter inferius seu species sub- 
ordinata illius generis sit. De quolibet obiecto enim dici debebit, 
esse aliquid seu esse ens. 

Contra hoc aliqua opponi possunt. Si obieetum formale 1 ontologiae ita int-elli- 
gei etui , ut omnia entia solum ut purum ens consideret, sic vero contento metaphy- 
sicae universalis minime satisfieret. Nam metaphysica etiam tractat de divisionibus 
entis, non solum sub ratione entis qua entis, sed etiam secundum illa, in quibus 
inter se distinguuntur; agit de substantia et accidente, de speciebus accidentis, 
de causis, de rebus possibilibus, de entibus rationis, hinc de multis, quae non ut 
puium ens considerantur. Porro obieetum scientiarum 'idealium (mathematicae) 
non est ens reale, exsistens, sed immo interdum tale, quod neque exsistere potest, 
ut quantitates imaginariae quae dicuntur. • — Cum igitur subordinatio in diverso 
sensu intelligi possit, possibile est, duas scientias ad invicem sub diverso respectu 
in diversa subordinatione stare. Si metaphysica relate ad physicam aut mathemati- 
cam in quodam sensu superior scientia nominari potest, hoc est quia in multis 
suis affiimationibus ab aliis scientiis adhibetur, iis relate ad finem inservit ; alia ex 
paite suam materiam generatim ex aliis scientiis accipit, de rebus corporeis vel 
psychicis primum ex physica et psycliologia assertiones mutuatur et universaliores 
reddere studet. 

S,u b ordinatio perfecta a veteribus ita definiebatur: 1) Obieetum 
inferioris scientiae est obieetum superioris restrictae ad certam materiam, ita ut 
sie nor ae propositiones oriantur quae a subordinata scientia demonstrantur. Hoc 
autem tunc restringitur: 2) Differentia, contrahens non debet esse essentialis, sed 
accidentalis. Secus scientia subalternata esset mera pars subalternantis, et non iarn 
scientia ab ea diversa. — Haec utique positio supponit, scientias, a natura firmo 


inter se limitibus separatas esse; similiter ut hoc tenebatur pro speciebus planta- 
rum et brutorum. Revera autem scientia est systema veritatum cohaerentium, quod 
bene in semper plures scientias subdividi potest, quae antea partes unius fuerant. 
Sic vetus physica fere omnes scientias naturae et spiritus complectebatur, quae po- 
stea propriae scientiae statutae sunt. Deinde etiam physica et Chemia ex rationibus 
practicis separabantur, et in qualibet earum variae aliae scientiae dividebantur. — 
Alia tandem condicio perfectae subordinationis erat: 3) Scientia subalternata habet 
sua principia a superiore. Aristoteles nominat ut exemplum subordinationem musicae 
sub mathematica. Obieetum mathematicae sunt numeri absoluti; obieetum vero mu- 
sicae certae relationes numerorum, quae inter numeros oscillationum sonorum mu- 
siealium, aut (id quod solum Aristoteli notum erat) inter longitudines chordarum 
instrumentorum consuetorum consistunt. Musica magis considerat facta per per- 
ceptionem sensitivam; mathematica novit rationes (propter quid), considerat for- 
mas abstractas, formas sine contento materiali. • — At subordinatio sic probata 
certe exigui momenti est. Musica pro rationibus vere musicalibus mathematica non 
plus indiget, quam ulla alia scientia, in qua numeri occurrunt, sc. ut adiumento 
subordinato. Non principium gustus musicalis ex principiis mathematicis derivatur 
aut per mathematicam probari potest; sed hoc nititur totaliter in experientia soni 
iucundi, hinc certae affectionis, quae consecutioni aut simultaneitati certorum so- 
norum adiungitur. Mathematica inservit solum pro hac re, ut mensuram quandam 
sonorum in suis causis statuat. Etiam theoria musicae abstractas propositiones quas- 
dam possidet. Sed systema sic ortum valde exiguum est ; si cum systemate veritatum 
mathematicarum comparatur. . 

Doctrina subordinationis scientiarum in eo constare vide- 
tur, ut quasdam conexiones inter scientias monstret, quando 
una altera uti potest, veritates quasdam ex illa recipit; quod 
scientiae philosophicae iure superiores nominantur, quam scien- 
tiae singulares, quae iis vicinae sunt. Ratio est, quia in philo- 
sophia varia principia scientiarum particularium fusius exami- 
nantur, sicuti etiam rationes ultimae et connexiones universa- 
lissimae. Sed series firma graduum subordinationis scientiarum 
vix construi potest. — Hoc ducit ad quaestionem generaliorem : 
2. Unitas scientiarum. 

a. Constituuntne omnes scientiae comunctae unicam scien- 
tiam? Frick de hac controversia iure circumspecte iudicat. Defendi forte potest 
quaedam subordinatio late dicta, quod sc. sensu latiore scientiae speciales scientiae 
alicui scientiae philosophicae subordinantur, quales sub diverso respectu nominari 
possunt vel logica vel ethica vel metaphysica. Sic logica est doctrina scientiae in ge- 
nere et eatenus plus comprehendit, quam quaelibet alia scientia ; omnibus certa prin- 
cipia (cogitandi) praebet (vel potius: de illis principiis universim agnitis ex professo 
agit). Pariter variae scientiae particulares subordinantur metaphysicae, quatenus 
principium contradictionis, quod in omni scientia applicatur, in metaphysica ex- 
presse examinatur. Ceterum non datur dependentia perfecta omnium reliquarum 
scientiarum relate ad determinatam aliquam. Etsi unum alterumve prneipium, ut 
leges ultimae cogitandi in philosophia tractentur, hoc non valet de earum principiis 
materialibus, ac si omnes ex unico principio materiali derivarentur. Ex sola mathe- 
matica non deducitur physica; nam conceptus eius fundamentales, ut vires, motus 
in mathematica non occurrunt. Porro etsi hi conceptus etiam in ontologia tracten- 
tur, hoc non fit per deductionem logicam ex conceptibus universalibus, sed mu- 
tuando ex scientiis particularibus et experientiis, ad quas hi conceptus reducuntur. 
Ordo igitur inversus est. Id quod philosophia tractat, generatim non habet ex se 
ipsa, sed ex cognitionibus singularibus et scientiis particularibus ope ulterioris 
abstractionis et comparationis. 

IV. De Methodo 


Theoria derivationis omnium scientiarum magis accomodata est certis philoso- 
phiis, quae potius sunt phantasia aut poesis, quam sobria scientia; huc pertinent 
emanationes Xeoplatonicorum et probabiliter etiam quaedam systemata philosophica 
reeentiora. Secundum dicta igitur subordinatio est aspectus, qui monstrat, scientias 
mutuo inter se adiuvare. 

b. Inter recentiores Wundt de conexione philo- 
sophiae cum scientiis singularibus radicat. 
Empirismus apud Hume solum venit ad conceptum regularita- 
tis, ita ut necessitatem non explicet. Evolutio immanens con- 
ceptus apud Fichte et Hegel necessitatem conceptuum hypothe- 
ticam convertit in realem et pervenit ad schema vacuum con- 
ceptuum abstractorum. Revera philosophia dicenda est scientia 
universalis relate ad scientias singulares. Ut obiectum suarum 
investigationum sumit methodicam et cognitionem scientiarum 
singularum, eas ordinat sub aspectibus universalioribus et sic 
laborem priorum longius provehit. Non datur methodus speci- 
fica philosophiae, sed solum proprius usus methodorum univer- 
salium. Philosophia conquirit elementa logica conceptuum scien- 
tificorum perfectius quam singularis scientia; eliminat elementa 
non-essentialia aut heterogenea. In inquisitione problematum 
principalium inductio et deductio cooperantur. — Inductio re- 
gressionem a factis empiricis ad sua supposita pergit ultra li- 
mites experientiae ad ultimos conceptus diversos. Quaerit con- 
iungere producta singularia empirica ad generalem quandam 
intuitionem mundi. — Ita methodica logicae transit ad singulas 
partes philosophiae, quarum tractationem ulteriorem dare non 
iam est officium logicae. 

